
PREFACE. 


The  Works  of  Aldhelm,  first  Bishop  of  Salisbury,  have 
never  before  been  collected  together.  They  are  now  for 
the  first  time  published  uniformly  from  manuscripts  and 
existing  editions.  The  following  notice  will  sufBce  to 
shew  what  means  have  been  adopted  for  procuring  as 
accurate  a  text  as  possible. 

The  prose  treatise  De  virginitate  sanclorum  sive  de 
Laude  virginitatis,  published  by  Canisius  and  repeated 
in  the  Bibliotheca  Patrum,  was  a  third  time  edited  by 
Wharton  from  a  MS.  in  the  Lambeth  Library,  at  the  end 
of  Bedae  Opuscula.  This  edition,  infinitely  superior  to 
the  preceding,  yet  abounds  in  errors,  and  at  least  a 
hundred  grammatical  inaccuracies  have  now  been  re- 
moved  by  a  careful  revision  of  the  text  and  collation  of  a 
MS.  in  Caius  College  Library,  Cambridge,  for  an  oppor- 
tunity  to  collate  which  the  Editor  has  to  thank  the  Rev. 
J.  Smith,  M.A.  one  of  the  Fellows  of  that  Society. 

The  Epistola  ad  Eahfridmn  was  published  by  Usher 
in  his  Sylloge  Epistolarum  Hibernicarum,  the  text  of 
which  edition  has  now  been  compared  with  a  very  ancient 
MS.  in  the  British  Museum,  Reg.  7.  DXXIV. 

The  treatise  De  Metrica,  was  printed,  without  the 
JEnigmata  by  Mai,  in  the  flfth  volume  of  his  Classici 
Auctores,  8vo.  the  text  of  which  has  been  now  collated 
with  a  very  ancient  MS.  preserved  in  the  King's  Library 
at  Paris  [2339],  which  contains  the  JEnigmata. 

The  JEnigmata,  the  poem  De  laudibus  virginum,  De 
octo  principalitus  vitiis,  were  first  published  by  Delrio 
at  Mayence,  and  reprinted  in  the  Bibliotheca  Patmm : 

they  are  now  much  augmented  by  the  collation  of  seven 
MSS.  preserved  in  the  King's  Library  at  Paris,  [8440, 
7540,  &c.    See  Catalogue.] 

The  poems  De  Basilica  8$c.  and  De  Aris,  are  published 
among  the  Works  of  Rhabanus  Maurus  and  Alcuin : 
but  Mai  restores  the  former  to  Aldhelm  in  his  Classici 
Auctores,  Vol.  V.  on  the  authority  of  a  MS.  in  the  Vatican, 
adding  a  note  that  the  other  also  belongs  to  Aldhelm. 
This  opinion  is  confirmed  by  the  authority  of  MS.  8318, 
[Bib.  Reg.  Paris.]  which  also  contains  another  fragment 
now  flrst  published,  but  all  these  three  pieces  are  from  one 
continuous  poem  in  the  MS.  without  division  or  separate 
heading,  and  the  flrst  part  of  the  poem  De  Aris,  com- 
mencing  with  the  words  Hanc  aulam  Domini,  precedes 
the  poem  De  Basilica.  The  concluding  six  lines  Hos 
precibus  verna  8$c.  are  divided  from  the  rest  by  a  space ; 
afterwhich  comethewords  Expliciunt  opuscula  Aldhelmi. 
The  volume  is  made  up  of  leaves  out  of  different  books, 
and  only  about  six  leaves  of  the  collection  of  Aldhelm's 
Opuscula  remain. 

The  other  letters  of  Aldhelm,  together  with  some  ad- 
dressed  to  him  by  other  persons,  are  taken  from  the  col- 
lation  of  Boniface's  letters  published  at  Mavence,  and 
from  Malmesbury's  life  of  Aldhelm. 

In  the  Library  of  Trinity  College,  Cambridge,  is  another 
work  ascribed  in  the  Catalogue  to  Aldhelm.  It  is  a  long 
poem  containing  several  thousand  lines,  entitled  De  Pen- 
tateucho.  The  MS.  is  one  of  the  tenth  Century,  but  the 
work  which  it  contains  is  tbe  same  of  which  a  portion 
under  the  title  of  Genesis  Carmen  has  been  ascribed  to 
Tertullian  and  Cyprian,  and  is  found  in  all  the  editions 
of  the  latter.  The  Editor  was  enabled  to  ascertain  this 
fact  by  the  kindness  of  the  Master  of  Trinity,  who  confided 
the  MS.  to  his  care,  whereby  a  more  minute  examination 

was  effected,  and  the  identity  of  the  two  poems  fully  esta- 
blished.  The  MS.  is  probably  unique,  and  consequently 
of  great  value. 

The  materials  for  the  Life  and  the  Charters  have  been 
furnished  by  William  of  Malmesbury's  Vita  Aldhelmi, 
Faricius^s  Vita  Aldhelmi,  Dugdale's  Monasticon,  and 
AlforcTs  Annales  Ecclesise  Anglicanae. 

The  Life  of  Aldhelm  by  Faricius,  and  that  which  is 
found  in  Capgrave's  Legenda  nova  Angliae,  are  given  in  the 
Appendix  to  this  Volume;  but  the  Life  by  William  of 
Malmesbury  will  hereafter  be  published  elsewhere,  with 
the  other  Biographies  of  that  Author. 

Otherinformation  connected  with  the  text,  and  additional 
MSS.  whichhave  been  consulted,  will  be  found  among  the 
various  readings  at  the  end  of  the  Volume. 

The  following  is  a  list  of  the  various  subjects  which 
compose  this  Volume. 

Life  of  Aldhelm.  p.  xi 

Aldhelmi  Opera. 
De  Laudibus  Virginitatis  sive  De  Virginitate  Sanctorum  [Opus 

prosaicum]  .  .1 

Epistola  ad  Geruntium  de  Synodo     .  .  83 

Epistola  ad  Osgitham  sororem  ...  90 

Epistola  ad  Eahfridum  ex  Hibernia  reversum  .  91 
Epistola  ad  Heddam  Episcopum        .  .  .  96 

Anonymi  cujusdam  Scoti  Epistola  ad  Aldhelmum  .  98 

Ethelwaldi  Epistola  ad  Aldhelmum  .  .  100 

Anonymi  Epistola  ad  sororem  anonymam  cum  quatuor  carminibus  103 
De  Basilica  edificata  a  Bugge  filia  regis  Anglise  .  ]  ]  5  * 

Poema  de  Aris  beatee  Marise  et  duodecim  Apostolis  dedicatis  1]8 
Versus  in  honorem  Apostolorum  scripti.  dum  Auctor  ecclesiam 


eorum  Romee  intraret  .  .  ]  29 

Fragmentum,  ut  videtur,  de  die  Judicii  .  .  130 

De  Laudibus  Virginum  [opus  metricum]  .  .  135 

De  octo  principalibus  vitiis  .  .  .  203 

Epistola  ad  Acircium  de  metris  &c.    .  ,  „  216 

iEnigmata  interserta         ....  248 

Epistola  ad  Adrianum           ....  330 

Cellani  Epistola  Aldhelmo     .  .  .  .331 

Fragmentum  Epistolse  ad  Cellanum  .  .  .  331 

Epistola  Aldhelmi  ad  Ethelwaldum  .  .  .  332 

Epistola  ad  Clerum  Wilfridi  Episcopi  .  .  .  333 

Epistola  Aldhelmi  ad  Winbertum  .  .  .  336 

Epistola  Aldhelmi  ad  Wilfridum  .  .  .337 


Appendix  Chartarum,  &c. 
Quomodo  Ethelredus  Rex  contulit  Aldhelmo  Ahhati,  &c.  .  339 
Charta  qua  Eleutherius  Monasterium  Maildulfi  Aldhelmo  donat,  &c.  340 
Quomodo  Eleutherius  Wintoniensis  Episcopus  Aldhelmo,  &c.  341 
Excerptum  ex  lihro  Antiquitatum  Meldunensis  Ceenobii,  &c.  343 
Quomodo  idem  rex  dedit  eidem    Ecclesia?  quindecim  cassatos 

juxta  Tetteburi.  .  .  .344 

De  Kemela,  quam  Ceadwalla  Rex  dedit  eidem  ecclesia^.  345 
Epistola  Beati  Aldhelmi  Pra?sulis,  &c.  .  .  346 

Charta  de  lihertate,  quam  Ina  Rex  contulit  Aldhelmo  Pra^suli,  &c.  348 
Charto  Berth^valdi  de  Sumerford  quse  sita  est  juxta  fluvium  qui 

dicitur  Tamesia,  &c.  ....  350 
Excerptum  ex  Beda.  ....  352 

Excerptum  ex  Will.  Malms.  353 
Vita  Aldhelmi  Faricio  Auctore  .  .  .  354 

Alia  Vita  Aldhelmi  e  Capgravii  Legendis  Novis  Angliae.     .  383 

BOUT  the  middle  of  the 
seventh  century,  a  Scottish 
monk  named  Meldun  or  Mail- 
dulf,  following  a  custom  which 
was  very  common  amongst  the 
Ecclesiastics  of  that  day,  left 
his  native  country,  and  came 
to  reside  in  a  thickly  wooded 
part  of  Wiltshire,  near  the 
present  town  of  Malmesbury,  where  at  that  time  stood  the 
ancient  Fortress  of  Bladow,  afterwards  called  Ingelborne 
Castle,  and  founded  by  the  British  King  Dunwallo  Mol» 
mutius.  Here  he  dwelt  for  some  time  in  a  small  hut? 
which  he  was  allowed  to  build  beneath  the  castle  walls, 
leading  the  life  of  a  hermit,  and  attracting  the  notice  of  the 
neighbouring  people  by  the  superior  learning  which  he 
displayed.  Finally,  however,  he  began  to  want  the  neces- 
saries  of  life;  and  to  provide  himself  with  these,  he  com- 
menced  the  profession  of  Philosophy,  aud  gave  instruction 
in  this  branch  of  study  to  those  who  came  to  him,  re- 
ceiving  from  them  in  return  wherewith  to  supply  himself 
with  food  and  clotbing. 

HEN  in  process  of  time  a 
large  number  of  scholars  had 
assembled  around  the  her- 
mit,  from  hearing  his  instruc- 
tions  in  Philosophy,  many  of 
them  adopted  the  profession  of 
literature,andbecomingmonks, 
formed  the  nucleus  of  that 
powerful  community,  which  has  since  attached  so  much 
celebrity  to  the  Monastery  of  Malmesbury. 

ISHOP  Eleutherius  at  that  time 
held  the  see  of  Winchester,  and 
his  diocese  extended  over  a  very 
large  tract  of  country,  indeed 
over  all  the  western  counties 
which  were  comprised  within  the 
Idngdom  of  Wessex.  The  mo- 
nastic  system,  which  makes  so 
conspicuous  a  figure  in  the  history  of  the  middle  ages, 
seems  to  have  been  called  into  existence  by  circumstances 
of  a  local  character,  unlike  the  Episcopal  establish- 
ment,  which  derived  its  character  from  an  adjustment 
of  territory  and  Ecclesiastical  jurisdiction.  The  fame 
which  resulted  from  the  miracles  of  a  deceased  saint,  or 
the  instructions  of  a  celebrated  teacher,  was  sufficient  to 
attract  the  notice  of  the  people ;  and  nuinbers  of  those 
who  were  desirous  of  improvement  in  learning  and  religion, 
at  that  time  not  so  prevalent  as  now,  would  flock  together 
to  the  spot  consecrated  by  merit,  as  if  the  aspirations  of 
genius,  like  the  sacrifices  of  Balaam,  were  more  likely  to 
draw  down  from  thence  the  favour  of  the  Almighty, 

HE  community  of  Students  at 
Malmesbury  was  not  however 
exempt  from  the  common  fate 
of  Students.  They  struggled 
for  years  against  the  assaults 
of  poverty;  and  though  Bishop 
Eleutherius  and  his  successor 
Hedda,whonexttookupon  him 
the  Episcopal  duties,  seem  to  have  lent  what  little  aid 
they  could,  it  was  not  till  the  brighter  genius  of  Aldhelm 
arose  amongst  the  monks,  that  the  community  could 
emerge  from  their  difficulties. 

ET  us,  however,  now  withdraw 
the  attention  of  the  reader  from 
the  Monastery,  to  give  him 
an  insight  into  what  is  passing 
at  the  Court  of  the  King  of 
Wessex,  to  whose  family  Ald- 
helm  belonged. 

The  History  of  England 
before  the  Conquest  involves 
the  separate  transactions  of  seven,  and  sometimes  eight, 
independent  governments.  It  is  consequently  necessary 
that  the  Student,  who  wishes  to  take  that  clear  view  of  the 
subject,  without  vvhich  History  is  useless,  should  from  time 
to  time  gather  up  the  difTerent  threads  of  the  history,  and 
weave  them  into  one  general  narrative.  To  understand 
the  period  with  which  we  are  engaged,  the  following  sum- 
mary  will  be  sufficient. 

NDER  Oswald,Oswy,  and  Eg- 
/^ffrid,  the  Northumbrian  king- 
Jppdoms  of  Deira  and  Bernicia 
^Phad  for  50  years  [from  A.D.  634 
to  685]  enjoyed  a  considerable 
degree  of  prosperity,  which  en- 
titled  them  occasionally  to  take 
the  lead  among  the  states  of 
Britain.    The  kingdoms  of  Kent,  Essex,  East  Anglia,  and 
Mercia,  as  far  as  we  can  interpret  the  scanty  and  obscure 
annals  of  some  of  them,  appear  to  have  been  governed  by 
their  respective  monarchs.    Ethelwalch  had  in  the  year 
648  restored  to  independence  the  kingdom  of  Sussex,  which 
had  been  previously  overrun  and  subdued  by  a  foreign 
army :   and   West    Saxony,   which    at    the    death  of 
Coinwalch  had  been  unworthily  partitioned  out  by  his 
generals,  and  had  sunk  into  second-rate  importance,  had 
again,  by  the  enterprise  and  genius  of  Kadwalla,  who  slew 
the  sub-rulers,  been  replaced  in  its  former  station  amongst 
the  Saxon  kingdoms,  and  in  the  year  685  became  aug- 
mented  by  the  addition  of  Sussex  after   the  death  of 
Ethelwalch,  whom  Kadwalla  slew. 

ADWALLA  having,  like  a 
second  Romulus,  established 
his  sovereignty  by  the  sword 
against  the  assaults  and  inva- 
sions  of  the  neighbouring 
states,  departed  this  life  in  the 
year  of  our  Lord  689,  leaving 
the  throne  to  his  cousin  Ina, 
who  shewed  himself  a  second 
Numa  by  introducing  the  arts  of  peace  to  repair  the  ravages 
of  war.    Like  Numa,  however,  the  West  Saxon  Monarch 


LIFE  OF  ALDHELM. 


XV 


knew  how  to  wield  the  sword  when  occasion  required.  He 
distinguished  himself  by  his  successful  expeditions  against 
theBritonsof  Cornwall,andthe  neighbouring  states  of  Kent, 
Mercia,  and  Sussex,  which  had  again  assumed  for  a  time 
a  feeble  independence.  In  the  year  726,  he  suffered  his 
pious  disposition  to  get  the  better  of  his  ambition  as  a 
Monarch,  and,  quitting  his  throne,  departed  to  Rome,  on 
what  was  at  that  time  considered  a  holy  pilgrimage.  Here 
he  embraced  the  monastic  life,  and  finally  died,  leaving 
behind  him  a  name  which  is  still  preserved  by  tradition 
in  the  county  of  Somerset.  His  wife  Ethelberga  followed 
the  example  of  her  husband,  and  became  a  nun  in  the 
Abbey  of  Berking. 

It  was  in  the  reigns  of  Kadwalla  and  Ina  that  the  cele- 
brated  Aldhelm  lived :  though  the  locality  of  his  birth 
has  not  been  recorded.  He  was  the  son  of  Kenten,  who 
is  said  to  have  been  the  brother  of  Ina,but  this  canhardly 
have  been  the  case;  for  as  Ina  reigned  from  685  to  726, 
his  brother  Could  not  well  have  been  the  father  of  Aldhelm, 
who  was  born  about  640. 

OUNG  Aldhelm  shewed  as 
great  an  inclination  for  study, 
as  others  who  have  afterwards 
distinguished  themselves  for 
learning  and  talent.  In  order 
to  encourage  his  taste  for  study 
and  the  liberal  arts,  he  wrent 
into  Kent  to  be  educated  by 
Abbot  Adrian,  who  had  re- 
cently  come  over  with  Archbishop  Theodore,  and  was 
celebrated  for  his  superior  knowledge  of  Greek  and  Latin^ 
and  of  literature  in  general.  We  are  not  informed  how 
long  Aldhelm  enjoyed  the  instructions  of  Adrian,  but  it  is 
certain,  that  on  his  return  to  Wessex,  his  native  country, 

he  assumed  the  monastic  habit  in  the  Abbey  of  Malmes- 
bury.  The  founder  Meldun  vvas  still  alive,  aud  indeed 
did  not  die  till  fourteen  years  after  Aldhelm  arrived  at  the 

Monastery. 

UICKNESS  of  comprehension 
and  versatility  of  talent,  such 
as  Aldhelm  preeminently  pos- 
sessed,  could  not  fail  to  ensure 
his  promotion  in  a  profession 
to  which  all  his  wishes  and  ex- 
ertions  were  directed.  We  are 
told  by  the  Historian  of  Malmes- 
bury,  that  "  by  the  company 
and  example  of  the  Monks,  Aldhelm  acquired  an  ex- 
tensive  knowledge  of  science  and  the  liberal  arts,  and  that 
in  order  to  implant  these  more  thoroughly  in  his  mind, 
he  again  went  to  Kent,  and  stndied  at  the  feet  of  Adrian 
the  fountain  of  learning,  and  the  source  of  all  the  arts  : 
but  he  returned  home  again,  in  consequence  of  ill  health. 
To  have  enjoyed  the  society  of  such  a  teacher  could  not 
fail  to  render  him  master  of  all  polite  learning."  But  we 
have  his  own  testimony  in  favour  of  his  acquirements,  for 
he  says,  that  he  was  the  first  man  of  his  own  nation,  who 
directed  his  mind  to  the  knowledge  of  the  science  of  metre. 
For  these  are  his  words,  found  at  the  end  of  the  book  which 
he  wrote  on  Figures  of  Speech.  "  Thus  much  have  I 
written  concerning  the  different  kinds  of  metre  and  the 
figures  of  speech,  as  far  as  my  humble  ability  would  enable 
me :  it  has  been  a  work  of  much  labour,  and  I  know  not 
whether  profitable  or  not,  although  I  am  conscious  to 
myself  that  I  can  apply  to  myself  that  boast  of  Virgil, 

/  First  of  my  race  (if  life  inspire  these  veins) 
I  teach  my  countrymen  Aonian  strains." 


LIFE  OF  ALDHELM. 


xvii 


N  stating  these  facts  of  the 
early  life  of  Aldhelm,  we  have 
followed  the  loose  language  of 
his  biographers,  William  of 
Malmesbury  and  Faricius,  and 


A  the  still  more  doubtful  authority 
|  of  the  Charters.  Many  however 
^\  of  these  last  documents  that 
ascend  beyond  the  tenth  cen- 


tury,  may  without  hesitation  be  pronounced  to  be  spurious, 
and  in  the  case  of  Aldhelm,  the  difficulties  which  attend 
an  inquiry  into  the  incidents  of  his  youthful  days  and  his 
residence  at  Malmesbury  are  as  follows.  He  is  by  general 
consent  allowed  to  have  died  in  A.D.  709,  after  he  had 
held  the  Bishopric  of  Salisbury  four  years.  William  of 
Malmesbury  tells  us  [Wharton's  Anglia  Sacra,  vol.  ii.  p.  2.] 
that  he  died  septuagenario  non  ??u//or,not  less  than  seventy 
years  old:  consequently  he  must  have  been  born  in  A.D. 
639,  or  earlier.  But  as  Hadrian  his  reputed  preceptor  came 
to  England  in  670  or  671,  [Bede's  E.  H.  iv.  1.]  Aldhelm 
must  have  been  at  least  thirty  years  old  when  he  first 
became  his  pupil. 

Secondly,  in  the  Extract  quoted  page  339,  it  is  stated 
that  Aldhelm  had  passed  some  time  in  the  Monastery  of 
Malmesbury  under  Maildulf,  before  he  went  into  Kent  to 
receive  the  instructions  of  Adrian :  this  will  agree  very  well 
with  the  fact  above  mentioned,  but  apparently  not  with 
the  other  accounts  which  state  that  he  was  placed  in  his 
childhood  under  the  care  of  Adrian. 

As  all  the  original  documents,  except  the  long  biography 
of  Malmesbury,  are  given  in  this  volume,  those  who  are 
curious  to  consider  the  question  at  length  will  thus  have 
every  facility  for  so  doing.  It  may  perhaps  be  not  far  from 
the  truth  to  suppose  that  Aldhelm,  speaking  as  he  does  in 

his  letters  of  his  rude  infancy,  may  have  alluded  rather  to 
the  uncultured  state  oi  his  mind  than  to  his  juvenile  years, 
and  that  his  biographers  have  taken  hiswords  too  literally. 

Great  obscurity  also  hangs  over  every  part  of  Aldhelm's 
residence  at  Malmesbury:  but  this  perhaps  is  less  to  be 
wondered  at,  for  we  still  know  more  of  his  life  than  we  do 
of  many  great  men  who  have  lived  within  two  hundred 
years  of  our  own  times.  The  monuments  of  human  genius 
bear  a  certain  impress  of  eternity,  and  the  most  imperish- 
able  are  the  productions  of  the  pen,  which  vvill  outlive  the 
Pyramids  of  Egypt,  and  have  already  outlived  the  fame  of 
their  founders. 

We  are  informed  by  the  legend  of  Capgrave,  [p.  386.] 
that  Aldhelm  was  made  Abbot  of  Malmesbury  thirty-four 
years  before  his  death.  This  must  therefore  have  been  in 
the  year  675:  and  this  harmonizes  sufficiently  with  the 
statement  of  his  having  gone  to  study  in  Kent  four  or  five 
years  before.  From  the  extract  quoted  in  page  339,  it 
would  appear  that  he  became  a  monk  after  his  retum  from 
Kent.  But  we  are  told  immediately  afterwards,  that 
Maildulf  lived  fourteen  years  after  Aldhelm's  tonsure.  It 
is  however  probable  that  the  fourteen  years  must  be 
reckoned  from  the  time  of  his  first  entering  the  Monasteiy 
as  a  pupil,  and  that  Aldhelm  did  not  assume  the  tonsure 
till  his  retum  from  Kent,  and  as  he  became  Abbot  in  675, 
this  may  be  reasonably  considered  as  the  date  of  Maildulfs 
death.  This  view  of  the  matter  harmonizes  to  a  certain 
extent  with  the  Charters  in  pages  340 — 344.  The  first  two 
of  these  are  duplicates  one  of  the  other.  The  latter  is 
apparently  a  fictitious  copy  of  the  former.  Aldhelm  is  styled 
Presbyter  in  both;  and  the  date  of  the  former  would 
correspond  with  this  title :  but  in  the  year  680,  which  is 
the  date  of  the  latter,  he  certainly  was  no  longer  Priest  but 
Abbot.    But  for  the  various  dates  which  occur  in  the 

historv  of  Aldhehns  life,  we  refer  the  reader  to  the  Chro- 
nologieal  Table  aimexed  to  this  memoir.  Let  us  briefly 
relate  what  befel  him  in  the  latter  portion  of  his  life.  He 
visited  Rorne  at  the  invitation  of  Pope  Sergius,  dming 
the  time  that  he  was  still  Abbot,  but  of  the  incidents  of 
this  visit  no  reeords  have  been  preserved,  save  a  few  mi- 
raculous  legends,  and  a  short  poem,  which  he  is  said  to 
have  written  on  entering  the  Church  of  St.  Peter  and 
St.  Paul.  This  composition,  though  probably  not  written 
at  Roine,  is  not  impleasing,  and  is  in  the  original  Latin  at 
least  equal  to  the  following  translation  of  it  in  English. 

VERSES 

On  entering  the  Church  of  St.  Peter  and  St.  Paul  at  Rome. 

See  how  this  new-built  temple's  glories  rise, 
And  lift  its  sacred  banner  to  the  skies: 
Here  Paul  and  Peter  shed  abroad  their  light, 
To  gnide  a  world  where  all  before  was  night : 
To  them  this  land,  to  them  these  courts  belong: 
Their  names  the  people  chaunt  in  hallowed  song. 
Hail,  heavenly  Porter,  keeper  of  Heaven*s  gate, 
And  hear  the  prayers  of  those  who  in  thy  temple  wait. 
Whilst  down  their  cheek  doth  run  the  briny  tear, 
Do  thou  their  supplications  kindly  hear. 
With  ardent  vows  they  mourn  the  mispent  past, 
And  vow  that  such  misdeeds  shall  be  their  last. 
And  thou,  great  teacher,  deign  to  hear  me,  Paul, 
Thou  who  didst  bear  the  former  name  of  Saul: 
And  spurn  Chiisfs  worship  for  each  heathen  rite, 
TiU  on  thy  eyes  He  poured  His  glorious  light. 
Oh!  kindly  hear  the  vows  to  fchee  ihey  pay, 
And  lend  thy  hand  to  guide  the  suppliant's  way: 
Here  to  thy  Church  what  nunierous  votaries  throng, 
To  thee  the  keys  of  Heaven  and  Hell  belong. 
Forth  let  the  springs  of  Heavenly  bounty  flow, 
To  cheer  Christ^s  faithful  worshippers  below. 

more  important  era  opens 
to  us  with  the  assembling  of  a 
Synod  to  counteract  the  prac- 
tices  of  the  Britons  in  the  cele- 
bration  of  Easter,  and  it  is  to 
be  lamented  that  of  this  Synod, 
not  even  the  date  has  been  re- 
corded.  All  that  we  knovv  of 
its  proceedingsis,thatAldheim 
was  commissioned  to  write  to  the  schismatics,  and  if  possible 
convert  them.  The  Letter  or  Treatise  whichhe  addressed 
to  their  king  Geruntius  may  be  seen  in  its  place  in  this 
volume. 

We  are  also  informed  by  his  biographers  of  another 
pleasing  incident  in  his  life  whilst  he  was  Abbot.  He  had 
remarked  with  pain  the  neglect  which  the  common  people 
evinced  towards  the  ceremonies  of  religion,  and  in  order 
to  counteract  it,  stationed  himself  on  the  bridge  over  which 
the  people  passed,  and  sang  certain  songs  in  the  vemacular 
tongue  which  he  had  composed  for  the  occasion.  By 
these  gentle  and  popular  means  he  produced  an  effect  far 
more  powerful  than  would  have  attended  more  grave  and 
severe  admonitions. 

In  the  year  705,  a  greater  honour  awaited  Aldhelm  than 
that  of  being  made  the  representative  of  a  national  council. 

The  venerable  Hedda,  who  for  twenty-nine  years  had 
governed  the  diocese  of  Wessex,  was  now  removed  by 
death  from  the  scene  of  his  earthly  labours.  His  diocese, 
says  William  of  Malmesbury,  was  very  extensive,  compre- 
hending  as  much  territory  as  belongs  to  four  dioceses  in 
my  time.  It  was  therefore  a  salutary  measure  of  King 
Ina  to  divide  this  weight  of  duty;  and  to  this  determina- 
tion  we  owe  the  origin  of  the  present  Bishopric  of  Salisbury. 
The  venerable  Daniel  was  placed  over  the  ancient  diocese 

of  Wessex,  and  held  his  see  at  Winchester.  The  new 
district,  of  which  the  centre  was  the  present  city  of  Sher- 
borne,  was  given  to  Aldhelm,  who  was  consecrated  to  his 
new  ofrice  by  Berthwald,  Archbishop  of  Canterbury. 

The  accession  of  this  high  dignity  did  not  lessen  the 
zeal  of  Aldhelm  in  the  cause  of  the  Monastery, and  he  seems 
to  have  used  the  influence  which  he  naturally  possessed 
over  his  kinsman  king  Ina,  within  a  very  short  period  after 
his  elevation  to  the  rank  of  a  Bishop  to  procure  for  it  the 
privileges,  which  in  that  age  were  so  abundantly  granted 
to  these  estabhshments. 

But  his  elevation  to  the  Episcopal  station  would  seem 
to  require  that  a  successor  should  be  appointed  to  the 
Abbey  of  Malmesbury ;  and  Aldhelm  was  urgent  on  the 
brotherhood  of  that  Monastery  to  relieve  him  from  his 
duties  as  head  of  their  society :  but  to  this  they  made  con- 
tinual  objection.  "  As  long  as  you  hve,"  said  they,  "  we 
will  have  you  for  our  Abbot,  and  we  will  obey  you 
cheermlly.  But  we  hope  that  you  will  give  us  permission 
after  ypur  death,  to  elect  an  Abbot  for  ourselves,  without 
reference  to  the  authority  of  the  Bishop,  or  the  intrusion 
of  the  secular  monarch." 

We  have  unfortunately  no  means  of  ascertaining  how 
far  this  conduct  may  have  been  sincere  or  praiseworthy. 
That  Aldhelm  was  a  great  benefactor  to  his  Monastery,  is 
an  undoubted  fact.  That  the  fraternity  of  Malmesbury 
may  have  had  independent  views  of  their  own,  incompatible 
with  the  modest  pretensions  of  a  society  of  Monks,  may 
without  scruple  be  admitted;  for  where  is  that  individual 
or  that  society  to  be  found,  that  is  exempt  from  the  feel- 
ings  of  pride  or  ambition,  that  is  impervious  to  the  tempt- 
ations  of  wealth,  of  rank,  and  greatness  ? 

The  Bishop  however  did  not  hesitate  to  comply  with 
their  wishes,  as  regarded  a  successor,  though  we  may 

well  imagine  that  he  had  no  desire  to  retain  the  office  of 
Abbot  in  addition  to  the  episcopal  duties  of  the  see  of 
Sherborne. 

He  complied  with  the  request  of  the  Monks,  and  granted 
a  Charter  to  his  three  Abbeys  of  Malmesbury,  Frome,  and 
Bradford,  whereby  they  were  exempted  from  all  foreign 
interference,  whether  Spiritual  or  Temporal. 

Of  the  incidents  which  befel  Aldhelm  as  Bishop  of 
Sherbume,  we  know  still  less  than  of  the  period  which  he 
passed  in  the  Abbey  of  Malmesbury.  He  is  said  by  Bede 
to  have  ruled  the  diocese  four  years  in  a  praiseworthy 
manner :  and  in  the  particulars  which  are  recorded  of  his 
death  we  see  exemplified  the  termination  of  the  earthly 
labours  of  an  able  and  zealous  Prelate,  whose  loss  is  felt 
by  all  around  him,  because  his  life  had  been  devoted  to 
their  service, 

Those  who  travel  over  the  Mendip  hills  in  Somer- 
setshire  from  Frome  to  Shepton-Mallet,  will  have  remarked 
a  peculiarly  elegant  country  Church  in  the  village  of 
Doulting,  with  a  parsonage  house  and  a  large  tythe  barn 
in  its  immediate  neighbourhood.  In  the  year  of  our  Lord 
709,  the  ground  on  which  that  Church  stands  was  un- 
consecrated.  On  that  spot,  leaning  upon  a  post,  which 
stood  there,  Bishop  Aldhelm  was  suddenly  taken  ill  and 
died,  fatigued  possibly  with  the  labours  of  the  day,  for  he 
was  engaged  in  the  duties  of  visiting  his  diocese.  The 
piety  of  the  inhabitants  led  to  the  erection  of  the  Church, 
and  from  that  time  to  the  present  the  divine  ceremonies 
have  been  performed ;  but  the  divine  Aldhelm  has  been 
forgotten.  Two  hundred  and  four  years  after  his  death, 
St.  Dunstan,  another  extraordinary  man  whose  name  has 
perished  among  us,  or  lived  only  for  obloquy,  visited  the 
x  spot,  and  the  biographers  of  Aldhelm  have  commemorated 
his  endeavours  to  do  honour  to  the  departed  Saint.  Let 

us  hope  that  the  time  is  come  when  those  who  distin- 
guished  themselves  in  such  distant  ages  may  meet  with 
the  estimation  which  they  deserve  at  the  hands  of  their 
countrymen  ;  for,  though  the  world  around  them  was  dark, 
yet  they  were  far  more  in  advance  of  that  darkness  than 
many  who  have  lived  in  more  propitious  times ;  and  with 
this  brief  sketch  of  the  life  of  their  author,  the  few  surviving 
works  of  Aldhelm  are  for  the  first  time  placed  before  the 
British  public,  to  receive  that  measure  of  approbation  to 
which  by  their  merits  they  shall  be  entitled. 


Aug.  20,  1844. 


CHRONOLOGY  OF  ALDHELM'S  LTFE. 

A.D. 

639  Aldhelm  born;  for  W.  of  Malmesbury  says  he  died  septuagenarius : 

now  he  died  A  D.  709. 
661  Aldhelm  first  goes  to  Malmesbury,  for  he  was  there  44  years,  and 

left  705. 

668  Theodore  and  Hadrian  set  out  for  England,  [Bede  E.  H.  iv.  1.] 
673  Aldhelm  hecomes  a  pupil  of  Hadrian,  who  arrived  in  Britain 
A.D.  670  or  671.  [Bede  E.  H.  iv.  1.] 

675  Made  Abbot  by  Eleutherius  30  years  before  he  was  made  Bishop, 

[see  page  386.] 

676  The  sub-rulers  seize  Wessex,  [Bede  iv.  12.] 

686  Kadwalla  recovers  his  kingdom,  [Bede  iv.  12.] 

687  Sergius  I.  made  Pope. 

689  Kadwalla  goes  to  Rome,  [Bede  E.  H.  v.  11.] 

690  Aldhelm  goes  to  Rome  about  this  time. 

Eleutherius  dies,  and  Hedda  is  made  Bishop  of  Winchester. 

Aldhelm  writes  a  letter  to  Hedda. 

A  Synod  is  held  against  the  Britons. 

Aldhelm's  letter  to  Geruntius. 
701  P.  Sergius  dies,  and  is  succeeded  by  John  VI. 
705  Hedda  dies.  Aldhelm  is  consecrated  first  Bishop  of  Sherborne  by 
Archbishop  Berthwald. — Ina's  and  Aldhelm's  Charters  to  the 
Monasteries. 

Aldhelm  visits  Berthwald  in  Kent. 
707  Egwin,  Bishop  of  Worcester,  foresees  Aldhelm's  death  in  a  vision. 
709  Aldhelm  dies  at  Doulting. 
727  King  Ina  dies  18  years  after  Aldhelm. 


SANCTI 

ALDHELMI 
OPERA. 


I.  De  laudibus  Virghntatis  sive  De  Virginitate 
Sanctorum. 

EVERENDISSIMIS  Christi 
virginibus  onmique  devotae 
germanitatis  affectu  vene- 
randis,  et  non  soluni  corpo- 
ralis  puclicitiae  praeconio  cele- 
brandis,  quod  plurimorum  est : 
Verum  etiam  spiritualis  casti- 
monise  gratia  glorificandi: 
quod  paucorum  est;  scilicet 
Hildelithge  regularis  disciplinae, 
et  Monasticae  conversationis  magistrse,  simulque  Justinae 
ac  Cutbergae.  Nec  non  Osburgae  mihi  contribulibus  ne- 
cessitudinum  nexibus  conglutinatse  Aldgidas  ac  Scho- 
lasticse,  Hidburgae,  et  Burngidse,  Eulaliae,  ac  Teclae, 
rumore  sanctitatis  concorditer  Ecclesiam  ornantibus  Ald- 
helmus  segnis  Christi  crucicola,  et  supplex  Ecclesiae 
vernaculus  optabilem  perpetuae  prosperitatis  salutem. 

II.  Jamdudum  ad  Pontificale  proficiscens  conciliabulum, 
fraternis  sodalium  catervis  comitatus,  Almitatis  vestrse 
scripta  meae  mediocritati  allata  satis  libenter  suscipiens, 
erectis  ad  aathera  palmis,  immensas  Christo  pro  sospitate 
vestra  gratulabundus  impendere  grates  curavi,  quo  stylo 
non  solum  Ecclesiastica  promissorum  votorum  fcedera, 
quae  fida  polhcitatione  spopondistis,  ubertim  claruerunt : 

Verum  etiam  melliflua  divinarum  studia  Scripturarum 
sagacissima  sermonum  serie  patuerunt.  Cumque  singulos 
Epistolarum  textus  recitans,  pernicibus  pupillarum  obtuti- 
bus  specularer,  atque  naturali  quadam,  ut  mihi  insitum 
fertur,  latentium  rerum  curiositate  contemplarer,  uberri- 
mamque  verborum  facundiam  ac  virginalem  urbanitatis 
desertitudinem  magnopere  admirarer.  En  inquam  inef- 
fabili  gratulatur  tripudio  ille  superi  regnator  Olympi,  et 
rector  cceli,  cum  taliter  catholicas  Christi  vernaculas,  imo 
adoptivas  regenerantis  gratiae  fllias,  ex  fcecundo  Ecclesi- 
asticae  conceptionis  utero,  spiritualis  verbi  semine  pro- 
genitas,  per  maternam  viderit  sollicitudinem,  divinis  dog- 
matibus  erudiri,  ac  velut  sagaces  Gymnosophistas  sub 
peritissimo  quodam  Agonotheta  palaestricis  disciplinis  et 
gymnicis  artibus  in  gymnasio  exerceri.  Qui  laboriosi 
certaminis  coronam  et  Olympiaci  agonis  triumphum,  diffi- 
cillimis  propriae  exercitationis  viribus  naviter  nanciscuntur. 
Ita  duntaxat,  ut  alius  strenua  athletarum  luctamina  cum 
aemulo  sinuosis  laterum  flexibus  desudans.  In  meditullio 
scammatis  fragrante  delibutus  lubrici  liquoris  nardo, 
solerter  exercere  studeat.  Alius  jaculorum  catapultas,  et 
sagittarum  spicula  de  obstrusis  pharetrae  latibulis  depro- 
mens,  non  ut  passivos  oculorum  obtutus,  libere  per  aethera 
relaxat:  Sed  ut  certos  pupillarum  conspectus  demonstraret 
pando  strepente  arcu,  et  nervo  stridente  ad  destinatum 
indeclinabiliter  dirigit  locum.  Alius  anhelantium  in  stadio 
cursorum  plantis  ndens  pernicibus.  De  quibus  egregius 
agonista,  et  divini  Sermonis  dogmatista.  Omnes,  inquit, 
currunt,  unus  tamen  accipit  bravium ;  turmas  ludi  parti- 
cipes,  et  laboris  consortes  superans  victorise  palma,  for- 
tunatus  fceliciter  perfruitur.  Alius  cum  caterva  contribu- 
lium  phalerato  vectus  cornipede,  quem  calcaribus  cruenta- 
tum,  et  flagris  caesum,  aureis  comunt  ornamenta  lupatis : 
De  quo  facetus  Poeta : 

Quadripedante  putrem  cursu  quatit  ungula  campum : 
Perniciter  implicans  orbes  orbibus,  spacia  terrarum  me- 
titur.    Alius  classicis  nautarum  cohortibus  stipatus,  et 

densis  remigantum  agminibus  circumseptus,  per  vitreos 
Oceani  gurgites  celerrimam  agens  liburnam  aut  lintrem, 
instanter  hortante  proreta,  et  crepante  naucleri  portisculo 
spumosis  algosisque  remorum  tractibus  trudit. 

III.  Et  quidem  universa  haec,  quae  per  gymnosophistas 
exerceri  deprompsimus,  inter  scholares  secularium  disci- 
plinas,  apud  vestri  discipulatus  industriam,  non  exterioris 
hominis  motibus  aguntur,  sed  interioris  geruntur  gestibus. 
Siquidem  microcosmum,  id  est,  minorem  mundum  ex 
duplici,  et  gemina  materiae  substantia  constare  vestra? 
sagacitatis  solertiam  non  arbitror  latere ;  quin  potius  sicut 
exterioris  hominis  natura,  qui  in  propatulo  formatus  visi- 
biliter  conspicitur,  haud  difficillime  deprehendi  potest:  ita 
interioris  qualitatem,  qui  ccelesti  afflatus  spiraculo,  juxta 
Geneseos  relatum,  creditur,  a  vestra  prudentia  membratim 
et  particulatim  subtiliter  investigatam  reor.  Etenim  cele- 
berrimus  ille  Christi  nominis  gerulus,  ad  exemplum  militiae 
Christianorum  agonem  protulit  gymnicorum  dicens:  Et 
illi  quidem  ut  corruptibilem  coronam  accipiant:  Nos 
autem  incorruptam,  et  alibi ;  Non  quasi  aerem  ^rberans, 
et  quamvis  gymnicorum  exempla,  quae  agilitate  corporis 
theatral.es  populi  pompas,  et  praeconia  circensium  adipis- 
cuntur,  rite  congruant  ad  comparationem  eorum,  qui  per 
ampla  Scripturarum  stadia  decurrentes  sagacissimam  animi 
industriam,  et  vivacis  ingenii  qualitatem  assidua  lectionis 
instantia  exercere  noscuntur. 

IV.  Attamen  solertissimae  apis  industriam  prsedictis  ex- 
emplorum  formulis  coaptari  posse,  uberrima  rerum  experi- 
menta  liquido  declarant,  quae  roscido  facessente  crepus- 
culo,  et  exorto  limpidissimi  solis  jubare,  densos  extemplo 
tripudiantium  turmarum  exercitus  per  patentes  campos 
gregatim  diffundunt  Modo  melligeris  caltarum  frondibus 
seu  purpureis  malvarum  floribus  incubantes,  mulsa  nectaris 
stillicidia  guttatim  rostro  decerpunt,  et  velut  lento  careni 
defruto,  quod  regalibus  ferculis  conficitur,  avida  viscerum 
receptacula  certatim  imptere  contendunt ;  modo  flave- 
scentes  saliculas  et  crocata  genistarum  cacumina  circum- 

vallantes,  fertilem  prsedam  numerosis  cruribus  et  coxarum 
oneribus  advehunt,  quibus  cerea  castra  conficiunt :  Modo 
teretes  hcederarum  corymbos,  et  levissimos  florentis  tiliae 
surculos  constipantes,  multiformem  favorum  machinam 
angulosis  et  opertis  cellulis  construunt.  Cujus  artis  mo- 
limen  egregius  Poeta,  Metrica  facundia  fretus,  catalectico 
versu  creditur  cecinisse  :  Cum  diceret; 

Cerea  gemmatis  flavescunt  mella  canistris. 
Et  infra  braehycatalectico  sive  colopho  : 

Collucentque  suis  aurea  vasa  favis. 
Nam  quemadmodum  examen,  arcta  fenestrarum  foramina 
et  angusta  alvearii  vestibula  catervatim  per  turmas  egres- 
sum,  amcena  arvorum  prata  populatur ;  eodem  modo 
vestrum,  ni  fallor,  memoriale  mentis  ingenium  per  floru- 
lenta  Scripturarum  arva  late  vagans,  bibula  curiositate 
decurrit.  Nunc  divina  priscorum  Prophetarum  oracula 
certis  astipulationibus  jamdudum  Salvatoris  adventum 
vaticinantia  enixius  investigando  :  Nunc  antiquarum 
arcana  legum  ab  illo  mirabiliter  digesta,  qui  bis  quinis 
Memphif'.ca  regna  ssevissimis  plagarum  affiictionibus  cru- 
deliter  percussisse,  et  rubicundi  tumentes  Oceani  gurgites 
ac  reciproca  spumantis  pelagi  flustra,  Sacrosancti  tactu 
viminis  ex  colubro  nuper  transfigurati  in  simulacro  ma- 
cerise  altrinsecus  sequestrasse,  et  post  cceleste  colloquium 
cornutis  vultibus  incredulum  fugasse  vulgus  describitur, 
sollicita  intentione  scrutando  :  Nunc  quadrifariam  Evan- 
gelicae  relationis  dicta,  mysticis  Catholicorum  patrum 
Commentariis  exposita,  et  ad  medullam  usque  spiritualiter 
enucleata,  et  quadriformis  Ecclesiasticae  traditionis  nor- 
mulis  secundum  historiam,  allegoriam,  tropologiam,  ana- 
gogen,  digesta,  solerter  indagando  :  Nunc  priscas  historio- 
graphorum  fabulas  et  chronographorum  seriem,  qui  for- 
tuitas  prseteritorum  permutationes  temporum  tenaci  me- 
morise  textu  tradiderunt,  rite  rimando :  Nunc  grammati- 
corum  regulas  et  orthographorum  disciplinas,  tonis  et 
temporibus  trutinatas,  pedibus  poeticis  compactas  per  cola 
et  commata :  hoc  est,  per  penthemimerin,  et  heptemimerin 

diremptas,  immo  centenis  metrorum  generibus  sequestratim 
discretas,  sagaciter  inquirendo. 

V.  Apis,  inquam,  propter  peculiaris  castimoniae  privile- 
gium,  pudicissimss  Virginitatis  typum  et  Ecclesiae  porten- 
dere  speciem  indubitata  Scripturarum  Authoritate  adsti- 
pulatur.  Quae  florentes  saltuum  cespites  ineffabili  praeda 
depopulans,  dulcia  natorum  pignora,  nesciens  conjugii, 
illecebrosa  consortia  fcetosa  quadam  suavissimi  succi  con- 
cretione  producit.  Ecclesia  vero  bis  acuto  Testamentorum 
mucrone  hominum  vitaliter  corda  transverberans,  haeredi- 
tariam  legitimae  aeternitatis  sobolem  casto  verbi  fcecundat 
semine. 

VI.  Illud  etiam  commemorandum  de  apum  concordi 
sodalitate,  et  theatrali  quodam  spectaculo  stupendum  au- 
tumo.  Ultroneum  videlicet  voluntariae  servitutis  affectum, 
quem  erga  suorum  obsequia  principum  exercere  noscun- 
tur.  Nonne  sub  hujuscemodi  contemplationis  intuitu 
omnis  Monasticse  conversationis  disciplina  et  regularia 
Ccenobiorum  instituta,  simillima  collatione  declarantur  ? 
Quamdiu  enim  antiquas  inhabitare  sedes,  et  exigua  fovere 
tuguria  gracillimis  contexta  viminibus  seu  cavatis  consuta 
corticibus  ille,  qui  inter  caeteros  Magistratus  ofricio  fungi- 
tur,  decreverit,  nulla  ex  immensa  multitudine,  fugitivis 
discursibus  et  passivis  volatibus  per  aethera  vagatur.  Ast 
si  certis  exigentibus  causis  et  cogente  peregrinandi  neces 
sitate  illa,  cui  consulatus  vice  regimen  caeterarum  commis- 
sum  est,  externa  quaerere  regna  maluerit :  Nusquam  apud 
mortales  videas  extorrem  propria  pulsum  patria,  tam  densis 
exercituum  agminibus  tamque  spissis  legionum  cohortibus 
constipari;  ita  prorsus  ut  multo  libentius  ob  reverentiam 
principis  ad  incolarum  peregre  proficiscatur,  quam  dome- 
sticis  assuetse  delitiis,  et  vernacula  contentae  quiete  in 
cellulis  commorentur.  Quid  enim  quaeso  in  rerum  visibi- 
lium  videri  valet  natura,  quid  tam  ingenti  studio  auctoris 
sui  praecepto  pareat  et  regis  imperium  implere  contendat  ? 
ut  merito  propter  intactae  Virginitatis  typum  et  spontaneum 
devotse  subjectionis  famulatum,  quo  exemplum  obedientiae 

mortalibus  in  valle  lachrymarum  degentibus  praebet,  prse 
caeteris  creaturis  nectareurn  conficiat  edulium,  et  mulsae 
dulcedinis  alimoniam  flavescenti  cserarum  gurgustio  re- 
condat,  quae  non  modo  cuncta  deliciarum  fercula  et  pipe- 
ratas  pulmentorum  saginas  praecellat,  omneque  fragrantis 
ambrosiae  thymiama,  ac  nardi  spirantis  olfactum  vincat : 
Verum  etiam,  ut  omissa  specialitate  ad  generalitatem 
Sermonis  oratio  decurrat,  universam  mundanse  suavitatis 
dulcedinem,  opulentique  luxus  exquisita  superet  oblecta- 
menta  et  haustam  defruti  despiciat. 

VII.  Igitur  si  sanctee  Virginitatis  gloria  Angelicae  beati- 
tudinis  germana  creditur,  et  pulchra  supernorum  civium 
sodalitas  merito  pudicitiae  praedicatur;  debitis  attollenda 
est  praeconiis,  Qua3  inter  caeteras  virtutum  infulas  summi 
principatus  sceptra  et  regnandi  Monarchiam  gubernare 
dinoscitur.  Siquidem  ut  humanis  faucibus  et  mortalium 
palato  omne  quicquid  jucundum  ac  delectabile  illatum 
sentitur  mellitae  dulcedinis  gustum  admodum  incompara- 
biliter  prsecellit:  Ita  divina  Majestas  (quod  tamen  cum 
pace,  et  reverentia  Sanctorum  loquar  quondam  jugalitatis 
nexibus  foederatorum)  omnibus  generalium  virtutum  gradi- 
bus,  quee  in  catalogo  charismatum  enumerantur,  speciale 
Virginitatis  privilegium  praeposuit.  Cujus  rei  satis  evidens 
indicium  constat,  dum  a  summo  coelorum  fastigio  vene- 
randa  Dei  proles  descendens,  ovem  erraneam  redemptura, 
et  drachmam  perditam  quaesitura,  alvum  incontaminatae 
virginali  puerperioprseditae,  sine  periculo  perpetuae  puritatis 
et  dispendio  castitatis  intraret.  Ob  hoc  etiam  reor,  quod 
sacer  Dominici  pectoris  accubitor,  et  quartus  paradisi 
gurges,  qui  potissimum  septenas  Ecclesias  Asiae  inex- 
haustis  dogmatum  imbribus  irrigavit,  specialem  Divinae 
dilectionis  praerogativam  ac  privatam  amoris  muniflcen- 
tiam  ante  caetera  Apostolorum  praeconia  promeruerit. 
Quia  Christo,  qui  est  cupidus  castitatis  amator  et  zelotypus 
sanctimoniae  informator,  grata  Virginitatis  libamina  obla- 
turus,  spontanea  devotione  litarat.  Quamobrem  verax 
medicus  dum  vulnera  facinorum  et  cicatrices  criminum 

considerans,  quibus  animae  aegrotorum  crudeli  strage 
sternebantur,  saluberrimum  componeret  malagma  fibrisque 
virulento  spiritualis  nequitiae  poculo  letaliter  infectis,  coe- 
lestis  medicinae  antidotum  vitaliter  propinaret,  ac  verticem 
gabuli  'scandens  sexta  Sabbathi,  hoc  est  parasceve,  pate- 
retur,  maternae  memor  venerantiae  discipulo  inter  discri- 
mina  perfidorum  militum  eventus  rerum  praestolanti  gene- 
tricem  pie  praecepit  tuendam,  ut  non  inconvenienter  car- 
mine  rythmico  dici  queat :  Christus  passus  patibulo : 
Atque  laeti  latibulo,  Virginem  Virgo  Virgini  eommendabat 
tutaminL  Is  postmodum  labentibus  temporum  lustris  a 
Domitiano,  qui  per  idem  tempus  sceptris  imperialibus 
fretus,  saeva  tormentorum  supplicia  orthodoxae  fidei  cul- 
/  toribus  irrogabat,  extorris  in  Pathmo  relegatus  septies 
vicena  et  quater  dena  Virginum  millia  dulcisonis  melodiae 
concentibus  canticum  rude  canentia,  raptus  in  oramate 
extaseos  auscultare  et  castis  obtutibus  contemplari  meruit, 
de  quibus  dictum  est :  Virgines  enim  sunt  et  sequuntur 
agnum  quocunque  ierit.  Cseteri  fideles  audituri.  Ista 
sancti  modulaturi  sunt  carmina  et  cum  agno  pariter  per 
angustam  aethralis  regni  gloriam  gradituri. 

VIII.  Nec  tamen  Virginalem  pudicitiae  gloriam  immensis 
laudibus  accumulantes  et  ad  exemplum  rigidae  eonversa- 
tionis  et  ardui  formam  propositi  animos  militantium  Christo 
instigantes  immaculata  Matrimonii  contubernia,  et  legiti- 
mum  legalis  thori  connubium,  (sicut  schismaticorum  deli- 
ramenta  garriunt)  spernendum  ducimus.  Quod  absit  a 
Catholica  Ecclesiarum  fide,  praesertim  cum  pro  certo  nove- 
rimus  priscis  temporibus  Patriarchas  Divinae  sanctionis 
praecepta  conjugii  fcedera  servantes  supernae  gratos  Ma- 
jestati  extitisse  et  Sacrosancti  Spiritus  charismate  refertos 
futurae  Incarnationis  cunabula  Propheticis  praesagiorum 
vocibus  vaticinasse,  ut  est  illud :  Non  auferetur  Sceptrum 
de  Juda,  et  dux  de  femoribus  ejus,  donec  veniat  qui  mit- 
tendus  est  et  ipse  erit  expectatio  gentium  et  reliqua,  quod 
millena  testimoniorum  congerie  liquido  probari,  et  experiri 
potest.     vSed  etiam  furvo  facessante  veteris  instrumenti 

umbraculo  et  clare  coruscante  Evangelii  gratia  tantura 
inter  Virginitatis  flores  et  jugalitatis  mores  distare  dicimus, 
quantum  distat  oriens  ab  occasu :  Unde  quidam  Catho- 
licorum  floridam  Virginitatis  gloriam  explanans  de  jugali- 
tatis  stirpibus  oriundam  sub  figura  tropi,  ita  eleganter 
exorsus :  lego,  inquit,  de  terra  aurum,  de  spine  rosam,  de 
concha  margaritam. 

IX.  Non  enim  splendida  meri  argenti  species  turpiter 
deformatur,  quamvis  obrizum  rutilantis  auri  metallum  prae- 
feratur.  Neque  marmoris  candidi  venustas  detrimentum 
decoris  patitur,  cum  formosior  rubentis  gemmae  pulchri- 
tudo  praedicetur  aut  lanea  filorum  stamina,  ex  glomere  et 
panniculis  revoluta  negligenter  vilescunt,  etiam  si  bomby- 
cinum  purpura?  peplum  et  serica  Imperatorum  trabea 
potius  fulgescat.  Numquid  mala  punica  cittis  granisque 
rubentibus  referta  et  simplo  librorum  tegmine  contecta 
contemptibilem  naturse  columniam  perpeti  putantur,  licet 
mellifluos  palmetis  dactilos  et  mulsum  nectaris  Nicolaum 
longe  incomparabiliter  praestare  credamus,  nequaquam 
scabrae  incudis  commoditas  seu  rigida  tundentis  mallei 
durities  vel  rubiginosse  forcipis  ac  forficis  tenacitas  spreta 
despicitur.  Quanquam  baltheus  bullifer  et  diadema  regni 
ac  diversa  ornamentorum  gloria  ex  iisclem  prsefatis  ferri 
instrumentis  confecta  et  fabricata  prseferatur.  Neque  teres 
lunaris  globi  circulus  jacturam  proprise  pulchritudinis  pati- 
tur,  licet  luculentus  limpidissimi  solis  splendor  triquadram 
mundi  rotam  clarius  illustrare  credatur.  Nunquid  pro- 
fundum  putei  laticem,  aut  gelidam  cistemse  limpham,  quam 
anthlia,  hoc  est,  tota  hauritoria  exanthlamus,  parvi  pen- 
denda  putamus  :  Quamvis  reciproca  purissimi  fontis  re- 
dundantia  praeeellere,  et  perpes  aqueductuum  decursus 
crebris  ac  celsis  arcuum  fornicibus  in  edito  sublimatus 
tubo  cataractisque  vorantibus  praestare  videantur;  non 
enim  furva  voracis  mergulae  factura  confunditur,  et  atra 
corporis  creatura  contemnitur,  licet  versicolor  pavonis 
gloria  tereti  circulorum  rotunditate  prsecellat,  cujus  pennae 
pulchritudo  nunc  crocea  qualitate  flavescit,  aut  purpurea 

venustate  rubescit,  nunc  glauco  coloris  virore  fulgescit, 
aut  flava  auri  specie  splendescit.  Cujus  decoris 'dignitas 
haud  frustra  virginali  formulae  comparata  reliqua  mundi 
crepundia  contemnit,  et  phalerata  saeeuli  ornamenta  parvi 
pendit.  Siquidem  beatus  Augustinus  in  libro  Civitatis 
Dei,  quod  pulpa  pavonis  imputribilis  naturae  sit,  experi- 
mentis  se  comprobasse  testatur.  Nam  arborum  silvestrium 
natura,  foliorumque  infoecunda  viriditas,  aut  succulentus 
herbarum  terrestrium  cauliculus  contemnitur,  cum  pur- 
purei  et  rubicundi  flores  ex  ipsis  lignorum  ramusculis 
exorti,  seu  vernantis  prati  olusculis  progeniti  pulchrius 
rubescant  et  suavi  odoris  flagrantia  dulcius  redoleant,  cum 
constet  ex  floribus  secutura  fructuum  emolumenta  exube- 
rante  reditu  et  multiplici  questu  mirabiliter  maturescere. 
Frondentia  vero  surculorum  folia  et  spissos  palmitum* 
pampinos  cessante  librorum  succo  miserabiliter  marce- 
scere,  et  torrido  adventante  autumni  fervore  in  modum 
densissimae  stragis  catervatim  cadere.  Non,  inquam,  ita 
laudandae  Virginitatis  sublimitas  quasi  praecelsa  Pharus  in 
edito  rupis  promontorio  posita  splendescit,  ut  arcta  conjugii 
continentia,  qui  secundus  est  gradus,  omnino  inferius  spreta 
vilescat,  seu  legitimae  jugalitatis  foecunditas  ob  liberorum 
posteritatem  sumpta  notabiliter  squallescat,  nec  in  compa- 
ratione  hujuscemodi  bonum  dehonestari  video,  sed  quod 
melius  est  propensius  laudari  censeo. 

X.  Et  tamen  plerumque  (proh  dolor)  immutatis  ordinibus 
versa  vice  contingere  solet,  ut  inferioris  vitae  gradus  usque 
quaque  paulatim  proficiens,  superiorem  tepide  torpentem 
praeoccupet,  et  acerrimae  stimulo  compunctionis  instigatus, 
dudum  superiorem  voti  compos  victorem  anticipet,  et  qui 
existimabatur  praeteritae  conversationis  negligentia  poste- 
rior,  deinceps  Divinae  charitatis  flamma  succensus  existat 
anterior,  Evangelicae  reminiscens  sententiae :  Cui  multum 
dimittitur,  multum  diligit,  et  qui  contempta  mundi  blan- 
dimenta  velut  quisquiliarum  peripsema  respuens  ac  car- 
nalis  luxus  lenocinia  refutans,  in  sancto  proposito  successor 
extiterat  sumpto  viriliter  castae  conversationis  tirocinio 

horrendum  gehennae  tartarum  contremiscens,  et  seternae 
vitae  desiderio  flagrans  gratuita  Christi  gratia  fretus  cum 
sudoris  industria  efficitur  antecessor,  quod  illis  duntaxat 
in  utroque  sexu  lachrymosis  luctuum  singultibus  lugubriter 
lamentandum  et  cum  profundo  prsecordiorum  suspirio  que- 
rulosis  qugestibus  flebiliter  ingemiscendum  autumo.  Qui 
tumido  elationis  supercilio  inflati  de  sola  carnis  integritate 
gloriantur,  dum  illi  de  periculoso  saeculi  naufragio  et  gras- 
sante  dirae  tempestatis  turbine,  velut  inter  Scyllam  Sicilise 
et  baratrum  voraginis  navigantes  ad  portum  ccenobialis 
vitae  festinantes,  licet  aliquantulum  quassatis  cymbae  com- 
pagibus  Christo  gubernante  foeliciter  pervenerunt.  Isti 
vero  cum  integris  animse  ratibus  et  salva  incontaminati 
corporis  lintre  sine  discrimine  scopulorum  sanctae  conver- 
sationis  habitum  petentes,  tanto  minus  lamentorum  fletibus 
incumbere  gestiunt  et  lachrymarum  imbribus  vultum  rigare 
contendunt,  quanto  se  nullis  naevorum  maculis  deformatos, 
nullo  saecularis  scoriae  atramento  fcedatos  fuisse  confidunt. 
Illi  eo  magis  roscidis  oculorum  fontibus  et  palpebris  stil- 
lantibus  moestam  faciem  humectare  jugiter  non  desinunt, 
quo  se  quaedam  vetita  et  legis  austeritate  interdicta,  ex 
mundi  consortio  illicite  perpetrasse  meminerunt,  isti  vero 
quod  se  ccelibes,  castos,  et  ab  omni  spurcitise  sentina  fun- 
ditus  immunes  arbitrentur,  fiducia  Virginitatis  inflati  arro- 
ganter  intumescunt,  et  nequaquam  crudelissimam  superbise 
balenam  caeterarum  virtutum  devoratricem  humilitatis  cir- 
cilo  declinant. 

XI.  Nam  in  conflictu  octo  principalium  vitiorum,  licet 
ultima  ponatur :  tamen  quasi  atrox  regina  tyrannicae  pote- 
statis  imperium,  et  dominandi  monarchiam  prse  caeteris 
sibi  usurpare  dinoscitur,  quia  sine  ancipiti  ambiguitatis 
scrupulo  veraciter  credendum  est,  quod  prius  lucifer  para- 
sitorum  sodalibus  vallatus  et  Apostatarum  satellitibus 
glomeratus,  in  profundum  superbise  baratrum,  et  tetrum 
elationis  tumidae  tartarum  cassabundus  corruisset,  quam 
protoplastus  recentis  Paradisi  colonus  et  totius  terrestris 
creaturae,  quam  teres  vertigo  cceli  in  modum  rotantis 

fundibali  circumgirat,  rudis  possessor  buccis  ambronibus 
et  labris  lurconibus  vetitam  degustans  alimoniam,  in  ga- 
strimargise  voraginem  crudeliter  cecidisset,  quod  si  angelica 
supernorum  civium  celsitudo  elationis  tantum  supercilio 
turgescens  beato  cseterorum  contubernio,  et  Deificae  con- 
templationis  participio  privabatur,  quanto  magis  gracillima 
mortalium  fragilitas,  si  de  propriis  meritorum  emolumentis, 
ut  inflata  vesica  intumuerit,  et  de  Virginali  castimonia  de- 
cerpere  quasi  speciali  sanctimonia  rumusculos,  gingivis 
xevo&of/af  coeperit,  a  coelestis  sponsi  triclinio  infoeliciter 
fraudabitur.  Idcirco  Virginibus  Christi,  et  tyrunculis  Ec- 
clesiae  contra  horrendam  superbiae  bestiam  simulque  contra 
has  virulentorum  septenas  vitiorum  belluas,  quae  rabidis 
molaribus  et  venenosis  gingivis,  inermes  quosque  ac  Virgi- 
nitatis  lorica  spoliatos  pudicitiaeque  parma  exutos  atrociter 
discerpere  nituntur,  lacertosis  viribus  dimicandum  est,  et 
quasi  adversus  ferocissimas  barbarorum  legiones,  quae 
manipulatim  tyronum  Christi  testudinem  strofosse  fraudis 
balista  quatere  non  cessant,  spiritualis  armaturae  spiculis  et 
ferratis  virtutum  venabulis  naviter  certandum,  ac  nullatenus 
timidorum  more  militum  horrorem  belli  et  classicae  salpitae 
muliebriter  metuentium,  saevissimis  hostibus  scapularum 
terga  pro  scutorum  umbonibus  segniter  praebeamus.  Quin 
potius  coenobialis  militiae  pugiles  frontem  vexillo  crucis 
armatam  audacter  gemulorum  agminibus  offerentes,  et 
armorum  instrumenta  bellica,  quse  pugnator  egregius  enu- 
merat,  hoc  est,  divini  macheram  verbi  et  loricam  fidei 
inextricabilem,  cum  tuta  pelta  protecti  contra  spiritualium 
nequitiarum  mille  nocendi  artes  pertinaciter  portantes,  a 
Christo  remuneratore  nostro  debitum  victorise  triumphum 
percepturi  in  supernis  sedibus  et  ccelesti  gloria  gratulabundi 
foeliciter  tunc  tripudiabimus,  si  nunc  adversus  principatus 
leviathan  et  potestates  tenebrarum  mundique  rectores  ceu 
bellatores  Dominici  pertinaciter  pertinacibus  repugnantes 
in  fronte  duelli  fortiter  dimicemus. 

XII.  Primitus,  ut  dixi,  principalium  bis  quaternos  vitio- 
rum  duces,  quibus  cerethi  criminum  et  Pelethi  facinorum 

cuin  horrendo  belli  apparatu  mancipantur,  divino  freti 

suffragio  vincere  laboremus,  qui  contra  tyronum  Christi 
catervas  et  bellicosas  Virginum  cohortes  truculentis  inimi- 
corum  exercitibus  cum  innumera  stropharum  phalarica  et 
densis  deceptionum  telis  infatigabiliter  certare  non  cessant, 
quamvis  saepe  patrocinium  Christo  praestante,  suorumque 
phalanges  militum  cum  praedestinatse  palma  victoriae  co- 
hortante,  turpiter  terga  fugacia  vertant.  Sed  proh  dolor, 
non  est  tuta  indeptae  pacis  prosperitas,  neque  acquisitorum 
secura  triumphorum  foelicitas,  aut  inflexibile  et  diuturnum 
fallentis  fortunae  tropheeum.  Nam  hostes  qui  putabantur 
usque  ad  internecionem  suprema  strage,  truciter  obtruncati, 
et  optatis  eventuum  successibus  fceliciter  superati,  denuo 
versa  vice,  victores  ad  importunum  prselium  provocant, 
arma  cruenta  capessunt,  belluni  horrendum  instaurant, 
rediviva  certamina  voti  compotibus  instruunt.  Quam- 
obrem  primo  importunus  gastrimargia^  draco,  qui  pesti- 
ferum  prsevaricationis  virus  rudibus  florulentse  telluris 
colonis  de  venenosa  fauce  letaliter  evomuit,  frugalitatis 
abstinentia  explodatur,  ad  extremum  vero  truculentus 
superbise  natrix,  qui  beatam  cceli  familiam  et  almae  civi- 
tatis  municipes  lugubriter  conturbavit,  de  latebrosis  animae 
nostrse  recessibus  et  clandestinis  praecordiorum  latibulis 
eliminatus,  procul  divino  terrore  traditur.  Quemadmo- 
dum  Ebraeorum  phalanx  duodecies  quinquagenis  expe- 
ditionum  milibus,  et  peditum  turmis  procedens  avido 
Pharaonis  exercitu  rubri  maris  gurgitibus  submerso,  et 
profundis  pelagi  flustris  suffocato,  per  quem  gastrimargia 
figuratur,  septem  gentes  Cananaeorum,  quse  septenos  vitio- 
rum  cuneos  typice  obumbrant,  crebra  internecionis  strage 
ambronis  orci  faucibus  tradidit,  terramque  repromissionis, 
quamdiu  Decalogi  sanctionibus  non  refragabatur,  duodecim 
tribubus,  sorte  territorii  dirempta  fceciliter  incoluit,  sicque 
paternae  generationis  prosapia  per  atavos,  et  tritavos  futurge 
posteritatis,  nepotibus  et  pronepotibus  legitimse  haereditatis 
jure  perpetuo  possidendam  dereliquit. 

XIII.  Ast  vero  si  vestrae  sagacitatis  pervigil  sollicitudo 

solerter  nosse  desiderat,  quantae  legionum  turmae  praedictis 
spiritualium  nequitiarum  ducibus  et  tetris  tenebrarum  prin- 
cipibus  famulentur,  quot  tyrannici  militonum  commanipu- 
lares  humanae  naturse  nocituri  subsequantur  ?  quot  scele- 
ratorum  satellites  ad  impugnandam  nostrorum  aciem  con- 
spirati  et  fidei  propugnacula  subruenda  manipulatini  con- 
glomerent  ?  Et  quomodo  ejusdem  nefandae  militiae  tam 
calones,  et  clientes  cum  lixarum  ccetibus  ad  inferiorem 
gradum  pertinentes,  quam  satrapae  et  proceres  flagitiosum 
sibi  eorundem  spirituum  tribunatum  vindicantes,  certis 
vocabulorum  proprietatibus  nominatim  nuncupentur.  Qui 
prophanos  allophylorum  exercitus  in  centuriis  et  millibus 
adversum  Israelitas  in  vertice  montis  Gelboae  conglobatos 
instanter  hortantur  ad  bellum,  id  est,  invisorum  horrenda 
vitiorum  agmina,  quae  contra  catholicam  Ecclesiae  paro- 
chiam,  cum  ducibus  sibi  praelatis,  gregatim  ingruere  mo- 
liuntur,  venenatisque  piaculorum  spiculis,  et  dira  facinorum 
framea,  non  solum  segnes  sauciant:  verum  emeritos  Christi 
milites  interdum  virulento  castitatis  vulnere  letaliter  pro- 
sternunt,  ut  non  immerito  intellectualis  David,  quid  est 
flos  virgulti  de  radice  Jesse  descendens,  populis  Ecclesiae 
vitiorum  strage  catervatim  cadentibus  carmen  funebre  et 
canticum  lamentabile,  quod  Epithrenion,  et  Epitaphion 
vocatur,  conpatientis  affectu  lugubriter  componat.  Haec 
inquam,  si  vestra  curiosae  sollicitudinis  solertia  plenius 
animadverti  maluerit,  non  modo  X  collationes  patrum  a 
Cassiano  Massiliensis  parochiae  Archimandrita  peculiariter 
dictandi  facundia  praedito  digestae  patenter  propalabunt: 
verum  etiam  Gregorius  sedis  Apostolicae  praesul,  a  quo 
rudimenta  fidei  et  baptismi  sacramenta  suscepimus  in  Hbris 
Moralium  XXX  per  allegoriam  luce  clarius  elimavit.  Sed 
nos  de  flagitiosis  VIII  vitiorum  radicibus,  unde  reliquorum 
perniciosa  facinorum  fruteta  velut  spissa  virgultorum  vimina 
lentis  frondibus  succrescunt,  ea  potissimum  causa  discep- 
tare  et  disputare  coegit,  quod  nonnulli  edito  Virginitatis 
fastigio  sublimati  et  publicae  conversationis  arcibus  exaltati 
secundum  castitatis  gradum,  ac  si  contemptibilem  sibique 

longe  disparem  arbitrantes,  caeterorum  praeconia  se  incom- 
parabiliter  transcendere  confidunt,  illud  quodammodo  ob- 
literantes  et  post  tergum  ponentes :  Omnis  qui  se  exaltat 
humiliabitur,  et  qui  se  humiliat  exaltabitur.  Si  enim 
nobis  incontaminata  Mariae  Virginitas  incarnatum  Dei 
verbum  ccelesti  puerperio  peperit:  tamen  emenso  unius 
hebdomadis  curriculo  Anna  filia  Phanuel  prophetissa 
eundem  redemptorem  Sacrosancti  Spiritus  prgesagio  vati- 
cinabatur.  Et  ideo  uterque  gradus  in  Divinae  nativitatis 
exordio  Virginibus  et  viduis  consecratus  clarescit,  quatenus 
centense  frugis  copia  ubertim  locupletatus  nequaquam 
sexagenis  manipulorum  fasciculis  ditatum  jactanter  parvi 
pendere  praesumat,  ne  occasio  corporeae  Virginitatis  vulnus 
in  mente  gignat  elationis,  aut  remedium  sospitatis  fomitem 
nutriat  perditionis.  Deflenda  namque  est  calamitas,  si 
alma  humilitatis  materia,  qua  reliquarum  incrementa  vir- 
tutum  salubriter  conservantur,  sanctae  Virginitati  retina- 
culum  superbiae  aut  tendiculum  elationis  connectat,  etsi 
theriaca  vel  antidota,  quse  letiferum  virus  auferre  solent, 
immutatis  ordinibus  detrimenta  salutis  existant. 

XIV.  E  contrario  autem  nonnulli  beatae  vitae  aemulatores, 
qui  ab  ipso  nascentis  infantise  rudimento  in  summo  Virgi- 
nitatis  proposito  infatigabiliter  perseverare  non  desistunt, 
et  sine  aliquo  puritatis  offendiculo  indisrupta  pudicitiae 
repagula  fine  tenus  foeliciter  servare  contendunt,  et  tamen 
ita  divinse  dilectionis  stimulo  compunguntur,  et  scintillante 
superni  ardoris  facula  inflammantur,  ut  quotidie  de  mundi 
calamitate  translati  e  corporis  ergastulo  emigrare  inhianter 
gestiant,  et  ad  ccelestem  paradisi  patriam  se  quantocius 
properare  frugalitatis  parsimonia  prodant.  Dum  furtivis 
Psalmodige  cantibus  et  falsis  lacrimarum  fontibus  ardens 
mentis  desiderium  dissimulare  nequeant,  ac  per  crebra 
compunctionis  suspiria  imis  praecordiorum  ilibus  prolata 
graviter  ingemiscant.  Sicque  theoricse  vitaB  oblectamento 
suaviter  satiantur,  et  nectareo  contemplativae  dulcedinis 
edulio  saginantur,  ut  nullus  in  practicae  conversationis 
studio,  quam  actualem  vocitamus,  etiam  commissa  fletibus 

diluens  normam  vitae  aequiparare  valeat.  His  igitur  talibus, 
qui  in  hujuscemodi  virtutum  supplemento,  et  morum  sanc- 
titate  Virginitatis  gloriam  accumulare  noscuntur,  cedit 
omnis  continentium  eminens  magnitudo,  cedit  omnis  con- 
jugatorum  sublimis  celsitudo. 

XV.  Quamobrem  nullus  hanc  solam  puritatis  praeroga- 
tivam  sine  caeterarum  adjumento  virtutum  sufficere  sibi  ad 
capessendam  plene  perfectionem  confidat,  et  quasi  hac 
tantum  servata  absque  reliquorum  conflictu  vitiorum  feria- 
tus,  et  securus  existat.  Quinimo  ne  singularis  generosae 
Virginitatis  nobilitas  etiam  minus  compta  vilescat,  residuo 
praeceptorum  legalium  suffragio  fulciatur,  et  multimoda 
mandatorum  varietate  decenter  decoretur;  ut  juxta  psal- 
mographi  sententiam  quasi  regina  a  dextris  Divinae  Maje- 
statis  in  vestitu  deaurato  radians,  et  circumamicta  meri- 
torum  varietate  resplendens,  supernis  comitata  cohortibus 
jugiter  adsistere  et  inseparabili  angelicae  sodalitatis  collegio 
perfrui  fceliciter  mereatur.  Alioquin  incompta  Virginitatis 
industria,  sine  reliquarum  adminiculo  virtutum  non  opu- 
lenta  Ecclesiasticae  segetis  ubertate,  cum  centenis  meri- 
torum  manipulis  ditabitur.  Sed  infructuosa  et  infcecunda 
sterilitate  marcescens  cum  fatuis  Virginibus  extinctas  lam- 
padas  gestantibus  multabitur.  Siquidem  cortinarum  sive 
stragularum  textura,  nisi  panniculse  purpureis,  imo  diversis 
colorum  varietatibus  fucatae  inter  densa  nlorum  stamina 
ultro  citroque  decurrant,  et  arte  plumaria  omne  textrinum 
opus  diversis  imaginum  toraciclis  perornent,  sed  uniformi 
coloris  fuco  sigillatim  confecta  fuerit:  Liquet  profecto, 
quod  nec  oculorum  obtutibus  jocunda,  nec  ornamentorum 
pulcherrimae  venustati  formosa  videbitur.  Nam  et  cortinae 
veteris  delubri  non  simplici,  et  singulari  tincturae  genere 
splenduisse  leguntur  :  Sed  ex  auro,  hyacintho,  purpura,  bis 
tincto  cocco,  sive  vermiculo  cum  bysso  retorto,  dispari 
murice  fulsisse  describuntur.  Sed  quid  de  fucorum  muri- 
cibus  subtiliter  comminiscimur  ?  en  ipsius  auri  obryza 
lamina,  quod  caetera  argenti,  et  electri  stannique  metalla 
prgecellit,  sine  topacio  et  carbunculo,  et  rubicunda  gemma- 

rum  gloria  vel  succini  dracontia  quodammodo  vilescere 
videbitur.  Has  vero  distinctas  colorum  varietates,  et  me- 
tallorum  species  pro  augendis  et  amplificandis  pudicitiae 
meritis  assumptas  per  Allegoriae  regulam  rimamini,  et 
mysticis  patrum  explanationibus  per  typicum  tropologiae 
scrutinium  scrutamini. 

XVI.  Igitur  vera  et  non  frivola  delicatae  Virginitatis 
gloria,  vera  et  non  falsa  humilitatis  cautela  tutetur,  et  quasi 
tenerrima  nobilis  infantiae  lascivia  duro  disciplinae  peda- 
gogio  refrenetur,  quia  incassum  de  sola  pudicitia  mens 
extollitur,  quae  et  elationis  jaculo  vulneratur ;  et  frustra 
spiritus  de  integritatis  gratia  gratatur,  si  tumentis  arrogantiae 
spiculo  sauciatur.  Denique  plerumque,  ut  experti  sumus, 
castitatis  conscientia  elationis  pulsatur  xsvodofya,  et  unde  se 
adeptae  sanctitatis  merito  praestantiorem  caeteris  in  Ecclesia 
fidelibus  opinatur ;  inde  debito  recompensationis  emolu- 
mento  fraudabitur,  et  laboriosi  certaminis  palma  privabitur. 
Non  enim  omnes  bis  quinas  Virginum  catervas  ccelestis 
sponsi  thalamo  recipiendas  et  pari  tripudio  in  ccelesti 
gloria  gratulabundas  Evangelicus  sermo  spospondit,  sed 
illas  tantum  quae  coruscis  pudicitiae  lampadibus  et  lychnis 
oleo  castimoniae  conflagrantibus  sponsalia  servantes  decreta 
superno  repedanti  sponso  fceliciter  occurrere  merebuntur. 
Qua  de  re  operae  pretium  videtur,  ut  prius  nequitise  gramina 
et  elationis  fruteta  funditus  evellantur,  et  uberrima  arboris 
maliferse  plantaria  florenti  fronde  fcecundentur.  Quatenus 
extirpatis  vitiorum  fomitibus  et  erutis  passionum  radicibus 
fructiferos  virtutum  surculos  pastinare  Christo  plantante 
possimus.  Ergo  nequaquam  carnalis  integritas  comprobatur, 
nisi  consors  spiritualis  castimonia  comitetur.  Unde  vas 
electionis  ut  sit,  inquit,  sancta  corpore  et  spiritu.  En 
Apostolicis  manifestatur  vocibus,  quod  sola  carnalis  pudi- 
citise  immunitas  ccelestis  regni  claustra  reserare  nequeat,  et 
solitaria  nequaquam  paradisi  valvam  recludere  valeat,  quem 
Cherubin  romphaea  versatili  et  flammifera  conclusisse  re- 
capitulatio  Geneseos  originaliter  declarat,  nisi  utrinque 
duplex  sanctimonia  concorditer  candescat.    Unde  idem, 

Macero,  inquit,  corpus  meum,  et  in  servitufem  redigo, 
videlicet  ne  caro  contra  spiritum  tyranriica  potestate  con- 
tumaciter  insolescat,  et  protervo  libertatis  fastu  intumescens 
legitimse  servitutis  jugo  subdere  colla  contemnat.  Ergo 
pura  incontaminatae  Virginitatis  perseverantia  Deo  manci- 
patur  indefessa  cogitationis  instantia,  et  e  diverso  efTrenatae 
jugalitatis  libertas  efficitur  securse  immunitatis  captiva 
paupertas. 

XVII.  Hanc  bipartitam  vitae  qualitatem  hoc  modo  egre- 
gius  praedicator  dirimit:  Divisa  est,  inquit,  mulier  et  virgo, 
innupta  cogifat,  qu&  sunt  Domini,  quomodo  placeat  Deo. 
Nam  qu<B  nuptaest ^cogitat ,qu<je sunt  mundi,ut placeat  viro. 
Revera  grande  constat  intervallum  et  larga  spaciosge  inter- 
capedinis  differentia,  inter  divinae  dilectionis  muuificentiam, 
et  infimi  amoris  diligentiam:  una  se  angelicse  castitatis 
comitem  fore  gratulatur :  altera  se  maritalis  lasciviae 
fomitem  lsetatur.  Tsta  collum  lunulis  et  lacertos  dextra- 
libus  ornari  ac  gemmiferis  digitorum  annulis  comi  con- 
cupiscit ;  illa  pulcherrimo  fulgentis  pudicitise  cultu  splen- 
descere,  et  auratis  virtutum  monilibus  rutilare,  simulque 
candidis  meritorum  margaritis  decorari  desiderat.  Tsta  tortis 
cincinnorum  crinibus  calamistro  crispantibus  delicate  com- 
poni  et  rubro  coloris  stibio  genas  ac  mandibulas  suatim 
fucare  satagit.  Illa  inculta  criniculorum  caesarie  et 
negligenter  squallente  capillatura  cum  palma  virginitatis 
coronam  gloria3  in  capite  proferet.  Ista  stolidis  orna- 
mentorum  pompis  infruticans  ad  instar  illius  mulieris 
aureo  calice  prostibuli  poculum  letiferum  propinantis, 
quam  Apocalypsis  super  bestiam  sedisse  describit,  com- 
posita,  pulcbrum  pariter  et  perniciosum  cernentibus 
spectaculum  praestat ;  illa  castae  conversationis  documenta 
et  supernorum  civium  exempla  semulari  cupientibus  mon- 
strare  non  cessat. 

XVIII.  Igitur  futura  angelicse  vitae  celsitudo  ab  illaesae  vir- 
ginitatis  sectatoribus  ac  sectatricibus  jocundum  Deo  in  vase 
fictili  thesaurum  gestantibus  jam  quodammodo  violenter 
anticipatur,  licet  ultroneis  afFectibus  sponte  praeoccupetur, 

quia  Regnum  ccelorum  vim  patitur  et  violenti  rapiunt 
illud.  Liquet  nempe,  quod  arctissiroa  sit  violentia  et 
difficillima  rerum  conditio,  ut  homo  quem  materna  foecun- 
ditas  genuina  nativitatis  matrice  in  mundum  edidit,  spretis 
naturae  legibus  individuus  angelicse  castitatis  comes  existere 
cogatur,  et  anteqaam  suprema  resurrectionis  gloria  hor- 
rendae  mortis  imperium  in  tetra  tartara  trudat,  et  incor- 
ruptibile  hoc  induat  incormptionem  :  Mirum  in  modum 
terreni  coelibes  superni  ccelites  fieri  compelluntur  :  Unde 
Dominus  noster  factiosam  Pharisaicee  temptationis  calum- 
niam  verse  responsionis  argumento  eonfutans  explodit, 
In  resurreciione  inquiens  non  nuberd  neque  nubentur, 
sed  erunt  sicut  angeli  in  ccelo.  O  praeclara  virginitatis 
gratia,  quse  velut  rosa  senticosis  exorta  surculis  purpureo 
flore  rubescit,  et  nunquam  defectu  dirae  mortalitatis  mar- 
cescit,  et  licet  moribundse  carnis  fessa  fragilitas  fatiscat,  et 
propiuquante  fati  termino  cernua  curvaque  vetustate 
senescat,  hsec  sola  in  modum  jocundse  pubertatis  usque 
quaque  virescit,  et  jugiter  adolescit.  De  virginibus,  inquit 
Apostolus,  pr&cept um  Domini  non  habeo  ;  ut  potioris  sit 
meriti  munus  quod  libero  spontanege  voluntatis  arbitrio 
ofiertur,  quam  quod  violenti  prsecepti  rigido  imperio  com- 
plendum  jubetur,  olim  cum  triquadra  mundi  latitudo 
nondum  fcecundae  sobolis  prosapia  repleretur;  Divina 
taliter  sanxerunt  edicta:  Crescite  et  multiplicamini  et 
replete  terram.  Nunc  vero  ejusdem  regis  decreta  pro 
tempomm  qualitate  mutantur,  et  aliter  legem  promulgare 
putatur,  qui  potest  capere,  inquit,  capiat-  Haec  quidem 
humanae  fragilitatis  praescius,  non  rigido  praecepti  stimulo, 
sed  clementi  suggessionis  consilio  suadere  videtur ;  ut 
singuli  quique  libero  voluntatis  examini  dediti,  et  electionis 
arbitrio  praediti  facultatem  virium  experiri  queant,  quali- 
tatemque  proprise  virtutis  indagantes  longanimem  patientiae 
laborem  tolerare  studeant ;  cujus  muneris  beata  possessio 
cum  propriae  virtutis  industria  specialiter  a  Christo  im- 
portunis  precibus  impetratur,  ipso  attestante  :  Non  omnes 
capiunt  verbum  istud,  sed  quibus  datum  est,  ergo  cum 

divina  indulgentia  concordat  humana  diligentia  ;  et  in  id 
quod  fideli  prece  instanter  poscirnus,  congruis  quoque 
operani  effectibus  concurramus.  Deinceps  a  vero  ago- 
notheta  cursum  certaminis  contemplante  fidenter  patientiae 
palmam  praestolante,  quam  procul  dubio  finito  agonis 
tempore  tunc  percipere  nierebitur,  qui  nunc  pro  virginitate 
servanda  nequaquam  lassescere  vibebitur,  ut  devictis 
aBmulorum  hostibus  dulcem  melodiam  hymnista  modu- 
laturus  proclamet  et  Apostolica?  jubilationis  tripudio  carmen 
triumphale  gratulabundus  decantet :  Bonum  certamen 
certavi,  cursum  consummavi,  Jidem  servavi.  De  ccetero, 
reposita  est  corona  justicice,  quam  reddet  mihi  Dominus 
in  illa  die  justus  judeoc. 

XIX.  Porro  tvipertitam  humani  generis  distantiam 
orthodoxae  fidei  cultricem  catholica  recipit  Ecclesia,  sicut 
in  quodam  volumine  angelica  relatione  refertur,  quomodo 
virginitas,  castitas,  jugalitas  tripertitis  gradibus  separatim 
differant,  quae  sicut  trifaria  disparis  vitse  qualitate  singil- 
latim  sequestrantur :  ita  discretis  meritorum  ordinibus 
tripliciter  dirimuntur,  Angelo  hoc  modo  alternatim  dis~ 
tingueDte :  Ut  sit  virginitas  aurum,  castitas  argentum, 
jugalitas  reramentum.  Ut  sit  virginitas  divitiae,  castitas 
mediocritas,  jugalitas  paupertas.  Ut  sit  virginitas  pax, 
castitas  redemptio,  jugalitas  captivitas.  Ut  sit  virginitas 
sol,  castitas  luna,  jugalitas  tenebrse.  Ut  sit  virginitas  dies, 
castitas  aurora,  jugalitas  nox.  Ut  sit  virginitas  regina, 
castitas  Domina,  jugalitas  ancilla.  Ut  sit  virginitas  patria, 
castitas  portus,  jugalitas  pelagus.  Ut  sit  virginitas  homo, 
castitas  semivivus,  jugalitas  corpus.  Ut  sit  virginitas 
purpura,  castitas  rediviva,  jugalitas  lana.  Omnia  haec 
non  sunt  extra  palatium  regis,  sed  aliter  sedet  in  carruca 
praefecturae  dignitas,  aliter  mulionum  vilitas,  aliter,  qui 
pedibus  continet  mulas,  et  tamen  sub  uno  imperatore 
militare  noscuntur,  etc.  Cujus  differentiae  argumento 
conjici  et  colligi  datur,  quod  virginitas  sit,  quae  ab  omni 
spurcitia  carnali  illibata  spontaneo  coelibatus  affectu 
pudica  perseverat.    Castitas  vero,  quse  pactis  sponsalibus 

sortita  matrimonii  commercia  regni  ccelestis  causa  con- 
tempsit,  jugalitas,  quae  ad  propagandum  posteritatis 
sobolem,  et  liberorum  proereandorum  gratia  licitis  con- 
nubii  nexibus  nodatur.  His  igitur  tribus  graduum  ordi- 
nibus,  quibus  credentium  multitudo  in  catholica  florens 
Ecclesia  discernitur  Evangelicum  paradigma  centesimum 
ssxagesimum  et  tricesimum  fructum  juxta  meritorum  mer- 
cimoniam  spospondit ;  licat  quidam  centesimi  fructus 
manipulos  Evangelicis  novalibus  ubertim  pullulantes  et 
granigera  spicarum  glumula  germinantes  martyribus  sacrum 
pro  Christiauae  confessionis  titulo  cruorem  ritu  rivi  rorantis. 
deputare  soleant.  Sed  ne  fortem  propriae  disputationis 
verbosa  garrulitas  aut  garruia  verbositas  firmo  scripturarum 
fulcimento  carens  a  quolibet  criminetur,  purpureos  pudi- 
citiae  flores  ex  sacrorum  voluminum  prato  decerpens 
pulcherrimam  virgiuitatis  coronam  Christo  favente  con- 
texere  nitar. 

XX.  Elias  vates  virginitatis  gratia  decoratus  et  spiritu 
afHatus  Prophetico,  coeli  claustra  et  nimborum  obstacula 
precibus  patefecit,  geminosque  militum  Pentecontarcos 
ccelestis  toei  fulmine  flagrantes  ;  et  -supernis  arsuros  in- 
cendiis  crudeli  flamma  combustos  extorruit,  qui  et 
deinceps  ut  poeta  Heroico  hexametro  refert, 

Aurea  flammigeris  evectus  in  astra  quadrigis 
Sidereum  penetravit  iter,  curruque  corusco  : 

Et  infra  humani  metam  non  contigit  aevi  sublatus  in  coelum 
in  quadam  secreti  climatis  regione  diuturna  membrorum 
vegetatione  yitaliter  degens,  Hactenus  generali  mortis 
debito  caruisse  dinoscitur,  quam  cuncti  violentis  naturae 
legibus  addicti  et  primae  praevaricationis  nexibus  astricti, 
quasi  inevitabile  vectigal  et  fiscale  tributum  pendere  co- 
guntur. 

Helisaeus  vero  ejusdem  Heliae  duplo  ditatus  spiritu  et 
gernina  praeditus  gratia,  in  cujus  exortu  aurea  quadrupes 
in  Galgalis  bombosae  vocis  mugitum  reboasse  describitur, 
significans  idololatriae  lapsum  et  simulachrorum  ceremonias 
explodendas.    Nonne  propter  pudicitiae  virginalis  infulam 

magistri  fretus  melote  inormem  Jordarris  gurgitem  diremit, 
puberes  cum  ganniturae  ludibrio  vati  insultantes  rabidis 
ursinse  fero  citatis  rictibus  tradidit,  cadaveri  gelidae  mortis 
faucibus  sufTocato,  etiam  ipse  letho  sopitus  vitalem  reddidit 
spiritum. 

En  sanctus  Hieremias  ad  exemplum  virginalis  materiae 
in  propatulo  nobis  occurrit,  qui  antequam  maternis  ede- 
retur  partubus,  beata  praedestinatione  Domino  dicatur  et 
ab  ipsa  rudi  cunabulorum  teneritudine,  virginitati  con- 
secratur,  de  quo  Divina  promulgat  sententia:  Antequam 
procederes  de  vulva,  sanctificavi  te,  pulcbro  videlicet  vir- 
ginitatis  praesagio,  is  inquam,  quantum  Propheticae  digni- 
"  tatis  gratia  enituerit,  fulserit,  floruerit :  Quis  urbana  ver- 
borum  facundia  fretus  enarrare  sufficiat  ? 

XXI.  Daniel  vero  praesago  nominis  vocabulo  judicium 
Dei  ob  indaganda  secretorum  arcana,  ab  archangelo  saepe 
vir  desideriomm  vocitatus,  usque  supremam  fugacis  vitae 
clausulam  gratissimum  spontanese  virginitatis  munus  velut 
fragrantis  incensi  Thimiama  parti  spirituum  ultroneus  ob- 
tulisse  memoratur.  Is  denique  nondum  clangente  Evan- 
gelica  buccina,  qui  potest  capere  capiat :  Immunis  tamen 
ab  omni  spurcitia  carnali  et  securus  ab  illecebramm  cul-  - 
ludio  pudicissimus  extitisse  liquido  declaratur ;  cui  pro 
vieissitudine  castitatis  repensanda  prae  caeteris  mortalibus 
abdita  patescunt  et  mysticis  sacramentorum  operculis 
clausa  ccelitus  reserantur.  Quis  enim  Prophetarum  ven- 
tura  vaticinantium,  quorum  mentes  gratuita  Sacrosancti  ' 
flatus  gratia  ihspirans  praesagis  virtutum  muneribus  af- 
fluenter  fcecundabat,  uberius  et  raanifestius  de  Divina 
incarnatione  oraculorum  seriemtexuisse  dinoscitur:  Decies 
namque  septenis  annorumhebdomadibus  quo  supputationis 
laterculo  numero  CCCCXC  anni  calculantur,  salvatrix 
superni  ducis  nativitas  praefiguratur.  Quique  statuam 
quaterno  metallorum  genere  fabrefactam  totidem  regnorum 
ssecula  signantem,  angulari  duorum  Testainentorum  lapide 
de  collis  cacumine,  sine  viri  vola,  hoc  est,  maritali  com- 
plexu,  absciso  minutatim  ac  membratira  exponit  percussam. 

Arborem  quoque  spissis  virgultorum  ramusculis  pullu- 
lantem,  et  fructiferis  stipitum  viminibus  florentem,  cujus 
immensae  proceritatis  celsitudo  polo  tenus  in  altum  por- 
recta  subrigitur,  congrua  interpretationis  conjectura  ex- 
planat,  quae  sub  cono  sublimi  verticis  pennigeras  volucrum 
turmas  prsepeti  volatu  nimborum  obstacula  penetrantes, 
simulque  multimodas  ferarum  naturas  quadripedante  cursu 
per  orbem  lustrantes  sumptuosa  pabulorum  alimonia 
ujbertim  pascebat,  donec  coelesti  numine  nutabunda  cru- 
deliter  corrueret,  et  supernse  potestatis  instrumento  lugu- 
"briter  succisa  procumberet:  Ac  per  septem  annorum 
circulos,  luxuriante  foliorum  viriditate  et  maliferis  surcu- 
lorum  frondibus  fraudaretur;  Prophetica  relatione  digessit, 
nec  non  terrincos  palmse  ccelestis  articulos  flexis  literarum 
apicibus  in  quadrata  parietis  pagina  charaxatis,  tyrannici 
potentatus  ruinam  et  regalis  monarchise  discrimen  por- 

»  tendentes  sub  trina  verborum  significatione,  hoc  est, 
Mene,  Techel,  Phares,  quod  interpretatum  dicitur,  nume- 
ravit,  pensavit,  divisit,  sagaciter  exposuisse  memoratur. 

Ea  tempestate  etiam  tres  pueri,  avita  Ebraeorum  stirpe 
progeniti,  et  in  transmigratione  Babyloniae  ad  Chaldseos 
abducti,  nequaquam  carnalis  copulae  voluptatibus  operam 

,  dedisse  leguntur,  sed  in  arcto  spontanese  virginitatis  pro- 
posito  permansisse  memorantur,  quamvis  importuna  Ju- 
dseorum  garrulitas  frivola  falsitatis  deliramenta  confingat, 
adserens  nequaquam  eosdem  puberes,  aut  praefatum  col- 
legam  externae  peregrinationis  participem  ultroneos  casti- 
tatis  ccelibes,  sed  invitos  spadones  extitisse,  qui  secundo 
eunuchorum  gradui  Evangelica  veritatis  astipulatione  de- 
putatur.  Hi  denique  in  tantum  paternse  traditionis  regu- 
lam  et  divinse  sanctionis  censuram  servasse  describuntur, 
ut  etiam  ad  obtinendam  integritatis  et  continentise  gloriam, 
opulentas  regalium  ferculorum  delicias  et  principalis  ali- 
moniae  pulmentum  in  tenerrima  pubertate  contempserint ; 
vilibus  tantum  leguminibus  vitam  sustentare  contenti, 
lascivam  juventutis  petulantiam  refrenarunt.  Quamobrem 
enorme  Chaldaici  regnatoris  simulacrum,  quod  Colossi 

sublimitatem  centenis  ac  septenis  pedibus,  in  alto  por- 
rectam  bis  tricena  cubitorum  proceritate  vincebat,  licet 
horrendus  salpicum  clangor  increpuerit,  et  musica  sambu- 
corum  harmonia  persultans  insonuerit.  Simulque  flam- 
mivoma  camini  incendia  naptarum  fomite  sarmentorumque 
nutrimine  succensa  terribiliter  torruerint,  flexis  poplitibus 
suspicere  refragabantur,  et  pro  inflexibili  rigidae  mentis 
constantia  angelico  fulti  suffragio  ambustas  malleoli  ma- 
chinas  crepitantesque  clibani  globos  fide  invicta  vicerunt. 

XXII.  Sed  quid  in  veteribus  viris,  quibus  priscae  legis 
licentia  nuptiales  thalamorum  copulas  pro  nepotum  pro- 
sapia  et  posterorum  progenie  propaganda  clementer  in- 
dulsit,  Thesaurum  virginitatis  ex  amussi  inquirentes,  veliit 
apes  de  diversis  pratorum  floribus  flaventium  favorum' 
machinas  tenaci  glutine  sarcientes,  morarum  vincula  nec- 
timus  et  otia  temporum  terimus  ?  Cum  etiam  in  rudibus. 
et  neotericis  cafholicae  fldei  sectatoribus  postquam  late- 
brosa  prioris  instrumenti  latibula  funditus  evanuerunt,  et 
limpida  sequentis  Testamenti  luniinaria  per  gratiam  Evan- 
gelicae  praedicationis  crassae  noctis  caliginem  illustrantia 
in  triquadro  terrarum  ambitu  diffusius  spargerentur  in- 
numera  beatae  virginitatis  exempla  adfatim  exuberent  et 
ubertim  subpeditent,  e  quibus  haec  paucula,  quae  ad  me- 
moriam  venerant,  carptim  et  cursim  congessimus,  quo 
facilius  cunctis  votivum  integritatis  munus  mercantibus  in 
propatulo  patenter  clarescat,  quibus  authoribus  edita  pu- 
dicitise  proceritas,  velut  prasstantissimus  omnium  virtutum 
Pharus  seu  quadrati  rotundus  obolisci  globus  ad  tantum 
perfectionis  fastigium,  et  Divinae  contemplationis  culmen 
in  altum  surrexit,  ut  merito  sextum  Evangelicae  beatitu- 
dinis  gradum  consequi  credatur,  de  quo  Evangelista 
tropicus  florentis  paradisi  latex,  quem  Ezechiel  vultu 
declarat  humano,  ita  congruenter  adstipulatur :  Beati 
mundo  corde  :  Quoniam  ipsi  Deum  videbunt.  O  quam 
limpida  virginalis  pudicitise  pupilla  coruscat.  O  quam 
splendida  piae  castitatis  acies  illustrat,  quas  nec  carnalis 
caligo  illecebrae  obiundit,  nec  spineae  obsccenitatis  glau- 

coma  suffundit,  quo  plerurique  (heu  dolendum  dictum) 
etiam  perfectorum  palpebrae  graviter  grossescunt,  et  qui 
putabantur  pudicitia  praediti,  dum  ssepe  humanum  fallitur 
judicium,  quasi  scotomaticorum  lumina  tetris  tenebris 
obturantur.  De  qua  foetida  impuiitatis  sentina  animarum 
liburnicas  lugubriter  submergente,  veraciter  immunes  fore 
creduntur :  Qui  gloriosa  non  fictse  puritatis  palma  per- 
fecte  potiuntur,  et  dum  caterva  castae  vexillationis  victricia 
vexilla  vehentes  per  portas  ccelestis  Hierosolymae  gregatim 
gradituri  ante  angeiicum  coelestis  theatri  consessum  et 
terribile  tribunal  Judicis  singulorum  facta  justa  discretionis 
lance  librantis  virginalis  triumphi  tropheum  et  illaesa  casti- 
tatis  labara  lseti  gestabunt. 

XXIII.  Johannes  sacer  materna  nondum  editus  matrice 
Propheta  veteris  instrumenti  meta  et  prima  rudi  duntaxat 
regnante  gratia  asperrima  pcenitudinis  lima  vox  verbi 
salebrosos  complanans  anfractus,  praeco  regis  saluber- 
rimum  Christi  devulgans  adventum,  supernoe  prolis  para- 
nimphus,  primitivse  dispensans  Ecclesise  rudimentum, 
nonne  pro  integritate  castimoniae  totius  castitatis  auctorem 
polo  patente  voce  per  sethera  tonante  spiritu  in  simulachro 
alitis  descendente,  Jordanis  gurgite  tinctum  mundus  mun- 
dum,  et  virgo  virginem  baptizasse  describitur,  quique 
torrido  castitatis  ardore  flagrans,  vetitos  regalis  thori 
hymeneos  compescens,  olidarumque  polluta  nuptiarum 
contubernia  aporians  asperrimse  invectionis  severitate 
coercuit,  et  hujus  rei  gratia  putidos  ergastuli  squalores 
libenter  laturus  :  Purpureo  carnis  cruore  rubris  nbrarum 
rivulis  decurso  sacram  redemptoris  passionem  mysticis 
prsesagminibus  portendit. 

Johannes  quadripertitse  scriptor  historiae,  et  verax  Evan- 
geliese  relationis  tetrarcha,  quem  salvator  unica  mundi 
redemptio  et  conservanda?  castitatis  alma  praefiguratio, 
propter  virginalis  pudicitiae  gloriam  inter  caeteros  peculi- 
ariter  pio  diligebat  afFectu,  miris  virtutum  signis  per  totum 
orbem  claruit.  Etenim  vimina  virgultorum  silvestria  e 
frondosis  nemoribus  allata,  mutavit  in  obrizum  flaventis 

auri  metallum.  Teretes  quoque  scopuloram  glareas  et 
rotundos  scrupeorum  lapillulos  de  arenosis  litorum  sablo- 
nibus  adductos  contra  creaturse  ritum  in  rubicundas  gem- 
marum  congeries  superna  fretus  potestate  facillime  con- 
vertit.  Nec  non  dispersa  gemmarum  fragmina,  quse  de- 
cepta  Germanorum  simplicitas,  secundum  stolidissimi 
sophistae  monita,  ad  spectaculum  vulgi  minutatim  in  frusta 
fricabat,  in  pristinum  reformavit  statum,  sed  etiam  matro- 
nam,  quam  suprema  sors  gemina  mortis  mulctaverat  urna, 
turbis  pauperculorum  subnixa  prece  poscentibus,  quos 
sumptuosa  erogatae  stipis  alimonia  sustentabat,  oratione 
sequestra,  de  letifero  sopore  suscitavit ;  cumque  furibunda 
paganorum  ferocitate  crudeliter  cogeretur,  ut  mortiferum 
poculi  haustum,  in  quo  dirorum  virulentus  graminum 
succus  simulque  truculenta  regulorum  et  aspidum  venena 
ad  quge  quadrupedis  robetae  et  spalangii  pestifera  confectio 
humanae  naturse  nocitura  habebatur,  potando  consumeret, 
praemisso  Christi  labaro  tutus  et  Christi  vexillo  armatus, 
nec  venenata  draconum  detrimeuta  tremebundus  extimuit, 
nec  horrida  mortis  discrimina  pallidus  expavit:  Gemina 
quoque  defunctorum  cadavera,  quos  lethale  virus  crudeli 
mortis  exitio  peruiciter  prostraverat,  in  pristinum  vitae 
statum  restituit  et  sic  in  castitate  florens  usque  cygnaeam 
vetulse  senectutis  caniciem  fceliciter  permansit.  Nonnulli 
vero  eundem  non  generali  morte  defunctum,  sed  speciali 
somno  soporatum  in  sarcofago  vitaliter  quiescere  con- 
tendunt,  pro  eo  quod  Salvator  dixerit:  Si  eum  volo  manere 
donec  veniam,  praesertim  cum  de  sepulchri  tumba  pulvis 
ebuiliat  et  quasi  reciproco  spirantis  flatu  in  superficie 
antri  sensim  scaturiat. 

Didymus  quondam  Dominicae  resurrectionis  incredulus 
negator,  sed  visis  vulnerum  cicatricibus  credulus  praedica- 
tor,  qui  Eose  tripertitas  Indiae  provincias  sereno  Evan- 
gelicae  proedicationis  lumine  illustravit  et  execranda  sacel- 
lorum  lustramenta  et  inepta  pontificum  flaminia ,  funditus 
evacuavit ;  cum  pudicos  thalami  consortes  instruens,  de 
Virginitatis  laudibus  loqueretur  :    Habetis,  inquit,  iutegri- 

tatem,  quae  est  oraniuni  regina  virtutum,  et  fructus  per- 
petuae  Virginitatis.  Virginitas  soror  est  Angelorum  et 
omnium  bonorum  possessio,  Virginitas  victoria  libiclinum, 
trophaeum  iidei,  victoria  de  inimicis,  et  vitae  aeternae 
securitas.  En  Apostolicae  clangor  buccinae  velut  tonitruali 
fragore  concrepans,  devotas  Virginum  mentes  ad  integri- 
tatis  cultum  cohortatur,  dum  eam  immensis  rumorum 
laudibus  prosequitur. 

XXIV.  Paulus,  dudum  Saulus,  vas  electionis,  typicus 
Benjamin  crepusculo  devorans  prtedas,  Vesperi  dirimens 
manuhias,  qui  pithonissam  necromantiae  spiritu  falsitatis 
frivola  vaticinantem  et  ob  hoc  sUmptuosas  procerum 
opulentias  affluenter  cumulantem,  gazasque  qusestuum 
delitiosas  adfatim  locupletantem  mutae  taciturnitatis  valvam 
labris  procacibus  opponere  imperio  terrente  coegit ;  Qui- 
que  (mirum  dictu)  quater  senas  in  fundo  maris  profundo 
sospes  transegit  horas,  atque  quinquies  quadragenas  acer- 
rimo  crudelitatis  tormento  una  minus  accepit.  Nonne  ob 
purae  integritatis  praerogativam  tertium  polum  peragrans 
supernorum  civium  arcana  castis  obtutibus  contemplatur 
et  ccelestis  militiae  abstrusa  ineffabili  rerum  relatu  rimatur, 
licet  Revelatio,  quam  dicunt  Pauli,  in  nave  aurea  florentis 
paradisi  delitias  eundem  adisse  garriat.  Sed  fas  divinum 
vetat  Catholicae  fldei  sequipedas  plus  quippiam,  quam 
canonicae  veritatis  censura  promulgat,  credere,  et  caetera 
Apocriphorum  deliramenta  vel  ut  horrisona  verborum 
tonitrua  penitus  abdicare  et  procul  eliminare,  ortho- 
doxorum  patrum  scita  scriptis  decretalibus  sanxerunt. 

Lucas  praesago  vituli  simulachro  ab  Ezechiele  designa- 
tus,  et  tertius  Evangelicae  praedicationis  historiographus, 
qui  apud  Antiochiam  medicinale  cataplasma  procurans, 
primo  pumlentas  corpomm  valetudines  et  aegrotas  viscerum 
'flbras,  ac  deinde  spiritales  animarum  incommoditates,  tor- 
rido  dogmatum  cauterio,  seu  divini  verbi  phlebotomo 
salubriter  sanabat,  usque  septuagenarium  ac  quartum 
setatis  annum  illibatae  castitatis  comes  pudicissimus  man- 
sisse  memoratur.     Igitur  cum  generale  mortis  naturae 

debitum  suprema  sorte  persolverit,  Constantino  orbis 
gubernante  Monarchiam,  ossa  illius  ad  tutelam  regni  Ro- 
mani  Constantinopolim  translata  leguntur. 

XXV.  Clemens  coelestis  clavicularii  primus  successor, 
et  secundus  Romanse  Ecclesiae  dispensator  (Quanquam 
nonnulli  Linum  et  Cletum  in  Pontificatus  regimine  nequic- 
quam  praeferant,)  quod  ccelibatus  castimoniam,  etiam 
antequam  salutifero  lavacri  baptisterio  mersus  ab  originali 
piaculo  purgaretur,  medullitus  dilexerit,  ipse  propriis  lite- 
rarum  apicibus  propalat,  dicens  :  Ego  Clemens  in  urbe 
Roma  natus  a  prima  setate  pudicitiae  studium  gessi.  Ergo 
si  quid  praestantissimum  esse  constat,  in  cunctis  virtutum 
gradibus  et  mortalium  naturse  difficillimum  nondum  rege- 
neratus  sibi  usurpans  tantopere  taxaverat,  quanto  magis 
credere  fas  est,  ut  post  accepta  fidei  rudimenta  spreto 
gentilium  ritu,  dum  per  provincias  Petrum  sequeretur 
Divini  verbi  semina  serentem  et  propagines  Evangelicae 
vitis  credentium  scrobibus  pastinantem  atque  Simonicae 
letiferas  Necromanciae  labruscas  radicitus  extirpantem, 
plenius  ac  perfectius  conservaverit,  qui  deinceps  itinera- 
rium  Petri  decem  voluminibus  digestum  luce  clarius  eli- 
mavit,.  Rufino  in  Latinum  ex  Graecorum  Bibliothecis 
vertente. 

Sylvester  qui  apud  Romam  Pontificalis  Cathedrse  sus- 
cepit  sacerdotium,  per  omnes  Europse  provincias  et  flo- 
rentis  Ausoniae  parochias,  quam  glaciales  alpium  saltus 
prsemptis  scopulorum  cautibus  cingunt,  signis  miraculorum 
crebrescentibus  claruit,  siquidem.  incontaminata  corporis 
pudicitia  fretus  et  jugi  abstinentise  parsimonia  prasditus, 
ad  letiferum  Romae  draconem  in  clandestino  cryptae  spelaeo 
latitantem,  qui  virulentis  faucibus  et  pestifero  spiritus 
anhelitu  sethera  corrumpens  miserum  populum  attrociter 
vexabat,  per  centenos  latebrarum  gradus  introrsum  de- 
scendisse  fertur,  et  eandem  mirse  magnitudinis  bestiam, 
cui  paganorum  decepta  gentilitas  ad  sedandam  furoris 
vesaniam,  fanaticaa  lustrationis  spurcalia  thurificabat,  in- 
extricabili  collario  constrictam  perpetuae  ultionis  animad- 

versione  perenniter  mulctavit,  et  Romam  fallacis  idololatriae 
cultricem  a  funesto,  victimarum  ritu  Evangelicis  asser- 
tionibus  et  segnis  pariter  coruscantibus  correxit.  Illud 
etiam  non  omittendum  reor,  in  quo  praecipuum  conser- 
vatae  castitatis  documentum  declaratur,  videlicet  quod 
Imperatoris  Constantini  diuturna  valetudo  et  elephanti- 
nosa  corporis  incommoditas,  accepto  Baptismatis  sacra- 
mento  statim  ab  eodem  salubriter  dicto  citius  curaretur, 
et  tam  interioris  hominis  gestus  quam  exterioris  sestus  per 
coeleste  catapiasma  duplici  medicamine  sine  tricarum  ob- 
staculo  sanaretur.  Praeterea  absurdum  fore  suspicabar,  si 
celeberrimum  illud  spectaculi  genus  per  totos  mundi  car- 
dines  vulgatum  taciturnitatis  silentio  oppilatum  vilesceret 
et  a  nostris  literarum  apicibus  intactum  delitesceret :  In 
quo  triumphantis  Christi  victoria  et  Sylvestri  certantis 
castimonia  geminae  laudis  prseconio  crebrescunt.  Nam 
Constantino  orbem  gubernante,  ad  Synodale  Concilium 
populis  catervatim  confluentibus  duodenos  Judseorum  prse- 
ceptores  et  Pharisaeorum  Rabbites  dira  disputationum  spi- 
cula  contra  Christi  tyronem  truciter  torquentes  divino 
confisus  clypeo  confutat.  Idem  quoque  Praesul  somnium 
Constantini  rerum  latentium  praesagia  portendens,  mira 
sagacitate  prudenter  patefecit.  Siquidem  Imperator  in 
civitate  quae  Byzantium  vocabatur,  cum  membra  sopori 
dedisset  et  debitum  naturae  solveret,  apparuit  ei  in  visione 
noctuina  quaedam  anicula  satis  decrepita,  etiam  pene 
mortua,  quam  imperante  Sylvestro  suscitare  orando  ju- 
betur.  Orante  autem  Constantino  illa  anicula  surrexit,  et 
facta  est  juvencula  pulcherrima  velut  rubicundo  venustae 
pubertatis  flore  pubescens,  quae  cum  casta  contemplatione 
regalibus  placuisset  obtutibus,induit  eam  chlamidem  suam, 
et  diadema  auro  obryzo  gemmisque  purpureis  ornatum 
posuit  super  caput  ejus.  Helena  autemmater  ejus  dicebat 
ei :  Haec  tua  erit  et  non  morietur,  nisi  in  fme  mundi ; 
Igitur  expergefactus  Imperator  futurarum  ignorantia  rerum 
acriter  artatur,  donec  per  simplam  hebdomadis  intercape- 
dinem  corpore  frugalitatis  parsimonia  macilento  rursus  in 

soporem  solvitur,  cui  vir  vitse  venerabilis  Sylvester,  septima 
die  jejunii  sui  adest,  iterum  ei  in  visione  dicens:  Anus 
decrepita,  hoc  est  civitas,  in  qua  tu  moraris  nomine 
Byzantium,  cujus  muri  jam  prae  vetustate  consumpti  sunt, 
et  pene  omnia  moenia  ejus  corruerunt:  Ascende  itaque 
illum  equum  tuum,  in  quo  baptizatus  in  albis  sedisti  in 
urbe  Roma,  et  Apostolorum  et  martyrum  limina  circuisti, 
et  hunc  sedens,  tene  labarum  tuum,  quod  signo  Christi  ex 
auro  et  gemmis  est  pictum.  Hoc  labarum  tenens  in 
dextera  tua  dimitte  frenum  equi,  ut  quo  eum  duxerit 
Angelus  Dei,  illuc  eat  Tu  autem  fixum  cuspidem  labari 
in  terra  sic  trahe  eum ;  Ut  seinitam  faciat  transitus  sui, 
per  quam  semitam  extnii  facies  niuros;  et  hanc  veteranam 
civitatem  et  pene  mortuam  in  juvenculam  suscitabis,  et  tui 
nominis  vocabulo  nominabis,  ita  ut  reginam  illam  facias 
omnium  urbiuin.  Erit  enim  in  ea  nomen  Domini  Jesu 
Christi  magnificum,  et  erunt  in  ea  Templa  Dei  ad  honorem 
omnium  Sanctorum  constructa,  et  filii  tui  post  te  et  filii 
filiorum  tuorum  regnabunt  in  ea.  Evigilans  autem  Con- 
stantinus  statim  ad  Ecclesiam  perrexit,  indicansque 
Episcopo  civitatis  viro  sancto  nomioe  Sisinnio  somnium 
quod  prius  viderat,  et  offerens  Deo  munera,  et  communi- 
cans  sacramentum  Dominicum  ascendit  equum,  et  perrexit 
quo  eum  duxit  Angelus  Domini,  atque  per  semitas  labari 
fimdainenta  creverunt.  Appellata  est  autem  civitas  Con- 
stantini,  quod  Graeco  sermone  interpretatur  Constantino- 
polis,  usque  in  hodiernum  diem.  Igitur  Sylvester  transacto 
Pontificatus  ofhcio  et  consummato  vitse  curriculo  cum 
palma  Virginitatis  scalam  Jacob  scandens  Angelorum 
coetibus  admiscetur  et  beato  supernorum  consortio  foeli- 
citer  perfruitur. 

XXVI.  Ambrosium  vero  superni  nectaris  ambrosia  re- 
dolentem  sub  taciturnitatis  velamento  delitescere  non 
patiar,  cujus  mellifluam  dogmatum  dulcedinem  et  purse 
Virginitatis  prserogativam  pulchra  preesagia  portendebant. 
Siquidem  infantulus  cum  in  cunis  supinus  quiesceret,  ex 
improviso  examen  apum  ora  labraque  sinepericulo  pausantis 

complevit,  qui  ingrediendi  et  egrediendi  per  tenera  puemli 
labra  certatim  vices  frequentabant.  Ac  deraum  genitore 
Ambrosio  eventum  rei  praestolante,  et  Vernae,  quae  altrix 
infantis  fuerat,  ne  abigerentur  imperante,  supernis  coeli 
climatibus  per  aethera  avolantes  catervatim  mortalium  visus 
aufugiunt.  Qualis  autem  vel  quantus  idem  Patriarcha  vir- 
tutmn  gloria  et  miraculorum  signis  elfulserit^  neminem 
reor  expertum,  nisi  qui  gesta  conversationis  illius,  a  Paulino 
viro  venerabili  digesta  didicerit. 

Nec  pudeat  Christi  ccelibes  strictis  pudicitiae  legibus 
lascivam  naturae  petulantiam  coartantes  corporeosque 
titillationum  gestus  velut  indomitos  bigarum  subjugales, 
ferratis  salivaribus  refrenantes  Turonici  reminisci  Ponti- 
ficis,  quem  antequam  regenerantis  gratise  vulva  parturiret 
et  sacrosancti  Baptismatis  rudimenta  cognosceret  in  cate- 
chumenorum  gradu,  et  competentium  statu  stipem  pau- 
perculis  porrigentem  agapemque  egentibus  erogantem 
cum  nocturnse  membra  quieti  dedissel  cceleste  beavit  ora- 
culum,  quique  pro  adepta  integritatis  corona  et  fausta 
Virginitatis  infula,  quam  velut  regale  diadema  ac  gem- 
matas  crepundiorum  lunulas,  indefessis  viribus  meta  tenus 
servare  satagebat,  miris  virtutum  signis  effulsisse  me- 
moratur.  Etenim  catechumeni  cadaver,  quem  dira,  ut 
dicunt,  fortunae  ferocitas  et  parcarum  grassatrix  non  ulli 
parcentum  atrocitas  immo  geliclae  mortis  inclementia  re- 
generantis  gratiae  Sacramento  privatum,  perniciter  op- 
presserat,  de  porta  mortis  redivivum  erexit  ad  lumina 
•vitae.  Alios  quoque  binos  crudeli  mortis  meta  multatos  et 
optatis  vitae  manubiis  spoliatos  de  latebroso  lethi  baratro 
et  trucis  tartari  tormento  voti  compos  reduxit  ad  superos. 
Procerum  frondentis  pini  stipitem  vetitis  paganorum  ce- 
remoniis  deputatum,  quamvis  obliqua  reclinem  curvatura 
crebri  accolarum  bipennes  certatim  succiderint,  intrepidus 
nutabundum  aspexit,  et  fragore  horrisono  cassabundum 
contempsit  pellaces  Anatolii  nebulonis  praestigias,  quas 
lividorum  fraudulenta  aemulorum  factio  mille  nocendi 
artibus  armata  ostenso  fallacis  pepli  ludibrio  audacter 

ingerebat  prsepollente  meritorum  gratia  funditus  fatescere, 
et  procul  ut  ridiculosum  phantasma  evanescere  fecit,  pris- 
corum  delubra  paganorum  a  cementario  politissimis  com- 
pacta  petris,  rubrisque  tegularum  imbricibus  tecta  mor- 
talium  diffidens  adminiculo,  et  Angelorum  fretus  sufFragio, 
quia  hastati,  et  scutati  famulo  Dei  prsesidium  laturi  venisse 
leguntur,  solo  tenus  diruta  quassavit,  evertit,  destruxit. 

XXVII.  Gregorius  Nazianzenae  Ecclesiae  gubernator, 
apud  Athenas,  (qua  per  idem  tempus  rumigerula  Gramraa- 
ticorum  gloria  et  clandestinum  Academicse  disputationis 
sophisma  pollebant)  caeteris  incomparabiliter  eruditus, 
Basilii  in  Philosophicis  dogmatibus  condiscipulus,  sicut 
XI  Eeclesiasticae  liber  historiae  manifestat,  cum  a  rudis 
infantiae  teneritudine  corporalis  illecebrae  contemptor  et 
zelotypus  castitatis  amator  existeret,  pulchrae  visionis 
oromate,  somno  sopitum  clementer  solatur,  cui  propter 
Virginale  pudoris  propositum  et  gymnicum  philosophiae 
studium  in  gemino  foeminini  sexus  simulacro  castitas  et 
sapientia  per  soporem  apparuisse  describuntur.  Hoc 
modo  Sanctum  ad  integritatis  coronam  cohortantes  al- 
loquuntur:  Altera  enim  ex  nobis  sapientia  ;  altera  castitas 
dicitur ;  et  missse  sumus  a  Domino  tecum  habitare,  quia 
jocundum  nobis,  et  satis  mundum  in  corde  tuo  habita- 
culum  prseparasti,  cujus  somnii  conjectura  colligi  et  his 
argumentis  animadverti  fas  est,  eundem  hujuscemodi 
meritorum  munificentia  prseditum,  illaesae  puritatis  coro- 
nam  usque  ad  metam  sortis  supremae  indefessis  viribus 
usquequaque  custodisse,  prsesertim  cum  de  illo  cantum  sit. 
Hujus  neque  vita  aliquid  probabilius  et  sanctius,  neque 
eloquentia  clarius  et  illustrius,  neque  fide  purius  et  rectius, 
neque  scientia  plenius  et  perfectius  inveniri  potest,  quod 
Ruffinus  mira  verborum  urbanitate  praeditus,  in  prologo 
Apologetico  plenius  exposuit.  Basilius  Pontifex  et  cele- 
berrimus  Cappadox,  Athenis  aeque  ut  praefatus  collega 
Rhetoricis  sophismatum  edoctus  disciplinis,  qui  regularem 
Monasticae  conversationis  normam  reciprocis  schedarum 
sciscitationibus  vicaria  literarum  relatione  respondens  luce 

clarius  ad  liqiridum  digessit.  Nec  non  sqya.  tql  sgapspwv, 
id  est,  opera  sex  dierum,  quae  in  Latinum  translata 
leguntur,  Mira  eloquentiae  disertitudine  fretus  edidit.  Is 
inquam,  qaod  integritatis  gratia  incorruptus  corporaliter 
floruerit  ex  ipsius  elogio  conjecturam  capesso:  Ita  pro- 
sequentis,  et  foeminam  non  cognosco  et  virgo  non  sum  ; 
vetus  quippe  consuetndo  peritorum  esse  fertur  conciona- 
torum,  qui  pro  rostris  in  edito  stantes,  popularibus  catervis 
concionantur,  ut  in  diversae  concionis  cuneo  et  dispari 
sexu,  ceu  propria  ita  interdum  aliena  fruniscantur  per- 
sona,  atque  attonitis  auditoribus  ignarisque  auscultatoribus 
arcana  mentis  ipsorum  recludentes,  et  abstrusa  praecordi- 
orum  reserantes  facundi  sermonis  clave  patefaciant.  Hoc 
ergo  concionandi  genere  praefatus  antistes  sermocinari 
creditur,  qui  nequaquam  extrinsecus  carnalis  tantum 
pudicitiae  immunitatem  ad  promerendas  strenuae  integri- 
tatis  infulas  idoneam  fore  ratus  est :  Nisi  spiritus  quoque 
castimonia  cujus  iinperio  indomita  corporalis  lasciviae 
petulantia  refrenetur.  Sicut  vernacula  ne  contumaciter 
insolescat,  matronae  nutibus  mancipatur,  intrinsecus  con- 
tubernali  sodalitate  concorditer  adhaerescat.  Extitit  qui- 
dam  Pontificali  dignitate  decoratus  merito  Fcelix  et 
nomine,  qui  cum  pro  fidei  constantia  a  tortoribus  tor- 
queretur,  et  horrendis  carnificum  cruciatibus  agonizans 
martyrizaretur,  exclamasse  fertur;  Gratias  tibi  ago  Christe, 
LVI  annos  in  saeculo  Virginitatem  meam  custodivi. 

XXVIII.  Anthonius  coelestis  aratri  stivarius  et  Evan- 
gelici  sermonis  sator,  a  quo  primitus  per  yEgyptum  fertilis 
ccenobiorum  seges  et  fcecunda  conversationis  occa  grani- 
geris  germinavit  spicis,  unde  postmodo  memphytica  tellus, 
quam  Nilus  reciprocis  fcecundat  fluentis,  millenos  anima- 
jum  manipulos  in  fructiferis  Ecclesiae  novalibus  pullulantes 
protulit,  quos  Angelici  messores  (cum  figura  mundi  in  ictu 
et  atomo  evanuerit,  et  enormia  creaturarum  elementa  in 
melius  commutata  claruerint)  sequestratis  loliorum  fasci- 
culis  in  inexhausta  coelestis  regni  horrea,  catervatim  ad- 
vectabunt :   Nonne  propter  egregiam  animae  pudicitiam 


DE  LAUDIBUS  VIRGINITATIS. 


33 


ineffabili  virtutum  gratia  praeditus,  usque  supremos  terrarum 
cardines  rumore  clarus  percrebuit,  quod  plenius  de  ejus 
virtute  miraculorum  Athanasius,  Alexandrinus  antistes, 
simplo  volumine  patefecit,  Evagrio  in  Latinum  trans- 
ferente. 

Paulus  itidem  inclytus  et  Patrum  celeberrimus,  qui  a 
pellaci  genero  coecse  cupidinis  philargiriae  decepto  contra 
jura  naturae  proditus  et  publicatus,  a  primaevo  pubertatis 
tyrocinio  memphitica?  solitudinis  deserta  penetrans,  qua 
carnalis  spurcitiae  blandimenta  fatescunt,  et  mundani 
luctus  oblectamenta  vilescunt,  horrendos  belluarum  bar- 
ritus  et  truculentos  leonum  fremitus  ardentis  fldei  de- 
fensaculo  fretus  intrepidus  contempserat,  consuta  duntaxat 
palmarum  plecta  et  pro  dulci  dactylorum  sagina  squalidum 
sustentans  corpusculum  naturae  debitum  solvit.  Nonne 
propter  florentis  pudicitiae  castimoniam  fine  tenus  inex- 
tricabili  repagulo  conservatam  bis  senis  temporum  lustris, 
id  est,  vicies  terna  annorum  intercapedine  buccellam 
crustulae  semi-plenam,  quam  penniger  praepes  indefessis 
famulatibus  et  reciprocis  volatibus  hiulco  advexerat  rostro 
usque  decrepitam  vitae  senectam  inexhaustam  gratulabundus 
accepto  ferre  promeruit. 

XXIX.  Hilarion  opinatissimus  Palestinae  solitudinis  ac- 
cola,  Ethnicis  parentibus  idolorum  culturae  deditis  oriundus, 
rosa  ut  dicitur  rubicunda  de  spinetis  vulgo  nascentibus 
florens  ea  tempestate,  qua  praedictus  Antonius  per  ^Egyptum 
celebri  fama  vulgabatur,  claruit,  cujus  vitam  Hieronymus 
coelestis  bibliothecae  egregius  cultor  universarumque  in- 
terpretum  praestantissimus  tantis  opinionum  rumusculis 
extollit ;  ut  Homerum  quoque  si  ab  inferis  emergeret  vel 
invidere  materiae  dicat,  vel  succumbere,  qui  ob  integritatem 
castimoniae  conservandam  mortalium  contubernia  declinans 
primo  pubertatis  tempore  squallentis  eremi  vastitatem  lustra- 
turus,  prius  pene  contemplativam  quam  practicam,  contra 
rerum  naturam,  rudis  habitator  exercuit  vitam,  lascivam 
aetatis  petulantiam  famelica  frugalitatis  parsimonia  crudeliter 
castigans.    Ego  te,  inquit,  asellum  faciam,  ut  non  calcitres  ; 

non  te  hordeo  alam,  sed  paleis  et  fame  conficiam.  Qua- 
propter  innumeris  miraculorum  prodigiis  coruscans,  anti- 
quis  sequiparabatur  patriarchis :  Siquidem  horrendum 
squammoso  corpore  draconem,  juxta  Epidaurum  Dalmatiae 
municipium,  quem  boam  vocant,  ab  eo  quia  tantae  inormi- 
tatis  existat,  ut  boves  virulentis  mandibularum  dentibus 
trucidans,  gulosa  ventris  ingluvie  voraciter  glutire  soleat, 
et  non  solum  armenta  et  pecudes,  sed  agricolas  quoque 
atque  bubulcos  et  subulcos  ad  se  tractos  vi  spiritus  ab- 
sorbeat  (o  superi  talem  terris  avertite  gypsam)  armis 
orationum  extinxit.  Hoc  modo:  pyram  strue  stipitum  in 
edito  constructam  et  flammantibus  scindulis  succensam 
prsefatum  mirae  magnitudinis  basiliscum  vulgo  spectante 
scandere  terrificae  jussionis  imperio  compellens,  squamigeros 
costarum  crates  rigidamque  spinse  curvaturam  prunis  co- 
quentibus  extorruit  et  assantibus  titionum  globis  crudeliter 
comburens,  plebem  a  lethiferis  bestiae  flatibus  eripuit.  Nec 
non  etiam  ferventis  oceani  flustra  et  spumantis  cataclismi 
cerula,  cum  proprios  egrederentur  terminos  et  quasi  divinae 
potestatis  censura  diluvii  irruptionem  minaretur,  seu  in 
antiquum  chaos  omnia  redire  cogerentur.  Accolae  Epi- 
dauritani  eundem  Dei  famulum  contra  frementes  fluctus  et 
salsas  gurgitum  moles  in  experto  compulsi  terrore  op- 
posuerunt ;  qui  cum  terna  patibuli  signacula  in  glarigeris 
sulcaret  sablonum  litoribus,  mirum  dictu,  quomodo  tur- 
gescens  pontus  in  cumulum  creverit  et  in  quanta  pro- 
ceritate,  ut  murus  glacialis  ante  eum  steterit.  O  quanta 
est  pudicitiae  virtus,  quse  bacchantis  beluse  rabiem  humil- 
lima  prece  compescuit  et  tumentem  aequoris  insaniam 
indulta  potestate  compressit,  Danielis  Prophetae  factum 
sequiparans  in  Dracone  legislatorem  aemulans  in  aequore. 
Joannem  vero  Niloticae  solitudinis  heremitam,  qui  Theo- 
dosio  mundi  monarchiam  gubernante  quaterdenis  annorum 
circulis  in  practicae  conversationis  studio  desudans,  (quam 
Martha  Lazari  germana  votivum  Christi  humanitatis  ob- 
sequium  praebens  praefigurat)  mirum  devotionis  fervorem 
exegit,  ac  demum  quinquies  bilustris  temporum  circulis  in 

remoto  delitescens  tugurio,  theoricam  anachoresews  trans- 
egit  vitam,  ex  hoc  purae  Virginitatis  munus  illibatum 
usque  nonagenariam  decrepitae  vetustatis  senectam  liquet, 
servavisse,  quod  Chiliarcho,  id  est,  tribuno  militum  im- 
portunis  precibus  de  conjugis  incommoditate  suppliciter 
consulta  flagitanti,  ut  se  invisendum  adire  pateretur,  in- 
tentione  rigida  respondisse  fertur,  sibi  nunquam  moris 
fuisse  videndi  mulieres,  et  prsecipue  ex  quo  in  illius  rupis 
se  monasterio  conclusisset,  idcirco  pro  adeptae  integritatis 
chlamide,  quam  angelicae  puritatis  liniamento  velut  do- 
mestica  sodalitate  adsciscebat,  futura  propheticae  divina- 
tionis  oracula,  quae  reliquos  latuerint  mortales  prsesago 
afflatus  spiritu  expertus  est. 

XXX.  Nec  praetereundum  arbitror  beatae  memorise 
Benedictum,  quem  ab  ipsis  infantiae  cunabulis  ita  fortuna- 
tum  vocabuli  praesagium  pascebat,  ut  penitus  aliter  in 
proposito  divinae  religionis  vivere  nequiret,  quam  propriae 
appellationis  dignitas  et  ccelestis  ev\oylu$  praerogativa  per- 
mitteret.  Nam  cum  gratuita  supernae  liberalitatis  muni- 
ficentia  mactus  puer  pollesceret  et  secundis  meritorum 
successibus  per  augustum  Hesperiae  regnum  late  crebre- 
sceret,  haud  frustra  cum  advocato  et  redemptore  nostro 
fcelix  vocabuli  privilegium  participavit.  De  quo  laetantes 
Evangelici  consona  vicis  harmonia  psallentes  concorditer 
cecinerunt :  Benedictus  qui  venit  in  Nomine  Domini. 
Cujus  rei  regulam  nostra  quoque  mediocritas  authentica 
veterum  auctoritate  subnixa,  in  sacrosancta  palmarum 
solennitate  binis  classibus  canora  voce  concrepans,  et 
geminis  concentibus  Osanna  persultans,  cum  jucundae 
jubilationis  melodia  concelebrat. 

Igitur  prgefatum  Christi  tyronem  propter  incorrupta  et 
jugiter  stellantia  inmarcescibilis  pudicitiae  serta  sanctae 
Trinitatis  tutela  protectum,  prophetica  signa  sequebantur 
et  superna  miracula  ccelitus  comitabantur,  siquidem  post 
diruta  simulacrorum  sacella  et  dissipatas  fanaticae  gentili- 
tatis  ceremonias,  quae  vitam  veritatis  expertem  fato  fortunae 
et  Genesi  gubernari  juxta  Mathematicorum  constellationem 

arbitralur,  bissena  construxisse  ccenobia  scribitur,  in  quibus 
opulenta  sanctse  conversationis  lucra  et  copiosa  animarum 
emolumenta  orthodoxis  dogmatibus  ubertim  adquisita 
Cbristo  provenerunt  quse  Dominicae  gnarus  cultor  vineae 
velut  maturescentes  palmitum  botros  ac  mbicundos  sar- 
mentorum  racemos  Evangelica  falce  succidens  et  refertis 
fiscellis  onustisque  corbibus  ad  prselum  calcandos  et  Ec- 
clesiae  torcularibus  regulariter  exprimendos  advexit,  ut 
merulenta  defecati  nectaris  defruta  apothecis  ccelestibus 
recondenda  et  angelicis  cauponibus  committenda  foeliciter 
inferret,  quatenus  supernorum  convivia  hujuscemodi  mu- 
neribus  de  terreno  nundinarum  mercatu  allatis  gratula- 
bunda  glorificarentur. 

XXXI.  Magna  est  igitur  puritatis  praerogativa,  quam 
qui  amittere  per  vim  compellitur,  si  ob  hoc  humanum 
exosus  consortium  communi  vita  sponte  caruerit,  apud 
CXLIIII  milia  virginale  carmen  canentia  in  coelesti  con- 
tubernio  gratulabitur  gloriosus.  QuodEusebius  Graecorum 
historiographus  virgines  Deo  devotas  fecisse  testatur,  quae 
se  pro  integritatis  pudicita  conservanda  rapaci  gurgitis 
alveo  per  praeceps  inmerserunt,  unde  quidam  patrum  pro- 
pria  (inquit)  manu  perire  non  licet,  absque  eo  ubi,  castitas 
periclitatur.  O  mirandum  negocium  et  propemodum  in- 
vestigabile  decretum  caeteris  facinorum  flagitiis,  quae  mundi 
statum  lugubriter  conturbant,  cum  quispiam  mancipari  in- 
vitus  cogitur,  et  spreto  libertatis  arbitrio  reatum  sceleris 
perpetrare  compellitur,  si  sub  praetextu  cavendi  noxam  et 
declinandi  delicta,  quolibet  exitii  genere  vim  vitae  cru- 
deliter  intulerit,  extraneus  ob  hoc  ab  Ecclesiae  societate 
inter  biothanatos  reputabitur.  Qua  de  re  conjici  datur, 
quam  preciosa  sit  supernis  municipibus  pudicitiae  genero- 
sitas,  quam  nec  illud  abolere  et  obliterare  quolibet  pacto 
potest,  quod  perfectorum  merita  ludificare,  et  cuncta  vir- 
tutum  genera  evacuare  valet,  unde  Malchus  cum  patemae 
severitatis  violentia,  simulque  materna  gravitate,  qui  suc- 
cessurae  posteritati  consulebant  ad  carnale  consortium 
cogeretur,  castitatis  obtentu  et  regni  ccelestis  causa  con- 

tenmere  decrevit,  sed  cum  ob  cognatae  propinquitatis 
curara  accepto  conversationis  fervore  paulatim  tepesceret 
et  torrido  csenobialis  vitse  rigore  instructu  strophosi  hostis 
discessurus  sensim  refrigesceret,  a  Saracenis  praedonibus 
et  Ismaelitis  grassatoribus  obvia  quaeque  atrociter  vastanti- 
bus  eaptus,  ut  servilis  verna  famulari  jubetur,  justo  valde 
judicio,  ut  qui  interdictum  repetebat  postliminium,  serviret 
ut  vile  mancipium ;  quatenus  qui  Sodomitanum  pereuntis 
fceminae  dispendium  minime  pertimesceret,  prolixae  servi- 
tutis  detrimentum  et  invisum  heri  famulatum  atrociter 
sentiret ;  et  dum  aratri  stivam  post  tergum  respiciens 
negligenter  regeret,  ruptis  sulcorum  glebulis  jugerum  occa 
nugaciter  deperiret,  cumque  ibidem  optatoe  castitatis  in- 
signibus  quse  in  genitali  solo  servaverat,  carere  stricta 
machera  extorqueretur,  maluit  mucrone  transfossus  cru- 
deliter  occumbere,  quam  pudicitiae  jura  profanando  vitam 
defendere,  nequaquam  aniinae  periculum  pertimescens,  si 
integrae  Virginitatis  status  effusione  sanguinis  servaretur. 

XXXII.  Prseterea  beatae  raemorise  Narcissum  tam  vir- 
ginalis  pudicitiae  privilegio  praeditum,  quam  pontificalis 
infulae  auctoritate  decoratum,  sub  silentii  latibulo  deii- 
tescere  non  feram,  cujus  vita  adeo  signis  et  miraculomm 
prodigiis  coruscantibus  claruit,  ut  contra  rerum  naturam 
liquentis  elementi  qualitatem  soli  Deo  mutabilem  orationum 
armatura  fretus  in  aliud  genus  converteret,  siquidem  in 
vigiliis  paschalibus  quando  reciprocis  annorum  curriculis 
Anastasis  Dominica  solita?  solennitatis  tripudio  celebra- 
batur,  fortuito  contigit,  ut  lychnis  et  lampadibus  Ecclesia^ 
pinguis  olei  liquor  oportunus  defuisset.  Tum  vir  Deo 
deditus  liquidas  fontium  limphas  exorcizans  et  sacrae 
Benedictionis  ubertate  fcecundans,  stupendo  virtutis  spec- 
taculo  pinguescere  fecit,  ita  duntaxat  ut  latex  lucernarum 
cicindilibus  infusus,  in  olei  crassitudinem  perniciter  ver- 
teretur,  et  papirus  in  centro  positus  velut  fomes  arvina  vel 
sevo  madefactus  solito  clarius  lucesceret.  Verum  antiquus 
humani  generis  grassator,  pro  tanta  rumoris  praerogativa, 
qua  cathohcorum  laudes  crebrescunt,  obliquo  livoris  zelo 

succenditur,  ut  tamen  favorabile  viri  Dei  praeconium  falsis 
suspicionum  argumentis  mutabundum  elideret.  Nam  stro- 
phosi  fallaciarum  fabricatores  satis  probrosum  facinus  et 
inauditum  crimen  adversus  eum  in  cathedra  pestilentise 
sedentes  in  concilio  sub  tribus  testibus  fallaciter  per- 
jurantibus  concinnant,  ut  Psalmista  chirographatur :  In- 
surrexerunt  in  me  testes  iniqui,  et  mentita  est  iniquitas 
sibi.  Quorum  unus  ita  ne  lare  crepitante  torreretur  vera- 
citer  se  fari  testabatur.  Alius  itane  virulenta  regiae  pestis 
incommoditate  popularetur.  Tertius  ne  ita  gemellis  ocu- 
lorum  obtutibus  orbaretur.  Ita  Narcissus  Deo  confisus 
nequaquam  apologeticam,  ut  sontes  et  insontes  solent, 
defensionem  exquirit,  sed  pontificalis  cathedrse  apicem 
hac  occasione  inventa  relinquens,  abstrusam  heremi  vasti- 
tatem  petiit,  et  frivola  semulorum  machinamenta,  con- 
cinnatasque  factiones  fugiens  delitescit.  Porro  pellaces 
testium  personas,  quae  presbyteros  contra  Susannam  mus- 
sitantes  semulabantur,  ultrix  divini  potentatus  censura 
eisdem  cladibus  quibus  perjurantes  se  devoverant,  cru- 
deliter  percussit.  Quorum  primus  cum  omni  domesticae 
sodalitatis  clientela,  et  propinquae  necessitudinis  contri- 
bulibus  in  proprii  domatis  tigillo  ultricibus  flammarum 
globis  conflagrasse  memoratur.  Secundus  a  triplicis  sum- 
mitate  cerebri  planta  tenus  morbo  regio  turgescens,  ut 
dudum  demens  et  impudens  procax  imprecabatur,  foetidum 
exhalavit  spiraculum.  Tertius  infoelicem  sodalium  for- 
tunam  animadvertens,  omne  concinnati  facinoris  piaculum 
sera  poenitentia  cunctis  auscultantibus  in  propatulo  pate- 
fecit,  tantisque  lamentorum  singultibus  et  tam  raucidis 
fletuum  quaestibus  lachrimabundus  lugubriter  flevit,  donec 
gemellis  pupillarum  luminibus  funditus  fraudaretur,  unde 
cautum  est,  mihi  vindictam  et  ego  retribuam,  dicit 
Dominus. 

Quid  referam  sanctse  recordationis  Athanasium,  cujus 
rumigerula  meritorum  gloria,  et  florigerse  pudicitiae  prae- 
conia  quanquam  specialiter  apud  Alexandriam  etiEgyptum 
clarescerent,  per  totius  tamen  mundi  cardines,  ubi  fides 

catholica  fructiferis  palraitibus  frondescit,  longe  lateque 
percrebuit,  cujus  altor  et  dogmatista  beatus  Alexander 
Alexandriae  pontifex,  ab  ipsa  cunabulorum  teneritudine 
extitisse  memoratur,  tam  notariorum  characteres,  quam 
grammaticorum  periodos,  colo  et  commate  sequestratim 
distinctas  affabiliter  instruendo,  qui  videlicet  Alexander 
postquam  ilia  Arii  scismatici  in  abstrusum  latrinse  cuni- 
culum  turpiter  defluxerant,  Ecclesise  triumphali  tropheo 
sublimatur,  sed  quid  mirum  si  Athanasius  in  summo 
graduum  fastigio  divina  charismatum  gratia  pollesceret, 
cum  etiam  tenerrima  setatula  infantis  nequaquam  prgesago 
indolis  prodigio  caruerit,  sed  puerilis  ludorum  gesticulatio 
pontificalem  futuri  praesulis  authoritatem  portenderit. 
Etenim  peractis  missarum  sacramentis,  conspicatur  Alex- 
ander  investes  puerorum  catervas  in  marinis  litorum  glareis 
sacerdotalem  Athanasio  contulisse  reverentiam  et  quosdam 
catechumenos  et  competentes  ab  eodem  mystico  bap- 
tismatis  officio  regeneratos  extitisse,  quod  scenico  ludorum 
joco  gestum  decretis  synodalibus  serio  confirmatum  est. 
Igitur  Athanasius  post  obitum  Alexandri  sumpto  Ecclesise 
praesulatu,  quantas  hsereticorum  machinas  expertus  sit, 
quot  fraudulentas  schismaticorum  strophas  pertulerit,  quas 
adversus  insontem  subdola  factione  concinnabant,  decimus 
Ecclesiasticae  historise  liber  a  Ruffino  charaxatus,  absti- 
pulatur.  Ita  prorsus,  ut  Constantio  Augusto,  qui  Orientis 
imperii  sceptra  gubernabat,  evulsum  cadaveris  lacertum, 
et  in  sarcophago  delatum  ostenderent,  quem  ab  Athanasio 
magicae  fraudis  necromantia  de  Arsenii  corpore  sublatum 
fallaciter  retulerunt.  Quapropter  Imperator  commentis 
haereticorum  lenocinantibus  illectus,  et  probrosis  factionibus 
deceptus  in  concilio  prsesulem  inconsulte  condemnari  prae- 
cipit.  Verum  Arsenius,  qui  quondam  in  pulpito  lectoris 
officio  fungebatur,  omnem  concinnati  sceleris  scenam  pro- 
didit,  et  sacrum  flaminem  a  tam  flagitiosis  facinoribus 
immunem  esse  declaravit.  O  quantus  quosdam  attritae 
frontis  pallor  ob  detectum  sceleris  reatum  tremebundos 
arguit,  et  e  diverso  quorundam  vultus  purpureus  genarum 

rubor  velut  stibio  depinxit,  cum  in  concilio  valentem 
sospitem  specularentur,  quem  abscisis  nervorum  nexibus 
mancum  et  debilem  fatebantnr.  Verum  hujuscemodi 
sancta  victoria  confutati,  aliud  argumenti  genus  molientes 
comminiscuntur,  ut  prostrata  pellex  virum  castissimum 
prostibuli  stupro,  quo  penitus  a  pubertate  incorrupto 
corpore  caruit,  insimulare  procaciter  machinaretur ;  quae 
cum  universum  falsae  garrulitatis  incestum  velut  foetidam 
Melancholise  nauseam  de  recessibus  falsi  pectoris  evomu- 
isset,  statim  per  Timotheum  presbyterum,  quem  nefandis 
ulnarum  gremiis  procax  obuncabat  apologetica  verborum 
veritate,  ac  si  fixa  peltarum  testudine,  defenditur.  Verun- 
tamen  semulorum  vesanise  cedens,  qui  contra  virum  Dei 
zelantes  rancida  livoris  invidia  torquebantur :  profugus 
longe  proficiscens,  exulat  adeo  ut  sex  annorum  inter- 
capedine  in  arida  cisternae  latebra  delitescens  nequaquam 
limpido  solis  radio  potiretur,  sed  mens  Deo  dedita  cote 
durior,  ferro  fortior,  adamante  rigidior,  omnes  calamitatum 
insectationes,  quas  clandestina  lividorum  conspiratio 
hostiliter  irrogabat,  inflexi  cordis  constantia  aequanimiter 
perferebat.  ^ 

XXXIII.  Quid  beatum  Babylam  loquar,  qui  dominici 
gregis  excubias  et  mandras  Ecclesise  adversus  truculentam 
tyrannorum  rabiem,  velut  contra  ferinam  luporum  feroci- 
tatem,  non  more  mercenarii,  sed  solertia  pastorali  tuebatur, 
cum  esset  summi  pontificatus  infula  prseditus,  Numerianum 
Augustum  interfectorum  cruore  contaminatum,  non  per- 
misit  Basilicae  sacrarium  intrando  pollutis  pedibus  pro- 
fanare,  sed  acerrimse  castigationis  censura,  a  sacris  Ec- 
clesise  luminibus  funesti  regis  introitum  arcebat,nequaquam 
damna  rerum  formidans  vel  vitae  dispendium  tremebundus 
et  pallidus  expavit,  tunc  ad  palatinas  ducitur  Zetas,  et/ 
imperialis  ypodromi  vestibulum,  quatenus  cum  rege  funesto 
reciprocis  conflictibus  et  alternis  vicibus  disputans  alter- 
caretur  :  Sed  mentem  Deo  dicatam  nec  minarum  ferocitas 
reflectit,  nec  blandimentorum  lenitas  demulcet,  ut  a 
catholicae  fidei   perpendiculo   ad  tortas  simulacrorum 

caeremonias  vergeretur,  mox  imperante  Augusto,  ad  ca- 
lumniam  pontificis  et  infamiam  cleri,  boias  in  collo,  et 
compedes  in  cruribus  nectunt.  Insuper  exquisitis  poena- 
rum  machinamentis  sacratissimos  viventis  hostiae  artus 
acriter  dilacerant,  nec  non  et  tres  germanos  puerulos, 
quos  Babylas  sub  disciplinae  paedagogio  regulariter  in- 
struendos  acceperat,  ad  regis  praesentiam  simul  intro- 
ducunt,  quos  Imperator  mira  fidei  constantia  munitos, 
cum  verborum  argumentis  fallere  nequiret,  cruentis  ver- 
berum  ictibus  vapulare  praecepit.  Cernens  autem  furi- 
bundus  princeps  invictam  parvulorum  constantiam,  per- 
cunctatur  venerandum  praesulem,  utrum  filii  sui  veraciter 
essent,  qui  respondisse  legitur :  Filii  mei  vere  sunt 
secundum  Deum,  mulierem  autem  coram  Deo  meo  non 
cognovi,  ex  quo  natus  sum.  Tum  sanctas  Babylas  decol- 
landi  sortitus  sententiam,  cum  tribus  alumnis  capite  trun- 
catur,  et  rubris  venarum  rivulis  sacratur. 

XXXIV.  Sed  et  operae  pretium  reor,  ut  celeberrimos 
spiritalis  militiae  bellatores,  et  coelestis  medicinae  archiatros 
Cosmam,  et  Damianum  nequaquam  ab  historica  virginum 
relatione  dirimentes,  velut  indignos  caeterorum  consortio 
sequestremus,  quos  in  superno  Hierosolymae  municipatu 
praedestinatos,  et  aethralis  literaturae  albo  descriptos,  cum 
praedictis  commanipularibus  laetabundos  fore  fiducialiter 
confidimus.  Temporibus  namque  Diocletiani  et  Maxi- 
miani,  olympiade  ducentesima  sexagesima  septima,  cum 
edictis  crudelibus  catholicae  fidei  cultores,  quos  Christi- 
colas  et  crucicolas  nuncupabant,  ad  thurificandum  sta- 
tunculis  Ethnicorum  cogerentur :  Nolentes  autem  aposta- 
tare,  id  est,  ad  apostasiae  volutabrum.  reverti,  capitalem 
compulsi  sunt  subire  sententiam,  qua  tempestate  praedictos 
Christi  tyrunculos  religiosa  genetrix  gemellos  enixa  est, 
qui  pedetentim  in  pubertatis  primordio  instrumentis  medi- 
cinalibus  imbuti,  tam  valetudines  hydropicorum,  et  melan- 
cholias  viscerum,  quam  incommoditates  animarum  per 
coeleste  cataplasma  curabant.  Visum  scilicet  caecis,  et 
malagma  monophthalmis  impertiendo,  mutis  taciturnitatis 

valvam  reserando,  surdorum  auribus  harmonias  rerum 
restaurando,  balbis  et  blaesis  rectitudinem  loquelae  largi- 
endo,  claudos  et  mancos  incolumitati  pristinae  restituendo, 
inergumenos  et  scotomaticos  meritorum  gratia  refocillando, 
ipsos  etiam  fortunae  casibus  oppressos  ad  superos  revo- 
cando.  Veruntamen  hujuscemodi  virtutum  munificentia 
prsediti,  non  philargirise  commercio,  sed  gratuita  liberalitate 
optatam  aegrotantibus  sospitatem  contulerunt  Evangelico 
concordantes  oraculo :  Gratis  accepistis,  gratis  date. 
Interea  prsedictomm  tempestate  persecutorum,  cum  sancti 
martyres,  ut  oves  occisionis  cruentis  carnificum  mucro- 
nibus  mactarentur,  et  nequaquam  consternati  Ecclesiarum 
athletae,  velut  in  scammate  palestrarum  luctarentur:  quantis 
et  qualibus  praefati  confessores  Lisia  pro  tribunali  sedente 
suppliciorum  machinamentis  torquerentur,  quis  referre 
sufficiat  ?  Siquidem  ligatis  lacertis,  et  connexis  surarum 
artubus  in  profunda  pelagi  flustra  demersos,  sed  angelico 
fultos  sufFragio  efTera  fluctuum  ferocitas  contingere  non 
audens,  illaesos  littoribus  restituit.  Rursus  truculentus 
praeses,  tam  claro  sanctorum  tyronum  triumpho  confusus 
et  confutatus,  eosdem  in  clibanum  plurimo  sacramentorum 
fomite  succensum,  et  diversis  stipitum  titionibus  crepi- 
tantem  truciter  trudi  praecepit.  Ast  illos  velut  salamandras, 
quas  naturaliter  torrentes  prunarum  globi  assare  vel  cre- 
mate  nequeunt  nequaquam  flagrantis  camini  incendia  com- 
busserunt :  exin  eculei  tormento  vexatos,  et  gabuli  pati- 
bulo  suspensos,  insuper  diris  sagittarum  ictibus  obrutos, 
Angelicum  protexit  patrocinium  :  Ad  ultimum  decollandi 
sortiti  sententiam,  cum  palma  Virginitatis  et  triumpho 
martyrii  agonizarunt. 

XXXV.  Nec  meminisse  pigeat  inclyti  militis  Christi 
Chrisanti,  quem  pater  ab  Alexandria  proficiscens  Romse 
gymnosophistis,  et  Rhethoribus  traditum,  cunctis  libera- 
libus  literarum  studiis  erudiri  fecit.  Erat  enim,  ut  fertur, 
tam  ardentis  ingenii,  et  capacis  memoriae,  ut  quicquid 
lectitando  et  scrutando  enixius  rimaretur,  velut  visco 
glutinatum  prsepropere  in  praecordiis  puerilibus  lentesceret, 

et  intra  sagacis  animi  conclave  radicatum  haeresceret. 
Igitur  consummatis  Grammaticorum  studiis,  et  Philoso- 
phorum  disciplinis,  quse  7  speciebus  dirimuntur :  Id  est, 
Grammatica,  Rhetorica,  Dialectica,  Arithmetica,  Musica, 
Geometrica,  Astronomia,  cum  ad  sacratissimos  Evange- 
liorum  apices  venisset,  quantocius  cuncta  Stoicorum  argu- 
menta  et  Aristotelicas  categorias,  quse  X  prsedicamentorum 
generibus  distinguuntur,  dicto  citius  dispexit,  dum  solerter 
animadverteret,  quantum  coelestis  philosophise  dogma 
mundi  disciplinas,  et  mortalium  commenta  prsestaret ; 
cumque  regenerantis  gratiae  vulva  conceptus,  et  fcetosis 
baptisterii  partubus  editus  in  venerandis  Ecclesiae  cuna- 
bulis  nutriretur,  extemplo  post  rudimenta  fidei,  neoph  ytus 
discipulus  efficitur  dogmatista  prsecipuus,  dum  Christum 
Dei  filium  nequaquam  perfidorum  discrimina  pertimescens 
cunctis  publica  voce  propalat.  Quod  genitor  adfinium,  et 
contubernalium  relatione  ubi  comperit,  eundem  filium 
contra  jura  naturae  latibulis  carceralibus  artandum,  et 
famis  inedia  macerandum  includit.  Alioquin  et  pro- 
scriptionem  rerum  et  patrimonii  jacturam  insuper,  et 
capitale  discrimen  perhorrescit,  ne  ab  Imperatoribus  locu- 
ples  gazarum  opulentia,  cum  vitse  detrimento  funditus 
infiscaretur.  Ergo  cum  animadverteret  Christianos  acer- 
bitatem  poenarum  libenter  laturos  jam  non  tormentorum 
supplicio,  sed  blandimentorum  lenocinio,  natum  ad  suos 
libitus  flectere  nititur,  auferens  illum  de  ergastulo  squalente, 
olosericis  et  bombicinis  indutum  vestibus  misit  in  tricli- 
nium,  ubi  pulcherrimae  Virgines  pretiosis  comptse  cycla- 
dibus  delicatas  defruti  delitias,  et  sumptuosa  ferculorum 
convivia  prsepararent,  efTrenatos  laetitise  cachinnos,  et 
jocosos  ludorum  amplexus  miscentes,  ut  in  talibus  blandi- 
mentis  ferrea  juvenis  prsecordia  mollescerent.  Sed  vir 
Deo  deditus  nec  mulsa  epularum  sagina  superatur,  nec 
formosa  Virginum  venustate  a  propositi  rigore  reflectitur, 
sed  mollia  puellarum  labra,  ut  nociva  viperarum  venena 
declinat,  parvi  pendens  Epithalamii  elogium,  in  quo 
cantum  est: 

Mellea  tunc  roseis  heerescunt  labia  labris. 

Deinde  quidam  de  contribulibus  hortantur  patrem,  ut 
filius  blandis  connubii  nexibus  nodaretur,  et  illecebroso 
matrimonii  lenocinio  vinceretur ;  quatenus  Daria  Virgo 
Vestalis  satis  pulchra,  et  eleganti  forma,  gemmis  auroque 
radians  ad  Chrisantum  procaciter  ingrederetur,  ut  militem 
Christi  tam  urbana  verborum  facundia,  quam  phalerata 
colli  crepundia,  ad  thalami  copulam  inclinarent.  Sed 
secus  cessit  quam  rati  sunt:  Oritur  namque  inter  eos  satis 
prolixa  sermonum  concertatio,  et  reciproca  sententiarum 
disputatio;  eo  quod  Daria  dialecticis  artibus  imbuta,  et 
captiosis  syllogismi  conclusionibus  instructa  fuisse  fere- 
batur :   Ita  duntaxat,  ut  disertissimi  oratores  tam  sagax 
Virginis  ingenium  alterno  experiri  conflietu  vererentur. 
Quid  plura,  tandem  vir  vitse  venerabilis  non  fraudis  argu- 
mento,  sed  rationis  documento  in  reciprocis  conflictibus 
victorise  palmam  adeptus,  eandem  Dariam  jam  Catho- 
licse   fidei  Sacramenta   credentem   suscipiens,  simulato 
hymenei  commercio  simul  conversatur,  donec  ipsa  salubris 
lavacri  latice  lustratur.    Mox  relictis  dialecticorum  dis- 
ciplinis,  quibus  dudum  in  gymnasiis  studio  exercebatur, 
Canonicis  Scripturis,  et  commentis  spiritalibus  instruitur, 
nec  laterculo  dinumerari,  nec  calculo  computari  ullatenus 
valet,  quanta  multitudo  promiscui  sexus  illorum  magi- 
sterio  a  fanatica  delubrorum  superstitione  ad  fidem  Catho- 
licam  catervatim  confluxerit.     Hujus  rei  gratia  beatus 
Chrysantus  jubente   Claudio   Tribuno   LXX  militibus 
diverso  pcenarum  cruciatu  torquendus  traditur,  nisi  Am- 
phitrioniadae,  id  est,  Herculis  sacello  Ethnicorum  ritu  thu- 
rificare  consentiret,  tunc  milites  pertinaciter  refragantem 
udis,  et  crudis  nervorum  nexibus  crudeliter  vinciunt;  ut 
in  torrido  solis  caumate  sensim  siccantibus  nervis  vim 
stricturae  ferre  nequiret,  sed  in  puncto  temporis  dira  vin- 
culorum  ligamina  ccelesti  nutu  enodantur.    Item  in  nodosi 
cippi  claustrum  viri  Dei  tibias  et  suras  astringunt,  statim 
rigentis   cippi   duritia,  invisibili   contrita   potestate  ad 
nihilum  redigitur,  sed  milites  magica  putantes  prsestigia 
gestum,  putentissimis  illum  perfundunt  lotii  odoribus  qui- 
bus  arbitrantur  cuncta  Chaldseorum  et  Hierophantarum 

phantasmata,  simulque  ariolorum,  et  Marsorum  machinas 
evanescere,  sed  fcetentis  lotii  lustramentum,  in  fragrantem 
vertitur  ambrosiam,  et  in  rosatum  nectaris  mutatur  odorem. 
Tunc  buculam  imperant  deglubere,  ut  recentis  corii  crudi- 
tate  nuda  martyris  membra  cingerentur,  quatenus  sub 
flagrantissimo  solis  ardore  in  viriditate  birsse  truciter  tor- 
reretur ;  sed  Christi  suffragio  fretus  expers  periculi  et 
sospes  evasit.    Mox  ferreis  catenarum  nexibus  collum 
cum  lacertis  et  suris  simul  astringentes  in  atram  ergastuli 
latebram  projiciunt :  sed  pemiciter  stricta  Iigamina,  ut 
stuparum  putamina  rumpuntnr,  et  velut  limpidissimo 
lanternae  lychno  tenebrosa  caligo  fatiscit.    Ad  ultimum 
cum  virgulis,  et  nodosis  viminibus  cruenta  carnificum 
saevitia  ccederetur,  sceptringe  virgae,  quae  prius  nodosa 
duritia  rigebant,  pluma  molliores,  et  papyro  effectse  sunt 
leviores.    Haec  tanta  prodigia  cernens  Claudius  Tribunus 
obstupuit,  et  corde  compunctus  cum  LXX  militibus  et 
omni  familia,  et  vernacula  clientela,  una  cum  parasitis, 
et  sodalibus  credidit  Dei  filium  salvantem  saecula  Christum. 
Et  statim  omnes  Baptismatis  unda  regenerati,  purpureas 
Paradisi  coronas  fuso  fceliciter  cruore  capessunt ;  quorum 
sancta  cadavera  in  cuniculo  subterraneo  pariter  humata 
quiescunt,  in  supremo  examine  surrectura  in  gloriam. 
His   ad  ecelum  migrantibus   superstites  Chrisantus,  et 
Daria  reciprocis  cruciatibus  singillatim  artabantur.  Ille 
in  latebrosum  lautumiae  latibulum,  ubi  cloacarum  cuniculi 
putores  stercorum  ingesserunt,  ferro  constrictus  mittitur. 
Sed  putor,  et  caligo  luce  serena,  et  odoramentis  fiigantur 
nectareis :  ista  ad  prostibula  scortorum,  et  meretricum 
contubernia  truditur,  quo  leo  de  clatris  amphitheatri,  ad 
tutelam  sacratae  Virginis  Dei  nutu  dirigitur,  ut  si  quis 
petulcus   incaestator,  et  lascivus   scortator  vagabundus 
gestibus  lupanar  ingredi  maluisset,  ferinis  rictibus  sug- 
gillaretur.    Sed  de  congesta  virtutum  copia  interdum  effi- 
citur  verborum  inopia.    Nam  ingenti  miraculorum  mole 
victus,  brevitatis  compendio  plura  praetereo.    Post  haec 
decreto  Numeriani  Augusti  pariter  in  una  crypta  mar- 

tyrizantes  occubuerunt,  in  consortio  sanctorum  simul  per- 
cepturi  praemia  meritorum,  sicut  simul  participes  extiterunt 
tormentorum. 

XXXVI.  Porro  Virginalem  Juliani  martyris  gloriam  sub 
clandestino  taciturnitatis  latibulo  delitescere  non  patiar, 
qui  temporibus  Diocletiani,  et  Maximiani  nobili  prosapia 
oriundus  fuit ;  quem  cum  parentes  in  primaevo  pueritiae 
rudimento  florentem,  tam  Dialecticae  artis  compotem, 
quam  Rhetoricae  artis  participem  fecissent,  paedagogis 
quoque  et  didascolis  traditum  multimodis  philosophorum 
disciplinis  imbuissent,  et  jam  in  tenero  pubertatis  rudimento 
adultum  parentes  animadverterent,  eumque  amatorem  Ca- 
tholicae  fidei,  sacrisque  Ecclesiae  liminibus  adhserentem, 
necnon  ergastula  confessorum  crebro  frequentantem  com- 
perissent,  pertimescebant  magnopere,  ne  si  unicum  pignus 
ob  refigionis  praerogativam,  et  sanctae  conversationis  ha- 
bitum  ab  illorum  stirpe  privaretur,  ipsi,  ut  ait  Patriarcha 
lachrymabilem  depromens  querimoniam,  canos  suos  cum 
dolore  ducentes  ad  inferos,  optatae  generationis  haeredibus 
et  futuris  nepotum  nepotibus  funditus  fraudarentur.  Id- 
circo  puberem  subnixis  precibus  et  inauditis  blandimen- 
torum  hortamentis  flectere  nitebantur,  ut  ad  thalami  tedas, 
et  copulae  consortium  ferreos  juvenculi  affectus,  imo  ada- 
mante  duriores,  inclinarent.  Ad  argumentum  etiam  hor- 
tandae  suasionis  Apostolicis  utuntur  oraculis,  quibus  ait, 
Volo  juvenes  nubere,  patres-familias  esse,Jilios  procreare, 
nullam  dantes  occasionem  maligno,  quibus  ita  respondisse 
scribitur  :  Nec  voluntatis,  nec  aetatis  est  tempus,  ut  faciam 
quae  hortamini.  Item  cum  perseverarent  pertinaciter  in 
precibus,  ait,  Nec  promittendi  mihi  est  facultas,  nec  ne- 
gandi  potestas ;  quod  hortamini  Dei  mei  potestati  com- 
mitto,  &c.  unius  tamen  hebdomadis  inducias  a  parentibus 
poposcit,  ut  nutum  supernae  majestatis  argumentis  evi- 
dentibus  experiretur;  qua  peracta  intercapedine  somno 
sopitus,  et  sopore  depressus,  vidit  Christum  in  oromate 
dixisse :  Exurge,  ne  timeas  nec  suasiones  verborum,  vel 
voluntatem  parentum  horrescas;  accipies  enim  conjugem, 


DE  LAUDIBUS  VIRGINITATIS. 


47 


quae  te  non  polluendo  a  me  separet,  sed  per  te  virgo  per- 
severet  et  infra,  multi  juvenes,  et  virgines  per  vestram 
doctrinam,  vel  vitam  ad  coelestem  ascensuri  sunt  exercitum. 
Suscipitur  igitur  de  thalamo  beata  virgo  vocabuli  prse- 
sagio  Basilissa,  hoc  est,  regina  formosa  frontis  effigie,  sed 
formosior  cordis  castitate.  Venusta  inquam  liniamentis 
membratim  corporalibus,  sed  plus  venusta  suatim,  cycla- 
dibus  compta  spiritualibus.  O  quanta  caterva  credentium 
in  utroque  sexu  foetidas  facinorum  cloacas  calcitrans,  et 
putida  vitiorum  volutabra  abominans,  illorum  magisterio 
ad  fidem  Catholicam  conversa,  cum  martyrii  tropheo 
triumphans  agonizavit.  Siquidem  plura  Monachorum 
ergasteria  in  celeberrimo  Alexandrise  municipio,  quse  est 
metropolis  iEgypti,  opitulante  Christo  eonstruxere  :  In 
quibus  militum  Christi,  circiter  X  miilia  sub  districto 
Juliani  regimine  conversantia,  et  nequaquam  a  sanctae 
Religionis  tramite,  per  obliquos  anfractus  dextra  levaque 
declinantia  regulariter  vixerunt.  Basilissa  vero  Deo  dicata, 
bis  quingentenos  sanctae  messis  manipulos  Evangelicse 
prsedicationis  falce  metens  in  area  tortoris  triturandos,  et 
horreis  ccelestibus  condendos  invexit.  Postremo  cum 
effera  persecutorum  rabies  in  sacrosanctos  Ecclesiae  tyrones 
feralibus  edictis,  et  ferocibus  tormentorum  cruciatibus  tru- 
citer  ingruens  grassaretur,  et  Catholicae  fldei  propugna- 
culum  sa^cularis  argumenti  balista  quassatum  atrocisque 
machinae  arietibus  subrutum  funditus  evertere  moliretur ; 
Quis  ubertim  augusto  styli  textu  efTari  valeat,  quanta  idem 
Julianus  cum  caeteris  commanipularibus,  et  ejusdem  pro- 
positi  sodalibus  martyrizando  perpessus  est  Marciano  pra> 
side  in  alto  tribunalis  culmine,  vel  theatri  pulpito  con- 
cionante,  nodosis  fustibus  et  cruentis  mastigiis,  sine  respectu 
pietatis  flagellatus  a  cultura  Christi  flecti  nequivit;  qui- 
nimo  pupillam  percussoris  evulsam,  qui  sibi  crudeliter 
flagrorum  vibices  irrogabat,  quamvis  ut  magus  putenti 
lotio  humectaretur,  incolumem  restituit.  Insuper  nefan- 
das  simulacrorum  efiigies  plusquam  quingentas,  quibus 
Pontiflces  delubrorum  libamina  litantes  bacchantum  ritu 

thurificabant,  ad  solum  diruit,  quassavit,  evertit.  Item 
Julianus  cum  juvenculo  filio  prsesidis  ut  ephebo  hircitalio, 
qui  neophytus,  et  nuper  ad  fidem  conversus  fuerat,  in 
fundum  ergastuli  profundum  retrusus,  ubi  foetida  damna- 
torum  cadavera  diuturno  temporis  intervallo  horrida  ver- 
mium  examina  ebulliebant,  squaloris  nauseam  perpetitur, 
sed  versa  vice  pietas  divina,  qu.se  suorum  semper  remi- 
niscitur  militum  pro  fcetenti  sterquilinio,  olfactum  am- 
brosiae,  et  nectaris  fragrantiam  carceris  illuviem  et  latebras 
tolerantibus  cum  luce  limpida  clementer  contulit.  Haec 
tanta  prodigia  milites  ad  excubias  confessorum  deputati 
cernentes  spreta  phanaticse  superstitionis  cultura  ortho- 
doxorum  phalangibus  adglomerantur.    Interea  defuncti 
cadaver  prolixis  fasciarum  ambagibus  connexum  nondum 
in  sarcophagi  theca  humatum  flagitante  praeside,  fusis  ad 
polum  precibus  suscitavit.    Qui  omnem  istinc  eundi  tra- 
goediam,  et  illinc  redeundi  clementiam  attonitis  specta- 
toribus  resurgens  de  tartari  profundo  patefecit.  Igitur 
urgente  Imperatorum  decreto  sancti  Martyres  in  Circi 
spectaculo  ter  denis  cuparum  gremiis  includuntur,  quae 
intrinsecus  atrae  picis  massa,  et  bituminis  fomite  sulphuris- 
que  foetore  farciuntur,  et  extrinsecus  suppositis  crepitantis 
rogi  torribus,  et  sarmentorum  faculis  conflagrantibus  suc- 
cenduntur.     In  tantum  ut  flammantis  pyrse  cacumina 
minacem   obelisci   proceritatem,   et   rotundum  sphserse 
apicem  triginta  cubitis  in  conum  praecellerent.   Sed  tamen 
de  torrente  incendio  superna  potestate  compresso  trium- 
phales  viri,  velut  obrizum  mtilans,  spectante  Circi  caterva 
in  publicum  processere.    Exin  reciproca  tortoris  nefandi 
ferocitas,  quse  semper  insontum  pcenis  pascitur,  et  fuso 
sanguine  saginatur,  athletis,  et  agonothetis  Christi  niacta 
martyrii  merita  cumulavit.    Dum  liciis  olei  de  liquore 
delibutis  digitorum  articulos,  et  palmarum  pollices  ob- 
volverent,  simulque  pedum  alloces  truciter  adnecterent ; 
sed  liciorum  filis  flamma  combustis  athletas  Dei,  in  scam- 
mate  mundi  ritu  palestrico  agonizantes  a  fumigabundis 
flammarum  globis  immunes  divina  tuteia  protexit.  Verum 

hac  confessorum  Christi  victoria  confutatus  in  amphi- 
theatrum  sanctos  ferreis  collariis  connexos  cruentus  car- 
nifex  imperat  duci,  quatenus  patefactis  cavernarum  clu- 
stellis,  et  apevlis  clatrorum  obstaculis  ursorum  gingivis 
carperentur  et  leonum  rictibus  roderentur.  Sic  stolida 
praesidis  praecordia  Deoque  invisa  spes  pascebat  inanis, 
dum  furibunda  ferarum  rabies,  et  gulosa  beluarum  ingluvies 
Ccelesti  nutu  compressa  oblatam  praedam  lurcare  non 
audens :  hiulcas  faucium  gurguliones  oppilavit,  ut  Poeta 
de  Propheta  dicit : 

Et  didicere  truces  prsedam  servare  leones. 
Ad  ultimum  beatus  Julianus  cum  cseteris  commilitonibus 
stricta  machera  crudeliter  percussus  et  rubicundo  cruoris 
rivo  perfusus  fceliciter  occubuit ;  ad  quorum  venerabiles 
sarcophagos  cum  decem  Leprosi,  quos  dira  cutis  callositas 
elephantino  tabo  deturpans,  non  particulatim,  sed  mem- 
bratim  maculaverat,  venissent ;  illico,  secundae  nativitatis 
gratia  in  baptisterio  regenerati  qui  in  sabanis,  et  sindonibus 
bajulabantur  aegroti,  sanctorum  meritis  sospites  et  voti 
compotes  salubriter  abscedunt. 

XXXVII.  Amos  primus  Xitrise  famosus  accola,  qui 
cum  a  parentibus  invitus  ad  nuptiarum  commercia  coge- 
retur,  et  tamen  invitus  nequaquam  pudicitiae  palma  priva- 
retur,  magis  magisque  invisi  oblatam  Matrimonii  sortem, 
ac  si  squallentis  cceni  contagia  vel  venenatum  aspidis 
morsum  refragabatur.  Hic  ergo  Amos  generosa  prosapia 
oriundus  fuit,  qui  praepollenti  gazarum  affluentia,  et 
sumptuosa  pa.trimonii  opulentia,  apud  JEgyptum  celebris 
habebatur.  Hujus  ergo  parentes  amantissimam  sobolem 
cum  adultam,  et  jam  pubescentem  in  annis  juvenilibus 
deprehenderent,  quasi  secuturae  posteritati  consulentes,  ad 
nuptiales  Thalami  copalas,  licet  magnopere  refragantem, 
invitant :  Quorum  obstinatam  ■  importunitatem  cum  re- 
futando  frustrari  non  posset,  simulata  Matrimonii  cohi- 
bentia,  invitus  annulo  subarratam  sortitur  virgunculam, 
quam  in  abstruso  Thalami  cubiculo  clandestinis  verborum 
hortamentis  ad  pudicitise  praemia  persuadet ;  cujus  pre- 

eibus,  et  monitis  obsecundans,  ad  summum  Virginitatis 
fastigium  anbelat ;  qui  prolixa  temporum  intercapedine, 
pariter  in  castimonia  Deo  tantum  teste  vixisse  feruntur,  et 
in  rigido  sanctae  conversationis  proposito  cum  virtutum 
incrementis  usquequaque  prosperabantur ;  sub  quorum 
magisterio,  ad  Christi  fidem,  et  contemptum  mundi  nu- 
merosa  utriusque  sexus  caterva  confluxit,  cumque  secundis 
meritorum  successibus  in  practica  pollesceret,  horrentem 
heremi  vastitatem  adgressus  Theoricam  anachoreseos  ex- 
ercuit  vitam,  infinitis  a  vero  remuneratore  virtutum  pro- 
digiis  donatur.  Nam  quidam  juvenculus  rabidi  molossi 
rictibus,  in  vesaniam  versus,  strictus  cathenarum  nexibus, 
ad  eum  deductus,  actutum  incolumitate  pristina  donatus 
est.  Sed  ea  conditione  prius  interposita,  ut  pauperculae 
direpta  et  depeculata  mulierculse  redderentur.  At  illi 
stropham  in  abdito  perpetratam  Prophetica  virtute  pro- 
palatam,  cognoscentes  ea,  quae  fraude  abegerant,  sponte 
restituunt.  Sed  et  illud  strictim,  et  summatim  comme- 
morandum,  quod  duo  quidam  dolium  se  viro  Dei  dela- 
turos  sposponderunt,  e  quibus  alter,  dum  pollicita  fefellisset, 
abeuntem  gibbum  amisit  camelum  :  alius  promissa  com- 
plens,  asello  sospite  perfruitur.  Quanta  vero  sit  pudicitise 
virtus,  ex  hoc  mamfestius  liquebit,  quod  vir  Dei  dum 
Nilotica  gurgitis  fluenta  transire  satageret,  et  spoliare 
se  melote  et%  amiculis  erubesceret,  ne  pudibunda  corporis 
nuditas  et  indecens  obsccenitas  castos  offenderet  obtutus, 
extemplo  in  citeriorem  alvei  marginem  divina  virtute 
translatus  legitur;  et  ne  hoc  incredibile  videatur,  memento 
qualiter  Ababuc  discifer  messorum  fercula  e  Judeea  ad 
Chaldaeos  Angelico  fretus  officio,  in  puncto  temporis  per- 
niciter  detulerit,  et  in  leonum  lacu  rudentium  per  tanta 
terrarum  intervalla,  famelicum  Dei  Prophetam  affatim 
paverit,  et  ubertim  saginaverit.  Hujus  itaque  Amos 
spiritum  Antonius  heremita,  cum  carnalis  ergastuli  vin- 
culis  enodaretur,  a  ccelestis  militise  manipulo  astriferis 
inferri  ccelorum  agminibus  conspexit. 

XXXVIII.  Tempore  scelestissimi  Juliani,  qui  ab  Ec- 

clesiastico  clericatus  gradu  discedens,  et  a  recto  Religionis 
tramite  errabundis  anfractibus  exorbitans,  ritu  gentilium 
lugubriter  apostare  caeperat,  fuit  quidam  apud  Thebaidam 
vitae  venerabilis,  Apollonius  nomine,  qui  anno  aetatis 
quinto  decimo  vastae  solitudinis  secreta  penetrans  et 
mortalium  contubernia  subterfugiens  delituisse  fertur  haud 
procul  a  veterrimo  delubro,  in  quo  redemptor  noster  in- 
gressus,  quem  nefanda  Antipatri  proles  insectabatur,  omnes 
simulacrorum  toraciclas  ad  solum  cernuas  diruit,  secundum 
praesagum  Esaiae  vaticinium  :  JEcce  Dominus  sedet  super 
nubem  levem,  et  veniet  in  JRgyptum,  et  commovebuntur 
manufacta  Egyptiorum  a  facie  ejus,  et  cadeni  in  terram. 
Nubes  inquit  levis,  castissimum  videlicet  Mariae  virginis 
gremium,  humanae  corruptionis  spurcitiis,  et  virili  com- 
plexu  carens,  praeflgurat.  Denique  praefatus  Dei  famulus 
octonis  temporum  lustris,  hoc  est,  quaterdenis  annorum 
curriculis  horrorem  deserti  non  lassabundis,  sed  indefessis 
viribus  tolerans,  quingentorum  circiter  monachorum  archi- 
mandrita  et  rector  extiterat,  qui  ob  praeclaram  virginitatis 
gloriam  multis  miraclorum  signis  et  prodigiis  coruscans 
centies  diurnis,  et  totidem  nocturnis  horarum  spatiis  Deum 
interpellans  genua  curvo  poplite  flexisse  scribitur,  cujus 
colobium  cum  de  stuppae  stamine,  vel  potius  putamine, 
sine  pompulenta  pannicularum  varietate  ordiretur,  sindonis 
peplum  ex  tereti  filorum  glomere  fusoque  netum  radiis 
stridentibus  et  pectine  pulsante  texebatur,  quae  longiuscule 
illo  in  desertis  delitescente,  per  tot  temporum  volumina 
penitus  nunquam  vetustate  extricabantur,  cujus  alimonia 
imo  parsimonia  tam  frugalis  fuisse  ferebatur,  ut  potissimum 
viridibus  herbarum  fasciculis,  et  recentibus  hortorum  ho- 
lusculis  sic  vesceretur,  quasi  condito  culinae  pulmentario 
potiretur,  cum  tamen  cocturam  aut  assaturam  alimentorum 
in  focularibus  praeparatam  ad  edulium  refutaret.  Hic 
aliquando  cum  Julianus  qui  tyrannidem  et  apostasiam 
pariter  arripuit,  non  modo  in  clericali  gradu  constitutos, 
sed  etiam  monachica  professione  fungentes  ad  militiae 
cingulum   cogeret,  a  centurione  in  ergastuli  latibulum 

truditur,  sed  intempestae  noctis  conticinio  angelus  limpi- 
dissimo  lucis  radio  resplendens  tremebundis  custodibus 
claustra  carceris  reserans,  viruin  Dei  de  latebrosis  lautumiae 
squaloribus  eripuit.  Quadam  die  Apollonius,  cum  iter 
carperet,  gentilium  turmas  circumquaque  cum  simulacro 
debacchantes  orationum  vinculis  quasi  radicitus  fixas  sub 
divo  et  torrido  solis  caumate  immobiles  manere  fecit,  ne 
usquam  aut  aliorsum  ulterius  progredi  valentes.  Sed  cum 
comperissent  rem  per  virum  Dei  gestam,  ilico  missis 
legatoriis  sposponderunt,  si  eis  facultas  abeundi  daretur, 
omnibus  spretis  cseremoniarum  culturis,  se  fidem  catho- 
licam  credituros,  et  frivolam  simulacri  efngiem  in  frusta 
fracturos,  aut  in  favillam  aut  cinerem  crematuros,  quod 
ita  gestum  rerum  probavit  eventus.  Lis  aliquando  prope- 
modum  satis  cruenta  inter  duo  populosa  credentium  et 
incredulorum  praedia  gerebatur,  fortuito  casu  contigit,  ut 
praefatus  vir  Dei  armatas  peltamm  testudine  catervas  jam 
jamque  strictis  mucronibus  alternatim  se  jugulaturas  of- 
fendisset,  qui  cum  verbis  pacificis  confusam  utriusque 
vulgi  simultatem  magnopere  mitigare  niteretur,  et  exortam 
furentis  cunei  crudelitatem  seclare  tentaret,  quidam  belli- 
cosus  incentor,  et  fautor  certaminis  ac  crudescentis  signifer 
duelii  fertur  bacchanti  et  furibundo  strepitu  restitisse, 
dicens  se  spreta  pace  sequestra  leto  tenus  pugnaturum; 
tunc  sanctus  optata,  inquit,  tibi  verbis  fortuna  contingat. 
Cseteris  enim  violati  foederis  clasma  concorditer  recon- 
ciliantibus,  solus  ultricem  cruentae  mortis  vindictam  ex- 
solves.  Tnsuper  nefandum  cadaver  nequaquam,  ut  caeteros 
mortales,  sepulchri  sarcophagus  receptet,  sed  volucrum 
rostris  laceratus,  et  bestiarum  rictibus  corrosus  communi 
sepultura  carebis.  Ita  vero  cruenta  fors  evenit,  ut  Pro- 
pheticus  sermo  praedixit.  Tempore  quodam,  cum  sacro- 
sancta  paschalis  solennitas  intra  speleum  celebraretur,  et 
plures  ad  viri  Dei  speluncam  velut  examen  ad  alvearium 
pro  festivitate  frequentanda  certatim  glomerarentur,  qua 
peracta  solitae  frugalitatis  dapibus  saginantur,  id  est,  siccis 
et  pauculis  panum  crustulis,  et   sale  aspersis  holerum 

fasciculis,  tum  fusis  ad  polum  precibus  Dei  patrocinium 
fideliter  implorat,  et  dicto  citius  pro  foribus  vestibuli  tantas 
delitiarum  afSuentias  gerulis  quos  nunquam  noverant 
gestantibus  solita  pietate  Christus  famelicis  suis  tam 
ubertim  contulit,  ut  usque  ad  pentecosten,  qui  septenis  heb- 
domadarum  curriculis  calculatur  sicut  Jubileus  septenis 
annorum  laterculis  supputatur,  divinitus  allata  epularum 
stipe  quotidie  affatim  pascerentur.  Quod  autem  coelestis 
muniflcentiae  stipendium  potius,  quam  humanae  liberalitatis 
xenium  fuerit,  ex  hoc  certissimis  experimentis  colligitur, 
quod  fructuosum  eulogiae  munusculum  ignotis  allatum 
parasitis,  Tempore  praepostero,  id  est,  vernali,  non 
autumnali,  divinitus  impendebatur,  hoc  est,  mala  punica, 
quse  et  mala  granata  nuncupantur,  cum  palmeti  dactylis, 
quos  nicolaos  vocant,  favos,  uvas,  et  palatas,  id  est,  cari- 
carum  massas,  cum  noverimus  vinearum  antes,  et  palmitum 
propagines  vere  quidem  frondescere  et  florescere,  sed 
autumno  racemis  turgentibus,  et  botris  flavescentibus 
mitescere  ac  maturescere :  contigit  aliquando  dum  cala- 
mitosa  fames  attrocitate  in  promiscuum  JEgypti  vulgus 
crudeliter  grassaretur,  plures  ad  eum  catervatim  stipis 
gratia  confluxisse.  Ast  ille  tres  sportulas  crustulis  et 
tortellis  refertas,  unius  diei  tantum  intervallo  fratribus 
victus  alimoniam  preebituras,  fertili  benedictione  foscun- 
dans  famelicis  vulgi  turmis,  exhibuit,  quae  quatuor  mensibus 
cum  panis  copia  plebis  inopiam  refocillantes  ab  imminentis 
famis  inedia  et  discrimine  defendunt ;  hoc  idem  de  farris 
simila  et  polline,  simulque  crassa  olei  pinguedine  fecisse 
memoratur.  In  priori  quidem  miraculo  corbes,  et  fiscellos 
imitatur  Evangelicos.  In  secundo  lechithum  olei,  et 
pugillum  farinae  ab  Helia  Propheta  fcecundse  benedictionis 
ubertate  refertos  sequiparat. 

XL.  Expletis  igitur  licet  summatim  masculini  sexus 
exemplis,  qui  nequaquam  nutabundo  integritatis  funda- 
mento  castae  conversationis  structuram  sustentabant,  ad 
inclytas  itidem  secundi  sexus  personas,  quae  in  sanctse 
Virginitatis  perseverantia  inflexibili  mentis  rigore  usque- 

quaque  duruerunt  verborum  gressibus  gradatim  spaciantes, 
ab  eisdem  pulcherrimos  pudicitiae  flores  fceliciter  carpere 
contendamus.  Quatenus  aeternes  beatitudinis  coronam  illo 
clementer  adminiculum  patrocinii  prsestante,  qui  virgo  ex 
virginis  alvo  nascitur,  et  protoplasti  piacula  expiavit,  et 
totius  mundi  statum  profligatis  tenebrarum  principibus 
beavit,  inextricabili  plectro  plumemus,  et  quemadmodum 
pridem  ex  utroque  testamentorum  tenore  principalis  tanti 
sexus  exempla  castitati  congruentia  congessimus,  cui  po- 
tissimum  prae  cseteris  virtutum  charismatibus  virginale  pro- 
positum  superni  atria  paradisi  et  ccelestis  regni  vestibula 
patefecit,  eodem  modo  in  fceminini  sexus  prosapia,  sicut 
infra  experimentis  adstipulabimur,  uberrima  pudicitiae 
documenta  solerter  enucleare  nitamur. 

En  ut  supra  retulimus  beata  Maria,  virgo  perpetua,  hortus 
conclusus,  fons  signatus,  virgula  radicis  :  Gerula  floris, 
aurora  solis,  nurus  patris,  genetrix  et  germana  filii  simulque 
sponsa  ac  fcelix  vernacula,  sanctarum  socrus  animarum, 
supernorum  regina  civium,  columba  inter  LX.  reginas  et 
bis  quadragenas  pellices,  propter  perenne  puritatis  privi- 
legium,  obsidem  sseculi,  monarcham  mundi,  Rectorem 
poli,  redemptorem  soli,  archangelo  pronunciante,  Paracleto 
obumbrante,  praecordiis  tripudiantibus,  fceliciter  suscipere 
meruit.  Verum  mihi  de  Marise  perpetua  virginitate,  quae 
ante  sacri  sermonis  receptaculum  virgo  favorabilis  extitit, 
et  post  ccelestis  puerperii  prseconium  virgo  favorabilior 
permansit,  sollicite  scribenti  repente  ad  memoriam  rediit, 
Quomodo  Cecilia  virgo  sacratissima  indulta  jugalitatis 
consortia,  ac  pacta  proci  sponsalia  obtentu  castitatis  re- 
futans,  velut  spurca  latrinarum  purgamenta  laudabili 
spiritus  fervore  contempserit,  dispexerit,  respuerit,  quse 
licet  organica  bis  quinquagenis  et  ter  quinis  sonorum 
vocibus  concreparet  harmonia,  ac  si  letiferos  syrenarum 
concentus  cum  inexpertos  quosque  ad  vitse  pericula  pel- 
lexerint,  sub  prsetextu  integritatis  surdis  auribus  auscul- 
tabat.  Quamobrem  procum  proprium,  et  futurum,  si 
virginitatis  fortuna  pateretur,  levirum,  a  superstitiosa  de- 

lubrorum  cultura  convertens,  Baptismatis  fonte  renatos 
visibiliter  angelicis  perfrui  conspectibus  fecit,  quibus  cceli- 
cola  ab  astris  destinatus  candidis  ac  purpureis  contexta 
serta  floribus  obtulit,  istas  inquiens  coronas  immaculato 
et  mundo  corpore  custodite,  quia  de  Paradiso  Dei  eas  ad 
vos  attuli. 

XLI.  Sed  et  celeberrimus  virginis  Agathae  rumor  ea 
tempestate  longiuscule  crebrescens,  qua  Diocletianus  im- 
perator  augustse  potestatis  monarchiam  gubernans,  trucu- 
lenta  tormentorum  edicta  orthodoxae  fidei  cultoribus  ir- 
rogabat,  totam  Trinacriae  provinciam  penetravit,  cujus 
integritatis  castimoniam  nec  membrorum  crudelis  dilace- 
ratio  compescere,  nec  lictorum  atrox  vexatio  prsepedire, 
nec  acra  testularum  fragmina  infringere  vel  torrida  car- 
bonum  incendia  ullatenus  vincere  valuerunt.  Quin  potius 
ut  Adamantinus  scopulus  contra  illata  carnificum  tormenta 
ferro  fortior  induruit ;  cujus  rei  documenta,  et  non  fictae 
veritatis  inditia  siculus  indigena  et  Cathenensis  oppidi 
municeps  concorditer  astipulantur.  Qui  cum  Ethnge 
montis  incendia  favillis  late  scintillantibus  bullirent, 
sulphureisque  flammarum  globis  fervida  torrentium  flu- 
mina  in  praeceps  currentia  crepitarent,  sacram  sarcophagi 
tumbam  qua  virginale  corpusculum  claudebatur,  quasi 
turris  obstaculum,  et  muri  propugnaculum  ruituris  ignium 
imbribus  opposuerunt,  et  mox  horrendos  focorum  ardores 
obvia  quseque  crematuros,  et  liquefactas  scopulorum  con- 
geries  voraturos  dicto  citius  cum  virginis  suffragio  sopierunt. 

XLII.  Mihi  quoque  opersepretium  videtur,  ut  sanctse 
Agathse  rumores  castissimae  virginis  Luciae  preeconia  sub- 
sequantur,4juas  praeceptor  et  psedagogus  noster  Gregorius 
in  canone  quotidiano,  quando  missarum  solennia  cele- 
brantur,  pariter  copulasse  cognoscitur,  hoc  modo  in  cata- 
logo  .  martyrum  ponens,  Foelicitate,  Anastasia,  Agatha, 
Lucia,  quatenus  nequaquam  literarum  serie  sequestrentur 
quse  contribuli  populo  apud  Siciliam  genitae  simul  in 
ccelesti  gloria  gratulantur.  Etenim  sicut  Cathenense 
municipium  prse  cajteris  Trinacria3  urbibus  Agathse  mar- 

tyrio  foeliciter  coronatur.  Ita  famosissimae  Christi  tyrunculse 
Lucise  prserogativa  Syracusae  oppidum  Sicilise  prosperis 
successibus  sublimatur :  Quae  genetricem  prolixa  valetudine 
fatigatam  et  meritis  Agathse  a  rivo  cruoris  curatam  cum 
alternatim  confabularentur  hujuscemodi  precibus  inter- 
pellans,  Per  ipsam,  inquit,  te  deprecor,  quae  te  salvavit, 
ne  tu  mihi  sponsum  nomines,  nec  de  mea  posteritate 
fructum  mortalitatis  inquiras,  sed  omnia  quse  mihi  eunti 
ad  corruptionis  meae  authorem  hominem  moriturum  eras 
datura  da  mihi  eunti  ad  integritatis  meae  authorum  Domi- 
num  nostrum  Jesum  Christum :  Matre  igitur  consentiente, 
nt  rerum  repenlina  distractio,  arcarum  clustella  reserantur, 
mancorum  marsupia  replentur;  sponsalia  erogantur  cre- 
pundia,  et  coeli  comparantur  triclinia ;  ac  dum  carnale 
stirpatur  patrimonium,  spirituale  exercetur  mercimonium. 
Verum  pro  hujusmodi  negotio,  sponsus  iracundiae  facibus 
inflammatur.  Pascasius  consul  tribunica  potestate  fretus, 
acri  angore  afficitur,  eo  quod  Christi  tyruncula,  nec  ser- 
monum  severitate  castigata,  nec  lenonum  fallaci  lenocinio 
tradita  a  rigido  vivginitatis  proposito  penitus  inflecti  valuit, 
Quamvis  testibus  constrictam  ad  detestabile  prostibulum, 
et  invisum  lupanar  scortorum  trahere  vel  trudere  niterentur. 
Sed  sanctam,  ab  omni  magorum  machina  illsesam  et 
aruspicum  superstitione  incontaminatam  Christi  tutela 
protexit.  Postremo  furibundus  consul  flammivomis  as- 
sandam  torribus  tradidit:  Ita  ut  atrse  picis  offulas  et 
resinae  fomentum  cum  scintillante  oleo  rogorum  incendia 
cumularentur.  Sed  hsec  divinas  potestatis  imbribus  sopita 
dicto  citius  tabuerunt :  Igitur  beata  Lucia  virgo  salvo 
pudoris  signaculo  et  consummato  vte  curriculo  gloriosum 
martyrii  triumphum  meruit,  Dum  mucrone  confossa  maluit 
purpureum  sanguinem  fundere,  quam  pretiosam  pudicitiam 
perdere.  Nec  tamen  cruentus  carnifex  obeuntem  virginem 
gratulabundus  conspexit,  sed  catenarum  nexibus  con- 
strictus  et  ab  omni  Trinacria  ut  barbarus  praedo  vel 
crudelis  archipirata  spretus  est,  qui  cum  ad  urbem  Romuli 
rigidis   collaribus    prsegravatus,    ducerctur,   a  Romano 

senatu  capitalem  sortitus  sententiam,  lugubre  prsebuit 
spectaculum. 

XLIII.  Denique  Justina  justitise  vernacula,  ab  ortho- 
doxis  non  contemnenda  virgo,  cum  Deocletianus  Imperii 
sceptris  infceliciter  fungeretur,  quanta  vel  qualia  apud 
Antiochiam  pro  virginitate  servanda  pertulerit,  quis  me- 
diocri,  fretus  ingenio  expedire  se  posse  glorietur  ?  ni 
cuncta  signorum  et  prodigiorum  gesta,  quse  literarum 
apicibus  inserta  leguntur  diligenter  didicerit:  Quam  neque 
procus  ab  integritatis  arce  detrudere,  nec  magica  male- 
flcorum,  necromantia  ullatenus  vincere  valuit.  Sed  omnis 
pr3estigiarum  scsena,  quam  callido  phantasmate  falsi  nebu- 
lones  schematizarunt,  ut  fumus  evanescens  disparuit,  ut 
cera  liquescens  emarcuit,  ut  umbra  fatiscens  dicto  citius 
dissolvebatur.  Hanc  inquam  cum  Cyprianus,  qui  per 
idem  tempus  aruspicum  celeberrimus  et  post  Soroastrem 
et  Simonem  magorum  prsestantissimus  fuisse  memoratur, 
adhibitis  leviathan  argumentis  strophosisque  deceptionum 
muscipulis  ad  thalami  copulam  et  maritale  consortium 
flectere  nequiret,  ilico  per  castissimam  Justinse  virginitatem, 
qua  omnes  rerum  contrariarum  machinas  exterminans 
eliminaverat,  invictum  Christi  tropheum  et  in  eluctabile 
bravium,  licet  paganus  prudentur  mtellexit :  Ita  prorsus, 
ut  actutum  Ecclesiastico  exorcismo  catechizatus  et  par- 
turientis  gratise  vulva  in  baptisterio  regeneratus  :  Ubi  bis 
seni  vel  bis  terni  gradus  collocantur,  catholicorum  coetibus 
adscisceretur,  quatenus  qui  magorum  molimina  funditus 
everteret  et  medulitus  amitteret,  versa  vice  supernorum 
sacramenta  ccelitus  cognosceret  et  efficeretur  impavidus 
prsedicator,  qui  fuit  pervicax  fldei  refragator,  sicque  per 
septenos  Ecclesiae  gradus  paulatim  proflciens  ad  summum 
pontifieatus  apicem  fceliciter  perveniret.  Justina  vero  non 
solum  integritatis  gloria  fine  tenus  favorabiliter  praedita 
permansit:  Verumetiam  ad  capessendam  passionis  palmam 
adamante  durior  diversis  tormentorum  cruciatibus  macerata 
non  cessit,"  quia  invictae  mentis  fundamina  nequaquam 
arenosis  sablonum  glareis  ultro  citroque  nutabundis  sub- 

diderat,  sed  editam  aulae  structuram,  ut  ille  sapiens  quem 
Evangelicum  describit  oraculum,  robustissimse  petra3  im- 
posuit,  quae  dum  crudis  nervorum  flagris  truciter  csederetur 
et  crebris  palmarum  contunsionibus  exalaparetur,  tandem 
in  sartaginem  ferream  sevo  et  pice  crepitantem,  ut  in  tanto 
tormento  tenerrima  virgo  torreretur,  scandere  jussa  est. 
Sed  Christus  clementia  sua  solita,  qua  mediocribus  con- 
sulens  et  contritis  corde  ultro  miserescit,  flammantis  foci 
-potestatem  compressit,  ad  inclytam  nominis  sui  gloriam 
virgineos  artus  ab  ingruenti  sartaginis  exitio  potenter  pro- 
texit.  Postremo  Claudio  Caesare  ultroneos  Dei  martyreS 
ergastuli  squalloribus  cruciante  et  edictis  crudelibus  ad 
delubrorum  ceremonias  cogente  sententiam  decollationis 
accipiens  una  cum  Cypriano  non  jam  necromantia  freto, 
sed  pontificatu-  prgedito,  sacrosancto  cruoris  ostro  pur- 
purescit. 

XLIV.  Quid  vero  beatam  Eugeniam  loquar  perennis 
pudicitiae  sertis  coronatam  et  floridae  virginitatis  vexillo 
armatam,  quse  cum  literis  liberalibus  imbuta,  Omnes  philo- 
sophorum  syllogismos  et  Epicuri  sectas  atque  Aristotelis 
argumenta,  simulque  quinquennem  Stoicorum  taciturni- 
tatem  perfecte  juxta  sophismatum  disciplinas  didicisset,  a 
Philippo  patre  interpellata,  et  a  proco  generosis  orto 
natalibus  ad  nuptias  petita,  ob  potiorem  virginitatis 
gloriam,  ut  spurca  sterquilinia  sprevit,  ut  projecta  per- 
ipsema  contempsit,  ut  cacabatum  furvae  fuliginis  atra- 
mentum  exhorruit,  et  ad  maternum  sanctse  Ecclesise 
gremium  spreto  basternse  vehiculo,  et  relictis  parasitorum 
pedissequis,  geminis  tantum  comitata  spadonibus  perrexit. 
Ibique  baptismatis  sacramentum  perceptura,  ac  ccenobialis 
militise  tyrocinium,  non  muliebriter  quesitura,  rasis  cin- 
cinorum  criniculis  sub  tonsura  masculini  sexus  contra  jura 
naturae  sanctorum  coetibus  adgregatur,  et  militonum  Christi 
catervis  sine  castitatis  cicatrice  salvo  pudoris  signaculo 
adsciscitur.  Quam  cum  omnis  parentelae  pia  propinquitas 
et  familiaris  clientelse  domestica  sollicitudo  fortuitis 
ademptam  casibus  arbitraretur,  et  velut  Proserpinam  (ut 

Poetarum  figmenta  ferunt  a  Plutone  raptam)  lacrimosis 
singultibus  lugubriter  lamentaretur,  statim  a  pithonibus  et 
aruspicibus  vana  falsitatis  deliramenta  garrientibus,  qui 
sibi  prae  caeterismortalibus  frustra  latentium  rerum  peritiam 
adplaudunt,  stolida  consulta  poposcit.  Verum  illis  frivola 
scrupulum  moventia  confingentibus,  quse  Prophetica  veri- 
tatfe  veraciter  carerent,  solita  Salvatoris  clementia  muni- 
cipium  in  monte  positum  et  lichnum  sub  modio  corus- 
^antem,  clam  diutius  delitescere  non  patitur,  dum  ssevo 
infamis  calumniae  improperio  latentis  pudicitiae  praeconium 
propalatur.  Quamvis  auctor  integritatis  virginale  munus 
clanculis  occultare  latebris  deliberaret,  et  divinae  duntaxat 
majestatis  notitiae,  cui  abdita  secretorum  arcana  produntur, 
cognitum  fore  satageret.  Nam  cum  eidem  Eugenise  falsum 
prostibuli  stuprum  et  lupanaris  incesti  piaculum  Melantia 
virgo  nominis  praesagio  traducta,  matronalis  pudicitiae 
obliviscens,  quam  lascivse  obsccenitatis  ludibria  carnisque 
incentiva  illecebrosis  stimulis  agitabant,  pellaciter  im- 
pingere  moliretur,  velut  ferrato  apologeticae  defensionis 
clypeo  retundens  strophosse  accusationis  catapultas  de 
falsitatis  faretra  prolatas  in  ipsos,  a  quibus  diriguntur, 
retorsit;  quod  textus  libelli  Eugeniae  uberius  explanat, 
quemadmodum  antiquitus  Susannam,  cum.  fabricatores 
falsitatum  potius  quam  Presbyteri  populorum,  quos  adul- 
terinae  titillationis  calcar  incesti  crimine  cruentabat,  dis- 
sona  sermonum  procacitate  fallaciter  insimulare  machina 
rentur,  densis  dirisque  lapidum  imbribus  obruti  crudele 
mortis  spectaculum  pr3ebuerunt ;  ut  merito  Psalmographi 
sententia  de  utrarumque  prosperis  vitge  successibus  histori- 
aliter  quadrare  et  congruere  videatur ;  quamvis  de  re- 
demptore  secundum  anagogen  vaticinata  credatur:  In- 
surrexerunt  in  me  testes  iniqui,  et  mentita  est  iniquitas 
sibi ;  et  quasi  pro  hac  calumniarum  contumelia,  quam  in- 
sontes  a  fallacibus  tolerant,  apta  vicissitudo  sequatur, 
Psalmista  ita  promulgante  :  Credo  videre  bona  Domini  in 
,  terra  viventium. 

XLV.  Sed  operae  pretium  videtur,  ut  gloriosum  illustris 

Agnae  exemplar  coelibes  integritatis  aemulatores  et  carnalis 
spurcitiae  contemptores  minime  lateat.  Quinimo  ejusdem 
virginalis  propositi  participibus  et  castae  sodalitatis  con- 
sortibus  innotescat,  quae  pro  integritate  servanda,  omnem 
ornamentorum  gloriam  a  Proco  praefecti  filio  oblatam, 
quatenus  oblata  impetraret  connubia,  ut  lurida  fcetentis 
cloacae  volutabra  contemnens  hujuscemodi  responsa  red- 
didisse  fertur  :  Discede  a  me  fomes  peccati,  nutrimentum 
facinoris,  pabulum  mortis,  quia  jam  ab  alio  amatore  prae- 
venta  sum,  qui  me  annulo  fidei  suae  subarravit,  circumdedit 
me  vernantibus  atque.  coruscantibus  gemmis,  induit  me 
cyclade  auro  texta,  cujus  pater  foeminam  nescit,  cujus 
mater  Virgo  est,  cui  Angeli  serviunt,  cujus  pulchritudinem 
Sol  et  Luna  mirantur.  Et  licet  hujus  rei  gratia  ad  invisum 
prostibuli  lupanar,  ubi  scortorum  detestanda  obscoenitas 
bacchatur  et  frontosa  moecharum  impudentia  turpiter 
stupratur,  ad  infame  dedecus  natalium  propriis  exuta 
vestibus  truderetur :  Tamen  corusco  immensi  luminis 
splendore  vallata  Angelicis  fruitur  conspectibus  et  peplis 
donatur  dominicis :  O  quanta  est  furibundae  libidinis 
ferocitas,  et  e  diverso  quanta  est  reconciliati  pudorts 
pietas  !  Nam  cum  prsefatus  obscoenitatis  amator  flammis 
carnalibus  succensus,  lupanar  cum  sodaiibus  scelerem 
aggrederetur,  ut  Virgini  sacratissimse  spurca  linocinii  lu- 
dibria  labris  procacibus  irrogaret,  coelestis  irae  mucrone- 
perniciter  perculsus  occubuit,  et  veluti  Oza  arcam  testa- 
menti,  ubi  virga  Pontificalis,  quae  fronduerat,  et  urna 
aurea  coelesti  munere  referta  simulque  tabulae  Decalogi 
literis  sulcatae,  recondebantur,  prophanis  manibus  con- 
tingere  non  metuens,  ilico  immaturae  mortis  vindictam 
exsolvit.  Sed  rursus  ad  potiorem  Dei  gloriam,  et  insul- 
tatores  Catholicae  fidei,  qui  cogitaverunt  consilium,  quod 
non  potuerunt  stabilire,  balbis  buccarum  labellis  obmu- 
tescerent  et  porcinus  paganorum  strepitus  contra  immunem 
Ecclesiae  castitatem  saeviens  spumosis  dentibus  acriter 
grunnire  desisteret,  eundem  rediviva  sospitate  subnixum 
de  inferni  voragine  reduxit  ad  lumina  vitae,  et  mox  roseo 

purpurei  cruoris  rubore  perfusa,  immaculatam  Virginitatis 
victimam  Christo  ofFerens  martyrizavit ;  cujus  tumba  in 
coemiterio  posita  gravissimam  Constantinae  Virginis  vale- 
tudinem,  cujus  mentionem  infra  caraxabimus,  velut  ccelesti 
medicamine  fotam  incolumitati  pristinae  restituit. 

XLVI.  Necnon  etiam  gloriosas  illustrium  puellarum 
personas,  Teclse  et  Eulaliae  ad  formam  virginalis  materiae 
congruentes  praeterire  incommodum  duxi ;  quarum  Tecla 
devota  Christi  virguncula,  cum  desponsata  primo  pubes- 
ceret  aevo  et  castis  pudicitiae  moribus  nondum  lavacri 
baptisterio  renata  adolesceret.  Audita  egregii  dogmatistae 
doctrina  de  integritatis  dono  disserentis,  nec  maternis 
coacta  blandimentis,  nec  Proci  compulsa  precibus,  ad 
thori  contubernia,  et  nuptialia  triclinia  inclinatur,  quae 
ante  theatrales  spectaculi  clatros  cruentis  carnificum  ma- 
nibus  adlata,  ut  pudicitiae  praemio  privaretur  enixe  niten- 
tibus,  in  disrupta  tamen  castitatis  crepundia,  et  pretiosam 
Virginitatis  stolam  inter  severos  leonum  rugitus,  et  feroces 
ursinar  rapacitatis  rictus  Christo  patrocinium  praestante 
inviolabilem  conservavit.  Sed  et  crepitantes  enormium 
rogorum  torres  et  semiustas  pyrarum  faculas  ccelestis 
clementise  fontibus  restinctas  incolumis  ac  sospes  fceliciter 
evasit.  Eulalia  vero  duplici  praedita  triumpho,  et  gemino 
ornata  tropheo  cursum  consummatura  et  fidem  servatura 
coelesti  inscribitur  albo.  Nam  post  mmigerulae  Virginitatis 
gloriam,  qua  carnalis  cloacae  spurcitias  exhorruit,  et  nuptialis 
copulae  contubernia  sprevit,  ad  gloriosam  martyrii  palmam 
foeliciter  pervenit. 

XLVIT.  Porro  Scholastipa'  ac  Christina  simulque  Do- 
rothea  apud  Caesariam  oriunda  in  provincia  Cappadociae, 
licet  dispari  sseculorum  serie  sequestrarentur,  pari  tamen 
integritatis  tiara  a  Christo  coronabantur.  Quarum  prima 
sub  confessionis  titulo,  licet  cruentae  passionis  occasio 
defuisset,  in  consortio  Catholicorum  laudabiliter  degebat, 
et  in  tam  praecelso  puritatis  fastigio  fulminavit,  ut  cum 
unicus  germanus,  quem  subnixis  precibus  unius  noctis 
intercapedinem  opportune  poposcerat,  obtemperare  per- 

tinaciter  reluctaretur,  statim  profusis  lachrymarum  fontibus 
serenitatem  aetheris  in  procellarum  turbines  commutans  et 
tonitrua   fragore  horrisono   orbem   trementem  terrentia 
concitans,   simulque   igniferas    fulminum  coruscationes 
eliciens ;  mirum  mundo  spectaculum  exhibuit ;  secunda 
autem  in  tantum  divinae  charitatis  faculis  accensa,  etiam 
antequam  baptismi  rudimenta  susciperet,  fuisse  memoratur, 
ut  statim  ab  undecimo  aetatis  anno,  phanaticse  supersti- 
tionis  contemptrix  et  supernorum  decretorum  cultrix  ex- 
titisse  narretur,  cujus  pater  in  palatio  magistri  militum 
officio  fungens,  cum  eandem  sobolem  suam  liberalibus 
sophismatum  disciplinis  imbueret,  turrem  eidem  minaci 
proceritate  in  edito  porrectam  et  forti  liturae  compage 
constructam  eidem  erexit.    In  qua  cum  bis  senis  puellis 
juxta  ritum  indigitamentorum  thymiam  a  diis  ut  adoleret  et 
holocausta  thurificaret,  a  patre  culturis  delubrorum  dedito 
inconsulte  cogeretur;  sed  cum  se  ab  unica  filia  merito 
spretum  comperisset,  et  deauratas  simulachrorum  effigies 
Jovis  scilicet  et  Apollinis,  simulque  Veneris  stuprorum 
amatricis  minutatim  in  frusta  confractas  animadverteret, 
ilico  diversa  tormentorum  genera  eandem  filiam  vexaturus, 
cruentus  carnifex  et  truculentus  parricida  potius,  quam 
pius  pater  crudeliter  machinatur.    Veruntamen  mens  Deo 
dedita,  nec  olidos  ergastulorum  squalores  horrescit,  nec 
scopulum  collo  connexum,  et  marinis  gurgitibus  immersum 
pavescit,  nec  sudibus  crudeliter  tenerrima  membra  cae- 
dentibus  mollescit,  nec  venusti  capitis  deformatio,  quamvis 
flava  csesaries  raderetur  et  per  publicum  decalvata  trahe- 
retur,  statum  cordis  inclinat.    Nec  torrida  fornacis  in- 
cendia  Chaldaici  regnatoris  machinas  aequiparantia  ob- 
stupuit,  nec  venenatos  aspidum  rictus  quas  marsi  incanta- 
tionum  carminibusirritabant,pavefacta  puellulapertimescit; 
imo  hsec  omnia  Christo  patrocinium  prsestante  salvo  pudoris 
thesauro  foeliciter  superavit.   Postremo  geminis  spicularum 
vulneribus  sauciata  et  purpureo  perfusa  cruore  pro  Christo 
martyrizavit,  tertiam  vero  cum  Sapricius  orthodoxorum 
cruentus  carnifex  non  solum  ad  nuptias,  sed  ad  nefandas 

quoque  idolorum  culturas  et  ineptas  gentilium  caeremonias 
cogere  nequiret,  confestim  furibundus  catastarum  crudeli- 
tatem  exercuit,  lividas  palmarum  vibices  exhibuit,  tor- 
rentes  lampadarum  flammas  applicavit.  Duabus  quoque 
fceminis,  quse  nuper  a  fide  naufragaverant,  et  a  Christi 
consoptio  apostataverant,  eandem  tradidit  depravandam, 
sed  versa  vice  earundem  probrosas  apostatarum  cicatrices 
pcenitudinis  medicamento  ita  salubriter  curavit,  ut  statim 
ordine  praepostero  doctricem  propriam  ad  martyrii  palmam 
prsecederent.  Verum  cum  egrederetur  crudele  praetorium, 
Theophilo  cum  cachinnanti  cavillatione  flagitanti,  ut  de 
Paradiso  sponsi  coelestis,  ad  quem  se  properare  fatebatur, 
grata  fructuum  munuscula  mitteret,  quod  cum  calumniae 
gannitura  prolatum,  in  veritate  completum  est.  Nam  pridie 
quam  pateretur,  et  cruentis  mucronibus  truncanda  sub- 
deretur,  tria  mala  cum  purpureis  totidem  rosis  ad  eundem 
Theophilum  destinasse  describitur,  qui  hujus  rei  gratia 
propriae  occasionem  salutis  adeptus,  rubicundis  martyrii 
sertis  coronabatur. 

XLVIII.  Constantina  integerrimae  virtutis  virgo,  Con- 
stantini  filia  Imperatoris,  qui  per  idem  tempus  tripartiti 
mundi  Monarchiam  prosperis  successibus  gubernasse  dig- 
noscitur,  nonne  cunctas  propemodum  Romanorum  Prae- 
torum  filias,  omnemque  pene  generosam  foeminini  sexus 
sobolem  ac  pulcherrimam  pubertatis  indolem,  famosae 
Virginitatis  rumore  comperto,  ad  culturam  Christianse 
religionis  et  coronam  castitatis  colloquio  incitavit,  ser- 
mone  suasit,  exemplo  instigavit  ?  Ita  duntaxat,  ut  unam- 
quamque,  spreto  nuptiali  thalamo  et  maritali  luxus  com- 
mercio,  ceelestis  sponsi  amplexus  enixius  satagere,  et  inter 
virgines  sapientes  cum  limpidis  lampadibus  properare 
ducta  crebro  suspiria  faterentur,  quod  plenius  de  con- 
versatione  illius  scripta  dogmatibus  opuscula  produnt, 
cujus  rei  Attica  et  Artemia  illibatae  Virginitatis,  pudicitise 
florentis,  satis  evidens  documentum  declarant.  Quarum 
genitor  Gallicanus,  dum  Constantinus  Constantii  filius  in 
Britannia,  ex  pellice  Helena   genitus,  sceptris  imperii 

potiretur:  nullus  in  Romana  Monarchia  praestantior 
extitit,  et  quem  solum  prae  omnibus  tribunitiae  potestatis 
personis  et  procerum  magistratibus  dignissimum  ratus  est, 
cui  Constantinam  regali  prosapia  genitam  propter  secundos 
bellorum  eventus  et  prosperos  triumphorum  successus 
nuptiali  dote  subarraret,  et  ad  copulae  contubernium,  si 
rerum  ratio  pateretur,  desponsaret,  eruta  radicitus  paga- 
norum  cultura  ad  fldem  Catholicam  conversus  est,  qui 
solus  ea  tempestate  Scythicae  gentis  impetum,  quae  cum  v 
infinito  duelli  apparatu  a  Circio  proficiscens  Thraciarum 
provincias  hostiliter  populabatur,  perferre  potuisse  cre- 
debatur. 

XLIX.  His  igitur  prsefatis  virginum  catervis,  nequa- 
quam  Eustochiae  et  Demetriadis  virtutum  rumusculus,  qui 
passim  per  Europam  crebrescens  difTunditur,  a  nostris 
literarum  schedulis  et  apicum  pictatiolis  excipiatur,  quarum 
prior  favorabilis  filia  Paulae  et  beatae  Blesillae  germana 
adeo  apud  occidentis  imperium  solerti  librorum  ingenio 
praedita  claruit,  \  ut  in  orthodoxorum  bibliothecis,  ubi 
sagacissima  Hieronjmi  commenta  recitantur,  illius  quoque 
opinio  crebra  lectionis  assiduitate  divulgetur,  siquidem 
sexies  terna  vel  ter  sena  in  Esaiae  vaticinium  volumina  ad 
eandem  virginem  prolixa  sermonum  serie  describuntur, 
sed  et  residua  Canonicarum  commentariola  scripturarum 
quae  praefatus  divinae  legis  interpres,  et  matris  solertia  et 
Virginis  compulsus  industria  desudavit,  universa  singil- 
latim  commemorare  pertsesum  est,  quae  vestrae  sagacitatis 
philosophiam  per  patentes  librorum  campos  cursitantem 
nequaquam  delitescere  reor,  cui  etiam  exhortatorium  de 
Virginitate  servanda  insigniter  edidit  opusculum.  Secun-  j 
dam  vero,  nobili  stirpis  prosapia  oriundam,  in  tantum 
vagabunda  mmorum  praeconia  extollebant ;  ut  etiam 
transmarinis  literarum  characteribus  imbuta,  usque  ad 
summam  virtutis  Pharum  virgineis  meritorum  gradibusl 
conscenderit.  Siquidem  flagitante  ejusdem  genitrice  vo-  \ 
lumen  prolixa  et  lepida  sermonum  serie  digestum,  ad 
praefatam  Christi  tirunculam,  citra  pontum  dirigitur,  in 


DE  LAUDIBUS  VIRGINITATIS. 


65 


quo  rudimenta  vitae  illius  caraxantur  ita :  Scribendum  est 
igitur  ad  Demetriadem  Virginem  Christi,  Virginem  nobi- 
lem,  Virginem  divitem,  et  quod  his  majus  est,  ardore  fidei 
nobilitatam,  divitiasque  calcantem.  Etinfra:  Quae  summo 
loco  nata,  in  summis  opibus,  summisque  delitiis  nutrita, 
tantis  tamque  variis  vitae  hirjus  blandimentis  velut  tenacis- 
simis  quibusdam  vinculis  irretita  subito  eruperit,  cuncta- 
que  simul  bona  corporis  animi  virtute  mutarit ;  et  post 
pauca :  Meminit  enim,  inquit,  quas  mundi  opes,  gloriam- 
que  respuerit,  quas  denique  contempserit  vitae  prsesentis 
illecebras,  quibus  voluptatibus  renunciaverit,  rursus  ante 
calcem  voluminis,  cum  supremi  examinis  exemplum  ter- 
roremque  judicantis,  qui  aequa  discretionis  bilance  singu- 
lorum  facta  trutinabit,  eleganter  exponeret,  ita  exorsus 
est:  Recens  factum  est,  quod  ipsa  vidisti,  cum  ad  stridulae 
buccinae  sonum  Gothorumque  clangorem  lugubri  oppressa 
metuit  domina  orbis  Roma  contremuit.  Et  infra  :  Si  ita, 
inquit,  mortales  timemus  hostes  et  humanam  manum, 
quid  faciemus  cura  cceperit  clangor  et  terribilis  tuba 
intonare  de  coelo  et  ad  illam  Archangeli  vocem  omni 
buccina  clariorem  totus  simnl  remugiet  mundus,  tunc  tu 
justorum  choris  et  sanctis  comitata  Virginibus,  in  sponsi 
obviam  subvolas,  &c. 

L.  Gloriosas  itidem  passiones  trium  germanarum  Chio- 
niae  et  Irenis  atque  Agapge,  quse  sub  confessionis  titulo  et 
sanctae  Virginitatis  prseconio  pari  tripudio  triumpharunt, 
rusticis  saltem  schedarum  apicibus  caraxabimus,  quarum 
celebrandis  rumoribus  longe  lateque  crebrescentibus,  Dio- 
cletianus  ea  tempestate  sceptris  imperialibus  infceliciter 
functus,  pra^dictas  Christi  pedissequas  accersiri  prsecepit, 
quibus  si  a  Christianse  religionis  cultura  apostatarent,  et 
a  recto  fldei  tramite  exorbitantes,  nefandae  gentilitatis 
charybdibus  naufragrarent,  palatinas  pollicetur  infulas  et 
opulenta  spondet  patrimonia,  si  mallent  matrimonia  :  Quae 
cum  opulentam  mundi  gloriam  et  lenocinantis  vita3  pra3- 
sentis  illecebras  non  dissona  sententia  recusarent,  ilico 
urgente  nefandi  grassatoris  imperio  easdem  sanctae  Eccle- 

siae  sequipedas  in  latebras  lautumiae  diri  tortores  detrudunt, 
quibus  beata  Anastasia  ne  famelicae  frugalitatis  parsimonia 
deficerent,  alimoniae  stipendium  et  stipis  edulium  exlii- 
bens,  lautumiae  liminibus  libenter  haereseit.  Exin  prae- 
dictae  sorores,  Dulcitio  Dioclesiani  Satrapae,  nisi  Diis 
thimiama  thurificarent,  torquendae  traduntur.  Quarum 
formosam  vultus  venustatem,  non  stibio  confectam,  vel 
calamistro  cirris  crispantibus  indeptam,  sed  genuina  con- 
sparsione  ingenitam  praeses  petulcus  contemplans,  statim 
oculorum  lenocinio  captus,  in  luxum  labescit,  ut  cera  ante 
larem  liquescit ;  in  tantum  videlicet  caeco  carpitur  igne, 
et  clandestinis  inflammatur  stimulis,  ut  intempestae  noctis 
conticinio  cellulam,  in  qua  praefatae  Virgines  psalmodiae 
concentum  celebrabant,  violenter  irrumpere  non  vereretur, 
ubi  cuncta  culinae  suppellex  et  numerosa  cocorum  uten- 
silia  servabantur.  Mox  furiis  vesaniae  correptus,  ccepit, 
quasi  limphaticus  vel  freneticus  denigratos  lebetes  et 
furviores  fuligine  cacabos  complecti  tetrasque  sartagines 
bassiare,  in  quibus  diu  strophosi  fautoris  instinctu  debac- 
chatus,  et  ridiculoso  ludibrio  ludificatus  abscedit  et  nequa- 
quam  efTecta,  sed  effceta  voluntate  tam  corporis  habitudine 
cacabatus,  quam  mentis  morbo  maculatus  egreditur,  et 
velut  ^Ethiopica  nigritudine  fuscatus  a  propriis  parasitis  et 
domesticis  clientibus  non  agnoscitur.  Etenim  tam  furva 
frontis  efhgies  sibi  soli  patentibus  oculorum  orbibus  deli- 
tescit  et  caeteris  sodalibus  ac  lictoribus  patescit,  cumque 
palatii  vestibulum  caccabatus,  irrumpere  enixo  conamine 
niteretur,  ut  Imperatori  de  irrogata  vernarum  calumnia 
fiebili  singultu  quaerimoniam  ederet,  alii  lentis  viminibus 
caedentes,  alii  palmis,  et  pugillis  colaphizantes,  nonnulli  ut 
atrum  nebulonis  phantasma  exsufBantes  in  faciem  procul 
eliminant :  Ductus  itaque  ad  domum  suam  suorum  mani- 
bus  vernarum  lamentantis  clientelae  strepitu  lugubriter 
excipitur,  autumnans  incassum,  quod  a  Christi  tyrunculis 
magica  praestigiae  necromantia  ludificaretur,  velut  contritus 
coluber  linguis  trisulcis  sibilans,  rursus  sublime  tribunal 
scandit,  ut  sanctas,  virgines  propriis  exutas  cycladibus 

obscoenae  cupiditatis  spurcitia  succensus  et  petulantis 
lasciviae  facibus  inflammatus,  luxuriosis  obtutibus  con- 
templaretur,  sed  peplorum  amicula  sceleratis  manibus 
membratim  detracta  nequaquam  a  sanctis  artubus  spoliari 
valuerunt.  Denique  Dulcitius  praeses  cum  omnibus  ma- 
chinamentoruin  incoeptis  frustraretur,  et  quicquid  contra 
Christi  virgunculas  moliri  deliberaret,  cassaret,  imperante 
Diocletiano  comes  Sisinnius  praefatas  Dei  famulas  satis 
crudescente  poenarum  attrocitate  vexandas  accepit,  nisi 
spurcas  delubris  caeremonias  exhibentes  aut  lupercalia  et 
compitalia  celebrando,  vel  portumnalia  perpetrando,  et 
suovetaurilia  turificando  seu  Floralia  et  nictelia  litando, 
furibunda  numina  reconciliarent,  et  Deorum  favorem  re- 
propitiarent ;  cujus  execrandum  imperium  cum  implere 
pertinaciter  refragarentur :  Duse  ex  illis  in  torrida  crepi- 
tantis  pyrae  incendia  trusae,  una  pharetrarum  spiculis 
sauciata,  cum  Virginitatis  palma  et  martyrii  corona  paradisi 
praemia  possessurae,  et  cum  CXLIV.  milibus  Virginalem 
melodiam  modulaturae  ad  Christum  pariter  perrexerunt. 

LI.  Praeterea  Imperantibus  Augustis,  Valeriano  et  Gal- 
lieno  cum  fervor  torridae  persecutionis  et  ardor  crudelitatis 
acrius  incanduisset,  et  ccelestis  militiae  manipulares,  qui 
pro  confessione  fidei  nequaquam  formilodosorum  more 
luctatoram  palestram  certaminis  horruerunt,  cruentis  car- 
nificum  mucronibus  necarentur,  duae  germanae  Virgines 
vocabulo  Rufnna  et  Secunda,  generosis  oriundae  natalibus 
persecutoram  rabiem  paulisper  declinantes  ad  praediolium 
suum  in  Tusciae  partibus  Basternae  vehiculo  properabant, 
ilico  sponsis  earum  prodentibus  nuper  ad  apostasiae  cloa- 
cam,  velut  molossi  ad  vomitum  relapsis  chiliarcho  cum 
equestri  turma  insequente  Roinam  reducuntur,  putido 
squalentium  ergastulorum  latibulo  mancipandae,  et  sub- 
sannantis  gannaturae  ludibrium  laturae.  Posthaec  Rufiina 
cum  dirissimis  verberum  ictibus  caesa  et  caerulea  flagrorum 
vibice  cruentata  in  conspectu  furentis  satrapae  vapularet. 
Secunda  constanter  ait,  applica  ignes,  saxa,  gladios,  fla- 
gella,  fustes  et  virgas,  quot  tu  poenas  intuleris,  tot  ego 

glorias  numerabo,  quot  tu  violentias  irrogaveris,  tot  ego 
martyrii  computo  palmas.  Mox  identidem  in  latebroso 
carceris  fundo,  qui  fumigabundis  fcetentis  fimi  fcetoribus 
herrebat,  sanctse  Virgines  includuntur,  sed  furva  caligo 
ccelesti  splendore  fugatur,  et  putiduin  letamen  velut  tymi- 
ama,  et  nardi  pistici  fragrantia  redolet.  Rursus  in  ardentes 
thermarum  vapores,  quse  supposita  prunarum  congerie 
torrebantur  inclementer,  jactari  imperantur,  sed  illsesa 
membrorum  venustate  sospites  e  thermis  emersisse  legun- 
tur;  verum  cruenta  tortorum  severitas  reciprocis  vicibus 
toties  elisa  et  labefacta,  nec  mitescere,  nec  miserescere 
novit.  Siquidem  famulas  Dei  ingentis  scopuli  mole  con- 
nexas  in  medio  Tyberis  alveo  sine  miserationis  respectu 
mergere  jussit,  sed  undarum  gurgites  dantes  gloriam  Deo 
ab  infidelibus  denegatam  sanctas  Virgines  riparum  margi- 
nibus  incolumes  restituunt.  Unde  Satrapa  tanta  rerum 
^  prodigia  obstupescens  scribitur  dixisse.  Istse  aut  Magica 
arte  nos  superant,  aut  Virginitatis  in  eis  sanctitas  regnat. 
Postremo  capitalem  sortitse  sententiam  Angelicis  evectse 
catervis  cum  vexillo  Virginitatis  ad  cceli  sydera  scandunt. 

Lll.  Nec  praetereunda  censeo  sanctarum  Virginum  Ana- 
tholise  et  Victorise  prseconia,  quarum  rumores  et  prodi- 
giorum  privilegia  per  totos  mundi  cardines  longiuscule 
crebrescunt,  dum  scedarum  apicibus  quando  rotante  anni 
circulo  natalitia  earundem  Catholici  celebrant  in  pulpito 
Ecclesiae  recitantur.  Igitur  regnante  Decio  quando  effre- 
nata  tortorum  ferocitas,  contra  bellatores  Christi  crudeliter 
exarsit,  prgedictas  Virgines  nulla  persecutorum  rabies, 
nulla  poenarum  acerbitas  ab  integritatis  arce  detrudere 
valuerunt,  sed  omne  patrimonium  et  ornamentorum  glo- 
riam  tam  discriminalia  capitum  et  periscelides  crurum, 
quam  olfactoriola  nardi  et  crepundia  collo  gemmiferis 
lunulis  pendentia,  ad  stipem  mansis  et  matriculariis  pro- 
diga  liberalitate  contulerunt.  Quo  comperto  procorum 
prsecordia  furibundis  vesaniae  faculis  inflammantur:  Dum 
universi  facultatum  reditus,  et  copiosa  quaestus  stipendia 
ad  Agapen  pauperculis   mendicantibus   venirent,  tunc 

Eugenius  et  Aurelius,  qui  sponsi  earum  futuri  esse  crede- 
bantur,  fraudulento  consilio  et  dissimulato  negotio  lmpe- 
ratoris  pittacia  impetrant,  ut  ab  urbe  Roma,  ad  propria 
prsedia  ducerentur,  ne  forte  si  pro  Christiana3  Religionis 
titulo  eas  accusantes  publica  insimulatione  propal^arent. 
Possessiones  earum  et  agrorum  fundi  fiscali  jure  proscri- 
berentur.  Ducta  est  itaque  beata  Victoria  prsesago  voca- 
bulo  vere  Christi  victoria  in  Tribulanum  territorium,  ut 
ibidem  exiliata  famis  copia  et  cibi  inopia  angeretur.  Ea 
tempestate  contigit,  ut  universi  municipes,  quorum  mnni- 
cipatus  in  Tribulano  municipio  fuerat,  virus  et  flat^um 
squammosi  draconis  non  ferentes  spreto  oppido  vagabun- 
dis  meatibus  passim  dispergerentur.  Quibus  sancta 
Victoria,  si  converterentur  ad  Deum,  relictis  deorum 
statunculis  et  abdicatis  delubrorum  lupercalibus  ultronea 
spospondit  se  virulenta  spumantis  basilisci  spiracula  procul 
pulsaturam  et  urbem  incolumitati  pristinae  reddituram. 
Nam  propter  venenata  horrentis  chelydri  flabra  ealamito- 
sum  vulgus  ingenti  strage  catervatim  trucidabatur,  parentes 
prsepostero  ordine  immatura  pignorum  funera  cernentes 
flebilibus  orbitatis  quaestibus  acriter  artabantur.  Tunc 
patronus  civitatis  generaliter  ex  persona  promiscui  sexus 
cunctos  puellae  oraculis  credula  praecordia  pandere  polli- 
cetur.  Si  truculenta  gipsae  crudelitas,'*  quse  lethiferam 
miserandis  civibus  luem  inferebat  longius  arceretur.  Tum 
sacra  Virgo  Angelico  fulta  surfragio  cum  turbis  populosae 
civitatis  ad  spectaculum  manipulatim  confluentibus,  du- 
citur  ad  draconis  speleum,  crepante  jam  pullorum  plausu 
et  sonante  gallicinio  et  nequaquam  formidolosis  gestibus 
tremibunda,  nec  meticulosis  palloribus  nutabunda  latitan- 
tem  alloquitur  bestiam.  In  nomine,  inquit,  Jesu  Christi 
Domini  nostri  exi  hinc,  draco  nequissime,  et  da  honorem 
Deo,  vade  ubi  non  habitant  homines.  5aruit  draco  dictis 
et  cursu  rapidissimo  fugiens  abscessit.  Illa-  vero  ingressa 
latibulum  beluae,  flagitat  populum  jam  periculi  expertem, 
ut  sibi  oratorium  in  eadem  crypta  struant,  et  puellulas  ad 
patrocinium  vitae  impendant,  quibus  imperio  parentibus 

LXX.  virgunculae  divino  servitio  subjugatae,  consona  melo- 
dia  dulciter  hymnizantes  et  Psalmorum  concentus  suaviter 
concrepantes  victoriae  exemplis  et  monitis  haerescunt. 
Porro  Eugenius  procus  ejus  emenso  triennio  Capitolii 
flaminem  enixa  prece  poposcit,  ut  missa  statuncula  Dianae 
cogeret  Victoriam  apostatico  ritu  turiflcare.  llla  nefan- 
dum  facinus  execrata  et  gerulum  simulachri  exosa,  ictu 
gladii  interimitur.  Nec  tamen  cruentus  carnifex  victoriam 
de  Victoria  nactus  est,  sed  mancus,  manu  arida,  et  ele- 
phantina  cutis  callositate  purulentus  et  vermibus  scatu- 
riens  putidum  exhalavit  spiritum.  Anatolia  vero  in 
exilium  trusa,  signorum  miraculis  crebrescens  praefatam 
sociam  in  virtutibus  aequiparavit.  Etenim  filium  consulis 
energumenum  rigidis  catenarum  nexibus  astrictum  expulso 
habitatore,  dicto  citius  curavit.  Quo  rumore  clarescente, 
et  larvatos,  et  comitiales  ac  caeteros  valetudinarios  pristinae 
sanitati  restituit.  Sed  et  Marsum,  qui  virulentos  matrices 
ad  sacrae  Virginis  laesionem  incantationum  carminibus 
irritabant.    Ut  Poeta  ait ; 

Frigidus  in  pratis  cantando  rumpitur  anguis : 
Diris  spiris  involutum  perniciter  eripuit.  Tunc  beata 
Anatolia  cum  staret  in  oratione  erectis  ad  sidera  palmis, 
et  fusis  ad  polum  precibus,  evaginato  ense  capulo  tenus 
per  utraque  latera  adacto  cum  Virginitatis  triumpho  rubra 
martyrii  serta  fuso  sanguine  sortitur. 

LIII.  Sed  quid  mirum  rudi  coruscante  gratia,  postquam 
Virgo  Virginem  sancto  puerperio  peperit,  cujus  princi- 
patus  super  humeros  esse  perhibetur,  si  sic  Ecclesia  Vir- 
ginibus  redundet,  sicut  ccelum  sideribus  resplendet,  cum 
etiam  castissimum  Joseph  legalia  veterum  volumina  im- 
mensis  praeconiorum  laudibus  concelebrent,  quem  ab  in- 
gruenti  multiformium  calamitatum  discrimine,  quas  non 
solum  lividorum  conspiratio  germanorum  fraternum  ne- 
quaquam  exosa  parricidium  intentabat:  Verum  etiam 
obsccena  fallentis  dominae  frivola  matrimonialis  pudicitiae 
oblita  machinabantur,  quam  diu  purae  Virginitatis  comes 
et  lenocinantis  prostibuli  contemptor  extiterat,  illaesum 

divina  tutela  protexit,  futurorumque  prodigiorum  arcanis 
imbutum  et  signorum  portentorumque  praesagio  caeteros 
mortales  latentium  mirabiliter  instructum,  prophetica  qua- 
dam  vaticinatione  inspiravit,  ut  non  immerito  a  limpidissi- 
mis  solis  ac  lnnae  luminaribus  ac  residuis  stellarum  sideri- 
bus,  simulque  fcecundis  manipulorum  fasciculis  somno 
sopitus  adorari  venerarique  videretur,  dum  in  pulcherrimo 
pubertatis  decore  et  formosi  vultus  florens  venustate  multo 
formosiore  fretus  Virginitate,  strophosam  muliebris  auda- 
ciae  muscipulam  parvipendens,  callidae  deceptionis  deci- 
pulam  declinavit,  simulque  fraudulenta  fcemineae  titilla- 
tionis  lenocinia  ac  blanda  sermocinationis  incitamenta, 
velut  lentescente  nectaris  defruto  seu  mulsae  mellitae  pota- 
tionis  oblectamenta,  atrum  veneni  virus  infundentia,  et 
incautos  quosque  sine  lorica  fidei  armaturaque  militari 
repertos  truculenter  ad  tartarum  trudentia  sprevit,  vicit, 
contempsit,  et  cum  palma  Virginitatis  aufugit,  qui  licet 
arta  sordentis  ergastuli  latibula,  et  tetrum  tenebrosi  car- 
ceris  squallorem  propter  egregiam  pudicitiae  puritatem 
pateretur:  Attamen  clandestinae  castitatis  cognitor  Deus, 
cui  secreta  patent,  et  quem  abstrusa  non  latent  pro  incon- 
taminata  adolescentis  continentia  eidem  Memphyticae 
gentis  gubernacula  tradidit,  et  florentis  imperii  moderamen 
regendum  commisit. 

David  quoque  opinatissimus  regum,  sub  ipso  pubertatis 
tyrocinio  illibata  Virginitate  praeditus  antequam  copula 
matrimonii  et  connubii  nexibus  nodaretur,  nonne  argutis 
fibrarum  fidibus  limphaticum  mitigabat,  et  impensa  sos- 
pitatis  gratia  freneticum  curavit,  dira  procul  tetrorum 
explosa  spirituum  vesania,  quique  etiam  aetate  tenellus 
lacertis  invalidus  frementium  mandibulas  leonum  discerp- 
sisse,  dirorumque  rictus  ursbrum  frustatim  confregisse,  et 
inormem  Allophilorum  gigantem  crista  cassidis  ac  thorace 
indutum,  orceis  et  phalarica  armatum  aereaque  umbonis 
parma  protectum,  saxis  tantum  teretibus  et  fundibulo 
fretus  singulariter  congrediens  obtruncasse  describitur. 
Ergo  licet  vita  illius  usque  ad  metam  mortis  probabilis 

extitisset,  utpote,  qui  solus  nepotum  et  pronepotum  pia- 
cula  proprii  praerogativa  meriti  abolere  potuisset,  ut  in 
Basileon  de  regibus  priscse  legis  censuram  prsevaricantibus 
saepe  cautum  est:  Non  extinguam  sciniillam  David,  tamen 
relicto  Virginitatis  statu  Urias  insons  interimitur,  Bersabse 
inlegimo  jugalitatis  vinculo  foederatur,  et  pro  hac  temeri- 
tate  expianda  coelestis  irse  mucrone  proles  primogenita 
percutitur,  licet  inquam  uterque  patriarcha,  quamdiu  aura 
setherea  et  vitali  flamine  vesceretur,  supernae  majestati 
gratissimus  extiterat,  ast  tamen  post  carnalis  consortium, 
copulae  de  utroque  minora  virtutum  prseconia  crebrescunt. 

Samson  ille  Nazareus  ab  ipsa  gracillima  cunabulorum 
aetatula  Domino  septenis  crinibus  sacer  antequam  frau- 
dulentis  Dalilse  complexibus  caperetur,  et  perfidi  pellicatus 
stupro  enerviter  deceptus  illecebrosis  lenocinii  nexibus 
nodaretur.  Nondum  ferro  dempta  cincinnorum  caesarie, 
quantis  miraculorum  signis  et  virtutum  rumoribus  omni 
sseculo  usque  ad  id  tempus  inexpertis  effulsisse  devulga- 
tur. 

LIV.  Igitur  sicut  supra  retulimus  per  Hieremiam  et 
Danielem  caeterosque  ejusdem  propositi  consortes  et  flo- 
rentis  pudicitise  sodales  futura  incarnati  Verbi  Virginitas 
mysticis  Sacramentorum  obumbrationibus  figurabatur:  Ita 
per  Abel  insontem  mitis  innocentia  et  passio,  per  Melchi- 
sedech  vero  supernse  potestatis  Pontificium  et  coelestis 
infulse  flamminium  praesignabatur,  quorum  prior,  ut  altius 
repetens  ab  origine  pandam,  propter  dignitosam  innocen- 
tiae  palmam,  et  originalis  patientiae  titulum  spreto  fraterni 
libaminis  sacrificio  rata  et  grata  divinis  conspectibus  ho- 
locaustomata,  primus  mortalium  offerre  promeruit,  et  hujus 
rei  gratia  a  perfido  et  nefando  fratre  inextrieabile  germa- 
nitatis  vinculum  contra  jus  divinum  et  fas  humanum  rum- 
pente  crudeliter  cruentatus  futuram  in  fine  saeculorum  pii 
redemptoris  nostri  passionem  purpureo  pretiosi  sanguinis 
ostro  praefiguravit.  Ast  vero  Melchisedech  inchoante 
tertia  saeculi  astate  fiorens,  et  primus  summi  sacerdotii 
dignitate  subnixus  ac  prseclaro  Pontificatus  apice  prseditus, 

per  idem  tempus  orta  regum  simultate  Patriarchae  cum 
CCCXVIII.  vernaculis  famosum  reportanti  tropheum,  et 
post  inormem  catervarum  stragem  cum  fratruele  numerosas 
Sodomorum  reducenti  praedas  obvians,  nonne  pro  sancti- 
tate  conversationis  typica  pauis  merique  libamina  lita- 
turus  Redemptoris  tropice  personam  praefigurans  obtulit,  ut 
merito  de  Christi  sacerdotio  quo  geminam  obtulit  victi- 
mam  Davidica  concinant  oracula,  Tu  es  sacerdos  in  ceter- 
num  secundum  ordinem  Melchisedech;  cujus  paterni 
geniminis  prosapia  et  maternae  generationis  propago, 
ignota  seculis  genuini  partus  natura  delitescit.  Idipsum 
Apostolo  testante,  Sine  paire,  sine  matre,  sine  genealogia; 
quamvis  vulgata  Hebraeorum  traditio  hunc  fuisse  arbitretur 
Sem  primogenitum  Noe,  Tritavum  Abrahae  et  Nachor,  et 
Aran.  Sed  plurimum  differt  inter  ambiguas  Pharisaeorum 
traditiones  et  elucubratam  sacrae  Scripturae  definitionem. 
Apocryphorum  enim  ncenias  et  incertas  frivolorum  fabulas 
nequaquam  Catholica  receptat  Ecclesia. 

LV.  Sed  ad  propositum  revertar.  Ornetur  inquam 
beata  Virginitatis  integritas  non  exterioris  hominis  formosa 
venustate ;  sed  interioris  religiosa  castitate.  Si  enim  ex- 
terior  pretioso  indumentorum  comptus  ornatu  saeculariter 
gloriatur,  frustra  interior  de  pulchritudine  propria  inaniter 
gratiatur,  cum  vas  electionis  generali  sententia  quasi 
speciali  refragetur,  Mihi,  inquiens,  absit  gloriari,  nisi  in 
cruce  Domini;  ut  quid  enim  saeculi  pompulenta  vanitas 
in  catholicam  Christi  basilicam  intromittitur,  ob  quam 
rem  Virgines  Christi  ccenobii  famulatu  conversantes,  orna- 
mentis  vestium  delicatis  decorari  satagunt.  Nonne  Achar 
filius  Acharmi,  qui  de  anathemate  municipii  septeno 
murorum  ambitu  vallati  pallium  coccineum  et  ligulam 
auri  sibi  usurpans  contra  decretum  ducis  clandestina 
fraude  subripuit  cum  totis  parentelae  contribulibus  et  dome- 
sticis  clientelae  sodalibus  saxorum  imbribus  obrutus  hor- 
rendum  mortis  spectaculum  Hebraeorum  phalangibus  prae- 
buit?  Per  allegoriam  vero  oppidum  Hiericho  cum  septi- 
formi  murorum  obstaculo '  typum  mundi   cum  septenis 

sasculorum  milibus  designasse  priscorum  patrum  decreta 
sanxerunt,  non  ergo  ruituri  vetita  mundi  ornamenta  pur- 
pureae  pretiosis  tincturae  muricibus  colorata  alumnis  cce- 
nobii  vernaculis  Christi  Virginibus  Ecclesiae  contra  Apo- 
stolica  statuta  et  legalia  scita  rite  ac  regulariter  congruere 
queunt.  Siqiudem  pastor  gregis  Dominici  et  janitor 
ccelestis  aulae,  de  quo  Poeta, 

Claviger  Ethereus  portam  qui  pandit  in  aethra. 
Ita  authoritate  principali  et  authentico  Pontificatu  pro- 
mulgat:  Sit  mulieri  non  exterior  ornamenti,  aut  auri, 
aut  vestis  cultus,  sed  cultus  cordis.  Unde  Gregorius 
pervigil  pastor,  et  paedagogus  noster,  noster  inquam  qui 
nostris  parentibus  errorem  tetrae  gentilitatis  abstulit  et 
regenerantis  gratise  normam  tradidit,  cum  Evangelicum 
explanaret  dictum :  Ecce  qui  mollibus  vestiuntur  in  domi- 
bus  regum  sunt,  adjunxit.  Nemo  ergo  existimet  in  studio 
vestium  peccatum  deesse,  quia  si  hoc  culpa  non  esset, 
nequaquam  Petrus  Apostolus  per  epistolam  suam  fceminas 
a  pretiosarum  vestium  appetitu  compesceret,  dicens: 
Non  in  veste  pretiosa.  Quod  si  hoc  culpa  non  esset,  nullo 
modo  Joannem  Dominus  de  vestimenti  asperitate  laudasset, 
pensate  quse  culpa  sit :  Hoc  etiam  viros  appetere  a  quo 
curavit  pastor  Ecclesiae  et  fceminas  prohibere. 

LVI.  Evidens  namque  ut  mihi  videtur,  inexcusabilis 
arrogantiae  probrum  et  ostentationis  indicium,  ex  eo  decla- 
ratur,  quod  nemo  ibi  pretiosis  et  coloratis  vestibus  indui 
desiderat,  ubi  a  nullo  valet  videri,  unde  B.  Cvprianus  de 
Virginibus  loquens,  quid  inquit  omata,  quid  compta  pro- 
cedit,  quasi  maritum,  aut  habeat,  aut  quaerat?  Et  infra 
subdidit.  Neque  enim  Virginem  fas  est  ad  speciem  fomiae 
suae  comi,  aut  de  carne,  et  ejus  pulchritudine  gloriari,  cum 
Apostolus  dicat,  Mihi  autem  absit  gloriari,  nisi  in  cruce 
Domini  nostri  Jesu  Christi;  nulla  sit  illis  magis  quam 
adversus  carnem  colluctatio  et  vincendi  corporis  ac  do- 
mandi  obstinata  certatio.  Ornamentorum  enim  ac  vestium 
insignia  et  lenocinia  formarum,  non  nisi  prostitutis  ac 
impudicis  foeminis  congruunt,  et  nullamm  fere  pretiosior 

cultus  est,  quam  quarum  pudor  vilis  est.  In  Apocalypsi 
mulier  illa  amicta  erat  pallio  purpureo  et  coccineo  fugiant 
castae  virgines  et  pudicse  incestarum  cultus,  habitus  impu- 
dicaram,  luparam  insignia,  ornamenta  meretricum ;  et 
alibi :  Cseterum,  inquit ;  Si  tu  te  sumptuosius  comas  et 
per  publicum  notabiliter  incedas,  oculos  in  te  juvenum 
illicias,  suspiria  adolescentum  post  te  trahas,  concupis- 
cendi  libidinem  nutrias,  sperandi  fomenta  succendas,  ut 
etsi  ipsa  non  pereas,  alios  tamen  perdas,  et  velut  gladium 
te  et  venenum  videntibus  exhibeas,  excusari  non  potes, 
quasi  mente  casta  sis  et  pudica  ;  redarguit  te  cultus  im- 
probus  et  impudicus  ornatus,  nec  computari  jam  potest 
inter  virgines  Christi,  quae  sic  vivit  nt  possit  adamari. 
Hactenus  Cyprianus :  Nunquid  ille  conditor  ac  creator 
omnium  Deus  hirsutas  bidentum  lanas  et  setosa  vervecum 
vellera,  non  potuit  rubro  conchilii  sanguine  aut  cruento 
bacciniorum  succo  inficere,  seu  certe,  purpiireis  tincturse 
muricibus  naturahter  colorare,  si  hoc  nostris  usibus  com- 
modum  et  utilitati  profuturum  solerti  praescientia  prae- 
vidisset,  ut  illud  veraciter  impletur,  quod  per  Ironiam  a 
Poeta  foeliciter  cantum  est : 

Nec  varios  discet  mentiri  lana  colores: 
Ipse  secl  in  pratis  aries  jam  suave  rubenti 
Murice,  jam  croceo  mutavit  vellera  luto, 
Sponte  sua  sandix  pascentes  vestiet  agnos. 

Et  quasi  ille  de  quo  dictum  est ;  Qui  vivit  in  seternum, 
creavit  omnia  simul,  cum  conderet  orbem  originaliter 
creare  nequiverit.  Nunc  mortalium  industria  stolidis  ac 
superfluis  admventionum  argumentis  addere  et  amplificare 
contendat.  Unde  inclytus  item  Cyprianus  Punicorum 
Pontifex  inquit :  Neque  enim  Deus  coccineas,  aut  pur- 
pureas  oves  fecit,  aut  herbarum  succis  et  conchiliis  tingere, 
et  colorare  lanas  docuit.  Nam  quippiam  in  rerum  visi- 
bilium  plastica  hurnanae  naturse  necessayium  omnipoten- 
tem  reliquisse  infectum  et  imperfectum  Catholicae  fidei 
regula  refragatur ;  sed  quid  mirum,  si  Apostolorum  ora- 
cula  et  jurisperitorum  scita  praefatas  frivoloram  noenias 


76 


S.  ALDHELMI  LIBER 


abominanter,  cum  etiam  gentiles  gentilibus  et  paganis 
pagani  quasi  ridiculosum  subsanantis  gannaturae  oppro- 
brium  legantur  improperasse  hoc  modo :  Cum  infami 
proverbiorum  elogio  cachinnantes  ac  cavillantes  : 

Vobis  picta  croco  et  fulgenti  murice  vestis : 
Et  tunicae  manicas  et  habent  redimicula  mitrae. 

LVII.  Judith  filia  Merari  post  obitum  Manasse  sumpto 
viduitatis  theristro  et  spreto  sponsali  peplo  blanda  proco- 
rum  lenocinia  contemnens,  nondum  resultantibus  Aposto- 
licae  salpicis  clangoribus,  Dico  innuptis  et  viduis,  bonum 
est  illis,  si  sic  permanserint ;  quasi  candens  lilium  pia 
castitate  florescens,  atque  a  publicis  conspectibus  dili- 
tescens,  in  ccenaculi  solario  pudica  conversabatur,  cum 
horrendum  Assyriorum  principem,  qui  innumeris  mani- 
pulorum  milibus  equitatu  et  peditatu  glomerantibus  orbem 
trementem  terruit,  Abra  comitante  circumvenire  moliretur, 
haud  secus  decipiendum  credidit,  nec  aliter  obtruncan- 
dum  rata  est,  nisi  cum  nativa  vultus  venustate  ornamentis 
etiam  corporalibus  caperetur,  de  qua  in  LXX  translatori- 
bus  scriptum  est :  Induit  se  vestem  jocundUatis  suce  et 
imposuit  periscelides  et  dextralia,  et  annuios,  et  omnia 
ornamenta  sua,  et  composuit  se  nimis  in  rapinam  virorum. 
En  non  nostris  assertionibus,  sed  scripturae  adstipulatio- 
nibus  ornatus  fceminarum  rapina  virorum  vocatur.  Ve- 
rum  quia  hoc  in  arta  Betulise  obsidione  pro  contribulibus 
dolitura  compatientis  affectu,  non  castitatis  defectu  fecisse 
memoratur :  Idcirco  salva  pudoris  reverentia  celebre  me- 
ticulosis  municipibus  tropheeuin  et  inclitum  oppidanis  tre- 
pidantibus  triumphum  teste  tyranni  capite  et  conopaeo 
reportavit.  Necnon  in  Proverbiis  mulier  illa  procax  et 
pertinax,  synagogae  typum  obumbrans3  quae  virum  pro- 
prium  integro  plenilunio  reversurum  spospondit,  ornatu 
meretricio  et  luxu  lenocinante  vecordem  juveuem  pel- 
lexisse  et  fraudulento  verborum  oblectamento  deceptum 
lugubriter  elicisse  describitur,  ut  merito  quasi  bos  ductus 
ad  victimrim  ccecae  cupiditatis  petulantia  captus  nefandum 

prostitutae  lupanar  aggredi  minime  vereretur,  ignorans 
quod  ad  vincula  stolidus  traheretur,  donec  transfigat 
sagitta  jecur  ejus,  velut  si  ales  perniciter  festinet  ad  la- 
queum. 

LVIII.  Puderet  referre  quorundam  frontosam  elationis 
impudentiam  et  comptam  stoliditatis  insolentiam,  quae  in 
utroque  sexu  non  solum  sanctimonialium  sub  regimine 
ccenobii  conversantium,  verumetiam  Ecclesiasticorum  sub 
ditione  Pontificali  in  clero  degentium  contra  canonum 
decreta  et  regularis  vitae  normam  deprehenduntur  usurpatse, 
ob  id  solum,  ut  crustu  interdicto,  phalerataque  venustate 
carnalis  statura  comatur  ac  habitudo  corporea  membratim 
ac  particulatim  perornetur.  Nam  cultus  gemini  sexus 
hujuscemodi  constat,  subucula  bissina,  sive  hiacinthina, 
tunica  coccinea  capitium  et  manicse  sericis  clavate  calliculse 
rubricatis  pellibus  ambiuntur,  antiae  frontis  et  temporum 
cicini  calamistro  crispantur,  pulla  capitis  velamina  can- 
didis,  et  coloratis  mafortibus  cedunt,  quae  vittamm  nexibus 
adsutae  talo  tenus  prolixius  dependunt,  ungues  ritu  falco- 
num,  et  accipitrum,  seu  certe  ad  instar  cavannarum 
acuuntur,  quos  naturaliter  ingenita  edendi  necessitas  in- 
stigat  obunca  pedum  fuscinula  et  rapaci  ungularum  arpa- 
gine  alites  et  sorices  crudeliter  insectando  grassari.  Verum 
ne  forte  propter  publicatum  protervorum  insolentiam  et 
traductam  indisciplinatorura  arrogantiam,  qui  malunt  ne- 
gligenter  dissimulari  quam  clementer  increpari,  obliqua 
livoris  invidia  criminemur,  aut  strophosae  sugillationis 
ludibrio  derogemur,  hujuscemodi  disputatio  nequaquam 
ulterius  proteletur,  sed  competenti  clausula  maturius  ter- 
minetur,  nedum  maligma  medicamenti  purulentis  proter- 
vorum  vulneribus,  quaerimus  rigida  convitiorum  flagra 
virulentasque  asperae  invectionis  mastigias  ab  aemulis 
truciter  illatas,  experiamur,  et  tamen  non  magnopere 
moveor  quamlibet  adversus  stipulatorem  veritatis  suatim 
livescant  ac  contra  insectatorem  tumentis  jactantiae  graviter 
ingemescant.  Quia  meliora  sunt  vulnera  diligentis,  quam 
oscula  odientis,  levius  quippe  ferenda  est  livida  devoti 

vibex  amici,  quam  adulatio  fallax  inimici.  Unde  pro- 
verbium  dicitur, 

Lingua  asseutatrix  vitium  peccantis  acerbat, 
Et  delectatum  crimine  laude  ligat. 

Et  infra,  inquit, 

Libera  sit  potius  vox  correctoris  amici ; 
Serpere  nec  fibris  cseca  venena  sinat. 

Quamobrem  ab  omnibus  generaliter  indulgentiae  veniam 
non  difficulter  impetrandam  reor,  quia  neminem  specialiter 
sermonum  severitas  castigando  exacerbavit.  Nam  passiva 
plurimorum  generalitas  nequaquam  jure  lacerari  debet, 
ubi  specialis  singulorum  proprietas  culpari  non  valet; 
multum  quippe  genus  et  species,  hoc  est,  generalitas  et 
specialitas,  ab  invicem  differunt.  Sed  de  intactae  Virgini- 
tatis  gloria  dicturi  propemodum  superflue,  de  peplorum 
amiculo  rhetoricamur,  cum  de  pudiciliae  tantum  praeconio 
remotis  paulisper  reliquarum  rerum  negotiis  prout  gra- 
tuita  Dei  gratia  suppeditat,  philosophari  decrevimus. 

Omne  etenim  purae  Virginitatis  privilegium  potius  in 
solo  liberae  mentis  praesidio  servatur,  quam  in  arto  carnis 
clustello  continetur,  et  magis  inflexibili  ultroneae  volun- 
tatis  arbitrio  salubriter  tutatur,  quam  coacto  corporis 
famulatu  funditus  ad  nihilum  redigatur,  unde  Augustinus 
Afer  Hipponensis  pontifex  elegante  prosae  sententia  pro- 
mulgat  dicens :  Ita  non  amittitur  corporis  sanctitas  ma- 
nente  animi  sanctitate,  etiam  corpore  oppresso,  sicut 
amittitur  corporis  sanctitas,  violata  animi  puritate,  etiam 
corpore  intacto,  quod  Prosper  per  cola  et  commata  mellitis 
versuum  Epigrammatibus  inculcavit,  dicens  : 

Mens  illsesa  nihil  violato  in  corpore  perdit 

Invitam  carnis  vulnera  non  maculant. 
Nec  crimen  facti  recipit,  non  mixta  voluntas 

Velle  magis  facinus,  quam  tolerare  nocet. 
Sic  autem  ad  cordis  penetralia  cuncta  recurrunt, 

Ut  plerunque  animus  sit  sine  carne  reus, 
Cum  quod  ab  intacto  submotum  est  corpore  solus, 

Concipit,  et  tectis  motibus  intus  agit. 

Denique  praefatus  Punicorum  Praesul:  Virginitas,  inquit, 
camis,  corpus  intactum.  Virginitas  animee,  fides  incor- 
rupta.    Item  Prosper  inquit : 

Carnis  Virginitas  intacto  corpore  habetur, 

Virginitas  animi  est  intemerata  fides ; 
Qua  sine  corporei  nil  prodest  cura  pudoris, 

Sed  mentis  pietas  auget  utrumque  bonum. 

Igitur  digesto  pulcherrimaa  Virginitatis  libello,  licet  me- 
diocriter  urbano,  stylus  jam  flnem  flagitat,  et  dictandi 
tenor  terminandus  est;  quia  illustris  concionator  Tempus, 
inquit,  loquendi,  et  tempus  tacendi.  Non  enim  aliud 
quodlibet  munusculum  plus  ratum  et  gratum  Virginibus 
Christi  fore  credideram,  quam  ut  pudicis  pudicitiee  praemia 
promerentur  et  mundis  munditiae  munera  mitterentur. 

LIX.  Fateor  autem  charitati  vestrae,  quod  hoc  opuscu- 
lum,  licet  constet  minusculum  pastoralis  curse  sarcina 
gravatuSj  negotiorumque  terrenorum  ponderibus  oppressus, 
ita  perniciter,  ut  satagistis  dictare,  vobisque  destinare, 
nequiveram,  quia  securse  quietis  spacium  et  morosam 
dictandi  intercapedinem  scrupulosa  Ecclesiastici  regiminis 
sollicitudo  denegabat,  et  tumultuans  secularium  strepitus 
obturbabat.  Otium  namque  clandestinse  quietis  et  remotis 
secretae  solitudinis  largam  scribendi  materiam  dictantibus, 
affatim  conferunt.  Sicut  e  contrario  verbosa  garrulorum 
loquacitas  et  infesta  saecularium  negotia,  quse  contempti- 
bilibus  Ecclesise  Apostolus  dispensanda  preecipit,  violenter 
auferunt.  Non  enim  ut  Origenes  inclytus  Graecorum 
didascalus,  qui  tertio  ineunte  aetatis  lustro  omnes  prope- 
modum  Philosophorum  disciplinas,  hoc  est,  Arithmeticam7 
Geometricam,  Musicam,  Astronomiam,  Astrologiam  et 
Mechanicam  in  pubertatis  principio  perfecte  consummavit? 
dictandi  tenorem  notariis  excipientibus  et  antiquariis  de- 
scribentibus  usurpare  praesumpsimus.  His  ergo  de  causis 
Epistolarum  vestrarum  debita  vicissitudo,  quasi  quodam 
dilationis  obstaculo,  tricabatur.  Quee  meorum  fcenus  vo- 
torum  hactenus  infectum  arguebant  praesertim,  ut  dixi, 
diversarum  rerum  distensionibus  fessae  mentis  cervicem  gravi 

fascis  sarcina  deprementibus.  Haec  morosa  tricatio  evenit, 
ut  pollicita  codicilli  rescriptio  tanto  temporis  intervallo 
diutissime  protelaretur.  Rimosa  namque  fragilis  ingenii 
barca,  dirae  tempestatis  turbine  quassata,  licet  laborante 
lacertorum  remigio  optatum  silentii  portum  sero  attigit. 
Sed  tamen  nostrae  rustieitatis  stipulatio  supemo  Christi 
patrocinio  freta  fiducialiter  confidit ;  quod  nostrarum 
carbasa  antennarum  prosperis  TeDtoramflaminibus  sinuata, 
quasi  inter  scillam  solcecismi  et  barbarismi  baratrum  in- 
disruptis  radentibus  fceliciter  transfretaverint,  scopulosas 
quoque  lautacismi  collisiones,  et  moytacismi  voragines 
incautos  quosque  sine  grammaticoram  gubernaculo  re- 
pertos  ad  erroris  naufragia  truciter  tradentes  minime  per- 
horruerint. 

LX.  Porro  quemadmodum  intactae  Virginitatis  gloriam 
rhetoricis  relatibus  favorabiliter  venerari  nitebar ;  sic  iden- 
tidem,  si  hoc  cameum  anhnae  ergastulum  ante  fatis,  ut 
dicitur,  crudescentibus  cassabundum  non  obierit,  ac  dura 
Parcarum  quies  et  ferreus  lethi  somnus  palpebrarum  con- 
volatus  non  tricaverit,  heroicis  hexanietrorarn  versibus 
ejusdem  praeconium  pudicitiae  subtiliter  comere  Christo 
cooperante  conabor;  et  velut  jactis  jam  Phetoricis  funda- 
mentis  ac  constructis  prosae  parietibus  cum  tegulis  tro- 
chaicis  et  dactilicis  metrorum  imbricibus  firmissimum 
culmen  ccelesti  confisus  suffragio  imponam.  Veruntamen 
promisium  sequentis  Eulogise  munusculum,  non  ahter  me 
spospondisse  mementote  ni  torpens  nostrse  mediocritatis 
ingenium,  quod  quasi  focus  fulvis  favillaram  cineribas 
coopertus:  Si  non  fuerit  sciscitandi  aut  scribendi  fomite 
succensum  frigenti  tempore  tabescit,  iteratis  totidem  Epi- 
stolarum  scriptis  instigare  dignemini,  quod  praecedentem 
libelli  textum  nequaque  lepida  urbanitatis  facundia  dige- 
stum,  fidenter  impetrare  merebamini.  Etenim  frustra 
sequentis  opusculi  sarcina  desudans  laboriosis  oneribus 
lacessere  nitar,  nisi  praecedentis  Scripturae  stilum  vestrae 
sagacitati  fore  gratum  experiar,  potissimum  cum  metrica 
leporis  elegantia  et  Rhetorica?  dissertitudinis  eloquentia, 

tantum  altrinsecus  discrepent,  quantum  distat  dulcisapa,  a 
merulento  temeto. 

Hactenus  interea  formosae  Virginitatis  speciem,  et  ve- 
nustum  pudicitiae  vultum  componens,  diversis  virtutum 
coloribus,  quasi  fucorum  floribus  depinxi;  quemadmodum 
solent  nobilium  artifices  imaginum  et  regalium  persona- 
rum  pictores  deauratis  petallis  thoracidas  ornare,  et  pul- 
cherrima  membrorum  liniamenta  fabrefactis  vultibus  de- 
corare,  cum  tamen  iidem  opifices  plerunque  turpi  natura 
corporis  deformes  et  contemptibiles  existant,  magisque 
iconisma  regale  compto  stemmate  depictum  laudatur, 
quam  despicabilis  persona  pictoris  veneratur,  qua  de  re 
sedis  Apostolicae  praesulem  reor  dixisse  ;  pulchrum  de- 
pinxi  hominem  pictor  fcedus,  aliosque  ad  perfectionis  litus 
dirigo,  qui  adhuc  in  delictorum  fluctibus  versor.  Heia 
Christi  tyrunculae,  sit  mihi  praesentis  opusculi  rata  recom- 
pensatio  vestrarum  precum  frequens  collata  vicissitudo, 
meique  laboris  et  sudoris  fiat  fulcimentum  vestrae  inter- 
cessionis  adjumentum;  ut  qui  propria  meritorum  qualitate 
et  fidei  fragilitate  tremebundus  ac  nutabundus  vaciliare 
videor,  robustissima  patrociniorum  vestrorum  columna 
fretus,  foeliciter  ac  firmiter  fulciri  merear,  et  quem  gravi 
facinorum  et  flagitiorum  sarcina  triste  piaculi  pondus 
deprimit  vestrorum  potens  meritorum  suffragium  benigna 
pietate  clementer  sustentet,  quatenus  in  sancta  synaxi 
cum  veneranda  Monasticae  classis  caterva  universitatis 
creatori  medullata  orationum  holocaustomata  flexis  popli- 
tibus  concorditer  obtulerit,  meae  contemptibilis  personae, 
juxta  quod  vestra  vota  devota  sposponderunt,  reminisci 
dignetur,  ut  et  nostra  vobis  supplicantibus  juxta  Psalmo- 
graphi  sententiam  oratio  dirigatur,  sicut  incensum  in  con- 
spectu  divinae  Majestatis  thurificatur,  quod  porrectarum 
elevationi  manuum  simulatur,  et  sacrificio  serotino  aequi- 
paratur,  unde  sacra  materterae  Domini  Soboles  primus 
Heliae  pontifex  cum  Evangelii  splendor  auroresceret  et 
jubar  lucis  aeternae  rutilaret.  Orate,  inquit,  pro  invicem, 
ut  salvemini;  et  infra  extemplo  subdidit,  Multum  valet 

deprecatio  justi  assidua.  Siquidern  oppido  frequens  ora- 
tio  quasi  arx  editissima,  et  inextricabile  propugnaculum 
contra  venenatas  a^mularum  ansatas  fore  creditur,  Orantem 
pro  nobis  beatitudinem  vestram  alma  Trinitas,  una  Deitatis 
substantia,  et  trina  personarum  subsistentia,  totius  mundi 
Monarchiam  gubernans,  ab  alto  cceli  culmine  jugiter  tueri 
dignetur.  Valete  o  flores  Ecclesise,  sorores  Monasticae, 
alumnae  scholasticae,  Christi  margaritae,  paradisi  gemmae, 
et  coelestis  Patriae  participes.  Amen. 


II.  EPISTOLA  AD  GERUNTIUM, 


Domino gloriosissimo,occidentalis  regni  sceptra gubernanti, 
quem  ego,  ut  mihi  scrutator  cordis  et  rerum  testis  est, 
fraterna  caritaie  amplector,  Geruntio  Regi,  simulque 
cunctis  Dei  Sacerdotibus  per  Domnonia  conversantibus, 
Aldhelmus,  sine  meritorum  prcerogativa  Abbatis  officio 
functus,  optabilem  in  Domino  salutem  ! 

UPER  cum  essem  in  Concilio 
Episcoporum,  ex  tota  pene  Bri- 
tannia  innumerabilis  Dei  Sacer- 
dotum  caterva  confluxit,  ad  hoc 
prsesertim  congregata,  ut  pro 
Ecclesiarum  sollicitudine  et 
animarum  salute  ab  omnibus  de- 
creta  Canonum  et  Patrum  sta- 
tuta  tractarentur3  et  in  commune 
Christo  patrocinium  praestante,  conservarentur.  His  igitur 
rite  precatis,  omne  sacerdotale  Concilium,  meam  parvi- 
tatem  pari  prsecepto  et  simili  sententia  compulerunt,  ut  ad 
vestrse  pietatis  praesentiam  epistolares  literarum  apices 
dirigerem,  et  eorum  paternam  petitionem,  salubremque 
suggestionem,  per  scripta^  stilum  intimarem,  boc  est,  de  Ec- 
clesise  Catholicas  unitate  et  Christianse  religionis  concordia, 
sine  quibus  otiosa  torpescit,  et  merces  futura  fatiscit.  Quid 
enimprosunt  bonorum  operum  emolumenta,  si  extra  Catholi- 
cam  gerantur  Ecclesiam,  etiam  si  aliquis  actualem  rigidse 
conversationis  regulam  sub  disciplina  co^nobii  solerter  ex- 
erceat,  aut  certe  cunctorum  mortalium  contubernia  de- 
clinans  in  squalida  solitudine  remotus  contemplativam 
anachoreseos   peragat  vitam.     Igitur  ut   certius  vestra 

sagacitas  animadvertere  queat,  pro  quibus  causis  mea 
mediocritas  scripta  direxerit,  compendiose  et  breviter 
enucleabo.  Auditum  namque  et  diversis  rumomm  re- 
lativis  compertum  nobis  est,  quod  Sacerdotes  vestri  in 
Catholicae  fidei  regula,  secundum  Scripturae  praeceptum, 
minime  concordent,  et  per  eorum  simultates  et  pugnas  ver- 
borum,  in  Ecclesia  Christi  grave  schisma  et  crudele  scan- 
dalum  nascatur,  quod  Psalmographi  sententia  testatur 
dicens:  Pax  multa  diligentibus  nomen  tuum,  et  non  est 
in  illis  scandalum.  Pacem  quippe  religionis  pia  con- 
cordia  copulat,  sicut  caritatem  dira  contentio  contaminat. 
Nam  ad  unitatem  fraternitatis  rectae  fidei  sectatores  Psal- 
mista  hortatur,inquiens:  Deus  qui  habitare  facit  unanimes 
in  domo.  Domus  vero  haec,  secundum  allegoriam,  Ec- 
clesia  per  totos  mundi  cardines  diffusa  intelligitur.  Ha> 
retici  namque  et  schismatici  ab  Ecclesiae  societate  extranei, 
per  contentionum  argumenta,  in  mundo  pullulantes,  et 
veluti  horrenda  zizaniorum  semina  in  medio  fcecundse 
segetis  sata,  Dominicam  messem  maculant.  Sed  hujusce- 
modi  altercationis  opprobrium  Apostolica  compescit  buc- 
cina.  Qui  vult,  inquit,  contentiosus  esse,  nos  talem  con- 
suetudinem  non  habemus,  nec  Ecclesia  Dei,  quae  non 
habet  maculam  aut  rugam.  Pacem  namque,  Catholicorum 
matrem,  et  filiorum  Dei  genitricem  esse,  Evangelica  pro- 
mulgant  oracula:  Beati  pacifici,  quoniam  filii  Dei  voca- 
buntur.  Unde  Domino  et  Salvatore  nostro  a  summo 
ccelorum  fastigio  descendente,  ut  chirographum  proto- 
plasti  deleret,  et  mundum  pace  sequestra  reconciliaret, 
Angelica  cecinit  melodia :  Gloria  in  excelsis  Deo  et  in 
terra  pax  hominibus  bonae  voluntatis.  Et  Psalmista, 
Fiat,  inquit,  pax  in  virtute  tua,  et  abundantia  in  turribus 
tuis.  Denique  rumor  Ecclesiae  fidei  contrarius  longe 
lateque  percrebuit,  quod  sint  in  provincia  vestra  quidam 
sacerdotes  et  clerici  tonsuram  sancti  Petri  Apostolorum 
Principis  pertinaciter  refutantes,  seque  tali  excusationis 
apologia  pertinaciter  defendentes  vivunt,  quod  auctorum 
et  prsecessorum  suorum  tonsuram  imitentur,  quos  divina 

illustratos  gratia  fuisse  grandiloquis  assertionibus  con- 
testantur,  qui  si  a  nobis  sollicite  sciscitentur,  quis  prirnus 
auctor  rasurse  hujus  et  tonsurae  extiterit,  ornnino  aut  veri- 
atern  ignorando,  aut  falsitatem  dissiruulando  obmutescunt, 
Nos  autem  secundum  plurimorum  opinionem,  Simonem 
magicae  artis  inventoreru  hujus  tonsurae  principem  fuisse 
compeiimus,  quia  qualem  quantumque  necromantiae  fal- 
laciam  contra  beatum  Petrum  fraudulenter  machinaretur, 
certamen  Apostolorum  et  decem  libri  Clementis  testes 
sunt ;  nos,  inquam,  secundum  sacrosanctam  Seripturae 
auctoritatem,  de  tonsura  nostra  veritatis  testimonium  per- 
hibentes,  diversas  ob  causas  Petrum  Apostolum  hunc 
ritum  sumpsisse  asserimus  primitus  ut  formam  et  simili- 
tudinem  Christi  in  capite  gestaret,  dum  pro  redemptione 
nostra  crucis  patibulum  subiturus,  a  nefanda  Judaeomm 
gente  acutis  spinarum  aculeis  crudeliter  coronaretur. 
Deinde  ut  Sacerdotes  Veteris  et  Xovi  Testamenti  in 
tonsura  et  habitu  discemerentur.  Postremo,  ut  idem 
Apostolus,  suique  successores  et  sequipedse  ridiculosum 
gannaturae  ludibrium  in  populo  Romano  portarent,  quia  et 
eorum  Barones  et  hostes  exercitu  superatos  sub  corona 
vendere  solebant.  Caeterum  in  Veteri  Testamento  tonsurae 
signum  a  Xazaraeis,  id  est  Sanctis,  ni  fallor,  sumpsit  ex- 
ordium.  Est  enim  regale  et  sacerdotale  stemmatis  in- 
dicium.  Xam  tiara  apud  veteres  in  capite  sacerdotum 
constituebatur.  Hsec  bysso  retorto  rotunda  erat  quasi 
sphaera  media,  et  hoc  significatur  in  parte  capitis  tonsa. 
Corona  autem  latitudo  aurea  est  circuli,  quoe  Regum 
capita  cingit.  Utrumque  itaque  signum  exprimitur  in 
capite  clericorum,  Petro  dicente:  Vos  estis  genus  electum, 
regale  sacerdotium.  Hoc  ritu  tondendi  et  radendi,  ut 
vitia  resecentur,  signatur,  et  crinibus  camis  nostrae  quasi 
criminibus  exuamur. 

Est  autem  altera  crudelior  animarum  pernicies,  quod,  in 
sacrosancta  Paschali  solemnitate,  CCCXVIII  Patrum  re- 
gulam  non  sectatur,  qui  in  Nicaeno  Concilio  decenno- 
venalem  laterculi  circulum  per  ogdoadam  et  hendekadam 

usque  ad  finem  mundi  recto  tramite  decursum  sagaci  sol- 
lertia  sanxerunt.  Et  a  decimaquarta  luna  usque  ad 
vigesimam  primam  supputationis  seriem,  et  Paschalis 
calculi  terminum  tradiderunt,  quem  anticipare  et  trans- 
gredi,  contra  jus  et  fas  illicitum  fore  censaerunt.  Porro 
isti  secundum  decennem  novennemque  Anatohi  compu- 
tatum,  aut  potius  juxta  Sulpicii  Severi  regulam,  qui 
LXXXIV  annorum  cursum  descripsit,  decimaquarta  luna 
cum  Judaeis  Paschale  sacramentum  celebrant,  cum  neutrum 
Ecclesiae  Romanae  Pontifices  ad  perfectam  calculi  rationem 
sequantur.  Sed  nec  Victorii  Paschalis  laterculi  curri- 
culum,  qui  DXXXII  annorum  circulis  continetur,  posteris 
sectandum  decreverunt.  Erat  namque  genus  quoddam 
hsereticorum  apud  Orientales,  quod  Tessareskaidekatitai 
vocatur,  id  est  Quartadecimani,  eo  quod  quarta  decima 
luna  cum  Judaeis  Christum  blasphemantibus,  et  margaritas 
Evangelii  ritu  porcorum  calcantibus  Paschae  solennitatem 
peragunt,  et  ob  hoc  alieni  a  beata  Orthodoxorum  sodali- 
tate  inter  Schismaticorum  conciliabula  infeliciter  repu- 
tantur,  quod  beatum  Augustinum  in  libro  de  nonaginta 
hceresibus  scripto  commemorasse  memini.  Ulud  vero 
quam  valde  a  flde  Catholica  discrepat,  et  ab  Evangelica 
traditione  discordat,  quod  ultra  Sabrinae  fluminis  fretum 
Demetarum  sacerdotes  de  privata  propria  conversationis 
munditia  gloriantes  nostram  communionem  magnopere 
abominantur,  in  tantum,  ut  nec  in  Ecclesia  nobiscum 
orationum  ofhcia  celebrare,  nec  ad  mensam  ciborum 
fercula,  pro  caritatis  gratia,  pariter  percipere  dignentur : 
quin  immo  fragmenta  ferculorum,  et  reliquias  epularum 
lurconum  canum  rictibus  et  immundis  devorandas  porcis 
projiciunt.  Vascula  quoque  et  phialas  aut  arenosis  sablo- 
num  glareis,  aut  fulvis  favillarum  cineribus  expianda 
purgandaque  praecipiunt.  Non  salutatio  pacifica  prae- 
betur,  non  osculum  piae  fraternitatis  ofTertur,  dicente 
Apostolo :  Salutate  vos  in  osculo  sancto,  nec  manibus 
lomentum,  aut  latex"  cum  manutergio  exhibetur,  neque 
pedibus  ad   lavacrum  pelvis   apponitur,  cum  Salvator 


AD  GERUNTIUM. 


87 


sindone  praecinctus  discipulorum  pedes  abluens,  normam 
nobis  tradiderit  imitandi,  dicens:  Sicut  ego  feci,  ita  et  vos 
facite  aliis.  Ast  vero  si  quilibet  de  nostris,  id  est  Catho- 
licis  ad  eos  habitandi  gratia,  perrexerint,  non  prius  ad 
consortium  sodalitatis  suae  adsciscere  dignantur,  quam 
quadraginta  dierum  spatia  in  pcenitendo  peragere  com- 
pellantur.  Et  in  hoc  haereticos  infeliciter  imitantur,  qui 
se  Katharos,  id  est  mundos  nuncupari  voluerunt.  Heu  ! 
heu,  pro  tantis  erroribus !  potius  quam  Evax  !  Evax ! 
lacrymosis  vocibus  et  querelosis  singultibus  lugubriter 
ingeminandum  reor,  et  totum  hoc  contra  Evangelii  prae- 
cepta  secundum  Pharisaeorum  inanes  traditiones  agere 
noscuntur,  Christo  veraciter  adstipulante  [Matt.  xxiii.]  : 
Vae  vobis,  Scribae  et  Pharisaei,  qui  mundatis  quod  foris  est 
alicis  et  paropsidis.  Nam  Dominus  cum  publicanis  et 
peccatoribus  convivia  celebrasse  describitur,  ut  verus 
medicus  purulentis  animarum  vulneribus  divinae  pietatis 
medicamina  et  ccelestis  clementiae  cataplasma  componeret. 
Idcirco  peccatorum  consortia,  Pharisaeorum  more,  minime 
despexit,  sed  potius  illam  peccatricem  pollutae  vitae  piacula 
lugubriter  deflentem,  et  Dominicos  pedes  fusis  lacrymarum 
imbribus  humectantem,  ac  solutis  et  laxis  cincinnorum 
crinibus  tergentem  solita  clementia  misericorditer  refocil- 
lavit  dicens  [Luc.  vii.  47.] :  Remittuntur  illi  peccata 
multa,  quia  dilexit  multum. 

Quae  cum  ita  se  habeant,  propter  communem  coelestis 
patriae  sortem  et  Angelicae  sodalitatis  collegium,  subnixis 
precibus  et  flexis  poplitibus  vestram  fraternitatem  ad- 
jurantes  suppliciter  efBagitamus,  ut  ulterius  doctrinam  et 
decreta  beati  Petri  contumaci  cordis  supercilio  et  protervo 
pectore  non  abominemini,  et  traditionem  Ecclesiae  Romanae 
propter  prisca  priorum  statuta  vestrorum  nequaquam  ty- 
rannica  freti  pertinacia,  arroganter  aspernemini.  Petrus 
namque  Dei  filium  beata  voce  confessus  audire  meruit 
[Matt.  xvi.] :  Tu  es  Petrus,  et  super  hanc  petram  aedifi- 
cabo  Ecclesiam  meam,  et  portae  inferi  non  praevalebunt 
adversus  eam,  et  tibi  dabo  claves  regni  coelorum :  et 

quodcunque  ligaveris  super  terram,  erit  ligatum  et  in 
coelis,  et  quodcunque  solveris  super  terram,  erit  solutum 
et  in  ccelo.  Si  ergo  Petro  claves  ccelestis  regni  a  Christo 
collatae  sunt,  de  quo  poeta  ait : 

Claviger  sethereus,  portam  qui  pandit  in  aethra. 
quis  Ecclesiae  ejus  statuta  principalia  spernens,  et  doc- 
trinae  mandata  contemnens  per  coelestis  paradisi  portam 
gratulabundus  ingreditur  ?  et  si  ipse  potestatem  ligandi 
atque  monarchiam  solvendi  in  coelo  et  in  terra,  felici  sorte 
et  peculiari  privilegio  accipere  promeruit,  quis  Paschalis 
festi  regulam,  et  tonsurae  Roinanae  ritum  refutans,  non 
potius  se  strictis  nexibus  inextricabiliter  obligandum, 
quam  absolvendum  clementer  ullatenus  arbitretur  ?  Sed 
fortasse  quilibet  strophosus  librorum  lector,  ac  sagax 
scripturarum  disceptator  tali  se  excusationis  clypeo  de- 
fendat,  et  talis  apologiae  parma  protegat,  Ego,  inquiens, 
utriusque  instrumenti  praecepta  sincera  fide  veneror,  ac 
Sanctae  Trinitatis  unam  essentiam,  unamque  substantiam, 
et  trinam  personarum  substantiam  corde  credulo  confiteor, 
Dominicae  incarnationis  sacramentum,  et  passionis  pati- 
bulum,  ac  resurrectionis  tropaeum  voce  libera  per  populum 
praedicabo.  Supremum  vivorum  et  mortuorum  examen, 
quando  singulis  quibusque  pro  meritorum  diversitate  dis- 
par  retributio  aequissimis  judicii  lancibus  trutinabitur, 
diligenter  denuntiabo,  et  hujus  fidei  privilegio  in  Catho- 
licorum  caetu  glomeratus  sine  aliquo  infelicitatis  obstaculo 
connumerabor.  Sed  hujus  excusationis  propugnaculum, 
sub  quo  se  delitescere  confidunt,  Apostolicae  castigationis 
balista  solo  tenus  dirutum  conquassare  et  confringere 
nitar.  Ait  namque  Jacobus  materterae  Domini  filius :  Tu 
credis,  quia  unus  est  Deus,  et  quia  per  ironiam  duodecim 
tribubus  in  dispersione  gentium  constitutis  loquebatur, 
statim  subjunxit,  Bene  facis :  et  daemones  credunt  et  con- 
tremiscunt,  quia  fides  sine  operibus  mortua  est.  Fides 
nempe  Catholica  et  fraternae  caritatis  concordia  insepara- 
biliter  pari  tramite  tendunt,  sicut  praedicator  egregius  et 
vas  electionis  eleganter  attestatur  [1  Cor.  xiii.] :  Si  noverim 

omnem  prophetiam,  et  omnia  mysteria,  si  habeam  fidem, 
ita  ut  montes  transferam,  et  si  tradidero  corpus  meum  ut 
ardeam,  caritatem  autem  non  habeam,  nihil  mihi  prodest. 
Et  ut  brevis  sententiae  claustello  cuncta  concludantur, 
frustra  de  fide  Catholica  inaniter  gloriatur,  qui  dogma  et 
regalam  Sancti  Petri  non  sectatur.  Fundamentum  quippe 
Ecclesise  et  firmamentum  fidei  principaliter  in  Christo  et 
sequenter  in  Petro  collocatum  nequaquam  ingruentibus 
tcmpestatum  turbinibrs  nutabundum  vacillabit,  ita,  Apo- 
stolo  promulgante  [1  Cor.  iii.  11.]:  fundamentum  aliud 
nemo  potest  ponere  praeter  id,  quod  positum  est,  quod  est 
Jesus  Christus.  Petro  autem  veritas  ita  privilegium  sanxit 
Ecclesiae  [Matt.  xvi.] :  Tu  es  Petrus,  et  supra  hanc  petram 
aedificabo  Ecclesiam  meam. 


III.  EPISTOLA  AD  OSGITHAM  SOROREM. 


Dilectissimce  atque  amantissima  sorori,  et  mihi  sincero 
caritatis  affectu  venerandce,  Aldhelmus  supplex,  indigno 
Abbatis  vocabulo  functus,  in  Domino  Salutem ! 

OGNOSCAT  vestra  almitas  de 
baptismo  sororis,  me  interro- 
gasse  Pontificem,  qui  licentiam 
dedit  baptizari  illam  sanctimoni- 
alem,  sed  tantum  clam  et  la- 
tenter.  Saluto  te  diligenter, 
Osgitha,  ex  intimo  cordis  cubi- 
culo,  subnixis  precibus  obse- 
crans,  ut  assidua  Scripturarum 
meditatione  mentem  tuam  occupare  non  desistas,  quatenus 
Psalmographi  sententiam  compleas  dicentis  [i.  2.] :  In 
lege  ejus  meditabitur  die  ac  nocte.  Et  idem  Psalmista 
hoc  item  testatur  dicens  [cxix.  103.] :  Quam  dulcia 
faucibus  meis  eloquia  tua !  et  reliqua.  Orationum  vero 
mearam  ut  memores  sint  omnes  sorores,  per  Christum 
supplieiter  obsecra,  qui  dicit  Apostolo  [Jacob.  v.  16.] : 
Multum  valet  deprecatio  justi  assidua.  Vale !  decies 
dilectissima,  imo  centies  et  millies.  Te  Deus  valere 
faciat ! 


IV.  EPISTOLA  AD  EAHFRIDUM  EX  HIBERNIA 
IN  PATRIAM  REVERSUM. 


Domino  venerabili  prceconio  efferendo  et  sanctorum  meritis 
magnopere  honorando  Eahfrido,  Aldhelmus  exiguus  in 
Domino  ceternam  salutem. 

RIMITUS  (pantorum  proce- 
ruin  praetorurnque  pio  potis- 
simum,  paternoque  praesertimj 
privilegio)  panegyricumpoema- 
taque  passim  prosatori  sub 
polo  promulgantes ;  stridula 
vocum  syinphonia,  ac  melodiae 
cantilenseque  carmine  modu- 
laturi,  hymnizemus,  praecipue 
quia  tandem  almse  editum  puerperse  sobolem  (ob  inextri- 
cabile  sons_protoplastorum)  piaculum  priscorumque  chiro- 
graphum  peccaminum  obliteraturum,  terris  tantundem 
destinare  dignatus  est :  luridum  qui  linguis  chelydrum 
trisulcis  rancida  virulentaque  vomentem  per  aevum  venena 
torrenda  tetrse  tortionis  in  tartara  trusit.  Et  ubi  pridem 
ejusdem  nefandae  natricis  ermuli  cervulique  cruda  fanis 
colebantur  stoliditate  in  profanis,  versa  vice  discipulorum 
gurgustia  (imo  .almae  oraminum  aedes)  architecti  ingenio 
fabre  conduntur. 

Fateor,  sodalitatis  fraternse  cliens,  altique  municipatus 
municeps,  postquam  vestram  repedantem  istuc  ambrosiam 
ex  Hiberniae  brumosis  circionum  insulae  climatibus  (ubi 


92  EPISTOLA  AD  EAHFRIDUM  EX  HIBERNIA,  ETC. 

ter  bino  circiter  annorum  circulo  uber  sophiae  sugens 
metabatur)  territorii  inarginem  Britannici  sospitem  ap- 
plicuisse,  rumigerulis  referentibus,  comperimus :  illico 
(ut  flammiger  flagransque  flagitabat  amor)  ineffabiles 
altithrono  grates,  pansis  in  edito  utrinque  volis,  tripudi- 
antes  obtulimus:  potissimum,  quod  te  exulem  almus 
arbiter  priscam  paterni  visitantem  clientelam  ruris  (caerula 
ponti  trans  glauci,  enormesque  dodrantium  glareas  atque 
spumiferas  lymphae  nemphae  obstirpationes,  circili  carina 
procellossum  sulcante  salum)  reducere,  ovante  navarcho, 
dignatus  est:  ut  ubi  dudum  incunabilis  tirocinii  editus 
rudibus  adulto  tenus  pubertatis  aevo  adoleveras,  nunc 
versa  vice  (superna  opitulanti  praerogativa  affatim  fultus) 
ab  incolatu  externi  ruris  repatrians,  praeceptoris  vocamine 
indepto  sortitoque  fretus  fungeris. 

Illud  aeque  almitati  beatitudinis  vestrse  ex  penetrabilibus 
pra^cordii  nequaquam  promens  dissimulo  propalare  (ad 
augmentum,  mystisque  ut  reor  tripudium,  imo  ad  doxam 
onomatis  Kyrii)  magnopere  inolevisse :  quod  prasconio 
citra  modum  rumoris  Scotico  in  solo  degentium  (quomm 
contubemio  pammper  fretus  es)  ceu  tonitruali  quodam 
boatu  fragore  nimboso  emergenti,  auditus  nostri  quatiuntur : 
et  per  tot  tantaque  telluris  stadia  lectionis  opinio,  pagis 
provinciisque  divulgata,  crebrescit.  Siquidem  tam  creber 
meatus  est  (istinc  illincque,  istuc  illucque)  navigero  aequo- 
reas  fretantium  calle  gurgites,  velut  quaedam  contribula 
apium  germanitas  nectar  fabre  conficientium.  Nam  que- 
madmodum  alternatim,  reciproca  facessente  noctis  nebula, 
mellifluuum  examen  (emergente  axe  tenus  aethere  Titanae) 
gliscentium  culmina  tiliamm  per  florulenta,  ad  crates 
graciles,  sarcinatum,  flava  bajulans  gestamina  asportat; 
eodem  modo,  ni  fallor,  lurconum  conglobatio  lectorum 
(bunnmj  tac  fpibh)  ac  residua  sagax  discipulorum 
caterva,  florigeris  hagiographae  ex  arvis,  non  solum  artes 
grammaticas  atque  geometricas  bis  teraasque  omissas 
physicse  artis  machinas :  quinimo  allegoricae  potiora  ac 
tropologicae  disputationis  bipertita  bis  oracula  (aethralibus 

opacorum  mellita  in  aenigmatibus  problematum)  siticulose 
sumentes  carpunt,  et  in  alveariis  sophiae,  jugi  meditatione 
loco  tenus  servanda  condentes,  abdunt.  E  quorum  cata- 
logo  tuam  proficisci  solertiam,  praeda  onustam  atque  tor- 
rente  fluentis  sacrosancti  propinatam  redundantemque  ex- 
cellens  fama  percrebuit. 

Quamobrem  tuum  arTabilem  discipulatum,  ceu  cernuus, 
singultatim  arcuatis  poplitibus  subnixisque  precibus  ef- 
flagito  ;  ut  obliterata  nequaquam  memoria  excedat,  quod 
Pacificus  coelesti  ambrosia  praeditus,  (subrogatus  genitore 
jure  haereditario,  bis  quaternis  temporum  lustris  Israeliticse 
plebis  imperii  sceptro  fungens,)  almo  auctus  spiramine 
prompsit,  dicens:  "  Bibe  aquam  de  cisterna  tua,  et  fluenta 
putei  tui :   deriventur  fontes  tui  foras,  et  in  plateis  aquas 
divide ;  solus  habeto  eas,  nec  sint  alieni  participes  tui." 
Quapropter  his  sacris  imbutus  sagminibus,  jugi  conamine 
orthographiae  aperito  gurgitem,  et  sitientia  rigato  arva 
mentium  :  quatenus  germen  aethralis  extaseos  (vivis  foe- 
cundisque  in  orthodoxorum,  satoris  sudore,  sulcis  satum) 
nullo  torridae   obstaculo   siccitatis   obtinente,  pullulans 
gliscat;  et  ubertim  spissa,  Dei  suffragio,  seges  demum 
maturescat.     Nam  idcirco   supplex   tam   obnixe  haec 
cernitur  oramen  suggessisse,  quod  nonnulli  superna  nos- 
cuntur  sophia  praediti,  et  arcana  luce  enormiter  referti: 
attamen  quod  gratuita  coelitus  munificentia,  Deique  dap- 
sili  deditione  receptantes  (proprio  facessante  meritorum 
quaestu)  adepti  sunt,  nequaquam  (gazophylacio  scientiae 
reserato)  plene  promulgantes,  sed  particulatim  lurconibus 
largientes.    Nam  (kata  evangelicae  experimentum  aucto- 
ritatis)  nequaquam  flagrans  lychnus  clancule  fuscata  tetrae 
occulitur  latebra  urnae,  qui  candelabri  summitate  cunctis 
limpido   lumine  lucere  decuit:   necnon  frustra  talenti 
faenora   subterraneis   clanculantur  obstructa  sablonibus, 
quae  trapezitarum  numerosis  monetae  oportuissent  numis- 
matibus   profligari;   ne  forte  ut  iners  adepto  (segnitia 
torpens)  mancipium  talento,  supremos  ergastulorum  in 
squalores  trusus  praecipitetur  ;  sed  potius  evax  eugeque 

ingressurus  tripudium  a  prosatore  pio  promereatur.  Unde 
psalmigraphus  vates,  ob  hoc  propriae  piaculi  expians  fla- 
gitium  conscientiae,  sacro  praesagio  orsus  infit :  "  Justitiam 
tuam  non  abscondi,"  et  reliqua. 

Sed  haec  misellus  homuncio  dictando  volvens,  scrupulo 
ancipiti  extemplo  quatiens  angebar;  cur,  inquam,  Hibernia, 
quo  catervatim  istinc  lectores  classibus  advecti  confluunt, 
ineffabili  quodam  privilegio  efferatur ;  ac  si  istic,  fsecundo 
Britanniae  in  cespite,  didascali  Argivi  Romanive  Quirites 
reperiri  minime  queant,  qui  ccelestis  tetrica  enodantes 
bibliothecae  problemata  sciolis  reserare  se  sciscitantibus 
valeant.  Quamvis  enim  praedictum  Hiberniae  rus,  dis- 
centium  opulans  vernansque,  ut  ita  dixerim,  pascuosa 
numerositate  lectorum,  quemadmodum  poli  cardines  astri- 
feris  micantium  ornentur  vibraminibus  siderum :  ast  tamen 
climatis  Britannia  occidui  in  extremo  ferme  orbis  margine 
sita  (verbi  gratia)  ceu  Solis  flammigeri  et  luculento  lunae 
specimine  potiatur ;  id  est,  Theodoro  infula  pontificatus 
fungenti,  ab  ipso  tirocinio  rudimentorum  in  flore  philo- 
sophicse  artis  adulto;  necnon  et  ejusdem  sodalitatis  cliente 
Adriano  duntaxat  urbanitate  enucleata  ineffabiliter  prae- 
dito. 

Et  audacter  in  propatulo  contestans,  pellaci  falsitatis 
frivolo  neglecto,  aequa  veritatis  censura  trutinante  dis- 
cernam;  etiamsi  beatae  memorice  Theodorus,  summi 
sacerdotii  gubernacula  regens,  Hibernensium  globo  dis- 
cipulorum  (seu  aper  truculentus  Molossorum  catasta 
ringente  vallatus)  stipetur :  limato  perniciter  grammatico 
dente  (jactura  dispendii  carens)  rebelles  phalanges  discutit, 
et  (utpote  belliger  in  meditullio  campi  arcister,  legionum 
phalangibus  septus  aemulorum  spissis)  mox  nervosis  tenso 
lacertorum  volis  arcu,  spiculisque  ex  pharetra  exemptis, 
hoc  est,  Chronographiae  opacis  acutisque  syllogismis ; 
turma  supercilii  typho  turgens,  amissa  ancilium  testudine, 
terga  dantes,  latebras  antrorum  atras,  triumphante  victore, 
praepropere  petunt. 

Neu  tamen  haec  philosophando,  Scoticos  sciolos,  quorum 

gemmato  tua  sagacitas  dogmatum  favo  aliquantisper  abusa 
est,  sugillare  a  quoquam  autumer;  quippe  cum  satagerem 
praeconium  cudens  affabiliter  texere  nostrorum,  non  sugil- 
lationem  ridiculose  cachinnans  rumigerare  vestrorum:  sed 
potius,  jocistae  scurraeque  ritu  dicacitate  temeraria  loquen- 
tium,  fraternae  ironia  dilectionis  obtentu  cavillabatur.  Si 
vero  quippiam,  inscitia  suppeditante,  garrula  frontose  con- 
vincitur  pagina  prompsisse  :  ut  versidicus  ait: 

Digna  fiat  fante  glingio  gurgo  fugax  fambulo : 
Neu  timeat  scriptor  terrentis  carpere  chartas, 
Ut  caper  hirsutus  rodet  cum  dente  racemos : 
Nec  tamen  emendant  tituhantis  gramma  poetse. 


V.    EPISTOLA  AD  HEDDAM  EPISCOPUM. 


Domino  reverendissimo,  omnique  virtutum  conamine  vene- 
rando,  et  post  Deumpeculiari  patrono,  suppleoc  almitatis 
vestrce  vernaculus  in  Domino  salutem. 

ATEOR,  o  beatissime  Praesul, 
me  dudum  decrevisse,  si  rerum 
ratio  ac  temporum  volitans  vi- 
cissitudo  pateretur,  vicinam 
optati  Natalis  Domini  solem- 
nitatem,  ibidem  in  consortio 
Fratrum  tripudians  celebrare : 
et  postmodum  vita  comite  vestra 
caritatis  affabili  praesentia  frui. 
Sed,  quia  diversis  impedi- 
mentorum  obstaculis  retardati,  quemadmodum  lator  prae- 
sentium  viva  voce  plenius  promulgabit,  illud  perflcere  ne- 
quivimus,  idcirco  difficultatis  veniam  precor  impendite. 
Neque  enim  parva  tempomm  intervalla  in  boc  lectionis 
studio  protelanda  sunt  ei  duntaxat,  qui  sagacitate  legendi 
succensus,  legum  Romanarum  jura  medullitus  rimabitur,  et 
cuncta  Jurisconsultorum  secreta  ex  intimis  praecordiis 
scrutabitur:  et  quod  his  multo  arctius  ac  perplexius  est, 
centena  scilicet  metrorum  genera  pedestri  regula  discernere, 
et  admista  cautilenae  modulamina  recto  syllabarum  tramite 
lustrare.  Cujus  rei  studiosis  lectoribus  tanto  inextricabilior 
obscuritas  praetenditur,  quanto  rarior  Doctorum  nume- 
rositas  reperitur.  Sed  de  his  prolixo  ambitu  verborum 
disputare  epistolaris  angustia  minime  sinit,  quomodo  vide- 
licet  ipsius  metricae  artis  clandestina  instrumenta  literis, 
syllabis,  pedibus,  Poeticis  figuris,  versibus,  tonis,  tempori- 
busque  conglomerantur:  poetica  quoque  septense  divisionis 
disciplina,  hoc  est  acephalos,  lagaros,  protilos,  cum  caeteris, 

qualiter  varietur;  qui  versus  monoschemi,  qui  pentoschemi, 
qui  decaschemi,  certa  pedum  mensura  trutinentur:  et  qua 
ratione  catalectici,  brachycatalectici  seu  hypercatalectici 
versus,  sagaci  argumentatione  cognoscantur.  Hsec,  ut  reor, 
et  his  similia,  brevis  temporis  intercapedine  momenta- 
neoque  ictu  apprehendi  nequaquam  possunt. 

De  ratione  vero  calculationis  quid  commemorandum  ? 
cum  tanta  supputationis  imminens  desperatio  colla  mentis 
oppresserit,  ut  omnem  praeteritum  lectionis  laborem  parvi 
penderem,  cujus  me  pridem  secreta  cubicula  nosse  credi- 
deram;  et  ut  sententia  beati  Hieronymi  utar,  qui  mihi 
prius  videbar  sciolus,  rursus  csepi  esse  discipulus,  dum  se 
occasio  obtulit,  sicque  tandem  superna  gratia  fretus,  diffi- 
cillima  rerum  argumenta  et  calculi  supputationes,  quas 
partes  numeri  appellant,  lectionis  instantia  reperi.  Porro 
de  Zodiaco  et  duodecim  Signorum,  quse  vertigine  cceli 
volvuntur,  ratione,  ideo  tacendum  arbitror ;  ne  res  opaca  et 
profunda,  quse  longa  explanandarum  rerum  ratione  indiget, 
si  vili  interpretationis  serie  propalata  fuerit,  infametur  et 
vilescat :  prsesertim  cum  Astrologicse  artis  peritia,  et  per- 
plexa  horoscopi  computatio,  elucubrata  doctioris  inda- 
gatione  egeat. 

Haec  idcirco,  carissime  pater  cursim  pedetentim  per- 
strinximus  non  garrulo  verbositatis  strepitu  illecti,  sed  ut 
scias,  tanta  rerum  arcana  examussim  non  posse  intelligi, 
nisi  frequens  et  prolixa  meditatio  fuerit  adhibita. 

Salutate  in  Christo  omnem  sodalium  meorum  catervam 
a  minimo  usque  ad  maximum,  quos  obsecro  et  adjuro  per 
clementiam  Christi  ut  pro  me  peccatorum  pondere  et  cri- 
minum  sarcina  oppresso  preces  Domino  fundant. 


H 


VI.  ANONYMI  CUJUSDAM    SCOTI  EPISTOLA  AD 
ALDHELMUM  ABBATEM  MALMESBURIENSEM. 


Domino  sancto,  sapientissimo,  Christo  quidem  carissimo 
Aldhelmo;  Scotus  ignoti  nominis  in  Deo  eterno  Salutem ! 

UM  te  praestantem  ingenio, 
facundiaque  Romana,  ac  vario 
floreliterarum  (etiam  Graecorum 
more)  non  nesciam ;  ex  ore  tuo, 
fonte  videlicet  scientiae  puris- 
simo,  discere  malo,  quam  ex 
alio  quolibet  potare,  turbulento 
Magistro  praesertim.  Hoc  scito 
praenoscens,  quod  idcirco  te 
fiducialiter  ita  obsecro,  ut  me  suscipias  doceasque ;  quoniam 
fulgor  (ceu  dictum  est)  sapientiae  prae  multis  in  te  fulget 
lectoribus,  ac  peregrinorum  mentes  cupientium  sapientiam 
discere  cognoscis;  quia  tu  Romae  advena  fuisti,  insuper 
quod  a  quodam  sancto  viro  de  nostro  genere  nutritus  es. 
Haec  compendii  causa  sufficiant;  quia  si  humiliter  per 
caritatem  volueris  attendere,  non  minus  per  pauca  verba, 
quam  per  plurimas  sermocinationes  perspicies.  Haec  tibi 
quoque  sinceriter  dissero.  Libellum  quendam  habes,  qui 
non  est  major  acceptorio  duarum  septimanarum ;  quem  ego 
legere  cupio.  Hoc  autem  breve  tempus  praedico ;  non  eo 
quod  mihi  plus  non  opus  sit,  sed  ne  haec  petitio  fastidium 
in  tua  mente  creet.  Ministrum  quoque  equosque,  ut 
opinor,  adipiscar.    In  hoc  autem  tempore  messis,  laetum  a 

te  responsum  sperabo.    Orantem  pro  nobis  Beatitudinem 

tuam  divina  Gratia  custodire  dignetur. 

Christe  potens  rerum,  redeuntis  conditor  aevi : 
Vox  summi  sensusque  Dei,  quem  fudit  ab  alta 
Mente  pater,  tantique  dedit  consortia  regni. 
Impia  tu  nostrae  domuisti  crimina  vitse, 
Passus  corporea  mundum  vestire  figura, 
Affarique  palam  populos,  hominemque  fateri. 
Quemque  utero  inclusum  Mariae,  mox  numine  viso 
Virginei  tumuere  sinus,  innuptaque  mater 
Arcano  stupuit  compleri  viscera  partu, 
Auctorem  paritura  suum :  mortalia  corda 
Artificem  texere  poli,  mundique  repertor 
Pars  fuit  humani  generis,  latuitque  sub  uno 
Pectore,  qui  totum  late  complectitur  orbem. 
Et  qui  non  spatiis  terrae,  non  aequoris  unda 
Nec  capitur  coelo,  parvos  confluxit  in  artus, 
Quin  et  supplicii  nomen,  nexusque  subisti, 
Ut  nos  surriperes  letho,  mortemque  fugares 
Morte  tua,  mox  aetherias  evectus  in  auras 
Purgata  repetens  laetum  te  luce  parentem 
Augustum  foveas  festis  ut  ssepe  diebus 
Annua  sinceri  celebret  jejunia  sacri. 


h  2 


VII.  ETHELWALDI  EPESTOLA  AD  ALDHELMUM. 


Sacrosancio  Ahbati  Aldhelmo,  mihi  inextricabilis  ignita 
caritatis  nodis,ut  merita poscunt, adstricto, Ethelwaldus, 
tuce  pice  paternitatis  supplex  alumnus,  perpetuam  in 
Domino  sospitatis  sulutem. 

STIVI  igitur  temporis  cursu, 
quo  immensis  feralium  passim 
congressionum  expeditionibus 
haec  miserrima  patria  lugubri- 
ter,  invidia  vastatrice,  defana- 
tur,  tecum  legendi  studio,  con- 
versatus  demorabar.  Tum  mihi 
fiat  indigno,  tuae  beatitudinis 
sacrosancta  sagacitas  omnibus, 
ut  reor,  propemodum  panegyricis  tam  saecularium  litterariae 
verbositatis  facundia  editorum,  quam  etiam  spiritualium 
Ecclesiastici  dogmatis  stilo  elucubratorum  plenissime  vo- 
luminum  scriptis  imbuta,  arcana  liberalium  literarum  studia, 
opacis  duntaxat  mysteriorum  secretis,  ignaris  quibusque 
mentibus  obstrusa,  abrepto  propere  spissaB  stoliditatis  vela- 
mine,  patefaciens  liquidissime  propalarat.  Quibus  ad 
integrum  exuberantis  ingenii  epulis,  ambronibus  siticulosse 
intelligentise  faucibus,  avide  absumptis,  meam  adhuc  pal- 
lentem  hebetudinis  maciem  largissimse  blandae  sponsionis 
epimenia  affluenter  refocillabat,  pollicitans  omni  me  desi- 

deratse  lectionis  instrumento,  quo  potissimum  mese  medio- 
critatis  industriam  satis  inhiantem  agnoverat,  libenter 
edocendo  imbuere.  Quapropter,  mi  amantissime  purse 
institutionis  prseceptor,  quatenus  affectu  consequente  fidem 
verborum  haud  difficulter  adhibeas,  operse  pretium  cense- 
mus :  talibus  sacrae  Scripturse  oraculis  instimulatus :  [Prov. 
vi.  1.]  Fili  mi,  si  sposponderis  pro  amico  tuo,  defixisti  apud 
extraneum  manum  tuam,  illaqueatus  es  verbis  oris  tui.  Et 
jam  dico,  si  nullis  te  capacibus  prolatse  promissionis  re- 
tinaculis  perplexum  involutumque  reminisceris,  tamen  cum 
memet  ab  ipsis  tenerrimse  cunabulis  infantiae  fovendo, 
amando,  pedetentimque  delicatioribus  solertise  cibis  recre- 
ando,  ad  vegetam  usque  pubertatem  provexisti,  dignum  ab 
omnibus  sanse  intelligentiae  esse  judicatur,  quatenus  con- 
foto  jam  pabulo  tenerioris  ingenii,  des  cibos  solidiores 
quoque  profundioris  sophise.  Tamen  si  humillima  sub- 
jectae  devotionis  instantia  importune  insistens  expetit 
affatim  alendo  epulas,  impendere  non  deneges :  meque, 
licet  nullius  momenti  ducas;  vestrse  sublimitatis  adoptivam 
prolem  ex  omni  paternse  prudentiae  diviti  censu  aliquatenus 
ad  tempus  ditare  non  recuses,  ne  quando  invisi  audacium 
aemulorum  cunei  crispanti  optatse  improbrationis  cachinno 
tripudiantes  congratulentur,  si  sobolem  opulenti  paternae 
philosophiae  censu  exhseredem  penuriseque  feralis  insipien- 
tia3  experientem  comperiunt.  Et  non  incongrue  mihi  ille 
Roboam,  generosa  de  stirpe  famosissimi  tam  laudabilis 
sapientise  excellenti  enormitate,  quam  etiam  opimis  rerum 
facultatibus  Regis  Salomonis,  infelici  fusus  ortu,  omnis 
pene  paternae  felicitatis  expers,  lugubriter  coaequari  queat. 
Denique,  jam  nunc  impleturus  vota  persolve,  et  inceptum 
largse  institutionis  beneficium  concitus  comple,  sciens  te 
haud  dubie  majorem  inde  perpetuse  remunerationis  gloriam 
adepturum,  Domino  adstipulante,  quia  [Matt.  x.]  qui 
perseveraverit  usque  in  finem,  hic  salvus  erit.  Huic  autem 
nostrse  parvitatis  epistolae  trina  cantati  modulaminis  car- 
mina  binis  generibus  digesta  subdidimus,  quorum  primum 
dactylico   heroici   poematis  hexametro   ac  pedestri,  ut 

autumo,  regula  enucleat  et  trutinatum  et  in  LXX  coaequan- 
tium  versuum  formulas,  casu  ita  obtingente,  et,  ut  verius 
dicam,  supernse  dispensationis  nutu  moderante,  divisum. 
Tertium  quoque  non  pedum  mensura  elucubratum,  sed 
octonis  syllabis  in  imo  quolibet  versu  compositis  una 
eademque  litera  comparibus  linearum  tramitibus  aptata 
cursim  calamo  perarante  caraxatum  tibi,  sagacissime 
sator,  transmittens  dicavi.  Medium  vero  meo  tuoque 
clienti  Winfrido  de  transmarini  scilicet  itineris  peregri- 
natione,  simillimis  itidem  versuum  et  syllabarum  lineis 
confectum  representans  porrexi.  Haec  idcirco  vestrae 
beatitudinis  venerandis  obtutuum  luminibus  representanda 
fore  necessarium  duxi,  quod  nostrse  parvitatis  judicio  dig- 
num  esse  visum  est,  omnem  tibi,  utpote  patri,  mearum 
litterarum  editiunculam  primum  pandens  propalarem,  qua- 
tenus  vestrae  sublimitatis  probabili  rationis  judicio  compro- 
bata,  et  ad  aequitatis  normulam  derivata,  omnibus  deinceps 
lectorura  numerositatibus  acceptabilis  extat.  Vale  in 
Christo. 


V.   ANONYMI  EPISTOLA  AD  SOROREM 
ANONYMAM. 


Splendida  virginitatis  castimonia  Jiorentis  prceditce,  lym- 
phaque  superni  laticis  melliflua  ccelitus  irrigatce,  nobili 
non  solum  carnali  generositatis  prosapia  virgini,  verum 
etiam  (quod  prastan  tius  est)  spirituali  dignitatis  honore 
insigniter  comptcs  Christi  ancillarum  leve  jugum  Dei 
gesiantium  gubernatrici,  et  monasticce  conversationis 
normam  regulariter,  authenticis  priscorum  Patrum 
formulis,  commisso  sibi  gregi  indefesseprcebenti:  necnon 
inclytce pubertatis  indoli,  candido  integritatis  vestimento 
incorruptce  adceque  decoratce,  ccelestique  gurgitis  unda 
late  manantis  vivi  et  semper  abundantis  potatce,  non 
solum  exieriore  literarum  studio,  verum  etiam  interiore 
divince  scientice  luce  illustratce,  N.  ,  absque  prcece- 

dente  meritorum  adminiculo,  N.  ,  spiritualis 

ojflcii  munificentia  fungens,  in  angulari  lapide,  Christo 
videlicet,  optabilem  salutem! 

ATEOR  caritati  vestrae,  post- 
quam  Britannicse  tellurisinclyta 
sceptra,  divinae  pietatis  admo- 
nitione,  ut  reor,  salubri  tactus, 
fugiens  deserui,  relictaque  foe- 
cundissimanatalis  patriaelnsula, 
quam  glauca  spumantis  maris 
ca3rula  influentia  scopulosis 
marginibus  undique  vallant, 
fragilitatis  mese  conscius,  et  scelerum  meorum  aliquatenus 

tunc  reminiscens,  una  cum  totius  propinquitatis  meae  pro- 
pemodum  caterva,  Christo  favente,  ferventis  ingruentibus 
pelagi  molibus  transvectus,  ad  hujus  regionis  marginem 
applicuisse  gratulans,  votorum  compos  tripudiabam ;  limi- 
nibusque  beatorum  Apostolorum,  orationis  causa,  demendi 
innumera  piaculorum  meorum  pondera,  pergendo  me 
satagebam  praesentare,  ibique  cunctis  affinitatis  nieae 
propinquis  propemodum  longo  quietis  somno  sopitis, 
solus  in  hujus  exilii  calamitate  orbatus,  (et  merui)  haud 
secus  dicendum  mihiest,  quam  tristis  moerensque  remansi: 
non  tamen  incolumitate  corporis  pristina,  robustisque 
membrorum  artubus  hujus  pestis  valetudinem  evasi:  sed 
(gratia  et  laus  pio  flagellatori)  omnibus  membrorum  com- 
paginibus  quassatis  et  contritis,  anhelans  fatigatus  resto : 
quod  mihi  per  usum  et  novum  et  vetus  est,  nullam  repe- 
risse  me  istic  habitantium  fceminini  sexus  personam  fide- 
liorem,  in  omnibus  non  adulationis  causa,  sed  veritatis 
firmitate  contestans,  dum  me  admodum  ante  quinquies 
quina  mensium  volumina  toto  vexatum  corpore  febris 
anhelae  frigus  et  calor  decoquerent,  benigna  caritatis 
humanitate  memini  susceptum,  quod  utique  juxta  prsecep- 
tum  Domini,  tunc  vos  infirmo  segrotoque  non  ignoro  egisse, 
ob  seternae  retributionis  mercedem :  eandem  quoque  hacte- 
nus  parum  pigrae  fraternitatis  affectus  dilectionem  divini 
amoris  obtentu  complentes  observare  dignoscimini  Qua 
de  re  scribendi  vobis  materiam,  nequaquam  incongruam 
nactus,  qua  amabilem  vestrse  germanitatis  spiritualem 
necessitudinem  caraxando  alloquerer,  cum  me  Christus 
bonorum  cunctorum  largitor,  praeeunte  clementia  sua, 
discentium  caelesti  gratiae  suae  rore  aliquantulum  per 
suum  participem  efrlceret.  Ideo  vobis  dirigere  versiculos 
metrica  ratione  compositos  diu  fixum  mente  tenui,  et  corde 
simul  dulce  habui,  quia  nullos  legentium  novi,  quibus  li- 
bentius  mitterem,  ubi  pro  certo  scio  nullam  dirae  fraudis 
suspicionem  mentem  destinantis  mordere,  nec  dictantem 
hostili  vituperatione  lacerare,  licet  vitiosa  pagina  scabraque 
schedula  reperiatur.    Hanc  itaque  nuper  metricae  artis 

peritiam,Doniini  nostri  omnium  generalis,  meique  specialis, 
Praesulis  venerandi  Bonifacii  sub  magisterio  didiceram, 
quo  mihi,  post  illuminatorem  ccelestem,  cui  secreta  cordis 
patent,  et  quem  occulta  et  abdita  non  latent,  mentis  obtutus 
aperitur,  et  arida  pectora  mea  imbre  superni  nectaris 
quotidie  caelesti  irrigantur.  Hos  namque  versus,  jocistae 
more,  caraxatos  reperietis,  si  diligenter  non  dedignemini 
literarum  perscrutari  capita,  hoc  est  quaternis  versibus 
caeteros  in  medio  positos  velut  ambitu  quodam  cingentes 
illos.  Hi,  quos  tuo  nomine  proprie  praetitulavi,  ceu  spiri- 
tualis  matris,  a  principio  incipiunt  regulariter  ad  finem 
usque  decurrentes.  Discipulse  vero  mese  a  calce  tuorum 
inclioant,  non  inopportune,  quia  discipula  magistram,  sicut 
ancilla  Dominam  suam  sequi  debeat. 

Esto  memor  Dominiregnantis  in  aede  ita  de  fide 

inclioant  caelorum  in  arce.    Si  quid  autem  huic 

operi  minime  congruum  tersumque,  et  contra  regulam 
Grammaticse  artis  insertum  invenietis,  hoc  polire  runci- 
nando,  sumpta  lima  ex  officina  Grammaticorum,  reminisce- 
mini.  Illud  etiam  subnixa  prece  flagito,  ut  per  illam 
immarcescibilem  spiritualis  amicitiae  necessitudinem,  ut 
nemini  hoc  opus  ostendatis  sine  meo  consensu,  et  hujus 
operis  personam  prodatis  absque  licentia  mea,  ne  inde  dira 
seges  invidiae  crescat,  unde  verae  pacis  concordia  pullulare 
debuit,  sed  potius  pacti  fcederis,  germanitatisque  copulatae 
vicissim  apud  nos  flrmissima  sponsione  dextrarum,  memores 
perenniter  estote,  meiquelaboris  sudoripurissimis  orationum 
vestrarum  precatibus  favere,  suppliciter  posco,  dignemini. 

Asc.  berc.  can.  dour.  ehu.  feli.  gip.  ha.  gal.  is.  ker.  lagu. 
man.  not.  os.  pert.  quirun.  rat.  suigil.  tac.  ur.  ilc.  ian.  zar. 

R  R  R.    Rex  Romanorum  Ruit. 

P  P  P.     Pater  Patrise  Profectus  est. 

F  F  F.     Ferro  Frigore  Fame. 

M  M  M.  Monitum  Monumentum  Mortuus  est. 

V  V  V.    Victor  Vitalis  Veniet. 

A  A  A.     Aurum  A  nobis  Aufert. 
Lector  casses  Catholicae.        Atque  obses  athletice, 

Tuis  pulsatus  precibus 
Hymnista  carmen  cecini 
Sicut  pridem  pepigeram 
Usque  diram  Domnoniam 
Florulentis  cespitibus 
Elementa  inormia 
Quassantur  sub  eetheria 
Dum  tremit  mundi  machina 
Ecce  nocturno  tempore 
Quatiens  terram  tempestas 
Cum  fracti  venti  fcedere 
Et  rupto  retinaculo 
Tum  libertate  posita 
Spissa  statim  spiramina 
Quibus  bissena  nomina 
Horum  archon  atrociter 
Furibundus  cum  flamine 
Unde  Titanis  torrida 
Cumque  flatus  victoriae 
Tremebat  tellus  turbida, 
Cadebant  cum  verticibus, 
Neque  guttae  graciliter, 
Mundi  rotam  rorantibus, 
Cum  praepollenti  pluvia 
Turbo  terram  teretibus 
Qure  catervatim  caelitus 
Neque  cselorum  culmina 
Quorum  pulchra  planities 
Donec  uimbo  ac  nubibus 
Nam  tenebrescunt  turbine, 
Germana  Phcebi  numina^ 
Neque  flagrabat  flammiger 
Sicut  solet  ssepissime 
Sed  caecatur  caligine 
Plaustri  plane  pulcherrima 
Aquilonis  a  Circio 
Ac  totidem  torrentibus 


Obnixe  flagitantibus 
Atque  responsa  reddidi, 
Quando  profectus  fueram 
Per  carentem  Cornubiam 
Et  foecundis  graminibus 
Atque  facta  informia 
Convexa  coeli  camera 
Sub  ventorum  monarchia. 
Orto  brumali  turbine, 
Turbabat  atque  vastitas 
Baccharentur  in  gethere, 
Desaevirent  in  saeculo 
Et  servitute  sopita, 
Duelli  ducunt  agmina. 
Indiderunt  volumina. 
Famam  verrens  ferociter 
Veniebat  a  cardine, 
Labuntur  luminaria. 
Non  furerent  ingloriae, 
Atque  eruta  robora, 
Simul  ruptis  radicibus : 
Manabant  sed  minaciter 
Humectabant  cum  imbribus, 
Essent  referta  flumina, 
Grassabatur  turbinibus. 
Crebrantur  nigris  nubibus 
Carent  nocturna  nebula, 
Perlucebat  ut  glacies, 
Torre  teguntur  trucibus. 
Disrupto  rerum  ordine 
Atque  praeclara  lumina 
Ductor  dierum  Lucifer 
Auratum  sidus  surgere 
Velut  furva  fuligine. 
Non  comparent  curricula 
Cursum  servantis  sedulo 
Septem  latet  lampadibus 

Pleiadis  pulchra  copula 
Haec  conscendunt  per  sethera 
Tunc  pari  lance  limpida 
Zodiacus  cum  caetera 
Quem  Mazaroth  reperimus 
Bissenis  cum  sideribus 
Nec  radiabat  rutilus 
Quia  nubes  nigerrima 
Attamen  flagrant  fulmina 
Quando  pallentem  pendula 
Quarum  natura  nubibus 
Necnon  marina  cserula 
Qua  ruit  irruptio 
Per  pelagi  itinera 
Cum  bullis  et  brumalibus 
Oceanus  cum  molibus 
Pulsabat  promontoria, 
Sic  turgescebat  trucibus 
Infligendo  fluminibus 
Quid  dicam  de  ingentibus 
Quae  nullus  nequet  numero 
En  multa  in  miraculo 
Clara  Christi  clementia 
Cum  grata  gallicinia 
Suscitarent  sonantibus 
Tum  binis  stantes  classibus, 
Matutinam  melodiam 
En  statim  fulcra,  flamine, 
Tigna  tota  cum  trabibus 
Vacillabant  ab  omnibus 
In  tantis  tempestatibus 
Nostra  pavent  praecordia 
Quando  cernebant  lumina 
Horrisonis  fragoribus 
Tum  tandem  cursu  caterva 
Portum  petit  Basilicae 
Sic  pelluntur  pericula 


Ab  Atlantis  prosapia. 
Ab  ortu  Solis  sidera : 
Librse  torpebat  trutina 
Cyclus  fuscatur  caterva, 
Nuncupari  antiquitus, 
Per  Olympum  lucentibus. 
Sicut  solebat  Sirius, 
Abscondunt  polos  pallia 
Late  per  cseli  culmina 
Flammam  vomunt  fastigia 
Procedit  collidentibus  : 
Glomerantur  in  glarea. 
Ventorum  ac  correptio 
Salsa  spumabant  aequora 
Undosus  vortex  fluctibus, 
Atque  diris  dodrantibus 
SufTragante  victoria. 
Pontus  ventorum  flatibus 
Scopulosis  marginibus. 
Altithroni  operibus 
Computare  in  calculo  ? 
Nunc  apparent  propatulo 
Per  haec  facta  recentia, 
Quasi  quarta  vigilia 
Somniculosos  cantibus. 
Celebramus  concentibus 
Ac  synaxis  psalmodiam. 
Nutabant  a  fundamine 
Tremebunda  ingentibus 
Aulae  pulsatis  partibus, 
Ac  Aurorse  turbinibus 
Tot  monstrorum  prodigia 
Tecta  et  laquearia 
Concuti  et  creporibus 
Confracta  linquens  limina, 
Populante  pernicie, 
Per  matris  adminicula 

Quidam  discrimen  duobus 
Per  devexa  ac  lubrica 
Metuebant  magnopere 
Porro  cum  tetras  tenebrae 
Fatiscentes  velamine, 
Scissa  caeca  caligine 
Tum  videns  ab  ecclesia 
En,  inquam,  noctis  horridse 
Ecce  casae  cacumina 
Quae  solebant  lautissimae 
En  genistarum  aprica 
Pelluntur  parietibus 
Heu  tectorum  tutamina 
Ecce  crates  a  culmine 
Flatus  ssevi  spiramina 
Et  nisi  natalitia 
Tuerentur  trementia 
Forsan  quassati  culmine 
Quemadmodum  crudeliter 
Propalant  Evangelica 
Turris  fregisse  fragmina 
Ergo  Christo  in  commune 
Grates  dicamus  dulciter 
Doxa  Deo  ingenito, 
Simul  cum  sancto  supera 


Devitantes  cum  saltibus, 
Clivosi  ruris  latera 
Casam  contritam  crepere, 
Praeterissent  et  latebrae 
Orto  jubaris  lumine, 
Quasi  mortis  imagine. 
Tigilli  fusa  fragmina, 
Nunc  apparent  spectacula 
Cadebant  ad  fundamina, 
Sumi  dulces  delicise 
Frondosarum  velamina 
Fabrorum  arietibus. 
Prosternuntur  in  platea  : 
Ruunt  sine  munimine 
Haec  fecerunt  ludibria. 
Pauli  sancti  solennia 
Timidorum  preecordia, 
Quateremur  et  fulmine. 
Novies  binos  circiter, 
Trini  Tonantis  famina, 
Cum  immensa  maceria. 
Adempti  a  discrimine, 
Manenti  immortaliter 
Atque  gnato  progenito, 
Flatu  regente  saecula. 


FINIT  CARMEN  ALDHELMI. 


Tncipit  Carmen  aliud. 


Nuper  de  illabentibus 
Absque  mora  mea  tuum 
Quemadmodum  mellificis 
Illustris  quondam  Poeta 
Styli  calamo  stridulo 
Sacris  inserit  schedulis 
Evolutam  labilibus 


Binis  brumae  temporibus 
Mox  completa  vergentium 
Heroicorum  versibus 
Romae  urbis  indigena 
Caraxante  persedulo 
Doctiloquus  Sedulius 
Mimdi  molem  rotatibus 

Protelata  praepatulis 
Pepulisse  perniciter 
Trini  fuere  famine 
Divulgati  per  sethera 
Virtutum  quos  redimita 
Paetanamque  per  fabricam 
Fidei  necnon  trilicibus 
Sic  truduntur  tyrannidis 
Quibus  horrende  irruit 
Bellicosus  in  agone 
Consternatus  quid  veritat 
Christi  crucis  per  culmina 
Quae  fugax  Orcas  horridis 
At  vos  famosi  viribus 
Trucem  vicistis  tropaeo 
Qui  propinquos  et  patrias 
Jgnoti  ruris  cespites 
Neque  furentes  vortices 
Turgentis  Ditis  tellurem 
Neque  latrones  libidis 
Laetiferae  libidinis 
Abstrahuntque  exuvias 
Neque  belluae  vibrantibus 
Aberrantes  per  devia 
Celsorum  Christi  militum 
Tum  Agapoe  pro  numinis 
Gradientes  sublimia 
Illum  visendi  gratia 
Nacta  foret  a  numine 
Omnes  hi  in  Domino 
Essent  juncti  bitumine 
Tandem  decurre  concite 
iEdem  almam  adiere 
Ubi  Petri  corpusculum 
Tum  altare  felicibus 
Prosilit  de  ergastulo 
Clavigero  et  regiae 


Intervalla  obstaculis 
Parum  sistens  stabiliter. 
Viri  absque  cunctamine 
Summi  Olympi  supera, 
Cristatos  cingit  corona 
^Ethralis  heri  vegetam 
Girant  thoracis  humeros 
Te  labiosa  tironis 
Imber  veluti  ingruit 
Christi  adverso  agmine 
Furvex  erectus  indicat 
Ferimus  frontis  vexilla 
Timet  telorum  imbribus. 
Viri  sudantes  strenuis, 
Hostem  belli  aethereo, 
Aspernantes  peregrinos 
Adistis  casu  praecipites; 
Undisonis  fragoribus 
Debellantis  per  terrorem 
Glomerantes  genuinis 
Luridaeque  Cupidinis 
Legentibus  per  avias. 
Rabidi  rostri  rictibus 
Dumosi  ruris  limina 
Refraenarunt  propositum 
Iter  suum  conaminis 
Petri  petunt  suffragia, 
Frequentant  ut  amnestia 
Petri  juvanti  famine 
Bini  sane  pro  saeculo 
Germanitatis  uscidae 
Perlongi  callis  limite 
Patriam  quam  petiere 
Latet  tellure  conditum. 
Conterinis  fratribus 
Carnis  evulsus  clanculo 
Caeli  adhaesit  munita? 

Quo  evectus  florentibus 
Sociatus  sublimibus 
Regnat  istic  per  saecula 
Bini  bini  beantibus 
Virentes  ac  si  floscula 
Olini  spretas  agilibus 
Non  quid  luxu  labilia 
Sed  quid  fertur  non  minima 
Quibus  ditatur  arida 
En  vehebant  volumina 
Multimodis  et  mysticis 
Quorum  auctor  caelitus 
Quae  Prophetae  Apostoli 
Indiderunt  pergamenae 
Nunc  vestium  velamina 
Mirificoque  munere 
Quaeque  ita  inormia 
Pulchro  prorsus  propagine 
Gnari  quaedam  genimina 
Foliis  quique  vescitur 
Cumque  proles  progreditur 
Neque  illos  qui  genuit 
Fcetum  fluant  ex  semine 
Sed  quid  magis  mirabile 
Ova  viri  et  fceminae 
Parturire  progenitum 
Lana  ostri  elabitur 
Spissam  ceu  aranea 
Tumque  lanae  latratibus 
Fila  in  quae  revolvitur 
Inde  sumuntur  Serica 
Quorum  persplendet  species 
Paradisi  puniceis 
Quibus  inter  eburnea 
Sic,  sic  sane  sanguinea 
Pulchre  picta  perniveo 
Viridi  fulvo  floreo 


Paradisi  cespitibus 
Angelorum  cum  millibus, 
Carpens  aeterna  gaudia. 
Meritorum  meatibus 
Paradisi  per  florea 
Patrias  petunt  cursibus 
Cosmi  quaerunt  quisquilia 
Charismatum  donamina, 
Animarum  per  florida. 
Numerosa  per  agmina. 
Elucubrata  normulis 
Adesse  constat  alitus, 
Doctiloqui  oraculi 
Almo  inflanti  flamine 
Ulla  produnt  oramina 
Perferebant  propere. 
Eliciunt  exordia 
Deprompta  in  origine 
Vermis  fuerunt  minima 
Brumae  meatum  oritur. 
Ovorum  alvo  oritur 
Vermis  idem  recaluit 
Imo  naturae  germine 
Mundo  et  desperabile 
Calificati  calore 
Fcetum  vellere  vegetum 
Vermiculo  cum  vertitur 
Telam  texit  muscanea. 
Fusae  valde  volantibus 
Veluti  setis  torquetur 
Quae  portabant  promiscua 
Pulchra  ceu  planities 
Purpurata  cum  roseis 
Lilia  locant  linea 
Sericorum  insignia 
Colore  atque  croceo, 
Fucata  atque  lanea 


ANONYMI  EPISTOLA  AD  SOROREM  ANONYMAM. 


111 


Ut  peplorum  per  pallia 
Tam  Sanctornm  reliquias 
Advehebant  inormiter 
Quae  concedunt  oramina 
Necnon  adhuc  munusculum 
Toracydos  tuentibus 
Imagines  auriferis 
Cumque  multa  magnanima 
Christi  sponsae  EccJesiae 
Et  ipsorum  et  omnium 
Valetote  felicibus 


Pulchra  pandunt  ornamina 
Nonnullomm  eximias 
Dicatus  nutu  naviter 
Orantium  fidelia 
Quidam  addunt  pulcherrimum 
Retorquentes  luminibus 
Christi  matris  capitibus 
Perducebant  donamina 
Cuncta  ferebant  opimae 
Matri  Christo  credentium 
Vitam  clausuri  calcibus. 


FINIT  CARMEN. 


Incipit  Carmen  Aliud. 


Summum  satorem  solia 
Alti  Olympi  arcibus 
Cuncta  cernens  cacumine 
Alta  poli  et  infima 
Cujus  immensa  munera 
Antequam  rictu  rabido 
Ore  halitum  corpore 
Carminare  concentibus 
Ipsum  profecto  precibus 
Allidens  libentissime 
Curvatam  colli  cervicem 
Titubanti  tutamina 
Sacrosancta  sublimiter 
Alma  per  adminicula 
Quibus  infesti  fortibus 
Christi  tyronum  cassibus 
Afflant  necantes  imbribus 
Illos,  illos  Omnipotens 
Ubi  Typho  teterrimus 
Girat  torquens  gurgitibus 
En  pilarum  acerrima 


Sedit  qui  per  aethralia, 
Obvallatus  minacibus, 
Caelorum  summo  lumine 
Telluris  latae  limina 
Nequeo  prorsus  fuuera 
Raptent  et  rodant  avido, 
Sortis  rigenti  torpore 
Celsae  laudis  stridentibus 
Peto  profusis  fletibus, 
Solo  tenus  saepissime, 
Capitis  atque  verticem, 
Tribuat  per  solamina 
Suffragans  manu  fortiter, 
Hostium  demat  spicula 
Ferant  thoracas  humeris 
Caesis  fcedis  fragoribus 
Telorum  et  micantibus 
Trudat  aeternis  tenebris 
Tortis  globorum  gremiis 
Atri  ignis  ultricibus 
Parma  pellat  acumina 

Hostium  a  ferocibus 
Concertantes  agonibus 
iEtherius  qui  onmia 
Verbi  tantum  cum  Numine 
Mihi  nova  qui  nutibus 
Literarum  cum  lusibus 
Facunda  funde  famina 
Queam  ccepto  in  carmine 
Virum  virtutum  rumore 
Cassem  priscum  cum  nomine 
Astra  Olympi  ignito 
Larem  librant  lucifluam 
Molem  mundo  minacibus 
Fumum  furvum  frigoribus 
Caeli  jubar  e  culmine 
Titan  tremet  torrentibus 
Passim  orbis  per  marginem 
Phoebe  quoque  flagrantibus 
Noctem  nigram  nubeculis 
Ambo  spargunt  spiramina 
Neque  nocent  nitoribus 
Ruris  rigati  rivulo 
Sed  lutosam  liquoribus 
Arebant  astra  ignito 
Gliscunt  ut  glebae  germina 
Situ  roscido  robora, 
Succorum  sumunt  saporem 
Ista  cassis  per  culmina 
Gloriosa  per  agmina 
Rutilanti  redimita 
Astra  convexi  Olympi 
Aldelmum  nam  altissimum 
Alto  nostratum  nomine 
Pollentem  per  caelestia 
Sic,  sic  sane  sublimibus 
Cseli  ceu  per  culmina 
Illis,  illis  in  omnibus 


Protegens  arundinibus 
Christo  semper  fidelibus, 
Mundi  herus  molimina 
Formasti  in  origine. 
Aggrederer  nutantibus 
Odis  coaptem  usibus, 

Celso  proferre  famine 
Fulgescentem  in  sethere 
Comptum  veluti  lumine 
Ardui  orbi  vegeto 
Lustrant  axis  ignifluam 
Eminentem  cum  arcibus 
Foci  complent  caloribus 
Croceo  fundunt  fulmine. 
Tedis  late  lucentibus 
Adusque  caeli  cardinem 
Fratrem  juvat  ardoribus 
Lucem  lustrat  corniculis 
Iguis  aethralis  lumina 
Nemorosis  cespitibus 
Roscidi  roris  sedulo 
Tellurem  humectantibus 
Torrentis  globi  jaculo 
Dura  atque  tenerrima 
Quaeque  virescunt  tenera 
Severum  nam  per  vaporem. 
Prisci  pandunt  praefulgida 
Gemmifera  oramina 
Obrizo  velut  limpida 
Orbi  clarescunt  viridi 
Cano  atque  clarissimum 
Nuncupatum  et  numine 
Potentem  ac  terrestria 
Satis  ornatum  cultibus 
Candent  per  orta  fulmina. 
iEqualeni  dico  actibus 

Quaeque  fari  sublimiter 
Surgens  nempe  prolixitas 
Tibi  salus  per  ssecula 
Maneat  immortaliter 


Odis  hujus  inormiter 
Refragat  atque  vastitas. 
Sospes  ab  usque  macula 
Fine  tenus  feliciter. 


FINIT  CARMEN. 


Incipit  Carmen  Aliud. 


Vale,  vale,  fidissime. 
Quem  in  cordis  cubiculo 
Ave  Hova  altissime 
Salutatis  supplicibus 
Te,  te  herus  in  omnibus 
Forma  et  visu  virilem, 
Tuam  primum  propaginem 
Curiose  conjicere 
Nullus  valet  volucribus 
Tamen  aggressi  gaudiis, 
Summo  satore  sobolis 
Generosa  progenitus 
Statura  spectabilis, 
Caput  candescens  crinibus 
Lucent  sub  fronte  lumina 
Cseli  candescunt  calida 
Gense  gemellae  collibus 
Pedetentim  purpureo 
Rosa  veluti  rutilis 
Aures  auscultant  omnia 
Almi  oris  innumera 
Adest  verbosa  fulgidum 
Manus,  manus  mirabiles 
Tibise  cursu  teretes, 
Ssepe  sequuntur  cursibus 
Nam  si  centenis  clamitet 
Ferrea  voce  fremitans, 
Nequit  sane  in  saeculo 


Phile,  Christi  carissime, 
Cingo  amoris  vinculo, 
Olim  sodes  sanctissime, 
Ethelwaldi  cum  vocibus. 
Clarum  creavit  actibus, 
Facto  et  dicto  senilem, 
Per  profundam  indaginem 
Mentis  atque  inspicere 
Summi  cseli  sub  nubibus. 
Loquemur  parum  trepidis 
Satus  fuisti  nobilis 
Genitrice  expeditus, 
Statu  et  forma  agilis 
Cingunt  capilli  nitidis. 
Lati  ceu  per  culmina 
Clari  fulgoris  sidera 
Glomerantur  cum  ollibus, 
Pictse  fuco  et  niveo : 
Radiat  valde  floseulis 
Verba  ex  ore  prodita 
Nequeunt  fari  munera 
Sophia  et  omne  lucidum. 
Multum  pedes  placabiles 
Tantum  fortes  ut  sonipes: 
Salientes  praepetibus 
Quisque  lignis  et  vocitet 
Valde  et  ore  crepitans 
Ullus  fari  oraculo 

Quantum  mundo  mirabilem 
Neque  altum  ingenium 
Ullus  valet  sonantibus 
Quod  idcirco  non  offero 
Qui  mundi  per  omnia 
Sospitem  tete  sordibus 
Tegat  totum  tutamine 
Bite  reddens  refugium 
Inque  locet  gethereum 
Ubi  semper  consortium 
Fine  carens,  caelestibus 


Explicare  mortalium 
Licet  clamet  concentibus 
Laude  quavis  nec  refero 
Cunctis  claret  confinia 
Servet  herus  ab  omnibus 
Truso  hostis  acumine 
Robustum  per  sufFragium 
Caelestis  sceptri  gremium, 
Perfruaris  Angelicum 
Vitam  deges  cespitibus. 


TFINIT  CARMEN. 


VIII.  DE  BASILICA  EDIFICATA  A  BUGGE 
FILIA  REGIS  ANGLIiE. 


OC  templum   Bugge  pulcro 

molimine  structum 
Nobilis  erexit  Ceutwini  filia 
regis, 

Qui  prius  imperium  Saxonum 

rite  regebat, 
Donec  praesentis  contemnens 

culmina  regni, 
Divitias  mundi  rerumque  reli- 
quit  habenas, 
Plurima  basilicis  impendens  rura  novellis, 
Qua  nunc  Christicolae  servant  monastica  jura. 
Exin  sacratam  perrexit  quserere  vitam, 
Dum  proprium  linquit  Christi  pro  nomine  regnum ; 
Qui  tamen  ante  tribus  gessit  certamina  pugnis, 
Et  ternis  pariter  confecit  bella  triumphis. 
Sic  rexit  regnum  plures  feliciter  annos, 
Donec  conversus  cellam  migravit  in  almam 
Inde  petit  superas  meritis  splendentibus  arces 
Angelicis  turmis  ad  caeli  culmina  ductus, 
Caelicolis  junctus  laetatur  sorte  superna. 
Post  hunc  successit  bello  famosus  et  armis 
Rex  Cadwalla  potens  regni  possessor  et  haeres. 
Sed  mox  imperium  mundi  sceptrumque  relinquens, 
i  2 

Turgida  cuni  ratibus  sulcabat  caerula  curvis, 
Et  maris  aequoreos  lustrabat  regmine  campos, 
Algida  ventosis  crepitabant  carbasa  flabris, 
Donec  barca  rudi  pulsabat  littora  rostro. 
Exin  nimbosas  transcendit  passibus  Alpes 
Aggeribus  niveis  et  montis  vertice  septas. 
Cujus  in  adventu  gaudet  clementia  Roinae, 
Et  .simul  ecclesiae  laetatur  clerus  in  urbe, 
Dum  mergi  meruit  baptismi  gurgite  felix. 
Post  albas  igitur  morbo  correptus  egrescit, 
Do.nec  mortalis  clausit  spiracula  vitae, 
Alta  supernorum  conquirens  regna  polorum, 
Clarum  stelligeri  conscendens  culmen  Olympi. 

Sed  his  principibus  caelum  penetrantibus  altum, 
Quorum  descripsi  jam  bina  vocabula  dudum, 
Ter.tius  accepit  sceptrum  regnator  opimum, 
Quem  elamant*Eni  certo  cognomine  gentes, 
Qui  nunc  imperium  Saxonum  jure  gubernat. 
Quo  regnante  novum  praecelsa  mole  sacellum 
Bugge  construxit  supplex  vernacula  Christi, 
Qua  fulgent  arae  bis  seno  nomine  sacrae 
Insuper  apsidam  consecrat  Virginis  arae. 
Praesentem  ergo  diem  cuncti  celebremus  ovantes, 
Et  reciproca  Deo  modulemur  carmina  Christo. 
Menstrua  volvuntur  alternis  tempora  festis, 
Et  vicibus  certis  annorum  lustra  rotabunt. 
Dulcibus  antiphonae  pulsent  accentibus  aures, 
Classibus  et  geminis  psalmorum  concrepet  oda, 
Hymnistae  crebro  vox  articulata  resultet, 
Et  celsum  quatiat  clamoso  carmine  culmen. 
Fratres  concordi  laudemus  voce  tonantem, 
Cantibus  et  crebris  conclamet  turba  sororum. 
Hymnos  ac  psalmos  et  responsoria  festis 
Congrua  promamus  subter  testudine  templi^ 
Psalterii  melos  fantes  modulamine  crebro, 
Atque  decem  fidibus  nitamur  tendere  lyram, 
Ut  Psalmista  monet  bis  quinis  psallere  fibris. 

Unusquisque  novum  comat  cum  voce  sacellum, 
Et  lector  lectrixve  volumina  sacra  resolvat. 
Istam  nempe  diem,  qua  templi  festa  coruscant, 
Nativitate  sua  sacravit  virgo  Maria, 
Quam  jugiter  renovant  Augusti  tempora  mensis 
Dividitur  medio  dum  torrens  sextilis  orbe, 
Qui  nobis  iterum  restaurat  gaudia  mentis, 
Dum  vicibus  recleunt  solennia  festa  Marise, 
Et  veneranda  piis  flagrant  altaria  donis. 
Hsec  domus  interius  resplendet  luce  serena, 
Quam  sol  per  vitreas  illustrat  forte  fenestras, 
Limpida  quadrato  diffundens  lumina  templo. 
Plurima  basilicse  sunt  ornamenta  recentis, 
Aurea  contortis  flavescunt  pallia  filis, 
Quae  sunt  altaris  sacri  velamina  pulcra. 
Aureus  atque  calix  gemmis  fulgescit  opertus, 
Ut  cselum  rutilat  stellis  ardentibus  aptum, 
Sic  lata  argento  constat  fabricata  patena, 
Quae  divina  gerunt  nostrse  medicamina  vitse, 
Corpore  nam  Christi  sacroque  cruore  nutrimur. 
Hic  crucis  ex  auro  splendescit  lamina  fulvo, 
Argentique  simul  gemmis  ornata  metalla. 
Hic  quoque  thuribulum  capitellis  undique  cinctum 
Pendet  de  summo,  fumosa  foramina  pandens. 
De  quibus  ambrosiam  spirabunt  thura  Sabsea 
Quando  sacerdotes  missas  offerre  jubentur. 
Nunc  clara  ingenito  dicatur  gloria  patri, 
Nec  minus  et  genito  promatur  gloria  nato, 
Spiritus  atque  sacer  consorti  laude  fruatur. 


IX.    POEMA  DE  ARIS  BEATJE  MARIJE  ET 
DUODECIM  APOSTOLIS  DEDICATIS. 


I. 


ANC  aulam  Domini  servat  tu- 

tela  Mariae, 
Cui  veneranda  mdis  sacrantur 
wMfi  culmina  templi, 

\\{  /^Et  nova  consurgunt  sacris  vex- 
ISffiig  illa  triumphis. 

§|S^Hac  celebratur  honor  sacra^ 
Genitricis  in  aula, 
QuaB  verum  genuit  lumen  de 
Jfi  lumine  Patris, 


Quem  clamant  Titan  almo  spiramine  vates, 
Fcemina  praepollens,  et  sacra  puerpera  virgo. 
Audi  clementer  populorum  vota  precantum, 
Marcida  qui  riguis  humectant  imbribus  ora, 
Ac  genibus  tundunt  curvato  poplite  terram, 
Dum  veniam  fuso  lacrymarum  fonte  merentur, 
Et  crebris  precibus  delent  peccamina  vitae. 
Hsec,  inquam,  virgo  cselesti  pignore  fceta 
Edidit  ex  alvo  salvantem  ssecula  regem, 
Imperium  mundi  solus  qui  jure  gubernat, 
Ut  dudum  Angelico  discit  virguncula  fatu, 
Cum  Pater  altithronus  Gabriel  misisset  ab  astris. 
Haec  fuit  egregius  quam  promit  carmine  vates, 
Qui  Solymis  quondam  dives  regnavit  in  arvis, 
Hortus  conclusus  florenti  in  vertice  vernans, 

Fons  quoque  signatus  cselesti  gurgite  pollens, 
Necnon  et  turtur  tremulus.    Cui  praescius  infit 
Angelus:  En  sobolem  generabis  virgo  perenneim. 
Atque  puerperium  paritura  puerpera  gignes, 
Filius  altithroni  faustus  vocitetur  in  aevum. 
Spiritus  e  cselo  veniet  sanetissimus  in  te, 
Virtus  ecce  tuo  confert  umbracula  cordi. 
Patris  obumbrabit  te,  virgo,  celsa  potestas. 
Quo  dictu  matri  turgescunt  viscera  foetu, 
Qui  genitus  mundum  miseranda  labe  resolvit, 
Atque  crucifixus  polluta  piacula  tersit 


II. 

Hanc  Petrus  absidam  sanctorum  sorte  coronat,  * 
Claviger  aetherius  qui  portam  pandit  in  eethra 
Janitor  seternge  recludens  limina  vitse. 
Omnibus  hic  geminum  digessit  dogma  per  orbem, 
Quod  binis  constat  descriptum  rite  libellis, 
Pectore  qui  patulo  Christi  prsecepta  capessunt, 
Ut  prius  sequoreas  captabat  recte  catervas 
Linea  squamigeris  extendens  vincula  turmis  : 
Sic  hominum  cuneos  mundi  de  gurgite  raptos 
Ducit  ad  aeternum  cselesti  remige  regnum, 
Ut  tibi  Salvator  vera  cum  voce  spopondit, 
Quando  piscantem  panda  de  puppe  vocabat. 
Qui  ponti  pedibus  calcavit  cserula  glauci, 
Sed  mare  mergentem  tumidis  non  sorbuit  undis ; 
Dextera  dum  Christi  turgentia  marmora  pressit, 
Cujus  prsestabat  defunctis  umbra  medelam, 
Dum  sani  rursus  redeunt  ad  lumina  vitae, 
Quamvis  ante  nigrse  lustrassent  limina  mortis. 
Hic  quoque  poplitibus  necnon  et  cruce  gemello 
Claudum  restaurat  fretus  virtute  Tonantis, 
Et  cito  sanatis  praecepit  pergere  plantis, 

Quem  prius  ad  templum  gestabant  forte  propinquL 
Hic  etiam  binos  mulctavit  morte  malignos, 
Qui  pretium  fundi  celarunt  fraude  nefandum. 
Insuper  et  magicum  falsi  phantasma  Simonis 
Funditus  evacuans  tetras  detrusit  in  umbras, 
Romanum  vulgus  solvens  errore  vetusto. 
Qui  prsecelsa  rudis  scaudit  fastigia  turris, 
Atque  coronatus  lauri  de  fronde  volavit, 
Sed  mox  setherias  demittens  fructifer  auras 
Cernuus  ad  terram  confraetis  ossibus  ambo 
Corruit,  et  Petro  cessit  victoria  belli. 
Qui  cruce  confixus  gaudens  tormenta  luebat, 
Horrida  cmdelis  passurus  vulnera  ferri. 
Quem  Deus  seternis  ornatum  jure  triumphis, 
Arbiter  omnipotens  ad  cseli  culmina  vexit. 


III. 

Saulus,  qui  sanctus  mulctavit  carcere  turbas, 
Credulus  efficitur  mutato  nomine  Paulus, 
Plurima  frugiferis  dispergens  semina  verbis, 
De  quo  sacra  seges  mundi  succrevit  in  occa. 
Quem  Deus  infidum  caeli  clamavit  ab  arce, 
Quid  me  persequeris  dura  cum  calce,  refragans  ? 
Ergo  diem  ac  noctem,  ponti  sub  gurgite  mersus, 
Magna  supernarum  meruit  spectacula  rerum. 
Tertia  caelorum  raptus  fastigia  seandit, 
Atque  poli  proceres  vidit  cum  mente  maniplos, 
Quem  Pythonissa  procax  elamavit  voce  proterva. 
Spiritus  abscessit  Paulo  purgante  puellam, 
In  vacuasque  procul  fugiens  evanuit  auras, 
Ephebum  puerum  lustrantem  Tartara  mortis 
Suscitat  in  proprias  anima  penetrante  medullas. 
Nonne  manum  merito  geminis  fraudavit  ocellis 
Cerneret  ut  nunquam  splendentem  lumine  Phoebum  ? 


ET  DU0DECIM  APOSTOLIS  DEDICATIS. 


Cruribus  atque  suris  claudum  restaurat  egrotum, 
Quem  fortuna  prius  gressu  privavit  egentem. 
Sicque  patrem  populi  quem  febris  torsit  anhela 
Torridus  atque  calor,  frigus  brumale  coquebat. 
Necnon  extales  multa  poena  pudenda 
Curavit  citius  Domino  tribuente  medelam, 
Dum  sarmenta  prius  glomeraret  Paulus  ad  ignem 
Torribus  ut  pellat  brumosis  frigida  nimbis, 
Vipera  dira  manum  lethali  dente  momordit : 
Sed  Paulus  gelidum  non  sensit  vulnere  virus, 
Laedere  nec  sanctum  valuit  crudele  venenum. 
Denique  squamosa  contectum  pelle  chelydrum 
Protinus  in  flammas  torrendum  tradidit  atras, 
Postquam  complevit  labentis  tempora  vitee, 
Martyrium  rubro  qusesivit  sanguine  sacrum, 
Purpureusque  cruor  venarum  fonte  cucurrit. 
Ossa  tegat  tellus  quamvis  modo  mole  sepulcri, 
Attamen  in  proceras  ascendit  spiritus  arces, 
Caetibus  Angelicis  nimbosa  per  sethera  ductus. 


Hic  simul  Andreas  templi  tutabitur  aram 
Petri  germanus,  qui  quondam  funera  lethi 
Horrida  perpessus  sacrata  carne  pependit. 
Quem  Deus  Oceani  lustrantem  frustra  phaselo 
Cselitus  adscivit  gradiens  per  littora  ponti. 
Protinus  Andreas  compunctus  voce  Tonantis 
Credidit  seternum  salvantem  ssecula  regem, 
Pendula  capturse  contemnens  retia  spretae, 
Et  dicto  citius  Christi  prsecepta  facessit. 
Quis  numerare  valet  populosis  oppida  turbis, 
Illius  eloquio  quge  fana  profana  fricabant 
Credula  pandentes  Regi  prsecordia  Christo  ? 
Nempe  vicem  Domino  solvebat  calce  cruenta, 
Dum  crucis  in  patulo  suspensus  stipite  martyr 


IV. 

Ultima  mortalis  clausit  spiracula  vitse, 
Purpureas  sumens  Christo  regnante  coronas. 


Hic  quoque  Jacobus  cretus  genitore  vetusto 
Delubrum  sancto  defendit  tegmine  celsum, 
Qui  clamante  pio  ponti  de  margine  Christo 
Linquebat  proprium  panda  cum  puppe  parentem. 
Primitus  Hispanas  convertit  dogmate  gentes, 
Barbara  divinis  convertens  agmina  dictis, 
Quae  priscos  dudum  ritus  et  lurida  fana 
Daemonis  horrendi  decepta  fraude  colebant. 
Plurima  sic  praesul  patravit  signa  stupendus, 
Quge  nunc  in  chartis  scribuntur  rite  quadratis. 
Hunc  trux  Herodes,  regni  Tetrarcha  tyrannus, 
Percussum  machera  crudeli  morte  necavit: 
Quem  pater  excelsus,  qui  sanctos  jure  triumphat, 
Vexit  in  setherias  meritis  fulgentibus  arces. 


Nec  minis  interea  glomeratur  virgo  Joannes 
Quem  germana  simul  junxit  concordia  Christo, 
Dum  pandam  vetulo  linquit  cum  Patre  carinam, 
Retibus  sequoreas  claudentem  marmore  prsedas, 
Qui  prius  algosis  verrebat  ceerula  remis: 
Piscibns  insidias  nectens  sub  gurgite  ponti, 
Sed  clamante  Deo  luctantes  littore  lymphas, 
Retiferamque  navem  caro  cum  fratre  relinquit, 
Et  Dominum  sequitur  cceli  qui  regnat  in  arce. 
Hic  fuit  egregius  Christi  regnantis  alumnus 
Omnibus  anterior,  magno  dilectus  amore, 
Quem  Rex  cxtorrem  Romae  qui  regna  regebat, 


VI. 

Trusit  in  exilium  cymba  trans  ceerula  vectum, 
Exul  qua  positus  rerum  spectacula  plura, 
Crevit  in  extasi  caelesti  numine  fretus. 
Quae  modo  membranis  per  mundum  scripta  legunti 
Pausatque  effoeto  praefatus  corpore  praesul, 
Praemia  sumpturus  cum  clanget  classica  salpinx. 
Ultima  dum  priscis  labuntur  tempora  saeclis. 


VII. 

Hic  Thomas  Didymus,  nomen  sortitus  Achivum, 
Servat  sacratum  sarta  testudine  templum, 
Vulnera  qui  tangens  crudeli  cuspide  gesta 
Credidit  extemplo  salvantem  saecla  monarchum  : 
Quamvis  ante  foret  sociis  incredulus  almis, 
Atque  fidem  dubio  gestaret  corde  sinistram, 
Dum  chaos  inferni  surgens  de  morte  Redemptor 
Linqueret  abstmsum  vasta  comitante  caterva, 
Sed  mox  ambiguum  convertit  rubra  cicatrix, 
Discipulo  palpante  trucis  vulnuscula  ferri, 
Dum  foribus  clausis  trepidans  qua  turba  latebat 
Pacifer  intraret  Christus  Salvator  in  aulam. 
Hunc  igitur  soboles  misit  veneranda  Tonantis 
Evas  gentes  almis  convertere  biblis, 
Plurima  magnificis  patrantem  signa  triumphis. 
India  tum  sacris  coluit  simulacra  nefandis 
Doctrinis  veterum  stolidis  instructa  parentum, 
Sed  confessa  fidem  Thoma  lucrante  salutem 
Credidit  in  Christum  coeli  qui  sceptra  gubernat. 
Denique  transacto  praesentis  tempore  vitae 
Protinus  aethereum  Thomas  lustravit  Olympum 
Quem  fani  flamen  veteris  cultorque  sacelli 
Sanguine  rorantem  rigida  transverberat  ense, 
Praemia  sumpturum  cum  tellus  sponte  dehiscet, 
Omnia  de  priscis  et  surgent  corpora  tumbis. 

VIII. 

Necnon  Jacobus,  Christi  matertera  cretus, 

Et  consobrini  felici  nomine  fretus, 

Hanc  aedem  Doinini  de  summo  servat  Olympo, 

Quem  plebs  Judgea  ssevo  bacchante  tumaltu 

Pulsum  de  pinna  fullonis  fuste  necavit, 

Quod  Christum  populis  scandens  fastigia  templi 

Concionaretur  crebro  sermone  sacerdos. 

In  cujus  genibus  pellis  callosa  refertur, 

Dum  crebris  vicibus  oraret  voce  Tonantem, 

Poplitibus  flexis  tundens  pavimenta  sacelli, 

Lanea  villosi  sprevit  velamina  pepli, 

Linea  brumosis  sumens  mantilia  flabris. 

Sic  quoque  flagrantem  contemnens  corpore  nardum 

Thermarum  penitus  neglexit  pectore  pompam. 

Non  cirrhos  capitis  ferrata  forcipe  demsit, 

Nec  culter  malas  vestis  lanugine  rasit: 

Cujus  virtutum  tanta  prseconia  constant, 

Ut  vindicta  necis,  quam  dira  morte  luebat, 

Interitus  fieret  Solymoe  populique  ruina, 

Dum  Titus  Csesar  densa  comitante  caterva 

Cum  genitore  simul  Romanis  arcibus  orto. 

Urbem  ferriferis  vallaret  millibus  amplam, 

Donec  dira  fames  consumsit  strage  catervas 

Moenibus  obstructas  et  muri  carcere  septas, 

Tempore  quo  tenerum  mactavit  foemina  natum, 

Insuper  assandum  verubus  transfixit  acutis, 

Quem  coctum  laribus  crudelis  mater  edebat 

Humanse  penitus  naturse  jura  resolvens, 

Horresco  referens  effebi  funus  acerbum. 

Sic  vindicta  crucis  mulctavit  clade  nefandos. 

Sic  quoque  Jacobi  mulctavit  passio  sontes. 

Undecies  centena  simul  cecidisse  leguntur 

Millia  per  miseram  moribundis  civibus  urbem. 

Insuper  et  centum  venduntur  millia  passim, 

Quos  rigidus  ferri  neglectus  mucro  reliquit, 
Et  farnis  exigua  perierunt  funera  stipe. 

IX. 

Hic  quoque  coinmemoratmetroium  comma  Philippum 
Quera  pius  aethrali  ditavit  gratia  Christus, 
Barbara  qui  docuit  doctrinis  agmina  sacris 
Credere  per  Scythiam  salvantem  saecula  Christum, 
Qui  dudum  tetra  torpebant  mortis  in  umbra 
Auctorem  lucis  tenebroso  corde  negantes, 
Atque  creaturae  famulantes  ordine  verso. 
Donec  Apostolicam  exhauserunt  aure  loquelam, 
Limpida  perpetui  cernentes  lumina  Phoebi. 
Omnes  certatim  merguntur  gurgite  sacro  , 
Flagitium  sceleris  purgantes  fonte  lavacri. 
Inde  Asiam  properat  sanctis  convertere  byblis, 
Idola  quae  dudum  decepta  fraude  colebat, 
Credula  sed  citius  pandit  praecordia  Christo 
Splendida  discipuli  dum  fantis  verba  capessit 
Sic  felix  Asiae  convertit  dogmate  regnum, 
In  qua  post  obitum  fatali  sorte  quiescit, 
Cujus  hoc  templum  sacrata  tuebitur  ara, 


X. 

Ultima  terrarum  praepollens  India  constat, 
Quam  tres  in  partes  librorum  scripta  sequestrant, 
Idola  quae  coluit  paganis  dedita  sacris. 
Sed  Bartholomeus  destruxit  lurida  fana,  \/ 
Effigies  veterum  confringens  jure  deorum, 
Hebrea  quem  clamat  peregrinis  lingua  loquelis. 
Proles  suspendentis  aquas  in  nubibus  atris, 
Humida  nimbosis  dum  stillant  aethera  guttis, 
Quot  signat  procerum  caelestis  dona  profundi, 
Ut  quondam  cecinit  psalmorum  carmine  vates  : 

Ecce  latex  rorat  tenebrosis  nubibus  aeris. 

Post  haec  Martyrii  mercatur  serta  cruenta, 

Et  sequitur  Dominum  pictus  cum  stigmate  Christi, 

Cujus  hoc  templum  veneranda  tuebitur  ara. 


XI. 

Mattheus  egregium  describens  dogma  salutis, 

Hebrea  per  simplum  degessit  dicta  libellum, 

Plurima  sanctificis  narrans  miracula  saeclis, 

Qua3  modo  per  mundum  divulgant  scripta  triquadrum. 

Quem  Phison  fluvius  Paradisi  fonte  redundans 

Tropica  portendit  pandens  mysteria  rerum. 

Fontis  designat  Salvator  jure  figuram 

De  quo  quadrifluis  decurrunt  flumina  rivis. 

Quatuor  ut  quondam  nascentis  origine  saecli 

Limpida  per  latum  fluxerunt  flumina  mundum5 

Quae  rubros  flores  et  prata  virentia  glebis 

Gurgitibus  puris  et  glauco  rore  rigabant : 

Sic  doctrina  Dei  fluxit  de  fonte  quaterno 

Arida  divinis  irrorans  corda  scatebris. 

Hanc  scriptor  verax  expressit  Mattheus  olim, 

Quemque  Propheta  Dei  sacro  spiramine  plenus 

Humana  specie  vidit  signarier  olim. 

Quod  Christi  patres  et  avos  numeraret  avorum 

E  queis  Salvator  noster  cunabula  sacri 

Sumpserat  in  mundo  scelerata  piacula  clemens. 


Simon  Zelotes  nec  non  Cananeus  idem, 
Inter  Apostolicos  Petri  cognomine  functus, 
Caetus  qui  docuit  Gentiles  dogma  supernum 
Ut  celsum  peterent  coelesti  tramite  regnum. 
Cujus  in  hac  aula  sacra  servabitur  ara, 
Cum  polus  et  tellus  ac  ponti  flustra  fatiscant, 

Donec  supremis  scintillent  saecla  favillis, 
Et  mundi  moles,  montes  collesque  liquescant, 
Atque  creaturse  cerarum  fluxus  ad  instar 
Machina  succumbat  flamma  crepitante  per  orbem» 


XIII. 

Supremus  numerum  concludat  Thaddeus  almum?K" 
Cui  cognomen  erat  prseclarum  Libbeus  olim, 
Quem  duxisse  ferunt  Christi  cum  grammate  schedam 
Abagaro,  quondam  qui  regni  sceptra  regebat, 
Postquam  Tartareum  damnavit  morte  tyrannum, 
Et  tetris  Erebi  gaudens  emersit  ab  antris. 
Exin  sidereum  Christus  conscendit  Olympum, 
Dicitur  hic  etiam  vulgato  nomine  Judas, 
Cujus  preesenti  laudes  celebrantur  in  aula : 
Qui  nobis  binum  facundo  famine  byblum 
Edidit,  antiquas  promulgans  ore  loquelas, 
Quas  Enoch  prisco  descripsit  tempore  vates 
Ante  rapax  mundum  quam  pontus  plecteret  undis, 
Dicens,  Ecce  venit  Dominus  cum  millibus  almis 
Ponere  judicium  cunctis  habitantibus  orbem, 
Quos  nubes  appellat  aquas  stillante  carentes, 
Frigida  quas  rapidis  dispergunt  flamina  ventis, 
Nec  non  arboribus  sterili  de  stipite  natis 
Comparat,  Auctumni  quae  fructum  tempore  perdunt 
Sic  quoque  spumiferis  undarum  fluctibus  sequat 
Errabunda  vocans  cselorum  sidera  sontes, 
Qui  servata  restat  tenebrosis  poena  procellis. 
Nempe  feras  gentes  et  ponti  barbara  regna 
Judas  ad  Dominum  doctrinis  flexerat  almis, 
Cujus  in  Armenia  sopitum  morte  cadaver, 
Exsurrecturum  fatali  flne  quiescit, 
Sed  tamen  sethereas  lustravit  spiritus  arces. 

XIV. 

^  Hoc  sacer  observat  delubmm  Matthias  almum, 
iUnus  qui  fertur  de  septuaginta^fuisse 
Discipulis  Domini,  qui  sacrum  dogma  docebant, 
Quem  Deus  electum  signavit  sorte  superna, 
Dum  Judas  Scarioth  stropha  deceptus  iniqua 
Culmen  Apostolici  celsum  perdebat  honoris, 
Atque  fibras  olidas  tetro  cum  viscere  fundit : 
Cum  crepuit  medius  laqueo  suspensus  ab  alto, 
Qui  Dominum  lucis  redimentem  sanguine  ssecla 
Vendidit  ut  cupidus  fulvum  numisma  capessat. 
Matthias  idcirco  spreto  latrone  nefando 
In  Domino  fretus  numerum  supplevit  eundem, 
Junctus  Apostolicis  gratatur  jure  triumphis. 

Jam  bis  sena  simul  digessi  nomina  Patrum 
E  quibus  Altithrono  conversus  credidit  orbis. 

Hos  precibus  vema  crebris  et  pectore  fulvo, 
Ut  mihi  clementer  noxarum  pondera  laxent, 
Et  veniam  dantes  commissa  piacula  solvant : 
Quatenus  in  requiem  divina  gratia  fretus, 
Ultimus  ingrediar  Christo  regnante  per  sethram. 


X.   VERSUS  IN  HONOREM  APOSTOLORUM 
SCRIPTI,  DUM  AUCTOR  ECCLESIAM 
EORUM  ROM>E  INTRARET. 


IC  celebranda  rudis  florescit 

gloria  templi, 
Limpida  quae  sacri  signat  vex- 

illa  triumphi: 
Hic  Petrus  et  Paulus  tenebrosi 

lumina  mundi, 
Prsecipui   Patres   populi  qui 

frsena  gubernant, 
Carminibus  crebris  alma  vene- 
rantur  in  aula. 
Claviger  aetherius,  portam  qui  pandis  in  aethra, 
Candida  caelorum  recludens  regna  Tonantis, 
Exaudi  clemens  populorum  vota  precantum, 
Marcida  qui  riguis  humectant  imbribus  ora: 
Suscipe  singultus  commissa  piacla  gementum, 
Qui  prece  fragranti  torrent  peccamina  vitae. 
Maximus  en  Doctor  Paulus,  vocitatus  ab  axe 
Saulus,  qui  dictus  mutato  nomine  Paulus, 
Cum  cuperes  Christo  priscos  praeponere  ritus, 
Post  tenebras  claram  caepisti  cernere  lucem: 
Vocibus  orantum  nunc  aures  pande  benignas, 
Et  tutor  tremulis  cum  Petro  porrige  dextram, 
Sacra  frequentantes  aulae  qui  limina  lustrant: 
Quatenus  hic  scelerum  detur  indulgentia  perpes, 
Larga  de  pietate  fluens  et  fonte  superno: 
Dignis  qui  nunquam  populis  torpescit  in  aevum. 

Nuftc  primum  editum,  sed  valde  corruptum. 

UR  non  ex  aliquo  possit  con- 

fingere  nota 
Quae  fuerat  quondam  qui  vix- 

erat  ante  figuram, 
Ac  similemque  suae  jubeat  re- 

surgere  formae. 
Cum  sint  omnia  Dei,  reddet 

namque  omnia  pontus. 
Tellus  jussa  revomit  quicquid 
contexerat  olim. 
Si  quae  forte  rogis  dissolvit  flamma  sopitis, 
Aut  aliquem  vastis  absorbuit  sequor  in  imdis, 
Si  cujusque  fame  devorarant  viscera  pisces, 
Aut  fixere  ferae  crudelia  funera  membris, 
Alitibus  jacuit  rapto  de  corpore  sanguis, 
Ultima  nec  domino  negabunt  funera  quenquam 
Apparere  Deo  vivos  de  morte  necesse  est, 
Resumptisque  suis  homines  adstare  figuris. 
Semina  sic  jactis  creduntur  arida  terris, 
Et  penitus  pressis  parescunt  mortua  sulcis, 
Inde  recreatis  animatur  culmus  aristis. 
En  iterum  vivis  granescunt  fortia  granis, 
Concurruntque  .  .  .  vario  cum  fcenore  messes. 
Sidera  cuncta  cadunt,  iterum  renovata  lucescunt, 
Et  dies  in  densa  moritur  cum  lumine  nocte : 
Solque  cadit,  iterumque  redit  sub  lumioe  ccelum, 

Ortus  et  in  rutilo  fulgebit  orbe  peracto. 
Lux  perit  umbrato  veniente  vespere  mundo, 
Et  remeat  toto  renovatque  gaudia  saeclo. 
Sic  renovata  suo  vivit  de  funere  phoenix, 
Exemploque  suos  volucres  resurgit  in  hortus 
Et  nudata  foliis  suo  tempore  fructicat  arbor, 
Atque  iterum  pomis  curvantur  germina  rami. 
Ergo  ut  a  voce  mundo  tremente  divina, 
Et  penitus  pressis  virtutibus  setheris  altis, 
Tunc  fragor  ingenitus  et  maxima  murmura  coeli, 
Promovente  Deo  veniente  judice  mundi. 
Protinus  innumeri  concurrere  ire  ministri. 
Convallantque  Deum  cum  majestate  celesti. 
Angelica  latae  descendens  agmina  terris, 
Omnes  nuntii  Dei,  quibus  est  divina  facultas; 
Praecipuae  forma  virtutis  spiritus  omnes. 
Igneus  his  vigor  est  et  nobillima  corpora  ccelo 
Vis  divina  migrat,  in  totum  intonat  aether 
Hic  trepidans  terra  penitus  universa  remugit, 
Parturiens  homines,  quos  reddere  jussa  debebit. 
Mirantur  comites,  turbantur  denique  nimbi, 
Astra  mirata  tabent  subito  virtutis  ab  alto, 
x^tque  inclinata  Domino  descendere  ccelo 
Hinc  jubente  Deo  facile  cum  voce  potenti. 
Continuo  ruptis  per  omnia  regna  sepulchris, 
Omnis  humus  laetis  effundit  hiatibus  ossa, 
Viventesque  populos  eructat  arena. 

Haerent  membra  comis,  nectuntur  ossa  medullis, 
Consertique  regunt  spirantia  corpora  nervi, 
Et  simul  infusae  moventur  sanguine  venae, 
Dimissaeque  cavis  animae  redduntur  apertis; 
Organa  quaeque  sua  repetunt  surgentia  cuncta. 
Proh  miranda  quies  !  hic  omnis  pulkilat  aetas, 
Pullulat  antiqua  mortuorum  pulvere  terra. 
Matres  atque  viri  repetita  luce  resurgunt, 
Magnanimi  juvenes,  pueri  innuptaeque  puellae. 
Defunctique  senes  animis  viventibus  adsunt, 

Infaustumque  gemens  resonat  vagitibus  orbis. 
Tunc  variae  gentes  veniunt  de  sedibus  imis, 
Rusticus  et  miles,  posito  diademate  reges, 
Paupere  commixtus  asquali  in  agmine  dives. 
Altus  ubique  tremor  precibus  nunc  ingemet  orbis, 
Tendentesque  manus  populi  clamore  morantur. 
Ipse  sedens  Dominus  eminet  lumine  clarus, 
Et  prepotens  cunctis  micat  in  virtutibus  ignis, 
Excelsoque  throno  caelesti  sede  coruscat, 
Martyribus  septus,  numero  candente  virorum, 
Dilectisque  suis  comitatus  natibus  extat. 
Clara  quibus  niveis  effulgent  tempora  taeniis. 
Jamque  sacerdotes  nitidis  in  vestibus  adsunt, 
Gestantes  rutilant  premialia  vincla  coronis 

Submissaeque  omnes  genibus  adorant, 

Solusque  agius  sanctusque  Deus,  vox  omnibus  una  est, 

^Eternaque  dies  atque  immutabile  tempus; 

Lux  ubi  clara  lucet,  spirat  salubrior  aura, 

Et  secreta  Deo  regio  ditissima  campis, 

Beataque  nimis  sereno  in  cardine  sedis 

Semper  victura,  semperque  in  luce  futura 

Lucet,  et  aspirans  vitali  flamine  ventus, 

Omniferaeque  solo  praedivite  

Florea  vibratis  conflagrat  purpura  pratis. 
Hic  rosei  nivea  variantur  semina  ruris, 
Aut  roseis  nivea  crispantur  floribus  aura. 
Nescia  illa  quibus  suavescat  pulchrior  alga, 
Aut  quibus  aetheris  aspirat  mollior  aura, 
Quis  melior  specie,  aut  quis  praecellat  honore. 
Nunquam  florigeris  similes  nascuntur  in  hortis ; 
Lilia  nec  nostris  floruerunt  talia  campis, 
Nec  notata  rubet  mox  ut  rosa  panditur  alba, 
Purpura  nec  sic  esi  Tyrio  concocta  rubore, 
Gemma  coloratis  fulget  speciosa  lapillis 
Prasinus  inde  nitet,  illinc  carbunculus  ardet: 
Smaragdusque  lapis  micantea  lumina  fundit. 
Hic  et  odoriferis  nascuntur  cinnama  virgis, 

Et  viridis  laetum  gratum  conflagrat  ameenum. 

Hic  jacet  ingenti  radiatum  luminis  aurum, 

Et  nemora  alta  tenens  florenti  vertice  ccelum, 

Nox  ubi  nulla  suas  defendit  tetra  tenebras, 

Iraeque,  insidiae[que,  metus]  pulsaeque  a  limine  cura?, 

Hic  malus  extremis  religatur  exul  in  oris: 

Hicque  labo  veritus  fines  habitare  beatos. 

Illic  prisca  fides  electa  in  sede  quiescit; 

Justitia  gaudens  aeterno  in  foedere  vivit, 

Et  secura  salus  placitis  laxatur  in  arvis. 

Hic  quicunque  bonus  bonique  colonus, 

Quique  Deum  metuit  innoxia  mente  trement, 
Atque  suos  coluit  sacra  pietate  parentes, 
Aut  inopem  quotiens  opibus  solatus  amicum, 
Et  coluit  sanctam  semper  sine  crimine  vitam, 
Atque  laboranti  quisquam  subvenit  amico, 
Pauperis  adjutor,  solitusve  fovere  pupillos. 
Emit  et  nocitos,  subvenit  crimine  pressis, 
Hospitibusque  suae  tribuit  qui  munera  mensae, 
Non  aliquem  nocuit,  et  non  aliena  cupivit, 
Illi  exultantes  divinis  laudibus  omnes, 
Orantesque  simul  referunt  ad  sidera  voces, 
Psallentes  Domino  celebrant  prse  gaudia  laudes. 
Beatamque  vitam  nuntiis  comitantibus  ibunt. 
Postquam  haec  Dominus  felicia  dona  peregit, 
Et  justos  potius  in  aeterna  dona  premisit, 
En  miseranda  venit  lugens  sua  crimina  turba, 
Et  gemitus  moerent  lacrimis  ardentibus  omnes, 
Testanturque  sua  crebris  ululatibus  acta: 
Flammea  pro  meritis  infantia  tela  tremescunt. 
Angeli  compiunt  jam  jam,  prohibentque  precari, 
Et  prohibent  seras  penitendo  fundere  voces, 
Jamque  precum  venia,  flamma  veniente,  negatui\ 
O  miseri !  quoties  vobis  divina  potestas 
Innotuit !  quoties  majestas  cognita  veri  ! 
Audistis  sonitus,  vidistis  fulgura  cceli, 
Assidue  pluvias  ventorum  et  grandinis  iras 

Experti !  quoties  noctesque  diesque  serenas 
Tempora  fcecundae  dabant  munera  vobis ! 
Ver  habunde  rosas,  frugibus  nec  defuit  sestas, 
Autumnus  varia  prsebuerat  mitia  poma, 
Semper  hiems  lsetas  glacialis  fregit  olivas. 
Cuncta  Dei  tiibuit  bonitas,  nec  defuit  unquam. 
Nec  per  tanta  Deum  genus  scivit  humanum. 
Terra  Deum  metuit,  pontus  Dei  nutu  pependit. 
Et  fluvius  siccis  pressus  refluxit  arenis, 
Et  genitura  Deum  per  omnia  lseta  fatetur. 


XII.  DE  LAUDIBUS  VIRGINUM. 


Prcsfatio  ad  Maximam  Abbatissam. 

M  etrica  Tirones  nunc  promant  carmina  casto  S, 
E  t  laudem  capiat  quadrato  carmine  Virg  O, 
T  rinus  in  arce  Deus,  qui  pollens  secla  creavi  T, 
R  egnator  mundi,  regnans  in  sedibus  alti  S, 
I  ndigno  ^onferre  mihi  dignetur  in  sethr  A 
C  um  sanctis  requiem,  quos  laudo  versibus  isti  C. 
A  rbiter  altithronus,  qui  servat  sceptra  supern  A 
T  radidit  his  cceli  per  sudum  scandere  lime  N 

I  nter  sanctorum  cuneos,  qui  laude  perenn  I 

II  ite  glorificant  moderantem  regna  tonante  M 
O  mnitenens  Dominus,  mundi  formator  et  aucto  II 
N  obis  pauperibus  confer  suffragia  cert  A, 
E  t  ne  concedas  trudendos  hostibus  istin  C 
S  ed  magis  exiguos  defendens  dextera  tanga  T 
N  e  praedo  pellax  ccelorum  claudere  lime  N 
V  el  sanctos  valeat  noxarum  fallere  scen  A 
N  e  fur  strophosus  foveam  detrudat  in  atra  M 
C  onditor  a  summo  quos  Christus  servat  olymp  O 
P  astor  ovile  tuens  ne  possit  rabula  rapto  II 
R  egalis  vastans  caulas  bis  dicere  puppu  P 
O  mnia  sed  custos  defendat  ovilia  jam  nun  ~~C 
M  axima  praecipuum  quse  gestas  numine  nome  N 
A  ddere  praesidium  mater  dignare  precat  U 
N  am  tu  perpetuum  prompsisti  lumine  lume  N 
T  itan  quem  clamant  sacro  spiramine  Vate  S 

C  ujus  per  mundum  jubar  alto  splendet  ab  ax  E 

A  tque  polos  pariter  replet  vibramine  fulme  N 

R  ex  regum  et  princeps  populorum  dictus  ab  aev  O 

M  agnus  de  magno,  de  rerum  regmine  recto  R 

I  llum  nec  terrae,  nec  possunt  cingere  coel  I 
N  ec  mare  navigemm  spumoso  gurgite  valla 

A  ut  zonae  mundi,  quae  stipant  aethera  cels  A 

C  larorum  vitam,  qui  castis  moribus  isti  C 

A  uxiliante  Deo  vernabant  flore  perenn  I 

S  anctis  aggrediar  studiis  edicere  paupe  R 

T  anta  tamen  digne  si  pauper  praemia  proda  T 

O  mnia  cum  nullus  verbis  explanet  apert  E 


S  otsac  animract  Namorp  Cnunsenorita  cirte  M. 


Omnipotentens  genitor  mundum  ditione  gubernans, 

Lucida  stelligeri  qui  condis  culmina  coeli, 

Nec  non  telluris  formas  fundamina  verbo : 

Pallida  purpureo  pingis  qui  flore  virecta  : 

Sic  quoque  fluctivagi  refrenas  caerula  ponti, 

Mergere  ne  valeant  terrarum  littora  lymphis, 

Sed  tumidos  frangant  fluctus  obstacula  rupis : 

Arvorum  gelido  qui  cultus  fonte  rigabis, 

Et  segetum  glumas  nimbosis  imbribus  auges, 

Qui  latebras  mundi  geminato  sidere  demis ; 

Nempe  Diem  Titan,  et  noctem  Cynthia  comit. 

Piscibus  aequoreos  qui  campos  pinguibus  ornas, 

Squamigeras  formans  in  glauco  gurgite  turmas  : 

Limpida  praepetibus  sic  comples  aera  catervis, 

Garrula  quae  rostris  resonantes  cantica  pipant : 

Atque  creatorem  diversa  voce  fatentur. 

Da  pius  auxilium,  clemens,  ut  carmine  possim 

Jnclyta  sanctorum  modulari  gesta  priorum : 

LT t  prius  et  prosa  laudabat  litera  castos, 

Si  modo  heroicam  stipulentur  carmina  laudem. 

Ut  fasti  seriem  memini  dixisse  priorem 
Et  dudum  prompsit  voto  spondente  libellus. 
Non  rogo  ruricolas  versus,  et  commata  Musas, 
Nec  peto  Castalidas  metrorum  cantica  nymphas 
Quas  dicunt  Helicona  jugum  servare  supernum, 
Nec  precor,  ut  Phoebus  linguam  sermone  loquacem 
Dedat,  quem  Delo  peperit  Latona  creatrix. 
Versibus  infandis  nam  nunquam  dicere  dignor, 
Ut  quondam  argutus  fertur  dixisse  poeta, 
Sandite  nunc  Helicona  Deae,  cantusque  movete, 
Sed  potius  nitar  precibus  pulsare  tonantem, 
Qui  nobis  placidi  confert  oracula  verbi, 
Verbum  de  verbo  peto,  hoc  Psalmista  canebat, 
Corde  patris  genitum,  quod  proles  unica  constat, 
Quo  pater  omnipotens  per  mundum  cuncta  creavit 
Sic  patris  et  prolis  dignetur  spiritus  almus 
Auxilium  fragili  clementer  dedere  servo. 
Est  namque  in  Deitate  manens  substantia  simplex, 
ln  deitate  manet  quoque  subsistentia  triplex, 
Proprietas  ergo  credatur  nomine  trino, 
Majestas  vero  dicatur  nomine  simplo. 
Namque  fides  cogit  personas  credere  ternas. 
Sed  natura  Dei,  coeli  prgeclara  creatrix, 
Omnia  regnando  dispensat  secula  simplex. 

En  promissa  novo  scribantur  carmina  versu 
Garrula  virgineas  depromat  pagina  laudes, 
Colaque  cum  pedibus  pergant  et  commata  ternis, 
Dactylus  excepto  decurrat  fine  metrorum, 
Spondaei  quintam  contemnat  syllaba  partem  : 
Ultima  sic  trochei  concludat  litera  versum, 
Extremus  jugiter  qui  gaudet  calce  teneri. 
Sic  ternis  pedibus  properent  epigrammata  metri, 
Nec  tibi  difhcile  prorsus  quidquam  arbitror  esse, 
Qui  crebris  vicibus  naturae  jura  relaxas, 
Nam  nobis  rudibus  veterum  monumenta  librorum 
Vocibus  humanis  fantem  testantur  asellam, 
Garrula  quae  pridem  bombosa  fauce  rudebat, 

Devotaturus  populum  cum  pergere  vates 
Vellet,  et  insontem  verborum  sternere  telis, 
Plus  igitur  conferre  mihi  te  posse  fatebor ; 
Quin  me  terrenam  dignaris  condere  formam, 
Et  brutum  inspiras  vitali  flamine  pectus; 
Qui  corda  ingeniis  ornas,  et  labra  loquelis, 
Nequidquam  ut  nullus  sermonum  plectra  resolvat, 
Sed  fidibus  citharae  moduletur  carmina  Christo  : 
Si  vero  quisquam  chordarum  respuit  odas, 
Et  potiora  cupit,  quam  pulset  pectine  chordas  : 
Quis  Psalmista  pius  psallebat  cantibus  olim, 
Ac  mentem  magno  gestit  modulamine  pasci. 
Et  cantu  gracili  refugit  contentus  adesse  : 
Maxima  millenis  auscultans  organa  flabris, 
Mulceat  auditum  ventosis  follibus  iste, 
Quamlibet  auratis  fulgescant  csetera  capsis. 
Quis  poterit  digne  rerum  mysteria  nosse, 
Aut  abstrusa  Dei  gnaro  cognoscere  sensu  ? 
Torridus  altaris  ni  sumptus  forcipe  carbo, 
Calculus  aut  ardens  emundet  spurca  labella, 
Quo  Cherubin  quondam  purgavit  labra  prophetae, 
Ut  merito  deinceps  coelesti  famine  flagrans 
Egregius  doctor  verbi  claustella  resolvat, 
Et  noxas  populi  scripturse  torribus  urat, 
Quatenus  ad  Christum  convertat  dogmate  plures, 
Ruricolas  mutans  ad  cceli  regna  phalanges. 

Humani  generis  triplex  distantia  fertur, 
Quse  modo  per  mundum  triquadro  cardine  degit, 
Et  studet  in  terris  mercari  regna  tonantis. 

Denique  nonnullos  sortitur  vita  jugalis, 
Qui  recte  vivunt  concessa  lege  tororum 
Et  praecepta  Dei  toto  conamine  mentis 
Conservare  student  thalami  sub  jure  manentes. 

Post  hsec  castorum  gradus  alter,  et  ordo  secundus 
Subsequitur:  nupti,  qui  jam  connubia  spernunt, 
Ac  indulta  sibi  scindunt  retinacula  luxus, 
Lurida  linquentes  spurcae  consortia  carnis, 

Ut  castis  proprium  conservent  moribus  aevum  : 
Dum  conuexa  prius  thalamorum  vincula  rumpunt 

Tertia  virgineis  fulgescit  vita  lucernis, 
Cujus  praecellit  praefatos  infula  ritus. 
Mundani  luxus  calcans  ludibria  falsa 
Virginitas  summo  virtutum  vertice  floret 
Dum  soror  Angelicae  constet  castissima  vitae  : 
In  qua  non  regnat  fallax  petulantia  saecli : 
Sed  potius  certat  carnem  frenare  rebellem 
Spiritus,  ut  terras  possit  compescere  noxas, 
Et  facinus  scelerum  superans  explodat  inorme, 
Quae  plerumque  solent  ferratas  vincere  mentes: 
Quamlibet  existant  praedurae  cotis  adinstar. 
His  igitur  gradibus  pandit  regnator  Olympi 
Aulae  ccelestis  valvas,  et  limina  vitae: 
Quos  numero  supra  ternos  jam  diximus  ante. 
His  quoque  fcecundo  largitur  semine  fruges, 
Quas  pia  perpetui  praedixit  gloria  regni, 
Gliscere  sulcati  per  squalida  iugera  ruris, 
Sanctis  centenos  meritorum  jure  maniplos, 
Virginibus  jugiter  fecunda  sorte  spopondit, 
Qui  falsas  mundi  contemnunt  pectore  pompas : 
Fcetida  calcantes  spurcae  contagia  carnis. 
At  vero  decies  senas  de  cespite  ruris 
Fruges  deprompsit  ccelorum  gloria  Christus, 
Quos  proprie  casti  carpunt  de  rure  maniplos, 
Qui  modo  disrumpunt  connubia  nexa  tororum, 
Et  demunt  proprias  devota  mente  latebras, 
Mundanae  licita  spernentes  gaudia  pompae. 
Sic  demum  decies  metens  ex  aequore  garbas, 
Ternas  accipiet,  qui  vincla  jugalia  nectit, 
Nec  penitus  calcat  licitae  commercia  vitae  : 
Sed  magis  in  mundo  sobolem  generare  nepotum, 
Progeniemque  libens  exoptat  gignere  stirpis. 
Quapropter  cuncti  quos  flammat  cura  pudoris 
Et  quorum  integritatis  amor  praecordia  pungit, 
Spiritus,  ac  castae  conjungant  fcedera  carnis  ; 


DE  LAUDIBUS  VIRGINUM. 


Dum  divina  docet  duplam  sententia  vitam. 
Corporeis  nam  anima  prsefertur  gestibus  alma, 
Idcirco  jugiter  mentis  monarchia  regnet, 
Ut  non  insultent  animam  phantasmata  carnis, 
Nec  vincat  dominam  stolido  vernacula  gestu ; 
Aut  unquam  regnet  contemptu  serva  superbo. 
Nunc  igitur  raros  decerpant  carmina  flores, 
E  quis  Virgineas  valeant  fabricare  coronas ; 
Quid,  plus  ccelicolas  juvat  in  certamine  nostro, 
Quam  integritatis  amor  regnans  in  pectore  puro 
Namque  pudicitiae  superos  praeconia  pascunt : 
Cui  licet  in  terris,  stirpis  generamina  surgant, 
Attamen  in  ccelis  virtutum  culmina  scandit, 
Virginitas  castam  servans  sine  crimine  carnem, 
Csetera  virtutum  vincit  praeconia  laude; 
Spiritus  altithroni  templum  sibi  vindicat  almus. 
Taliter  immunis  flagrat  si  corde  voluntas : 
Sanctus  apostolicse  cecinit  dum  sermo  loquelae : 
Nescitis  quod  templa  dei  sint  ilia  vestra. 
Spiritus  in  vobis  habitat  jam  jure  tonantis: 
Quae  temerare  nefas  est,  et  maculare  piaclum. 
Virginitas  fulget  lucens,  ut  gemma  Coronae, 
Quse  caput  aeterni  praecingit  stemmate  regis  ; 
Heec  calcat  pedibus  spurcse  consortia  vitae  : 
Funditus  exstirpans  petuJantis  gaudia  carnis. 
Auri  materiam  fulvi,  obrizumque  metallum 
Ex  quibus  ornatur  praesentis  machina  mundi, 
Glarea  de  gremio  producit  sordida  terrge. 
Sic  casta  integritas  auri  flaventis  imago 
Gignitur  e  spurca  terreni  carne  parentis. 
Ut  rosa  puniceo  tincturas  murice  cunctas 
Coccineosque  simul  praecellit  rubra  colores. 
Pallida  purpureas  ut  gignit  glarea  gemmas, 
Pulverulenta  tegit  quas  spurci  glebula  ruris  : 
Ut  flos  flavesceus  scandit  de  cortice  comi 
Tempore  vernali,  dum  promit  germina  tellus  : 
Dactylus  ut  dulcis  frondenti  vertice  palmae 

Truditur  et  sicco  praestabit  stipite  prolem  : 
Unio  de  concha  ut  ponti  sordente  nitescens 
Nascitur,  et  proprio  matrem  praecellit  honore  ; 
Squalidus  ut  sablo  spreti  sub  cespite  ruris, 
Bractea  flaventis  depromit  fila  metalli. 
Ut  bino  sena  claudam  paradigmata  versu  : 
Sic  sacra  virginitas  ccelorum  grata  colonis 
Corpore  de  spurco  sumit  primordia  vitae. 
Vinea  frugiferis  ut  constat  gloria  campis, 
Pampinus  immensos  dum  gignit  palmite  botros, 
Vinitor  et  spoliat  frondentes  falcibus  antes : 
Sidera  praeelaro  cedunt  ut  lumine  Solis 
Lustrat  dum  terras  obliquo  tramite  Titan, 
Cuncta  supernorum  convincens  astra  polorum, 
Sic  quoque  virginitas  quae  sanctos  inclita  comit, 
Omnia  Sanctorum  transcendit  praemia  supplex. 
Integritas  quoque  virtutum  regina  vocatur, 
Jungitur  angelicis  cum  casta  sponte  maniplis, 
Haec,  inquam,  virtus  ccelesti  munere  pollens, 
Aurea  flammigeris  praestat  crepundia  gemmis. 
Virginitas  fulget  veluti  rubra  purpura  regum, 
Qua  regnatores  funguntur  jure  togati 
Integritas  animge  regnans  in  corpore  casto 
Flos  est  virgineus,  qui  nescit  damna  senectae. 
Nec  cadit  in  terram  ceu  fronde  ligustra  fatiscunt 
Cernite  fcecundis  ut  vernent  lilia  sulcis, 
Et  rosa  sanguineo  per  dumos  flore  rubescat. 
Ex  quibus  ornatus  qui  vincit  forte  palaestris, 
Accipit  in  circo,  victor  certamine,  serta. 
Haud  secus  integritas,  devicta  carne  rebelli, 
Atque  nefandorum  prostratis  strage  catervis, 
Pulchras  gestabit,  Christo  regnante,  coronas. 

Quamvis  integritus  ornetur  laude  metrorum, 
Atque  pudicorum  crebrescat  vita  per  sevum. 
Non  tamen  aeterno  fraudantur  munere  Christi, 
Qui  concessa  colunt  licitae  connubia  vitae, 
Non  ergo  argenti  squalescit  spreta  libella, 

Uncia  bis  senis  quam  pensat  lancibus  aequa, 
Quamvis  auratis  praecellat  fibula  bullis, 
Amplius  aut  certe  flavescant  petala  fulva. 

Nec  laterna  tibi  vilescat  vitrea,  Virgo, 
Tergore  vel  raso,  et  lignis  compacta  salignis, 
Seu  membranarum  tenui  velamine  facta, 
Quamlibet  aerata  praecellat  forte  lucerna 
Aut  furvas  lichnus  illustrans  luce  latebras. 
Pallida  nec  lunae  spernantur  lumina  noctu, 
Caerula  dum  fuscat  tenebris  nox  secula  furvis 
Plus  licet  ex  centro  Titan  vibramina  fundat: 
Cum  nimbi  fugiunt,  et  fervet  torridus  aether, 
Nec  putei  laticem  spernendum  ducimus  altum, 
Antlia  quem  sursum  solet  exantlare  cisternis, 
Quamvis  praecipua  praecellant  flumina  fontis, 
Frigida  quem  gelidis  progignit  glarea  lymphis. 
Mergula  nec  penitus  nigris  contemnitur  alis, 
Ingluviem  ventris  squamosis  piscibus  implens, 
Garrulus  aut  etiam  vilescit  graculus  ater, 
Qui  segetum  glumas,  et  laeti  cespites  occas 
Depopulare  studet,  carpens  de  messe  maniplos: 
Quamquam  versicolor  flavescat  penna  pavonis, 
Et  teretes  rutilent  plus  rubro  murice  cycli, 
Cujus  formosa  species  et  fulva  venustas, 
Omnia  fabrorum  porro  molimina  vincit. 
Sic  caro,  mirandum  fatu,  putrescere  nescit, 
Ut  referunt  nobis  veterum  documenta  virorum; 
Quod  signum,  et  species  est  virginitatis  amandae, 
Quae  calcare  solet  devota  mente  nefandas 
Spurcitias  mundi  spreta  putredine  carnis. 
Punica  neu  granis  temnuntur  mala  rotundis, 
Quae  circum  simplo  cortex  velamine  cingit. 
Quamquam  palmeti  praecedant  dnlcia  poma. 
Nectaris,  et  mellis  mulsos  imitantia  gustus. 
Sic,  inquam,  integritas  fama  veneretur  in  aevum : 
Ut  tamen  electos,  qui  nectunt  fcedera  nuptis, 
Et  juste  vivunt  castorum  jure  tororum, 

Carpere  non  cupiat  strophoso  pagina  rictu  : 
Praesertim  antiquae  cum  narret  litera  legis, 
Illustrem  patres  vitam  duxisse  priores, 
Qui  ventura  Dei  prompserunt  flamine  sancto 
Dona  salutaris  dum  Christus  secla  beavit. 

Elias  vates,  quem  tetra  volumina  regum 
Insignem  memorant  virtutum  tenuia  fretum, 
Virgo  saeer  fuerat  fama  per  saecula  notus. 
Flumina  quapropter  terris  miracula  gessit  ; 
Atque  arcana  Dei  verbis  oracula  prompsit, 
Quae  series  libri  promulgat  famine  claro. 
Nam  geminos  quondam  caelesti  fulmine  fretus, 
Jusserat  arsuros  flammas  perferre  focorum, 
Pentecotarchos  atque  viros,  ad  funera  centum 
Truserat  implentes  pariter  prsecepta  tyranni. 
Quique  quater  denis,  et  binis  mensibus  actis, 
Astriferum  clausit  quadrato  cardine  coelum, 
Aridus  ut  nullis  roraret  nubibus  aether. 
Atque  negarentur  latices  morientibus  herbis, 
Nec  sitiens  pratum  caperet  nutrimina  lymphae. 
Tunc  iterum  nutu  nimborum  obstacula  rupit, 
Ut  fluerent  imbres  ubertim  ex  sethere  furvo, 
Glisceret  et  rursus  foecundo  germine  tellus, 
Pabula  densa  ferens  vulgo  vernantibus  arvis. 
Arbiter  aeternus  quem  jussit  scandere  bigis 
Aurea  ccelorum  penetrantem  culmina  vatem 
Sospes  qui  nunquam  sensit  discrimina  mortis. 
Caetera  per  mundum  ceu  gessit  turba  parentum, 
Atque  futurorum  gestura  est  turba  nepotum, 
Sed  manet  in  templis  paradisi  hactenus  heros. 

Heliam  colit,  ut  superis  in  sedibus  Henoch, 
Quem  rapuit  quondam  divina  potentia  coeli, 
Lurida  ne  mundi  pateretur  damna  nefandi. 
Idcirco  simul  ad  belli  certamina  cruda 
Contra  antichristum  gestant  vexilla  tonantis. 
Omnia  de  nigris  consurgent  corpora  bustis 
Clausae  per  campos  et  tumbae  sponte  patescunt, 

Duin  salpix  crepat,  et  clangit  vox  clara  tubarum, 
Adventante  Deo,  qui  cunctis  praemia  pensat, 
Seu  pia  perfectis,  seu  certe  saeva  profanis. 

Sic  quoque  famosis  decoravit  ssecula  signis 
Virgineo  flagrans  Heliseus  flore  propheta. 
Aurea  hunc  bombis  nascentem  bacula  vatem 
Signavit,  quoniam  destruxit  sacra  Deorum : 
Munere  quem  duplo  ditabat  spiritus  almus: 
Lauta  supernarum  qui  confert  munia  rerum, 
Singula  per  sanctas  cumulans  charismata  mentes  ; 
Excitat  horrenda  constrictum  morte  cadaver, 
Quamvis  jam  lethi  sopitus  sorte  fuisset, 
Ast  pueros  stolidos,  sanctum  qui  carpere  vatem 
Et  laniare  student  bombosa  voce  frementes 
Tradidit  ursorum  mandendos  rictibus  ultro, 
Calvitiem  capitis  scurrarum  more  loquentes. 
Sic  Deus  horrifera  sanctos  ulciscitur  ira, 
Et  merito  plectit  peccantes  verbere  ssevo. 

Hieremias  bino  pollebat  munere  clarus, 
Quamlibet  innumeris  esset  ditissimus  heros 
Virtutum  donis,  quas  Christi  gratia  confert. 
Sed  tamen  ut  dixi,  duo  maxima  munia  constant, 
Hunc  pia  virginitas  omabat  flore  pudoris 
Integris  totum  servantem  legibus  sevum : 
Atque  superna  Dei  vatem  praesagmina  ditem, 
Coelitus  implebant,  ut  nosset  clausa  latebris, 
Et  reserare  poli  posset  penetralia  sensu: 
Quem  Deus  ex  uteri  sacravit  matrice  mundum 
Ante  praesentis  quam  nosset  lumina  vitae, 
Ut  foret  affatim  promens  oracula  vatis: 
De  quo  coelestis  fatur  sententia  patris 
Quod  dudum,  quam  nascatur  de  viscere  matris, 
Sanctificaretur  prsestanti  munere  virgo. 
Mittitur  interea  mox  vaticinare  propheta, 
Daemonis  ut  regnum,  nec  non  et  sceptra  tyranni 
Diruat  in  mundo  fretus  virtute  tonantis, 
Et  regnum  cceli  destructa  fraude  maligni, 

-iCdificet,  plantetque  restaurans  sceptra  polorum. 
Conspicit  et  geminas  vernanti  culmine  virgas 
Quae  signant  speciem  populorum  forte  duorum : 
Necnon  et  totidem  corbes  ex  ordine  cernit : 
Sed  tamen  aequiparans  interpretatio  plebes 
Protendit  geminas  per  Sacramenta  vetustas. 
Scriptorum  veterum  liquido  monumenta  testantur, 
Quod  Daniel  semper  virgo  floresceret  almus, 
Qui  nobis  normam  Sacratae  virginitatis 
Imbuit,  et  speculum  vitae  monstravit  alumnis. 
Certius  idcirco  promulgat  tempora  Christi 
Omnibus  antiquis  praesaga  voce  prophetis, 
Annorum  numeros  explanans  ordine  recto, 
Nuntiat  in  mundo  nostri  cunabula  regis, 
Nam  quadringentis  annorum  cursibus,  atque 
Bis  novem  scribens  actatum  lustra  fuisse, 
Donec  prodiret  Christus  regnator  in  orbem. 
Porro  disseruit  verax  sermone  futura  : 
Quatuor  in  mundo  regnorum  surgere  sceptra, 
Ut  prius  in  strato  truculentus  imaginis  altae 
Diversis  vidit  jam  praesagire  metallis. 
Denique  frondoso  regnator  stipite  robur 
Tmperio  fretus  vidit  de  cespite  crescens, 
Cujus  tangebant  praecelsa  cacumina  nimbos, 
Et  sub  qua  volucrum  turmae,  et  genus  omne  ferarum, 
Dulcia  de  ramis  carpunt  alimenta  ciborum, 
Arbore  sed  procera  signatum  jure  tyraimum. 
Mox  intellexit  praesago  pectore  vates, 
Cujus  ccelestis  contrivit  sceptra  potestas, 
Tempora  torquerent  donec  septena  superbum, 
Ut  merito  fugiens  dumosis  saltibus  erret. 
Et  dum  despexit  terrentis  flagra  tonantis, 
Squalidus  hirsutus  peteret  myrteta  luporum, 
Quadripedum  socius  factus  sine  mente  tyrannus. 

Hic  quoque  destruxit  Belis  delubra  nefandi, 
Flaminibus  scelerum  mortis  discrimina  passis, 
Atque  sacerdotes  populo  sub  fraude  sacelli. 

Fallentes  pariter  mulctavit  monte  cruentam. 
Tempore  sic  alio  vincens  virtute  draconem 
Horrendis  atram  jactabat  faucibus  offam, 
Dum  glutit  piceam  crudelis  bestia  massam, 
Ilico  rumpuntur  multatse  viscera  belvae. 
Hunc  Deus  horrenda  semper  tutatur  ab  ira, 
Quamlibet  expertus  toleret  tormenta  malorum. 
Denique  non  trepidat  fretus  coelestibus  armis, 
Satvos  belvarum  victus,  morsusque  leonum, 
Quamvis  inclusus  ssevis  tortoribus  esset, 
Egregius  vates  foveam  retrusus  in  atram. 
Virginitas  castum  sic  servat  semper  amicum, 
Tetrica  contemnens  millenis  damna  periclis. 

Sic  quoque  virgineis  redolentes  floribus  olim 
Tres  pueri  pariter  servarunt  jura  pudoris 
Aurea  spernentes  stolidi  simulacra  tyranni. 
Qui  turmas  vulgi  surdum,  mutumque  metallum 
Imperio  terrente  jubet  venerarier  omnes  : 
Cum  tuba  raucisonis  reboat  clangoribus  alte  ; 
Fistula  cum  citharis  reclamans  aethera  pulsat, 
Sambuca  salpicibus  respondet  musica  crebris. 
Ut  genibus  flexis  et  curvo  polite  plebes, 
Aurea  per  campos  orarent  idola  regis. 
Sed  tamen  Hebraea  spernens  ludibria  pubes 
Cernua  non  flectit  simulacris  colla  nefandis: 
Impius  idcirco  fornacis  torre  minatur 
Puberibus  castis  ut  cultum  suggerat  ardor, 
Dum  furibunda  pios  nodarent  vincla  lacertos. 
Extemplo  nexus  combussit  flamma  feroces, 
Sed  sacra  sanctorum  non  quibat  membra  cremare, 
O  mirum  dictu !  pueros  quod  flamma  camini, 
Torribus  innocuis  diro  sub  carcere  coxit. 
Verum  virginitas  sprevit  tormenta  rogorum, 
Scintellante  fide  dum  fervent  corda  virorum, 
Angelus  ignicomis  nam  sanctus  scandit  ab  astris, 
Torrida  cum  gelidis  sedans  incendia  flabris. 
Carbonumque  globos  exstinguens  imbre  superno. 

Sed  priscos  tantnra  cur  patres  pagina  prodat, 
Limpida  quos  celebrant  veterura  monumenta  librorum, 
Cum  rudis  antiquam  prsecellat  gratia  legem, 
Salvator  clemens  qua  saecula  cuncta  beavit  ? 
Virginibus  vates  tum  primo  exempla  Joannis 
Edidit  affatim  sacro  spiramine  plenus, 
Qui  Dominum  obtrusus  sensit  genitricis  ab  alvo 
Pignus  ccelorum  terris  gestante  Maria. 
Hic  erat  in  saltu  silvestria  pabula  mellis, 
Atque  locustarum  mandens  corpuscula  frugi 
Csetera  nectareae  contempsit  fercala  pompae. 
Hunc  Gabriel  patri  sanctus  prsedixerat  ante, 
Dextris  altaris  promens  oracula  vati, 
Thuribulum  aurato  cum  ferret  sorte  sacello. 
Sed  cum  forte  foret  felix  prsecursor  adultus, 
Atque  prophetali  jam  maturesceret  aevo, 
Praedicat  adventum  Christi  paranymphus  in  orbe. 
Plures  convertens  sacro  sermone  catervas. 
Namque  salutiferum  mundus  Baptista  Tonantem 
Diluit  aequoreis  mergens  in  gurgite  lymphis. 
Accipit  inde  latex  mox  munera  sacra  salutis, 
Plurima  quadratum  quae  nunc  sparguntur  in  orbem3 
Dum  populi  passim  baptismi  dona  capessunt. 
Sic  fulsit  felix  virgo  Baptista  Joannes, 
Nuntius  et  Domini  Dictus  prsecursor  in  sevum. 
Quem  genuit  sero  patris  veneranda  propago, 
Quamvis  foecundo  caruisset  corpore  mater, 
Jam  dudum  et  sterili  matrix  algesceret  alvo, 
Nullus  erat  potior  muliebri  viscere  natus 
Ni  medicus  mundi,  proles  generata  tonantis, 
Idcirco  mundus  mundum  sine  labe  piacli 
Abluit,  et  laticis  Christum  sub  flumine  tinxit. 
Humida  fluctivagis  sacrantem  caerula  ponti,  - 
Fontibus  et  vitreis  donantem  munera  partus 
Dum  vetuli  redeunt  iterum  ad  cunabula  vitae. 
Tunc  linquente  Deo  torrentum  marmora  glauca, 
Ac  ripas  lustrante  piis  cum  passibus  amnis 
L2 

Alta  supernorum  patuerunt  claustra  polorum: 
JEthera  celsa  tonant  dum  fatur  rector  Olympi 
Compellans  sobolem  verbo  currente  per  aethram : 
Hic  est  ecce  meus  dilectus  filius,  infit: 
Quem  mihi  complacuit  totum  regnare  per  orbem. 
Coelitus  ad  Christum  descendit  Spiritus  almus, 
Praepetis  adveniens  jam  per  simulacra  columbae : 
Haec  avis  idcirco  confertur  flamine  sacro, 
Sola  caret  quoniam  crudelis  felle  veneni, 
Caetera  quo  ringens  stomachatur  turma  volucrum. 
Mitia  sed  gestat  candescens  ilia  praepes. 
Plurima  pro  Christo  patiens  tormenta  prophetes 
Carceris  illuviem,  et  furvas  sine  luce  latebras 
Pertulit  atrocis  damnans  connubia  regis, 
Qui  consanguinei  disrupit  foedera  fratris, 
Germani  thalamum  incertans  sine  jure  tororum. 
Acriter  idcirco  compescit  voce  tyrannum : 
Non  metuens  furibunda  necis  tormenta  nefandae. 
Protinus  efFuso  rubuerunt  sanguine  lances, 
Duin  caput  abscissum  populi  ad  convivia  vectant, 
Quod  regina  ferox  per  natam  fraude  poposcit 
Scenica  virgineo  monstrantem  ludicra  saltu. 
Sic  igitur  Christum  signavit  sanguinis  ostro, 
Horrendum  mundi  medicantem  vulnere  vulnus, 
Dum  crucis  in  patulo  suspensum  stipite  poenas 
Cogeret  insontem  violentia  ferre  reorum. 
Sic  tamen  optatam  senserunt  saecla  salutem 
Dum  Deus  ad  vagas  Erebi  descenderet  umbras, 
Ferrea  vectiferae  fracturus  limina  valvae 
iErea  portaram  quassavit  claustra  tetrarum  ; 
Ut  Psalmista  prius  praesaga  voce  canebat. 
Passurum  mundi  promens  in  calce  tonantem. 

Promere  nunc  nitar  sacrum  sermone  Joannem, 
Qui  fuit  accubitor  Christo  gratissimus  almo, 
Pectore  de  sacro  sorbebat  flumina  doctor: 
Imbribus  aeternis  sitiens  ingurgitat  alvum  : 
Florida  qui  castae  servavit  tempora  vitae, 

Horrescens  penitus  falsae  commercia  carnis. 
Plurimus  idcirco  devulgans  semina  famse 
Virtutum  rumor  latum  crebrescit  in  orbem. 
Non  igitur  speciem  per  singula  sermo  retexit, 
Sed  genus  explanat  salebroso  pagina  versu. 
Suscitat  interea  sopita  cadavera  letho, 
Quae  gelidae  strictim  nodabant  vincula  mortis, 
Dedidit  obtutum  csecorum  lumina  tangens, 
Claudos  firmatis  mox  j  ussit  pergere  plantis : 
Harmoniam  surdi  sumpsemnt  aure  sonoram: 
Nec  non  et  muti  solvebant  labra  loquelis. 
Sanatis  manibus  concessit  vivere  mancos: 
Atra  venenorum  non  sensit  damna  nigrorum : 
Quamvis  lethiferos  sorberet  faucibus  haustus. 

Sic  legimus  prisco  vulgatum  tempore  Saulum, 
Imperiis  procerum  qui  Christi  dogmata  tempsit. 
Alma  beatorum  contorquens  membra  virorum, 
Dum  priscse  voluit  legis  regnare  latebras, 
Et  Christo  patrios  veterum  praeponere  ritus. 
Vertitur  interea  mutato  nomine  sanctus 
Paulus  Apostolicae  meruit  prseconia  famae, 
Infula  virgineo  quem  comit  sacra  pudore, 
Quamvis  jam  dudum  damnaret  carcere  tetro 
Membra  catervarum  servantum  foedera  Christi. 
Sic  Deus  excelsus  qui  mutat  corda  reorum, 
Traxit  ovem  egregiam  sseva  de  fauce  luporum, 
Qui  plerumque  tetros  furva  nigredine  corvos 
Vertit  in  albentes  glauco  sine  felle  columbas ; 
Deum  sceleratorum  clementer  crimina  laxat, 
Candida  virtutum  concedens  dona  sacrarum. 
Quem  pater  ingeminans  alta  bis  clamat  ab  arce, 
Tunc  ruit  in  faciem  prostrato  poplite  Paulus, 
Stipatus  tenebris,  et  clari  luminis  expers, 
Quamvis  csecatus  sentiret  damna  pupillae: 
Ast  tamen  e  coelo  vidit  fulgescere  solem, 
Pectora  qui  semper  lustrabit  luce  serena. 
Hic  erat  egregius  doctor  mundique  magister, 

Barbara  convertens  doctrinis  agmina  sacris. 

Quadrupedis  vituli  Lucas  formatus  ad  instar, 
Lucida  clivino  scripsit  qui  dogmata  libro, 
Septuaginta  patrum  scribens  et  nomina  septem, 
E  quibus  omnipotens  regnorum  gloria  Christus 
Gignitur,  et  nostrse  sumpsit  cunabula  carnis. 
Quem  sacra  virgineis  ornabant  serla  coronis, 
Quatuor  et  decies  cum  septem  degeret  annos, 
Progeniem  domini  narrans  ab  origine  prima. 
Dum  chaos  abstrusum,  et  torpens  confusio  rerum 
Tetrica  terrificis  texisset  saecla  latebris, 
Thesaurosque  poli  reseraret  clave  paternos: 
Donec  quadrati  pra^pollens  conditor  orbis, 
Florida  sub  nimbis  formasset  saecla  supernis. 
Hic  medicus  dudum  sanabat  vulnera  carnis, 
Putrida  fibrarum  procurans  ulcera  fotu. 
Uberius  deinceps  animarum  crimina  sontum, 
Et  scelerum  facinus,  quoe  mentis  vulnera  patrant, 
Discipulus  Pauli  seripturse  dogmati  dempsit. 
Denique  post  mortem  sacratis  ossibus  ornat 
Sedem  Augnstorum,  qua  nunc  monarchia  mundi 
Post  Poma^  imperium  sub  cceli  culmine  regnat. 

Roma  sacerdotem  Clementem  tempore  prisco 
Edidit,  et  merito  cui  dat  clementia  nomen : 
Quem  Deus  sethrali  ditavit  gratia  gratis, 
Dum  se  virgineo  servaret  munere  mundum. 
Hoc  genuit  pignus  ccelestis  sernine  verbi : 
Et  baptizandi  tribuit  cunabula  sacra, 
Petrus  Apostolica3  qui  culmen  prgesidet  a^dis. 
Nam  sacrum  jugiter  doctorem  dogma  docentem, 
Atque  superna  Dei  crebro  praecepta  serentem, 
Discipulus  fidis  devotus  passibus  sequat, 
Contigit  idcirco  longaevos  forte  parentes, 
Et  proprios  pariter  germanos  visere  fratres, 
Quos  Petrus  Christi  clarus  piscator  in  orbe 
Retibus  angelicis  raptos  ex  aequore  mundi 
Secum  felices  ad  cceli  sidera  vexit 

Tempore  quo  clarus  fulsit  regnator  in  orbe 
Cui  Constantinus  censebant  saecula  nomen : 
Sylvester  Roma  degebat  Praesul  in  urbe 
Sanctus  Apostolicae  qui  rexit  culmina  sedis. 
Plurimaque  hic  fecit  virtutum  signa  sacerdos, 
Quae  modo  per  mundum  chartis  inserta  leguntur 
Denique  squamigerum  vinxit  virtute  draconem 
Fortia  ferratis  constringens  vincla  catenis : 
Qui  prius  e  crypta  funesto  flamine  spirans, 
Romani  regni  vexabat  jure  catervas; 
Dum  contempserunt  Christo  famularier  uni, 
Natricis  horrendi  cultum  prastare  putantes: 
Sed  cum  strinxisset  belvam  collaribus  arctis, 
Morbida  pestiferi  compescens  nabra  draconis, 
Civibus  exoritur  mox  exultatio  laetis  : 
Bestia  delituit  quae  pridem  ssevire  solebat : 
Idcirco  statim  baptismi  gratia  fulgens 
Coelitus  illuxit  Romanis  arcibus  ut  sol. 

Hic  Constantini  curavit  lurida  membra, 
Horrida  leprosis  explodens  ulcera  squamis : 
Dum  regnatorem  Christi  sub  gurgite  tinxit. 
Quapropter  Roma  fregit  delubra  sacelli ' 
Prisca  nefandorum  contemnens  fana  Deorum, 
Et  potiora  rudis  sectatur  culmina  templi, 
Qua  salvatoris  signata  cruore  coruscant, 
Perpetuosque  Dei  produnt  per  saecla  triumphos, 
Sic  mundum  propriis  ornabat  moribus  amplum, 
Dum  regem  Romse  correxit  dogmate  Christi. 
Porro  conflictum  gessit  didasculus  idem 
Contra  bis  senos  certantes  arte  magistros, 
Qui  pignus  muncli  fallaci  voce  negabant. 
Dum  mediatoris  spernabant  dona  vocantis, 
Lucida  perpetuae  qui  pandit  limina  vitae. 
Quapropter  cunctos  fretus  coelestibus  armis 
Vicerat  extemplo  voti  certamine  compos : 
Ac  velut  adversus  frendentes  ore  molossos 
Frustra  qui  superas  implent  latratibus  auras, 


152 


DE  LAUDIBUS  VIRGINUM. 


Ferrea  scripturse  direxit  spicula  miles : 
Dum  consternati  mox  omnes  terga  dederunt, 
Excepto  Zambri,  qui  tunc  necromantia  fretus, 
Ignarum  populum  scrophosa  fraude  fefellit, 
Dum  magus  in  taurum  pellax  sine  voce  susurratr 
Corruit  in  terram  quadrapes  spiracula  linquens* 
Vastus  dum  vulgi  clamor  ferit  sethera  nimbi. 
Sed  tamen  intrepidus  Dominum  Sylvester  adorat 
Ut  plebs  quam  Christus  preciosi  sanguinis  ostro 
Reddidit  immunem  sublata  fraude  maligni, 
Tetro  haud  fallatur  falsi  phantasmate  ^ZambrL 
Mox  igitur  tauri  prostratum  morte  cadaver 
Suscitat  exsertis  absolvens  vincula  nodis, 
Et  mitem  armento  fecit  succedere  taurum. 
Tum  populi  passim  elamabant  voce  tonantem, 
Laudantes  Dominum  coeperunt  dicere  grates. 
Hic  fuit,  ut  fertur,  comes  integritatis  adeptus, 
Donec  supremam  claudebat  tempore  vitam. 

Rex  Constantinus  quondam  prsesagia  certa, 
Atque  futurarum  rimatur  somnia  rerum 
Culcita  dum  plumis  Augusti  sterneret  artus, 
Cernens  matrona3  rugosse  forte  figuram 
Vidit  in  extasi  deformem  fronte  vetusta, 
Cernua  quee  graditur  tremulis  agitata  lacertis. 
lnsuper  hanc  mortis  jam  sors  multaret  acerba, 
Imperat  illustris  regem  sermone  sacerdos 
Sylvester  Constantinum  decrepita  membra 
Suscitet  ut  vetulae  rursus  cum  sospite  vita. 
Tunc  regis  precibus  surrexit  bella  puella, 
Quam  prius  effigies  turpabat  torva  senectae. 
Et  licet  ante  situm  torperet  morte  cadaver, 
Fit  tamen  extemplo  formosa  puerpera  vultu: 
Quam  rex  contemplatur  ovans  cum  stemmate  comit, 
Tempora  prsecingens  auro  flavente  coronat, 
Et  peplo  chlamydis,  nec  non  cycladibus  ornat: 
Ut  regina  gerat  rubicunda  crepundia  collo. 
Talis  erat  species  formosse  virginis  alma, 

Tunc  Helena  docens  regem  sermone  futura, 
Sic  ait  Augusto,  depromens  omnia  somni : 
Haec  tua  semper  erit,  nam  lethi  calce  carebit, 
Ultima  ni  diris  conflagrent  ssecula  flammis. 
Cumque  toro  foret  Augustus  perterritus  alto 
Pallidus  evigilat  somni  formidine  captus. 
Conglobat  in  ccetum  disertos  arte  sophistas, 
Gymnica  qui  jactant  ventoso  dogmata  fatu: 
Quos  rogat  ut  rerum  tibi  fata  latentia  solvant, 
Quae  dudum  in  stratis  signant  arcana  futura; 
Sed  cum  forte  nihil  stolido  sermone  referrent : 
Plurima  sed  falsis  fmxissent  frivola  verbis : 
Tunc  rex  frugales  jejunans  castigat  artus, 
Atque  dies  septem  declinat  fercula  pompae ; 
A  Christo  Domino  poscens  oracula  pandi. 
Nox  ruit,  et  tetro  mundum  velamine  valiat, 
Nec  non  et  furvis  terram  complectitur  alis, 
Dum  sopor  in  strato  regales  ocupat  artus. 
Cui  Sylvester  ait,  pandens  mysteria  rerum  : 
Femina,  quam  torva  crevisti  luce  vetustam, 
Quai  tibi  horrebat  multum  squalente  senecta, 
Urbs  est  quam  vulgo  Byzanti  nomine  dicunt: 
Constantinopolis  post  hsec  vocitetur  in  sevuvn  : 
Nomine  nempe  tuo  gestat  per  saecla  triumphos. 
In  qua  murorum  praecelsa  cacumina  quondam, 
Nunc  prostrata  solo  veterascunt  arce  ruenti 
Mcenia  marcescunt,  et  propugnacula  nutant, 
Quse  quassat  caries,  et  frangit  fessa  vetustas. 
Sed  te  conservare  mea  praecepta  jubebo. 
Cornipedis  spina  vectus  per  squalida  rura, 
Cuspide  vexilli  scrobem  sulcare  memento, 
Labara  sic  equitans  per  terram  trudito  dextra, 
Quatuor  infindens  directo  tramite  sulcos, 
Per  quos  erectis  castrorum  turribus  altis, 
Mcenia  murorum  restaures  imbrice  rubra: 
In  qua  regnabit  proles,  prolesque  nepotum, 
Sicut  regnabat  patrum  numerosa  propago, 

Quoruni  progenies,  et  avi  glomerantur  avorum. 

Jam  fuit  Hesperise  famosus  laude  sacerdos 
Ambrosius  Christi  complens  praecepta  benigni, 
Spiritus,  et  castae  servavit  foedera  carnis, 
Qui  nomen  gerit  Ambrosiae  de  nectare  ductum: 
Hic  tener  in  cunis  quondam  dum  parvulus  esset: 
Magna  futurarum  gessit  spectacula  rerum. 
Namque  examen  apum  numerosis  forte  catervis 
Contexit  faciem  pueri,  mirabile  fatu : 
Quse  licet  horrenda  stiparent  labra  cohorte, 
Non  tamen  infantis  sensit  discrimina  corpus. 
Sic  crebis  vicibus  replebant  ora  jacentis, 
Atque  catervatim  rursum  remeare  studebant. 
Post  haec  getherios  repetentes  agmine  nimbos 
Visibus  humanis  certant  abscedere  porro. 
Hsec  pater  Ambrosii  stupuit  miracula  cernens, 
A  quo  sortitur  nomen  sic  inclyta  proles. 
Hoc  nempe  examen  quo  sancti  labra  redundant, 
Dulcia  mulsorum  portendit  verba  favorum, 
E  quibus  afTatim  dulcescunt  pectora  plebis. 
Lucida  digessit  venerandus  opuscula  doctor, 
Cum  ratione  pia  pandens  ab  origine  prima, 
Qualiter  hunc  mundum  summi  prudentia  patris 
Tempora  praesentem  tunc  per  bis  terna  diertim 
Fecerit  eeterno  disponens  ssecula  nutu. 
Hsec  inquam  docuit  crebro  sermone  sacerdos, 
Plures  perducens  ad  cceli  regna  phalanges. 

Garrula  Martini  nunc  prodat  litera  laudem, 
Quam  celebrat  totus  quadrato  cardine  mundus. 
Hunc  pater  omnipotens  nondum  baptismate  lotum 
Nec  balsamorum  sacris  chrismatibus  unctum, 
Tempora  nocturno  coelesti  laude  beavit, 
Dum  stipem  mancis,  et  peplum  ferret  egenis, 
Christo  devotos  cum  jam  catechumenus  esset. 
Quis  vero  studeat  diserto  famine  fretus, 
Omnia  virtutum  chartis  describere  signa, 
Quanta  Deus  dederit  devoto  dona  clienti  ? 

Saepe  salutifero  correxit  dogmare  pagos, 
Ut  ritus  vellent  magis  extirpare  nefandos, 
Atque  creatorem  regnantem  credere  Christum. 
Nam  paganorum  destruxit  fana  profana, 
Jure  tyrannorum  sternens  delubra  reorum : 
Et  mox  antiqui  confracta  fraude  facelli 
Fabricat  altithrono  venerandus  templa  sacerdos. 
Sic  quoque  famosam  frondenti  stipite  pinum, 
Qua  proceres  stolidi  tunc  turificare  solebant, 
Heu  scelus,  in  verubus  torrentes  exta  bidentum, 
Diruit,  ut  populum  non  fallat  cultibus  error. 
Surgere  ter  fecit  defuncta  cadavera  letho, 
Tetrica  terrentis  disrumpens  tartara  mortis : 
Nec  non  aegrotis  impendens  munia  vitae. 
Lurida  debilium  fomentat  membra  virorum. 
Quamlibet  expertus  non  esset  vulnera  ferri 
Unquara,  nec  rubro  roraret  sanguine  martyr, 
Aut  etiara  diris  arsisset  torribus  ignis  : 
Attamen  illustrem  meruit  confessio  palmam  : 
Dum  mens  parta  fuit  mortis  discriraina  ferre. 
Hic  praesul  jugiter  permansit  virgo  perennis 
Donec  aetheriam  railes  migraret  in  aulara, 
Angelicis  vectus  cceli  ad  convexa  catervis. 

Temporibus  priscis  venerandos  Graecia  patres 
Edidit,  ex  quorum  numero  celeberriraus  extat 
Gregorius  felix,  fama  super  aethera  notus 
Quem  Deus  edocuit  mundum  servare  pudorem 
Corporis,  et  castae  conjungere  foedera  mentis. 
Tempore  nam  quodam  geminas  per  somnia  ccrnens 
Virgineo  vidit  fulgentes  flore  puellas, 
Quas  ille  aspiciens  torvis  obtutibus  horret, 
Femineos  quoniam  non  gestit  cernere  vuitus. 
Tum  sanctura  placidis  compellant  vocibus  ambae: 
Ne  graviter  juvenis  clevotas  sperne  puelias, 
Neuque  inclignatus  vultum  conterane  sororum, 
Dum  tibi  perpetuo  fratris  copulamur  amore. 
Nam  nobis  mundum  tribuisti  iu  corde  sacellum, 


156 


DE  LAUDIBUS  VIRGINUM. 


Quo  jocundantes  semper  lactabimur  ambae. 
Frater  amicitia  nunquam  fraudabere  nostra 
Altera  virginitas  fcecundo  flore  vocatur: 
Altera  gestabit  solers  sapientia  nomen. 
Et  sumus  Angelicis  missae  de  sedibus  isthuc, 
Ut  tecum  maneant  nostrae  consortia  vitae. 

Basilius  quondam  doctorum  maximus  auctor 
Condidit  egregiam  divino  dogmate  legem : 
A  qua  processit  libratse  normula  vitae, 
Vergere  quae  nullum  laxat  sub  pondere  saevo, 
Trutinat  electos  sed  justa  lance  libelli, 
Alternis  vicibus  reddens  oracula  sanctis 
Qualiter  ornetur  verax  concordia  fratrum. 
Et  justae  jugiter  fulgescant  fcedera  mentis. 
Nec  non  diserto  digessit  famine  librum, 
Prima  creatarum  pandentem  semina  rerum, 
Qualiter  aeternus  plasmaret  saecula  rector, 
Quoque  potentatu  quadratum  conderet  orbem, 
Materiam  mundi  discernens  ordine  recto 
Aurea  devexi  dum  format  sidera  cceli. 
Hinc  nobis  oritur  mundi  nascentis  origo, 
Cuderet  ut  summus  rerum  molimina  princeps, 
Hic  se  virgineum  prodit  servasse  pudorem 
Taliter  aflirmans  perfecto  famine  praesul. 
Feminea  praeceps  cognovi  corpora  nunquam, 
Nec  tetigi  penitus  muliebres  turpiter  artus. 
Non  tamen  immunis  vocitabor  nomine  virgo. 

Edidit  insignes  tellus  memphitica  patres, 
Lucida  perpetuae  mercantes  munera  vitae. 
E  quorum  numero  pollebat  sorte  beata 
Nomine  famoso  felix  Antonius  auctor, 
Summa  supernorum  conquirens  regna  polorum. 
Hic  primus  docuit  cultores  ordine  sanctos 
Squalida  per  saltus  peterent  ut  rura  locorum 
In  quis  contemplativos  decerpere  fructus 
Possent:  et  jugiter  domino  famularier  alto. 
Hic  inquam  monuit  ccelorum  regna  merentes, 

Spernere  delicias,  et  mundi  linquere  gazas : 
Ardua  sectari,  nec  non  devexa  cavere. 
Duin  calles  gemini  dispari  tramite  tendimt : 
Unus  in  aetherios  per  coeli  culmina  campos ; 
Alter  sic  Herebum  lustrat  sine  fine  profundum. 
Cujus  clarificam  qui  malunt  noscere  vitam, 
Qualibus  in  mundo  signis  efFulserit  almus : 
Quoque  modo  spurcas  curarit  corpore  clades, 
Dira  salutifero  restaurans  ulcera  fotu  : 
Qualiter  ut  medicus  populorum  pestibus  obstans 
Morbida  sanatis  renovaret  viscera  fibris, 
Non  pigeat  prorsus  seriem  spectasse  libelli, 
In  quo  scribuntur  virtutes  illius  amplae. 

Haud  secus  et  Paulus  signis  super  aethera  notus, 
Omnibus  et  regnis  quae  lustrant  lumina  Phcebi 
Per  deserta  fuit  quo  non  praestantior  alter, 
Tendit  ad  aeterna  felix  habitacula  miles. 
Hunc  gener  infidus  strophoso  fallere  gestu 
Maluit  insontem,  disrumpens  fcedera  pacis: 
Idcirco  fugiens  quaerit  sub  rupe  latebras, 
Donec  tortoris  saevi  tormenta  fatiscant. 
Et  rursus  placido  laetetur  tempore  mundus : 
Quem  nutrit  in  crypta  palmeti  dactylus  arcta 
Et  fruitur  foliis  pro  aprico  tegmine  pepli. 
Nam  sitis  ardorem  demebat  gurgite  fontis, 
Quem  mox,  ut  genuit,  telluris  glarea  glaucum 
Rursus  in  obliquum  latices  effuderat  antrum, 
Aliger  tam  praepes  gracili  nutrimine  farris 
Paverat  in  specu  palmae  sub  frondibus  altis ; 
Cui  famulabantur  spreta  feritate  leones, 
Atque  lupi  rabidos  jussit  mitescere  rictus. 
Vixerat  in  terris  ccelesti  munere  fretus 
Undecies  denos,  et  tres  feliciter  annos, 
Tunc  demum  aethereis  stipatus  jure  catervis, 
Ivit  ad  aeterni  castus  consortia  regni, 
Percepturus  in  excelso  nova  gaudia  victor. 

Nec  non  eximia  virtutum  gratia  fretus 
Plurima  patravit  deserto  signa  stupenda 

Hilarion  felix  famoso  nomine  dictus, 
Quem  pra^sens  crebro  mundus  rumore  celebrat. 
Dum  cupidus  gestit  normam  aequiparare  magistri, 
Et  simulare  sui  jam  perpendicula  patris. 
Hic  stricta  corpus  frenabat  lege  petulcum 
Torrida  lascivse  demens  incendia  carnis. 
Quique  titillantes  sprevit  primordia  luxus, 
Prima  juventutis  calcans  ludicra  severe 
Claruit  iEgypto,  quod  strictum  carmine  pando. 
Nam  gipsum  miseros  quod  dudum  faucibus  atris 
Sorbuit  indigenas  flammis  combussit  enorme, 
Dum  rogus  ingenti  lignorum  fomite  flagrans 
Reptantem  in  prunas  consumpsit  torre  chelydrum. 
Denique  cum  pelagi  montanis  fluctibus  olim 
^Equora  per  vitreos  bullirent  turgida  campos, 
Priscaque  turgescens  non  nosset  littora  pontus, 
Caerula  fluctivagis  sed  regnant  molibus  alta, 
Dum  proprias  spernunt  spumosis  fluctibus  oras. 
Tunc  omnes  pariter  glomerantes  agmine  denso, 
Contra  flustra  senem  sistebant  turgida  sanctum. 
Et  fidum  tremuli  patronum  rite  rogabant, 
Auxilium  miseris  ut  ferret  civibus  ultro. 
Ille  crucis  pingens  pariter  signacula  sulcat, 
Horridus  in  cumulum  salsarum  fluxus  aquarum 
Concrevit  porro  surgens  ad  sidera  cceli, 
Mox  furibunda  maris  compressit  caerula  saevi. 
Sic  miles  Christi  frsenabat  marmora  ponti, 
Ut  merito  sancti  non  unquam  fama  fatiscat. 

Sic  quoque  in  ^Egypto  fertur  vexisse  Joannes, 
Accala  deserti  vitam  sine  crimine  ducens. 
Qui  strictis  proprium  nodabat  nexibus  aevum, 
Carnea  lascivse  vincens  ergastula  mentis, 
Conservans  geminum  justo  moderamine  pondus, 
Dum  divina  docet  duplam  sententia  vitam, 
Quam  rector  debet  justa  discernere  lance, 
Atque  gubernandum  carnis  cognoscere  motum. 
Hunc  famosa  rudem  replebat  gratia  vatem, 
Ut  posset  clausas  rerum  reserare  latebras, 

Clancula  virginea  pandens  mysteria  clave. 
Tempore  nam  quodam  per  somnum  faemina  sensit 
Munere  virtutum  quam  pleno  praeditus  esset, 
Scilicet  optatam  dum  sumpsit  carne  medelam. 
Quamlibet  ante  gemens  gestaret  corde  querelam. 

Imperium  mundo  florens  cum  Roma  teneret, 
Atque  gubernaret  regnorum  sceptra  per  orbem, 
Temporibus  faustus  Benedictus  claruit  isdem, 
Quem  Deus  Ausonia)  clemens  indulserat  auctor : 
Ut  populum  Domini  vadentem  tramite  recto 
Ferret  ad  aeterni  ductor  vestigia  regni : 
Quem  prius  abstrusus  saevis  anfractibus  error 
Traxit  ad  inferni  torrentis  tartara  nigra. 
Saepe  tyrannorum  contrivit  templa  priorum, 
Qui  dominum  lucis  tenebroso  corde  negabant. 
Mox  ibi  defigens  victricia  signa  salutis, 
Sic  miles  Christi  devicto  hoste  triumphat, 
Basilicam  Domino  restaurans  aede  renata. 
Quis  modus,  aut  numerus,  vel  certe  calculus  index 
Explanare  valet  virtutes  illius  amplas, 
Quae  modulum  et  numerum  excedunt  pro  mole 
gestorum. 

Namque  cadaveribus  reddebat  lumina  functis, 
Quae  gelidae  mortis  per  vim  fortuna  necarat. 
Auditu  surdos,  et  claudos  gressibus  ornat. 
^Egrotos  vegetat  membrorum  viribus  augens. 
Daemonis  arma  fugans,  nec  non  et  spicula  frangens, 
Hostibus  explosis  restaurat  saucia  corda. 
Nam  capisterium  rimarum  fragmine  ruptum 
Innovat,  ut  nutrix  lacrymarum  flumina  fudit. 
Pestiferum  calicem,  qui  mortis  pocula  cinxit, 
Porrecta  rupit  dextra  per  signa  salutis. 
Sic  etiam  chalybem  prolapsum  gurgite  Gothi 
Ad  proprios  iterum  jussit  remeare  lacertos. 
Primo  qui  statuit  nostrae  certamina  vitae, 
Qualiter  optatam  teneant  ccenobia  normam, 
Quoque  modo  properet  directo  tramite  sanctus, 

Ad  supera  scandens  ccelorum  culmina  cultor; 
Cujus  prseclarum  pandens  ab  origine  vitam 
Graegorius  praesul  chartis  descripserat  olim, 
Donec  sethralem  felix  migraret  in  arcem. 
Hujus  alumnorum  numero  glomeramus  ovantes, 
Quos  gerit  in  gremio  foecunda  Britannia  cives, 
A  quo  jam  nobis  baptismi  gratia  fluxit, 
Atque  magistrorum  veneranda  caterva  cucurrit. 

Quid  memorem  geminos  germano  foedere  atres, 
Reddentes  animas  astris,  et  corpora  terris. 
Purpureo  passum  venerantes  sanguine  Christum, 
Martyres  effecti  rubuerunt  carne  cruenta: 
Quique  vicem  reddunt  Domino,  ut  Psalmista  canebat 
Ecce  salutarem  calicem  per  pocula  mortis 
Accipiunt  pariter  pergentes  tramite  Christi: 
Quos  simul  invenit  sanctus  monstrante  beato 
Ambrosius  Paulo  pulsantes  carne  sepulta, 
Saxea  quadratis  quos  condit  tumbula  fossis. 
Hos  pia  virginitas  comebat  flore  superno 
Angelicis  semper  quae  constat  cara  catervis ; 
Unus  Gervasius,  nec  non  Protasius  alter, 
Imperio  veterum  sortita  vocabula  gestant. 

Prsesul  erat  quondam  Narcissus  forte  vocatus 
Virtutum  meritis  redolens,  ut  nomine  florens, 
Quem  simul  ornabat  pollescens  munere  duplo 
Pontificatus  apex  cum  virginitatis  honore, 
Claruit  idcirco  celebri  rumore  per  orbem, 
Dum  vitae  meritis  fulcitur  dogma  loquelae. 
Nam  fontis  latices  oleo  pinguescere  fecit, 
Et  liquida  crassis  mutavit  flumina  guttis : 
Denique  dum  tempus  festis  paschalibus  aptum 
Annua  Christicolis  renovaret  vota  per  orbem, 
Quod  solet  uberius  Christi  celebrare  triumphos, 
Caetera  quam  celebrent  anni  solemnia  festa, 
Tunc  oleum  in  vacua  defecit  lampade  vitri, 
Et  lychnus  fumans  furvis  obtorpuit  umbris, 
Pendula  cum  nulla  flammaret  luce  lucerna. 

Mox  fontana  jubet  Narcissus  flumina  lymphae 
Fidens  in  Dominum,  sacros  haurire  ministros. 
Et  complere  cavum  cum  glauco  gurgite  vitrum. 
Funditur  interea  per  cunctas  unda  lucernas, 
Sic  exorcizans  lychnos  benedixit  aquosos. 
Jamque  latex  lucens  flammas  pascebat  edaces, 
Papirus  in  medio  radiabat  lumine  centro, 
Clarius  et  multo  quam  fomes  pinguis  olivi, 
Aut  certe  in  vitro  splendescens  arvina  scrofae. 
Mox  vulgi  cuneus  cernens  miracula  rerum, 
In  commune  Deo  grates,  laudesque  frequentat. 
Non  tulit  hanc  faustam  grassator  crescere  famam 
Qui  genus  humanum  strophis  elidere  certat. 
Concilium  glomerat  cum  trino  teste  nefandum, 
Qui  scelus  horrendum  concinnant  crimine  falso, 
Praesulis  ut  famam  serpentis  dente  lacessant, 
Atque  venenata  sanctum  cum  fraude  sugillent: 
E  quorum  numero  procedens  primitus  unus, 
Quamvis  juraret,  pellaci  fraude  fefellit. 
Ignibus  sic  atris,  et  flammis  fomite  farsis 
Conflagrem  penitus,  si  fatu  frivola  fingam. 
Alter  subsequitur,  strophosam  ferre  querelam : 
Taliter  ad  turmas  infit  cum  voee  procaci : 
Sic  mea  non  pereant  regali  corpora  morbo,  .  - 
Quod  veros  promit  jurans  sententia  fatus. 
Tertius  ast  testis  profert  e  pectore  questus, 
Et  juramenti  nodosis  vincla  catenis 
Nititur  imprudens  verbis  constringere  falsis. 
Sic  mea  non  tenebris  nigrescant  lumina  furvis, 
Glaucoma  nec  penitus  lippos  suffundat  ocellos, 
Adsertor  verax  si  fingam  famina  falsa. 
Propterea  exilium  voluit  perferre  sacerdos, 
Invidiae  maculam  fugiens  declinat  iniquam. 
Sic  pater  in  saltu  fertur  vixisse  remotus 
Contemplativos  carpens  sub  monte  maniplos, 
Dum  solus  soli  Christo  famularier  optat, 
Lubrica  fallentis  conculcans  gaudia  saecli. 

Mox  igitur  punit  praefatos  ultio  testes  : 
Qui  sacramentis  concinnant  frivola  falsis, 
Et  temerare  student  insontem  crimine  vatem. 
En,  lare  torrenti  testis  conflagrat  iniquus, 
Primus  qui  lahris  contorsit  tela  nefandis, 
Praesulis  ut  vitam  fuscarent  verba  maligna. 
Culmina  celsa  crepant  ignitis  usta  favillis, 
Atque  propinquorum  turmas  combusserat  ardor. 
Sic  quoque  crudescens  multabat  poma  secundum, 
Morbo  regali  plectendo  lurida  membra, 
Donec  putrescens  prodiret  pectore  flatus. 
Tertius  orbatus  geminis  sub  fronte  fenestris, 
Limpida  dum  tenebris  clauduntur  lumina  tetris. 
Hic  ergo  aspexit  tremulus  tormenta  priorum, 
Qualiter  altithronus  pellaces  plecteret  astus, 
Horrendi  sceleris  scenam  patefecit  opacam. 
Machina  detegitur  ccecis  frustrataque  stellis: 
Et  reus  in  tantum  lachrymarum  flumina  fudit, 
Irrigat  et  salsis  oculorum  fontibus  ora, 
Donec  ocellorum  caruissent  luce  pupillae. 
Sic  vindicta  reos  plectebat  trina  tonantis, 
Usque  fugam  vitae  cum  mors  bacchatur  acerba. 
Arbiter  aeternus  dum  sontum  crimina  punit, 
Alma  sacerdotis  pandit  praeconia  casti. 

Nec  minus  interea  stupuit  Memphitica  tellus 
Rumores  patrum  sub  coeli  culmine  claros  : 
E  quis  ortus  erat  felix  Athanasius  olim, 
Cujus  Alexander  sanctissimus  extitit  altor. 
A  quo  victus  erat  torvum  qui  schisma  docebat 
Arrius  infaustus,  ventris  dum  viscera  fceda 
Turpiter  egessit  ruptis  extalibus  ani, 
Quae  cava  per  cryptas  complebant  antra  latrinae. 
Sanctus  Alexander  missae  solemnibus  actis, 
Cum  celebrarentur  sacrae  libamina  mensae, 
Aspicit  infantum  ponti  per  littora  turmas, 
Mystica  Dona  Dei  ludo  simulare  stupendo. 
Vidit  nempe  procul  quod  sic  Athanasius  illo 

Tingeret  infantes  baptismi  gurgite  mersos, 
Ceu  fc-ret  antistes  sacroto  more  dicatu. 
Talia  signa  sacrum  portendunt  esse  futurum, 
Prospera  quod  rerum  liquido  fortuna  declarat. 
Hoc  gestum  ludis  apicum  sed  seria  firmant, 
Almus  Alexander  cum  vitam  funere  clausit. 
Post  ha3C  successit  florens  Athanasius  sevo: 
Qui  gregis  excubias  ut  pastor  ovile  tuetur: 
Contra  belvarum  fraudes,  rictusque  luporum, 
Qui  lustrare  solent  mandras,  et  septa  bidentum. 
Hic  ergo  proesul  stolidorum  dogmata  demens, 
Saevos  schismaticos  el  melle  pericula  perfert. 
Quem  iidem  schismatici  spissa  fallente  caterva, 
Infamare  student,  fingentes  frivola  falsa, 
Dum  regi  monstrant  evulsum  carne  lacertum, 
Et  loculo  gestant  vulgi  ad  spectacula  truncum, 
Quod  magico  stolidi  dicunt  phantasmate  gestum, 
Turpiter  arsenium  sic  fantes  corpore  mancum, 
Qui  dudum  extiterat  librorum  tramite  lector. 
Tum  jubet  Augustus  vatem  Constantius  almum 
Protinus  arceri  porro  de  finibus  istinc. 
Sed  secus  evenit,  quam  machina  straba  putabat, 
Praefatus  lector  dum  fraudem  prodidit  atram. 

Tunc  pius  antistes  detecta  fraude  maligna, 
En,  inquit,  sanam  lectoris  ceinite  dextram : 
Necnon  nervosam  cuncti  spectate  sinistram. 
Tum  novus  insonti  crebescit  laude  triumphus : 
Quando  sacerdotem  noscunt  sine  crimiue  sanctum. 
iEmulus  obstupuit,  fraudis  dum  scena  patescit. 
Buxeus  6  quantos  obtexit  pallor  inertes, 
Seu  certe  quosdam  rubrae  confusio  frontis. 
Sic  rea,  suffragante  Deo,  commenta  fatiscunt. 
Sed  contrita  rotis  extollit  vipera  csephal 
Et  rursus  ructat  tetrum  de  fauce  venenum. 
Namque  alia  sanctum  nituntur  fallere  fraude. 
Foemina  nempe  procax  strophis  instructa  nefandis, 
Insimulare  studet  stuprorum  crimine  vatem. 
M  2 

Sed  dicto  citius  verborum  spicula  peltis. 
Presbyter  obtundit  mcecham  molimine  vincens, 
Quam  probrosa  manus  strictim  tollentis  obuncat. 
Sed  tamen  antistes  Christi  testudine  fretus, 
^Emula  saevorum  vitat  figmenta  virorum 
Delituit  senis  annorum  cursibus,  extra 
Cisternse  latebram  descendens  usque  profundam : 
Quae  lymphis  vacua  preestabat  tecta  tigilli : 
Qua  latuisse  ferunt  lustris  volventibus  ipsum, 
Cerneret  ut  nusquam  radiantem  lumine  Phcebum. 
Justitiae  vero  solem  septemplicis  aethrae, 
Quem  sacra  per  biblos  descripsit  litera  lautos, 
Pectoris  intuitu  desistit  cernere  nunquam. 

Garrula  nunc  Babylae  depromat  chartula  palmam, 
Plurima  pontificis  pandens  praeconia  clari, 
Qui  gregis  excubias,  et  caulas  vallare  bidentum 
Imbutus  fuerat  conscripto  dogmate  bibli, 
Dirorum  contra  morsus,  rictusque  luporum. 
Princeps  imperium  qui  Romae  nexerat  amplum, 
Imo  triquadrum  discreto  limite  mundum : 
Non  cunetante  gradu  cum  sanctae  limina  valvaa 
Vellet  adire  ferox,  stropha  stimulante  malignum, 
Tum  pius  Augustum  castigans  voce  superbum 
Increpat  antistes  contempto  stemmate  regis, 
Fatu  defendens  sacri  vestibula  templi. 
Praecipit  audacter  maculatum  caede  crueuta, 
Absidam  ecclesiaa  pullis  non  tangere  palmis. 
Ducitur  angustam  quapropter  praesul  ad  aulam, 
Ut  vice  verborum  strabo  cum  rege  loquatur : 
Impius  extemplo  venerandum  cogere  pcenis 
Christicolam  ccepit  constrictum  nexibus  arctis, 
Ut  supplex  veterum  oraret  figmenta  Deorum, 
Delubris  statuis  libans  holocausta  litaret, 
Quod  flamen  fcelix  ut  spurca  venena  recusat, 
Nec  blandimentis  inclinat  colla  sacelli. 
Tum  tres  infantes  germano  fcedere  functos, 
Quos  pius  imbuerat  scripturae  dogmate  praasul, 

Iinperat  Augustus  lentis  vexare  flagellis: 
Quatenus  inflictis  nutarent  pectora  flagris, 
Quae  prius  obstiterant  regi  parere  nefando. 
Sed  tamen  infantum  non  cedunt  corpora  poenis, 
Quin  magis  horrendas  vincunt  prsecordia  virgas, 
Quamvis  sauguineos  fudissent  verbera  rivos, 
Crudaque  per  teneras  rorarent  vulnera  pulpas. 
Tunc  demum  capital  perpessus  forte  sacerdos, 
^Ethera  glauca  petit  devecta  morte  triumphans, 
Nec  non  in  vestes  sursum  migrante  magistro: 
Hoc  est  ephcebi,  quos  rubris  serta  rosetis 
Ornabant  pariter  ccelorum  culmen  ovantes 
Angelicis  juncti  penetrabant  ccetibus  altum. 

Quis  valet  urbanus  laudes  sermone  polito 
Fari  sanctorum  sub  cceli  culmine  claras, 
Qua  croceos  Titan  radios  diffundit  in  orbem, 
Dum  lustrat  latum  reflexo  tramite  mundum. 
Sed  tamen  egregios  depromens  garrula  scabro 
Incipiet  celebrare  viros  nunc  pagina  versu : 
Quos  materna  simul  matrix  enixa  gemellos 
Edidit  in  mundo  sortitos  nomina  dupla. 
Quorum  alter  Cosmas,  Damianus  dicitur  alter. 
Imbuit  hos  pariter  ssecli  doctrina  medelam, 
Nec  non  divina  prsestavit  gratia  gratis, 
Ut  possent  fibris  putres  explodere  pestes, 
Atque  salutiferam  morbis  impendere  curam 
Artibus  horrendas  pellentes  corpore  clades. 
Mutos,  et  mancos,  claudos,  surdosque  repertos, 
Luscos,  et  strabos,  qui  torta  luce  fruuntur. 
Blsesos,  ac  balbos,  qui  ssevis  verba  loquelis 
Fantes  corrumpunt :  et  quicquid  debile  fertur. 
Ccelitus  instaurant  Christo  donante  salutem : 

Sicque  luem  carnis  trudunt  medicamine  spurcae. 
Nec  tamen  eximio  virtutum  munere  dites, 
Auri  fallentis  gestant  marsupia  farsa : 
Sed  loculos  nummi  calcant,  ut  tetra  venena, 
Omnia  donantes  gratis  pro  stipe  superna. 

Princeps  interea  mundi,  qui  sceptra  regebat? 
Martyres  edictis  multat  crudelibus  atrox. 
Tum  geminos  pelagit  praedictos  gurgite  fratres 
Merserat  in  pontum  fretos  virtute  tonantis : 
Algida  sed  vitreis  mitescunt  aequora  flustris 
Dum  dicto  citius  sanetos  ad  litora  vectant. 
Sic  compressa  salis  sacra  virtute  potestas, 
Turgida  fhictivagis  sopivit  caerula  campis, 
Dextera  dum  patris  portum  patefecit  in  undis. 
Jmpius  idcirco  cernens  vexilla  tiopaei, 
Altera  gorgoneis  molitur  damna  venenis, 
Nam  truculenta  ferox  flammarum  pabula  torret, 
Et  sacramentorum  fornacem  fomite  farcit, 
In  quam  flagrantem  saeros  detrudere  jussit, 
Ut  rogus  insontes  prunarum  torre  cremaret 
Artus,  quos  dudum  turgescens  gurgite  pontus 
Mergere  non  quibat  iympharum  fluctibus  atris. 
Sic  facula  flammae  fornacis  fomite  friget : 
Ut  miles  Christi  neglecto  turbine  flammse 
Redderet  ingentes  pro  vita  sospite  grates. 
Ceu  salamandra  focos  solet  insnltare  pyrarum» 
Quamvis  congeries  glomeretur  forte  rogorum. 
Tunc  crucis  in  patulum  coguntur  scandere  robur, 
Atque  pharetrarum  densas  sufferre  sagittas. 
Mox  sator  seternus  qui  sanctos  jure  triumphat, 
Spicula  tortorixm  confregit  dira  reorum. 
Exin  martyrii  sumpserunt  serta  cruenta, 
Ad  convexa  poli  migrantes  culmina  celsi. 

Nec  meminisse  moror  praeconia  clara  Chrysanti^ 
Quem  merito  mundus  famosa  lande  frequentat. 
Hunc  igitur  genitor  florentem  tempore  proto, 
Tradidit  investem  rhetorum  forte  magistris ; 
Ut  puer  indolis  librorum  disceret  artes, 
Quas  mundana  colit  stolido  sapientia  sensu, 
Qui  fuit,  ut  fertur,  donatus  mente  sagaci, 
Ardens  ingenio,  et  prudenti  pectore  pubei\ 
Post  haec  illustris  dum  sacra  volumina  lector 

Auribus  hausisset  ccelesti  grammate  scripta, 
Protinus  antiquae  contemnens  dogmata  sectae, 
Falsa  vetustarum  calcavit  frivola  legum, 
Et  dicto  citius,  nactus  rudimenta  fidei, 
Flagitium  sceleris  baptismi  didicit  unda  : 
Mox  publice  Christum  paganis  praedicat  ultro, 
Dira  superbarum  spernens  tormenta  minarum. 
Tum  genitor  sobolem  naturae  jura  resolvens 
Truserat  in  tenebras  conclusi  carceris  atras, 
Maguopere  metuens  fisci  decreta  nefandi, 
Insuper  et  capital  tremulus  formidat  acerbum. 
Sed  cum  mens  juvenis  ferret  tormenta  libenter, 
Mox  aliam  genitor  concinnans  machina  scenam, 
Lubrica  mundanis  admovit  gaudia  pompis, 
Serica  purpureis  praebens  velamina  peplis, 
Quae  moritura  facit  foetoso  viscere  bombix, 
Induit  egregium  preciosa  veste  nitentem. 
Tum  jussu  patris  convivia  larga  puellae, 
Deliciasque  ferunt,  epulas  luxusque  culinae, 
Vestibus  ornatae  variis,  et  fronte  venusta, 
Talibus  ut  pompis  miles  mollesceret  audax : 
Ferrea  quis  crebro  cedunt  praecordia  virum, 
Sed  tamen  armatus  Christi  testudine  tiro, 
Oscula  virgineis  despexit  lubrica  labris, 
Nec  penetrare  sinit  stuprorum  spicula  pectus. 
Sed  procul  excussit  jaculatas  fraude  sagittas. 
Non  sicut  cecinit  sponsali  carmine  vates, 
Mellia  tunc  roseis  haerescunt  labra  labellis, 
Dulcia  sed  Christi  lentescunt  labra  labellis. 
Venit  ad  extremum  virgo  certamen  adulta, 
Daria  vestalis  formosa  fronte  rubescens ; 
Aurea  cum  glaucis  quam  comit  lunula  gemmis. 
Nititur  haec  juvenem  Veneris  constringere  nexu, 
Quatenus  ad  thalami  flectat  connubia  mentem. 
Haec  phalerata  fuit  facundis  freta  loquelis.  v 
Denique  diserd  stupuerunt  forte  magistri, 
Virginis  ingenium  biblorum  famine  cultum. 

Nempe  tenax  scripti  fuerat,  veloxque  legendi 
Sed  secus  evenit  fortunae  casus  opacae : 
Dum  pius  opposuit  fatis  contraria  fata. 
Daria  quse  dudum  servabat  numina  Vestae, 
Credidit  altithromxm  cceli  qui  sceptra  gubernat, 
Facuudis  virgo  verbis  conversa  Chrysanti. 
Tunc  simulata  tori  fingunt  consortia  fatu, 
Moribus  et  castis  vivunt  concorditer  ambo, 
Ut  spurcum  penitus  vitarent  pectore  nsevum, 
Et  maculam  Veneris  pullam  cum  corde  fugissent, 
Post  haec  baptismi  sacratis  tinguitur  undis, 
Quatenus  exnvias  spoliar  et  mente  vetustas, 
Et  nova  de  liquido  sumatur  gurgite  lodix. 
Tum  virgo  veterum  sprevit  documenta  librorum, 
Et  sequitur  Christi  quadratis  dogmata  biblis. 
Quis  poterit  vulgi  tantas  numerare  catervas, 
Quantas  exeinplis  coegerunt  credere  Christo  ? 
Traditur  idcirco  pcenis  torquendus  acerbis, 
Septuaginta  viri  quem  denso  milite  servant, 
Herculis  in  fano,  lri  forsan  thura  litaret. 
Tunc  miles  ccepit  dirus  vexare  negantem 
Athletam  Domini  fretum  virtute  superna, 
Udis  et  crudis  nervorum  nexibus  angens^ 
Torrida  flammantis  laturum  caumata  solis. 
Sed  puncto  citius  laxantur  lora  lacertis 
Omnipotente  Deo  restes  solvente  nefandos 
Et  suras  iterum  cipporum  vincula  claudunt, 
Cruraque  cum  rigidis  nectabant  turgida  lignis : 
Extemplo  cippum  findit  regnator  Olympi, 
Quamvis  hunc  stolidi  ccecata  mente  ligarent. 
Lotia  tunc  lictor  crudelis  spargere  jussit, 
Sacros  humectans  artus  faetore  putenti, 
Qui  liquor,  ut  dicunt,  atrum  phantasma  fugabat, 
Dum  vernam  Domini  sperat  necromantia  fretum, 
Sed  putor  ambrosiam  fragrabat  nectare  suavem. 
Exin  tortores  buculam  deglobere  birsa 
Mandant,  ut  crudo  stringantur  tergore  membra 

Martyris,  ardentem  passuri  lumine  solem  : 
Torrida  sed  Titan  compressit  fulmina  frendens, 
Ut  nulla  insontis  ferrent  incendia  membra. 
Tunc  reciproca  virum  claudunt  ergastula  sacrum, 
Arcta  catenarum  constringunt  vincla  lacertos. 
Necnon  et  collum  nectunt  cum  crure  gemello. 
Ecce  repente  pius  nodatos  arbiter  artus 
Eripit  et  chalybis  mox  stricta  ligamina  rupit. 
Porro  cum  sanctum  nodoso  vimine  miles 
Cederet  infaustus,  rubro  qui  sanguine  gaudet, 
Sed  mirum  dictu,  sceptrorum  flagra  beatus 
Ictibus  argutis  maityr  non  sensit  acerba, 
Quin  imo  ut  plumse  mollescunt  vimina  sancto 
Lenia  ceu  viridis  lentescit  papyrus  amne  ; 
Claudius  his  signis  compunctus  credidit  ultro, 
Septuaginta  viros  convertens  dogmate  claro, 
Fecit  baptismi  purgari  gurgite  mersos. 
Quapropter  rubro  perfusos  sanguinis  ostro, 
Miles  ad  eetherium  faustus  perduxit  Olympum. 
Quos  simul  obstmxit  felix  spelunca  sepultos, 
Lucida  perpetuae  visuros  praemia  vitae. 
His  convexa  poli  merito  lustrantibus  alta, 
Daria  cum  duro  patitur  tormenta  Chrysanto, 
impiger  ast  ille  strictus  molimine  ferri 
Truditur  in  tenebras  laturus  carceris  atras, 
Lurida  quo  putridis  fluxerunt  stercora  ripis, 
Nectare  sed  fcetor  cedit,  ceu  luce  latebrae. 
Traditur  interea  sceleratis  Daria  scortis : 
Prostibulum  mcechae  penetrans  sine  crimine  sseva?, 
Sed  leo  de  claustris  rugibundus  mittitur  arctis, 
Virgineos  artus  tutos  servare  puellse  : 
Si  quisquam  cuperet  sanctum  temerare  pudorem, 
Gestibus  obsccenis  contrectans  corpus  honestum  : 
Arcam  ceu  quondam  probrosus  contigit  Oza, 
Prolinus  oppeteret  confusus  fronte  petulcus, 
Rictibus  et  rabidi  corrosus  dente  leonis 
Ultricem  pcenam  sentiret  morte  ferina : 

Tune  clemum  Augusti  qui  Romae  regna  gerebat, 
Decreto  rubras  sumpserunt  morte  coronas, 
Et  simul  in  crypta  pansant  sablone  sepulti, 
Quos  simul  in  vita  vexavit  pcena  cruenta, 
Credimus  ut  faustis  glomeratos  jure  catervis 
De  gremio  tumuli,  cum  tellus  sponte  dehiscet, 
Et  Genus  humanum  tumbis  emerserit  atris, 
Suscitet  ad  requiem,  mundum  dum  laxat  habenis. 

Tempore  transacto  sanctam  gentilibus  armis 
Ecclesiam  Christi  tempestas  saeva  eruentans, 
Martyribus  sacris  mortis  discrimina  mille 
Conglobat,  insontes  torquens  sine  crimine  culpae. 
Ut  miles  Christi  stricto  mucrone  necaret 
Impia  tortorum  cum  ferret  flagra  malorum. 
Hos  inter,  quidam  Julianus  nomine  Martvr, 
Horrida  sanguineis  perfert  certamina  paenis. 
Quem  pater  ad  scholam,  cum  primo  glisceret  aevo, 
Tradidit,  ut  tomis  dialectica  dogmata  rerum, 
Et  simul  rhetoricas  biblorum  disceret  artes. 
Mox  igitur  juvenis  veterum  documenta  librorum, 
Quamvis  in  tenero  pulcher  pubesceret  eevo, 
Limpida  discipulus  scripsit  scholasticus  astu, 
Cumque  pater  sobolem  vetulam  vidisset  adultam, 
Nititur  indocilem  claris  natalibus  ortum 
Flectere  cum  precibus,  thalamorum  ut  jura  capessat, 
Quatenus  inde  foret  post  successura  nepotum 
Progenies,  mallet  si  ditem  ducere  sponsum. 
Flagitat  inducias  seplem  sutFerre  dierum, 
Quatenus  hoc  spatio  pulsaret  voce  Tonantem, 
Subnixis  precibus  rogitans  oracula  divi, 
Certius  ut  quiret  Christi  cognoscere  nutum. 
Denique  transacto  venerandus  teinpore  puber ; 
Lecto  sopitus  cum  somno  membra  dedisset. 
Orama  per  noctem  cernebat  rite  supernum, 
Ccelestes  fatus  sic  felix  auribus  hausit : 
Protinus  e  strato  festinat  surgere  miles, 
Ne  metuas  juvenis  sortiri  dote  pucllam, 

Dulcia  neu  rigidus  frangas  decreta  parentum.  ^ 
Sed  tamen  hanc  sociam  sanctam  servare  memento 
Quae  tibi  cum  mero  copulatur  corpore  virgo, 
Namque  pudicitiae  comes  indefessa  manebit. 
Multa  mihi  populi  servibunt  millia  possim, 
Quae  vestris  credunt  coelorurn  sceptra  loquelis. 
Interea  juvenis  patris  praecepta  facessit, 
Et  simulata  tori  spondens  connubia  matri, 
Accipit  ornatam  gemmis  auioque  puellam. 
Attamen  altithronus  quadrati  conditor  orbis, 
Pacta  tutatur  sponsum  cum  virgine  castum, 
Propria  fuscarent  ut  nunquam  crimine  membra 
Luxuriam  carnis  fraenantes  ilibus  almis, 
Praesertim  pia  cum  Christus  praecordia  pungens, 
Per  somnum  moneat  castum  servare  pudorem  : 
Nam  bibli  seriem,  quam  rex  direxit  olympi, 
In  thalamo  cernunt,  aurato  grammate  seriptam, 
In  qua  virginitas  servari  sancta  jubetur. 
Exin  vernarum  fundant  ccenobia  Christi, 
Normam  justitiae  qui  servant  tramite  scripto. 
Virginibus  quoque  eondunt  gurgustia  cellae, 
Quas  licet  inferior  sexus  discriminet  ordo, 
Non  tamen  iuferior  virtutum  cardo  sequestrat. 
In  quis  nempe  decem  monacharum  millia  florenf? 
Cantibus  assiduis,  et  psalmi  carmine  crebro. 
Sic  famulabantur  jugiter,  noctesque,  diesque, 
Yiribus  infractis  pulsantes  atria  cceli, 
Astriferi  precibus  dum  lustrant  limen  olympi. 
Interea  veteris  ructantur  fauce  draconis 
Atra  venena,  sacras  Christi  torqueutia  turmas: 
Tum  miles  Christi  nodoso  fuste  nagella 
Sustinet  immerito  constrictus  nexibus  arctis. 
Flagraque  cum  crepitu  praesultant  caede  cruenta, 
Donec  purpureo  rorarent  sanguine  rivi. 
Sic  sequitur  Dominum  devota  mente  minister, 
Ad  superas  arces  angusto  tramite  tendens, 
Ut  prius  angusto  tendebat  calle  magister, 
Sanguine  purpureo  demens  peccamina  mundi. 

Dum  pius  in  patulum  dignatur  scandere  lignum. 
Tum  luscus  tortor  sensit  detrimenta  pupillse, 
Martyris  affiictus  flagris,  et  stipitis  ictu. 
Mox  monophthalmi  restaurat  lumina  martyr: 
Quamvis  Pontifices  fani  ludibria  passi 
Reddere  non  possent  evulsam  stipite  lucem. 
Insuper  excelsum  forti  compage  sacellum 
Quinquaginta  simul  stabant  simulacra  metallis. 
Diruit  ad  fundum  sternens  molimina  prisca. 
Non  Mars  vulnificus  qui  belli  semina  spargit : 
Rancida  gorgoneis  inspirans  corda  venenis 
Delubri  statuis  potuit  succurrere  parmis : 
Nec  Venus,  aut  Veneris  prodest  spurcissima  proles. 
Aurea  sternuntur  fundo  simulacra  Minervae, 
Quamque  Deam  stolidi  dixemnt  arte  potentem : 
Nec  Bacchus  valuit,  cui  frondent  palmite  vites, 
Ut  referunt  falso  veterum  figmenta  librorum, 
Numine  nutantes  fani  fulcire  columnas. 
Sed  litubant  templi  tremebundis  marmora  crustis, 
Et  ruit  in  praeceps  lessellis  fabrica  fractis. 
Neptunus  fama  dictus  regnator  sequarum  : 
Qui  regit  imperium  ponti  turgentibus  undis, 
Falsas  effigies,  quas  glauco  marmore  scalpunt, 
Aurea  seu  fulva  quas  ornant  petala  fronte, 
Haud  valuit  veterum  tunc  sustentare  deorum. 
Alcides  fertur  Centauri  victor  opimus, 
Flammea  qui  preSsit  latronis  flamina  Caci, 
Quamvis  fumosis  ructaret  flabra  loquelis, 
Herculis  in  crypta  et  torqueret  dextera  clavam, 
Non  tamen  in  templo  rigida  virtute  resultat, 
Qua  famulus  Christi  supplex  oramina  fudit. 
Vulcanus  cutax,  queru  fingunt  igne  potentem, 
Torrida  flammigeris  moderantem  fulmina  frsenis 
Funditus  occubuit  fraudatus  torre  rogorum. 
Sic  quassata  ruit  simulacris  machina  lapsis, 
Ut  veterum  narrat  verax  historia  rerum : 
Cum  geminam  flarnen  prolem  peccare  videret, 
Nec  tamen  asperitas  patris  compesceret  ulla, 

Plecteret  aut  sontes  crudescens  ultio  natos, 

Acriter  idcirco  exarsit  vindicta  tonantis : 

Quatenus  arca  Dei  dirae  post  funera  stragis, 

Ducta  per  Azoton  simulacrum  sterneret  altum: 

Tunc  ruit  in  frontem  confracto  poplite  Dagon, 

Et  caput  infandum  funestos  liquerat  artus, 

Quod  vulsum  ex  humeris  cives  in  limine  cernunt 

Aurora  in  fulvis  dum  luxit  lutea  bigis, 

Et  croceum  jubar  in  quadrum  flavesceret  orbem, 

Ac  roseos  patulis  radios  infunderet  arvis, 

Spinaque  cum  trunca  membrorum  parte  remansit, 

Haud  secus  in  divos,  quorum  cassata  potestas, 

Ad  fundum  cecidit,  ssevit  regnator  olympi : 

Expers  ut  nullus  diri  discriminis  esset, 

Ceu  styli  series  praesenti  grammate  pandit, 

Sic  quoque  terga  dedit  cassato  numine  Phoebus. 

Qui  fuit  infausti  Saturni  fllius  atrox, 

Jupiter  ingentem  quem  pompant  carmina  vatum, 

Hic  patris  imperium,  quod  fantur  opuscula  prisca 

Contra  naturam  pulso  spadone  capessit, 

Tum  miser  in  Latio  demptis  genitalibus  exul 

Delituit,  nati  vitans  discrimen  acerbi. 

Nec  Pluton  prodest,  qui  tetris  tartara  sceptris 

Rexit,  et  inferni  furva  regnavit  in  aula : 

Hic  Cereris  sobolem  nigrantes  vexit  ad  umbras. 

Sed  regina  sequi  matrem  Proserpina  nolle 

Fertur  in  antiquis  falsato  grammate  biblis. 

Nec  Pan  Arcadiae,  quem  gens  colit  exta  litando, 

Plurima  dum  verubus  torrebat  viscera  flammis, 

Contulit  auxilium  fani  fundamine  fracto. 

Machina  celsa  labat,  dum  culmina  fracta  fatiscunt. 

Nec  glus  lentescens  murorum  moenia  pangit, 

Nec  durus  scopulus  calcis  compage  quadratur : 

Sic  simul  exhausta  veterum  virtute  deorum, 

Insuper  augustum  quassata  mole  sacellum 

Diruit  in  cinerem  vindex  censura  tonantis; 

Ut  precibus  martyr  supplex  cum  voce  poposcit, 

Qualenus  altithronum,  lauta  qui  reguat  in  arce, 
Possent  clarificis  pagani  credere  signis. 
Unica  tum  soboles  praefecti  credidit  ultro 
Dum  pia  fructiferis  pandit  praecordia  verbis, 
Martyris  amplexus  felix  oracula  puber. 
Tunc  simul  in  latebras  truduntur  carceris  atras. 
Qua  damnatorum  putrescens  forte  cadaver 
Turpiter  introrsus  bulliret  vermibus  atris  : 
Sed  tamen  insontum  complentur  nectare  nares, 
Olfactnm  Ambrosiae  spirantes  forte  supernum. 
Nec  lucis  radiis  linquens  ergastula  cessit, 
Limpida  sed  tenebras  arcebant  lumina  furvas, 
Sic  Deus  in  sanctis  alma  virtute  triumphat. 
Tum  custos  cernens  rerum  miracula  tanta 
Credidit  altithronum  salvantem  ssecula  regem, 
Baptismum  nactus  stipatur  milite  denso, 
Qui  prius  excubias  servabat  carceris  atri. 
Imperat  interea  multatum  morte  cadaver 
Surgere  de  nigris  anima  redeunte  latebris, 
Quod  prius  obvolvens  constrinxit  fascia  nexu : 
Mortuus  evigilat  disrumpens  tartara  tetra ! 
Tunc  precibus  turmse  vasto  crepitant  tumultu 
Hortantur  juvenem  vero  depromere  fatu, 
Qualiter  exanimis  furvae  vestibula  valvae, 
lnfernique  nigras  posset  penetrare  latebras  : 
Et  redivivus  item  splendentem  cernere  solem. 
Edidit  extemplo  lethi  decreta  resurgens, 
Poshumus  angelica  prodens  suflragia  turbis. 

En  iterum  sancti  stropha  stimulante  draconis, 
Martyres  in  cupas  merguntur  fomite  farsas, 
In  quibus  atra  picis  massa  flagraverat  ardens, 
Nec  non  sulphureas  ructant  incendia  flammas, 
Et  sarmentorum  comburunt  pabula  pagi, 
Donec  in  aetherias  flamma  prorumperet  oras. 
Sed  tamen  insontes  Christi  suffragia  vallant, 
Licia  tunc  digitos  oleo  madentia  nectunt, 
Qui  mox  ignis  edax  flammis  combussit  acerbis: 

Non  tamen  exussit,  sanctorum  torre  laeertos. 
En  iterum  gypsus  spiris  sinuata  malignis, 
Ccerula  pestiferis  extollit  colla  venenis : 
Martyres  ad  theatrum  truduntur  reste  ligati, 
Rictibus  ut  rodant  sanctorum  membra  leones : 
Necnon  mandibulas  ursorum  ferre  cruentas 
Cogeret  insontes  tortorum  pcena  lacertos. 
Sed  secus  evenit  sanctis  victoria  palmae  : 
Bestia  sanctorum  labris  vestigia  linxit, 
Obsequium  praebens,  praedas  oblita  recentes. 
Sic,  mutante  Deo,  mitescunt  corda  ferarum, 
Quamvis  stultorum  torpescant  corda  virorum. 
Ut  quondam  vates  cola  cum  commate  prompsit. 
Edidicere  truces  praedam  servare  leones. 
Post  haec  martyrii  mercantur  serta  cruenta, 
Lucida  stelligeri  scandentes  culmina  cceli, 
Ad  quorum  tumbas  gelidae  post  funera  mortis 
Corpore  calloso  dein  venere  leprosi, 
Qui  simul  in  sacro  baptismi  gurgite  mersi, 
Spiritus  et  carnis  sumpserunt  corde  medelam. 

Antiquo  fuerat  famosus  tempore  quidam 
Legitime  Christo  famulans  vernaculus  alto, 
Quem  genuit  mundo  clarum  Nilotica  tellus, 
Sacra  pudicorum  quaerentem  lucra  virorum, 
Quem  vocat  yEgyptus  crebris  rumoribus  Amos. 
Plurima  hic  gessit  virtutum  signa  sacerdos, 
Qui  fuit  in  Nitrise  frondosis  accola  dumis, 
Squalida  deserti  procurans  jugera  ruris. 
Hic  locus  ex  Nitro  sortitur  Nitria  nomen. 
Creditur  interdum  quod  nomen  seecula  gignunt, 
Causa  fortunse  si  his  confidere  fas  ut, 
Si  fors  aut  fatum,  seu  constellatio  quidquam  est, 
Si  parcse  nulli  parcentes  fila  gubernant, 
Mortali  vitse  fusaque  rotante  minantur, 
Quod  vehit  in  collo  tereti  vertigine  molem. 
Sed  magis  arbitror,  quod  sic  errata  reorum 


176 


DE  LAUDIBUS  VIBHINUM. 


Nitria  pnrgavit,  sicut  corpuscula  uitro 
Sordibus  expurgata  malis,  et  lota  nitescunt. 
Hic  quondam  offendit  turgentem  tempore  Nilum, 
Qui  fcecunda  rigat  flustris  Memphitica  regna. 
Nam  transire  volens  optata  lintre  carebat : 
Sed  spoliare  vetat  carnem  verecundia  frontis 
Corpore  ne  nudo  temeraret  jura  pudoris. 
Tum  dicto  citius  spumantes  litore  lymphas 
Penniger  ut  praepes  transfertur  ccelitus  ultra, 
Piscifer  ut  dudum  momenti  tempore  vates 
Angelico  raptu  lustrabat  Chaldea  regna, 
Ut  vernam  Domini  nutrirent  crustula  farris. 
Ecce  puer  quidam  laceratus  dente  molossi, 
Atque  venenato  perpessus  vulnera  rictu, 
Vertitur  in  rabiem  fraudatus  mente  sagaci : 
Ferrea  quem  strictis  nectebant  vincla  catenis, 
Bacchatur  quoniam  vagabundis  passibus  amens. 
Idcirco  prolis  luxerunt  fata  parentes, 
Et  veneranda  petunt  flentes  oracula  sancti : 
Ut  miseri  cladem,  et  vulnus  sanaret  acerbum. 
Quem  consulta  ferunt  tali  cum  voce  dedisse. 
Reddite  nunc  viduse  sublatum  fraude  juvencum, 
Et  sospes  soboles  vobis  comitatur  amanda. 
Olli  mirantur  quod  nosset  clancula  furta, 
Quae  prius  obstrusis  credebant  gesta  latebris ; 
Tum  genitor  gaudens  grassatur  sospite  nato, 
Actutum  saevis  reddens  direpta  rapinis. 
Sic  fors  evenit,  verax  ut  voce  spopondit : 
Tempore  mox  alio  dolium  deferre  poposcit, 
Quod  duo  voverunt :  alter  sed  vota  fefellit. 
Idcirco  gelida  constrictum  morte  camelum 
Perdebat  gibbum,  quo  vascula  ferre  pepercit, 
Sospite  perfruitur  sed  verax  alter  asello, 
Quo  promissa  seni  complevit  vota  benignus. 
Hunc  vidit  ferri  felix  Antonius  olim, 
Lingueret  egregius  cum  carnis  vincula  miles, 

Angelicis  turmis  ad  cceli  sidera  vectum, 
Pulchraque  perpetuse  penetrantem  limina  vitee. 

Tempore  jam  prisco  fuit  Apollonius  almus. 
Edidit  hunc  signis  clarum  Nilotica  tellus, 
Hic  erat  in  quadrum  vulgatus  laudibus  orbem, 
Piaebens  exemplum  quingentis  fratribus  sequum, 
Et  pubertatis  desertum  tempore  quaerit. 
Nam  ter  quinquennis  mortales  aufugit  ultro : 
Hic  octena  simul  conversans  lustra  peregit. 
Centies  exorans  nocturnis  ferme  latebris, 
Et  totidem  vicibus  sic  gessit  forte  diurnis. 
Ut  genibus  flexis,  et  curvo  poplite  patrem 
Cernuus  oraret  fretus  pietate  tonantis. 
Stuppea  cui  fuerant  pepli  velamina  texti, 
Donec  degebat  nunquam  passura  senectam 
Claruit  idcirco  celebri  rumore  coruscans. 
Nam  pagana  procul  vulgi  cultura  manebat, 
Qua  stetit  antiquo  delubrum  more  dicatum : 
Inde  sacerdotes  crebro  simulacra  ferentes, 
Bacchantum  ritu  longis  anfractibus  errant. 
Taliter  ut  vidit  dementes  forte  cohortes, 
Fanorum  statuam  per  gyrum  ferre  nefandam. 
Tum  flexis  genibus  pulsabat  voce  tonantem : 
Et  mox  stare  facit  bacchantes  agmine  turmas, 
Funditus  ut  nullus  cum  plantis  pergeret  usquam  : 
Sed  cuncti  pariter,  velus  senea  signa  rigebant. 
Torrida  flagrantis  perpessi  lumina  solis 
Dum  plus  gestivo  torrebat  tempore  Titan. 
Interea  damnum  dum  norunt  unde  fuisset, 
Credula  doctringe  spondent  praecordia  verbis, 
Mystica  ccelestis  sumentes  dona  lavacri, 
/Emula  si  precibus  disrumpat  vincla  sacerdos ; 
Passibus  ut  properis  trames  per  rura  patescat, 
Et  possint  solito  pergentes  calle  meare. 
Ille  moras  rupit  fundens  oramina  sursum 
Dum  crebris  vicibus  celsum  pulsabat  olympum. 
Sic  sator  arcitenens  dissolvit  compita  clausa, 

In  tantum  ut  cuneus  votorum  compos  abiret, 
Purgatus  maculis  baptismi  gurgite  sacro, 
Idola  fracta  fricans,  et  mox  in  frusta  resolvens. 

Lis  quondam  pacem  crudescens  rupit  honestam 
Inter  credentes,  qui  Christum  corde  fatentur, 
Et  diffidentes,  qui  Christum  fraude  refutant : 
Nam  Bellona  ferox  infecit  corda  venenis, 
Arma  cruenta  ferens  turbavit  foedera  pacis. 
Procedunt  acies  densa  stipante  caterva, 
Horridus  exultat  crudo  certamine  Mavors, 
Cornua  rauca  sonant,  et  salpix  classica  clangit, 
Dum  stimulant  mortem  bombosa  voce  phalanges. 
Tum  celer  advenit  prasfatus  forte  sacerdos, 
Qui  pacare  studens  belli  certamina  sseva, 
Nititur  accensam  fraudis  restinguere  flammam, 
<  Et  necis  horrendse  stolidum  sedare  tumultum. 

Sed  quidam  incentor  bacchatur  mente  maligna, 
Qui  caput,  et  princeps,  ac  pugna)  signifer  atrox 
Extiterat  dicens,  se  nunquam  pignora  pacis 
Malle,  tetram  donec  perpetret  funere  mortem. 
Tunc  ait  audacter  depromens  fata  futura : 
Sic  tibi  contingat  lethi  fortuna  cruenta, 
Ceu  verbis  optas,  crudeli  calce  casurus. 
Solus  nempe  necem  cernes  moribundus  acerbam, 
Sospite  cum  reliqui  vita  funguntur  ovantes, 
Sed  tibi  post  funus  non  prsebet  terra  sepulchrum  ; 
Bestia  sed  rapidis  discerpet  rictibus  atrox, 
Et  volucrum  pariter  truncatum  rostra  lacessent. 
Sic  fuit,  ut  verax  fatur  sermone  sacerdos  : 
Tunere  transacto  tectum  sablone  cadaver, 
Rursus  mane  vident,  rumpente  crepuscula  luce, 
Belluis  effossum  funesto  corpus  ab  antro, 
Et  volucrum  rictus  artus  lacerasse  nefandos. 
Tum  passim  populi  credebant  esse  prophetam, 
Dum  celer  effectus  rerum  spectacula  pandit. 
Omnes  certatim  qui  fanis  thura  litabant : 
Lurida  culturse  linquunt  simulacra  vetustae, 

Limpida  mundantis  sectantes  dona  lavacri. 
Hic  pater  illustris  celebrans  solemnia  Paschae, 
Undique  deserti  turmas  adsciscere  jussit, 
Atque  catervatim  cuneum  glomerare  fidelem. 
Post  haec  exactis  missse  concentibus  omnes, 
Fercula  dum  solitae  peterent  paupercula  mensae 
Vescuntur  pariter  sicco  nutrirnine  farris, 
Nec  non  fasciculis,  quos  hortus  tempore  vemo 
Germinat  ex  gremio,  cum  gliscit  gramine  tellus, 
Tum  pius  alloquitur  tali  cum  voce  catervas. 
Credula  si  vere  gestamus  pectora  fratres, 
Nunc  precibus  Dominum  coeli  qui  regnat  in  arce, 
Et  regit  imperium  mundi  dum  sceptra  gubernat, 
Pulsemus  pariter,  solamina  digna  petentes. 
Quatenus  impendat  judex  alimenta  misellis, 
Nempe  die  festo  laxantur  frgena  rigoris. 
Ecce  dapes  lautas,  et  munera  larga  ciborum, 
Ante  fores  antri  cernunt,  mirabile  fatu. 
Haec  gestant  geruli,  quos  unquam  nemo  videbat, 
Quamvis  zEgypti  lustrasset  passibus  arva. 
Punica  mala  vident,  granis  cittisque  referta, 
Botros,  et  ficos,  et  plures  ordine  tortas  : 
Cernitur  hic  etiam  palmeri  dactylus  alti, 
Et  mel  lentescens  cerarum  machina  clausum, 
Atque  favi  croceum  distillans  flumine  nectar, 
Et  simul  ubertim  candescens  lacte  colustrum. 
His  gestis,  gemli  properant  abscedere  rursus. 
Ast  olli  Christo  coeperunt  reddere  grates : 
Fercula  qui  dapibus  largus  complevit  opimis  : 
Usque  diem  penti,  quem  dicunt  nomine  costen. 
Sic  Deus  omnipotens,  qui  cuncta  latentia  noscit^ 
Deliciis  proprios  tantis  pascebat  alunmos. 
Jam  famis  iEgypti  multavit  clade  cohortes ; 
Ecce  catervatim  densis  venere  maniplis, 
Ut  pariter  miseri  peterent  alimenta  ciborum. 
Tum  tres  expendit  sportas  cum  pane  refertas, 
Quas  prius  exorans  palma  benedixerat  alma 
N  2 

Bis  binis  exin  nutrivit  mensibus  omnes, 
Ut  nunquam  penitus  farris  fragmenta  negaret, 
Nec  tamen  exhaustis  cessaret  sportula  crustis. 
Sic  quoque  naturam  pinguis  cumulavit  olivi, 
Ut  quondam  Helias  legitur  cumulasse  propheta, 
Lenticulse  crassum  fcecundans  ore  liquorem. 

Ecce  sacerdotis  pandam  prgeconia  lauti 
Mentio  dum  sancti  pulsat  penetralia  cordis, 
Cujus  quadratum  crebrescit  fama  per  orbem, 
Atque  per  extremas  fulget  prudentia  metas  : 
Qui  fuit  interpres,  et  custos  virgo  pudoris, 
Hebrea  Romanis  vertens  oracula  verbis. 
Nam  rudis,  et  priscae  legis  patefecit  abyssum, 
Septuaginta  duo  recludens  pagina  biblos, 
Quos  nunc  sacratis  describit  litera  chartis. 
Insuper  elicuit  tractatus  jure  stupendos, 
Atque  prophetarum  commentis  clancula  certis, 
Dicta  retexebat  pandens  mysteria  rerum. 
Inclytus  hic  constat  schedis  per  saecla  magister, 
Quae  nunc  per  mundum  scribuntur  rite  quadratum. 
Et  licet  illustris  lectorum  turma  per  orbem 
Eusebio  genitore  satus,  ceu  prodidit  idem, 
Enumerans  veterum  vulgata  volumina  patrum, 
Ex  quo  Salvator  nostrae  cunabula  carnis 
Sumpserat  in  terris  emundans  crimina  sascli : 
Quando  crucis  gabulum  sacrato  corpore  scandit, 
Et  genus  humanum  pollutum  fraude  maligni, 
Vulnera  perpessus  purgarat  sanguine  rubro. 
Quis  tanto  studio  geminarum  famina  legum, 
Aut  tam  solerter  rimari  nititur  unquam  ? 
Ceu  meditatus  erat  sacros  didascalus  idem, 
Ut  psalmista  canit,  noctesque  diesque  libellos. 
JEmulus  idcirco  pollutus  peste  livoris 
Rictibus  horrendis  vatem  lacerabat  eundem, 
Faucibus  invidiae  sic  gloria  carpitur  atris, 
Et  laus  almorum  mulcatur  fraude  malorum. 
Namque  canes  crebro  stipant  latratibus  aprum, 

Undique  vallantes  densa  cingente  corona* 
Ast  ille  infestos  dispergit  dente  molossos, 
Et  voti  compos  saltu  regnavit  in  alto. 

Jam  nunc  almorum  descripta  laude  virorum, 
Candida  virginitas  Paradisi  cara  colonis, 
Quis  dedit,  ut  mundus  celebret  prseconia  vastus, 
Supremis  donec  solvantur  saecula  flammis  ? 
Dum  colles  ut  cera  fluunt,  saltusque  fatiscunt : 
Imo  post  mundum  cum  esset  cyclus  olympi, 
Clarius  ante  thronum  sanctorum  serta  nitescunt 

Tempus  adest  sacras  metris  vulgare  puellas : 
Qualiter  integritas  virtutum  culmen  adeptis 
Virginibus  dederit  nitidas  gestare  coronas. 
Delicias  ssecli  quae  temnunt  corde  profanas. 
Fostida  pomparum  linquentes  gaudia  sontum, 
Ut  Dominum  lucis  devota  mente  sequantur, 
Agnum,  virginea  spissis  cum  forte  catervis 
Stipat  in  eetherio  coelorum  culmine  turma, 
Et  grex  cum  pastore  pio  gratabitur  albus, 
Purpureis  vernant  qua  campi  floribus  arva. 
Et  lupus  horrendis  non  frendet  dentibus  atrox. 
Pascua  nec  norunt  crudelis  damna  latronis  : 
Sed  pacis  jugiter  perpes  concordia  regnat. 

Nunc  igitur  casto  veneror  rumore  Mariam. 
Versibus  egregiam  nitor  laudare  puellam, 
Cui  mundus  merito  celebrat  praeconia  totus, 
Quse  fuit  Israel  claro  de  germine  gentis 
Desponsata  proco  foecunda  puerpera  virgo. 
Sed  Deus  omnipotens  quadrati  conditor  orbis, 
A  quo  processit  praesentis  machina  mundi : 
Cui  secreta  patent  ex  alto  culmine  cuncta : 
Quique  abstrusa  suo  perlustrat  lumina  tetra, 
Virginis  intemerata  videns  praecordia  castae, 
Maluit  ut  prolem  peperisset  vergo  supernam 
Sordida  quse  veniens  demsisset  crimina  mundi, 
Dum  delubra  dedit  Christo,  atque  sacella  pudoris 
Mox.  genuit  verum  lumen  de  lumine  patris, 

Exueret  mundum  ut  furva  caligine  Christus 
Qua  genus  humanum  tetro  torpebat  in  orbe, 
Usquequo  clarifici  luxerunt  lumina  solis, 
De  quo  jam  dudum  cecinerunt  verba  prophetae. 

Haec  inquam  virgo  ccelesti  pignore  fceta, 
Edidit  ex  alvo  salvantem  saecula  regem, 
Imperium  mundi  solus  qui  jure  gubernat, 
Ut  dudum  angelico  discit  virguncula  fatu : 
Cum  pater  altithronus  Gabriel  raisisset  ab  astris, 
Haec  fuit,  egregius  quam  promit  carmine  vates, 
Qui  Solymis  quondam  dives  regnavit  in  arvis, 
Hortus  conclusus  florenti  vertice  vernans, 
Fons  quoque  signatus  ccelesti  gurgite  pollens, 
Nec  non  et  turtur  tremulus,  cui  praescius  infit 
Angelus :   En  sobolem  generabis  virgo  perennem, 
Atque  puerperium  paritura  puerpera  gignes. 
Filius  altithroni  faustus  vocitetur  in  gevum. 
Spiritus  e  coelo  veniet  sanctissimus  in  te, 
Virtus  esse  tuo  confert  umbracula  cordi : 
Patris  obumbrabit  te  virgo  celsa  potestas. 
Quo  dicto,  matris  turgescunt  viscera  fcetu, 
Qui  genitus  mundum  miseranda  labe  resolvit, 
Atque  crucifixus  scelerata  piacula  demsit. 
.j  Porro  Csecilise  vivacem  condere  laudem 
Quse  valeat  digne  metrorum  pagina  versu  ? 
^■'Quae-  sponsum  proprium  convertit  dogmate  sancto, 
Mellea  carnalis-contemnens  ludicra  luxus. 
Basia  dum  potius  dilexit  dulcia  Christi, 
Candida  prae  pulchris  complectens  colla  lacertis, 
Quamvis  harmoniis  praesultent  organa  multis, 
Musica  Pierio  resonent  et  carmina  cantu; 
Non  tamen  illexit  fallax  praecordia  mentis 
Pompa  profanorum,  quae  nectit  retia  sanctis, 
Ne  forte  properet  paradisi  ad  gaudia  miles. 
Taliter  interea  compellans  vocibus  infit, 
Dum  secreta  petunt  concessa  lege  tororum. 
Angelus  en,  inquit,  superis  tranavit  ab  astris : 

Hic  me,  patronus,  co^lesti  foedere  fulcit, 
Ut  nequeam  prorsus  quidquam  carnalis  amare. 
Namque  meum  jugiter  conservat  corpus  in  aevum, 
Ut  nullus  valeat  spurco  succensus  amore, 
Contrectare  mea  probroso  crimine  membra : 
Sed  mox  angelicis  ulciscens  vindicat  armis, 
Qui  me  pollutis  nituntur  prendere  palmis. 
Sic  devota  Deo  convertit  femina  sponsum : 
Nec  non  et  levirum  solvens  errore  vetusto, 
Donec  credentes  sumpsissent  dona  lavacri, 
Facti  municipes  in  summis  arcibus  ambo, 
Martyres  effecti  carnis  tormenta  luentes. 

Sicilia  tellus,  quam  vallant  caerula  ponti, 
Fluctibus  et  rabies  pulsat  per  saecula  salsis, 
Edidit  Agathen,  Christi  famulatibus  aptam, 
Accola  quam  Siculus  famosa  laude  frequentat. 
Quae  se  divinis  subdebat  cultibus  ultro. 
Namque  pubertatis  florebat  tempore  Christo, 
Divitias  mundi  conculcans  mente  caducas, 
Omnia  saeclomm  mox  ornamenta  relinquens, 
Et  sequitur  Dominum  devota  juvencula  Christum 
Quis  vero  pcenas  verbis  enarret  acerbas  ? 
Aut  mortis  valeat  clades  effarier  atras, 
Quas  tunc  in  teneris  perfert  virguncula  membris  ? 
Horrida  vulnifici  patitur  discrimina  ferri, 
Quod  castum  lacerat  corpus  mucrone  cruento, 
Pectora  virgineis  fraudantur  pulcra  papillis,  , 
Purpureusque  cruor  stillans  de  carne  fluebat. 
Sic  quoque  carnifices  torrebant  igne  puellam, 
Virgineos  artus  assantes  torribus  atris. 
Sic  dicto  citius  perdebat  flamma  vigorem, 
Ignibus  innocuis  exurens  membra  puellae. 
Nec  fuit  in  pcena  simplex  vexatio  carnis, 
Sed  triplex  potius  torquet  strictura  lacertos. 
Tum  rogus  ardescens,  et  mbrae  fragmina  testae, 
Nec  non  et  rigidi  crudelis  sectio  ferri, 
Membra  cruentabat  spurco  sine  crimine  culpae. 

Tum  pater  omnipotens  devotae  virginis  altor, 
Arcibus  sethereis  defixit  lumina  terris, 
Femineum  indolis  gaudens  spectare  triumphum, 
Mox  dedit  auxilium  clemens  auditor  egentum, 
Fortipr  ut  fieret  truciter  torquentibus  illam. 
Post  haec  martyrii  mercatur  sanguine  sertum, 
'Perpetuas"regni  sumens  ex  carne  coronas. 
Denique  post  obitum,  signorum  non  vacat  expers, 
Quamlibet  in  tumba  pausarent  ossa  sepulchri, 
Et  sacer  astrifera  gauderet  spiritus  arce. 
Tempore  nam  ^ruodam  fervescens  ignibus  ^Etna, 
Torrida  flammivomis  trudebat  sulphura  rivis, 
Tunc  ruit  in  praeceps  ambusta  cacumina  linquens, 
Congeries  lapidum,  liquefactaque  viscera  montis, 
Tum  Siculus  cultor  flammarum  fulmina  cernens, 
Ignibus  opposuit  sanctam  cum  corpore  tumbam, 
Et  dicto  citius  sopivit  damna  focorum : 
Unde  Trinacriae  tellus  excultat  in  sevum. 

Cum  stolidi  proceres,  qui  mundi  regna  regebant, 
Martyres  immerito  multata  carne  necarent, 
Seu  potius  fuso  decorarent  sanguine  sanctos. 
Passuros  interfuerat  virguncula  quaedam, 
Lucia,  quae  Dominum  delexit  sedula  Christum, 
Quam  de  stirpe  bona,  et  claris  natalibus  ortam, 
Nonnulli  juvenes  thalamis  adsciscier  optant. 
Sed  sacrata  Deo  foedus  sponsale  reliquit, 
Mores  ob  castos,  et  coeli  regna  lucranda. 
Haec  matrem  monuit  fessam  languore  cruento, 
Tangeret  ut  tumbam,  qua  clausam  virginis  almae 
Agathae  corpus  placida  sub  morte  quievit, 
Femina  ceu  quondam  fluxu  vexata  cruoris 
Occulte  Christum  tetigit,  quam  fimbria  pepli 
Curavit  medicans,  domino  donante  salutem. 
Sic  igitur  genitrix  sancta  virtute  sepulchri 
Claudebat  patulas  extemplo  credula  fibras : 
Ut  nunquam  flueret  venarum  rivulus  ultra, 
Et  dicto  citius  siccaret  sanguinis  undam. 

Tunc  proles  coepit  verbis  narrare  parenti, 
Quod  vellet  Christo  jugiter  servire  pudica, 
Atque  thorum  sponsi  mallet  contemnere  virgo, 
Aurea  gemmatae  linquens  crepundia  pompse, 
Utque  peregrinis  daret  ornamenta  procorum, 
Pauperibus  stipem  tribuens,  et  munera  mancis, 
Thesaurosque  tuos  sub  cceli  conderet  arcey 
Filia  mox  matrem  fatu  correxit  amico, 
Credula  virgineis  pandentem  pectora  verbis, 
Ut  simul  offerrent  dites  patrimonia  Christo 
Quod  dum  compertum  vulgi  sermone  crebrescit: 
Atque  fatigantur  sacris  rumoribus  aures. 
Tetrica  mox  sponsi  fervent  prsecordia  felle, 
Gorgoneis  infecta  malis  pro  virgine  adempta, 
Quam  sibi  Salvator  sponsam  copularat  adultam, 
Sanguinis  arrhatam  conquirens  dote  puellam. 
Ignescunt  populi  lymphatica  corda  furentis, 
Bingitur  et  consul  dira  Paschasius  ira, 
Dum  altercaretur  crudus  cum  voce  tyrannus, 
A  Christo  sponsam  nitens  auferre  venustam. 
Cum  nec  sermonum  stimulis  cedebat  acerbis : 
Nec  blanda  flecti  lenonum  fraude  valebat, 
Quamlibet  ad  tetrum  traheretur  fune  lupanar, 
Atque  boves  pariter  traxissent  restibus  almam. 
Quamquam  tortores  affarent  igne  tenellam, 
In  quo  nigra  picis,  necnon  et  pinguis  olivi 
Flumina  terrifico  crepitabant  torre  pyrarum, 
Ut  magis  horrorem  sentiret  virgo  beata, 
Plurima  dum  flammis  augerent  pabula  pagi. 
Sed  cito  vexantis  cedebat  machina  pcenae. 
Innocuis  prunae  coxerunt  membra  favillis, 
Defensante  Deo,  flammasque  fugante  rogorum, 
Tuuc  igitur  morbo  mentis  cruciatus  acerbo, 
Non  tulit  opprobrium  judex  a  virgine  factum  : 
Candida  sed  rigido  violavit  viscera  ferro. 
Purpureus  cruor  extemplo  de  carne  manavit, 

Nec  tamen  exultat  saevus  de  morte  tyrannus. 
Nec  gratatur  ovans  caesa  pro  virgine  Christi  : 
Sed  sicuti  nexis  stringebant  colla  catenis, 
Nodatis  merito  nectentes  brachia  vinclis : 
Sic  reus  advenit  Romanam  Consul  ad  urbem, 
Ut  vindicta  gravis  noxam  puniret  inorinem, 
Dum  cruor  insontis,  cum  sontis  sanguine  fuso, 
TJlciscebatur  digne  pro  talibus  ausis. 

Sic  quoque  Justinam  modulabor  carmina  castam, 
Aurea  virgineo  lucrantem  regna  pudore, 
Quae  terrena  tori  disrupit  vincla  jugalis, 
Florida  mandanae  calcans  commercia  vitae. 
Huic  procus  illustris  pravo  succensus  amore, 
Nectere  non  cessat  verborum  retia  frustra : 
Ut  sibi  forte  foret  dotalis  virgo  per  sevum, 
De  qua  posteritas  esset  ventura  nepotum. 
Sed  cum  tale  nefas  gestaret  mente  malignus, 
Nec  tamen  insontem  posset  pervertere  fallax, 
Virginis  aut  fibras  coecis  incendere  flammis, 
Nititur  egregiam  magicis  maculare  venenis. 
Tunc  famosus  erat  Cyprianus  fraude  nugaci, 
Doctus  in  horrenda  sceleratorum  arte  magorum, 
Qui  tunc  auxilium  spondebat  ferre  petenti 
Plurima  schematisans  sacrae  molimina  menti, 
In  tantum,  ut  diris  certaret  dsemonis  armis. 
Quse  magus  assidue  strophosus  misit  ad  almam, 
Ut  pia  pulsarent  stimulis  praecordia  stupri. 
Sed  cum  virgo  Dei  sprevisset  frivola  carnis  : 
Lurida  tetrorum  confringens  tela  latronum, 
Credidit  altithronum  salvantem  saecula  Christum, 
Ad  Dominum  tota  conversus  mente  fidelis, 
Pcenituit  tandem  magus  idola  spurca  relinquens, 
Expertus  virgo  quid  posset  ferre  pericli, 
Quae  nunquam  valuit  superari  mille  nocendi 
Artibus,  incerti  sed  fugit  crimen  iniquum. 
Post  haec  imperio  regeret  cum  Claudius  orbem, 
Impius  edictis  sanctos  crudelibus  urgens, 

Heu  scelus  !  ut  Christum  damnati  voce  negarent, 
Nolentes  autem  sectari  scita  tyranni, 
O  quam  dura  necis  graviter  tormenta  luebant, 
Tunc  Justina  tuum  ferro  supponere  collum, 
Sanguinis  aut  rivos  non  horret  fundere  fibris. 
Sic  geminis  felix  ornatur  virgo  triumphis, 
Martyra  cum  roseis  rubuit  veneranda  coronis. 
Candida  virgineis  florebat  femina  sertis, 
Cutn  qua  martyrii  meruit  vexilla  cruenti, 
Crudus  athleta  Dei  Cyprianus  fuso  cruore  : 
Sicque  poli  pariter  scandebant  sidera  sancti 
Ut  prsedira  necis  pariter  tormenta  tulerunt. 

Eugeniam  porro  claris  natalibus  ortam, 
Gemmam  virgineo  rutilantem  stemmate  rubram, 
Quis  digne  indoctus  metrorum  versibus  usquam 
Rusticus  explanet  ?  cujus  praeconia  passim 
Laetus  concelebrat  sub  cceli  cardine  mundus, 
Atque  supernomm  reboat  concentibus  aula. 
Denique  baptismi  nondum  cunabula  sacra 
Suspiciens  Christum  miro  veneratur  amore, 
In  tantum,  ut  proprios  demsisset  femina  crines, 
Csesarie  spreta  sumens  signacula  Christi, 
Ac  sexum  simulans,  posset  tonsura  virilis 
Hac  ratione  rudi  sic  occultare  latentem  : 
Xamque  crucem  Domiui  sincera  mente  virago 
Gratulabunda  vehens  basternam  linquit  inanem, 
Pergere  cum  pueris  astus  quos  arte  refellit, 
Ut  remeare  queat  prudens  per  devia  virgo. 
Passibus  et  properis  sanctormn  limina  lustrat; 
Pontificemque  petens  baptismi  lucra  capessat. 
Protinus  ad  sedes  venit  basterna  relictas, 
Quam  ut  crevere  simul  spretam  remeare  parentes, 
Pectora  ferratis  riguerunt  marcida  curis. 
Plurima  tunc  etiam  fortunao  casibus  acta 
Turma  propinquorum  questus  e  pectore  promit, 
Salsaque  palpebris  effundit  flumina  luctus, 
Tristia  rorifluis  humectans  imbribus  ora. 

Tum  bino  spadone  fuit  comitata  virago, 
Suspicio  ut  nullam  posset  generare  querelam. 
Hanc  Deus  insontem  pius  auxiliator  egentum 
Clementis  dextrse  clypeo  protexit  inermem, 
Ut  cecinit  dudum  famosus  carmine  vates  : 
Nam  mentita  fuit  strophosis  lingua  loquelis, 
Criminibus  stupri  nitens  damnare  puellam  ; 
Sed  pater  omnipotens,  qui  cuncta  latentia  noscit, 
Virginis  intactae  voluit  monstrare  triumphos 
Auctorem  sceleris  populo  praesente  revincens. 
Sicut  matrona  stimulis  agitata  maligni, 
Illustrem  Christi  famulam  sermone  procaci 
Deformare  studet,  naturse  jura  rescindens  ; 
Sic  iterum  infelix,  plebis  vallante  corona, 
Magna  cachinnantum  pateretur  ludicra  vocum, 
Plecteret  et  merito  vultus  confusio  noxam  : 
Ut  nunquam  dicant  gentes  ubi  est  Deus  horum  ? 

Floruit  in  mundo  qusedam  virguncula  Christi, 
Agnse  cui  nomen  prisci  dixere  parentes; 
Inclyta  haec  fuerat  fragrans  virtute  pudoris, 
iEtatis  decimus  nec  non  et  tertius  annus. 
Fluxerat  in  terris  cum  primo  glisceret  sevo, 
Illuviem  mundi  contemnens  corde  nefandam, 
Sed  procus  illustrem  prsefecti  filius  Agnam, 
Qui  famosus  erat,  regali  fasce  togatus, 
Subnixis  precibus  thalamis  adsciscere  nitens, 
Aurea  cum  rubris  offert  crepundia  pannis  : 
Nec  non  argenti  spondendo  plura  talenta, 
Nititur  intactam  donorum  fallere  visco, 
Sicut  avem  nectit  nodosis  retibus  auceps. 
Sed  mox  lethiferam  sensit  virguncula  cladem, 
Crebrius  hauriret  si  spurcas  ore  loquelas, 
Aut  pulsaretur  probrosis  virgo  labellis 
Muscipulam  metuens  sprevit  sermone  petulcum. 
Nam  sponsam  potius  spondebat  se  fore  Christi, 
Virgineo  semper  servantem  fcedere  corpus, 
Qui  se  rite  subarravit  cum  dote  fidei, 

Annulus  et  cujus  sacravit  membra  puellae. 
Plurima  quapropter  patiens  discrimina  virgo, 
Pertulit  in  terris  insons  ergastula  tetra. 
Sed  pius  adspectans  certantis  bella  puellae 
Arbiter  horrendas  discussit  carceris  umbras, 
Et  clarum  cceli  lumen  de  lumine  fudit, 
Virginis  ut  tenebras  non  ferrent  lumina  furvas. 
Traditur  ad  tetrum  scortorum  casta  lupanar, 
Quatenus  incerti  fuscetur  crimine  virgo, 
Almaque  probrosis  notetur  vita  loquelis, 
Quae  infamare  student  vernarum  nomina  Christi, 
Ut  lacerare  solent  latrantes  fauce  molossi. 
Tunc  procus  advenit  densa  comitante  caterva, 
Garrula  verbosis  contorquens  spicula  labris, 
Quod  sua  despiceret  castis  connubia  votis. 
Sed  Deus  insontes  qui  semper  jure  triumphat, 
Irae  ccelestis  punit  mucrone  reatum. 
Nam  dicto  citius  crudeli  funere  vitam 
Liquerat  horrendi  contingens  tartara  ditis, 
Qui  sanctum  voluit  maculoso  lsedere  gestu. 
Mox  igitur  precibus  disrupit  vincula  mortis, 
Pallida  purpureo  restaurans  membra  colore. 
Quae  multata  prius  torpebant  frigore  lethi, 
Quatenus  inde  forent  laudis  prseconia  Christo, 
Unde  prius  fuerant  spurcis  ludibria  verbis. 
Nam  Constantinam  sanavit  tumba  sepulcri, 
Et  Sarcophagus  qua  pausant  membra  puellae. 
Ut  merito  posset  regnantis  filia  regis 
iEterno  regi  regum  qui  regnat  in  aethra, 
Reddere  magnificas  pro  vita  sospite  grates. 

Virgo  dicata  Deo  plorebat  tempore  prisco, 
Nomine  hanc  Theclam  veteres  dixere  parentes, 
Quae  conversa  fuit  sacrato  dogmate  Pauli, 
Et  Christum  sequitur  connubia  pacta  relinquens* 
Virginitatis  amor  flagrans  in  corde  puellae 
Dulcia  mundanae  sprevit  consortia  vitse, 
In  qua  fundavit  ccelestis  gratia  mentem, 

Saecula  quam  penitus  nuuquam  mollire  valebant. 
Durior  ut  ferro  foret  ad  tormenta  cruenta. 
Hanc  pater  et  genitrix  pactis  sponsalibus,  ambo 
Ad  stirpem  generis  satagebant  dedere  nuptis. 
Sic  mens  virgineis  ardescens  torrida  flammis, 
Gurgite  mundano  perfusa  tepescere  nescit. 
Quamvis  verborum  rorarent  imbre  parentes 
Sicut  nimbosis  stillabant  sethera  guttis, 
Propterea  focus,  et  flagrans  accenditur  ignis, 
Vulcanus  late  fervebat  torribus  atris, 
Ut  virgo  felix  ferret  tormenta  rogorum, 
Consumptura  piam  falso  sine  crimine  carnem. 
Tali  femineam  sontes  molimine  spinam 
Excruciare  student,  membratim  quatinus  ossa, 
Si  fieri  posset,  vacuarent  cruda  medullis. 
Sic  Deus  seterna  defendit  ab  arce  puellam, 
Ut  voti  compos  flammas  evaderet  ignis. 
Traditur  ad  rictus  virgo  laceranda  leonum 
Diris  ut  rodant  muliebres  morsibus  artus, 
Bestia  sed  sacrum  non  audet  carpere  corpus 
Defensante  Deo  devotse  membra  puella) : 
Dum  tenerae  carni  non  usquam  sponte  pepercit : 
Sic  sator  electis  cum  mundi  scammate  certant, 
Aurea  ccelestis  largitur  prsemia  regni. 
Haec  supreyia  suse  decoravit  tempora  vitse, 
Purpureo  sanctam  perfundens  sanguine  carnem, 
Martyr  perpetui  dum  scandit  lumina  coeli. 

Eulaliam  prosse  vulgatam  laudibus  olim 
Metrica  nunc  studeant  venerari.  carmina  sanctam, 
Quse  mortale  nihil  vano  dilexit  amore  : 
Nec  quidquam  in  mundo  satagit  praeferre  Tonanti, 
Sed  cunctas  pariter  pompas  contempsit  opimas, 
Funditus  ut  spretis  coeni  squalentis  ad  instar 
Deliciis  gazse  sequeretur  libera  Christum. 
Hsec  thalami  luxus,  et  gaudia  blanda  thororum, 
Atque^caducorum  sortem  despexit  honorum  : 

Quatenus  in  coelis  castae  virtutis  amator 
Arbiter  omnipotens  impendat  praemia  vitae, 
Qui  solet  assiduis  castos  ornare  triumphis, 
Militibusque  suis  portam  reserare  per  a3thram  : 
Dum  vincunt  sancti  fallentis  proemia  mundi, 
Atque  coronatis  gestant  vexilla  maniplis. 

Tempore  Gothorum  fuerat  virguncula  quagdam, 
Quae  proprium  ex  schola  sumpsit  Scholastica  nomen  : 
Hanc  Deus  ubertim  ccelesti  munere  ditat, 
Aurea  virgineo  lucrantem  praemia  voto. 
De  qua  hoc  praecipuum  vitae  rumusculus  almae 
Divulgare  solet,  latus  qua  tenditur  orbis, 
Quod  fratrem  sibimet  germano  foedere  junctum, 
Subnixis  precibus  gestit  compellere  virgo, 
Quatenus  acciperent  sacrarum  dulcia  noctu 
Fercula  librorum,  et  sancti  convivia  verbi, 
E  quibus  afTatim  saturantur  pectora  plebis 
Atque  saginantur  sanctorum  corda  virorum. 
Sed  fidus  precibus  frater  non  flectitur  ullis, 
Quin  imo  sanctam  contempsit  voce  sororem. 
Tum  virgo  Christum  pulsabat  voce  benignum, 
Ut  sibi  dignetur  vulnus  sanare  doloris. 
Mox  igitur  coelum  nimboso  turbine  totum, 
Et  convexa  poli  nigrescunt  aethere  furvo, 
Murmura  vasta  sonant  flammis  commista  coruscis, 
Et  tremuit  tellus  magno  tremebunda  fragore  ; 
Humida  rorifluis  humectant  vellera  guttis, 
Irrigat  et  terram  tenebrosis  imbribus  aer, 
Complentur  valles,  et  larga  fluenta  redundant. 
Tunc  mansit  nolens,  qui  pridem  sponte  negavit 
Quod  germana  petit  deplorans  anxia  curis. 
Sic  Deus  auscultat  devota  mente  rogantes, 
Quamlibet  a  nullo  solandi  verba  capessant. 

Nobilis  in  Roma  vixit  pulcherrima  virgo 
Constantina,  novae  praebens  spectacula  vitae 
Omnibus,  integri  qui  conversarier  optant, 
Lurida  linquentes  veteris  contagia  vitae. 


DE  LAUDIBUS  VIRGINUM. 


Haec  inquam  virgo  coelesti  freta  patrono, 
Contemsit  mundum  felix  cum  flore  virentem, 
Arida  ceu  paleae  projecta  peripsema  squalent. 
Utque  magis  stupeas,  rumorem  adverte  parentum. 
Nam  pater  auguste  regnorum  sceptra  gubernans, 
Imperium  mundi,  Christo  regnante,  regebat, 
Qui  Constantinus  nomen  sortitur  in  aevum. 
Hic  sobolem  sanctam  miro  dilexit  amore, 
Dum  vitae  merito  late  praeconia  cursant, 
Quam  pater  intactam  summus  sub  dote  spopondit, 
Felix  virgineis  cum  jam  pubesceret  annis. 
Namque  proco  fuerat,  quo  non  praestantior  alter, 
(Regibus  exceptis,  qui  mundum  jure  gubernant :) 
Desponsata  probo,  pactis  sponsalibus  arrhae. 
Sed  Deus  integrum  satagens  servare  puellam, 
Satrapae  mentem  stimulis  compungit  acutis, 
Funditus  ut  pompas  saecli  sprevisset  opimas, 
Mallet  et  immunis  regi  famularier  alto, 
Deliciis  mundi  quam  opulentis  degere  dives. 
Cui  sic  evenit  miranda  salutis  origo, 
Tempore  nam  quodam  diris  exercitus  armis 
Scythicus  adveniens  densa  stipante  caterva, 
Hostibus  innumeris  Thraciam  vastabat  inertem. 
Tum  gener  Augusti  vallatus  milite  parvo 
Mcenibus  inclusus,  mox  propugnacula  scandit, 
Armis  diffisus  saevo  grassante  tumultu, 
Esset  ut  horrenda  crudescens  mortis  imago, 
Et  desperatus  torperet  miles  in  urbe. 
Tunc  Consul  Paulo,  nec  non  hortante  Joanne, 
Ocyus  excelso  devotus  vota  spopondit, 
Ut  salvatori  reliquum  serviret  in  aevum 
Christicola  clarus,  delubra  vetusta  relinquens, 
Si  populi  strages,  et  saeva  pericla  duelli 
Protinus  auferret  solita  clementia  Christi, 
Temperiem  reddens  discusso  turbine  belli. 
Quae  cum  dicta  forent  spondentis  voce  sequestra, 
Extemplo  Christi  sensit  solatia  praetor, 

CcBlicolis  superis  mox  defendentibus  urbem, 
iEmula  dum  passim  verterunt  terga  phalanges, 
Pace  salutiferis  populum  stipante  coronis. 
Denique  cum  voti  remeasset  compos  ad  urbem, 
Compta  triumphorum  sortitus  labbara  princeps, 
Inclyta  Romanis  revehens  ex  hoste  trophaea, 
Servorum  decies  quingentos  liberat  heros. 
Hoc  est,  vernarum  famulantia  millia  quinque, 
Participes  faciens  Romanis  civibus  omnes. 
Nec  petit  Augustum  pactam  sibi  reddere  sponsam, 
Coirjugium  penitus  famosum  sponte  recusans : 
Sprevit  opum  nodos,  mundique  reliquit  habenas 
Ut  pauper  Christum  miles  sequeretur  egentem, 
Jam  factis  complens  Scripturae  dicta  docentis : 
Vota  vovete  Deo  reddentes  debita  pacta. 
Sic  Deus  omnipotens  famulam  protexit  amentem, 
Vocibus  assiduis  pulsantem  regna  tonantis, 
Ut  se  servaret  sator  integritatis  amator, 
Lurida  linquentem  saevi  colludia  luxus. 
Plures  nam  Christo  convertit  dogmate  turmas, 
Exemplo  simul,  et  celebri  rumore  coruscans. 
Uberius  pandunt  geminae  quod  forte  sorores, 
Attica  et  Artemia,  praetoris  sanguine  cretae, 
Quem  Gallicanum  vocitabant  saecula  prisca : 
Praefatas  cujus  soboles  regina  monebat, 
Virgineum  castis  ut  servent  gestibus  sevum, 
Florida  quae  pariter  meruere  tropaea  pudoris, 
Dum  mundum  linquunt  transacto  tempore  vilae, 
Et  fauste  properant  ad  coeli  sidere  sursum. 

Nec  minus  interea  Romas  tiruncula  Christi 
Floruit  Eustochium,  venerandse  filia  Paulae, 
Infula  quam  nitidae  comebat  casta  juventae, 
Legibus  angelicis  servantem  jura  pudoris. 
Quamvis  Blaisillam  secli  fortuna  sororem 
Necteret  ad  thalami  copulam,  tsedasque  jugales, 
Vincula  comptorum  passuram  blanda  tororum. 
Attamen  ereptum  sic  luxit  sponsa  pudorem, 
o 

Cum  vir  mundanse  clausisset  lumina  metae : 
Plangere  ceu  solet  oblatum  matrona  maritum, 
Anxia  dum  queritur  singultu  funera  sponsi. 
Hos  igitur  threnos,  quos  mundi  fata  facessunt 
Lethifer  et  morbus  crudeli  calce  lacessit, 
Eustochium  lacrimis  virgo  non  sensit  amaris, 
Mellea  mundani  temnens  contagia  luxus. 
Aspidis  ut  morsum  spernebat  basia  buccis, 
Dulcia  sed  Christi  compressit  labra  labellis, 
Oscula  dum  supero  defixit  limpida  sponso, 
Ut  cecinit  quondam  famoso  carmine  princeps, 
Qui  sceptrum  regni  Solymis  erexit  in  arvis, 
Personam  Christi,  sponsali  dramate  sumens. 
Sic  inquam  voti  vixit  virguncula  compos, 
Ut  merito  fama  reliquum  celebretur  in  sevum, 
Cui  sacer  interpres  conscripsit  opuscula  plura. 
Qui  rudis,  et  veteris  digessit  famina  legis, 
Hebrea  Romulidis  vertens  oracula  linguis, 
Nec  non  Argolicas  Italo  sermone  loquelas, 
Idem  translator  biblis  opulentus  opacis 
Transtulit  in  Latium  peregrina  volumina  pandens, 
Thesaurosque  simul  librorum  forte  Pelasgos 
Edidit  in  lucem,  quos  pagina  texerat  umbra, 
Clavibus  Ausonia  verbi  claustella  resolvens. 
Tomum  prseterea  comptum  sermone  polito 
Ad  famulam  Christi  scripsit  didascalus  idem, 
In  quo  pinguntur  castae  praeconia  vitae, 
Qualibus  integritas  ornetur  candida  sertis, 
Immunes  artus  servans  sine  sorde  petulca. 
Sic  soboles  Paulae  degit  lectissima  virgo, 
Donec  supremam  clausissent  secula  metam  ! 
Aurea  tum  propere  penetrarat  regna  polorum 
Spiritus,  ad  superas  anima  remeante  catervas. 

Hic  quoque  metrorum  crebrescat  laude  per  orbem, 
Demetriadis  honor  sacratae  virginis  almus. 
Quam  licet  Europae  faustis  natalibus  ortam 
Plurima  cum  densis  celebrarent  agmina  turmis, 

Punica  sceptra  tamen  prseconia  sancta  stupescunt, 
Virginis  egregiam  vulgo  mirantia  famam. 
Sicut  enim  lychnus  modii  non  clauditur  umbris, 
Summa  sed  potius  fulgescens  arce  locatur, 
Omnibus  ut  radiet  clara  cum  luce  coruscans ; 
Sic  sacrata  Deo,  casto  virguncula  sexu, 
Vixerat  in  terris  coelesti  freta  patrono. 
Inclyta  heec  fuerat  generosa  stirpe  parentum, 
Nobilibus  titulis  vitae  cunabula  sumens. 
Sed  tamen  ante  Deum  multo  generosior  extat, 
Virtutum  meritis  rutilans,  ut  gemma  coronse, 
Pulcra  comis,  cirrisque  decens,  et  candida  vultu, 
Fronte  venusta  nitet  frugalis  virgo  tonantis, 
Hanc  opulenta  sibi  certatim  turma  procorum, 
Formosam  specie,  thalamis  adsciscere  gestit, 
Plurima  dum  felix  ditis  patrimonia  gazae 
Possidet,  obryzum  ac  gemma  fulgente  metallum, 
Ac  segmentata  fulgebat  veste  virago. 
Innuba  sed  voluit  dotales  linquere  pompas, 
Et  superi  potius  sponsi  lentescere  labris, 
Suavia  compressis  impendens  oscula  buccis. 
Nam  nuper  legi  facundo  grammate  biblum, 
Virgines  eximiam  qui  scribit  commate  vitam, 
Ut  precibus  genitrix  subnixis  sancta  poposcit, 
Cum  pia  trans  pontum  pulsaret  certa  magistrum, 
Scriberet  ut  sobolis  doctrinam  rite  supernam, 
Qualiter  in  cordis  thesaurum  condat  acerra 
Virgineum,  servans  stupri  sine  sorte  pudorem. 

Tempore  quo  rigidos  saevi  tormenta  tyranni 
Athletas  Christi  cogebant  ferre  cruenta, 
Tres  simul  illustres  sumpserunt  sorte  sorores, 
Splendida  purpureis  plectentes  serta  coronis, 
Dum  simul  integritas  candens  et  passio  rubra, 
Virginibus  Christi  cumulabant  praemia  dupla, 
Quarum  per  prosam  descripsi  nomina  duduni. 
Impius  Augustus  qui  Romae  sceptra  regebat, 
Has  Christi  famulas  nuptis  adsciscere  gestit, 
o  2 

Plurima  sacratis  promittens  dona  puellis  : 

Si  mallent  omnes  consortes  esse  procorum 

Nobilium  pulchra  fungentes  dote  virorum. 

Si  vero  nollent  ritum  complere  jugalem, 

Mox  tormenta  jubet  sanctas  perferre  puellas, 

Lurida  passuras  strictis  ergastula  claustris, 

In  quibus  exiguae  caperent  nutrimina  crustae. 

Sed  tamen  insontes  felix  Anastasia  vernas, 

Pascere  non  cessat  praebens  alimenta  misellis, 

Quaeque  stipem  qusestus  :  simul  et  patrimonia  gazae 

Martyribus  confert,  mortis  discrimina  passis : 

Illius  idcirco  divulgant  ssecula  famam, 

Et  rumor  laudis  perpes  crebrescitin  aevum, 

Quse  contempta  sui  sprevit  patrimonia  sponsi, 

Et  sequitur  Dominum  neglecta  sorte  mariti. 

Pertulit  idcirco  pcenas  matrona  cruentas, 

Quas  nuuc  in  chartis  biblorum  digerit  ordo, 

Et  legitur  felix  descriptis  passio  schedis, 

Annua  dum  redeunt  celebrandis  tempora  festis. 

Denique  prsedictas  germana  mente  sorores, 

Diri  tortores  ducunt  e  carcere  cceco, 

Quas  simul  aspiciens  formosis  vultibus,  atrox 

Praeses  Dulcitius  spurco  succenditur  igne, 

Luxurise  stimulis  coeco  correptus  amore. 

Plurima  tunc  pellax  spondebat  dona  puellis, 

Si  mallent  animo  nutum  complere  nefandum. 

Sed  famulas  Christi  protexit  parma  pudoris, 

Spicula  luxuriae  spernentes  corde  profana. 

Sed  nocturna  quies  cum  fessos  occupat  artus, 

Dulcia  dum  famulae  cecinissent  carmina  Christo, 

Odis  Psalmorum  pulsantes  ostia  coeli: 

Audet  atrox  sanctam,  spurco  flammatus  amore, 

Audacter  cellam  stolidis  irrumpere  plantis. 

Sed  prsestante  Deo  ccecatur  corde  malignus, 

Basia  cacabis  dum  stultus  tradidit  atris  : 

Sic  ollis  niger ;  et  furva  sartagine  teter, 

Per  totam  noctem  prgeses  deluditur  amens, 

Defensante  Deo,  sacrasque  tuente  puellas. 
Egreditur  tandem  infelix  gurgustia  linquens, 
Quem  scelerum  socii  nequeunt  cognoscere  fronte, 
Sed  procul  abscedunt  vasto  crepitante  tumultu, 
Linquentes  larvam,  furvum  phantasma  putabant 
Nam  proprias  acies  fautor  cascabat  iniquus  ; 
Ut  solus  nebulam  strophse  non  nosset  adulter, 
Cernere  quam  reliqui  quirent  sine  fraude  maligna. 
Tum  petit  Augusti  demens  suffragia  qusestu, 
Vindicet  ut  flagris  vernarum  crimina  sontum. 
Quo  viso  proceres  densa  stipante  corona, 
Cum  colaphis  cedunt,  et  lento  vimine  flagri, 
Ut  procul  effugeret  facies  larvata  nefandi. 
Ducitur  ad  propriam  famulis  comitantibus  aulam, 
Moxque  clientelse  resonant  singultibus  aedes, 
Dum  cernunt  Dominum  picea  fuligine  pictum. 
Autumat  incassum  fretas  virtute  magorum 
Hoc  sibi  clasma  tetrum  sacras  gestasse  puellas, 
Idcirco  peplis  jussit  fraudare  beatas, 
Pasceret  obsccenos  ut  nudo  corpore  visus  : 
Quos  prius  in  latebris  fraudis  phantasma  fefellit. 
Sic  Deus  ex  alto,  qui  sanctos  jure  triumphat  ; 
Cum  forti  famulas  dextra  defendit  inermes, 
Ut  nullus  membris  posset  auferre  cyclades. 
Venit  ad  extremum  princeps  Sisinnius  atrox, 
Ut  famulas  Christi,  si  nollent  thura  litare, 
Nec  delubrorum  ritus  offerre  profanos, 
fnsontes  pariter  crudeli  morte  necaret 
Sed  nullus  valuit  sanctas  terrore  minarum, 
Quamvis  centenis  plagis  incumberet  atrox, 
A  Christi  cultu  mentes  discludere  rixas. 
Tum  geminas  mandat  flamma  crepitante  cremari : 
Quse  sic  orantes  potius,  quam  damna  ferentes, 
Angelicis  ulnis  ad  cceli  sidera  scandunt. 
Tertia  sed  sequitur  cuneum  visura  supernum, 
Tramite  dissimili  tendens  ad  pra^mia  vitae  : 
Spicula  dum  patitur  longis  exempta  pharetris, 


J98 


DE  LAUDIBUS  VIRGINUM. 


Vulneribus  crebris  occumbens  saucia  virgo, 
Purpureusque  cruor  tenera  de  carne  cucurrit. 

Praeterea  geminas  divulgat  fama  sorores, 
Romae  sortitas  primae  cunabula  vitae. 
Nomine  nempe  prior  felix  Rufina  vocatur, 
Altera  posterior  florens,  aetate  secunda. 
His  pater  Austerius  nec  non  Aurelia  mater, 
Nobilium  pulchra  consulunt  dote  procorum. 
Sed  tamen  illustres  sponsalia  jura  recusant, 
Cunctaque  fallentis  mundi  patrimonia  spemuut, 
Ut  sponsi  tbalamis  cceli  qui  regnat  in  arce, 
Jungantur  jugiter,  quo  floret  pulchra  juventus, 
Et  nunquam  aggreditur  rugis  sulcata  senectus. 
Harum  igitur  sponsi,  neglecto  tramite  Christi, 
Errorum  anfractus  salebroso  calle  sequuntur. 
Quamvis  ante  fidem  gestarent  pectore  puram. 
Idcirco  sponsse  temnentes  jura  procorum, 
Urbis  Ronianse  linquunt  fastigia  celsa, 
Ut  tempestatem  tranquilla  mente  nescirent, 
Quam  rea  sponsorum  concinnant  famina  sontum. 
Namque  petunt  pariter  bastemis  preedia  nota, 
Quae  procul  in  Tuscise  felices  parte  regebant: 
Sed  rursus  Romam  sponsis  prodentibus  ambae 
Militibus  missis  propere  ducuntur  ad  urbem, 
Squalores  pariter  passurae  carceris  atros. 
Tunc  Rufina  soror  dictis  parere  nefandis 
Renuit,  ut  vetitum  fanis  offerret  honorem. 
Creditur  idcirco  cum  lentis  femina  flagris, 
Ut  soror  adspiciens  mollescat  mente  secunda 
Verbera  dira  pati  cum  sanctos  cerneret  artus. 
Sed  secus  evenit,  quam  tortor  credidit  atrox, 
Dum  nutabundis  non  fatur  virgo  loquelis. 
Nam  constanter  ait,  nunquam  tremebunda  secunda  : 
Adfer  cuncta  simul  nobis  tormenta  cruenta : 
Ignes,  et  macheras  et  rubras  vibice  virgas, 
Restes,  et  furtes,  et  dura  grandine  saxa, 
Caerula  sanguineis  harpagans  vulnera  rivis, 

Quot  tu  poenarurn  genera  crudeliter  infers, 
Ast  ego  lauta  ferarn  victo  tortore  trophaea, 
Quot  tu  concinnas  crudi  discrimina  lethi 
Tot  nos  in  supera  numerabimus  arce  coronas. 
Tunc  iterum  carcer  lanternae  luminis  expers, 
Passuras  claudit  famoso  stercore  poenani : 
Sed  splendor  lucis  radiantis  ab  axe  polorum 
Furvas  extinguit  latebrosi  carceris  umbras, 
Et  foetor  fimi,  ut  thuris  fragantia  spirat. 
Posthaec  in  thermas  ambusto  torre  calentes 
Ambas  trudebant  divino  numine  fretas. 
Sed  tamen  in  thermis  crepitantes  fomite  flammas. 
Protinus  extinxit  ccelesti  rore  potestas, 
Artus  virgineos  sic  texit  parma  pudoris, 
Ut  nihil  innocuis  laesa  esset  caro  favillis, 
Sed  fax,  et  fomes,  et  dempto  pruna  vigore, 
Nequicquam  ardentes  sopito  torre  tepebant. 
Tum  famulas  tortor  sacratas  imperat  atrox 
Pondere  cum  scopuli  collum  constringere  nexu, 
Alveus  ut  Tiberis  mersisset  gurgite  glauco, 
Quas  prius  exusti  non  audent  urere  torres : 
Sed  famulas  Christi  vectabant  caerula  fluctu, 
Frigida  cum  vitreis  stupuerunt  flurnina  flustris, 
Ad  ripas  remeans  rursus  cum  sospite  vita, 
Corpus  virgineum  natat  ceu  plana  carina. 
Tunc  jussu  rigidi  truculento  principis  asque 
Sanguine  purpureo  sanctarum  membra  rubescunt, 
Ambae  martyrii  mercantes  sorta  cruenti ; 
Nec  non  virgineos  sumpserunt  jure  triumphos, 
Rura  relinquentes  ccelorum  regua  capessunt, 
Quamvis  ossa  tegat  tellus,  et  tumba  sepulchri 
Artus  includat  pro  Christo  funera  passos, 
Donec  scintillans  exurat  sa?cula  carbo. 
Attamen  ad  cceli  scandunt  spiracula  sedes, 
Absque  chao  densis  gestantia  labbara  turmis. 
Quando  catervatim  vallaut  cceleste  tribunal. 

Tempore  quo  Decius  triquadrum  rexerat  orbem? 


200 


DE  LAUDIBUS  VIRGINUM. 


Militibus  Christi  mortis  discrimina  patrans  ; 
Extitit  in  Roma  binarum  forte  sororum 
Fama  prsecipuis  pulsans  rumoribus  aures ; 
Quas  nullus  poterat  tormentis  vincere  tortor, 
Quamlibet  insontes  multaret  caede  cruenta, 
Ut  vitae  auctorem  reflexa  mente  negarent. 
Altera  de  geminis  felix  Anatolia  dicta : 
Altera  sed  gestat  verum  Victoria  nomen. 
Has  igitur  sponsi  claris  natalibus  orti 
Ad  prolem  generis  satagunt  adjungere  nuptas. 
Sed  mens  virgineis  ambarum  torrida  flammis 
Stuppas  luxuriae  combussit  torre  pudoris, 
Spurcitias  mundi  contemnens  corde  caducas. 
Divitias  spargunt,  simul  et  patrimonia  dantes 
Aurea  purpureis  calcant  crepundia  gemmis, 
Cunctaque  pauperibus  mox  ornamenta  misellis, 
Nil  sibi  servantes,  vendunt  pro  stipe  superna. 
Nuntius  e  ccelo  pennatus  labitur  alto, 
Flammeus  aspectu,  niveo  candore  coruscus, 
Sceptrinum  vimen  dextra  gestabat  in  alma  : 
Ambas  alloquitur  tali  cum  voce  puellas. 
Nunc  procul  a  vestro  pallorem  pellite  vultu, 
Pectore  nec  pavido  quatiens  timor  ilia  pulset, 
Dum  vobis  thalamus  paradisi  sede  locatur, 
In  quo  perpetui  nunquam  consortia  sponsi 
Deficient  penitus,  sed  gaudia  longa  manebunt, 
Si  vos  virginitas  comes  indefessa  tuetur. 
Tunc  ambae  servant  castae  consortia  vitae, 
Angelus  ut  dederat  sancti  praecepta  pudoris, 
Usque  fugam  vitae  cum  mors  in  limine  latrat, 
Marcida  depopulans  vitali  pectora  flatu. 
His  igitur  gestis  tinguntur  scaeva  procorum 
Pectora  lethifero  zeli  maculata  veneno, 
Dum  cernunt  amplum  sponsas  expendere  censum. 
Interea  Romam  linquens  Victoria  virgo, 
Exul  in  exilium  tribunali  ducitur  urbis, 
Quo  draco  funestus  ructabat  flamina  ventris, 

Lirnpida  lethiferis  corrurnpens  cera  venenis, 
In  tantuin,  ut  cives  vasto  crepitante  turnultu, 
Linquere  jarn  mallent  pollutam  flatibus  urbem, 
Exosi  latebram,  qua  horrens  belva  latebat. 
His  igitur  miseris  spondet  Victoria  virgo, 
Credula  si  Domino  pandant  praecordia  Christo, 
Lurida  pestifero  linquentes  idola  cultu, 
Ut  dicto  citius  truculentam  flamine  gypsam, 
Quae  turmas  vulgi  multabat  strage  cruenta, 
Pelleret  e  populo,  dum  mallent  credere  Christo. 
Quod  dum  sponderent  concordi  voce  catervae, 
Illico  squamigerum  proturbat  virgo  chelydrum, 
Et  procul  in  vacuas  jussit  reptare  salebras. 
Mox  draco  crudelis  sermonum  pondere  pressus, 
Deserit  obscurum  squamosa  pelle  sigillum. 
Sic  virgo  felix  aethrali  freta  triumpho, 
Ingentem  explodit  sancta  virtute  colubrum, 
Ut  nunquam  ulterius  serpens  irrumperet  antrum, 
Sed  procul  abscedens  incultis  exulat  arvis, 
Jusserat  ut  gypsam  verbo  terrente  rnigrare, 
Civibus  impendens  expulso  natrice  palmam. 
Tunc  rogitat  cives  felix  vernacula  Christi, 
Quatenus  in  crypta  sibi,  natrix  unde  nefandus 
Aufugit,  pariter  dignentur  condere  cellam  : 
Mox  veneranda  Dei  supplex  ut  virgo  poposcit, 
Insuper  et  decies  senas  junxere  puellas, 
Quae  precibus  crebris  laudarent  voce  tonantem, 
Odas  Davidicas  modulantes  carmine  sancto 
Tunc  procus  Eugenius  delubri  flamine  fretus, 
Thuriflcare  jubet,  munusque  offerre  Dianae. 
Alma  sed  imperium  sprevit  complere  nefandum, 
Idcirco  macheram  stricto  mucrone  vibrabat 
Crudelis  tortor  fundendo  fluenta  cruenta, 
Virgineos  artus  consecrans  sanguine  rubro. 
Mox  interfector  sensit  discrimina  palmae, 
Arida  marcescens  dum  torpet  dextra  lacerti. 
Insuper  expertus  calloso  corpore  lepram, 

Vermibus  et  scatens,  efflavit  flamen  in  auras. 
Sic  quoque  famosis,  felix  Anatolia  signis 
Claruit,  exilium  ssevi  perpessa  tyranni. 
Consulis  en  sobolem  constrictam  nexibus  arctis, 
Expertem  sensus  cum  bruta  mente  vagando, 
Hostibus  explosis  restaurat  pectus  anhelum, 
Quo  rumore  rudi  diversis  pestibus  aegros 
Conglomerant  pariter  stipantes  agmine  sanctam  ; 
Ollis  optatam  reddebat  virgo  salutem  ; 
Nec  non  et  morsum,  qui  torvam  carmine  gypsam 
Irritat  ut  sanctos  crudelis  belva  lacertos, 
Dentibus  horrendis,  et  rictu  rodat  aperto, 
Extemplo  curat  disrumpens  vincla  chelydri, 
Qui  prius  in  spira  morsum  glomeravit  inertem. 
Idcirco  cursim  festinat  credere  Christo, 
Agnoscens  propriam  tanta  virtute  salutem, 
Insuper  et  meritum  cumulavit  sanguinis  ostro, 
Prsemia  sumpturus  cum  cceli  ccetibus  almis. 
Candida  post  sequitur  cum  binis  martyra  sertis, 
Integritas  nitidam,  nec  non  et  passio  rubram 
Plumabant  pariter  macta  virtute  coronam. 


XIII.  DE  OCTO  PRINCIPALIBUS  VITIIS. 


IGESTIS    igituv  Sanctorura 


laudibus  almis.: 


Quorum  rumores  sub  cceli  cul- 
mine  flagrant, 


Restat,  ut  ingentes  depromant 
carmina  pugnas, 


Ex  vitiis  procedentes,  virtuti- 
bus  atque, 


Virginibus  Christi  quse  cceli 
regna  negabunt, 


Florida  lucifluse  claudentes  limina  portae, 
Ni  virtute  Dei  procul  elimata  fatiscant, 
Et  fugiaut  furvas  Christo  tmdente  sub  umbras. 
Ecce  catervatim  glomerant  ad  bella  phalanges, 
Justitiae  comites  et  virtutum  agmina  sancta. 
His  adversantur  vitiorum  castra  maligna, 
Spissa  nefandarum  quse  torquent  spicula  rerum, 
iEmula  ceu  pugnat  populorum  turma  duorum, 
Dum  vexilla  ferunt,  et  clangit  classica  salpinx, 
Ac  stimulant  Martem  legionum  cornua  cantu. 
His  inquam  denso  virtutes  agmine  plures 
Occurrunt  vitiis  gestantes  bellica  signa, 
Cassida  cum  thoracis  nec  non  ancile  duelli, 
Et  macheram  verbi,  peccati  monstra  nccanteni, 
Se  in  spatium  pariter  portant  ad  praelia  mundi. 
Virtutes  quoque  parmarum  testudine  sumpta, 

Saeva  profanorum  contundunt  tela  sparoruni. 

Virginitas  igitur  quae  calcat  crimina  stupri, 

Quam  non  deturpat  peccati  saeva  cicatrix, 

Contra  bellantes  studeat  certare  catervas. 

Octenosque  duces,  quibus  haerent  agmina  sseva, 

Viribus  armatis  nitatur  vincere  virgo. 

Nc  solum  prodest  tirones  sternere  stupri, 

Et  macerare  suam  crudeli  vulnere  carnem: 

Csetera  ni  fuerint  vitiorum  crimina  septem, 

Ad  diram  prostrata  necem  grassantibus  armis. 

Ut  populus  Domini  liquit  Memphitica  sceptra, 

Humida  cum  siccis  pervadens  caerula  plantis, 

Et  quater  annorum  complevit  tempora  dena, 

Hoc  est,  octoni  spatiosa  volumina  lustri, 

Usquequo  promissae  telluris  regna  capessat. 

Sed  plebs  ^Egypti  rubro  sub  gurgite  mersa, 

Quse  turmas  flustris  densas  perdebat  aquosis, 

Ingluviem  ventris  juste  signare  potestur. 

Quapropter  pravas  expugnans  Virgo  cohortes, 

Hanc  pestem  primo  diram  certamine  vincat, 

Quam  sequitur  scelerata  phalanx,  luxusque  ciborum, 

Ebrietasque  simul,  nec  non  et  crapula  cordis, 

Ingluviem  dapibus  quae  semper  pascit  opimis. 

Sed  gula,  quse  dulcis  lucratur  fercula  victus, 

Et  gestit  saturare  sui  penetralia  ventris, 

Ac  stomachum  farcire  studet  praepinguibus  extis, 

Jejunii  validis  pellax  prosternitur  armis. 

Nam  protoplastus,  quem  rex  formavit  Olympi, 
Ruricolamque  rudem  palmis  plasmaverat  almis, 
Pectora  faeeundans  caelesti  flamine  vitae, 
Jamdudum  cecidit  prostratus  fraude  gulosa, 
Dum  vetitum  ligni  malum  decerperet  ambro, 
A  quo  pestiferum  gliscebat  semen  in  orbe, 
Unde  seges  spissa  spurcis  succrevit  aristis, 
Ebrietas  animos  solet  enervare  virorum. 
Nam  sator  et  mundi  regnator  post  cataciysmum, 
Cum  genus  humanum  multarent  aequora  flustris, 

Pastinat  in  scrobibus  frondenti  palmite  vitem, 
Atque  bibens  nectar  nudabat  turpe  veretrum. 
Proles  ut  stolide  rideret  voce  procaci, 
Quod  probrum  cupiunt  fratres  velare  paternum, 
Tertius  et  primus  pepli  sub  veste  tegentes. 
Si  Bacchus  valuit  venerandum  cogere  vatem, 
Ut  devoraret  sobolem,  et  genus  omne  nepotum, 
Dicens:  sit  famulus  Canaan  maledictus  in  aevum. 
Nunc  potius  metnit  defruti  pocula  virgo, 
iEthralem  linquat  ne  victrix  forte  coronam. 
Ebrius  ad  vitae  se  nescit  tendere  callem 
Loth  quoque  qui  largus  sceleratos  vixerat  inter, 
Hospes  hospitibus  praebens  umbracula  tecti, 
Dapsilis  et  tribuens  cunctis  solamina  victus : 
Cum  scortatores,  et  molles  sorde  cinsedos, 
Qui  Sodomae  facinus  patrabant  more  nefando, 
Cserula  sulphureis  torrerent  flumina  flammis, 
Nonne  sator  sobolem  stupro  cognovit  adultam, 
Ebrius  in  thalamo  natarum  nescius  errans  ? 
Quod  scelus  infandum  patraret  crimine  nunquam, 
Ni  mero  madidus  nesciret  jura  tororum. 
Quid  memorem  sapse  temulentum  nectare  Nabal? 
Qui  genus  extorris,  necnon  et  nomen  avitum 
Ebrius  exprobrat,  stolida  cum  voce  cachinnans. 
Et  ni  matrona  prudens,  fore  damna  marito 
Pervigili  sensu  nosset  ventura  maligno, 
Heu  quantos  demens  seu  quales  stragis  acervos, 
A  rege  spreto  pateretur  lentus  in  aula  ! 
Ut  nullum  paries  mingentem  lotia  nosset, 
Ante  Aurora  mbrum  quam  lumen  spargeret  arvis, 
Idcirco  hanc  belvam  studeat  superare  virago, 
Ne  balaena  vorax  valvas  explodat  Olympi, 
Spiritus  ut  nequeat  paradisi  scandere  sceptrum» 
Dura  quidem  jugiter  virtutes  bella  facessunt, 
Ingluviem  contra,  vincentem  ferrea  corda, 
Sed  tamen  integritas  jejunis  viribus  obstat, 
Frangantur  dapibus  ne  propugnacula  mentis, 

Nectaris  idcirco  contemnit  pocula  niulsa, 
Atque  opulenta  fugit  pro  Christo  fercula  virgo, 
Virginitas  felix  queat  ut  servire  Tonanti. 
Exin  certamen  stuprorum  bella  secundum 
Blanda  cient  caste  Christo  famulantibus  alto. 
Verum  virginitas  scortorum  casta  lupanar 
Conculcat  pedibus  caeni  faetentis  ad  instar: 
Ex  hoc  nascuntur  monstro  turpissima  verba, 
Necnon  scurriHtas,  et  scsevo  ludicra  gestu, 
Frivolus,  et  fallax  amor,  ac  petulantia  luxus. 
O  quantos  qualesve  viros,  et  laude  celebres. 
Haec  Bellona  ferox  sub  tristia  Tartara  trusit ! 
Virgineum  demens  strophosa  fraude  triumphum  ! 
Non  sic  egregiam  virtutis  perdere  palmam 
Forma  venustatis  valuit  compellere  Joseph, 
Qui  dominam  sprevit  nectentem  retia  luxus, 
Et  stuprum  fugiens  pepli  velamina  liquit : 
Idcirco  felix  meruit  Memphitica  sceptra, 
Quem  totus  celebrem  terrarum  prsedicat  orbis. 
Quid  referam  Judith  generosa  stirpe  creatam, 
Prostibulum  regis  temnentem  pectore  puro, 
Et  stuprum  sceleris  calcantem  corde  profanum, 
Civibus  idcirco  mortis  discrimina  passis, 
Casta  cruentatum  gestavit  vulgo  tropaeum, 
Integrum  servans  devota  mente  pudorem. 
Sic  vitium  carnis  polluta  sorde  nocentis 
Integritas  almo  contemnit  casta  triumpho, 
J^mula  virgineis  proturbans  bella  sagittis, 
Lurida  prostibuli  ne  possit  serpere  virus 
In  fibras  fragiles  succensis  torre  medullis. 

Post  philargyria  producit  tertia  bellum, 
Interpretatur  vitium  quod  forte  cupido. 
Haec  ductrix  pugnse  stipatur  milite  denso. 
Non  sola  graditur  per  publica  strata  pedestris, 
Arma  cruenta  ferens,  et  spicula  lita  veneno. 
Hgec  comites  pravos,  idest  mendacia  mille, 
Fraudes  et  fures,  ac  falsis  frivola  gestis, 

Appetitus  turpis  lucri,  et  perjuria  inepta, 
Atque  rapinarum  maculatos  crimine  qusestus, 
Conglobat  in  cuneum  cum  falsis  testibus  ardens; 
Ut  Psalmista  canit  lacrymans  delicta  reorum, 
Semper  avaritiae  nummi  servire  volentum, 
Thesaurizat  et  ignorat  cui  congreget  illa. 
Paulus  Apostolico  promulgat  famine  Doctor, 
Cunctorum  causam  contestans  esse  malorum. 
Hoc  vitium  idcirco  conetur  frangere  virgo, 
Dum  facinus  vastum  loculi  gestator  avarus 
In  Dominum  lucis  stropha  patraverat  atra, 
Credita  qui  rabidis  furtim  marsupia  palmis 
Compilat,  et  stipem  cupidus  clam  fraudat  egenum. 
Ultio  quapropter  lethali  calce  reatum 
Vindicat,  et  furem  crudeli  verbere  plectit : 
Qui  regem  cseli  redimentem  ssecla  cruore 
Vendidit  argenti  ccecatus  munere  demens. 
Nec  non  Hebraeae  gentis  regnator  avarus, 
A  quo  florigera  fraudatur  vinea  Naboth, 
Conjuge  crudeli  schedam  scribente  nefandam, 
Hoc  scelus  amborum  strophoso  crimine  gestum 
Castigat  superis  prospectans  arcibus  ultor. 
Namque  cruenta  canes  linxere  fluenta  tyranni, 
Qua  dudum  occubuit  scopulorum  grandine  vasta, 
Innocuus  princeps,  qui  nullum  lseserat  armis. 
Jezebel  vero  quse  Tomum  scripsit  ad  urbem, 
Atque  probos  Domini  multavit  dira  Prophetas, 
Acriter  horrendi  discerpunt  dente  Molossi, 
Membraque  purpureo  tabo  perfusa  ruebant. 
Sic  quoque  quassatis  Princeps  sub  mcenibus  urbis, 
Perdidit  aurati  vitam  per  lucra  metalli. 
Tale  fuit  lethum  miserorum  forte  clientum, 
Quos  simul  ad  montem  saxorum  turba  terebat. 
Cum  Domini  populus  muri  pinnacula  septem 
Denso  vallaret  cuneo  fulgentibus  armis. 
Salpicis  et  clangor,  necnon  et  classica  sistri 
Horrendum  incussere  metum  per  corda  virorum, 

Mox  eversa  ruunt  urbis  fastigia  fractse, 
Quse  dudum  steterant  septenis  arcibus  amplae. 
Aurea  sic  cupidus  cumulans  crepundia  quaestu, 
Farcit  egens  jugiter  fulvo  numismate  saccum. 
Et  tamen  expleri  rabies  ambusta  negatur. 
Ceu  laris  accensi  crepitant  incendia  flammis 
Amplius,  et  quanto  merint  augmenta  rogorum, 
Tanto  plus  sitiunt  ut  torris  fomite  flagrent, 
Sic  igitur  cupidus  nec  non  infernus,  et  ignis 
Conferri  possunt  terno  paradigmate  rerum. 

Ast  vero  quartam  trux  congregat  ira  catervam, 
Quae  semper  furibunda  cupit  discrimina  belli : 
Et  ciet  ad  pugnam  mentes  discordia  fratrum, 
Dum  copulata  pise  disrumpit  foedera  pacis. 
Ex  hac  nascuntur  csedes  cum  strage  nefandae 
Et  clamor  vocis,  simul  indignatio  frendens. 
Sed  moderata  gerat  cetram  patientia  contra, 
Atque  cruentatum  ferro  fractura  cerebrum, 
Irae  bacchantis  strepitum  compescit  inoraiem, 
Vincere  ne  valeat  Furiarum  maxima  mentes, 
Quamvis  Gorgoneo  stridat  maculata  cruore, 
Atque  venenatis  mordendo  sibilet  hydiis. 
Dum  caput  ex  Erebo  nigrantis  filia  noctis 
Tollit,  et  in  mundum  Stygiis  emersa  latebris, 
Suscitat  Allecto  scsevas  ad  scandala  mentes. 
Haec  solet  ad  bellum  ferratos  ducere  contos, 
Horrida  facturos  animabus  vulnera  sanctis. 
Nostras  ni  Dominus  mentes  defendat  inermes. 

Tristitiae  quinto  grassantia  bella  tumultu 
Virtutum  muros  et  propugnacula  frangunt, 
Tironesque  Dei  vexant  crudelibus  armis. 
Quamque  pusillanimis  trux  desperatio  mentis 
Opprimit  incautam  obtentu  rancoris  amari : 
Bellator  Christi  sed  mox  umbone  retundit, 
Gesta  tristitiae  et  pariter  genus  omne  mucronum, 
Quse  mentem  stimulare  solent,  ne  forte  fatiscat. 
Hunc  morbum  aegroti  medicantur  gaudia  cordis 

Spiritus  et  laeto  moderans  praecordia  gestu, 
Xec  rigor  et  rancor  mentis  penetralia  turbent, 
Ut  nequeat  Christi  securus  vivere  miles. 
Frangatur  potius  mox  desperatio  moesta, 
Ne  ruat  in  praeceps  mentis  statura  labantis : 
Si  firmo  careat  nostri  mndamine  Christi, 
Qui  semper  tremulos  tutatur  gratia  gratis 
Et  nullum  patitur  lethali  vulnere  labi, 
Xe  desperatus  medicantem  spreverit  aeger. 
In  geminas  istud  nomen  se  findere  partes. 
Creditur  et  duplici  dirimuntur  tramite  causae. 
Una  salutaris  tendens  ad  limina  lucis, 
Altera  mortalis  penetrans  ad  Tartara  tetra, 
De  qua  nos  salvare  Deus  dignetur  ab  arce. 

Hinc  aciem  sextam  torpens  Accedia  ducit, 
Otia  quae  fovet  et  somnos  captabit  inertes, 
Importuna  simul  verborum  frivola  sontum, 
Instabilis  mentis  gestus  et  corporis  actus, 
Inquietudo  simul  stipatur  milite  denso. 
Pervigil  hanc  pestem  calcat  eonstantia  mentis, 
Quae  cetra  Christi  gestit  defendere  vitam, 
Hostibus  explosis  secura  pace  potitur. 
Spiiitus  ille  vagus  cupit,  ut  mens  otia  quaerat, 
Oceupet  et  studium  jam  somnolentia  sensus, 
Sedula  sollicitum  pulset  ne  lectio  pectus  : 
Lumina  nec  vigiluni  scripturae  tramite  tendant. 

Septimus  insequitur  densis  exercitus  armis, 
Quam  pestem  prisci  dicunt  kenodoxia  Graeci, 
Vana  quod  in  Latium  transfertur  gloria  nomen. 
Haec  protoplastum  pellexit  fraude  colonum, 
Dirum  persuadente  scelus  fautore  malorum, 
Tales  ex  atro  dum  rupit  pectore  voces : 
In  quacunque  die  vultis  decerpere  fructum, 
Mox  patefacta  fiunt  vestratis  lumina  frontis, 
Nec  non  divini  vobis  comitantur  honores. 
O  quam  falsa  latro  spondebat  frivola  mendax, 
Ut  concessa  rudis  fuscaret  munera  vitae, 

Nonne  satis  foret,  ut  quadro  cum  cardine  mundus, 
Quem  vertigo  poli  longis  amfractibus  ambit, 
Usibus  humanis  serviret  rite  per  sevum, 
Infula  terrenos  ni  cosli  comat  alumnos  ? 
Heu  scelus,  heu  facinus,  miseris  mortalibus  ortum  ? 
Et  hac  ex  vana  prsesertim  gloria  fretus, 
Haud  metuit  princeps  spe  circumventus  inani. 
Ex  hoc  gignuntur  vitiorum  fomite  clades  : 
Lethiferi  primum  verbi  contentio  prseceps. 
Inde  heresis  gliscit,  necnon  jactantia  crescit, 
His  quoque  congreditur  praesumsio  trux  novitatum, 
Sed  tyro  infracta  tectus  testudine  Christi, 
Horrida  vulnifici  detrudit  spicula  ferri. 

Octavam  cumulat  truculenta  superbia  turmam, 
Militibus  Christi  torquentem  pila  piacli, 
Quse  glomerare  studet  ventosa  fraude  maniplos, 
Et  graditur  semper  fastu  comitata  maligno, 
Dum  pedibus  pergit  per  mundi  crimina  fallax, 
Sed  cristata  caput  quassat  sub  nubibus  atris. 
Nam  plerumque  probos  propriis  prosternere  telis 
Nititur,  et  strages  alienis  factitat  armis. 
Nascitur  atra  frutex  ex  ista  radice  frondens, 
Et  nemus  umbrosum  diro  de  semine  surgit. 
Primo  contemptus  procerum  praecepta  docentum, 
Dum  mentis  typhus  ventoso  pectore  turget, 
Nec  non  invidiae  pestis  progignitur  inde, 
Quae  solet  aequales  tumido  contemnere  fastu, 
Atque  satellitibus  spretis  regnare  superba. 
Namque  per  invidiam  lethalia  sceptra  vigebant, 
Dum  praedo  pellax  et  tetrae  mortis  amator, 
Auctorem  generis  stropha  pellexit  inani, 
Scanderet  ad  superas  arces  ne  turba  nepotum. 
Sic  quoque  livoris  tabo  corruptus  inormi, 
Splendida  germani  disrupit  fcedera  frater, 
Pinguia  qui  primus  combusserat  exta  bidentum, 
Despiciente  Deo  crudelis  munera  Cain. 
Inde  prava  seges  gliribus  densescit  acerbis, 

Sanguine  purpureo  dum  saevus  rura  cruentat 
Inde  superbarum  nascuntur  murmura  vocum, 
Et  crimen  cordis  dicto  parere  negantis, 
Ac  lacerans  homines  trux  detractatio  linguae. 

Caetera  quae  dudum  numeravimus  agmina  septem, 
Inter  mortales  terrena  stirpe  creantur. 
Ast  vero  monstrum,  de  quo  nunc  pagina  fatur, 
Principium  sumpsit  super  alta  cacumina  coeli, 
Angelicus  princeps,  et  protus  lucifer  aethrae, 
Ex  Aquilone  suum  dum  sublimare  tribunal 
Gestiit,  et  Domino  similem  se  fraude  spopondit. 

Jamque  novem  lapidum  forma  phaleratus  amcena, 
Contra  Creatorem  frustra  turgescere  caepit, 
Dum  scelus  horrendum  tetro  sub  pectore  versat, 
Ut  Dominum  propriis  aequaret  viribus  audax, 
Lucifer  idcirco  deserto  climate  coeli, 
Nigra  satellitibus  stipatus  Tartara  farsit. 
Coelicolas  ista  prostravit  belva  superbos, 
Qui  prius  angelica  fulserunt  luce  corusci, 
Sedibus  et  superis  florebant  sorte  beata. 
Tertia  stellarum  rueret  dum  portio  praeceps, 
Lucida  bis  tantum  manserunt  sidera  sursum. 
Denique  si  potuit  coeli  mulctare  catervas, 
Pestiferum  natrix  ructans  de  fauce  venenum, 
Plus  se  terrenus  mundani  cultor  agelli, 
Hic  metuat  multo  gypsam  lacerare  superbam. 
Talia  monstra  potest  humilis  superare  satelles, 
Qui  tumido  nescit  mentis  turgescere  typho, 
Atque  superborum  conculcat  crimina  morum. 
Nequidquam  integritas  famae  praeconia  captat, 
Si  cordis  peplum  corrodens  tinea  sulcat .- 
Si  mentis  gremium  ventosa  superbia  farcit, 
Frustra  virginitas  laudem  rumoribus  optat. 
Culmina  celsa  valet  humilis  conscendere  virgo, 
Si  sequitur  Christum  formam  qui  praestat  alumnis, 
Et  mundi  maculas  purgarat  sanguine  fuso. 

Sed  ne  materiae  moles,  ceu  sarcina  grandis, 
p2 

Deprimit,  ut  cunctas  non  possit  charta  coronas 
Prendere  virgineas,  aliis  sed  plurima  restant 
Perficienda,  rudem  malunt  qui  noscere  sensum, 
Ingeniique  sui  nolunt  torpescere  cotem, 
Non  aciem  cordis  scrabra  rubigine  perdunt, 
Otia  nec  propriam  linquunt  obtundere  mentem, 
Quin  potius  sacros  versant  sub  pectore  libros, 
Crebro  scrutantes  prsescripta  volumina  legum, 
Quae  superant  mellis  mulsum  dulcedine,  gustum 
Flaventisque  favi,  cecinit  quod  carmine  vates. 
Sic  lector  libri  solers,  et  gnarus  amator, 
Nititur  electos  Scripturge  carpere  fructus, 
Ut  pecus  agrestes  ex  prato  vellicat  herbas, 
Nocturnis  recubans  quas  rursus  ruminet  horis. 
Sed  sus  csenosis  volutabri  sordibus  apta, 
Alternare  nequit  crasso  sub  gutture  rumen, 
Dum  stratis  recubans  porcaster  pausat  obesus 
Juncis  et  stipulis  necnon  filicumque  maniplis. 
Ante  dies,  inquam,  quanquam  mihi  Quintilis  ardens, 
Sextilis  aut  etiam  protelent  tempora  terris, 
Deficiet,  totam  quam  possim  pandere  famam, 
Virginibus  castis  fantem  praeconia  laudis. 
Nec  valet  immensum  perfecte  forte  pudorem, 
Garrula  raucisono  complecti  pagina  versu : 
Quamvis  millenis  collaudent  ora  loquelis/ 
Sicut  folligenis  respirant  organa  flabris, 
Musica  concisis,  et  clamat  barbita  bombis. 
Vinea  parva  mihi  flaventes  protulit  uvas, 
Quamvis  in  gracili  vernaret  pampinus  arvo. 
Unde  pudicitise  carpens  de  palmite  botros, 
Ocyus  expressi  metrorum  paucula  musta, 
Non  tamen  arbitror  quod  acescant  prorsus  in  aevum, 
Aut  dentes  stridant  in  potu  forte  bibentum, 
Ni  fallax  caupo  strophas  infundat  aquosas, 
Qui  solet  interdum  mercantes  fallere  lymphis, 
Dum  studet  in  cuppis  defruti  perdere  nectar. 
Taliter  adstipulans  natos  de  vite  racemos, 

E  quibus  in  praelo  plantis  contunditur  uva. 
Jam  tempus  cogit  currentes  claudere  versus, 
Rustica  magnificis  condentem  carmina  sanctis, 
Terminus  aequoreo  dum  venit  margine  metri, 
Ponti  spumosas  ut  nauta  transfretat  undas, 
Maxima  per  modicam  dimensus  caerula  lintrem, 
Attigit  optatum  lassus  de  gurgite  littus, 
Turgida  ventosis  deponens  carbasa  malis, 
Antennasque  simul  solvens  de  parte  rudentum, 
Anchora  fluctivagam  nunc  sistat  metrica  barcam, 
Ut  saltem  in  portu  quassatus  navita  flustris, 
Ad  requiem  tendens,  optata  sorte  fruatur. 

Hos  igitur  pauper  supplex  obsecro  patronos, 
Virgineis  proprium  comentes  actibus  aevum 
Et  famulas  Domini  precibus  pulsabo  misellus, 
Integritate  sua  quae  Christi  regna  merentur, 
Limpida  stelligeri  scandentes  culmina  coeli, 
Ut  Dominum  pulsent  clamosa  voce  Tonantem, 
Qui  solet  indignis  ultro  miserescere  vernis, 
Conversisque  reis  noxarum  solvere  vincla, 
Quatenus  ante  diem,  qui  vitge  lumina  claudit, 
Necnon  ante  diem  qui  mortis  limina  pandit, 
Cuncta  piaclorum  solvantur  gesta  meorum, 
Et  quodcunque  mali  gessit  lasciva  juventus, 
Deleat  seternus,  caelorum  gloria,  Christus, 
Clementer  veniam  tribuens,  peccata  remittat, 
Actibus,  aut  dictis,  seu  solo  noxia  sensu, 
Sic  mihi  dignetur  Sanctorum  summa  potestas, 
Prgesidium  misero  devote  ferre  vicissim, 
Quos  ego  virgineo  descripsi  carmine  metri, 
Ut  minime  lateant  castorum  serto  per  orbem, 
Qualiter  ex  propria  meruissent  carne  coronas. 

Sed  vos  virgineis  comit  quos  infula  sertis, 
Hoc  opus,  adversus  querulos  defendite  scurras, 
Reprehensorum  claudentes  labra  loquentum, 
Cum  tamen  haud  metuam  scurrarum  dicta  legentum, 
Qui  malunt  vatum  schedas  lacerare  canentum, 

Dum  furvas  verbi  quaerunt  in  luce  tenebras, 
Planaque  rimautur  tortas  per  rura  salebras  : 
Litera  si  titubet,  vel  certe  syllaba  nutet, 
Si  genus,  aut  numerus,  vel  casus  ab  ordine  cedat, 
Si  persona  triplex  maneat,  duplexque  figura: 
Quinquies  et  currant  verborum  tempora  rite  : 
Nec  tamen  emendant  titubantis  gramma  poetae, 
Sed  semper  cupiunt  scriptorum  carpere  chartas. 
Ut  caper  hirsutus  rodit  cum  dente  racemos, 
Floribus  evacuans  frondenti  palmite  vites, 
Qui  quondam  vexit  populi  in  deserta  piaclum ; 
Sanxerunt  veteris  quod  scita  voluminis  alma. 
Talia  sed  timidus  dictorum  tela  pavescat, 
Qui  propriis  nunquam  confidit  belliger  armis: 
Cassida  nec  capiti  discit  praetendere  metri, 
Nec  spinam  lorica  noscit  defendere  prosae: 
Armet  sed  dextram  capulus,  ceu  parma  sinistram, 
Cruraque  non  careant  ocreis,  nec  fcemina  ferro, 
Neu  timeat  scriptor  terrentis  ludrica  linguse. 
Nam  tremulos  terret  nocturnis  larva  latebris, 
Quae  solet  in  furvis  semper  garrire  tenebris, 
Sic  quoque  mascharum  facies  cristata  facessit, 
Cum  larvam,  et  mascam  miles  non  horreat  audax, 
Qui  proprio  fretus  praesumit  fidere  questu. 

Cum  sit  digestus  sanctorum  sexus  uterque 
Alta  supernorum  qui  scandunt  arva  polorum : 
Octonusque  simul  peccati  calculus  atri 
Expositus  gracili  verborum  clave  patenter ; 
Quem  Deus  a  nostri  detrudat  pectoris  antro  ; 
Et  procul,  in  furvas  emigret  luce  tenebras. 
Nunc  in  fine  precor,  prosam  metrumque  legentes, 
Hoc  opus  ut  cuncti  rimentur  mente  benigna, 
Dum  patulis  lustrent  textum  sub  fronte  fenestris. 
Quod  geminum  constat  discretis  forte  libellis, 
Ut  mihi  cum  precibus  peccati  vincla  resolvant, 
Et  pretium  libri  pendant  oramine  crebro, 
Quatenus  aethereum  qui  servat  regmine  regnum, 

Principio  vel  calce  carens  et  temporis  expers, 
Cui  dedit,  aut  dempsit  nil,  mundi  longa  vetustas, 
Arbiter  aeternum  mihi  jam  miserescat  in  aevum. 
Qui  laetabuntur  per  caeli  culmina  sancti, 
Atque  catervatim  laudabunt  voce  Tonantem ; 
Patriarchse  primo,  qui  gentis  germina  sacrae, 
Et  sobolem,  stirpemque  rudem  genuere  nepotum, 
Per  turmas  pariter  procedunt  agmine  denso, 
Et  regnatoris  stipant  sublime  tribunal, 
Illic  et  vatum  laetatur  turma  priorum, 
Quae  quondam  cecinit  nostii  cunabula  Christi, 
Cum  restauraret  labentia  saecla  redemptor, 
Expurgans  veterum  clemens  monumenta  malorum. 
Illic  martyribus  florescit  vita  perennis, 
Vulnere  qui  diro  quaerebant  praemia  macta, 
Purpureo  patulum  mercantes  sanguine  regnum, 
Quo  confessorum  gaudebunt  agmina  sancta, 
Quamlibet  expertes  effusi  sanguinis  essent : 
Sed  tamen  egregiam  meruit  confessio  palmam. 
Illic  virginibus,  qui  linquunt  lurida  carnis 
Gaudia  terrenae,  confertur  gloria  regni, 
Dum  decies  denis  modulantur  millibus  odas, 
Et  quater  undecies  conclamat  carmina  Christo, 
Agnum  sectantes,  qui  quondam  sanguine  mbro 
Sordida  peccantis  saecli  maledicta  piarat. 
Cum  his  coelicolae  qui  fausta  sorte  fruuntur, 
Atque  coronati  gestant  vexilla  tropaei, 
Quique  catervatim  densis  caeleste  tribunal 
Millibus  in  gyro  vallabant  sidera  supra, 
Ultimus  in  requiem  divino  munere  fretus, 
Adduci  merear,  Christo  regnante  per  aethram. 


XIV.  EPISTOLA  AD  ACIRCIUM,  SIVE  LIBER  DE 
SEPTENARIO,  ETDE  METRIS,  JENIGMATIBUS 
AC  PEDUM  REGULIS. 


Domino  prcestantissimo  et  prce  cceteris  dignitatum  gra- 
dibus  glorificando,  mihique  jam  dudum  spiritualis 
clientelce  catenis  connexo,  illustri  ACIRCIO,  Aquilo- 
nalis  imperii  sceptra  gubernanti,  iltustris  regalis  regni 
regimina  dispensanti,  Aldhelmus  Catliolicce  vernaculus 
Ecclesice,  immarcescibilem  sempiternce  sospitatis 
salutem. 

ON  ambigo,  reverentissime  fili, 
sed  profundse  credulitatis  fraena 
relaxans  confido,  quod  provida 
sagacitatis  vestrse  praecordia  re- 
miniscantur  nos  ante  bis  bina 
lustrorum  volumina  inextrica- 
bile  conglutinati  fcederis  pignus 
pepigisse,  et  spirituali  sodalita- 
tis  vinculo  devotse  caritatis  con- 
tubernia  copulasse :  nam  pridem  tempore  pubertatis  nos- 
trae  cum  septiformi  spiritualium  charismatum  muniflcentia 
vestra  solers  indoles  sub  manu  venerandi  Pontificis  oma- 
retur,paternum  meminime  nomen  adeptum,  teque  adoptivae 
dignitatis  vocabula  cum  cselestis  gratiae  prserogativa  sor- 
titum,  quem  videlicet  spiritualium  incrementorum  fructum 
propheticus  sermo  allegoricis  senigmatibus  explanans  de~ 
signat  virgultum  in  typo  beatae  et  incorruptse  Dei  Gene- 

tricis  de  radice  Jessae  fcecundis  palmitibus  pullulasse,  et 
purpureum  serculorum  flores  mysticis  obumbrationibus 
prolapsi  recuperatorem  mundi  praefigurantem,  chirogra- 
phumque  protoplastorum  misericorditer  abrogantem  cum 
septeno  sapientiae  intellectu,  caeterarumque  virtutum  Spi- 
ritum  germinasse:  idem  namque  septiformis  sacramen- 
torum  numerus  sacrosanctis  testamentorum  miraculis 
frequentissime  adstipulatur :  cujus  numeri  mysterium  iterata 
replicatione  revolvens,  de  amcenissimo  Scripturarum  para- 
diso,  quasi  quosdam  campestrium  cauliculos  aut  vernantes 
pratorum  flosculos  coacervans,  ad  unius  coronse  texturam 
congerere  nitar,  ut  evidentius  in  propatulo  patescat,  cunc- 
tisque  scrutinio  scrutantibus  luce  limpidius  clarescat,  a 
quantis  profectibus  quamque  sacratis  ordinibus  nostrae 
necessitudinis  primordia  et  necdum  matura  rudimentorum 
tirocinia  originaliter  processerint,  pullulaverint,  viguerint. 
Hic,  inquam,  septiformis  laterculorum  numerus  ab  ipso 
nascentis  mundi  primordio  sacer  oriundus  extitit.  Nam 
non  solum  universitas  totiuscreaturse  quam  volubilis  et  agilis 
polorum  vertigo  et  bina  cingunt  hemisphaeria,  septenario 
hebdomadis  simplae  curriculo  specie  multiforma  patrata 
narrantur:  cum  tamen  in  ictu  et  atomo  vivens  in  aeternum 
creaverit  omnia  simul,  verum  etiam  optata  futurorum 
requies  promissorum  et  beata  perennis  vitae  felicitas,  quae 
singulis  quibusque  meritorum  emolumentis  recompensa- 
bitur,  non  nisi  septena  per  temporum  incrementa  mille- 
nario  numero  sequestrata  reproborum  caterva  insontibus 
etpiaculorumcrimine  carentibustribuatur:  Ejusdem  quoque 
supputationis  sacramenta  patuerunt,  si  prisca  comme- 
morans  ab  origine  pandam  cum  horrenda  cataclysmorum 
irruptio,  mortalium  flagitia  coercens,  et  ccelestis  vitae  pervi- 
caciam  ultricibus  undis  abluens,  cuncta  quae  reciproco  cor- 
poreae  vivacitatis  spiraculo  vescebantur  exceptis  ad  propa- 
gationem  sobolis  futurae  relictis,  usque  ad  internecionem 
necaret,  diramque  Stygii  Plutonis  ingluviem  exsanguinibus 
miserorum  animabus  crudeli  strage  satiaret.  De  mundis 
septena  caenaculum  et  tristegam  sive,  ut  altera  continet 

translatio,  bicameratam  leguntur  arcam  gregatim  ingressa. 
Septenaria  similiter  pignorum  Job  prosapia  in  principio 
libri  quod  prosa  contexitur  et  deinceps  secundum  Hebraeos 
dactylo  spondaeoque  scandere  fertur,  et  septem  lanigerarum 
pecudum  descripta  summa  narrantur.  Rursusque  in  calce 
voluminis  idem  bidentium  numerus  ad  remunerandam  illus- 
tris  patientiae  palmam  in  duplum  restitutus  praedicta 
mysteriorum  arcana  praefigurasse  monstratur.  Denique 
Isaias  nequaquam  pars  ultima  prophetantium,  septem 
matronas,  sub  typo  septem  ecclesiarum,  virum  unum 
apprehendisse,  Christum  videlicet  ccelestium  et  terres- 
trium  reconciliatorem,  contestatur.  Eliae  autem,  scelera 
populi  crudelis  lamentanti  et  lugubrem  interfectionem 
vaticinantium  conquerenti,  divinis  dictum  est  oraculis : 
Reliqui  mihi  septem  millia  virorum  qui  non  curvaverunt 
genua  ante  Baal,  qui  dum  orbatse  Sunamitis  sobolem 
crudelis  lethi  sorte  sopitam  septies  artus  artubus  mem. 
braque  membris  copulans  suscitaverat.  Redemptorem 
signat,  genus  humanum  septiformi  spiritus  gratia  a  somno 
scelerum  et  labe  peccati  vivificantem.  Sed  et  Macca- 
baeorum  generosa  germanitatis  pignora  quae  sub  tyrannica 
Antiochi  monarchia  suillum  scrofarum  contempserunt 
edulium  et  propter  divinarum  legum  caeremonias 
ritusque  paternae  traditionis  spurcas  ethnicorum  cul- 
turas  et  profanae  gentis  idolothuta  repudiarunt,  non 
inmerito  septiformem  universalis  ecclesiae  speciem  prae- 
figurasse  noscuntur.  Quid  etiam  proverbialis  aula,  cujus 
architectus  et  pontifex  sapientia,  Salomone  attestante, 
legitur  extitisse,  nonne  septenis  columnarum  fulcimentis 
innixa  sustentatur,  cum  infertur  Sapientia  aedificavit  sibi 
domum,  excidit  columnas  ejus  septem?  Cortinae  quoque 
tabernaculi  purpureis  ostri  et  cocci  coloribus  fuscatae  et 
diversis  ansularum  nexibus  adsutae  nonne  quadruplicato 
septenae  supputationis  calculo,  hoc  est  XX VIII  cubitis  in 
longum  protenduntur  ?  Quod  autem  septenarius  numerus 
nonnunquam  spiritus  paracleti  gratiam  praefiguraverit  in- 
terdum  vero   priscae  legis  imaginem   praetulerit,  sacra 

auctoritate  edocemur ;  ut  est  illud :  Da  partem  his  qui 
septem  sunt.  Sed  et  idem  tabernaculum  Eleazar,  summi 
pontificatus  infula  praeditus,  septies  aspersisse  legitur  de 
sanguine  buculse  rufae  juxta  ritum  caeremoniarum  in 
holocaustam  concrematse.  Cujus  cinerum  reliquias  ad  ex- 
piationem  Israelitici  populi  proficere  superna  spoponde- 
runt  oracula.  Gloriosissimus  etiam  regum  qui  antequam 
primae  nativitatis  cunabula  cognosceret  ipso  proprii  nominis 
vocabulo  pise  pacis  praesagia  non  immerito  figuraliter 
gestabat,  solennem  delubri  festivitatem  cum  omni  fre- 
quentia  filiorum  Israel  ab  introitu  Emath  usque  ad  tor- 
rentem  iEgypti,  unde  Memphitica  regna  sceptmm  im- 
periale  gubernant,  septem  diebus  catervatim  celebrasse 
describitur,  juxta  quod  testamenti  veteris  brevis  epitoma, 
hoc  est  paralipomenon  testatur :  sed  ne  priscse  legis  tantum 
formula  utar  et  praeterita  saeculorum  exemplaria  solummodo 
perscruter  et  rimer,  en  rudis  instrumenti  quod  arbitror  Deu- 
teronomii  recapitulatione  rite  signari  plura  in  propatulo 
sita  et  concordi  ratione  respondentia  suffragantur.  Quia 
furvis  tenebrarum  latebris  cessantibus  et  nocturnis  um- 
bramm  latibulis  fatiscentibus  exorto  crepusculo  clarum  et 
croceum  limpidissimi  Solis  jubar  totis  terrarum  finibus 
infunditur.  Nam  sacer  Dominici  pectoris  accubitor  et 
quartus  ccelestis  Paradisi  gurges  ex  quo  larga  laticis  vivi 
flumina  perenniter  roriflua  inundatione  manantia  decurrunt, 
Smyrnae,  Pergamo,  ac  Philadelphiae  et  caeteris  per  Asiam 
ecclesiis  septupla  sermonum  series  scripsisse  perhibetur. 
In  eodem  nihilominus  Apocalypseos  horomate  septena 
sigillati  voluminis  signacula  transacta?  praefigurationis 
mysterium  continentia  perspicacissimis  mundi  cordis 
aspectibus  et  ab  omni  fseculenta  vitiorum  sentina  sublatis 
cernere  promeruit ;  quae  solus  de  tribu  Juda  leo,  fortissimus 
bestiarum,  ad  nullius  pavescens  occursum,  qui  juxta 
vaticinium  patriarchae  ad  praedam  ascendisse  et  requiescens 
accubuisse  memoratur,  jure  ccelestium  et  terrestrium  in- 
fernorumque  potestatem  supergressus,  aperire  nativitatis  et 
passionis  praerogativa  potuit.    Quia  ipse  habere  dicitur 

clavem  David,  ipse  aperit  et  nemo  claudit,  claudit  et  nemo 
aperit.  Etenim  nisi  quis  obstinata  nefandae  infidelitatis 
fraena  in  frusta  confregerit  eumque  medullata  mentis  fiducia 
praedicatorum  sigilla  signorum  solvisse  crediderit,  clausis 
et  caecis  pupillarum  orbibus,  et  obtunsis  palpebrarum 
obtutibus  velut  epilenticus  aut  scotomaticus  contempla- 
bitur  arcana  legum  et  opaca  prophetarum.  In  eadem 
etiam  revelationis  extasi  aurea  septem  candelabra,  aurea 
et  totidem  sidera  in  dextera  habentis  pedes  aurichalco 
Libani  simillimos,  cujusque  ore  procedebat  romphaea 
biceps  prgedictus  Salvatoris  vicarius  speculatur.  Illud 
quoque  celeberrimum  Exodi  candelabrum  cujus  stipes 
obrizo  ductilis  cum  calamis  ac  scyphis  et  sphaerulis 
fabrefactus  tamquam  taxus  frondosa  aut  platanus  surculosa 
comptis  cultibus  ornabatur  a  praedicto  candelabrorum 
mysterio  minime  discordare  sentio  cujus  VII  lucernarum 
lychni  flammivomis  lampadibus  coruscantes  e  quibus 
universae  ecclesiarum  lanternae  claro  lumine  illustrantur, 
aureis  nexibus  adstricti  copulabantur :  ita  vas  electionis 
illustre  et  sapiens  architectus  nominisque  Christi  gerulus 
typicus  Benjamin  mane  comedens  praedam  et  vespere 
dividens  spolia,  VII  ecclesiarum  novalia  roscidis  sacrorum 
dogmatum  imbribus  ubertim  perfundit.  Zacharias  itidem 
in  ordine  vaticinantium  undecimus  in  horomate  visionis 
raptus  et  divinae  coiuemplationis  culmine  sublimatus* 
famosum  inclyti  lapidis  spectaculum,  qui  septenis  ocu- 
lorum  obtutibus  mystice  ornatus  describitur  spirituali  et 
arcano  praecordiorum  intuitu  et  puris  conspectibus  cernere 
promeruit.  Fundamenta  quoque  gioriosae  civitatis  Dei  quae 
Psalmista  in  montibus  sanctis  structa  commemorat,  ca- 
nonicis  septem  epistolarum  rivulis  arida  et  siticulosa 
nascentis  ecclesise  prsecordia  afiiuenter  satiarunt  et  velut 
tenebrosa  aqua  in  nubibus  aeris  aut  stillicidia  stillantia 
hiulcas  fidelium  fauces  irrorantes  rigarunt :  illi  quidem,  ut 
arbitror,  divino  imbuti  magisterio  et  prseceptorum  instructi 
exemplo,  hoc  successurae  posteritati  rite  ruminasse  et 
regulariter  ructuasse  referri  queunt,  quod  ab  ipso  tenerrimae 

rudisque  infantiae  nutritore  cseteris  ruminandum  et  ruc- 
tandum  gratuita  praecurrente  gratia  accepisse  meruerunt. 
Nam  summus  Ecclesiasticse  dispensationis  auctor  et  primi- 
tivae  illustrisque  familiae  informator  quem  psalmus  ut  prae- 
senti  competit  explanandarum  rerum  adminiculo  septua- 
gesimus  septimus  panem  cceli  et  panem  angelorum  figura- 
liter  vocitans  expressit  septem  panum  fragminibus  divina 
potius  benedictione  crescentibus  quam  lurcorum  rictu  come- 
dentium  minuentibus  quatuor  millia  virorum  excepta 
secundi  sexus  caterva,  evangeliorum  textu  narrante  legitur 
pavisse  et  affatim  satiasse,  sublatisque  fragmentorum  re- 
liquiis  et  collectis  bucellarum  crustulis  in  frusta  confractis 
septem  corbes  vel  cistella  stupendo  cunctis  spectaculo 
replevisse.  Necnon  et  legalis  illa  famosaque  jubilaeorum 
festivitas  septenis  annorum  hebdomadibus  decursis  cele- 
brata,  quando  Sabbatizante  agrorum  cultura,  et  cessantibus 
stibariorum  rastrorumque  pulverulentis  quassationibus,  jam 
jamque  volvente  mensis  septimi  circulo,  horrisonae  ven- 
tosis  flatibus  clangebantur  buccinae,  futura  mysteriorum 
arcana  per  allegoriam  figuraliter  portendisse  declaratur. 
Porro  sacrosancta  Pentecostis  solennitas  revoluta  et  reci- 
proca  septem  hebdomadarum  vicissitudine  nonne  hujusce- 
modi  supputationis  laterculum  satis  competenter  adstipulari 
dignoscitur  quando  Paracletus  ex  summa  ccelorum  arce 
post  decem  dierum  inducias  destinatus  jure  pignus  pro- 
missae  haereditatis  vocatus  Apostolorum  praecordia  Super- 
norum  charismatum  gratia  fcecundans  defusarum  septua- 
ginta  linguarum  loquela  dictavit,  quas  decies  septena 
bellicosi  Hieroboal  id  est  Gedeonis  progenies  a  nefando 
Abimelech  tyrannide  potius  quam  legitima  regnandi 
monarchia  subnixo,  et  consanguineae  germanitatis  jura  et 
devotae  fratemitatis  vincula  lympbatico  ritu  rumpente, 
in  vertice  scopulorum  horribili  et  inaudita  anterioribus 
saeculis  strage  crudeliter  interfecta  praefigurasse  monstratur  ? 
Cui  propter  dira  parricidiorum  piacula  et  abominanda 
facinorum  flagitia,nequaquam  frustra  senticosus  rhamnorum 
surculus   sub   typo   spurcissimi   et   scelesti  Antichristi 

ab  Jotham  sumpto  paradeigmate  assimilabitur,  uti  floru- 
lenta  caricarum  ficulnea  simulque  pampinosae  vitis  palmites 
cum  glaucimante  oliveto  spreti  sceptra  imperii  suscipere 
renuerunt  quod  etiam  obumbratae  legis  antiquitate  sub- 
ductaque  putida  pecudum  exta  olidasque  holocaustomatum 
fibras  inflexit.  Et  radio  rudis  testamenti  coruscante  re- 
demptor  noster  ccelesti  claviculario,  de  quo  poeta  Claviger 
inquit  aetherius  portam  qui  pandit  in  aethra,  sciscitanti 
quoties  delinquentibus  noxarum  vincula  enodanda  forent, 
respondit  non  solum  usque  septies  sed  usque  septuagies 
septies  id  est  quinquagies  noveni  et  quinquies  octoni  quae 
simul  in  unam  redacta  summam  quadringenti  et  nonaginta 
calculantur.  Undecies  quoque  septenariae  generationis 
propago  ab  ortu  nascentis  mundi  concatenata  foecunditatis 
serie  decurrens,  postquam  originaliter  materiae  informis 
formatas  species  per  evolventem  dierum  alternationem 
accepit  usque  ad  ccelestis  puerperii  veneranda  cunabula, 
huic  mysterio  concordare  cognoscitur :  quam  Antiochensis 
medicus  incorruptae  virginitatis  pudicitia  praeditus  texere  a 
prole  veneranda  Dei  inchoans  post  nepotum  et  pronepotum 
progeniem  gradatim  produxit  avorum  et  proavorum  geni- 
mina  denumerans  ac  per  atavos  et  tritavos  rursum  singil- 
latim  ordinem  genealogiae  recapitulans  decursis  septuaginta 
septem  generationum  laterculis  protoplaustum  terminum 
posuit:  quod  sacra  Geneseos  auctoritate  antiquitus  prae- 
figurabatur  historica  relatione  dicente,  Septies  vindicabitur 
de  Cain,  de  Lamech  vero  septuagies  septies.  Has  ultrices 
poenarum  vindictas  intellegibilem  Lamech,  id  est,  totius 
mundi  reatum  punientes  post  totidem  generationis  circulos 
optata  et  praesignata  saeculis  redemptoris  nostri  nativitas 
dirae  mortis  imperium  conquassans  disrupit,  confregit,  ex- 
tinxit  et  in  Tartara  trusit.  Quid,  inquam,  famosus  ille 
nepos  patriarchae  praecipui  remeans  ab  avunculo  de  Meso- 
potamia  Syriae  cum  bis  sena  pignorum  prosapia  jam  bis 
decurso  bilustri  temporis  intervallo.  Qui  post  angelicae 
colluctationis  palaestram  Israeliticae  stirpis  vocabulum 
adeptus  est  ?    Nonne  cum  quadringentis  catervarum  mi- 

litibus  occurrente  furibunda  fratris  vesania  et  totius 
germanitatis  jura  propemoduni  calcitrante,  ad  mitigandum 
hirsuti  rabulse  rancorem  et  antiqui  livoris  rabiem  septies 
iteratis  in  curvationum  vicibus  cernulus  inclinabatur. 
Non  enim  septenarius  supputationum  calculus  simpla 
tantum  vel  septula  decursione  sed  etiam  decupla  recapi- 
tulationis  serie  mysticam  portendere  allegoriam  Catholica 
Patrum  decreta  sanxemnt.  Quemadmodum  illustris  vir 
desiderioram  ab  ipso  tyrocinio  rudimentoram,  licet  in 
medio  barbarae  gentis  divinis  cultibus  mancipatus  et 
Gabriele  arcana  reram  occultis  clavibus  reserante,  pro- 
phetico  afflatus  spiritu  septuaginta  hebdomadibus  usque  ad 
cunas  Bethlehemitici  ducis  populum  Israel  gentesque 
postulatas  in  virga  ferrea  recturi,  decursis  porrectisque 
declarat :  hoc  est  evolutis  XCVIII  lustroram  circulis  quod 
est  a  vicesimo  anno  Artaxerxis  regni  Persarum  gubernacula 
tenentis.  Tunc  existente  Olympiade  octuagesima  quarta 
usque  in  annum  decimum  quintum  Tiberii  Csesaris,  quo 
redemptio  gentium  praestolata  advenisse  traditur,  solares 
supputantur  anni  CCCCLXXV,  id  est  juxta  LunaTrem  He- 
brseorum  calculationem  CCCCXC  adjectis  quadrantibus  et 
embolismorum  incrementis,  ut  Julius  Africanus  temporum 
scriptor  digessisse  monstratur.  Syrorum  quoque  princeps, 
quem  lurida  leprae  spurcitia  membratim  potius  quam  particu- 
latim  elefantino  tabo  contexerat,  nonne  peregrinantis  verna- 
culse  incitamento  celeberrimum  aggressus  prophetam 
septenis  vicibus  horrentem  corporis  staturam  Jordanis 
alveo  acclinis  et  cernuus  incurvans,  regenerantis  gratiae 
formam  et  secundae  nativitatis  prserogativam,  quse  ex  utero 
sanctae  ecclesiae  foecundis  visceribus  per  baptismi  sacra- 
mentum  fidelibus  confertur  manife  stissime  declaravit, 
Igitur  septiformem  supra  memoratae  supputationis  cal- 
culum,  qui  mysticis  sacroram  canonum  floribus  depingitur, 
nonne  sextus  heptateuchi  voluminis  textus  celeberrimo  tri- 
umphorum  spectaculo  et  inexpertis  usque  ad  id  tempus 
reram  successibus  declarat  r  Quando  genus  electum  et 
regale  sacerdotium  populusque  acquisitionis  utpote  stirpe 

patriarcharum  progenitus  cum  ingenti  catervarum  phalange 
celebre  municipium  et  superis  invisum  hebdomadae  unius 
curriculo  lustrarum  sonantibus  septem  sacerdotum  salpi- 
cibus,  id  est  septem  buccinis,  Jubilaeorum  conciso  clangore 
per  classica  crepitantibus  solo  tenus  dirutum  funditus 
evertit.  Quse  rerum  figura  futurarum,  juxta  anagogen 
peractis  septem  saeculorum  voluminibus,  horrendum  rui- 
turi  mundi  terminum  et  ultimam  fugacis  vitae  clausulam 
portendere  manifestatur.  Ornamenta  quippe  universalis 
ecclesiae,  juxta  decreta  veterum,  septenis  sacrorum  offici- 
orum  gradibus  continentur,  quae  a  primo  sacramentomm 
ordine  nominatim  distincta  per  exorcistas  et  acolythos 
incrementa  virtutum  capiunt  et  usque  ad  summi  pontifi- 
catus  gubernacula  ac  spirituales  sacerdotum  infulas  pede- 
tentim  pertingunt.  Idcirco  Praxapostolon,  hoc  est  Actus 
Apostolorum  totidem  viros  diaconatus  officio  functos 
ecclesiae  primitivae  dispensatores  probat.  De  quibus  Arator, 
poetica  facundia  fretus,  refert. 

Jura  ministerii  sacris  altaribus  apti 

In  septem  statuere  viris. 

Sed,  pro  dolor!  statim  in  primo  limine  novellse  religionis 
contra  orthodoxam  fidei  regulam  caninis  latratuum  rictibus 
ab  eodem  ccetu  nefandi  Nicolaitse  nascuntur.  Quorum 
recta  quam  perniciosis  errorum  radicibus  pullulaverit  et 
quam  venenatis  hsereticae  pravitatis  frondibus  succreverit, 
Apocalypsis  angelica  ratione  propalans  patefecit.  Quod 
quinto  Hsereticorum  capitulo  manifestius  liquet :  Sed  ad 
propositum  revertar.  Nam  duplex  et  anceps  Nilotici 
regnatores  somnium  futurorum  praesagia  portendens  quo 
septenas  spicarum  glumulasfertilis  culmi  summitate  maturis- 
centes  cum  totidem  buculis  corpulenta  crassitudine  saginatis 
amcena  riparum  virecta  carpentibus  contemplabatur  prae- 
dictisnumerorum  speciebus  minime  refragari  deprehenditur. 
Altera  quoque  Testamenti  tabula  septem  prseceptorum 
tenere  scripta  legebatur  et  orationis  Dominicse  intercessio 
sufTragatrix  et  purulentis  animarum  ulceribus  medicinae  re- 
focillatrix  septem  sententiarum  serie  contexitur.  Siquidem 

diurna  et  nocturna  horarum  intervalla  quibus  indesinenter 
quasi  quoddam  reipublicae  vectigal  et  fiscale  tributum  ora- 
tionum  officia  persolvimus,  septena  synaxeos  intercapedine 
revoluta  rotantur.  Unde  reor  psalmigraphum  vatem  ceci- 
nisse  [Ps.  cxlviii.  2.]  Septies  in  die  laudem  dixi  tibi.  Et 
alibi  ejusdem  Psalmistae  sacrosancta  sermonum  oracula 
praefatae  supputationi  non  dissonam  protulere  sententiam, 
dum  eloquia  Domini  eloquia  castra  meracissimo  liquidi 
argenti  metallo  quod  per  torridi  ignis  conflatorium  remota 
squalenti  scoriarum  rubigine  septuplo  expiari  perhibetur, 
simillima  collatione  coaptasse  noscuntur.  Seculares  quo- 
que  et  forasticae  philosophorum  disciplinae  totidem  suppu- 
tationum  partibus  calculari  cernuntur,  Arithmetica  scilicet, 
Geometrica,  Musica,  Astronomia,  Astrologia,  Mechanica, 
Medicina.  Sed  anniversaria  temporum  vicissitudo,  quam 
Psalmista  coronam  benignitatis  introducit  Divinae  benedic- 
tionis  ubertate  locupletatam,  nonne  binis  et  quinquies  denis 
hebdomadarum  voluminibus  et  reciproco  circulorum  verti- 
gme  jugiter  rotatur  ?  Nec  ipsa  superna  coelestisque  creatura 
hujuscemodo  supputationis  laterculo  carere  cognoscitur  dum 
corporea  visibilis  mundi  factura  septenis  ccelorum  orbibus 
pernici  volventis  sphaerae  impetu  per  praeceps  vergentibus 
licet  planetarum  retrogradis  cursibus  tricenis  circumvallata 
cingitur.  Porro  lunaris  globi  rotunditas,  quae  bis  sexies 
menstruis  momentorum  suppletionibus  per  ter  quinas 
dierum  revolutiones  usque  ad  perfectum  plenae  lunae 
circulum  crescit,  totidemque  dierum  alternationes  marce- 
scente  pulcherrimi  vultus  forma  decrescit,  septenis  figurarum 
speciebus  variatur  hoc  est  bicornea  et  sectili  ac  reliquis 
quae  septiformem  ecclesiae  speciem  designare  patrum 
statuta  sanxerunt.  Nec  praetereunda  reor  Pleiadis  vel 
Arcturi  sidera  de  quibus  divina  oracula  per  turbinem 
horrenda  valetudine  oppressum  compellabant  ita:  numquid 
conjungere  valebis  micantes  stellas  Pleiades  aut  girum 
Arcturi  dissipare  poteris  ?  Nam  Arcturus  Riphaeis  perlatus 
montibus  qui  Boreo  Aquilonaris  poli  cardine  volvitur  qua 
Scythia  regna  horrendam  incolunt  barbariem  septiformi 

temonis  et  plaustri  sidere  signatur.  et  quia  nunquam 
occasurus  semper  brumali  Circio  copulatur  propter  vicini- 
tatem  axis,  non  immerito  rigidam  priscae  legis  austeritatem 
allegoricis  aenigmatibus  praeflgurat.  Quid  referam  Atlan- 
tidas  patronymico  dictas  vocabulo  quas  Graecorum  traditio 
a  pluralitate  Pleiadas,  Latina  a  Verno  tempore  Vergilias  seu 
a  merulento  palmitum  racemo  botrum  nuncupaverat  ?  Quae 
dum  obliquis  linearum  infractibus  a  climate  Orientali  emer- 
gentes  qua  croceum  Solis  jubar  exortum  terris  infunditur 
metam  circuli  peragunt,  pulchre  universalis  Ecclesiae  sep- 
tenariam  charismatum  distributionem  totidem  siderum 
claritate  praefigurant.  Astrorum  quoque  situs  quae  lingua 
Argivorum  dicuntur  Hyadae,  de  quibus  Mantuanus  vates 
legitur  cecinisse : 

Arcturum,  pluviasque  Hyades  geminosque  triones, 

et  quas  Romulea  Latinitatis  antiquitas  Suculas  vocitavit, 
septiformis  esse  monstratur  ante  frontem  aethralis  tauri  lo- 
catus  qui  Zodiaco  circulo  inter  duodecim  signa  continetur. 
Unde  Mathematici  fatum  fortunam  vel  genesim  aut  su- 
prema  Parcarum  flla  de  quibus  Maro  in  Bucolicis 

Talia  (inquit)  saecla  suis  dixerunt  currite  fusis 
Concordes  stabili  fatorum  numine  Parcee 

se  divinare  et  praenoscere  posse  ridiculosa  stoliditate  ar- 
bitrantur.  Necnon  etplantarum  dispar  volubilitas  quae  prae- 
cipitem  coeli  vertiginem,  ut  praefati  sumus,  diverso  linearum 
tramite  moderantur,  septenis  stellarum  curriculis  licet 
inaequali  annorum  corona  rotatur.  Sed  et  furva  nocturnae 
caecitatis  latibula,  de  quibus  cautum  est,  Posuit  tenebras 
latibulum  suum,  quae  tetro  telluris  umbraculo  generata  per- 
hibentur,septem  partibus  singillatim  sequestratis  dirimuntur 
hoc  est  conticinio,  intempesto,  crepusculo,  etc.  Fidiculam 
quoque  concordi  modulationis  harmonia  resonantem  septem 
constare  fidibus  rythmica  musicorum  regula  declarat,  ut 
Virgilius 

septem  (inquit)  discrimina  vocum, 

septem  simili  modo  spiritualis  bibliothecae  formulas,  et 

divinae  legis  regulas  catholica  praecessorum  monumenta 
luce  clariora  demonstrant.    Sed  mihi,  ut  poeta  uit : 

Ante  diem  clauso  componet  vesper  Olympo, 

et  alibi : 

Ante  pererratis  ambornm  finibus  exul 

Aut  Ararim  Partbus  bibet  aut  Germania  Tigrim 

Quam  totos  possim  legum  decerpere  flores, 

Qui  numeris  septem  monstrent  exempla  sacratis. 

Sed  forte  quilibet  scrupulosus  clanculo  cordis  cogitatu 
epistolarem  perscrutans  rusticitatem  perquirat  et  percunc- 
tetur  cur  septenariae  supputationis  calculum,  quem  per 
utrumque  Testamentorum  canonem  explanandarum  rerum 
necessitate  coactus  congesseram,  iterum  atque  iterum  sep- 
tuplo  et  septuplo  perplexa  revolutione  replicetur.  Hujus- 
cemodi  sollicitudine  permotus  recolat  et  reminiscatur  in 
primordio  epistolse  quam  tantopere  exempli  gratia  prote- 
laveram  inde  meam  mediocritatem  radicem  futurse  locu- 
tionis,  oblato  hujus  supputationis  argumento  sumpsisse. 
Unde  postmodum  fragilis  et  gracilis  ingenii  frutices  et 
nutabunda  verborum  vimina  patulis  defusa  ramusculis 
succreverunt.  Cum  igitur  tot  tantisque  sacramentorum 
vinculis  tamque  sacratis  numerorum  nexibus  per  septifor- 
mem  spiritus  gratiam  caritas  constringatur,  de  qua  egre- 
gius  praedicator  qui  tertii  coeli  secreta  scrutabatur,  Romanis 
concatenato  schemate  scribens  cui  Graecorum  grammatici 
Climax  vocabulum  indiderunt,  ita  exorsus  est:  Patientia 
autem  probationem;  probatio  vero  spem ;  spes  autem  non 
confundit:  quia  caritas  Dei  diffusa  est  in  cordibus  nostris 
per  Spiritum  Sanctum  qui  datus  est  nobis;  operse 
pretium  videtur  ut  spiritualis  et  incircumscripta  necessi- 
tudo  camali  et  corruptili  parentelae  praeferatur.  Quando 
quidem  Evangelica  narrant  instrumenta  quod  incar- 
natum  Dei  verbum  de  duo  scriptum  est:  Eructavit  cor 
meum  bonum  verbum,  et  quod  ex  utero  ante  Luciferum 
psalmista  idera  cecinit  progenitura,  humanae  cognationis 
propinquitatem  et  incontaminatae  genitricis  affectum  contra 

jus  ritumque  naturae  quodammodo  dissimulasse.  Et  quamvis 
Catholici  Patres  spiritualem  sermonum  medullam  enucle- 
anteslatentemque  in  litteris  sensum  perscrutantes  allegoricae 
ad  synagogae  typum  retulerunt,  nullatenus  tamen  sacro- 
sanctae  matris  personam  fuisse  historica  relatione  inficiari 
noscuntur.  Haec  idcirco  tantis  verborum  ambagibus  de- 
prompsimus,  ut  pristini  fraternitatis  affectus  quos  praeteri- 
torum  evolutis  annorum  circulis  conciliasse  et  copulasse 
dignoscimur,  recenti  quoclammodo  memoria  recuperentur 
et  recalescant,  ne  rotante  prolixi  temporis  diuturnitate 
torpescant  aut  longa  locorum  intercapedine  refrigescant. 
Vere  enim  indisruptae  caritatis  vinculum  nec  annorum 
numerositate  marcescit  nec  spatioso  terrarum  intervallo 
tabescit :  quin  potius  perfectae  caritatis  praecordia  interdum 
plus  absentia  pulsat  quam  praesentia  pascat.  Sicut  famosus 
spiritualis  palaestrae  agonotheta  qua  certantes  caelestis  pal- 
mee  bravium  percepturi  sunt,  affabiliter  dicebat;  Et  si  cor- 
pore  absens  sum,  sed  spiritu  praesens.  Non  ergo  obolenda 
et  parvi  pendenda  est  haec  dextris  firmata  aflinitas,  dum 
praedictus  praedicator  sibi  et  Barnabae  inconcussas  eccle- 
siarum  columnas,  hoc  est  Petrum  et  Jacobum  et  Joannem, 
dextras  dedidisse  tripudiando  referat. 

Heia  praestantissime  et  amantissime  fili  mi,  priscae  fra- 
ternitatis  memor  inextricabilis  verae  dilectionis  ligatura  tanto 
strictius  et  enixius  per  succiduas  saeculomm  aetates  indis- 
ruptis  restibus  6  reliquum  nodetur  in  aevum,'  quanto  con- 
stat  quod  iisdem  concatenatae  dilectionis  viscus  sacro 
et  septiformi  mysteriorum  numero  glutinosius  lentescit. 
Igitur  hac  praefatiuncula  venerandam  celsitudinem  vestram 
affabiliter  alloquens  aliquantula  metrorum  munuscula,  do- 
mesticae  familiaritatis  fiducia  fretus,  subjunxi  praesertim 
veterum  auctoritate  provocatus  de  diversis  rerum  qualita- 
tibus  modo  ccelestium  modo  terrestrium  materiarum  nactus 
nunc  grandem  nunc  gracilem  creaturarum  naturam  con- 
siderans  strictim  summatimque  defloravi. 

Nam  Symposius,  poeta  versificus,  metric33  artis  peritia 
praeditus,  occultas  aenigmatum  propositiones,  exili  materia 

sumpta,  ludibundis  apicibus  legitur  cecinisse,  et  singulas 
quasque  propositionum  formulas,  tribus  versibus  termi- 
nasse.  Sed  et  Aristoteles,  philosophorum  acerrimus,  per- 
plexa  nihilominus  senigmata  prosse  locutionis  facundia 
fultus  argumentatur.  Quamobrem  nostrse  exercitationis 
sollicitudo  horum  exemplis  instincta,  et  commentis  ad 
inventionem  stimulata,  decies  denas,  id  est  centenas  quinas 
aenigmatum  propositiones  componere  nitebatur,  et  velut  in 
quodam  gymnasio,  prima  ingenioli  rudimenta  exercitare 
cupiens,  ut  venire  possit  deinceps  ad  praestantiorem  operis 
materiam :  si  tamen  prius  haec  mediocria  metricae  defini- 
tionis  regulis  minime  caruerint ;  tripartitamque  syllabarum 
differentiam  juxta  perpendiculum  scandendi  rite  serva- 
verint.  Denique  prsedicta  senigmatum  capitula  primitus 
quaternis  versiculorum  lineis  digesta;  sequentia  vero,  juxta 
quod  se  occasio  componendarum  rerum  exhibuit,  quinis 
aut  senis,  vel  etiam  septenis  metrorum  versibus  et  eo 
amplius  carminantur:  quibus  indesinenter,  secundum 
poeticae  traditionis  disciplinam,  cola,  vel  commata,  seu 
pentemimerim  et  heptemimerim  adnectere,  progressis 
binis  aut  ternis  pedibus  procuravi ;  alioquin  dactylici 
hexametri  regulse  legitima  sequitatis  lance  carentes,  lubricis 
syllabarum  gressibus  vacillarent.  Porro  quod  etiam  muta 
insensibilium  rerum  natura,  de  qua  aenigma  clanculum  et 
latens  propositio  componitur,  quasi  loqui  et  sermocinari 
fingitur:  hoc  et  in  sacris  literarum  apicibus  insertum 
legitur:  quia  nonnunquam  rationabilis  creatura  irrationa- 
bilium  gestu  et  personis  utitur,  et  e  contrario  irrationabilis 
sensus  vivacitate  carens  intellectualium  gestu  et  voce  fungitur, 
Quemadmodum  in  libro  Judicum  diversa  lignorum  genera 
articulata  hominis  voce  loquentia  Monarchum  quaesiisse 
referuntur,  Ierunt,  inquit,  ligna  ungere  super  se  Regem:  ubi 
sigillatim  sicut  supra  jam  diximus,  ficus  et  vitis  simulque 
oliva,  et  ad  extremum  rhamnus  igne  proprio  flammisque 
voracibus  Libani  cedros  consumpturus,  juxtaritum  humanae 
ocutionis  profari  perhibentur. 

Hujus  etiam  tropi  figuram  in  quarto  regum  volumine 
Joas  Israeliticap  plebis  gubernaculo  potitus  ad  Amasiam 


230 


EPISTOLA  AD  ACIKCIUM,  ETC. 


regalibus  imperii  sceptris  fulgentem,  cum  furibundo  cavil- 
lationis  ludibrio  et  probroso  gannaturae  subsannantis  elogio 
crudeliter  componens,  Carduus  (inquit)  Libani  misit  ad 
Cedrum  quge  est  in  Libano,  dicens :  Da  filiam  tuam  filio 
meo  uxorem,  et  reliqua. 

Et  Psalmista  omnia  ligna  silvarum  exultasse,  et  flumina 
manuum  plausibus  lusisse  camposque  gratulabundos  exti- 
tisse,  ab  animali  ad  inanimale  metaphorice  retulit,  et  illud 
poeticum:  Mater  me  genuit,  eadem  mox  gigniturex  me:  et 
quod  e  mutis  ac  brutis  ratiocinationis  argumenta  requiruntur 
cum  etiam  sapientissimus  cunctorum  retro  regum,  et  dein- 
cepsnasciturorum,in  Ecclesiastefrequenter  stolidissimorum 
personis  utatur,  dicens :  Quid  habet  homo  amplius  jumento 
aut  sapiens  stulto  ?  et  caetera  similia.  Haec  idcirco  dixi- 
mus  ne  quis  forte  novo  nos  et  inusitato  dicendi  argumento, 
et  quasi  nullis  priorum  vestigiis  trito  praedicta  aenigmata 
cecinisse  arbitretur.  Et,  ut  evidentius  harum  rerum  ratio 
claresceret,  legitimos  septies  quaternos  metrorum  pedes, 
quibus  universa  non  solum  principalia  octo  genera  progre- 
diuntur,  verum  etiam  species,  quae  ex  eadem  stirpe  pullulan- 
tes  centuplis  metrorum  frondibus  contexuntur,  subdidimus, 
et  singulis  quibusque  pedibus  tantam  exemplorum  copiam 
accumulantes  ex  diversis  orationum  partibus  congessimus, 
quantam  ad  praesentis  opusculi  normam,  pro  evidentioris 
indicii  gratia,  sufficere  credidimus.  Et  quod  praecessores 
celeberrimi  uniformi  nominis  exemplo  propalasse  nos- 
cuntur,  nos  eorundem  vestigia  enixius  indagantes  uberiorem 
exemplorum  formulam  enucleavimus.  Neque  enim  in  tam 
densa  totius  Latinitatis  silva  et  nemorosis  syllabarum 
saltibus,  ubi  de  singulis  verborum  radicibus  multiplices 
regularum  ramusculos  pullulasse  antiqua  veterum  traditio 
declarat,  rudibus  facile  negotium  deprehenditur  et  prae- 
sertim  metricse  artis  disciplina  carentibus,  et  qualiter  vel 
quo  pacto  longse  et  breves  syllabae  vel  etiam  communes 
utrobique  competentes,  quas  Grseci  dichronas  dicunt, 
sagaciter  discriminentur.  Ex  hac  enim  triplici  syllabarum 
definitione  potius,  quam  de  fonte  aut  monte  Musarum,  de 
quibus  Persius  Flaccus ; 

Nec  fonte  (inquit)  labra  prolui  Caballino, 
Nec  in  bicipite  somniasse  Parnasso 
Memini  me. 

omnis  metrorum  ratio  monstratur,  et  qui  versus  monoschemi, 
qui  pentaschemi  vel  qui  decaschemi,  cum  viginti  quatuor 
temporibus,  excepto  si  trochaeo  terminentur,  rite  dicantur. 

Hac  tripartita  descriptionis  normula  omnis  Heroica 
hexametri  versificatio,  vel  csesurarum  scansio  principaliter 
constat:  licet  synalepharum  velut  quaedam  conglutinatio, 
et  explosa  collisionis  additamenta  crebro  apud  Poetas 
Lyricos,  et  Satyricos  necessitate  metri  interponantur,  quae 
maxime  ex  vocalibus  literis  vel  syllabis  semivocalim  ter- 
minatis  gignuntur.  Hac  utrasque  Junius  Juvenalis  quinto 
Satirarum  libro,  unius  versus  tenore  simul  elisit  dicens : 

Omenta,  ut  video,  nullum  discrimen  habendum  est* 
Scanditur :  omen  Spondseus,  tut  vide  Dactylus  per  Synale- 
pham  o  nul  Spondaeus,  lum  dis  Spondseus  crimen  ha  Dac- 
tylus  bend  est  Spondseus  per  Synalepham. 
Rursus  idem  Lyricus,  lib.  IV. 

Bellorum  excubise  truncis  affixa  tropgeis. 
Scanditur  ita:  Bello,  rex  cubi  per  synalaepham,  ce  trun, 
cis  af,fixa  trop,  wis.    Sic  Annaeus  Lucanus,  Cordubensis 
poeta,  uno  versu,  libri  VIII,  bis  elisit  dicens : 

Quare  agite,  Eoum  comites  properemus  in  orbem, 
Rursus  idem  lib.  X.  ait : 

Hinc  tergo  insultant  pedites,  via  nulla  saluti. 
Et  alibi: 

Extremoque  epulas  mensasque  petemus  ab  orbe. 
Unde  Paulus  Quaestor  elisit  m  literam  ita : 

Tartaream  in  sedem  sequitur  nova  nupta  maritum. 
Sic  etiam  Prosper,  poeta  et  rhetor,  in  libro  quem  Epi- 
grammata  protitulaverat,  eandem  literam  bis  elisisse  cogno- 
scitur  dicens : 

Non  coeptum  aut  auctum,  non  hic  mutabile  quicquam  est. 
Item:  infra 

Coelestem  ad  patriam  tendens  cognosce  vocantem. 
Hsec  eadem  synalaepha  versibus  Sibyllse  Poetridis  conti- 
netur,  quae  ait : 

Tunc  ille  eterni  species  pulcherrima  regni 

Phocas  quoque  Grammaticus  primo  versu  Synalsepham 
explodit,  dicens : 

Ars  mea  multorum  est  quos  seecula  prisca  tulerunt. 
Isidorus  vero  vocales  elisit  ita : 

Argutusque  inter  latices  et  mu&ica  flabra. 

Et  Virgilius  lib.  XI. 

Oeeanum  interea  surgens  Aurora  reliquit. 
Idem  lib.  VII.  iEneidos  in  uno  versu  geminas  Synalse- 
phas  et  Eclipsin  comprehendit  ita : 

Nunc  repeto,  Anchises  fatorum  arcana  reliquit. 

Scanditur  enim  ita,  Nunc  repet,  Anchi,  ses  fa,  torar, 
cana  re,  liquit.  Sed  hos  duos  metaplasmos  saepe  ambi- 
guitas  scandendi  conturbat,  quos  talis  discretionis  diffe- 
rentia  dirimit.  Si  prior  vocalis  explodatur,  erit  Syna- 
lsepha,  si  posterior  fuerit  explosa,  erit  eclipsis.  Sicut  in 
novissimo  versu  libri  Pegum  cautum  legitur : 

Purpureis  major  Persarum  in  sede  tyrannis. 
VirgiKus  item  libro  quem  Paedagogum  praetitulavit,  cujus 
principium  est : 

Carmina  si  fuerint,  te  judice,  digna  favore, 
Reddetur  titulus,  purpureusque  nitor. 

Bi  minus,  eestivas  poteris  convolvere  sardas, 
Aut  piper  aut  calvas  hinc  operire  nuces. 

Syllabam  elisit  dicens : 

Durum  iter  et  vitse  magnus  lahor. 
Et  Arator  Subdiaconus  primo  versu  terminalem  genitivi 
syllabam  displosit  dicens : 

Moenibus  undosis  bellorum  incendia  cernens. 

Et  infra  elegiaco  versu  subjunxit, 

Inque  humeris  ferimur  te  relevante  piis. 

Et  Andreas  orator: 

Filius  (inquit)  ipse  hominis,  qui  deus  est  horninis, 
propterea  namque  has  duas  metaplasmorum  species  ex 
numero  XXIV.  indagare  et  explanare  nisus  sum,  quia 
per  omne  corpus  poeticorum  librorum  satis  frequenter 
insertae  sunt,  et  nisi  sagaci  subtilitate  praecognitae  fuerint, 
diversa  irnpedimentorum  obstacula  scandentibus  generare 
solent.  Idcirco  diversos  versus  metrorum  ad  synalsephae 
metaplasmum  congruentes  catervatim  congessimus,  qua- 

tenus  his  perspectis,  nullum  deinceps  explosae  collisionis 
chaos  latebrosum  confractae  Synalaephae  barathrum  lucem 
scandentis  confundat,  aciemque  legentis  obtundat. 

Igitur,  tripertita  heroici  hexametri  perpendicula  ut 
certius  cognosci  queant,  strictim  summatimque  expedire 
conabor,  sicut  prisca  veterum  auctoritas  tradidisse  memo- 
ratur.  Videor  itaque  mihi  hoc  planius  et  apertius  posse 
patefacere,  si  per  interrogationem  et  responsionem  paux- 
illulum  reciprocis  vicibus  stylus  varietur,  quemadmodum 
beatus  Augustinus  per  multa  librorum  corpora  hoc  est 
Soliloquiorum,  et  De  libero  arbitrio,  et  eo  quem  De  magis- 
tro  praetitulavit  et  sex  libris  quae  de  Musica  fecisse  com- 
probatur:  vel  Isidorus  duobus  voluminibus  quse  Synonyma 
vel  Polyonyma  protitulantur.  Quod  genus  dictandi  ab 
undecima  appellativorum  nominum  specie  translatum  reor. 
Hoc  itidem  Junilius  instituta  regularia,  quae  a  Paulo 
Syrorum  scholis  naviter  instructo  didicerat.  Primasio 
Sedis  Apostolicae  Pontifici  scribens  ne  aliqua  inquit  con- 
fusio  per  antiquariorum,  ut  assolet,  negligentiam  proveniret 
magistro  M  Graecam  litteram  discipulis  D  proposui,  ut  ex 
peregrinis  characteribus,  et  quibus  Latina  Scriptura  non 
utitur,  error  omnis  penitus  auferatur,  melius  quippe  et 
sagacius  hoc  argumento  velut  quibusdam  cotibus  animorum 
ingenia  acuuntur.  Idcirco  praetermissis  reliquomm  me-  - 
trorum  generibus,  quae  centenis  varietatum  speciebus  diri- 
muntur,  praestantissimas  dactylici  hexametri  regulas,  quod 
cseterorum  arcem  et  infulas  possidet,  praedictis  literarum 
characteribus  vicatim  et  alternatim  positis  pandamus. 

D.  Quot  sunt  genera  versuum  in  dactylico  metro  ? — M. 
Quinque. 

D.  Quod  est  dactylicum  metrum  ? — M.  Quod  constat 
dactylo  et  spondaeo. 

D.  Nonne  plerumque  uldmus  pes  trochaeo  terminatur? — 
M.  Quia  nonnulli,  metricas  artis  peritia  praediti,  hunc 
pedem  de  versu  excludendum  censuerunt,  quia  omnis 
syllaba  in  ultimo  versu  adiaphoros  est,  id  est  indifferenter 
accipitur,  nec  interest  utrum  corripiatur  an  producatur. 
Unde  a  quibusdam  vitiosus  versus  putatur  qui  trochaeum 

admittit.  Nam  ratio  exigit  ut  in  pleno  versu  viginti  quatuor 
tempora  sint :  admisso  itaque  trochaeo,  minuitur  tem- 
porum  numerus  et  erunt  tempora  viginti  tria  qui  est  versus 
colophos. 

D.  Superius  dixisti  quinque  genera  versuum  esse  in 
dactylico  hexametro  :  quse  sint  nominatim  dicito  ? — 
M.  Hexameter,  pentameter,  tetrameter,  trimeter,  dimeter. 

D.  Hexameter  rectius  dicitur  an  hexametrus  ? — 
M.  Utrumque,  ut  Evander,  Evandrus,  quorum  unum  venit 
ex  Graeco,  alterum  ex  Latino. 

D.  Hexameter  ergo  sive  hexametrus,  quot  pedibus 
caeditur? — M.  Sex:  dactylo  et  spondaeo  circum  se  positis 
aut  alteraa  interpositione  variatis. 

D.  Hexametri  versus  genera  quot  sunt  ? — M.  Tria. 

D.  Quae  ? — M.Hexameter  dactylicus,hexameterheroicus, 
hexameter  iambicus,  qui  et  senarius,  qui  constat  ex  sim- 
plicibus  sex  idemque  ex  duplicibus  trimeter. 

D.  Quid  ergo,  si  versus  hexameter  sex  spondaeis  con- 
stiterit,  poterit  dici  dactylicus  ?: — M.  Vocatur  quidem  versus 
Spondiazon  :  sed  metrum  dactylicum,  nam  ejusmodi  com- 
positio  non  nisi  in  dactylicum  metrum  cadit. 

D.  Qui  sunt  versus  hexametrici  dactylici  ? — M.  Qui 
tantum  sex  pedibus  dactylicis  constant  praeter  bella  et 
facta  heroum  quodlibet  aliud  continentes  ut  puta  sunt 
Bucolica  et  Georgica  caeteraque  hujuscemodi. 

D.  Qui  sunt  hexametri  heroici  ? — M.  Qui  bella  et  heroum 
res  gestas  complectuntur  veluti  est  Ilias  Homeri  vel  iEneis 
Virgilii  vel  Lucani  praelia  Caesaris  et  Pompeii  decantantis. 

D.  Quis  est  pes  quintus  ? — M.  Dactylus. 

D.  Quare  quintus  dactylo  competit  ? — M.  Quia  semper 
in  versu,  exceptis  aliis  locis  quibus  varie  ponitur,  quintam 
regionem  proprie  obtinet,  minusque  lenis  est  versus,  qui 
quinto  loco  spondaeum  habuerit,  et  vocatur  Spondiazon  ut 
est  ille : 

Aut  leves  ocreas  leuto  ducunt  argento, 
etideo  nec  in  fine  dactylus  debet  poninec  spondaeusinquinto 
loco.   Ideo  spondaeus  a  quibusdam  imus  pes  cognominatur 
quod  regionem  sextam  sibi  vindicet. 

D.  Qui  modus  est  syllabarum  in  versu  dactylico  hexa- 
metro  heroico  ? — M.  Omnis  versus  hexameter  dactylus  sive 
heroicus  a  duodecim  syllabis  crescit  usque  ad  xvii:  nam 
qui  imus  est  habet  syllabas  non  minus  quam  duodecim. 

D.  Quid  ergo,  nonne  plerumque  invenimus  versum  xviii 
aut  xix  seu  xx  syllabarum  ut  sunt  hi : 

Sed  revocare  gradum  superasque  evadere  ad  auras, 

Item  : 

Laurus  erat  tecti  in  medio,  in  penetralibus  altis. 

Item : 

Aut  onera  accipiunt  venientum,  atque  agmine  facto, 

Item : 

Cara  mihi  ante  alias  &c.  usque  Dianse. 
— M.  Sunt  quidem  plerique  syllabarum  xviii  aut  vero  xix 
raro  et  xx  aut  vix  aut  nequaquam  reperiri  queunt.  Verum 
sciendum  est  in  metrica  ratione  nunquam  computari  eas 
syllabas  quas  superius  diximus  Synalaephae  Metaplasmum 
intercipere ;  quo  fit  ut  omnis  illi  versus  qui  supradictum  sylla- 
barum  numerum  videntur  excedere,  detractis  synalaephis, 
ad  xvii  aut  xvi  vel  etiam  ad  xv  redigantur,  veluti  sunt  illi, 
quos  supra  exempli  gratia  posueras.  Unde  sciendum  est 
nullum  versum  dactylicum  hexametrum  inveniri  posse 
qui  numerum  syllabarum  xvii  videatur  excedere.  Itaque 
omnis  versus  dactylicus  hexameter  infra  hunc  numerum 
usque  ad  duodecimam  syllabam  terminatur. 

D.  Precor  hoc  lucidius  expone  et  ciarius  enodari — 

M.  Versus  dactylicus  hexameter,  si  solis  spondaeis  consti- 

terit,  erit  xii  syllabarum.  Si  unum  dactylum  habuerit,  xiii ; 

si  duos,  xiv  ;  si  tres,  xv ;  si  quatuor,  xvi ;  si  quinque  xvii. 

Ita  toties  una  syllaba  crescit  quoties  dactylus  accesserit. 
D.  Hexameter  versus  dactylicus  per  quot  species  variari 

decernitur? — M.  Quantum  metrica  ratio  declaratur,  xxxii 

schemata  habet. 

D.  Has  schematum  species  per  ordinem  apertius  ex- 

plana? — M.  In  versu  xii  syllabarum,  una  species  est:  hic 

est  quem  superius  diximus  monoschemum  nuncupari,  is 

quippe  sine  ulla  varietate  omnes  in  se  spondseos  habet,  qui 

ob  hoc  spondiazon  vocatur,  ut  est 

Hi  producuntur  legati  Mintumenses, 

quod  genus  versificationis  adeo  durum  et  horrens  est,  ut 
Albinus  in  libro,  quem  de  metris  scripsit,  vetet  spondseis 
totum  concludere  versum.  Sed  adjuncto  dactylo  quinta 
regione  apertius  comitur. 

D.  In  versu  xiii  syllabarum  quod  schemata  sunt? — 
M.  Quinque,  sine  dubitationis  scrupulo. 

D.  Quomodo,  quave  ratione  ? — M.  Tbi  quippe  unus  dac- 
tylus  inter  spondseos  admissus  omnibus  quinque  locis 
libere  decurrit. 

D.  Ad  indagandos  bis  xvi  dactylicos  metrorum  am- 
fractus  meditantium  mentes  facilius  flectuntur,  prolatis 
exemplorum  formulis  stolide  obstrusum  ignorantise  lati- 
bulum  illustrantibus  quam  nuda  garrulorum  loquacitate 
verborum  ? — M.  Versus  xiii  syllabarum  hexametri  singulari 
dactylo  cum  quaterno  spondseo  constans  quinas  ut  diximus 
sibi  usurpat  species.  Ponitur  loco  primo  dactylus  ita  : 
In  cruce  confixus  mundum  Christus  salvavit. 

Loco  secundo,  ita : 

Christus  filius  eterni  salvavit  mundum. 

Loco  tertio,  ita : 

Christus  per  lignum  crucis  aufert  mundi  noxam. 

Loco  quarto,  ita : 

Scandens  in  ligno  Christus  dedit  arrham  vitse. 

Loco  quinto,  ita  : 

Suspendens  mundi  Christus  peccamina  dempsit. 

D.  Versus  xiv  syllabarum  quot  schemata  habet  ? — 
M.  Certissima  definitione,  decem  schematibus  constat. 

D.  Da  per  ordinem  earundem  specierum  rationem? — 
M.  Aut  enim  primo  et  secundo  loco  dactylus  ponitur,  aut 
primo  et  tertio,  aut  primo  et  quarto,  aut  primo  et  quinto, 
aut  secundo  et  tertio,  aut  secundo  et  quarto,  aut  secundo 
et  quinto,  aut  tertio  et  quarto,  aut  tertio  et  quinto,  aut 
quarto  et  quinto.  Hoc  modo  decupla  schematum  species 
alternatim  inserta  supputatur. 

D.  Da  exemplis  horum  probationem? — M.  Juvencus 
Hispanus  primo  prologi  versu  hujus  rei  notitiam  pandit: 
Tmmortale  nihil  mundi  compage  tenetur : 

Scanditita  immor.  tale  ni.  hil  mun.  di  com.  page  te.  netur. 
et  infra: 

Accumulant  quorum  famam  laudesque  poetee. 

Sedulius  itidem  in  praefatione  metrica  quae  hexametro  et 
pentametro  catalectico  decurrit,  primum  versum  deca- 
schemum  texuit: 

Paschales  quicunque  dapes  conviva  requiris. 

Juvenalis  Satirarum  libro  V. 

Magna  quidem  sacris  quse  dat  prsecepta  libellis. 

Scandit  enim  magna  qui.  dem  sa.  cris  quae.  dat  prae.  cepta 
li.  bellis.  Item  infra 

Quse  tam  festa  dies  aut  cesset  prodere  furem  ? 
Lucanus  libro  decimo : 

Felix  prsedo  jacet  terrarum  vindice  facto. 

D.  Versibus  istis,  quos  exempli  gratia  protulisse  visus 
es,  nequaquam  omnes  decem  schematum  regulae  liquido 
patuerunt.  Sed  tantum  tres  formulae,  id  est  dactylus  loco 
primo  et  quinto,  item  loco  secundo  et  quinto,  item  loco 
tertio  et  quinto:  residua  vero  schemata  necdum  prolata 
delitescunt.  Quamobrem  operae  pretium  reor  ut  id  quod 
passiva  definitionis  generalitate  non  ad  integrum  promul- 
gaveras,  nunc  per  ordinem  eorundem  schematum  recapi- 
tulando  nequaquam  semiplena  specialitate  examusin 
enucleare  studeas? — M.  Versus  heroicus  hexameter  xiv 
syllabas  primo  loco  et  secundo  dactylum  recipit  ita: 

Arbiter  omnipotens  mundi  dempsit  peccata. 
Loco  primo  et  tertio  dactylum,  ita : 

Abstulit  in  ligno  deus  omnem  mundi  labem. 
Loco  primo  et  quarto,  ita: 

Lurida  quassavit  diri  Deus  Orci  sceptra. 
Loco  primo  et  quinto,  ita: 

Triverat  in  ligno  pendens  mundi  mala  Christus. 
Loco  secundo  et  tertio  dactylum  : 

Christus  de  cruce  tetra  tulit  mundi  peccata. 

Loco  secundo  et  quarto  dactylum  : 

Christus  de  cruce  contrivit  mala  mundi  cuncta 
Loco  tertio  et  quarto  dactylum  : 

Christus  purgavit  generis  maculas  humani. 
Loco  tertio  et  quinto  dactylum  : 

Sacra  salvavit  genus  humanum  cruce  Christus. 
Loco  quarto  et  quinto  dactylum  : 

Christus  nos  servet  jam  crimina  cuncta  relaxans. 
D.  Versus  xv  syllabarum  quot  schemata  complectitur? — 
M.  Juxta  quod  veterum  auctoritates  patefecerunt,  decem 
schematibus,  ut  ille  prior,  componitur.  Nam  sicut  in  illo 
xiv  syllabarum  dactylus  decies  variatur,  ita  in  hoc  spon- 
daeus  toties  invertitur. 

D.  Harum  rerum  exempla  versibus  ad  hanc  speciem 
pertinentibus  doceri  desidero. —  M.  Lucanus  libro  octavo 
explanat  dicens : 

Ardua  quippe  fides  robustos  exigit  annos. 
Idemque  libro  quinto 

Fertur  ad  sequoreas  ac  se  projecit  in  undas 
Scanditur  ita,  fertur  ad.  aequore.  as  ac.  se  pro.  jecit  in. 
undas.  Virgilius  in  Georgicis  : 

Ascrseumque  cano  Romana  per  oppida  carmen. 
Et  Paulus  Quaestor  ait 

Arbiter  aurarum  qui  fluctibus  imperat  atris 
Ergo  hujuscemodi  versus  decaschemi  dicuntur. 

D.  Hujuscemodi  responsionis  argumento  mihi  minime 
satisfactum  esse  arbitror,  nisi  ea  quse  particulatim  versibus 
excerpta  sunt  universaliter  adstipulatione  decupla  ac  cumu- 
lentur  ? — M.  Versus  hexameter  quindecim  syllabis,  tribus 
dactylis  constans,  dena,  ut  diximus,  continet  schemata,  hoc 
modo :  loco  primo,  secundo  et  tertio  dactylum  : 

Jam  veneranda  Dei  soboles  mundum  salvavit. 
Loco  primo,  secundo  et  quarto : 

Jam  memoranda  Dei  proles  cruce  servat  ssecla. 
Loco  primo,  secundo  et  quinto  dactylum : 

En  veneranda  Dei  proles  salvat  cruce  mundum. 
Loco  primo  tertio  et  quarto  dactylum  : 

In  cruce  suspensus  sine  crimine  salvat  mundum. 

Loco  primo,  tertio  et  quinto,  dactylum : 

Omnibus  in  ligno  tribuit  sperare  salutem. 
Loco  primo,  quarto  et  quinto  dactylum : 

In  cruce  confixus  jam  ssecula  prisca  novavit. 
Loco  secundo,  tertio  et  quarto,  dactylum : 

Mundum  jam  veneranda  Dei  soboles  salvavit. 
Loco  secundo,  tertio  et  quinto,  dactylum  : 

Christo  concelebretur  honor  qui  ssecla  gubernat. 
Loco  secundo,  quarto  et  quinto,  dactylum : 

Christo  concelebret  prseconia  debita  niundus. 
Loco  tertio  et  quarto  et  quinto,  dactylum : 

Emptus  Christo,  concelebrans  cane  carmina,  mundus. 

D.  In  versu  xvi  syllabarum  quot  schemata  continenter? — 
M.  Totidem  species  habet  quotin  tredecim  jam  patefecimus, 
id  est  quinque. 

D.  Da  horum  schematum  argumenta  ex  libris  auctorum 
prolata  ? — M.  Lucanus  libro  tertio : 

Fractarum  subito  ratium  periere  ruina. 

Scanditur  enim:  fracta.  rum  subi.  ta  rati.  um  peri.  ere  ru. 
ina.  et  notandum  quod  hic  versus  et  caeteri  similes  apud 
metricos  laudabiles  habentur,  ubi  nunquam  in  scansione 
integra  pars  orationis  dirempta  reperitur,  sicut  in  aliis 
schematum  ordinibus  crebro  invenitur.  Paulus  Quaestor 
in  gratiarum  actione  ait : 

Oceanum  rapidis  linquens  repetensque  quadrigis : 

Virgilius  in  Bucolicis : 

Pergite,  Pierides,  Chromis  et  Mnasilus  in  antro : 

Persius  Flaccus  binis  versibus  junctis  ait : 

Nonne  quidem  hoc  studeo  populatis  ut  mihi  nugis 
Pagina  tergescat  dare  pondus  idonea  fumo. 

Itaque,  sicut  in  versu  tredecim  syllabarum  dactylus  quinque 
locis  invertitur,  ita  in  hoc  sedecim  syllabarum  spondaeus 
iisdem  locis  alternare  cognoscitur,  et  dicuntur  pentaschemi 
propter  praedicta  quinque  schemata. 

D.  Eorundem  schematum  species  quae  ordine  prae- 
postero   poeticis   versibus   prolatae   sunt,   per  ordinem 

legitime  quinquies  quinquies  quadrare  absurdum  non 
opinor. — M.  Heroicus  versus  xvi  syllabis,  quatuor  dac- 
tylis  constans,  quinque  species  continet,  ita, 

Loco  primo,  secundo,  tertio  et  quarto  dactylum: 

Jam  veneranda  Dei  soboles  cruce  salvat  mundum. 
Loco  primo,  secundo,  tertio,  et  quinto  dactylum, 

Jam  veneranda  Dei  suboles  cruce  salvat  mundum. 
Loco  primo,  secundo,  quarto  et  quinto  dactylum: 

En  veneranda  Dei  proles  cruce  ssecla  coruscat. 
Loco  primo,  tertio,  quarto,  et  quinto  dactylum, 

Jam  pietas  immensa  Dei  cruce  cuncta  beavit. 
Loco  secundo,  tertio,  quarto,  et  quinto  dactylum: 

Mundum  jam  veneranda  Dei  soboles  cruce  salvat. 
D.  Quid  igitur,  in  versu  syllabarum  decem  et  septem 
quot  schemata  autumas  calculanda? — M.  Similiter  in  eo, 
ut  in  xii  syllabis,  unum  schema  contineri  adstipulor. 

D.  Quomodo  vel  quo  pacto  fieri  potest  ut  minimus 
versus  et  maximus  concordi  schematum  lege  decurrant, 
cum  tantopere  syllabarum  numero  discrepent  ? — M.  Quia 
ibi  spondseus  quinque  constat  locis;  hic  vero  dactylus 
totidem  locis  inseritur  excepto  ultimo  pede  quem  necesse 
est  dissyllabum  esse,  ne  syllabarum  amplior  numerus 
accrescat. 

D.  Dogmatistae  sententiis  et  doctoris  sermonibus  credula 
prsecordia  pando:  sed  tamen  id  certius  ex  priscis  veterum 
poematibus  experiri  cupio. — M.  Chronica  Eusebii  Vir- 
gilium  imminente  metu  mortis  cecinisse  tradunt.  Et  epi- 
gramma,  quod  epitaphium  vocatur  ad  suprema  exequiarum 
funera  composuisse  dicendo  : 

Mantua  me  genuit,  Calabri  rapuere,  tenet  nunc. 
Scanditur  ita,  Mantua.  me  genu.  it  Cala.  bri  rapu.  ere  te. 
net  nunc.    Quem  Lucanus  emulans,  his  verbis  imitabatur 
dicens : 

Corduba  me  genuit,  rapuit  Nero ;  praelia  dixi. 
Idem  libro  sexto  : 

Undique  prsecipiti  scopulis  removentibus  aequor. 
Scanditur  ita  undique.  prsecipi.  ti  scopu.  lis  remo.  ventibus. 

sequor.  At  vero  prsedictus  vates  Mantuanus  alibi  ita 
refert : 

At  tuba  terribilem  sonitum  procul  eere  canoro. 
Sedulius  et  de  monoschemo  versu  inter  caetera  sic  ait : 

Laudat  et  egregise  tribuit  sua  vota  rapinse. 
Eodem  modo  Prosper  in  Epigrammatibus  cecinit  dicens: 
Recta  volens  animus  sapiens  et  amator  honesti. 
D.  Quid  ergo,  nunquamne  Dactylus  in  fine  ponitur  ? — 
M.  Potest  quidem  ut  vult  Virgilius,  sed  non  in  eo  qui 
caeteros  omnes  dactylos  habet ;  veluti  in  Georgicis  : 

Aut  spumas  miscent  argenti  vivaque  sulphura, 
quem  quidam  invertentes  sic  legunt 

  .  et  sulphura  viva. 

Kursus  idem  libro  sexto  ^Eneidos  : 

Bis  patrise  cecidere  manus,  quin  protinus  omnia, 
quem  quidam  per  synalcepham  excludunt,  nec  intelligentes 
synalcepham  tunc  esse  cum  vocales  inter  se  confliguut, 
seu  solas,  uti  Virgilius  libro  T  V : 

Quam  tu  urbem,  soror,  hanc  cernes,  quse  surgere  regna ! 
Et  Lucanus  libro  V  : 

Sseva  quies  pelagi  moestoque  ignava  profuudo : 
seu  interposita  consonante,  ut : 

Longius  et  volvens  fatorum  arcana  movebo  : 
quod  nequaquam  in  praedicto  libro  adseri  potest;  quippe 
absolutus  pes  est  omnia,  ut  in  Bucolicis : 
Omnia  fert  aetas 
Omnia  vincit  amor. 

Posset  itaque  versus  etiam  ex  dactylis  sex  constare  si  mo- 
derno  tempore  metrici  non  refutarent,  veluti  versus  ille  est : 

Interea  tenero  mihi  bucula  pascere  gramine  : 
et  alibi : 

At  tuba  terribilem  sonitum  procul  excitat  horrida. 
D.  Quomodo  his  versibus,  qui   dactylo  terminantur, 
metrici  vocabulum  indiderunt? — M.  Apud  metricos  quidem 
hujuscemodi  versus  catalectici  nuncupantur,  ut : 

Sidera  pailida  defugiunt  face  territa  luminis, 
ita  et  superiores  duo. 

[D.  Enumeratis  ergo  xxxii  schematum  ordinibus, 
magnopere  efflagito,  ut  enucleato  exemplorum  serie  re- 
gulariter  edisseras  quot  species  in  carminibus  Virgilii  vel 
Lucani  seu  Persii  Flacci  aut  Terentii  Afri  deprehendi 
queant. — M.  Ex  supradictis  speciebus  xxxii,  non  am- 
plius  quam  decem  et  septem  in  poematibus  memoratorum 
investigare  valui,  excepto  Terentio,  qui  cum  Comoediarum 
volumina,  Menandrum  secutus,  non  heroicis  versibus  com- 
poneret,  earum  prologus  cum  ab  aemulis  dente  canino  car- 
peretur,  in  defensionem  sui  velut  Apologeticus  senis 
dabatur. 

D.  Easdem  decem  et  septem  species  certius  cognoscere 
concupisco. — M.  In  versu  tredecim  syllabarum  duo  sche- 
mata  deprehenduntur  a  Virgilio  adsumpta,  hoc  secundo 
loco  et  quinto  nam  secundo  duos  tantum  dactylos  rep- 
periuntur,  ut : 

Aut  leves  ocreas  lento  ducunt  argento. 
aut  quinto,  ut: 

Se  duo  selecti  ferro  qui  scindere  vallum, 
et  infra : 

Ductores  Teucrum  primi  dilecta  juventus. 
D.  Ex  versu  xiii  syllabarum  quot  species  adsumptae 
sunt? — M.  Septem  tantum;  aut  enim  primo  et  quinto  loco 
dactylus  inseritur,  ut : 

Filius  huic  contra,  qui  torquet  sidera  mundi. 
aut  secundo  et  quinto,  ut: 

Et  nox  atra  polum  bigis  subvecta  tenebat. 
aut  quarto  et  quinto,  ut : 

Stridens  trajecto  haesitse  patefacta  cerebro. 
D.  Ex  versu  quindecim  syllabarum  quot  schematibus 
fungebatur  ? — M.  Quamvis  hujuscemodi  versus  deca- 
schemus  vocitetur,  senas  tamen  ex  eodem  assumpsit 
species ;  nam  aut  primo  et  secundo  loco  spondaeus  repe- 
ritur,  ut :  . 

Scindit  se  nubes  et  in  eethera  purgat  apertum. 
aut  primo  et  tertio,  ut : 

Interclusit  hyems  et  tenuit  Auster  euntes. 

aut  primo  et  quarto,  ut : 

Cum  fletu,  precibusque  tulit,  per  sidera  testor. 
aut  secundo  et  quarto,  ut: 

Jamque  vale !  torquet  medios  nox  humida  cursus : 
aut  tertio  et  quarto,  ut : 

Ascanius  meriti  tanti  non  immemor  unquam. 

D.  Ex  versu  sedeciru  syllabarum  quot  species  sibi 
usurpasse  deprehenditur  ? — M.  Licet  hunc  versum  Graeci 
pentaschemum  dixerint,  praefatus  tamen  poeta  quatuor 
species  inde  assumpsit,  quia  aut  primo  loco  spondaeus 
invenitur,  ut : 

Carthago  premat  Ausoniam,  nihil  urbibus  inde. 

et  alibi  binis,  versibus  :  ut 

Cernat  semineci  sibi  me  rapere  arma  cruenta 
Victoremque  ferant  morientia  lumina  Turni. 

ut : 

Dentibus  infrendens  gemitu ;  graditurque  per  eequor. 
aut  secundo  et  tertio,  ut  : 

Graiugenumque  domos  suspectaque  liquimus  arva. 
aut  quarto  et  quinto,  ut : 

Hunc  cape  consiliis  socium  et  conjunge  volentem. 

item 

Ascanius  galeam  ante  pedes  projecit  in  amnem. 
D.  Porro  ex  versu  decem  et  septem  syllabaruru  quot 
species  adsumpsit  ? — M.  Unius  tantum  schematis  sorte 
gratulatur,  sine  quo  aliorum  schematum  speciebus  funditus 
carere  cognoscitur :  quae  Graece  monoschemus  versus  vo- 
catur,  cum  prgeter  ultimum  pedem  caeteri  omnes  dactylica 
fungantur  scansione,  ut : 

Nos  procul  inde  fugam  trepidi  celebrare  recepto. 

Item  primus  versus  duodecimi  libri : 

Panditur  interea  domus  omnipotentis  Olympi. 

et  in  duodecimo : 

Tum  lapis  ipse  viri  vacuum  per  inane  volutus. 

et  in  Georgicis : 

Ille  volat  simul  arva  fuga  simul  aequora  verrens.] 

D.  Quis  est  versus  heroicus  catalecticus  ? — M.  Prsebet 
Virgilius  exemplum,  dicens  : 

Et  tunicee  manicas  et  habent  redimicula  mitree. 
R  2 

scanditur  ita:  et  tuni.  cae  mani.  cas  et  hab.  ent  redi.  micula* 
mitrse.  Idem  libro  XI. 

Fecerat  et  tenui  telas  discreverat  auro. 
Et  libro  Judicum  : 

Septuaginta  prius  truncarat  corpora  regum. 
Et  Lucanus  libro  tertio  : 

Primus  Ceesareis  pelagi  decus  addidit  armis. 
D.    Quis  est  versus  hypercatalecticus  hexameter  ? — 
M.  Ubi  certo  numero  sex  pedum  una  syllaba  subnectitur. 
D.  Profer  versum  hoc  modo  compositum. — M. 

Alma  Venus  Papbon  ingreditur,  rosa  luceat  ex  adytis. 

et  alibi : 

Rumpere  claustra  manu  socios  gelidis  dare  de  scopulis. 
Simul  et  in  pentametro  dactylico  hypercatalecticus  versus 
admittitur,  ut : 

O  Deus  Omnipotens  largire  viam  precibus. 

et  alibi : 

Pulcra  puella  comas  ambit  sibi  palmitibus. 
D.  Quot  sunt  species  in  caesura  hexametri  versus. — 
M.  Quatuor. 

D.  Pande  nominatim  earundem  vocabula  caesurarum. — 
M.  Districtus,  divisus,  mixtus,  Priapeius. 

D.  Quis  est  versus  districtus  ? — M.  Qui  in  scansione 
pedum  nunquam  orationem  accommodat  integram. 

D.  Melius  exemplis  quam  nuda  verbositate  informor. — 
M.  Praebet  Arator  exemplum  : 

Mortalisque  sibi  studium  proponat  origo. 
Scanditur  ita,  Morta.  lisque  si.  bi  studi.  um  pro.  ponat  o. 
rigo.    Ecce  nulla  oratio  integra  in  quolibet  pede  reperta 
est.    Idem  alibi  : 

Largiri  salvantis  opem  numerusque  dierum. 
Item  Prosper  in  Epigrammatibus : 

Fallaces  semper  curis  torquentur  amaris. 
Virgilius : 

Infandum,  regina,  jubes  renovare  dolorem. 
Symposius  poeta  districtum  versum  protulit  dicens : 

Dulcis  odor  nemoris,  fiamma  fumoque  fatigor. 

D.  Quis  est  divisus  versus  ? — M.  Qui  in  scandendo  partes 
orationis  separatas  habet,  id  est  ut  quot  pedes  habet,  tot  et 
orationes,  ut  puta : 

Dic  milii,  Clio,  quisnam  primus  fingere  versus. 
sed  hujusmodi  versum  penthemimere  vel  hepthemimere 
carentem  moclernus  usus  in  hexametro  dactylico  non  li- 
benter  admittit. 

D.  Quis  est  versus  mixtus  ? — M.  Qui  utrumque  in  se 
habet,  id  est  partem  districti  et  partem  divisi. 

D.  Facilius  ratione  flector,  si  exemplo  probaveris  ?— 
M.  Virgilius  libro  IV. 

At  regina  gravi  jamdudum  saucia  cura. 
Et  infra : 

Vulnus  alit  venis  et  ceeco  carpitur  igne : 
et  Sibylla  prophetissa  ait : 

Denumerat  tacitis  tot  crimina  conscius  ultor. 
et  alibi  poeta  dicit : 

Petrus  Apostolicae  qui  culmina  prsesidet  arcis. 

Scanditur  ita:  Petrus  Ap.  ostoli.  cae  qui  (ecce  pars  districti) 
culmina.  praesidet.  arcis.  (ecce  pars  divisi). 

D.  Quis  est  versus  caesuras  Priapeiae  ? — M.  Qui  in  Priapeio 
metro  deprehenditur  adscriptus. 

D.  Quale  est  metrum  Priapeium  ? — M.  Cum  hexametro 
versu  primi  tres  pedes  concatenati  inter  se  a  reliquis  tribus 
sequentibus  divisi  separatique  sunt. 

D.  Harum  rerum  experimenta  authenticis  versibus  doceri 
desidero  ? — M.  Virgilius  in  Bucolicis  : 

Ut  puero  Phoebi  chorus  assurrexerit  omnis. 
Item  Sibyllinus  versus  hoc  idem  declarat  : 

Vivat  ut  seterno  bonus,  ac  malus  ardeat  igne. 
Item  Symposius  : 

Ore  procax  non  sum,  non  sum  temeraria  lingua. 
Virgilius : 

Aut  Ararim  Parthus  bibet  aut  Germania  Tigrim. 
D.  Unde  dictum  est  Priapeium  metrum  ? — M.  Quod 
pleraque  carmina  hujuscemodi  in  honorem  Priapi  con- 
scripta  sunt :  propter  quod  multi  volunt  hoc  genus  com- 
positionis  Bucolico  carmini  magis  convenire. 

D.  Quod  est  Pythium  metrum  ?— «M.  Idem  quod  hexa- 
metrum. 

D.  Unde  dictum  est  Pythium  ? — M.  Quidam  arbitrantur 
ob  id  quod  hoc  genere  metri  oracula  primo  Apollini  sint 
edita,  qui  interfecto  Pythone  Pythius  dictus  est,  qui  ut 
fertur  cum  in  Parnasso  Pythonem  serpentem  in  vindictam 
matris  sagittis  insequeretur,  accolae  Delphici  hoc  illum 
versu  et  facundiae  cothurno  extulerunt. 

D.  Quot  noi$Y)  in  dactylico  et  hexametro  inserta  adsti- 
pularis  ?  vel  quid  sunt  7ra0>j  ? — M.  Ila0Tj  quidem  Latina 
lingua  passiones  dicuntur.  Sunt  autem  numero  sex,  ace- 
phalon,  procephalon,  lagaron,  procylon,  dulicheron,  miuron 
vel  spicode. 

D.  Quid  est  acephalon  ? — M.  Versus  sine  capite,  cum 
prima  syllaba  contra  naturam  corripitur. 

D.  Da  exemplum  auctoritate  probatum. — M.  Virgilius 
secundo  versu  iEneidos  acephalo  posuit  dicens  : 

Italiam  fato  profugus. 
Etenim  barbarismo  tribrachum  pro  dactylo  admisit.  Sic 
et  caeterae  passiones  aut  in  medio  aut  in  flne  inseruntur. 

D.  Quia  longum  est  ut  sciscitatio  et  solutio  earumdem 
passionum  per  ordinem  enucleetur,  saltem  extremitas 
pandatur.  Quid  est  miuron  vel  sphicodium  ? — M.  Mu$ 
Latine  mus  vel  sorex  interpretatur.  Ex  eadem  prima 
positione  derivativum  ducitur  miurus  vel  miurinus  vel 
soricinus. 

D.  Quid  astmis  esse  sphicodin  ? — M.  ^24^?  dicitur  Graece 
crabro,  unde  derivatur  sphicodis,  et  tamen  miurus  vel 
sphicodis  ad  unam  significationis  regulam  pertinere 
noscuntur,  quia  utraque  animalia  tenui  et  gracili  mem- 
brorum  extremitate  terminantur.  Ita  et  versus  qui  pyr- 
rhichio  clauditur. 

D.  Quae  est  caesura  penthemimeris,  et  qualiter  inter- 
pretatur?— M.  Penthemimeris  Latine  semiquinaria  dicitur; 
(«uou  quippe  semis  est;  sicut  hemisphaerium,  semisphaera 
Latina  lingua  intelligitur,  id  est  dimidia  pars  poli  supra 
aut  infra  terram  aequis  lancibus  librata.    Nam  penthe- 

mimeris  in  versu  heroico  dicitur  ubi  post  duos  pedes 
sequitur  syllaba  quae  partera  terminet  orationis,  ut : 

Truncum  terra  tegit,  latitant  in  cespite  lymphse. 
Item  Prosper  in  aenigmatibus  de  oratione  Domini  : 

Cum  prece  sanguineas  fundebat  corpore  guttas. 
D.  Quid  est  hepthemimeris? — M.  Latine  semiseptenaria 
appellatur  caesura,  cum  post  tres  pedes  sequitur  syllaba 
partem  orationis  terminans,  ut : 

Musa,  mihi  causas  memora. 
Et  alibi : 

Nec  pepli  radios  poscunt. 
Item  Phocas : 

Te  longinqua  petens  comitem  sibi  ferre  viator. 

D.  Quae  est  caesura  trititrochaici,  vel  tritustrochaeus  ? — 
M.  Cum  tertio  loco  per  dactylum  terminatur,  sicut  poeta 
promisit,  dicens : 

Hoc  volo,  ne  breviter  mihi  syllaba  prima  legatur, 

et  alibi : 

Nec  jam  terra  vocor,  licet  ex  me  terra  paretur. 
Item  epigramma  Prosperi  tritontrochaeon  protulit : 
At  bona,  quse  vere  bona  sunt,  nec  fine  tenentur. 

D.  Quae  est  definitio  caesurae  tetartitrochaici,  quam 
quidam  tetartebucolicon  nuncupant  ? — M.  Cum  in  quarto 
loco  vel  regione  pars  orationis  cum  dactylo  terminatur. 

D.  Manifestis  exemplorum  formis  hoc  evidentius  re- 
serari  rogo. — M.  Virgilius  prima  Ecloga  inflt : 

Nos  patrise  fines  et  dulcia  linquimus  arva. 
Et  infra : 

Saepe  tener  nostris  ab  ovilibus  imbuet  agnus. 
Hoc  idem  Paulinus  primo  versu  : 

Annua  vota  tibi  remeant,  simul  annua  linguse. 
Et  notandum  quod  regula  Bucolici  carminis  exigit  ut 
quartus  pes  dactylo  semper  clauderetur,  quod  Virgilius 
victus  operis  difficultate  neglexit. 

D.  Postquam  ancipitem  metricae  artis  scrupulum  luce 
clarius  digessisti,  jam  tempus  et  ordo  rerum  exigit,  ut  pro- 
missa  aenigoiatum  problemata  luculentae  urbanitatis  ver- 
sibus   patefacias,   ac    deinceps    singulorum  quorumque 

pedum,  excepta  synzugiaruui  superflua  confusione,  ratio- 
nem  regulariter  iuculces. — M.  Jam  dudum  id  facere  sata- 
gerem,  nisi  scrupulosa?  interrogationes  tuae  anticipantes 
festinationem  meam  vi  quadam  praeoccuparent. 


ENIGMATUM  LIBER. 

PROLOGUS. 

A  rbiter,  aetherio  jugiter  qui  regmine  sceptr  A 

L  ucifluumque  simul  coeli  regale  tribuua  L 

D  isponis,  moderans  aeternis  legibus  illu  D 
H  orrida  nam  raulctans  torsisti  membra  Behemot  H 

E  x  alta  quondam  rueret  dum  luridus  arc  E 

L  impida  dictauti  metrorum  carmina  praesu  L 

M  unera  nunc  largire  :  rudis  quo  pandere  reru  M 

U  ersibus  genigmata  queam  clandestina  fat  U 

S  ic  Deus  indiguis  tua  gratis  dona  rependi  S 

C  astalidas  nyruphas  non  clamo  cantibus  istu  C 

E  xamen  neque  spargebat  mihi  nectar  in  or  E 
C  ynthi  sic  nunquam  perlustro  cacumina  sed  ne  C 

I  n  Parnasso  procubui  nec  somnia  vid  I 
N  am  mihi  versiiicum  poterit  Deus  addere  carme  N 

I  nspirans  stolidae  pia  gratis  munera  ment  I 
T  angit  si  mentem,  mox  laudem  corda  rependun  T 

M  etrica  :  nam  Moysen  declarant  carmina  vate  M 

I  amdudum  cecinisse  prisci  vexilla  tropae  I 

L  ate  per  populos  illustria,  qua  nitidus  So  L 

L  ustrat  ab  Oceani  jam  tollens  gurgite  cepha  L 

E  t  Psalmista  canens  metrorum  carmiua  voc  E 

N  atum  divino  promit  generamine  Nume  N 

I  n  coelis  prius  exortum,  quam  Lucifer  orb  I 

S  plendida  formatis  fudisset  lumiua  saecli  S 

V  erum  si  fueriut  boua  haee  aenigmata,  vers  V 

E  xplosis  penitus  naevis  et  rusticitat  E 

R  itu  dactylico  recte  decursa,  nec  erro  R 

S  eduxit  vana  specie  molimina  menti  S 

I  ncipiani  potiora  :  sui  Deus  arida  serv  I 

B  elligero  quondam  qui  vires  tradidit  Jo  B 

V  iscera  perpetui  roris  si  repleat  haust  U 

S  iccis  nam  laticis  duxisti  cautibus  amne  S 

O  lim,  cum  cuneus  transgresso  marmore  rubr  O 
D  esertum  penetrat :  cecinit  quod  carmine  Davi  D. 

A  rce  poli  genitor  servas  qui  saecula  cunct  A 

S  olvere  jam  scelerum  noxas  dignare  nefanda  S. 


I.  .ENIGMATA  TETRASTICHA. 

1.  De  terra. 

Altrix  cunctorum,  quos  mundus  gestat  in  orbe, 
Nuncupor,  et  merito;  quia  nunquam  pignora  tantum 
Improba  sic  lacerant  maternas  dente  papillas ; 
Prole  virens  aestate,  tabescens  tempore  brumae. 
2.  De  vento. 

Cernere  me  nulli  possunt,  nec  prendere  palmis : 
Argutum  vocis  crepitum  cito  pando  per  orbem. 
Viribus  horrisonis  valeo  confringere  quercus ; 
Nam  superos  ego  puiso  polos,  et  rura  peragro. 

3.  De  nube. 

Versicoior  fugiens  coelurn  terramque  relinquo : 
Non  tellure  locus  mihi,  non  in  parte  polorum  est. 
Exilium  nullus  modo  tam  crudele  veretur  : 
Sed  madidis  mundnm  faciam  frondescere  guttis. 

4.  De  natura. 

Crede  mihi,  res  nulla  manet  sine  me  moderante  : 
Et  frontem  faciemque  meam  lux  nulla  videbit. 
Quis  nescit  ditione  mea  convexa  rotari 
Alta  poli,  Solisque  jubar,  Lunaeque  meatus  ? 

5.  De  Iride  vel  arcu  coelesti. 
Thaumantis  proles  priscorum  famine  fingor: 
Ast  ego  prima  mei  generis  rudimenta  retexam. 
Sole  rubens  genitus  sum  partu  nubis  aquosa? : 
Lustro  polos  passim,  solos  non  scando  per  austros. 

6.  De  Luna. 
Nunc  ego  cum  pelago  fatis  communibus  insto, 
Tempora  reciprocis  convolvens  menstrua  cyclis, 
Ut  nrihi  lucifluse  decrescit  gloria  formse, 
Sic  augmenta  latex  cumulato  gurgite  perdit. 

7.  De  Fato  vel  Genesi. 
Facundum  constat  quondam  cecinisse  poetam, 
Quo  Deus  et  quo  dura  vocat  Fortuna,  sequamur. 
Me  veteres  falso  Dominam  vocitare  solebant : 
Sceptra  regens  mundi,  dum  Christi  gratia  regnet. 
8.  De  Sale. 

Dudum  lympha  fui  squamoso  pisce  redundans: 
Sed  natura  novo  fati  discrimine  cessit, 
Torrida  dum  calidos  patior  tormenta  per  ignes. 
Nam  cineri  facies  nivibusque  simillima  fulget. 

9.  De  Heliotropia,  sive  Solissequa. 
Sponte  mea  nascor  foecundo  cespite  vernans, 
Fulgida  de  croceo  flavescunt  culmina  flore : 
Occiduo  claudor,  sic  orto  sole  patesco. 
Unde  prudentes  posuerunt  nomina  Graeci. 

10.  De  puerpera  geminos  enixa. 
Sunt  mihi  sex  oculi,  totidem  simul  auribus  exsto  ; 
Sed  digitos  decies  senos  in  corpore  gesto ; 
Ex  quibus  ecce  quater  denis  de  carne  revulsis  ; 
Quinquies  at  tantum  video  remanere  quaternos. 

11.  De  adamante  lapide. 
En  ego  non  vereor  rigidi  discrimina  ferri, 
Flammarum  nec  torre  cremor ;  sed  sanguine  capri 
Virtus  indomiti  mollescit  dura  rigoris. 
Sic  cruor  exsuperat,  quem  ferrea  massa  pavescit. 

12.  De  Molosso. 
Sic  me  jamdudum  rerum  veneranda  potestas 
Fecerat  ut  domini  truculentos  persequar  hostes 
Rictibus  arma  gerens  bellorum  praelia  patro : 
Et  tamen  infantum  fugiens  mox  verbera  vito. 

13.  De  Poliadis,  id  est  follibus  fabrorum. 
Flatibus  alternis  vescor  cum  fratre  gemello. 
Non  est  vita  mihi,  cum  sint  spiracula  vitse. 
Ars  mea  gemmatis  dedit  ornamenta  metallis: 
Gratia  nulla  datur  mihi,  sed  capit  alter  honorem. 

14.  De  Bombycibus. 
Annua  dum  redeunt  texendi  tempora  telas, 
Lurida  setigeris  replentur  viscera  filis, 
Moxque  genistarum  frondosa  cacumina  scando, 
Ut  globulos  fabricans  cum  fati  sorte  quiescam. 

15.  De  barbito  sive  Organo. 
Quamvis  sere  cavo  salpinctis  classica  clangant, 
Et  citharse  crepitent,  strepituque  tubae  modulentur : 
Centenos  tamen  eructant  mea  viscera  cantus  : 
Meque  strepente  stupent  mox  musica  corda  fibrarum, 

16.  De  Pavone. 
Pulcher  et  excellens,  specie  mirandus  in  orbe, 
Ossibus  et  nervis  et  rubro  sanguine  cretus, 
Cum  mihi  vita  comes  fuerit,  nihil  aurea  forma 
Plus  nitet ;  et  moriens  nunquam  mea  pulpa  putrescit» 

17.  De  Salamandra. 
Ignibus  in  mediis  vivens  non  sentio  flammas, 
Sed  detrimenta  rogi  penitus  ludibria  faxo: 
Nec  crepitante  foco,  nec  scintillente  favilla 
Ardeo,  sed  flammse  flagranti  torre  tepescunt. 

18.  De  loligine. 
Nunc  cernenda  placent  nostrse  spectacula  vitae  : 
Cum  grege  piscoso  scrutor  maris  sequora  squamis, 
Cum  volucrumturmaquoque  scando  persetherapennis, 
Et  tamen  gethereo  non  possum  vivere  flatu. 

19.  De  perna. 
E  geminis  nascor  per  ponti  cserula  conchis, 
Vellera  setigero  producens  corpore  fulva. 
En  chlamydem  pepli  necnon  et  pabula  pulpae 
Confero,  sic  duplex  fati  persolvo  tributum. 

II.  jENIGMATA  PENTASTICHA. 

1.  De  Pleiadibus. 
Nos  Atlante  satas  stolidi  dixere  priores : 
Nam  septeria  cohors  est,  sed  vix  cernitur  una. 
Arce  poli  gradimur,  nec  non  sub  Tartara,  terrse 
Furvis  conspicimur  tenebris,  et  luce  latemus, 
Nomina  de  verno  ducentes  tempore  prisca. 

2.  De  mirmicoleonte . 
Dudum  compositis  ego  nomen  gesto  figuris, 
Ut  leo,  sic  formica  vocor  sermone  Pelasgo, 
Tropica  nominibus  signans  praesagia  duplis, 
Cum  rostris  avium  nequeam  resistere  rostro ; 
Scrutetur  sapiens,  gemino  cur  nomine  fingar. 

3.  De  Ape. 
Mirificis  formata  modis,  sine  semine  creta, 
Dulcia  florigeris  onero  praecordia  prsedis : 
Arte  mea  crocea  flavescunt  fercula  regum. 
Semper  acuta  gero  crudelis  spicula  belli, 
Atque  carens  manibus  fabrorum  vinco  metalla. 

4.  De  Lima* 
Corpore  sulcato,  nec  non  ferrugine  glauca, 
Sum  formata,  fricans  rimis  informe  metallum  : 
Auri  materias  massasque  poiire  sueta, 
Plano  superflciem  constans,  asperrima  rerum. 
Gariio,  voce  carens,  rauco  cum  murmure  stridens. 

5.  De  Luscinia. 
Vox  mea  diversis  variatur  pulcra  flguris, 
Raucisonis  nunquam  modulabor  carmina  rostris, 
Spreta  colore  tamen,  sed  non  sum  spreta  canendo. 
Sic  non  cesso  canens,  fato  terrente  futuro : 
Nam  me  bruma  fugat,  sed  mox  aestate  redibo. 

6.  De  Trutina,  quce.  Momentana  dicitur. 
Nos  geminas  olim  genuit  Natura  sorores, 
Quas  jugiter  rectee  legis  censura  gubernat. 
Tempore  personas,  et  jus  servare  solemus. 
Felix  in  terra  fieret  mortalibus  aevum, 
Justitiae  normam  si  servent  more  sororum. 


EPISTOLA  AD  ACIRCIUM,  ETC. 


253 


7.  De  Natrice. 
Me  caput  horrentis  fertur  genuisse  Draconis, 
Augeo  purpureis  gemmamm  lumina  fucis : 
Sed  mihi  non  dabitur  rigida  virtute  potestas ; 
Si  prius  occumbat  squamoso  corpore  natrix: 
Quam  summo  spolier  capitis  de  vertice  rubra. 

8.  De  Magnete  ferrifero, 
Vis  mihi  Naturse  dedit,  immo  creator  Olympi, 
Id,  quo  cuncta  carent  veteris  miracula  mundi. 
Frigida  nam  Chalybis  suspendo  metalla  per  auras. 
Vi  quadam  superans  sic  ferrea  fata  revinco. 
Mox  adamante  Cypri  prsesente  potentia  fraudor. 

9.  De  Gallinaceo. 
Garrulus  in  tenebris  rutilos  cecinisse  solebam 
Augustae  lucis  radios  et  lumina  Phcebi. 
Penniger  experto  populorum  nomine  fungor, 
Arma  ferens  pedibus,  belli  discrimina  faxoa 
Serratas  capitis  gestans  in  vertice  cristas. 

10.  De  Coticulo. 
Frigidus  ex  gelido  prolatus  viscere  terrae, 
Duritiem  ferri  quadrata  fronte  polibo  : 
Atque  senectutis  vereor  discrimina  nunquam, 
Mulcifer  annorum  numerum  ni  dempserit  ignis. 
Mox  rigida  species  mollescit  torribus  atris. 

11.  De  Minotauro. 
Sum  mihi  difficilis  vultu  membrisque  biformis, 
Cornibus  armatus  ;  horrendum  castera  fingunt 
Membra  virum,  fama  clarus  per  Gnossia  rura. 
Spurius  incerto  in  Creta  genitore  creatus, 
Ex  hominis  pecudisque  simul  cognomine  dicor. 

12.  De  Cacabo  sive  Lebete. 
Horrida,  curva,  rapax,  patulis  fabricata  metallis, 
Pendeo :  nec  coelum  tangens  terramve  profundam, 
Ignibus  ardescens,  nec  non  et  gurgite  fervens : 
Sic  geminas  vario  patior  discrimine  pugnas, 
Dum  latices  lvmphae  tolero  flammasque  feroces. 

13.  De  Myriophyllo. 
Prorsus  Achivomm  lingua  pariterque  Latina 
Mille  vocor  viridi  folium  de  cespite  natum. 
Idcirco  decies  centenum  nomen  habebo, 
Cauliculis  florens  quoniam  sic  nulla  frutescit. 
Herba  per  innumeros  telluris  limite  sulcos. 

14.  De  arca  libraria. 

Nunc  mea  Divinis  complentur  viscera  verbis : 

Totaque  sacratos  gestant  prsecordia  biblos : 

At  non  ex  iisdem  nequeo  cognoscere  quicquam, 

Infelix  fato  fraudabor  munere  tali, 

Nam  demunt  dirae  librorum  lumina  Parcae. 

15.  De  TJrtica. 
Torqueo  torquentes,  sed  nullum  torqueo  sponte. 
Lsedere  nec  quenquam  volo,  ni  prius  ipse  reatum 
Contrahat,  et  viridem  studeat  decerpere  caulem : 
Fervida  mox  hominis  turgescunt  membra  nocentis 
Vindico  sic  noxam,  stimulisque  ulciscor  acutis. 

III.  .ENIGMATA  HEXASTICHA. 

1 .  De  aqua. 
Quis  non  obstupeat  nostri  spectacula  fati, 
Dum  virtute  fero  silvarum  robora  mille  ? 
Ast  acus  exilis  tanta  gestamina  rumpit, 
Nam  volucres  cceli  nantesque  per  aequora  pisces 
Olim  sumpserunt  ex  me  primordia  vitae. 
Tertia  pars  mundi  mihi  constat  jure  tenenda. 

2.  De  Cancro  qui  Nepa  vocatur. 
Nepa  mihi  nomen  veteres  dixere  Latini, 
Humida  spumiferi  spatior  per  littora  ponti, 
Passibus  Oceanum  retrograda  transeo  versis. 
Et  tamen  aetherius  per  me  decoratur  Olympus, 
Dum  ruber  in  coelo  et  bisseno  sidere  scando. 
Ostrea  quem  metuunt  diris  perterrita  saxis. 

3.  De  Tippula. 
Pergo  super  latices  plantis  suffulta  quaternis 
Nec  tamen  in  lymphas  vereor  quod  mergar  aquosas 
Sed  pariter  terras  et  flumina  calco  pedestris 

Nec  natura  sinit  celerem  natare  per  amnes, 
Pontibus  aut  ratibus  fluvios  transire  feroces 
Quin  potius  pedibus  gradior  super  sequora  siccis. 

4.  De  Leone. 
Setiger  in  silvis  armatos  dentibus  apros, 
Cornigerosque  simul  cervos  licet  ore  rudentes 
Contero,  nec  parcens  ursorum  quasso  lacertos. 
Ora  cruenta  ferens ;  morsus,  rictusque  luporum, 
Horridus  haud  vereor,  regali  culmine  fretus. 
Dormio  nam  patulis  non  claudens  lumina  gemmis. 

5  De  Pipere. 
Sum  niger  exterius,  rugoso  cortice  tectus, 
Sed  tamen  interius  candentem  gesto  medullam. 
Delicias,  epulas  regum,  luxusque  ciborum, 
Jus  simul  et  pulpas  battutas  condo  culinae. 
Sed  me  subnixum  nulla  virtute  videbis, 
Viscera  ni  fuerint  nitidis  quassata  medullis. 

6.  De  Pulvillo. 
Nolo  fidem  frangas  licet  irrita  dicta  putentur, 
Credula  sed  nostris  pande  praecordia  verbis. 
Celsior  ad  superas  possum  turgescere  nubes, 
Si  caput  aufertur  mihi  toto  corpore  dempto : 
At  vero  capitis  si  passus  mole  gravabor, 
Ima  petens  jugiter  minorari  parte  videbor. 

7.  De  Struthione. 

Grandia  membra  mihi  plumescunt  corpore  denso, 
Par  color  accipitri,  sed  dispar  causa  volandi. 
Nam  summa  exiguis  non  trano  per  aethera  pennis, 
Sed  potius  pedibus  spatior  per  squalida  rura, 
Ovorum  teretes  praebens  ad  pocula  testas. 
Africa  Poenorum  me  fertur  gignere  tellus. 

8.  De  Sanguisuga. 
Lurida  per  latices  caenosas  lustro  paludes, 
Nam  mihi  composuit  nomen  Fortuna  cruenta. 
Rubro  dum  bibulis  vescor  de  sanguine  buccis. 
Ossibus  et  pedibus  careo  geminisque  lacertis, 
Corpora  vulneribus  sed  mordeo  dira  trisulcis, 
Atque  salutiferis  sic  curam  praesto  labellis. 

9.  De  Columba. 
Cum  Deus  infandas  jam  plecteret  aequore  noxas 
Ablueretque  simul  scelerum  contagia  lymphis  ; 
Prima  ego  praecepti  complevi  jura  parenti, 
Portendens  fructu  terris  venire  salutem. 
Mitia  quapropter  semper  praecordia  gesto, 
Et  felix  praepes  nigro  sine  felle  manebo. 

10.  De  Pisce. 
Me  pedibus  manibusque  simul  fraudaverat  almus 
Arbiter,  immensum  primo  dum  pangeret  orbem. 
Fulcior  haud  volitans  veloci  prsepetis  ala, 
Spiritus  alterno  vegetat  nec  corpora  flatu, 
Quamvis  in  ccelis  convexa  cacumina  cemam, 
Non  tamen  undosi  contemno  marmora  ponti. 

11.  De  Bove,  sive  de  Juvenco. 
Arida  spumosis  dissolvens  faucibus  ora 
Bis  binis  bibulus  potum  de  fontibus  hausi. 
Vivens  nam  terrae  glebas  cum  stirpibus  imis 
Nisu  virtutis  validae  disrumpo  feraces: 
At  vero  linquit  dum  spiritus  algida  membra, 
Nexibus  horrendis  homines  constringere  possum. 

12.  Ccecus  natus. 
Jam  referam  verbis  tibi,  quod  vix  credere  possis, 
Cum  constet  verum,  fallant  nec  frivola  mentem. 
Nam  dudum  dederam  soboli  munuscula  grata 
Tradere  quae  nunquam  poterat  mihi  quislibet  alter, 
Dum  Deus  ex  alto  fraudaret  lumine  claro, 
In  quo  cunctorum  gaudent  praecordia  dono. 

13.  Clypeus. 
De  salicis  trunco,  pecoris  quoque  tergore  raso 
Componor,  patiens  discrimina  dura  duelli. 
Semper  ego  proprio  gestantis  corpore  corpus 
Conservabo,  viri  vitam  ne  dempserit  Orcus. 
Quis  tantos  casus,  aut  quis  tam  plurima  lethi 
Suscipil  in  bello  crudelis  vulnera  miles  ? 


EPISTOLA  AD  ACIRCIUM,  ETC. 


257 


IV.  iENIGMATA  HEPTASTICHA. 

1.  De  elementis  sive  Abecedario. 
Nos  denae  et  septem  genitae  sine  voee  sorores  ; 
Sex  alias  nothas  non  dicimus  annumerandas : 
Nascimur  ex  ferro,  rursus  ferro  nioribundae, 
Necnon  et  volucris  penna  volitantis  ad  aethram: 
Terni  nos  fratres  incerta  matre  crearunt. 
Qui  cupit  instanter  sitiens  audire  docentes, 
Tum  cito  prompta  damus  rogitanti  verba  silenter. 

2.  De  Ciconia. 

Candida  forma  nitens,  necnon  et  furva  nigrescens 
Est  mihi,  dum  varia  componor  imagine  pennae: 
Voce  carens  tremulo  faxo  crepitacula  rostro. 
Quamvis  squamigeros  discerpam  dira  colubros 
Non  mea  lethiferis  turgescunt  membra  venenis: 
Sic  teneros  pullos  prolemque  nutrire  suesco 
Carne  venenata,  tetroque  cruore  draconum. 

3.  De  lorica. 

Roscida  me  genuit  gelido  de  viscere  tellus. 
Non  sum  setigero  lanarum  vellere  facta, 
Licia  nulla  trahunt,  nec  garrula  fila  resultant, 
Nec  crocea  Seres  texunt  lanugine  vermes, 
Nec  radiis  carpor,  duro  nec  pectine  pulsor : 
Et  tamen  en  vestis  vulgi  sermone  vocabor. 
Spicula  non  vereor  longis  exempta  pharetris. 

4.  De  locusta. 

Quamvis  agricolis  non  sim  laudabilis  hospes, 

Fructus  agrorum  viridi  de  cespite  ruris 

Carpo  catervatim,  rodens  de  stipite  libros. 

Cor  mihi  sub  genibus:  nam  constat  carcere  septum. 

Pectora  poplitibus  subduntur  more  rubetae. 

Jamdudum  celebris  spolians  Nilotica  regna, 

Quando  decem  plagas  spurca  cum  gente  luebant. 

5.  De  Nyctocorace. 
Duplicat  ars  geminis  mihi  nomen  rite  figuris, 
Nam  partem  tenebrae  retinent,  partemque  volucres. 
Raro  me  quisquam  cernet  sub  luce  serena : 
s 

Quin  magis  astriferas  ego  nocte  fovebo  latebras. 
Raucisono  medium  crepitare  per  aera  suetus, 
Romuleis  scribor  byblis,  sed  voce  Pelasga, 
Nomine  nocturnas  dum  semper  servo  tenebras. 

6.  De  Cinyphe. 
Corpore  sum  gracili,  stimulis  armatus  acerbis. 
Scando  catervatim  volitans  super  ardua  pennis, 
Sanguineas  sumens  praedas  mucrone  cruento, 
Quadrupedi  parcens  nulli,  sed  spicula  trudo 
Setigeras  pecudum  stimulans  per  vulnera  pulpas. 
Olim  famosus  vexans  Memphitica  rura. 
Namque  toros  penetrans  taurorum  sanguine  vescor. 

7.  De fusis. 
In  saltu  nascor  ramosa  fronde  virescens : 
Sed  Natura  meum  mutaverat  ordine  fatum, 
Dum  veho  per  colum  teretem  vertigine  molam : 
Ex  quo  conficitur  regalis  stragula  pepli. 
Tam  longa  nullus  zona  prgecingitur  heros : 
Per  me  fata  virum  dicunt  decernere  Parcas. 
Frigora  dura  viros  sternent  ni  forte  resistam. 

8.  De  cucuma. 
Credere  quis  poterit  tantarum  fcedera  rerum 
Temperet,  et  fatis  morum  contraria  fata  ? 
Ecce  larem,  laticem  quoque  gesto  in  viscere  ventris, 
Nec  tamen  undantes  vincunt  incendia  lymphae, 
Ignibus  aut  tetris  siccantur  fluniina  fontis: 
Fcedera  sed  pacis  sunt  flamnias  inter  et  undas. 
Malleus  in  primo  memet  formabat  et  incus. 

9.  De  Hespero  sive  Vespero. 
Tempore  de  primo  noctis  mihi  nomen  adhaesit. 
Occiduas  mundi  complector  cardine  partes, 
Oceano  Titan  dum  corpus  tinxerit  almum, 
Et  polus  in  glaucis  descendens  volvitur  undis  : 
Tum  sequor  in  vitreis  abscondens  lumina  campis, 
Et  fortunatus  subito  mox  tollor  ab  aethra, 
Ut  furvas  lumen  noctis  depelleret  umbras. 

10.  De  pugione  vel  Spatica. 
Me  terrae  gremius  formabat  primitus  arte, 
Materia  trucibus  processit  csetera  tauris, 
Aut  potius  putidis  constat  fabricata  capellis. 
Nam  domus  est  constructa  mihi  de  tergore  secto, 
Nec  non  et  tabulis  quas  findunt  stipite  rasis. 
Per  me  multorum  clauduntur  lumina  letho, 
Qui  domini  nudus  nitor  defendere  vitam. 

11.  De  Famfahica  sive  Bulla  Aquatica. 
De  madido  nascor  rorantibus  aethere  guttis 
Turgida,  concrescens  liquido  de  flumine  lapsu ; 
Sed  me  nulla  valet  manus  udo  gurgite  nantem 
Tangere,  ni  statim  rumpantur  viscera  tactu 
Et  fragiles  tenuis  flatus  discedat  in  auras. 
Ante  catervatim  per  lymphas  duco  cohortes 
Dum  plures  orta  comites  potiuntur  eodem. 

12.  De  3Iola. 
Nos  sumus  aequales  communi  sorte  sorores, 
Quae  damus  ex  nostro  cunctis  alimenta  labore  : 
Par  labor  ambarum,  dispar  fortuna  duarum ; 
Altera  nam  currit,  quod  nunquam  altera  gessit, 
Nec  tamen  invidiae  stimulis  agitamur  acerbis. 
Utraque  quod  mandit,  quod  ruminat  ore  patenti, 
Comminuens  reddit  famulans  sine  fraude  maligna. 

13.  De  Spelta  (sive  Tortella.) 
De  terris  orior  candenti  corpore  spelta 
Et  nive  fcecunda,  Vulcani  torre  rigescens, 
Carior  et  multo  quam  caetera  scuta  duelli, 
Nec  tamen  in  medio  clypei  stat  ferreus  umbo. 
Me  sine  quid  prodest  dirorum  parma  virorum  ? 
Vix  artus  animaeque  carerent  tramite  mortis, 
Ni  forsan  validis  refragarer  viribus  Orco. 

14.  Defonte. 
Per  cava  telluris  clam  serpo  celerrimus  antra 
Flexos  venarum  gyrans  amfractibus  orbes : 
Cum  caream  vita,  sensu  quoque  funditus  expers, 
Quis  numerus  capiat,  vel  quis  laterculus  aequet 
s  2 

Vita  viventum  generem  quot  millia  partu  ? 
His  neque  per  caelum  rutilantis  sidera  sphaerae, 
Fluctivagae  ponti  nec  compensantur  arenae. 

15.  De  malo  arbore,  vel  Melario. 
Fausta  fui  primo  mundi  nascentis  origo 
Donec  prostratus  succumberet  arte  maligni : 
Ex  me  tunc  priscae  processit  causa  ruinae, 
Dulcia  quae  rudibus  tradebam  mala  colonis. 
En  iterum  mundo  testor  remeasse  salutem, 
Stipite  de  patulo  dum  penderet  arbiter  orbis, 
Et  pcenas  lueret  soboles  veneranda  Tonantis. 

16.  De  ficulnea. 
Quis  prior  in  mundo  deprompsit  tegmina  vestis  ? 
Aut  quis  clementer  miserum  protexit  egenum  ? 
Irrita  non  referam  verbis  nec  frivola  fingam  : 
Primitus  in  terra  proprio  de  corpore  peplum, 
Ut  fama  fertur,  produxi,  frondibus  altis : 
Carica  me  curvat  dum  massis  pabula  praestat 
Sedulus  agricola,  brumae  quas  tempore  mandit, 

17.  De  Helleboro. 
Ostriger  in  arvo  vernabam  frondibus  hirtis 
Concilio  similis  sic  cocti  murice  rubro, 
Purpureus  stillat  sanguis  de  vertice  guttis 
Exuvias  vitae  mandenti  tollere  nolo, 
Mitia  nec  penitus  spoliabunt  mente  venena: 
Sed  tamen  insanum  vexat  dementia  cordis, 
Dum  rotat  in  gyro  vecors  vertigine  membra. 

18.  De  Camelo. 
Consul  eram  quondam  Romanus,  miles,  equester, 
Arbiter  imperio  dum  regni  sceptra  regebat : 
Nunc  onus  horrendum  convectant  corpora  gibbi, 
Et  premit  immensum  trnculentae  sarcina  molis. 
Terreo  cornipedum  nunc  velox  agmen  equorum, 
Qui  trepidi  fugiunt  mox  quadrupedante  meatu 
Dum  trucis  adspectant  immensos  corporis  artus. 

]  9.  De  aspide  vel  Basilisco. 
Callidior  cunctis  aura  vescentibus  aethrae, 

Late  per  mundum  dispersi  semina  mortis, 
Unde  horrenda  seges  diris  succrevit  aristis. 
Quam  metit  ad  scelera  scortator  falce  maligna. 
Cornigeri  multum  vereor  certamina  cervi 
Namque  senescenti  spoliabor  pelle  vetustus 
Atque  nova  rursus  fretus  remanebo  juventa. 

iENIGMATA  OCTOSTICHA. 

1.  De  Candela  vel  linamento. 
Materia  duplici  palmis  plasmabar  apertis, 
Interiora  mihi  candescunt  viscera  lino, 
Seu  certe  gracili  junco  spoliata  nitescunt: 
Sed  nunc  exterius  flavescunt  corpora  flore 
Quse  flammasque  focosque  larem  fumantia  fundunt. 
Et  crebro  lacrymae  stillant  de  frontibus  udae, 
Sic  tamen  horrendas  noctis  extinguo  latebras, 
Reliquias  cinerum  mox  viscera  torta  relinquunt. 

2.  De  Aquila. 
Armiger  infausti  Jovis  et  raptor  Ganymedis, 
Quanquam  pellaces  cantarint  carmine  vates, 
Non  fueram  prsepes  quo  fertur  Dardana  proles, 
Sed  magis  in  summis  cycnos  agitabo  fugaces. 
Arsantesque  grues  proturbo  sub  setheris  axe. 
Corpora  dum  senio  corrumpit  fessa  vetustas. 
Fontibus  in  liquidis  mergentis  membra  madescunt, 
Post  haec  restauror  prseclaro  lumine  Phcebi. 

3.  De  penna  Scriptoria. 
Me  pridem  genuit  candens  onocratalus  albara 
Gutture  qui  patulo  sorbet  de  gurgite  lymphas. 
Pergo  per  albentes  directo  tramite  campos, 
Candentique  viae  vestigia  caerula  linquo, 
Lucida  nigratis  fuscans  amfractibus  arva. 
Nec  satis  est  unum  per  campos  pandere  callem : 
Semita  quin  potius  milleno  tramite  tendit, 
Quae  non  errantes  ad  coeli  culmina  vexit. 

4.  De  Salpinge. 
Sum  cava,  bellantum  crepitu  quia  corda  ciebo 

Vocibus  horrendis  stimulans  in  bella  cohortes. 
Idcirco  reboans  tanto  clamore  resulto, 
Quod  nulla  interius  retrudant  viscera  vocem  : 
Spiritus  in  toto  sed  regnant  corpore  flabra. 
Garrula  me  poterit  nunquam  superare  cicada, 
Aut  arguta  simul  cantans  luscinia  ruscis ; 
Quam  lingua  propria  dicunt  Acalanthida  Graii. 
5.  De  taxo. 

Semper  habens  virides  frondenti  in  corpore  crines, 
Tempore  non  ullo  viduabor  tegmine  spisso, 
Circius  et  Boreas  quamvis  et  flamina  Cauri 
Viribus  horrendis  studeant  evertere  frondes : 
Sed  me  pestiferam  fecerunt  fata  reorum, 
Cumque  venenatus  gliscit  de  corpore  stipes, 
Lurcones  rabidi  quem  carpunt  rictibus  oris 
Occido  mandentum  mox  plura  cadavera  letho. 

6.  De  Colosso. 

Omnia  membra  mihi  plasmavit  corporis  auctor, 
Nec  tamen  ex  eodem  membrorum  munia  sumpsi, 
Pergere  nec  plantis,  oculis  nec  cernere  possum. 
Quanquam  nunc  patulae  constent  sub  fronte  fenestrae, 
Nullus  anhelanti  procedit  viscere  flatus. 
Spicula  nec  geminis  nitor  torquere  lacertis. 
Heu  frustra  factor  confiuxit  corpus  enorme, 
Totis  membrorum  dum  fraudor  sensibus  intus. 

7.  De  Mustela. 

Discolor  in  curvas  deflecto  membra  cavernas 
Pugnas  exercens  dira  cum  gente  draconum, 
Non  ego  dilecta  turgesco  prole  mariti ; 
Nec  fcecunda  viro  sobolem  sic  edidit  alvus, 
Residuae  matres  ut  sumunt  semina  partus, 
Cum  magis  ex  aurae  praegnentur  viscera  flatu, 
Si  vero  proles  patitur  discrimina  mortis, 
Dicor  habere  rudem  componens  arte  medelam. 

8.  De  Ariete. 

Sum  namque  armatus  rugosis  cornibus  horrens, 
Herbas  arvorum  buccis  decerpo  virentes, 

Et  tamen  astrifero  procedens  agmine  stipor, 
Culmina  coelorum  quae  scandunt  celsa  catervis : 
Turritas  urbes  capitis  certamine  quasso 
Oppida  murorum  prosternens  arcibus  altis : 
Induo  mortales  contorto  stamine  pepli : 
Littera  quindecima  praestat  quod  pars  domus  exto. 

9.  De  pugillaribus. 
Melligeris  apibus  mea  prima  processit  origo,  - 
Sed  pars  exterior  crescebat  caetera  silvis : 
Calceamenta  mihi  tradebant  tergora  dura. 
Nunc  ferri  stimulus  faciem  proscindit  amoenam, 
Flexibus  et  sulcos  obliquat  ad  instar  aratri : 
Sed  semen  segeti  de  ccelo  ducitur  almum, 
Quod  largos  generat  millena  fruge  maniplos  : 
Heu  tam  sancta  seges  diris  extinguitur  armis. 

10.  De  igne. 
Me  pater  et  mater  gelido  genuere  nigore, 
Fomitibus  siccis  dum  mox  rudimenta  vigebant, 
Quorum  vi  propria  fortunam  vincere  possum ; 
Cum  nihil  in  latices  mea  possunt  vincere  fata : 
Sed  saltus,  scopulos  stagni  ferrique  metalla 
Comminuens  penitus  naturse  jura  resolvam. 
Cum  me  vita  fovet,  clari  sum  sideris  instar : 
Post  haec  et  fato  victus  pice  nigrior  exsto. 

iENIGMATA  ENNEASTICHA. 

1.  De  hirundine. 
Absque  cibo  plures  degebam  marcida  menses 
Sed  sopor  et  somnus  jejunia  longa  tulerunt ; 
Pallida  purpureo  dum  gliscunt  gramine  rura, 
Garrula  mox  crepitat  rubicundum  carmina  guttur. 
Post  teneros  foetus  et  prolem  gentis  adultam 
Sponte  mea  fugiens  umbrosas  quaero  latebras. 
Si  vero  quisquam  pullorum  lumina  laedat, 
Adfero  compertum  medicans  cataplasma  salutis, 
Quaerens  campestrem  proprio  de  nomine  florem. 

2.  De  Vertigine  Poli. 
Sic  me  formavit  Naturas  conditor  almus, 

Lustro  tota  teres  spaciosis  saecula  cyclis, 
Latas  in  greinio  portans  cum  pondere  terras : 
Sic  maris  undantes  cumulos  et  caerala  claudo. 
Nam  nihil  in  rerum  natura  tam  celer  esset, 
Quod  pedibus  pergat  quod  pennis  aethera  tranet, 
Accola  nec  ponti  volitans  per  caerula  squamis, 
Nec  rota  per  giram  quam  trudit  machina  lymphae, 
Currere  sic  possent  ni  septem  sidera  tricent. 

3.  De  Arcturo. 
Sidereis  stipor  turmis  in  vertice  mundi, 
Esseda  famoso  gesto  cognomine  vulgi, 
In  giro  volvens  jugiter  non  vergo  deorsum, 
Caetera  seu  properant  caelorum  lumina  ponto. 
Hoc  dono  ditor  quoniam  sum  proximus  axi, 
Biphaeis  Scythiae  qui  latis  montibus  errat, 
Virgilias  aequans  numeris  in  arce  polorum, 
Cui  pars  inferior  Stygia  Letheaque  palude 
Fertur  et  inferni  fundo  succumbere  nigro. 

4.  De  Crismale  sive  Crismaro. 
Alma  domus  veneror  divino  munere  plena ; 
Valvas  sed  nullus  reserat,  nec  limina  paudit, 
Culmina  ni  fuerint  aulis  sublata  quaternis, 
Et  licet  exterius  rutilent  de  corpore  gemmae, 
Aurea  dum  fulvis  flavescit  bulla  metallis : 
Sed  tamen  uberius  ditantur  viscera,  crassa 
Potis  qua  species  flagrat  pulcherrima  Christi. 
Candida  sanctarum  sic  floret  gloria  rerum 
Nec  trabes  in  templo  surgunt,  nec  tacta  columnis. 

5.  De  Castore  qui  Latine  jiber  dicitur. 
Hospes  praeruptis  habitans  in  margine  ripis, 
Non  sum  torpescens,  oris  sed  belliger  armis 
Quin  potius  duro  vitam  sustento  labore, 
Grossaque  prostemens  mox  ligna  securibus  uncis, 
Humidus  in  fundo  tranat  qua  piscis  aquoso, 
Saepe  caput  proprium  tingens  in  gurgite  mergo. 
Vulnera  fibrarum,  nec  non  et  lurida  tabo 
Membra  medens,pestemque  luemqueresolvonecantem^ 
Libris  corrosis  et  cortice  vescor  amara. 

6.  De  Catta  vel  Muricipe  vel  Pilaee. 
Fida  satis  custos  conservans  pervigil  aedes, 
Noctibus  in  furvis  caecas  lustrabo  tenebras 
Atris  haud  perdens  oculorum  lumen  in  antris ; 
Furibus  invisis,  vastant  qui  farris  acervos, 
Insidiis  tacite  dispono  scandala  mortis, 
Et  vaga  venatrix  rimabor  lustra  ferarum, 
Nec  volo  cum  canibus  turmas  agitare  fugaces, 
Qui  mihi  latrantes  crudelia  bella  ciebunt. 
Gens  exosa  mihi  tradebat  nomen  habendum. 

7.  De  Cribello. 
Sicca  pruinosam  crebris  effundo  fenestris, 
Candentemque  nivem  jactans  de  vertice  furvo, 
Et  nos  omnis  amat  quamvis  sim  frigida  nimbo 
Densior  et  nebulis  late  spargatur  in  aula. 
Qua  sine  mortales  grassantur  funere  lethi, 
Et  qua  dilati  contemnunt  limina  Ditis. 
Sic  animae  pariter  pereunt  dum  vita  fatescit. 
Liquitur  in  prunis  nunquam  torrentibus  haec  nix, 
Sed,  mirum  dictu,  magis  indurescit  ad  ignem. 

8.  De  Fundibulo. 
Glauca  seges  lini  vemans  ex  aequore  ruris 
Et  tergus  mihi  tradebant  primordia  fati : 
Bina  mihi  constant  torto  nam  brachia  loro, 
Ex  quibus  immensum  trucidabam  mole  tyrannum, 
Cum  cupereot  olim  gentis  saevire  phalanges. 
Plus  amo  cum  tereti  bellum  decernere  saxo, 
Quam  duris  pugnans  ferrata  cuspite  contis. 
Tres  digiti  totum  versant  super  ardua  corpus : 
Erro  caput  circum,  tenues  et  tendor  in  auras. 

9.  De  Calice  vitreo. 
De  rimis  lapidum  profluxi  flumine  lento, 
Dum  frangunt  flammse  saxorum  viscera  dura, 
Et  laxis  ardor  fornacis  ardet  habenis. 
Nunc  mihi  forma  capax,  glacieque  simillima  lucet. 
Nempe  volunt  plures  collum  confringere  dextra 
Et  pulchre  digitis  lubricum  comprendere  corpus, 

Sed  mentes  muto  dum  labris  oscula  trado. 
Dulcia  compressis  impendens  bacchia  buccis 
Atque  pedum  gressus  titubantes  sterno  ruina. 

10.  De  Scrofa  prcegnante. 
Nunc  mihi  sunt  oculi  bis  seni  in  corpore  solo. 
Bis  ternumque  caput,  sed  csetera  membra  gubernat. 
Nam  gradior  pedibus  suffultus  bis  duodenis, 
Sed  novies  deni  sunt  et  sex  corporis  ungues. 
Synzygias  numero  pariter  simulabo  pedestres, 
Populus  et  taxus,  viridi  quoque  fronde  salicta 
Sunt  invisa  mihi,  sed  fagos  glandibus  uncas, 
Fructiferas  itidem  florenti  vertice  quercus 
Diligo,  sic  numerosa  simul  non  spernitur  ilex. 

11.  De  ebulo. 
Sambucus  in  silva  putris  dum  fronde  rubescit, 
Est  mihi  par  foliis,  nam  glisco  surculus  arvis, 
Nigros  baccarum  portans  in  fronte  corimbos. 
Quem  medici  multum  ruris  per  terga  virentem, 
Cum  scabies  morbi  pulpas  invaserit  aegras 
Lustrantes  orbem  crebro  quaesisse  feruntur. 
Cladibus  horrende  dum  vexant  viscera  tabo, 
Ne  virus  serpat  possum  succurrere  leprae, 
Sic  olidas  hominum  restaurans  germine  fibras. 

^ENIGMATA  DECASTICHA. 

1.  De  corvo. 

Dum  genus  humanum  truculenta  fluenta  necarent, 
Et  nova  mortales  multarent  aequora  cunctos. 
Exceptis  raris,  gignunt  qui  semina  saecli ; 
Primus  viventum  perdebam  foedera  juris, 
Imperio  patris  contemnens  subdere  colla, 
Unde  puto  dudum  versu  dixisse  poetam ; 
Abluit  in  terris  quicquid  deliquit  in  undis, 
Nam  sobolem  dapibus  nunquam  saturabo  ciborum, 
Ni  prius  in  pulpis  plumas  nigrescere  cernam. 
Littera  tollatur,  post  haec  sine  prole  manebo. 

2.  De  Cuppa  viuaria. 
En  plures  debrians  impendo  pocula  Bacchi, 
Vinitor  expressit  quae  flavescentibus  uvis, 
Pampinus  et  viridi  genuit  de  palmite  botris, 
Nectare  cauponis  complens  ex  vite  tabernam. 
Sic  mea  turgescunt  ad  plenum  viscera  musto : 
Et  tamen  inflatum  non  vexat  crapula  corpus, 
Quamvis  hoc  nectar  centenis  hauserit  urnis. 
Proles  sum  terrse  gliscens  in  saltibus  altis. 
Materiam  cuneis  findit  sed  cultor  agrestis, 
Pinos  evertens  altas  et  robora  ferro. 

3.  De  Lucifero. 
Semper  ego  clarum  prsecedo  lumine  lumen 
Signifer  et  Phcebi,  lustrat  qui  limpidus  orbem, 
Per  ccelum  gradiens  obliquo  tramite  flector: 
Eoas  partes  ad  medium  jubar  inde  meabit. 
Finibus  Indorum  cernunt  qui  lumina  primi 
O  felix  olim  servata  lege  Tonantis. 
Heu  post  hoc  cecidi  proterva  mente  superbus, 
Ultio  quapropter  funestum  perculit  hostem. 
Sex  igitur  comites  mecum  super  aethera  scandunt, 
Gnarus  quos  poterit  per  byblos  pandere  lector. 

4.  De  Pharo. 
Rupibus  in  celsis  qua  tundunt  caerula  cautes 
Et  salis  undantes  turgescunt  sequore  fluctus; 
Machina  me  summis  construxit  molibus  amplam. 
Navigeros  calles  ut  pandam  classibus  index. 
Non  maris  aequoreos  lustrabam  remige  campos, 
Nec  ratibus  pontum  sulcabam  tramite  flexo 
Et  tamen  immensis  errantes  fluctibus  actos 
Arcibus  excelsis  signans  ad  littora  duco, 
Flammiger  imponens  torres  in  turribus  altis, 
Ignea  brumales  dum  condunt  sidera  nimbi. 

iENIGMATA  HENDECASTICHA. 

1.  De  Palma  arbore,  quoe  dactylo  fcecundata  frondescit, 
Omnipotens  rector  nutu  qui  cuncta  creavit. 
Qui  dedit  in  mundo  tam  victrix  nomen  habendum. 

Nomine  nempe  meo  florescit  gloria  rerum, 
Martyribus  necnon  dum  vincunt  proelia  mundi 
Edita  ccelestis  prensant  et  praemia  vitae, 
Frondigeris  tegitur  bellantum  turma  coronis, 
Et  viridi  ramo  victor  certamine  miles. 
In  summo  capitis  densescit  vertice  vellus, 
Ex  quo  multiplicis  torquentur  tegmina  pepli 
Sic  quoque  mellifluis  escarum  pasco  saginis, 
Nectare  per  populos  tribuens  alimenta  ciborum. 

2.  De  Monocero  sive  Unicorni. 
Collibus  in  celsis  saevi  discrimina  Martis, 
Quamvis  venator  frustra  latrante  Molosso 
Garriat  arte  feri  contorquens  spicula  ferri, 
Nil  vereor,  magnis  sed  fretus  viribus  altos 
Belliger  impugnans  elephantes  vulnere  sterno, 
Heu  fortuna  ferox,  quae  me  sic  arte  fefellit ! 
Dum  trucido  grandes  et  virgine  vincor  inermi, 
Nam  gremium  pandens  mox  pulchrapuerpera  prendit, 
Et  voti  compos  celsam  deducit  ad  urbem. 
Indidit  ex  cornu  nomen  mihi  lingua  Pelasga. 
Sic  itidem  propria  dixerunt  voce  Latini. 

3.  De  Sole  et  Luna. 
Non  nos  Saturni  genuit  spurcissima  proles 
Jupiter,  immensum  flngunt  quem  carmina  vatum: 
Nec  fuit  in  Delo  mater  Latona  creatrix. 
Cynthia  non  dicor,  nec  frater  Apollo  vocatur. 
Sed  potius  summi  genuit  regnatar  Olympi, 
Qui  nunc  in  ccelis  excelsae  praesidet  arci. 
Dividimus  mundum  communi  lege  quadratum, 
Nocturnos  regimus  cursus  et  fraena  dierum. 
Ni  soror  et  frater  vaga  saecula  jure  gubernent, 
Heu  chaos  immensum  fuscaret  cuncta  latebris, 
Atraque  nunc  Erebi  regnarent  Tartara  nigri. 

4.  De  Scintilla. 
Quae  res  in  terris  armatur  robore  tanto, 
Aut  paribus  fungi  nitatur  viribus  audax  ? 
Parva  mihi  primo  constant  exordia  vitae, 


EPISTOLA  AD  ACIRCIUM,  ETC. 


269 


Sed  gracilis  grandes  soleo  prosternere  letho: 
Quod  lethum  proprii  gestant  penetralia  ventris. 
Nam  saltus  nemorum  densos  pariterque  frutecta, 
Piniferosque  simul  montes  cum  molibus  altos, 
Truxque,  rapaxque,  feroxque,  sub  aethere  spargo. 
Et  minor  existens  gracili  quam  corpore  Sciniphs  ; 
Frigida  dum  genitrix  dura  generaret  ab  alvo 
Primitus  ex  utero  producens  pignora  gentis. 
JENIGMA  dodecastichon. 
De  Crabrone. 
Aera  per  sudum  nunc  binis  remigo  pennis 
Horridus,  et  grossae  depromo  murmura  vocis, 
Inque  cavo  densis  conversor  stipite  turmis. 
Dulcia  conflciens  propriis  alimenta  catervis. 
Et  tamen  humanis  horrent  haec  pabula  buccis. 
Sed  quicunque  cupit,  disrumpens  fcedera  pacis 
Dirus  commaculare  domum  sub  culmine  querno, 
Exemplo  socias  in  bellum  clamo  cohortes ; 
Dumque  catervatim  stridunt,  et  spicula  trudunt, 
Agmina  diffugiunt  jaculis  exterrita  diris. 
Insontes  hosti  sic  torquent  tela  nocenti 
Plurima,  quae  constant  tetris  infecta  venenis. 

^ENIGMA  TRISCAIDECASTICHON. 

De  Scylla  marina. 
Ecce  Molossorum  nomen  mihi  fata  dederunt. 
Argolicse  gentis  sic  promit  lingua  loquelis, 
Ex  quo  me  dirae  fallebant  carmina  Circes, 
Quae  fontis  liquida  maculabat  flumina  verbis, 
Cruraque  cum  coxis,  pulpas  cum  poplite  bino 
Abstulit,  immiscens  crudelis  verba  virago. 
Pignora  nunc  pavidi  referunt  ululantia  nautae, 
Tonsis  dum  trudunt  classes,  et  cserula  findunt 
Vastos  verrentes  fluctus  grassante  procella. 
Palmula  quae  remis  succurrit  panda  per  undas: 
Auscultare  procul  quee  latrant  inguina  circum. 
Sic  me  pellexit  dudum  Titania  proles, 
Ut  merito  vivam  salsis  in  fluctibus  exul. 

^ENIGMA  PENTECAIDECASTICHON. 

De  Elephanto. 
Ferratas  acies  et  denso  milite  turmas, 
Bellandi  miseros  stimulat  quos  vana  cupido, 
Dum  maculare  student  armis  pia  fcedera  regni. 
Salpinx  et  sorbet  ventosis  flatibus  auras, 
Sseva*que  clangenti  reboant  dum  classica  sistro, 
Cernere  non  pavidus  didici  trux  murmura  Martis. 
Quanquam  me  turpem  nascendi  fecerit  auctor 
Editus  ex  alvo  dum  sumpsi  munera  vitae : 
Ecce  tamen  morti  successit  gloria  formae 
Lethifer  in  fibras  dum  serpit  finis  apertas. 
Bractea  non  auri  fulvis  pretiosa  metallis, 
Quamvis  gemmarum  constent  ornata  lucernis, 
Vincere  non  quibunt  phalerarum  floribus  unquam. 
Me  flecti  genibus  fessum  natura  negavit 
Poplite  sub  curva  palpebris  tradere  somnos. 
Quin  potius  vitam  compellor  degere  stando. 

iENIGMA  HECCAIDECASTICHON. 

De  nocte. 

Florida  me  genuit  nigrantem  corpore  tellus. 
Et  nil  fcecundum  sterili  de  viscere  promo  : 
Quamvis  Eumenidum  narrantes  carmine  vates 
Tartaream  partu  testentur  gignere  prolem ; 
Nulla  mihi  constat  certi  substantia  partus. 
Sed  modo  quadratum  complector  caerula  mundum. 
Saecula  dum  lustrat  lampas  Titania  Phcebi 
Est  inimica  mihi,  quae  cunctis  constat  amica. 
Diri  latrones  me  semper  amare  solebant, 
Quos  gremio  tectos  nitor  defendere  fusco. 
Virgilium  constat  caram  cecinisse  sororem, 
Monstrum  horrendum,  ingens,  cui  quot  sunt  corpore 
plumae, 

Tot  vigiles  oculi  subter,  mirabile  dictu, 
Tot  linguae,  totidem  ora  sonant,  tot  subrigit  aures. 
Nocte  volat  caeli  medio,  terraeque  per  umbras, 
Ingrediturque  solo,  et  caput  inter  nubila  condit. 

.ENIGMA  POLYSTICHON. 

De  Creatura. 
Conditor,  eterais  fulsit  qui  saecla  columnis, 
Rector  regnorum  fraenans  et  fulmina  lege, 
Pendula  dum  patuli  vertuntur  culmina  mundi, 
Me  variam  fecit  primo  dum  conderet  orbem. 
Pervigil  excubiis  nunquam  dormire  juvabit, 
Sed  tamen  extemplo  clauduntur  lumina  somno. 
Nam  Deus  ut  propria  mundum  ditione  gubernat, 
Sic  ego  complector  sub  cceli  cardine  cuncta. 
Segnior  est  nullus,  quoniam  me  larvula  terret, 
Setigero  rursus  constans  audacior  apro. 
Nullus  me  superat  cupiens  vexilla  triumphi, 
Ni  Deus  aethrali  summus  qui  regnat  in  arce. 
Prorsus  odorato  thure  fragrantior  halans 
Olfactum  Ambrosias,  necnon  crescentia  glebae. 
Lilia  purpureis  possum  connexa  rosetis 
Vincere,  spirantis  nardi  dulcedine  plena : 
Nunc  olida  cceni  squalentis  sorde  putresco. 
Omnia  quaeque  polo  sunt  subter  et  axe  reguntur. 
Dum  pater  arcitenens  concessit,  jure  guberno. 
Grossas  et  graciles  rerum  comprenso  figuras, 
Altior  en  caelo  rimor  secreta  Tonantis, 
Et  tamen  inferior  terris  tetra  Tartara  cerno. 
Nam  senior  mundo  praecessi  tempora  prisca ; 
Ecce  tamen  matris  horna  generabar  ab  alvo. 
Pulcrior  auratis  dum  fulget  flbula  bullis  ; 
Horridior  rhamnis,  et  spretis  vilior  algis. 
Latior  en  patulis  terrarum  finibus  exto, 
Et  tamen  in  media  concludor  parte  pugilli. 
Frigidior  brumis,  necnon  candente  pruina, 
Cum  sim  Vulcani  flammis  torrentibus  ardens. 
Dulcior  in  palato  quam  lenti  nectaris  haustus. 
Dirior  et  rursus  quam  glauca  absinthia  campi. 
Mando  dapes  mordax  lurcorum  more  Cyclopum, 
Cum  possim  jugiter  sine  victu  vivere  felix: 
Plus  pernix  aquilis,  Zephyri  velocior  alis, 

Necnon  accipitre  properantior,  et  tamen  horrens 
Lumbricus  et  limax  et  tarda  testudo  palustris, 
Atque  flmi  soboles  sordentis  cantharus  ater 
Me,  dicto  citius,  vincunt  certamine  cursus, 
Sic  gravior  plumbo  scopulorum  pondera  vergo  : 
Sum  levior  pluma  cedit  cui  tippula  lymphae. 
Nam  silici  densas  fundit  quia  viscere  flammas 
Durior  aut  ferro,  tostis  sed  mollior  extis. 
Cincinnos  capitis  nam  gesto  cacumine  nullos. 
Ornent  qui  frontem  pompis  et  tempora  setis ; 
Cum  mihi  caesaries  volitent  de  vertice  crispae, 
Plus  calamistratis  se  comunt  quae  calamistro, 
Pinguior  en  multo  scrofarum  exungia  glesco, 
Glandiferis  iterum  referunt  dum  corpora  fagis, 
Atque  saginata  laetantur  carne  subulci : 
Sed  me  dira  fames  macie  torquebit  egenam, 
Pallida  dum  jugiter  dapibus  satiabor  opimis 
Limpida  sum  fateor  Titanis  clarior  orbe, 
Candidior  nivibus  dum  ningit  vellere  nimbus ; 
Carceris  et  multo  tenebris  obscurior  atris, 
Atque  latebrosis  ambit  quas  Tartarus  umbris. 
Ut  globus  astrorum  plasmor  teres  atque  rotunda, 
Spherula  seu  pilae,  necnon  et  forma  crystalli : 
Et  versa  vice  protendor  seu  Serica  pensa 
Porrecta  in  gracilem  pannum  ceu  stamina  pepli. 
Senis  ecce  plagis  latus  qua  panditur  orbis 
Ulterior  multo  tendor,  mirabile  fatu ; 
Infra  me  suprave  nihil  per  saecula  constat ; 
Ni  rerum  genitor  mundum  sermone  coercens. 
Grandior  in  glaucis  quam  ballena  fluctibus  atra, 
Et  minor  exiguo  sulcat  qui  corpora  verme 
Aut  modico  Phoebi  radiis  qui  vibrat  atomo. 
Centenis  pedibus  gradior  per  gramina  ruris. 
Et  penitus  nunquam  per  terram  pergo  pedester, 
Sic  mea  prudentes  superat  Sapientia  Sophos, 
Nec  tamen  in  byblis  docuit  me  littera  dives, 
Aut  unquam  quivi,  quid  constet  syllaba,  nosse. 

Siccior  aestivo  torrentis  caumate  Solis, 
Rore  madens  iterum  plus  udo  rlumine  fontis. 
Salsior  et  multo  tumidi  quam  marmora  ponti, 
Et  gelidis  terrae  lymphis  insulsior  erro, 
Multiplici  specie  cunctorum  compta  colorum, 
Ex  quibus  ornatur  praesentis  machina  mundi, 
Lurida  cum  toto  nunc  sim  fraudata  colore, 
Auscultate  mei  credentes  famina  verbi, 
Pandere  quae  poterit  gnarus  vix  ora  magister, 
Et  tamen  inncians  non  retur  frivola  lector ; 
Sciscitor  inflatos,  quo  fungar  nomine,  Sophos. 

[Codex  A  addit  quce  sequuntur.] 
Aurea  dum  exili  Christo  flla  virgo  acu  dedicata 
Manu  pallida  torquet  aereo  tum  ego  calamo 
Crinigeris  pingo  paginas  lacrymis 
Pauper  poeta  nescit  antra  musarnm  sicuti  ego 
Crux  benedicta  nitet  Christi  dedicata  cruore. 

DE  METRIS  CONTINUATIO. 

D.  Expositis  aenigmatum  propositionibus  et  digesta 
metrorum  melodia,  jam  promissus  rerum  ordo  efflagitat  ut 
multiformes  pedum  regulas  ex  diversis  orationum  partibus 
propalare  non  abnuas,  eorum  praesertim  quos  grammatici 
sibi  usurpare  noscuntur, 

— M.  Generaliter  omnium  pedum  catalogus  ter  quadra- 
genus  et  quaternus  constat,  hoc  est  CXXIV.  Sed  ex  hac 
perplexa  numerositate  XXVTII  pedes  sequestrantur,  qui- 
bus  metrici  poematum  facundia  freti  funguntur,  quique 
quateraarum  mensuram  syllabarum  minime  transcendunt. 

D.  Manifestius  hoc  et  clarius  patefactum  audire  gratu- 
lor. — M.  De  duarum  natura  syllabarum  quatuor  pedes 
generantur,  de  tribus  syllabis  VIII  procedunt,  de  quatuor 
XVI.  Isti  sunt  specialiter  legitimi  grammaticorum  pedes, 
de  quibus  centena  metrorum  disciplina  pullulaverat. 

D.  Quot  sunt  oratorum  pedes,  qui  rhetoricae  artis  regula 
continentur,  et  prosae  urbanitati  mancipantur  ? — M.  Ter 
triceni  et  ter  bini,  quod  est  nonaginta  et  sex,  quos  Graeca 

disertitudo  synzygias  vocitavit.  Nam  de  quinque  syllabis 
XXXII  pedes  formantur,  de  sex  syllabis  LXIV  synzygise 
reciproca  varietate  nascuntur. 

D.  Quot  sunt  accidentia  pedum  ? — M.  Septem,  id  est 
arsis  et  thesis,  numerus  syllabarum,  tempus,  resolutio, 
figura,  metrum, 

D.  Da  differentiam  inter  arsin  et  thesin. — M.  Arsis  inter- 
pretatur  elevatio,  thesis  positio ;  sed  arsis  in  prima  parte 
nominis  seu  verbi  ponenda  est,  thesis  in  secunda.  Nam 
hae  particulae  propter  discretionem  temporum  pedestrium 
inventae  traduntur;  verbi  gratia  polus,  po  arsis  est,  lus 
thesis.  Sic  crocus,  thronus,  torus,  aetas,  aestas,  et  omnia 
nomina  vel  verba,  quae  in  pyrrhichio,  spondaeove  subter  ad- 
nectere  exemplorum  formula  compellet,huic  regulae  legitime 
mancipantur. 

D.  Quot  sunt  divisionum  species  in  pedibus,  praesertim 
qui  ad  grammaticos  pertinere  noscuntur  ? — M.  Juxta  quod 
praecessorum  auctoritas  tradidisse  memoratur,  trina  divisi- 
onis  conditio  definitur:  quorundam  namque  pedum  aequa 
divisio,  quorundam  dupla,  nonnullorum  vero  sescupla:  et 
primam  dactylicam,secundam  iambicam,  tertiam  Paeonicam 
nuncupari  solere  antiquitas  sanxit. 

D.  Hanc  tripertitam  divisionum  normulam  uberius  ex- 
poni  supplico. — M.  Decem  sunt  pedes  qui  aequam  divisi- 
onem  sortiuntur,  et  velut  pari  temporum  lance  ponderantur, 
quos  arsis  et  thesis  aequali  discretionis  statera  gubernat,  id 
est  pyrrhichius,  spondaeus,  dactylus,  anapaestus,  proceleus- 
maticus,  dispondaeus,  diiambus,  ditrochaeus,  antispastus, 
choriambus. 

D.  Quot  sunt  pedes  qui  divisionis  qualitate  partiuntur? — 
M.  Sex,  id  est  iambus,  trochaeus,  molossus,  tribrachys, 
ionicus  minor,  ionicus  major,  quos  nunc  arsis,  nunc 
thesis  discordante  temporum  trutina  vergunt  et  inclinant. 

D.  Quae  est  sescupla  divisio,  et  quare  dicta  est,  vel  quot 
pedes  eidem  divisioni  serviunt? — M.  Sescupla  dicta  est 
quasi  semis  dupla,  quia  altera  pars  alteram  non  duplo 
vincit,  sed  medietate  dupli :  idcirco  aequam  divisionem 

temporis,  augmento  velut  momentanee  hexagio  sescupla 
superans  praeponderat,  quamvis  dupla  gemino  armata 
tempore  eandem  sescuplam  praecellat.  Denique  ad  ean- 
dem  pertinent  sescuplam  hi  septem  pedes,  bacchius,  pa- 
limbacchius,  amphimacer,  et  paeones  IV. 

D.  Quo  argumento  quibusve  indiciis  colligi  queat  utrum 
ad  arsin  an  ad  thesin  plura  tempora  conferantur? — M. 
Omnes  syllabae  tam  nominum  quam  verborum,  seu  cujus- 
libet  partis,  a  fine,  non  principio,  numerantur :  quapropter 
tempora  in  arsi  et  thesi  accentibus  discernuntur,  qui  tribus 
locorum  limitibus  clauduntur,  id  est  ultimo,  penultimo, 
antepenultimo .  Nam  antepenultima  acuitur,  quse  nunquam 
circumflectitur.  In  arsi  plura  supputantur  tempora ;  quod 
si  penultima  acuto  aut  circumflexo  accentu  pronuntiatur, 
thesis  uberiorem  temporum  calculationem  praeoccupans 
usurpabit. 

D.  Jam  nunc  exemplorum  formulas  ad  pyrrhichiuni 
pedem  pertinentes  inhianter  satago  audire,  et  praesertim 
ex  principalibus  orationum  partibus,  id  est  nominis  et  verbi 
regula  congestas. — M.  Haec  sunt  nomina  quae  multiformi 
quinque  declinationum  radice  vulgo  pullulasse  noscuntur, 
ut  Deus,  decus,  pius,  genus,  pecus,  bonus,  modus,  domus, 
lupus,  lepus,  latus,  chorus,  crocus,  torus,  thronus,  dolus, 
nemus,  novus,  scelus,  opus,  locus,  equus,  cibus,  reus, 
comes,  Ceres,  seges,  acus,  manus.  Malus,  si  nequam  sig- 
nificare  videbitur,  ex  duobus  brevibus  constat,  et  erit 
pyrrhichius :  ut  est  etiam : 

Ille  malus  Calabris  errans  in  saltibus  anguis. 
et  in  Bucolicis : 

ut  ne  malus  abstulit  error ! 
Ast  vero  si  malus  navis  fuerit,  cui  antennarum  carbasa  et 
rudentes  adnectuntur,  ad  trochsei  regulam  redigitur,  ex 
longa  et  brevi:  ut  Virgilius  libro  V.  ^Eneidos: 

Queis  (inquit)  innexa  pedem  malo  pendebat  ab  alto. 
Necnon  etiam  malus,  si  arbor  fructifera  fuerit,  quse  me- 
larius  vocatur,  genere  foaminino,  ad  trochaeum  pertinebit ; 
ut  in  Georgicis: 

Et  steriles  platani  malos  gessere  valentes, 
T  2 

Apis,  lapis,  avis,  navis,  canis,  famis,  sitis,  chelys,  chlamys, 
eutis,  polus,  globus,  homo,  leo,  caro,  Maro,  ovis,  scrobis. 
Similiter  et  in  r  literam  praedictus  pes  terminatur,  sed  non 
una  eademque  declinatione  generatus,  ut  pater,  puer,  piper, 
niger,  siler,  socer,  gener,  aper,  caper,  tener,  miser,  celer, 
iter,  scaber,  sacer,  ruber,  amor,  glomer,  jubar,  cruor,  honor, 
sator,  soror,  labor.  Quod  si  verbum  fuerit  deponens,  la 
producitur,  ut: 

Labitur  invalidae  deformis  gloria  flammae. 
jecur,  ebur,  ager,  timor.    Liquor,  si  nomen  tertice  fuerit 
declinationis,  pyrrhichius  est,  ut  Arator: 

....  de  rore  dapes,  de  caute  liquores. 
et  infra : 

Aereusque  liquor  solidis  induruit  escis. 
Nam  si  liquor  verbum  fuerit  tertiae  conjugationis  vel  tertii 
ordinis,  ut  Valerio  Grammatico  vocare  libuit,  trochaeus;  ut 
Virgilius  in  Georgicis : 

 canis  cum  montibus  humor 

Liquitur  et  Zephyro  putris  se  gleba  resolvit. 
rosa,  faba,  aqua,  mora,  rota,  coma,  via,  toga,  gula,  schola. 
Plaga,  si  climata  cardinalia  designat,  pyrrhichius  est;  ut 
Ambrosius  Mediolanensis  Pontifex  hexametro  deprompsit 
dicens : 

Dumque  colorati  rutilat  plaga  coerula  mundi. 
Et  Sedulius : 

Quatuor  inde  plagas  quadrati  colligit  orbis. 
Si  vero  plaga  ultrix  vindicta  fuerit,  ad  trochaicam  regu- 
lam  redigitur,  ut  praedictus  vates  evangelici  metri  vaticinio 
refert: 

Qui  tegit,  et  plagam  trepidat  nudare  medenti. 
Notandum  quoque,  nomina  monosyllaba  quaedam  esse  quae 
in  obliquis  casibus,  id  est  genitivo  et  ablativo,  pyrrhichium 
gignunt,  ut  crux  crucis,  nux  nucis,  grex  gregis,  pes  pedis, 
lar  laris,  sal  salis,  mas  maris,  nix  nivis,  nex  necis,  pix 
picis,  prex  precis,  grus  gruis,  trabs  trabis,  bos  bovis,  dux 
ducis,  trux  trucis. 

D.  Expositae  sunt  igitur  strictim  summatimque  nomi- 
num  regulae,  quae  primi  sedis  legibus  suffragantur. — M. 

Verba  quoque  tam  primae  conjugationis  quam  tertise  cor- 
reptae  pari  conditione  concurrunt,  ut  voco,  veto,  levo,  seco, 
neco,  puto,  cavo,  lito,  voro,  nego,  amo,  frico,  plico,  dico 
dicas  dicat,  correpta  penultima ;  ut  poeta : 

Virgo  Maria  tibi  Sixtus  nova  templa  dicavi 
quod  est  primae  conjugationis.    Ast  vero  dico  dicis  dicit 
tertiae,  ubi  penultima  producitur: 

Dicitis  agricolis  nautisque  venire  fragosam. 

Paro,  aro,  crepo,  sono,  tono,  novo,  cibo,  cubo,  ligo,  mico, 
creo,  meo,  beo,  rigo,  lito,  labo,  loco,  rogo,  jugo,  fugo,  labo, 
nam  differt  a  labo  quod  est  nuto,  et  lavo  activum  est,  labo 
neutrum,  roto,  pio,  hio,  cujus  frequentativum  vel  iterativum 
est  hieto  hietas  hietat ;  et  inchoativum  hisco  hiscis  hiscit ; 
domo,  nato,  gravo,  probo,  jugo,  gelo,  unde  est  congelasco, 
volo  :  volo  tam  volantis  quam  volentis  personam  demon- 
strans,  ad  pyrrhichium  pertinere  declaratur;  ut: 
volitans  per  tempora  mundus. 

Item: 

et  plura  volentem 
Dicere  deseruit. 

Capo,  cado,  fremo,  gemo,  fero,  gero,  tero,  sero,  sino,  ago, 
meto,  peto,  tego,  colo,  bibo,  rego,  lego,  traho,  fio,  scio, 
unde  exscire.  Vomo,  pluo,  spuo,  et  monuo,  juvo,  meo, 
creo,  beo,  queo,  fluo,  luo,  ruo,  strio,  loquor,  precor,  sequor, 
queror,  reor,  fruor,  moror.  Verba  similia  defectiva  in 
hanc  regulam  copulantur,  ut  libet,  placet,  piget,  pudet, 
juvat,  decet,  liquet,  licet. 

D.  Ergo  prsedicta  verba  confusse  conjugationis,  quae  in 
o  literam  terminantur,  semper  ad  pyrrhichium  pertinebunt? 
— M.  Quoties  finalis  syllaba  corripitur,  procul  dubio  pyr- 
rhichius  generatur;  ut: 

Malo  manere  niger :  minus  ultima  fata  verebor. 

Ut: 

Nec  gero  magna  simul,  sed  congero  multa  vicissim. 
Et  iterura : 

Nolo  sepulcra  pati,  scio  me  submergere  terrae. 
Si  vero  eadem  syllaba  producitur,  iambus  certissime  pro- 
creatur ;  ut  Virgilius : 

Ascraeumque  cano  Romana  per  oppida  carmen. 

scanditur  enim,  Ascrae.  umque  ca.  no  Ro.  mana  per. 
oppida.  carmen. 

D.  Potestne  pyrrhichius  aut  iambus  hexametro  heroico 
inseri,  dum  exempla  hexametris  versibus  protulisti  ? — 
M.  Si  prsedicta  conjugationum  verba  siue  contextu  partium 
orationis,  et  absque  metrorum  versificatione  proferuntur, 
pyrrhichii  aut  iambi  regulis  mancipantur.  Quod  si  in  dac- 
tylico  carmine  scandendi  ratio  et  caesurarum  divisio  per 
cola  et  commata  sequestrare  compulerit,  spondaei  duntaxat 
aut  dactyli  legibus  subjungantur,  quod  millenis  exemplorum 
formulis  sine  imposturse  et  falsitatis  frivolo  prolatis  facillime 
comprobari  potest. 

D.  Tam  multiplex  nominum  et  verborum  congestio, 
quae  ad  Pyrrhichium  pertinere  dignoscitur,  quo  accentu 
vel  prosodia  pronunciatur  ? — M.  In  dissyllabis  ubi  ambae 
breves  fuerint,  penultima  cum  acuto  accentu  profertur. 

EXPLICIT  DE  PYRRHICHIO. 

Incipit  de  spondceo. 
D.  Nunc  spondaei  regulas  ex  diversis  orationum  parti- 
bus  exempli  gratia  congestas  promitto. — M.  Haec  sunt 
secundi  pedis  exempla  a  nominibus  venientia;  ut  felix, 
pernix,  perdex,  index,  inlex,  cortex,  remex,  cornix,  bom- 
bix,  cervix,  audax,  forfex,  forceps,  anceps,  auceps,  prin- 
ceps,  praeceps,  virtus,  tellus,  aetas,  aestas,  pumex,  judex, 
rumex,  vertex,  caudex,  codex,  mordax,  fornax,  fallax, 
pollex,  murex,  ilex,  carex,  id  est  herba  asperrima;  ut 
Virgilius : 

.  .  .  .  et  carice  pastus  acuta ; 
nam  carica  fructus  de  ficulnea  nuncupatur,  unde  massas 
caricarum  conficiunt  de  recentibus  ficis.  Unde  inconve- 
nienter  a  quibusdam  famosus  ille  eremita  Syrorum  et 
Saracenorum  confinio  strictis  parsimoniae  legibus  vitam 
solitariam  degens,  exhausta  membrorum  vitalia  et  marcida 
praecordiorum  ilia  quinque  caricibus  contra  rerum  naturam 
sustentasse  et  aluisse  describitur:  cum  humanae  sit  naturse 
caricis  quae  post  grossos  maturescunt  nutriri,  brutorum 
vero  bobulorum  et  tragelaphorum  simulque  ibicum  carici- 

bus  educari  et  vesci.  Simplex,  duplex,  triplex,  vervex, 
fornix,  radix,  matrix,  lodix,  victrix,  natrix,  vivax,  verax, 
pellax,  edax,  radix,  mendax,  imbrex,  quse  ab  arcendis 
imbribus  dicitur,  auspex  id  est  qui  avium  auguria  intendit, 
auceps  vero  qui  aucupium  exercet,  complex,  duplex, 
triplex,  elix;  elices  dicuntur  sulci  majores  ad  siccandos 
agros  ducti;  celox,  atrox,  Pollux,  conjux,  quod  nomen  in 
nominativo  et  vocativo  cum  additamento  n  literse  libro  VI. 
de  nomine  recolo  disseruisse,  licet  in  obliquis  casibus 
penitus  deficiat.  Veniunt  etiam  a  monosyllabis  cum  in 
nominativo  et  accusativo  plurali  flectuntur,  ut  flos  flores, 
mos  mores,  ros  rores,  pons  pontes,  fons  fontes,  rex  reges, 
lex  leges,  lanx  lances,  glans  glandes,  plus  plures,  mus 
mures,  cors  cortes,  cos  cotes,  sors  sortes,  dos  dotes,  ars 
artes,  pars  partes,  calx  calces,  merx  merces,  sol  soles, 
cum  ad  dies  pertinebit,  ut: 

Quadraginta  illi  fuerunt  ex  ordine  soles : 
vox  voces,  nox  noctes,  lis  lites,  dis  dites,  glis  glires,  puls 
pultes. 

D.  Da  conjugationum  exempla. — M.  Prima  et  secunda 
conjugatio.  In  secunda  persona  et  tertia  plura  concor- 
dant,  ut  libo  libas  libant,  sedo  sedas  sedant,  sudo  sudas 
sudant.  Item  caneo  canes  canent,  polleo  polles  pollent, 
frondeo  frondes  frondent.  In  quarta  autem  conjugatione, 
secunda  tantum  persona,  ut  hinnio  hinnis,  tinnio  tinnis, 
grunnio  grunnis,  grundio  grundis,  trinnio  trinnis,  grincio 
grincis.  Sunt  etiam  verba  secundse  conjugationis,  quae 
indicativo  modo  tempore  prseterito  perfecto,  prima  persona 
sponclaeum  gignunt.  Similiter  et  imperativo  modo  tem- 
pore  praesenti  secunda  persona  numero  singulari,  ut  jubeo 
jussi  jube,  fulgeo  fulsi  fulge,  rideo  risi  ride,  mulgeo  mulsi 
mulge.  Sunt  alia  ejusdem  conjugationis  quse  in  praeterito 
perfecto  concordant,  sed  imperativo  praedicta  persona 
iambum  non  spondaeum  eliciunt,  ut  faveo  favi  fave,  ut : 

Christe,  fave  votis. 
moveo   movi   move,   maneo  mansi   mane,   paveo  pavi 
pave,  ut : 

Eliam  corvi  quondam  pavere  ministri. 

Et  longe  inferius: 

agmen  pavit  inorme. 
Sedeo  sedi  sede,  video  vidi  vide,  et  csetera  similia.  A 
tertia  quoque  eonjugatione  cum  in  prseteritum  perfectum 
prima  persona  vergit,  spondseus  figuratur,  ut  scribo  scrrpsi, 
scalpo  scalpsi,  sculpo  sculpsi,  repo  repsi,  mergo  mersi, 
serpo  serpsi,  cudo  cudi,  rumpo  rupi,  cedo  cessi, 
sepio  sepsi,  plaudo  plausi,  farcio  farsi,  haurio  hausi, 
sarcio  sarsi,  flecto  flexi,  rego  rexi,  veho  vexi,  flgo  fixi, 
vivo  vixi,  meio  minxi,  tingo  tinxi,  cingo  cinxi,  sugo  suxi> 
uro  ussi,  trudo  trusi,  coquo  coxi,  duco  duxi.  Sumuntur 
etiam  ejusdem  pedis  exempla  ab  adverbio  qualitatis  et 
quantitatis,  ut  sancte,  caste,  docte,  care,  late,  longe.  Si 
autem  hsec  nomina  fuerint  vocativi  casus,  ad  trochseum 
rediguntur,  non  ad  spondseum.  Plurima  quoque  parti- 
cipia  tempore  prsesenti  spondaei  legibus  non  refragantur 
sed  suffragantur,  ut  dicens,  ducens,  vivens,  turgens,  tru- 
dens,  sternens,  stertens,  scandens. 

D.  Partes  orationum  quse  spondseo  subduntur  quo  ac- 
centu  proferendse  sunt  ? — M.  Omnes  quidem  tam  positione 
quam  natura  longse  regulariter  acuuntur. 

Incipit  de  lambo. 

D.  lambici  pedis  exempla  primitus  a  nomine  venientia 
congerere  non  pigeat. — M.  Nomina,  quse  iambicis  legibus 
concurrunt,  hsec  esse  noscunttir,  ut  silex,  senex,  calix, 
calex,  apex,  latex,  tenax,  rapax,  fugax,  sagax,  procax, 
minax,  edax,  emax,  varix  unde  varicosus  dicitur  qui 
varicibus  id  est  tortuosis  venarum  amfractibus  in  poplite 
et  suris  pulparum  deformatur ;  tiilex,  triplex,  salex,  culex, 
ut  Virgilium  distichon  fecisse  commentaria  declarant : 
Parve  culex  pecudum  custos  tibi  tale  merenti 
Funeris  officium  vitse  pro  munere  reddit. 

Scanditur  ita :  parve  cu .  lex  pecu .  dum  cus .  tos  pro .  munere 
reddit ;  et  hic  versus  Bucolicus  vocatur;  ferox,  ferax, 
sequax,  loquax,  procax,  parens,  frequens,  recens,  cliens, 
fides,  dies,  salus :  palus  paludis  si  tertise  declinationis 
fuerit,  ad  iambum  pertinere  haud  dubium  est.  Ut  Vir- 
gilius  Hbro  VI : 

gemuit  sub  pondere  cymba 
Sutilis,  et  multam  accepit  rimosa  paludem. 

Ast  vero,  si  secunda  declinatione  genitivus  in  i  termina- 
bitur,  trochaicis  legibus  rite  mancipabitur,  ut  ille  versi- 
ficus  septimo  divinae  legis  libro  de  pellice  fraudulenta 
Samsonis,  quae  subdola  pellicatus  persuasione  synagogae 
typum  prsetulit,  eleganter  cecinisse  memoratur  dicens : 
Suspensa  nectit  dextra  palisque  reflectens 

et  infra 

ExiKens  (inquit)  rejicit  palos  crinemque  renodat. 
Quaedam  etiam  verba  tam  primae  quam  secundae  conju- 
gationis  iambo  conveniunt  in  secunda  persona  numero 
singulari,  indicativo  et  imperativo  modo,  ut  amas  ama, 
putas  puta,  paras  para,  aras  ara,  secas  seca,  necas  neca, 
vocas  voca,  locas  loca.  Item  de  secunda  conjugatione 
tantundem  reperiuntur,  ut  doces  doce,  moves  move,  viges 
vige,  riges  rige,  pates  pate,  unde  inchoativa  forma  patesce, 
tenes  tene,  times  time,  cares  care,  caves  cave,  studes  stude, 
manes  mane,  lates  late.  Sed  accepta  loquelari  positione 
a  corrumpitur,  ut  lateo  lates  latet,  delitesco  delitescis 
delitescit,  et  prseterito  perfecto  delituit  non  delatuit  dici- 
mus  :  ut  poeta : 

sol  nube  coruscus 

Delituit. 

A  tertia  quoque  conjugatione  infinitivo  modo  tempore 
prsesenti  tam  verbi  passivi  quam  deponentis  iambum  for- 
mari  censeo,  ut  geri,  teri,  seri,  tegi,  legi,  regi,  trahi,  vehi, 
mori.  A  praedictis  quoque  monosyllabis,  quas  in  Pyr- 
rhichio  explanandarum  rerum  gratia  prsetulimus,  cum  da- 
tivo  singulari  aut  nominativo  plurali  declinantur,  iambicos 
pedes  derivari  certissima  metrorum  ratio  declarat,  ut  crux 
cruci  cruces,  adstipulante  Prospero  : 

Nec  crucis  asperitas  potuit  terrere  vulentem. 
Fax  faci  faces,  trux  truci  truces,  nux  nuci  nuces,  dux 
duci  duces.  Sic  grnes,  sues  et  caetera  similia.  Sumuntur 
etiam  iambici  pedes  a  participiis  illorum  dumtaxat  ver- 
borum  quae  in  Pyrrhichio  superius  digessimus,  ut  rigans, 
litans ;  sicut  poeta  probat  : 

stellisque  litant  quae  luce  fugantur. 
Scanditur  lisque  li.  dactylus ;  secans,  necans,  negans,  vo- 
rans,  volans,  curvans,  lavans,  ligans,  micans.  Veniunt 
nihilominus  a  secunda  conjugatione,  quando  tribrachys 
in  iambum  transmutatur,  id  est  cum  significationes  verbi 
activi  et  neutralis  in  participia  prsesentis  temporis  conver- 
tuntur,  doceo  docens,  careo  carens,  rigeo  rigens,  faveo 
favens,  sileo  silens,  caleo  calens,  rubeo  rubens.  Ut  Ju- 
vencus : 

Si  ruber  astrifero  procedit  vesper  Olympo. 
Et  Virgilius : 

.  .  .  vento  semper  rubet  aurea  Phoebe. 
Nec  a  tertia  conjugatione  correpta  participia  venientia 
iambum  gigni  arbitror :  a  quarta  autem  nusquam  reperi 
ut  puta  gero  gerens,  gemo  geraens,  tero  terens,  sero  serens, 
ruo  ruens,  struo  struens,  alo  alens,  colo  colens,  emo  emens, 
lego  legens,  premo  premens,  cano  canens.  Omnia  igitur 
nomina  seu  verba  vel  participia  praedicta  ad  iambum  per- 
tinentia  acuto  accentu  pronunciari  legitima  grammaticorum 
suadet  regula. 

De  trochceo. 

D.  Da  exempla  ad  trochaicam  legem  competentia. — 
M.  Nomina  primitus  quae  trochseo  congruere  videntur, 
haec  sunt,  almus,  sanctus,  nympha,  lympha,  abba,  offa, 
occa,  sapa,  id  est  defructum,  ostrum,  rostrum,  rastrum, 
sceptrum,  scalprum  a  quo  diminutive  scalpellum,  labrum 
unde  labellum,  bulla,  bucca,  gibbus,  gippus,  burrus,  barrus, 
floccus,  soccus,  muscus,  luscus,  fuscus,  tuscus.  Verum 
haec  sufnciant  de  positione  longis,  quae  passim  in  publico 
et  in  propatulo  sita  a  metricis  facillime  deprehenduntur. 
Nunc  illa  quae  naturaliter  productione  gaudent,  et  quae 
poetica  exemplorum  adstipulatione  plurimum  indigent 
breviter  adnectam,  ut  musa,  meta,  seta,  creta,  theta,  feta, 
spina,  Roma,  ruma,  rima,  lima,  bruma,  fama,  mirus,  dirus, 
funus,  munus,  fumus,  prunus,  pirus,  pinus,  taxus,  malus, 
flavus,  canus,  sanus,  fatus,  nanus  id  est  pumilio,  crinis, 
finis,  funis,  clunis,  unde  clunaculum  dicitur.    Sic  Julius 

Solinus  in  collecta  rerum  memorabilium :  Et  lassorum 
(inquit)  capita  clunibus  per  vices  sustinent.  Nudus,  udus, 
ludus,  mutus,  nutus,  tutus,  fotus,  lotus,  totus,  motus,  notus, 
nodus,  nisus,  risus,  visus,  fretus,  spretus,  cretus,  fulmen, 
famen,  flamen  id  est  sacerdos  delubri,  numen,  lumen, 
rumen,  plemen,  limen,  crimen,  vimen,  gramen,  stamen. 
Unde  Lucanus  de  Orpheo  : 

Nunc  (inquit)  plenas  posuere  colos  et  stamina  Parcse 

Multaque  delatis  hseserunt  ssecula  filis. 
A  pronominibus  quoque  trochaici  pedes  formantur  posi- 
tione  longis,  ut  ille,  iste,  ipse,  noster,  vester,  quisquam, 
quisnam,  isdem.  Verriunt  et  a  verborum  significatio- 
nibus,  quae  positionum  legibus  producuntur,  ut  prendo, 
scando,  necto,  pecto,  cerno,  pingo,  ningo,  mingo,  fingo, 
pinso,  hisco,  quasso,  lasso,  laxo,  taxo,  faxo  quod  ano- 
malum  est,  sperno,  texo,  vexo,  mando,  pando,  linquo, 
vinco,  subdo,  abdo,  condo,  pango,  cingo,  tingo,  pungo 
quod  pupugi  prseterito  dicitur. 

D.  Quae  sunt  verba,  quae  naturae  regulis  produci  ma- 
jorum  auctoritas  decrevit  ?—  M.  Absque  scrupulorum  ob- 
staculo  haec  esse  creduntur,  rado,  fumo,  dico,  duco,  giro, 
promo,  prodo,  cudo,  lego  legas,  at  vero  lego  legis  corri- 
pitur,  subdo,  sedo,  udo,  cogo,  dedo,  trado.  Ut  in 
Georgicis : 

Truditur  e  sicco  radix  oleagina  ligno; 
credo,  nolo,  malo,  ut : 

Malo  manere  niger,  minus  ultima  fata  verebor. 

pono,  laudo,  lsedo,  oro,  clamo,  duro,  edo,  fido,  libo,  privo, 
vivo,  quaero  quaesivi,  nam  queror  qusestus  sum  pyrrhichius 
est,  ludo,  sumo,  suo,  plaudo,  demo,  dego.  Huic  regulae 
concordant  etiam  passiva  communia  et  deponentia  tam 
positione  quam  natura  longa,  ut  promor,  prodor,  scrutor, 
vador,  praedor,  laetor,  Bacchor,  nascor,  rutor,  tutor,  venor, 
fungor.    Nitor,  si  verbum  deponens  est,  trochaeus  erit,  ut ; 

....  aliquos  nitor  contingere  ramos ; 
et  infra : 

Nititur  aversi  vel  filum  tangere  Christi. 

Quod  si  nitor  nomen  fuerit,  pyrrhichius  erit;  ut  idem  poeta: 

Quis  fuit  ille  nitor  Marise? 
Et  Virgilius  libro,  qui  paedagogus  prsetitulatur : 

Reddetur  titulus  purpureusque  nitor. 
Sed  hic  versus  non  ita  scandendus  est,  ut  heroicus  quia 
colophon  in  medio  et  fine  retinetur,  labor,  liquor,  vescor, 
causor,  tristor,  testor,  mercor,  rimor,  piscor,  metor,  grator, 
ringor,  miror,  frustror,  grassor.  Participia  similiter  prae- 
teriti  temporis  interdum  trochaico  pedi  congruunt,  ut 
dictus,  lectus,  captus,  raptus,  scriptus,  tensus,  mersus, 
flexus,  vexus,  nexus.  Nam  praesentia  et  futura  significa- 
tionum  participia  ad  trochseum  pertinentia,  ni  fallor,  non 
reperi. 

D.  Trochaici  pedes  quo  tenore  quibusve  accentibus  pro- 
nunciandi  sunt?  seu  arsis  et  thesis  qua  divisionum  formula 
dirimuntur,  et  quibus  temporum  lancibus  trutinantur? — 
M.  Si  trochaeus  extiterit,  acuto  accentu  profertur,  ut  lappa, 
mappa,  napta,  cirrus,  birrus,  burrus,  barrus,  poples,  cespes. 
Si  vero  natura  litera  producitur,  circumflexo  accentu  pro- 
nunciari  lex  metrica  sanxit.  Arsis  vero  recipit  tempora 
duo,  et  thesis  unum,  ut  fanum,  frenum,  granum,  bubo, 
bufo,  tufus,  tubus,  limes,  stipes,  remes. 

De  tribracho. 

D.  Expositis  dissyllaborum  pedum  regulis,  jam  nunc 
pedester  deposcit,  ut  trisyllabos  pedes  juxta  pollicitationem 
prologi  patefacias. — M.  Hi  sunt  tribrachi  ex  tribus  brevibus 
Graece  sic  nuncupati,  primse  declinationis,  anima,  aquila, 
pedica,  palea,  tonina,  macuia,  famula,  patera,  hedera,  ulula, 
galea,  lacryma,  Asia,  Libya.  Item  de  secunda  declinatione 
tam  masculina  quam  neutralia  nomina  ad  tribrachum  per- 
tinentia,  dominus,  radius,  catulus,  capulus,  querulus, 
licinus,  puteus,  pavidus,  patulus,  Zephyrus,  socius,  medius, 
medicus,  numerus,  rutilus,  placidus,  titulus,  loculus,  mo- 
dulus,  modicus,  bibulus,  gerulus,  gemitus,  fremitus,  hu- 
merus,  platanus,  tumidus,  thalamus,  fluvius,  uterus,  oculus, 
cumulus,  solidus,  stolidus,  stupidus,  rigidus,  calidus,  vali- 
dus,  varius,  monitus,  sonitus,  gelidus,  trepidus,  timidus, 

laqueus,  tremulus,  vetulus,  olidus,  cuneus,  pelagus,  geminus, 
cupidus,  nitidus,  digitus.  Item  neutra  ejusdem  declina- 
tionis  ejusdemque  pedis,  ut  meritum,  pretium,  gremium, 
stabulum,  studium,  barathrum,  proprium,  lolium,  jugulum, 
jaculum,  spolium,  bivium,  trivium,  spatium,  corium,  vitium, 
speculum.  Sic  tertise  quoque  facilis,  gracilis,  viridis,  faci- 
nus,  tenuis. 

Verba  similiter  ex  triplici  conjugatione  deducta  tribracho 
conveniunt.  Aprima  haec  sunt:  ut  numero,  rogito,  maculo, 
propero,  dubito,  habito,  vacuo,  temero,  ululo,  socio,  gemino, 
saturo,  satio,  tolero,  tenuo,  onero,  brevio,  resero,  violo, 
revoco,  timeo,  cumulo,  glomero,  radio,  rutilo,  titulo, 
titubo,  solido,  vario,  trepido,  jugulo,  spolio,  vitio,  numero, 
rogito,  maculo,  propero,  memoro,  vigilo,  supero,  educo 
quod  est  nutrio,  remeo,  stimulo,  similo,  simulo,  lapido, 
crepito,  volito,  crucio,  itero,  glacio,  macero,  lacero,  lanio, 
genero,  agito.  Item  de  secunda  conjugatione,  jubeo,  doceo, 
soleo,  studeo,  stupeo,  video,  rigeo,  tepeo,  noceo,  tabeo, 
rubeo,  taceo,  habeo,  vigeo,  egeo,  caleo,  doleo,  oleo,  ut 
poeta: 

....  atque  olido  consuetum  vivere  coeno. 
Careo,  jaceo,  caveo,  maneo,  tumeo,  teneo,  valeo,  niteo,  lateo, 
pateo,  cieo,  voveo,  vireo,  moneo,  paveo,  foveo,  moveo, 
Item  de  tertia :  fodio,  quatio,  redimo,  venio,  facio,  rapio, 
capio,  fugio,  cupio,  metuo,  tribuo,  statuo,  polio,  jacio,  ferio, 
nequeo.  Item  verba  passiva,  communia,  et  deponentia, 
quse  finali  r  litera  in  prima  persona  terminantur,  tribracho 
conveniunt,  numeror,  temeror,  operor,  imitor,  veneror, 
dominor,  modulor,  famulor,  jaculor,  stabulor,  comitor,  sti- 
pulor,  medicor,  et  medeor  tam  primse  quam  secundae  con- 
jugationis  poetse  declarant.    Sedulius  : 

Nec  tibi  parva  salus,  Domino  medicante,  Maria. 
Item  Prosper : 

Inque  putres  fibras  descendat  cura  medentis. 
Populor,  jaculor,  epulor,  comitor,  spatior,  speculor,  mo- 
deror,  medicor,  mereor,  fateor,  vereor,  tueor,  gradior,  patior, 
potior,  morior.    A  pronominibus  vero  vel  participiis  cujus- 

libet  temporis  tribrachum  haud  unquam  derivatum  remi- 
niscor,  quamvis  in  caeteris  orationum  partibus  crebro 
poematibus  insertum  recorder,  ut  igitur,  et  quoniam, 
etenim,  et  his  similia. 

D.  Praedicta  sermonum  exempla  quo  accentu  proferun- 
tur? — M.  Omnia  propemodum  acuuntur;  et  quia  ante- 
penultima  accentu  notatur,  idcirco  ut  arbitror  duo  tempora 
in  tribracho  ad  arsin  et  unum  acl  thesin  pertinebunt. 
De  Molosso. 

D.  Da  rationem  nominum  et  verborum  ad  molossum 
pedem  pertinentem. — M.  Nomina  primitus  strictim  et  sum- 
matim  digerere  nitor,  tam  singulari  quam  plurali  numero 
congesto,  ut  majestas,  libertas,  tempestas,  paupertas, 
ubertas,  sermones,  mangones,  lenones,  praedones,  mus- 
mones,  caupones,  perones,  sutores,  praecones,  lurcones, 
doctores,  lectores,  tortores,  crabrones,  rumores.  Ut 
Prosper : 

Non  faciles  pateant  seevis  rumoribus  aures. 
Romani,  humani,  divini,  formosi,  frontosi,  setosi,  muscosi, 
dumosi,  obscceni,  cancelli,  rostrati,  nervosi,  herbosi,  hirsuti, 
rugosi.  Nascitur  etiam  molossus  a  verborum  generibus 
tempore  prseterito  perfecto,  ut  dixisti,  vexisti,  promsisti, 
sepsisti,  repsisti,  scalpsisti,  sculpsisti,  serpsisti,  et  csetera. 
A  participiis  quoque  tam  prsesentis  temporis  quam  futuri 
oriri  molossus  dignoscitur,  ut  dicentes  dicturi,  viventes 
victuri,  mergentes  mersuri,  scindentes  scissuri,  prandentes 
pransuri,  pingentes  picturi,  tondentes  tonsuri.  Hic  ergo 
pes  duplam  divisionis  normam  partitur,  et  acuto  accentu 
pronunciatur,  et  quia  penultima  acuitur,  arsin  habere  reor 
tempora  et  thesin  quatuor. 

De  Anapcesto. 
D.  Quge  sunt  exempla  anapsesticis  regulis  mancipata  ac 
subjecta? — M.  Haec  sunt  nomina  anapaesto  suffragantia  et 
concordi  ratione  respondentia,  utpote  deitas,  pietas,  bonitas, 
novitas,  brevitas,  levitas,  gravitas,  probitas,  feritas,  species, 
sanies,  macies,  glacies,  rabies,  scabies,  series,  facies,  acies, 
et  reliqua  similia.    Verum  haec  paucula  exemplis  anapae- 

sticis  congruentia  sufficiant :  quia  de  praedictis  nominibus, 
quae  in  tribracho  congessimus,  anapaestus  legitime  gene- 
ratur,  tam  genitivo,  dativo,  et  ablativo  singulari  quam 
nominativo,  accusativo,  vocativo,  et  ablativo  plurali,  si 
masculina  seu  foeminina  fuerint  primae  et  secundae  declina- 
tionis,  ut  anima,  aquila,  pedica,  hedera :  item  dominus, 
radius,  catulus.  Neutralia  autem  illa  in  singuiari  quidem 
numero  per  eosdem  casus  anapaesto  concordant,  sed  in 
plurali  exceptis  dativo  et  ablativo  discordant.  At  vero 
quarta  declinatio  casibus  discrepat,  ut  sonitus,  fremitus, 
gemitus,  rugitus,  reditus,  mditus.  Verba  autem  tam  primae 
conjugationis  quam  tertiae,  quae  in  tribracho  proposuimus, 
quando  ad  signiflcationes  participiorum  rediguntur  solu- 
tione  ultimae  syllabae  in  ans  aut  in  ens,  anapaesti  legibus 
rite  famulabuntur,  ut  numerans,  rogitans,  maculans,  pro- 
perans,  dubitans.    Haec  vero  de  tertia  :  veniens,  ut : 

pulcro  veniens  in  corpore  virtus : 
faciens,  rapiens,  capiens,  fugiens,  metuens;  ut  in  Georgicis: 

Hoc  metuens  coeli  menses  et  sidera  serva. 
Porro  verba  secundae  conjugationis,  quae  in  tribracho  prae- 
diximus  participiorum  significationibus  subnexa,  nequa- 
quam  anapaesto,  sed  iambo  mancipari  censeo,  quando- 
quidem  statu  trisyllaborum  pedum  amisso  ad  regulam 
disyllaborum  rediguntur,  ut  jubeo  jubens,  doceo  docens, 
caleo  calens,  madeo  madsns,  oleo  olens. 

D.  Anapaestus  qua  divisionis  formula  partitur  et  quo 
accentu  profertur  ? — M.  Eidem  anapaesto  aequa  divisio 
competit,  quia  totidem  tempora  arsis  sibi  usurpat,  quot  in 
thesi  continentur.  Acutus  vero  accentus  in  antepenultima 
ponendus  est,  dum  penultima  naturaliter  corripitur. 
De  Dactylo. 

D.  Dactylus  unde  vocabulum  nominis  proprietate  sortitus 
est? — M.  Auctoritas  Graecae  interpretationis  dactylum 
digitum  nuucupavit,  qui  tribus  articulis  formatur,  sic  isdem 
pes  ternis  syllabis  continetur. 

D.  Dicito  dactylici  pedis  exempla  ad  eundem  regu- 
lariter  congruentia. — M.  Nomina  primitus  breviter  ponenda 

sunt,  ut  fibula,  fabula,  alea;  unde  aliter,  calculus,  et 
tesseris  ludens  per  aleam.  Area,  ardea,  simia,  vernula, 
garrula,  tippula,  tessera,  fistula,  castula,  calculus,  luridus, 
squalidus,  horridus,  frigidus,  humidus,  aridus,  carbasus, 
Caucasus,  Maenalus,  frivolus,  cernuus,  culleus,  cserulus, 
annulus ;  ut  illud  epithalamii : 

Annulus  e  digitis  tollatur  mollibus  asper. 
Quaedam  ex  his  principalia  sunt,  et  primae  positionis,  ut 
Allia,  tessera,  Caucasus.     Quaedam  epitheta,  quae  no- 
minibus  copulantur,  ut  garrulus,  squalidus,  luridus.  Item 
populus,  si  ad  arborem  pertinet,  dactylus  est,  ut : 

Populus  Alcidse  gratissima,  vitis  Iaccho. 
Et  quarto  libro  Georgicorum : 

Qualis  populea  moerens  Philomela  sub  umbra. 
Si  populus  plebs  est,  tribrachys  erit,  ut: 

Mores  et  studia  et  populos  et  prselia  dicam. 
Item  neutra,  ut  vinculum,  simpulum,  serpulum,  symbolum, 
cymbalum,  tympanum,  sarculum,  nabulum,  lilium,  spi- 
culum,  crustulum,  Tusculum,  plusculum,  clanculum, 
ferculum,  succinum.  Unde  Junius  Juvenalis  Satyricus 
libro  tertio : 

En  cui  tu  viridem  umbellam,  cui  succina  mittis. 
De  quo  Plinius  Secundus  physicas  rerum  historias  sagaciter 
explanans  libro  trigesimo  sic  ait :  Transpadanorum  agre- 
stibus  fceminis  monilium  vice  succina  gestantibus.  Et 
infra  Succinis  (inquit)  inficiuntur,  cseterum  attritu  digitorum 
accepta  anima  caloris  trahunt  in  se  paleas  ac  folia  arida, 
ut  magnes  fermm,  et  reliqua. 

Solet  etiam  dactylus  a  nominibus  figurae  compositae 
provenire,  quando  a  verborum  significationibus  gero  et 
sero  componuntur,  ut  setiger,  squamiger,  turriger,  naviger, 
fiammiger,  belliger,  floriger,  fumifer,  somnifer,  pinnifer, 
aliger,  ferriger,  furcifer,  fatifer,  corniger,  crinifer,  armiger, 
pomifer,  astrifer,  ostrifer,  umbrifer,  grandifer,  buxifer, 
spumifer,  lotifer,  lanifer,  ut : 

Lanigerse  pecudes  et  equorum  bellica  proles. 
D.  Quadrifaria   conjugationum   discrimina  possuntne 

dactylico  pedi  regalariter  congruere  ? — M.  Omnis  quidem 
conjugationum  quadripertita  qualitas  competenter  dactylo 
mancipatur,  ut  verbero,  strangulo,  postulo,  castigo,  mastico, 
bassio,  pastino,  milito,  exulo,  pectino,  navigo.  Ut: 

Gens  iniinica  mihi  Tyrrhenum  navigat  sequor. 
Commeo,  recreo,  remigo,  praeparo,  advolo,  computo,  dedico, 
confrico.    Virgilius : 

Et  pede  prosubigit  terram,  fricat  arbore  costas. 
D.  Da  secundae  conjugationis  exempla  quae  dactylo 
suppediteni. — M.  Mordeo,  torqueo,  haereo,  debeo,  misereo, 
arceo,  splendeo,  turgeo,  luceo,  algeo,  palleo,  urgeo,  censeo, 
horreo,  torpeo,  polleo,  torreo,  scuialeo,  floreo,  caneo.  Ut 
in  Georgicis: 

 et  glauca  canentia  fronde  salicta. 

Mulgeo,  luceo,  fulgeo,  rideo,  impleo,  repleo,  tondeo, 
spondeo,  teiTeo,  arceo. 

D.  Da  tertias  conjugationis  formulas. — M.  Haec  sunt  a 
tertia  conjugatione  verba  venientia,  ut  desero,  dissero, 
adsero,  insero,  consero,  degero,  ingero,  suggero,  aggero, 
adstruo,  destruo,  instruo.  alluo,  confluo,  induo,  exuo, 
imbuo,  diruo,  eruo,  obruo,  contero,  protero,  impeto,  com- 
peto,  ingemo,  perstrepo,  excolo.  describo,  dirigo,  conveho, 
adveho,  contraho,  retraho. 

D.  Da  quartae. — 2*1.  Fulcio,  farcio,  sarcio,  audio,  punio, 
mugio,  sopio,  sancio,  prurio,  garrio,  finio,  servio,  munio, 
exeo,  hinnio,  mollio,  sepio,  accio,  saevio,  ambio,  tinnio, 
bullio,  gestio,  nutrio,  vestio,  dormio,  condio,  haurio, 
yincio,  sentio.  Item  in  r  terminata,  criminor,  demoror, 
suspicor,  auspicor,  cornicor,  aeinulor,  arbitror,  prcelior, 
ordior,  osculor,  nundinor,  glorior,  gratulor,  muneror, 
molior,  machinor,  praestolor,  partior,  sortior,  largior,  blan- 
dior,  mentior.  Sic  passiva  sopior,  sepior,  fulcior,  accior, 
ambior,  et  reliqua.  Participia  dactylo  congruentia  uspiam 
reperire  nequiveram,  excepto  praeterito  tempore,  ut  deditus, 
editus,  traditus,  inditus,  additus.  Nam  tempus  participii 
praeteritum  triplicem  continet  regulam,  in  -tus  ut  scriptus, 
sopitus,  fultus,  accitus,  septus :  aut  in  -sus,  occisus,  visus, 

mersus,  tersus,  sparsus,  missus:  aut  in  -xus,  crucifixus, 
complexus,  adnexns.  Futura  vero  participia  qualibet  sig- 
nificatione  venientia,  si  penultima  naturaliter  producuntur, 
circumflexo  accentu  proferuntur,  ut  scripturus,  lecturus. 
Si  autem  positione  longa  fuerint,  acuuntur,  ut  audiendus, 
sarciendus ;  et  neutrum  dactylo  suffragabitur.  Nam  sequis 
divisionum  legibus  dirimuntur  arsis  et  thesis  tempore  bino 
et  bino. 

De  Amphibracho. 

D.  Quare  vocitatus  est  amphibrachys  ? — M.  Quod  ex 
utraque  parte  brevibus  ambiatur  syllabis,  sicut  amphita- 
pete  genus  vestimenti  utrinque  villosum  et  hirsutum  dici- 
tur,  et  amphitheatrum  ubi  altrinsecus  scenicorum  ludibria 
histrionumque  ridiculosa  commenta  exercentur,  et  praesi- 
dente  agonotheta  theatrales  pancratiariorum  pompae  in 
scamma  palsestrico  peraguntur.  Ergo  Scy,<p)  utrinque,  $%otyu$ 
brevis  interpretatum  dicitur. 

D.  Da  exempla  ad  amphibrachym  pertinentia. — M.  Hsec 
sunt  nomina  primge  declinationis,  eandem  pedis  regulam 
adstipulantia,  ut  corona,  carina,  lacerna,  acerva,  acerra, 
arena,  arista,  papilla,  mamilla,  capella,  catena,  popina, 
culina,  amurca,  tabella,  querela,  locusta,  marisca,  rubeta, 
pharetra,  camina,  sagitta,  loquela,  medulla,  medella,  taberna, 
caverna,  caterva,  latebra,  terebra.  Idem  masculina  :  came- 
lus,  caminus,  caninus,  egenus,  opimus,  alumnus,  eburnus, 
cothurnus,  togatus,  anhelus,  libellus,  amicus,  iniquus,  pro- 
pinquus,  profanus,  ocellus,  avitus,  subulcus,  bubulcus, 
cinaedus,  Quirinus,  tumultus,  tyrannus,  severus,  honestus, 
triumphus,  cachinnus,  capillus,  lapillus,  Latinus,  amarus, 
amcenus,  agellus,  asellus,  magister,  minister,  equester,  pe- 
dester,  sequester,  sinister.  Item  neutralia;  macellum, 
metallum,  cylindrura,  aratrum,  sacellum,  tropaeum,  talen- 
tum,  fritillum,  lupercal,  tribunal,  quadrantal,  minutal. 
Unde  Juvenalis  libro  XIV : 

hesternum  medio  servare  miitutal 

Septembri. 
canistrum. 

D.  Da  verborum  quoque  exempla  conjugationum  qua- 
litatibus  collecta,  quas  Graeci  synzygias  vocant :  congerere, 
quseso,  ne  pigeat. — M.  Saluto,  sagitto,  sagino,  ut  poeta, 

Non  parvam  sumo  saginam. 
Et  infra : 

Desuper  ex  alto  virides  expecta  saginas. 
Orosius  in  prosa  historica:  Informe  (inquit)  prodigium 
Graeciae  luminibus  saginabant ;  id  est  Creticum  Minotau- 
rum.  Sic  honoro,  coloro,  laboro,  adoro,  requiro,  anhelo, 
refuto,  corusco,  cachinno,  inesco,  inundo3  redundo,  capesso, 
lacesso,  quiesco,  cruento,  secundo,  propago,  recuso,  gelas- 
co,  recondo,  saburro.  Ut  Solinus  de  gruibus  ait ;  Subla- 
tisque  lapillulis  ad  moderatam  gravitatem  saburrantur. 
Virgilius : 

ssepe  lapillos 
Ut  cymbae  instabiles  fluctu  jactante  suburram 
Tollunt. 

Fatigo,  ut : 

noctemque  diemque  fatigant. 
Oritur  etiam  idem  pes  a  verbis  primae  conjugationis,  quae 
in  Pyrrhichio  jam  congessimus,  his  personis:  vocamus 
vocatis  vocabam  vocabat,  vetamus  vetatis  vetabam  vetabat, 
litamus  litatis  litabam  litabat.    Unde  Persius  Flaccus : 

admoveam  templis  et  farre  litabo. 
A  passivo  litamus,  litantur,  litabar,  et  futurum  litabor: 
Prosper : 

Et  de  virtutum  munere  sacra  litat. 
Virgilius : 

Sanguine  quserendi  reditus  animaque  litandum. 
Secunda  itidem  conjugatio  iisdem  linearum  tramitibus 
amphibracho  concurrit  ab  ea  duntaxat  seimonum  serie, 
quae  in  tribracho  superius  coacervavimus,  ut  docemus, 
docebis,  docebam,  docebat.  A  passivo  docemur,  docentur, 
docebar,  et  futuro  docebor.  Sic  foveo,  voveo,  jubeo,  moveo, 
moneo,  declinantur.  Inchoativa  similiter  verba  tertiae 
conjugationis  a  radicibus  secundae  conjugationis  pullu- 
lantia  amphibrachym  rite  generabunt,  ut  rigeo,  rigesco, 

u2 

tepeo  tepesco,  stupeo  stupesco,  tabeo  tabesco,  madeo 
madesco,  rubeo  rubesco,  caleo  calesco,  tumeo  tumesco, 
niteo  nitesco,  aceo  acesco,  vireo  viresco. 

D.  Potestne  amphibrachys  a  participiorum  significa- 
tionibus  oriundus  his  regularum  sanctionibus  subjugari? — 
M.  Praeteritum  et  futurum  participii  tempus  non  reor  re- 
fragari,  ut  amatus  amandus,  litatus  litandus,  necatus  necan- 
dus,  cavatus  cavandus;  sic  docendus,  movendus,  fovendus; 
sic  tegendus,  terendus,  gerundus,  serendus. 

D.  Amphibrachys  quo  accentu  pronunciatur  ? — M.  Si 
penultima  positione  longa  fuerit,  acuitur:  ut  marisca,  no- 
verca  madasca,  ladasca.  Quod  si  naturaliter  penultima 
producitur,  circumiiexo  accentu  profertur,  ut  carina,  catena, 
camera,  rubeta. 

D.  Qua  divisionis  formula  faraulatur  ? — M.  Cum  pr;e- 
dictis  pedibus  non  servat  parem  divisionis  regulam,  sed 
triplum  conditionis  incrementum  contra  simplum  temporis 
detrimentum  repugnat,  dum  arsis  continet  unum,  et  thesis 
tres. 

De  Amphimacro. 
D.  Luculentum  exemplar  et  evidens  indicium  amphi- 
macroque  conveniens  profer. — M.  Almitas,  trinitas,  unitas, 
caritas,  castitas,  veritas,  orbitas,  sanctitas,  dignitas,  claritas, 
qualitas,  quantitas,  densitas,  lenitas,  cseeitas,  siccitas, 
civitas,  vilitas,  largitas,  vastitas,  suavitas,  torvitas,  Solinus 
in  collectanea  rerum  memorabilium  de  panthera:  Nec 
terreri  (inquit)  nisi  sola  oris  torvitate.  ^Equitas,  falsitas, 
sanitas,  firmitas,  vanitas,  paucitas,  raritas.  Eodem  modo 
in  plurali  numero  inveniuntur,  ut  margines,  cardines,  fur- 
fures,  fomites,  cespides,  cuspides,  termites,  stipites,  poplites, 
remites,  murices,  sandices,  et  similia.  Ita  quoque  singulari 
pontifex,  artifex,  carnifex,  aurifex,  extipex  qui  et  aruspex, 
opifex  vero  anapeesto  competit.  A  verbis  autem  exempla 
amphimacro  competentia  piima  persona  invenire  nequivi, 
nisi  forte  finalis  syllaba  authenticis  illustrium  poetarum 
exemplis  reperitur  produci.    Virgilius  : 

Horrendum  et  dictu  video  miserabile  monstrum. 

Et  alibi : 

Teucrosque  penates 
Commendo  sociis. 

Sed  hoc  auctoritate  potius  quam  ratione  valet.  Nam  in 
caeteris  personarum  declinationibus  amphimacrus  crebro 
insertus  adnotatur,  ut  conglobas  conglobant,  ambulas  am- 
bulant,  cursitas  cursitant,  somnias  soraniant,  bassias  bas- 
siant.    Ut  Ovidius : 

Dulce  quiescenti  bassia  blanda  dabas. 
Expias  expiant.  Oritur  et  a  tertia  conjugatione  producta 
in  tertia  persona  plurali,  ut  farciunt,  sarciunt,  tinniunt, 
hinniunt,  sopiunt,  sepiunt,  sanciunt,  bulliunt,  acciunt.  A 
participiis  nihilominus  tempore  praesenti  gignitur,  ut  ter- 
ritans,  bassians,  amplians,  expians,  imbuens,  induens,  ex- 
uens,  ambiens,  garriens,  pruriens. 

D.  Amphimacrus  unde  vocabulum  sumpsit? — M.  Quod 
ab  utraque  parte  longis  syllabis  circumclusa  brevis  cingi- 
tur ;  nam  poixQtx  longa,  et  macrologia  longa  sententia 
dicitur. 

D.  Qua  divisionis  specie  idem   pes   sequestratur  ? — 
M.  Amphimacrum  sescupla  divisione  partimur,  quia  arsis 
et  thesis  bina  et  trina  temporum  intercapedine  dirimuntur. 
De  Bacchio. 

D.  Dictio  exempla  ad  pedestrem  Bacchii  regulam  per- 
tinentia. — M.  Voluntas,  voluptas,  facultas,  potestas,  ho- 
nestas,  juventus,  senectus,  et  propemodum  omnia  nomina 
primae  vel  secundae  conjugationis,  quae  ad  amphibrachym 
superius  accumulantes  catervatim  congessimus,  hsec  eadem 
versa  vice  Bacchium  reformabunt  in  cseteris  casibus,  ex- 
cepto  nominativo,  accusativo  et  vocativo  singulari,  et 
genitivo  plurali,  ut  popinae,  culinae,  rubetae,  popinas,  culi- 
nas,  rubetas,  popinis,  culinis,  rubetis.  Sic  masculina ; 
cothurni,  triumphi,  tyranni,  et  reliqua.  Eodem  modo 
Bacchio  concurrunt  quae  sequuntur,  ut  kalendae,  cathedrae, 
cicutae,  cicadse,  tiarae,  tabella^,  polentae,  patellaB,  olivae, 
lagenae,  fenestrae,  saginae,  Sibyllae,  supinae,  columbae,  pa- 
lumbae,  columnae,  podagrae,  Minervae,  modestae,  molestae, 

farinae.  Sic  et  masculina,  ut  benigni,  maligni,  saligni. 
Virgilius : 

salignas 
Umbonum  crates. 

papyri,  phaselli,  lacerti,  cruenti,  suelli,  miselli,  tribuni, 
gulosi,  pusilli,  pupilli,  lupini,  mariti,  silari,  juvenci,  caballi, 
coculli.  Sic  et  neutra,  ut  theatri,  sepulcri,  flagelli,  labelli, 
tigilli,  fritilli,  sacelli,  macelli.  Hasc  in  genitivo  quidem 
singulari  praedictis  respondent :  sed  nominativo,  accusativo, 
vocativo  plurali  discrepant,  quia  in  his  casibus  denuo  ad 
amphibrachym  redire  noscuntur. 

D.  Bacchius  unde  appellatus  est  ? — M.  A  Baccho,  qui 
et  Dionysius  vocabatur,  ipse  et  Liber  pater,  unde  sacra 
quae  Libero  a  Bacchantibus  litabantur,  Liberalia  et  Bac- 
chanalia  nec  non  et  Orgia  nuncupari  veterum  antiquitas 
verae  religionis  expers  decreverat.  De  quibus  Virgilius: 
qualis  (inquit)  commotis  excita  sacris 

Thuias,  ubi  audito  stimulant  trieterica  Baccho 

Orgia. 
Idem  libro  VI. 

llla  chorum  simulans  Evanthis  Orgia; 
quae  Graece  Nychthelia  vocantur,  id  est  nocturna.  Unde 
Virgilius  : 

nocturnusque  vocat  clamore  Citheeron. 
Nycticorax  nocturnus  corvus  dicitur.    Hic  ergo  pes  in 
sescupla  divisione  est. 

De  Palimbacchio. 

D.  Ob  quam  rem  antibacchius  vel  palimbacchius  dictus 
est  ? — M.  Antibacchius  contrarius  Bacchio,  sicut  antitheta 
contraposita,  et  Anti-Christus  contrarius  Christo :  palim- 
bacchius  vero  iterum  Bacchius  reciprocis  vicibus  syllaba 
immutata  vocari  dignoscitur. 

D,  Da  exempla  a  nominibus  venientia  et  palimbacchio 
competentia. — M.  Natura,  fortuna,  pressura,  tonsura,  bas- 
canda,  Aurora,  ut : 

Aurora  in  roseis  fulgebat  lutea  bigis. 
Captura,  fcetura,  matura,  rasura,  strictura,  basterna,  persona, 
fixura,  pictura,  factura,  scriptura,  censura,  caesura,  farrago, 

Carthago,  sartago,  aerugo,  salsugo,  ferrugo,  lanugo,  prurigo, 
uligo,  caligo,  formido,  fiscella,  tessella,  umbella,  lanterna, 
regina,  Europa,  urina,  formica,  testudo,  aulaeum,  portentum, 
sarmentum,  electrum,  antiquus,  argutus,  cristatus  quod 
tamen  participium  est  sine  origine  verbi,  ut : 
cristatus  Achilles, 

id  est  crista  et  cono  galeatus,  vittatus,  versutus,  cornutus, 
nervosus,  frontosus,  squamosus,  exosus,  barbatus,  larvatus, 
cerritus.  Unde  Hieronymus :  Floccipendentes  (inquit) 
imagines  umbrasque  larvarum,  quarum  natura  esse  dicitur 
terrere  parvulos,  et  in  angulis  garrire  tenebrosis.  Sic 
pauxillus,  tantillus,  taxillus,  cultellus  ;  quorum  primitiva 
sunt  Paulus,  palus,  talus,  tantus,  culter. 

D.  Da  verborum  regulas,  quae  palimbacchii  legibus 
pariter  adminiculentur.  —  M.  Conclamo,  desquamo,  re- 
clamo,  jejuno,  insulto,  exulto,  obsecro,  adjuro,  conrado, 
conjuro,  perjuro  ;  ut : 

Et  conjurati  veniunt  ad  classica  venti. 
Commendo,  desudo,  defendo,  extendo,  impingo,  depromo, 
exantlo  id  est  exhaurio  ;  nam  rota  putei  exhaustoria  antlia 
vocatur ;  consterno,  emungo,  invergo,  desterno,  convecto, 
compello,  detrudo,  compungo,  contundo,  impendo,  ulciscor, 
percontor,  contemplor,  irascor,  perfungor,  amplector,  nan- 
ciscor,  indignor,  infirmor,  commentor.  Ita  inchoativa 
squalesco,  algesco,  haeresco,  frondesco,  fulgesco,  ignesco, 
turgesco,  raresco,  torresco,  torpesco,  canesco,  floresco, 
lentesco  quod  Valerius  a  prima  conjugatione  ortum  testatur, 
quod  lento  lentas  lentat,  quod  raro  contingit,  ut  amasco, 
lavasco,  gelasco. 

Sed  haec  de  prima  et  tertia  conjugatione  particulatim 
deprompsimus,  quandoquidem  de  secunda  conjugatione  in 
prima  persona  indicativi  modi  antibacchius  haud  facile 
reperiri  potest,  quamvis  in  caeteris  modorum  et  temporum 
declinationibus  adsciscatur.  Nam  a  verbis  quartae  conju- 
gationis,  quae  in  dactylo  superius  nexuimus,  palimbacchius 
infinitivo  modo  oriundus  extat ;  ut  sopire,  sancire,  accire, 
bullire,  hinnire,  farcire,  sarcire,  haurire,  gestire,  sepire, 

ambire,  et  caetera.  Participia  quoque  futuri  temporis  prae- 
dicti  pedis  famulatum  minime  repudiant,  ut  recturus,  mer- 
surus,  sumpturus,  missurus,  lecturus,  acturus,  visurus.  Sic 
et  passivasignificatione,  utmergendus,sumendus,mittendus. 
At  vero  regendus,  legendus,  agendus,vivendus,  amphibracho 
mancipantur.  Quaedam  participia  praeteriti  temporis  palim- 
bacchio  suppeditant,  ut  compactus,  infectus,  mactatus, 
gestatus,  detrusus,  retortus,  perpessus,  depressus,  adnexus, 
complexus,  defexus,  contritus,  consultus.  Sed  attritus  ct 
consultus  et  nomina  sunt  et  participia  :  ubi  autem  regula 
participiorum  fungantur,  Virgilius  declarat  dicens  : 

et  sulco  attritus  splendescere  vomer. 
Et  rursus  idem : 

Inconsulte  abeunt  sedemque  odere  Sibyllee. 
Nomen  vero  est  ubi  dicitur  Ex  totius  senatus-consultu 
decretum  est.     Et  Plinius  Physicus,  Caeterum  (inquit) 
attritu  digitorum  accepta  caloris  anima  et  reliqua. 

D.  Quo  accentu  palimbacchius  pronunciatur  ? — M.  Si 
penultima  positione  producitur,  acutum  accentum  habebit, 
ut  devexus,  congestus.  Si  vero  naturarum  decreto  prote- 
letur,  circumflexa  prosodia  describitur,  ut  indutus,  exutus, 
imbutus,  obrutus,  explosus,  complosus,  eorrosus. 

De  Proeeleiismatieo. 

D.  Enucleatis  igitur  trisyllaborum  pedum  regulis,  operae 
pretium  reor  ut  tetrasyllabos  pecles,  sicut  praefationis  ordo 
spopondit,  examussim  digeras.- — M.  Exemplum  pedum 
sequentium  cursim  et  particulatim  propalanda  censeo ; 
siquidem  de  disyllabis  pedibus,  quorum  exemplar  ali- 
quantula  explanatione  utcunque  digessimus,  praedicti 
tetrasyllabi  pedes  resupinis  et  reciprocis  varietatum  vici- 
bus  componuntur.  Denique  haec  sunt  nomina  ad  proce- 
leusmaticum  pertineutia,  qui  pro  geminata  Pyrrhichii 
vicissitudine  singulariter  positus  duplicatum  revolutionis 
officium  et  recapitulationis  seriem  continet,  crocotula, 
animula,  miseria,  memoria,  Italia  quamvis  per  ectasin 
producatur,  apicula,  canicula,  avicula,  fidicula,  cuticula, 
crucicula,  benevola,  malevola,  lapideus,  equuleus,  aculeus, 

itinera,  facinora,  pelagicus,  puerulns,  manipulus,  quod 
nomen  in  Dactylico  hexametro  integrum  non  congruit, 
idcirco  saepissime  a  poetis  per  syncopam  vocalis  u  explo- 
ditur.    Sedulius : 

Portantes  nostro  Christo  veniente  maniplos. 
Virgilius : 

non  ore  soluto 

Imrnundi  raeminere  sues  jactare  maniplos  ; 
geniculum,  latibulum,  patibulum.  Solet  etiam  interdum 
proceleusmaticus  a  tertia  declinatione  per  obliquos  casus 
dativo  et  ablativo  progigni,  ut  nemoribus,  operibus,  oneri- 
bus,  lateribus,  comitibus,  segetibus,  cineribus,  sceleribus, 
pecoribus,  leporibus,  generibus,  gracilibus,  facilibus,  agi- 
libus,  teretibus,  veteribus,  proceribus.  Genera  verborum 
concordi  suffragio  proceleusmatici  regulis  obsecundare 
noscuntur,  ut  misereor,  opitulor,  arieto,  humilio,  aperio, 
operio,  reperio,  sepelio.  Unde  Prosper  elegiaco  versu 
non  desonam  protulit  syllabarum  regulam  dicens 

Fitque  novus  vita. 

Subjunctivus  quoque  tempore  prseterito  perfecto  pro- 
celeusmatico  suffragatur  a  secunda  duntaxat  vel  tertia 
conjugatione,  ut  docuerim,  timuerim,  viguerim,  habuerim, 
stupuerim.    Ut : 

Sicca  peregrinas  stupuerunt  marmora  plantas. 
Scanditur,  nas  stupu,  dactylus  ;   patuerim,  latuerim,  sta- 
tuerim ;  ut : 

Nam  statuit  genitor  rerum ; 
rapuerim,  tribuerini,  metuerim,  nequiverim.    Nam  e  in 
penultimo   subjunctivi  modi  tempore  perfecto  prseterito 
semper  corripitur,  ut  Prisciani  auctoritas  approbat. 

D.  Da  divisionis  et  partitionis  qualitatem.— M.  ^Equa 
discretionis  formula  proceleusmaticus  discriminatur.  Id- 
circo  arsis  et  thesis  aequa  syllabarum  trutina  et  sequi- 
parante  temporum  exagio  pariter  ponderabuntur,  hoc  est 
bino  et  bino. 

D.  Quo  tenore  proceleusmaticus  profertur. — M.  In- 
dirupta  et  inconvulsa  firmitatis  censura  semper  acuitur. 

De  Dispondceo. 

D.  Quae  sunt  nomina  ad  dispondaeum  rite  congruentia? — 
M.  Servatores,  praeceptores,  bellatores,  oratores,  pastorales, 
aeternales,  immortales,  infelices,  scrutatores,  dictatores, 
mercatores,  piscatores,  regnatores,  curatores,  luctatores, 
rimatores,  auditores,  nutritores,  venatores,  vespellones,  id 
est  fossarii  qui  corpora  humant ;  unde  Orosius:  Per 
vespellones  (inquit)  in  Tiberim  tractum  est.  Verba  quo- 
que  tam  praeteriti  quam  futuri  temporis  his  regulis  opitu- 
lantur,  ut  mulcaverunt,  sulcaverunt,  stipaverunt,  suda- 
verunt,  illexerunt,  perrexerunt.  Item  futuri  conquassabunt, 
humectabunt,  exantlabunt,  resultabunt,  et  reliqua.  Sunt 
itidentidem  nomina  verbialia  in  -trix  desinentia  foeminina, 
sicut  masculina  in  -tor  terminantur ;  sed  foeminina  di- 
spondaeo  mancipantur,  masculina  vero  correptione  ultimae 
syllabae  epitriti  quarti  subjectionis  jugum  ferre  non  re- 
cusant ;  ut  indagator  indagatrix,  collaudator  collaudatrix, 
declamator  declamatrix,  surTragator  suffragatrix,  exaltator 
exaltatrix,  commendator  commendatrix,  commentator  com- 
mentatrix,  quod  oritur  averbo  commentor  commentaris  com- 
mentatur;  unde  et  commentum  et  commentarium.  Infiam- 
matrix,  insultatrix,  dispensatrix,  assentatrix.  Unde  Prosper, 
cum  de  crimine  adulationis  loqueretur,  subjunxit  dicens, 

Lingua  assentatrix  vitium  peccantis  acervat. 
Oritur  etiam  a  participiorum  significationibus  praedicti 
pedis  regula,  ut  contorquentes,  impingentes,  sufTragantes, 
allegantes,  retrudentes,  jejunantes,  exudantes,  emungentes, 
foecundantes.  Ita  futuri,  truncaturi,  sulcaturi,  surrecturi, 
porrecturi,  submersuri,  possessuri,  consessuri. 

D.  Da  rationem  accentus. — M.   Dispondaeus  semper 
acuto  accentu  profertur,  dum  arsis  et  thesis  aequali  tem- 
porum  discrimine  dirimuntur,  hoc  est  bis  quaterno. 
De  Diiambo. 

D.  Quae  sunt  nominum  exempla  ad  iambum  perti- 
nentia? — M.  Haec  actutum  prompta  depromere  non  me 
pertaesum  pigebit ;  utpote  paternitas,  inormitas,  iniquitas, 
propinquitas,  fidelitas,  profunditas,  severitas,  ferocitas,  atro- 

citas,  acerbitas,  Latinitas,  procacitas,  benignitas,  cupiditas, 
inanitas.  Verum  haec  nomina  tertii  ordinis  in  singulari 
numero  secundum  regulam  casualis  formae  pentaptota  esse 
noscuntur,  plurali  triptota.  Item  imagines,  origines,  hi- 
rundines,  harundines,  propagines,  voragines.  Verba  simi- 
liter  tempore  praeterito  plus  quam  perfecto  his  legibus 
subduntur,  ut  amaverant,  ligaverant,  necaverant,  putave- 
rant,  litaverant,  rigaverant,  negaverant,  et  caetera. 

D.  Quae  prosodia  tenoris  in  diiambo  statuitur? — M. 
Nomina  seu  verba  diiambo  mancipata  acuuntur  quidem 
ut  dispondaeus,  sed  in  hoc  discrepare  cernuntur,  quod  di- 
spondaeus  in  penultima,  diiambus  vero  in  antepenultima 
acutum  habebit  accentum,  et  caetera  gravabuntur. 
De  Ditrochceo. 

D.  De  formulas  exemplorum,  quibus  ditrochsei  regula 
competenter  clarescat. — M.  Cartilago,  cantilena,  celsitudo, 
altitudo,  gippitudo,  lippitudo,  longitudo,latitudo,  fortitudo, 
magnitudo,  crassitudo,  spissitudo,  segritudo,  pulcritudOj 
turpitudo,  fortitudo,  rectitudo.  Haec  omnia  pentoptota. 
Excipitur  cantilena  quod  triptotum  nomen  est.  Item  de 
secunda  declinatione,  ut  publicamus,  Tusculanus,  passe- 
rinus,  anserinus,  oppidanus,  rusticanus,  Claudianus,  Ha- 
drianus,  masculinus,  femininus,  Gaditanus,  Gallicanus, 
Formicinus,  Maximinus,  bombycinus  derivatum  nomen 
epitheton  a  bombycibus,  id  est  vermibus  quos  Seres  vulgo 
nuncupant,  unde  Serica  vestis  lestis  filorum  staminibus 
contexitur;  ludibundus,  iracundus,  fraudulentus,  pom- 
pulentus,  corpulentus,  vinolentus,  merulentus,  principatus, 
paludatus,  id  est  paludamento  indutus,  sicut  togatus  toga 
vestitus  dicitur.  In  verborum  quoque  modis  et  perso- 
narum  declinationibus  ditrochseus  reperitur,  ut  castigamus, 
lectitamus,  irrogamus,  subrogamus,  clamitamus,  fascina- 
mus,  pastinamus,  ruminamus,  ut : 

Ilice  sub  nigra  pallentes  ruminat  herbis  : 
expiamus,  sauciamus,  confricamus,  strangulamus,  sciscita- 
mur,  machinamur,  praestolamur.    Sic  infinitivo  modo  fasci- 
nare,  pastinare,  remigrare.    Excipiuntur  passiva  et  depo- 

nentia  ejusclem  mocli,  ut  sciscitari,  machinari,  strangulari, 
quae in  regulam  epitriti secundi  transire  noscuntur.  Interdum 
trochaicae  legis  normula  a  participiorum  significationibus 
oriunda  constat,  ut  verberandus,  masticandus,  calculandus, 
calcitrandus,  dedicandus,  ventilandus,  vellicandus.  Sic 
a  tertia  vel  quarta,  ut  imbuendus,  obruendus,  exprimendus, 
sopiendus,  sarciendus,  sepiendus,  sanciendus,  fulciendus. 

D.  Da  regulam  divisionis. — M.  iEqua  ditrochgeus  lance 
libratur,  dum  arsls  et  thesis  bis  ternis  temporum  trutinis 
aequiparantur. 

D.  Quali  accentu  ditrochaeus  nguratur? — M.  Si  penul- 
tima  positione  producitur,  acuto  accentu  praenotabitur, 
ut  aggregandus,  digerandus,  basiandus=  Ast  vero  si  natu- 
raliter  penultima  longa  fuerit,  sine  ambiguo  circumflectitur, 
ut  passerinus,  vulturinus,  anserinus,  et  caetera  derivativa, 
quae  superius  de  primitivis  congessimus. 

De  Antespasto. 

D.  Antespasti  quaeso  proferantur  exempla. — M.  Are- 
nosus,  lacertosus,  querelosus,  lapiliosus,  latebrosus,  caver- 
nosus,  tenebrosus,  coronatus,  capillatus  vel  capillosus ; 
sic  venenosus,  papillatus,  paludatus  id  est  paludamento 
togatus,  catenatus,  pharetratus,  palumbinus,  columbinus. 

D.  Haec  nomina  seu  participia  cui  formae  casuali  apta- 
buntur  ? — M.  Omnia  pentaptota  esse  veterum  auctoritas 
declarat. 

D.  Da  exempla  de  personis  verborum  antepasto  con- 
gruentia. — M.  Amabam,  amabatis,  amaremus  amaretis, 
litabamus  litabatis,  litarem  litaretis,  necabamus  necabatis, 
necaremus  necaretis  :  sic  negabamus  negabatis,  favebamus 
favebatis,  emebamus  emebatis,  serebamus  serebatis,  age- 
bamus  agebatis.  Ita  in  caeteris  modorum  temporibus  et 
personarum  declinationibus  ejusdem  peclis  formula  crebro 
reperitur  inserta,  quam  singillatim  evolvere  et  universaliter 
enudare  taedet.  Nam  aliter  in  participiorum  declinati- 
onibus  antespastus  indagatur,  tempore  quidem  praesenti 
a  forma  inchoativa  per  genitivum  singularem,  ut  nitescens 
nitescentis,  rubescens  rubescentis,  virescens  virescentis, 

madescens  madescentis,  rigescens  rigescentis.  Sic  tem- 
pore  prseterito  et  futaro  per  genitivum  pluralem  amati 
amatorum,  necati  necatorum,  litati  litatorum,  amandi 
amandorum,  necandi  necandorum,  litandi  litandorum; 
sic  docendorum,  legendorum,  regendorum,  gerendorum. 

D.  Antespastus  quo  accentu  profertur  ?: — M.  Interdum 
acuitur,  ut  tepescentis,  tabescentis,  acescentis.  Nonnun- 
quam  vero  circumflectitur,  ut  paludatus,  palumbinus,  co- 
lumbinus.  Harum  autem  rerum  ratio  utrum  acuto  an 
circumflexo  pronuncietur,  accentus  positio  vel  natura 
luce  clarius  manifestant.  Hic  pro  sequa  divisionis  specie 
sequestratur,  dum  arsis  et  thesis  paribus  temporum  legibus 
concordant,  id  est  ternis  et  ternis. 

De  Choriamho. 

D.  Choriambus  unde  vocabulum  sortitus  est? — M.  Quia 
ex  chorseo  et  iambo  simpla  pedum  structura  in  duplum 
geminatus  constat:  choraeus  quippe  trochseus  cognomento 
nuncupatur. 

D.  Exempla  choriambo  congruentia  congerere,  quaeso, 
non  recuses. — M.  Omnipotens,  ignipotens,  pinnipotens, 
armipotens,  arcitenens,  csesaries,  canities,  progenies, 
esuries,  planities,  luxuries;  ut  in  Georgicis  : 

Luxuriem  segetum  tenera  depascit  in  herba : 
temperies,  segnities,  calvities,  ingluvies,  illuvies,  sinceritas, 
posteritas  ;  ut  illud  : 

Et  sit  priscorum  nescia  posteritas  ; 
crudelitas,  sedulitas,  ebrietas,  sobrietas,  simplicitas,  dupli- 
citas,  impietas,   nobilitas,   utilitas,   calliditas,  asperitas, 
virginitas.    Ut  Prosper  in  Epigrammatibus  : 

Nec  crucis  asperitas  potuit  terrere  volentem. 
Ex  his  quse  tertiae  declinationis  sunt  pentaptota  certissime 
fiunt:  quae  autem  quintee  fuerint,  ad  tetraptotam  formulam 
rediguntur.  Item  nomina  feminini  generis  singulari  numero 
carentia  ad  choriambum  pertinentia,  ut  exuvise,  delicise, 
divitiae,  inferise,  blanditiae,  primitiae,  insidige,  exequia^,  reli- 
quise,  excubia^,  ha3c  tetraptota  sunt.  Sed  et  nomina  primse 
et  secundse,  quae  ad  Paeonis  primi  regulas  subterinserere 

explanandarum  rerum  necessitate  constricti  conabimur, 
choriambo  rite  mancipabuntur  per  caBteros  casus  utriusque 
numeri,  exceptis  nominativo  accusativo  et  vocativo  sin- 
gularibus,  et  genitivo  plurali  si  masculina  vel  feminina 
fuerint  (neutra  vero  in  quibusdam  casibus  discrepant)  ut 
justitia,  lsetitia,  spurcitia,  msestitia,  tristitia,  munditia:  item 
purpureus,  caeruleus,  discipulus,  egregius,  legitimus :  item 
auxilium,  augurium,  dissidium,  concilium.  Oritur  etiam 
choriambus  a  praedictis  nominibus  quse  superius  edidimus 
cum  de  dactylo  niteremur  comminisci :  illius  duntaxat  qui 
ex  gero  vel  fero  componuntur  per  obliquos  casus,  ut 
paulo  ante  promulgamus,  ut  setiger  setigeri,  ros  roris, 
squamiger  squamigeri;  sic  laniger,  corniger,  lucifer,  um- 
brifer,  furcifer. 

D.  Hunc  pedem  quibus  divisionum  speciebus  parti- 
mur  ? — M.  iEquis  temporum  discerniculis. 

D.  Da  exemplar  a  verborum  personis  diremptum. — 
M.  Secunda  persona  singularis  numeri,  et  tertia  pluralis, 
legitime  declarat,  ut  conglomeras  conglomerant,  ingeminas 
ingeminant,  praetitulas  praetitulant,  acceleras  accelerant, 
commemoras  commemorant.  Sic  participia  instantis  tem- 
poris  coDglomerans,  ingeminans,  praetitulans,  et  caetera. 
De  Ionico  Minori. 

D.  Quse  nomina  seu  verba  Ionico  minori  competunt? — 
M.  Ionico  minori  hujuscemodi  pauxillula  suniciant  ex- 
empla,  ut  rapientes,  populares,  seniores,  furibundi,  rubi- 
cundi,  verecundi,  moribundi,  rudibundi  id  est  rudentes  et 
boantes,  nam  ruditus  proprie  asellorum  asinorum  est,  ut 
poeta : 

Linguaque  rudenti  edidit  pecuale  loquellas. 
Et  quia  apta  se  vocis  occasio  praebuit,  non  modo  propter 
structuram  pedum  et  rationem  metrorum,  verum  etiam  ob 
differentiam  vocum  et  discretionem  sonorum,  non  absurdum 
arbitror  quadripedum  et  volucmm  et  reptilium  voces  cum 
generalitate  pluralitatis  et  specialitate  singularitatis  sub- 
tiliter  dirimere ;  siquidem  vocis  qualitatem  quadripertitam 
esse  tam  philosophorum  quam  Grammaticorum  auctoritas 

propalavit,  articulataui  inarticulatam,  literatam  et  illitera- 
tam ;  quamvis  alii  duas  esse  vocis  species  attestentur,  hoc 
est  articulatam  et  confusam;  nam  articulata  hominum  tan- 
tummodo  est  dicta  quod  articulo  scribenti  comprehendi 
possit ;  confusa  est  quge  scribi  non  potest. 

D.  Pande  exempla  vocis  confusae  de  diversis  rerum 
naturis  congesta. — M.  Hae  sunt  species  vocis  confusae,  ut 
majorum  auctoritas  tradidit.  Nam  apes  ambizant  vel 
bombizant,  aquilae  clangunt,  anseres  crinciunt  vel  trinsiunt, 
aves  minuriunt  vel  vernant  vel  vernicant,  accipitres  pipant 
vel  pipilant,  anates  teretissant,  arietes  trissitant  vel  blate- 
rant,  asini  oncant  vel  rudiunt,  apri  frendunt,  arma  crepant, 
aes  tinnit,  amphora  profusa  bilibit,  boves  mugiunt  vel 
reboant,  cornicesbutant,  cycni  desistant,  cicadae  fretinniunt, 
ciconiae  gratulant  vel  glottorant  vel  critalant,  corvi  croci- 
tant  vel  croccant,  caprae  mucciunt,  canes  baubantur  vel 
latrant  vel  ganniunt,  catuli  glattilant,  cervi  rugiunt,  citharae 
sonant,  canis  venatica  cusnitit,  elephanti  barriunt  vel  stri- 
dunt,  equi  hinniunt,  ferae  mussitant,  grues  gruddant  vel 
gruunt  vel  grugulant,  gallinae  cacillant,  galli  cantant  vel 
cucurriunt,  galvae  fringilliunt,  graculi  griciunt,  hirundines 
trutissant  vel  trissant,  hyenae  hirriunt,  haedi  balant  vel 
belant,  Jupiter  tonat  (ut  fabulae  fingunt)  infantes  vagiunt, 
leones  fremunt,lynces  hircant,lepores  vagitant,lupi  ululant, 
litora  murmurant,  milvi  lugiunt  vel  vigilant  vel  luriunt, 
meruli  zinzitant,  mustelae  dindrant,  mures  mintriunt  vel 
muniunt,  noctuae  cucubiunt,  olores  drensitant,  oves  balant, 
onagri  vagillant,  palumbes  raucitant,  passeres  titiant,  parri 
tinnipant,  pavi  pauiulant,  perdices  cacabant,  pulli  et  pueri 
pipant,pantherae  chauriunt,pardifeliunt,  porcelli  grunniunt, 
porci  grundiunt,  ranae  coaxant,  sturni  parsitant,  sorices 
denticant,  serpentes  sibilant,  silvae  strepunt,  turdi  soccitant 
vel  faccilant,  tigrides  raccant,  tubae  clangiunt,  tauri  mugiunt, 
vultures  pionpant,  venti  flant  vel  tremunt  vel  sibilant,  ursi 
urgant  vel  saeviunt,  vulpes  ejulant,  verres  quiritant.  Item 
homines  loquuntur,  rustici  jubilant,  et  reliqua  similia.  Haec 

genera  vocumnon  ad  ionicum  pertinebunt,  sed  discretionis 
gratia  prolata  sunt. 

D.  Da  verbomm  exempla  ionico  minori  subdita. — M. 
Sumuntur  a  verbis  primee  conjugationis,  quae  in  tribracho 
edidimus,  tempore  futuro,  ut  numerabunt,  rogitabunt,  glo- 
merabunt,  sociabunt,  temerabunt,  maculabunt,  dubitabunt. 
Sic  et  infinitivo  tempore  praesenti  a  passivo  numerari, 
rogitari,  glomerari,  sociari.  Veniunt  a  tertia  conjugatione 
tempore  prgeterito  imperfecto,  veniebant,  capiebant,  rapie- 
bant,  poliebant,  metuebant,  tribuebant.  Ita  quoque  a 
participiis  tempore  prsesenti,  ut  numerantes,  glomerantes, 
titulantes,  polientes,  statuentes,  jaculantes,  modulantes, 
spatiantes,  speculantes,  et  reliqua. 

D.  lonicus  minor  cui  divisioni  famulatur? — M.  Ad 
duplam  divisionis  regulam  pertinet. 

D.  Dic  ergo  utrum  arsis  aut  thesis  in  temporum  distri- 
butione  palmam  victoria  promerebitur. — M.  Thesis  procul 
dubio  quatuor  temporum  curricula  gubernat,  et  arsis 
duorum. 

D.  Unde  hoc  evenit  ? — M.  Quia  ultima  acuitur  et  ante- 
penultima  gravatur,  ut  populantes,  maculantes,  glomeran- 
tes,  numerantes,  venerantes,  et  omnia  propemodum  verba 
primae  conjugationis  quee  in  tribracho  congessimus,  cum 
ad  participiorum  significationes  derivantur,  ionici  minoris 
legibus  subduntur. 

De  lonico  Majori. 
D.  Da  regulas  ionico  minori  rite  congruentes. — M. 
Clementia,  sententia,  concordia,  discordia,  prudentia, 
vecordia,  vesania,  dementia,  Germania,  Saxonia,  contentio, 
conventio,  possessio,  confessio,  insania,  infamia,  confectio, 
defectio,  refectio,  protectio,  virguneula,  fornacula,  cunabula, 
paupercula,  matertera,  matercula,  majuscula,  cervicula, 
vulpecula,  veprecula,  nubecula,  mercedula,  ficedula.  In 
his  quinque  nominibus  e  producitur,  ut  Priscianus  libro 
III.  commentabatur.  Ex  his  primae  deciinationis  nomina 
triptota  sunt  in  singulari,  tetraptota  in  plurali.    Quae  autem 

de  tertia  declinatione  ad  regulam  Ionici  raajoris  decerpsi- 
mus,  in  singulari  numero  pentaptota  sunt,  in  plurali  trip- 
tota.  Item  masculina  vel  communia  triptota  utroque 
numero,  ut  mirabilis,  laudabilis,  affabilis,  effabilis.  Virgilius : 

Nec  visu  facilis  nec  dictu  effabilis, 
spectabilis,  triplabilis.    Sedulius : 

Quod  simplex  triplicet,  quodque  est  triplabile  simplex; 
ramusculus,  rumusculus  quod  est  rumoris  diminutivum,  fra- 
terculus,  laterculus;  nam  paterculus  Paeon  secundus  esse 
dignoscitur,majusculus,  complusculus,latmnculus,furuncu- 
lus,  carbunculus,lenunculus,  authenticus,  pauxillulus,  tirun- 
culus,  ranunculus,  arnotinus,  hornotinus,  quorum  primitiva 
sunt  major,  plus,  latro,  fur,  carbo,  leno,  paulus,  tiro,  rana, 
arnus,  horno.  Nam  diminutiva  diminutivorum  inveni- 
untur,  ut  paulus  paululus,  pauxillus  pauxillulus ;  ita  agnus 
agniculus  agnicellus  agnicellulus;  sic  mons,  et  reliqua. 
Haec  pentaptota  sunt  singulariter,  et  tetraptota  pluraliter. 
Item  neutra,  ut  fastidium,  ludibrium.  Virgilius: 

rapidis  ludibria  ventis, 
plumarium,  aerarium,  proscenium.    Virgilius : 

ineunt  proscenia  ludi, 
collarium,  plantarium,  palmarium,  quod  in  palma  est,  id 
est  in  laude  victoriae,  convivium,  colludium,  corpusculum, 
turpisculum,  spiraculum,  solatium,  caenaculum,  venabulum, 
spectaculum,  mastigium;  miraculum,  connubium.  Haec 
neutralia  in  utroque  numero  triptota  sunt. 

D.  Da  regulas  verborum  quae  huic  pedi  minime  refra- 
gentur. — M.  Elimino,  ingurgito,  procrastino,  eradico,  in- 
signio,  lascivio,  exhaurio,  emollio,  obstetrico,  ut  in  Exodo: 
Ut  quando  obstetricabitis  Hebraeas;  enuntio,  annuntio, 
congaudeo,  enucleo,  assentio,  consentio,  irretio,  praesagio, 
insanio,  custodio,  discrimino,  determino,  fastidio,  contor- 
queo,  resplendeo,  arrideo.  Ita  futurum  tempus  ejusdem 
modi  indicativi  binas  admittit  personas,  gaudebimus  gau= 
debitis,  mulcabimus  -tis,  sculcabimus  -tis,  truncabimus 
-tis,  lentabimus  -tis.    Virgilius : 

A^te  Trinacria  lentandus  remus  in  unda, 

quassabimus  -tis.  Sic  de  tertia  correpta  sed  tempore  pra> 
senti,  compescimus  compescitis,  infindimus  infinditis,  an- 
nectimus  annectitis,  rescindimus  rescinditis,  depectimus 
depectitis.    Ut  in  Georgicis : 

Velleraque  ut  foliis  depectant  tenuia  Seres. 
Ita  infinitivo  modo  compescere,  infindere,  annectere,  re- 
scindere,  depectere,  excludere,  detrudere,  corradere,  corro- 
dere,  illidere,  depromere,  colludere,  emergere,  lentescere, 
canescere,  haerescere,  ut  in  epithalamio  : 
Mellea  tunc  roseis  hsprescunt  labia  labris. 

D.  Arsis  et  thesis  quomodo  vel  qualiter  syllabarum  tem- 
pora  in  ionico  majore  partiuntur? — M.  Arsis  octies  semis 
continet,  et  thesis  quater  semis,  id  est  duplum  temporis 
augmentum  arsis  usurpat,  et  simplum  thesis  gubernat,  quia 
sunt  quatuor  contra  duo. 

D.  Da  regulam  accentuum. — M.  Ionicus  major  in  omni- 
bus  orationum  partibus  acuto  accentu  in  antepenultima 
titulabitur :  idcirco  arsis,  ut  diximus,  geminato  triumpho- 
rum  tropaeo  coronabitur. 

De  PcBone  primo. 

D.  Restant  epitriti  et  paeones,  quorum  exemplar  non- 
dum  commentando  propalaveras. — M.  Formulas  pgeonis 
primi  pedetentim  expediens  nullatenus  comperendinabo, 
cujus  exempla  summatim  congerere  nitar,  ut  ecclesia,  jus- 
titia,  lsetitia,  duritia,  luxuria,  spurcitia,  navicula,  clavicula, 
lenticula,  particula,  dulcicula,  assecula,  coticula,  graticula, 
Ausonia,  Arcadia,  harmonia,  ambrosia.  Fidiculam  vero 
reor  ad  proceleusmaticum  pertinere;  cujus  primitivum  est 
fidis,  ut 

fretus  cithara  fidibusque  canoris ; 

sic  cuticulam.    Omnia  ista  diminutiva  tam  penultimam 
quam  antepenultimam  corripiunt,  quamvis  cuticula  ante- 
penultimam  producat.    Juvenalis  in  Satyris  dicens : 
Cum  bibet  sestivum  contracta  cuticula  solem ; 

quod  eum  facere  metri  necessitas  compulit :  quatuor  enim 
habens  dictio  breves  in  heroico  poni  non  aliter  poterat: 

licet  Virgilius  in  hujuscemodi  nominibus,  id  est,  quatuor 
breves  habentibus,  soleat  proceleusmaticos  ponere,  ut : 
labat  ariete  crebro : 

et: 

depectunt  tenuia  Serea : 

et: 

Genua  labant. 

Item  masculina  ad  Paeonem  primum  pertinentia,  nt  ponti- 
culus,  folliculus,  panniculus  a  panno,  panucula  a  pano, 
quamvis  diminutivum  a  primitivo  discrepet ;  fonticulus, 
marticulus,  igniculus,  testiculus,  funiculus,  criniculus, 
pisciculus,  curriculus  et  hoc  curriculum  neutraliter  dici- 
tur,  versiculus,  flucticulus,  articulus,  ridiculus,  aniculus, 
vermiculus,  agniculus,  fasciculus,  ensiculus,  cuniculus, 
ventriculus.    Juvenalis  in  I. 

Infra  ventriculum  tenui  distantia  rima. 
Nascuntur  vero  liaec  diminutiva  aut  de  monosyllabis  ut 
pons  ponticulus ;  aut  de  disyllabis,  ut  ensis  ensiculus, 
dulcis  dulciculus.     Item  mobilia,  purpureus,  caeruleus, 
marmoreus,  sequoreus,  funereus,  Herculeus.  Ut  Juvenalis  : 

Audiet  Herculeo  stridentem  gurgite  solem  : 
tartareus,  carbaseus,  pampineus,  puniceus  ;  ut  Virgilius  : 

tota 

Puniceo  stabis  suras  evincta  cothurno : 
sanguineus,   sidereus,    corporeus,    foemineus,  virgineus, 
populeus,  aetherius,  Elysius,  Gorgoneus,  Virgilius : 

Exin  Gorgoneis  Allecto  insecta  venenis : 
egregius,  exiguus,  praecipuus,  assiduus,  irriguus,  rorifluus, 
horrisonus,  raucisonus,  grandisonus,  ut  poeta : 

Grandisonis  pompare  modis  tragicoque  boatu, 

Ridiculove  Geta  : 

quem  versum  imperiti  et  metricae  artis  ignari  obtunsaque 
mentis  acrimonia  freti  satis  turpiter  interpretantur,  vegeta, 
quasi  sub  una  orationis  asserentes  parte,  et  pendeat  sensus 
de  praelato  nomine  neutrali,  id  est,  figmenta;  quod  nec 
scandendi  ratio,  nec  syllabarum  regula  consentit;  siquidem 
ve  conjunctio  est  disjunctiva,  Geta  vero  principale  et 

x  2 

primitivum  est:  unde  Terentius  Afer  in  Phormione  sic 
ait: 

Amicus  summus  meus  et  popularis  Geta 
Heri  ad  me  venit: 

et  infra : 

Geta,  provinciam  cepisti  duram. 
Quid  si  vegeta  neutrale  nomen  esset  accusativo  plurali, 
heroicse  versificationis  regula  vacillaret,  quia  semper  neutra 
in  plurali  corripiunt  a  in  nominativo,  accusativo  et  voca- 
tivo,  ut : 

Arma  virumque  cano : 

et: 

Arma  Amycleeumque  canem  Cressamque  pharetram. 
Ergo  non  est  vegeta  accusativus  pluralis,  sed  Geta 
ablativus  singularis,  qui  semper  in  prima  declinatione  a 
producit  in  omnibus  generibus,  ut  proretha,  agonotheta, 
lanista,  archinirata,  pirata,  satrapa,  rabula,  athleta,  psal- 
mista,  exorcista,  Baptista,  Agrippa. 

Item  fceminina,  sica,  amica,  pica,  rima,  lima,  mima, 
ruga,  bibliotheca,  umbella,  libella,  serula,  columella, 
tympanistria.  Ut:  in  medio  juvencularum  tympanistri- 
aium :  communia,  ut  advena,  verna,  unde  vernaculus, 
quod  melius  per  b  quam  per  digammon  scribi  veterum 
auctoritas  orthographorum  testatur ;  quia  ver,  unde  vernum 
derivativum  ducitur,  per  v  constat.  Verum  haec  nomina 
non  ad  Paeonem  primum  pertinentia  protulimus,  sed  ad 
ostendendam  primae  declinationis  in  ablativo  flnalitatem, 
ubi  semper  a  producitur,  ut  Geta.  Scanditur  autem 
ita:  ridicu.  lo  ve  Ge.  ta  seu,  qualibet,  arte  ca.  nendL 
Alioquin  ta  seu  non  esset  spondaeus  sed  iambus,  quod 
heroici  hexametri  regula  abnuit.  Item  neutra  paeonis 
primi,  ut  concilium,  augurium,  supplicium,  discidium, 
principium,  servitium,  vestibulum,  thuribulum,  conjugium, 
auxilium,  eloquium  colloquium,  consilium,  peniculum,  id 
est  spongia;  unde  poeta  cum  de  patibulo  Salvatoris 
poemate  pangeret,  ait: 

Peniculo  infusum  calamo  porrexit  acetum : 

ingenium,  judicium,  arbitrium,  imperium,  solstitium,  hospi- 
tium.  Item  caelicola,  agricola,  Christicola,  ruricola,  Phce- 
bigena,  Trojugena,  Graiugena,  folligena,  nubigena,  hoc  est 
centaurus,  ut  Lucanus : 

Ixionidas  Centauros 
Fceta  Pelithroniis  nubes  effundet  in  arvis. 
D.  Da  regulas  verborum. — M.  Sanctifico,  aedifico,  vivi- 
fico,  clarifico,  glorifico,  magnifico,  mellifico,  mirifico,  laeti- 
fico;  testificor,  hidificor,  polliceor,  confiteor,  auxilior,  pro- 
gredior,  adstipulor,  appretior,  intueor,  contueor,  irradio, 
discrucio,  invigilo,  conglomero,  inficio,  perficio,  efficio, 
afficio,  sufficio,  officio,  conficio,  cio,  interimo,  comperio, 
advenio,  invenio,  deripio,  eripio,  invideo,  admoneo,  contineo, 
commoneo,  edoceo,  confugio,  efFugio,  ingemino,  dilapido, 
dispolio,  evacuo,  annumero,  exsupero,  assimulo,  comme- 
moro,  exacuo,  retribuo,  constituo,  instituo,  restituo,  con- 
cupio,  desipio,  excorio,  febricito,  efFodio,  delacero,  delanio, 
esurio,  mellifico.    Ita  Virgilius  in  tetrasticis  theatralibns  : 

Sic  vos  non  vobis  mellificatis  apes  ; 
degenero,  abbrevio,  suppedito,  quadripedo.    Virgilius  : 
Quadripedante  putrem  cursu  quatit  ungula  campum. 
D.  Quo  pacto  quave  ratione  dividitur  paeon  primus? — 
M.   Sescupla  divisione  dirimitur,  dum  caret  aequa  divi- 
sionis  regula  et  dupla  et  tripla. 

D.  Quot  tempora  moderatur  arsis  aut  thesis? — M.  Arsis 
trium  temporum  dominatur,  thesis  duorum,  quia  ante- 
penultima  acuto  profertur  accentu. 

De  Pceone  secundo. 
D.  Da  nomina  ad  paeonem  secundum  pertinentia. — 
M.   Potentia,   frequentia,  colonia,  crepacula,  novacula, 
sororcula,  diecula,  domuncula,  laguncula,  puellula,  bo- 
noria,  puerpera,  pecuscula.    Ut  Juvencus  : 
foveam  si  forte  pecuscula  vestra 

Inciderit : 

item  lepusculus,  pedunculus,  homunculus  vel  homuncio 
vel  homullulus  aut  homullus;  ut  Cicero  :  Homullus  ex 
argilla  et  luto  fictus.  Homullus  ad  amphibrachum 
pertinet.     Solet   etiam   paeon    secundus   a  superlativis 

gradibus  derivari  ubi  geminantur  r  vel  1  literae,  ut  acer 
acerrimus,  vetus  veterrimus.    Virgilius : 
veterrima  laurus, 
Religione  patrum  multos  servata  per  annos : 
quamvis  analogia  exigat  ut  epitheta  in  r  terminantia  super- 
lativum  geminata  r  litera  promantur,  ut  teter  teterrimus, 
creber  creberrimus :  unde  antiquissimi  non  vetus  sed  veter  ; 

ut  Ennius : 

Cum  veter  occubuit  Priamus  sub  Marte  Pelasgo : 

niger  nigerrimus,  miser  miserrimus,  celer  celerrimus,  piger 
pigerrimus,  tener  tenerrimus  ut  in  Basilion  cautum  est, 

quasi  vermiculus  ligni  tenerrimus. 
Nam  pauper  pauperrimus,  et  pulcher  pulcherrimus  ionico 
majori  mancipantur.  Excipiuntur  anomala  sinistimus  et 
dextimus,  quorum  primitiva  sunt  sinister  et  dexter.  Unde 
Sallustius  historiographus  in  Jugurthino :  Sylla  (inquit)  cum 
equitatu  apud  dextimos,  in  sinistra  parteMallius  cum  funda- 
toribus.  Nam  secundum  analogiam  sinisterrimus,  et  dexter- 
rimus  diceretur.  Item  facillimus,  gracillimus,  humillimus, 
simillimus,agillimus.  Neutralia  quoque  inhanc  regulam  re- 
ditguntur,ut  opusculum,  majusculum,  holusculum,  crepuscu- 
lum,  pecusculum  (cujus  plurale  jam  protulimus)  piaculum, 
periculum,  silentium.  Nec  non  etiam  in  verborum  modis  et 
personis  ac  temporum  declinationibus  idem  Paeon  reperitur 
insertus  a  prima  conjugatione,  quae  in  Pyrrhichio  digessimus ; 
vel  secunda,  quae  in  tribracho  tempore  futuro,  ut  amabimus 
amabitis,  beabimus  beabitis,  meabimus  meabitis,  creabimus 
creabitis,  cavabimus  cavabitis,  secabimus  secabitis.  A  se- 
cunda  de  activis  et  neutralibus,  ut  docebimus  docebitis,  stupe- 
bimus  stupebitis,  fovebimus  fovebitis,  ciebimus  ciebitis,rige- 
bimus  rigebitis.  Passiva,  communia,  et  deponentia  utroque 
numero  concordant,  doceberis  docebitur  docebimur,  mede- 
beris  medebitur  medebimur,  fateberis  fatebitur  fatebimur, 
vereberis  verebitur  verebimur.  Sic  et  a  forma  inchoativa, 
sed  a  tempore  praesenti,  ut  virescimus  virescitis,  rigescimus 
rigescitis,  tumescimus  tumescitis,  madescimus  madescitis, 
rubescimus  rubescitis,  ut  in  poeta : 

Quem  magis  offendit  quisquis  superando  tepescit. 

Participia  nihilominus  paeoui  secundo  congruere  videntur 
in  nominativo  et  dativo  plurali  genere  neutro,  ut  videntia 
videntibus,  vigentia  vigentibus,  olentia  olentibus,  nitentia 
nitentibus  quae  nitorem  non  nisum  designant,  litantia 
iitantibus,  micantia  micantibus,  luentia  luentibus,  fruentia 
fruentibus,  euntia  euntibus. 

D.  Da  divisionis  legem  in  pseone  secundo. — M.  Quem- 
admodum  antecessor  sescupla  discretione  dirimitur :  arsis 
vero  et  thesis  et  accentus  eadem  temporum  regula  fungun- 
tur  quam  in  paeone  priore  prsefati  sumus. 

De  Pceone  tertio. 

D.  Exempla  Paeonis  tertii  depromantur. — M.  Nemorosus 
(id  est  nemoribus  plenus)  :  sic  decorosus,  speciosus,  rabi- 
osus,  variosus  (id  est  varicibus  plenus,  scabiosus,  generosus, 
macilentus,  truculentus,  gracilentus,  fseculentus,  opulentus, 
oriundus,  moribundus,  rudibundus,  Palinurus,  paliurus  : 
ut  illud : 

Carduus  et  spinis  surgat  Paliurus  acutis ; 

alienus,  sceleratus,  galeatus,  tunicatus,  trabeatus,  cuneatus, 
equitatus,  peditatus,  comitatus,  capitalis,  glacialis,  specialis, 
generalis,  lateralis,  Cerealis,  ut : 

Cereale  papaver 
Tempus  humo  tegere ; 

operosus,  maculosus,  numerosus,  onerosus,  animosus,  popu- 
losus,  spatiosus,  oculosus  et  oculatus :  ut  Apocalypseos  : 
Animalia  antrinsecus  oculata. 

D.  Preepositorum  da  differentiam  nominum. — M.  Quod 
omnia  mobilia  sunt  et  epitheta  dicuntur,  exceptis  paliuro 
et  Palinuro,  et  illis  quse  ab  equite  et  pedite  ac  comite 
derivata  protulimus,  quia  eques  et  equetus  unum  idemque 
est.  Sic  pedes  et  pedester :  equitatus  vero  et  peditatus  ad 
numerum  equitum  et  peditum  pertinebunt. 

D.  Cui  formse  casuali  praelata  nominum  exempla  manci- 
pantur? — M.  Omnia  secundge  declinationis  in  -us  terminata 
pentaptota  sunt  in  singulari  numero,  tetraptota  in  plurali. 

D.  Quse  sunt  verborum  exempla  pseoni  tertio  congru- 
entia? — M.  Sumuntur  quidem  a  prima  et  tertia  conjuga- 

tione,  tempore  praesenti  et  futuro  indicativi  modi,  praesertim 
a  verbis  quae  superius  coaptavimus,  cum  de  tribracho  com- 
mentaremur:  glomeramus  glomeratis,  glomerabo  glomerabis 
glomerabit,  properamus  properatis,  properabo  properabis 
properabit,  geminamus  geminatis,  -bo  -bis  -bit,  rogitamus 
-tis,  -bo  -bis  -bit,  rapiemus  -tis,  capiemus  -tis,  poliemus  -tis, 
veniemus  -tis.    Virgilius  in  Bucolicis 

rapidum  Creta  veniemus  Oaxen. 
Passiva  vero  communia  et  deponentia  per  easdem  personas 
passim  non  congruentia ;  sed  hoc  modo,  jugulamur  jugu- 
lentur,  jugulabor,  veneramur  venerantur  venerabor,  stipu- 
lamur  stipulantur  stipulabor,  stomachamur  stomachantur 
stomachabor.  Infinitivus  quoque  modus  in  activis  et 
neutralibus  paeoni  tertio  mancipalur  tempore  praesenti  et 
prseterito,  et  stipulare  stipulasse,  titulare  titulasse,  ululare 
ululasse,  spoliare  spoliasse,  temerare  temerasse.  Unde 
Proba,interpoetas  clarissima,  in  exordio  Virgilio — centonis, 
quamvis  Apocryphorum  frivola  sub  specie  prophetica  con- 
tinentis,  sed  tamen  legitimam  hexametri  regulam  servantis, 
elegantur  deprompsit  dicens : 

Jam  dudum  temerasse  duces  pia  foedera  pacis. 
Scanditur  ita  Jam  du.  dum  temer.  asse  du.  ces  pia,  fcedera 
pacis. 

D.Daexempla  significationibusparticipiorum  approbata. 
— M.  Prseteriti  et  futuri  temporis  participia  a  passivo, 
communi,  et  deponenti  venientia,  pseonem  tertium  non 
repudiant,  ut  glomeratus  glomerandus,  veneratus  vene- 
randus,  jaculatus  jaculandus,  imitatus  imitandus ;  ut : 

Demens  perpetui  qui  non  imitanda  parentis 

Jura  caducorum  gradibus  simulavit  honorum. 
Ab  activo  quoque  et  neutro,  ut  fugiturus,  ruiturus,  trahitu- 
rus,  doliturus,  domiturus  ;  ut  in  Georgicis : 

 et  durum  Bacchi  domitura  saporem, 

petiturus,  periturus. 

D.  Pseon  tertius  qua  discretione  sequestratur  ? — M.  Ses- 
cupla  divisione  dirimitur,  sed  arsis  et  thesis  paeoni  primo 
et  secundo  reluctantur,  dum  arsis  usurpat  tempora  bina, 
et  thesis  trina. 

D.  Unde,  rogo,  ista  diversitas  et  veluti  inconveniens 
diaphonia  nascatur,  cum  in  prsedictis  decem  pedibus  aequo 
divisionis  exagio  trutinantis  quasi  quaedam  organicse  mo- 
dulationis  melodia  ita  concors  temporum  harmonia  tene- 
atur. — M.  Quia  paeon  tertius  semper  acuto  accentu  penul- 
timam  producit,  ut  calamistrum,  unde  derivatur  calamis- 
tratus  epithetum;  aut  circumflexo,  ut  medicina.  Pseon 
vero  primus  et  secundus  semper  ante  penultimam  acuere 
accentum  legibus  compelluntur. 

De  Pceone  quarto, 
D.  Promito  tandem  paeonis  quarti  regulares  exemplorum 
formulas. — M.  Strictius  hunc  pedem  commentaturus  expe- 
diam,  dum  plura  exempli  documenta  ubertim  minime 
suppeditent,  ut  humilitas,  saturitas,  satietas,  varietas, 
temeritas,  agilitas,  facilitas,  gracilitas,  celeritas,  viriditas, 
tenuitas,  cupiditas,  stabilitas,  ut  Prosper  in  Epigram- 
matibus: 

Lex  seterna  Dei  stabili  regit  omnia  nutu. 
Sic  stoliditas,  proceritas.  Necnon  etiam  illa  nomina  quae 
recto  casu  in  proceleusmatico  superius  congessimus,  per 
genitivum  huic  pedi  regulariter  aptabuntur,fidiculafidicul3e, 
miseria  miserise,  crucicola  -lae,  apicula  -lae,  avicula  -lae, 
crucicula  -lae.  Quamvis  Juvenalis  auctoritas  variaverit,  ut 
supra  retulimus.  Coticula  vero,  cujus  primitivum  cos, 
pseoni  primo  adsciscitur  versifico  de  aqua  contradictionis : 

.  .  .  rumpuntur  cotibus  amnes. 
Sic  Paeon  quartus  latibulum  latibuli,  patibulum  -li,  mani- 
pulus  -li,  puerulus  -li.  At  vero  proceleusmatico  per  obliquos 
casus  genitivum  et  ablativum  accumulantes  aggregavimus, 
ad  pseonis  quarti  documentum  minime  concurrant.  Verba 
autem  tam  indicativi  quam  subjunctivi  modi,  quae  in  pro- 
celeusmatico  promulgavimus,  huic  regula^  rite  concordant 
tertia  duntaxat  persona,  ut  humilio  humiliant,  arieto  arie- 
tant;  sic  operiunt.  Et  in  subjunctivo  modo  docuerim 
docuerint,  tumuerim  -rint,  statuerint,  patuerint.  Animad- 
verte,  quaeso,  perplexam  metricse  artis  subtilitatem:  nam 

patuerunt  indicativi  modi  est  temporis  prseteriti  perfecti, 
ubi  semper  e  producitur,  ut: 

Pervia  divisi  patuerunt  cserula  ponti. 
Scanditur  pervia.  divi.  si  patu.  erunt    Et  infra : 

Et  jejuna  novum  vomuerunt  marmora  potum. 
Scanditur:  Et  je.  juna  nov.  um  vomu.  erunt.  Ast  vero  pa- 
tuerunt,  vomuerunt,  in  subjunctivo  modo  tempore  praeterito 
perfecto  e  semper  fixa  definitione  corripitur. 

D.  Dicito  participiorum  exemplar. — M.  Nulla  participia, 
nisi  praesentis  tantum  temporis  apta  paeoni  quarto  inves- 
tigare  valui  a  praedictis  verborum  significationibus ;  ut 
arietans,  hutnilians,  sepeliens,  operiens,  aperiens.  Quae 
vero  in  subjunctivo  modo  posuimus,  huic  regulae  partici- 
piorum  discrepant ;  sed  aut  iambo  mancipantur,  ut  docens, 
vigens,  stupens;  aut  anapasstum  legitime  formabunt,  ut 
statuens,  metuens,  tribuens,  poliens. 

D.  Da  rationem  accentuum. — M.  Paeon  quartus  semper 
in  antepenultima  acuto  pronuntiatur  accentu.  Caeterum 
in  arsi  tempora  duo,  et  in  thesi  tria,  quae  per  sescuplam 
divisionem  trutinata  quasi  obliqua  potius  quam  3equa  dis- 
cretionis  lance  librabuntur. 

De  Epitrito  primo. 

D.  Expositis  ad  liquidum  et  defaecatis  paeonum  regulis 
epitriti  primi  promulgentur  exempla. — M.  Facultates,  po- 
testates,  honestates,  voluntates,  voluptates,  sacerdotes, 
puellares,  novercales,  maritales,  theatrales,  loquelares,  Qui- 
rinales,  Palatini,  Numantini,  palumbini,  columbini,  tiarati, 
capistrati,  medullati,  ut  psalmigraphus :  Holocausta  me- 
dullata  ofFeram  tibi;  capillati,  papillati,  pharetrati,  lapillosi, 
paludosi,  lacertosi,  et  propemodum  omnia  nomina  vel 
derivativa  vel  quae  sub  specie  participiorum  numero  sin- 
gulari  in  antespasto  protulimus,  haec  eadem  in  plurali  ad 
epitriti  primi  regulam  liquido  mancipabuntur.  Simili 
modo  verborum  genera  concordant  tempore  praeterito  per- 
fecto,  hoc  est  activa  tantum  et  neutra  primae  conjugationis, 
quae  in  Pyrrhichio  edidimus,  et  quae  perfectum  tempus  in 
avi  syllabas  desinunt,  haec  eadem  in  plurali  epitritum  pri- 

mum  reformabunt,  ut  amavi  amaverunt,  rogavi  rogaverunt, 
dicavi  dicaverunt,  piavi  piaverunt,  unde  compositum  est 
expiavi,  volavi  volaverunt,  meavi  meaverunt,  beavi  be- 
averunt,  ut : 

famamque  beavit 
Gurgitis ; 

rotavi  rotaverunt,  plicavi  plicaverunt,  et  plicui  plicuerunt, 
utramque  formam  sequitur;  unde  compositum  explicavi  et 
explicui ;  ut  illud  :  Et  cum  complicuisset  librum.  Quse 
vero  prseteritum  in  -ui  mittunt  hanc  refutant,  ut  crepo 
crepui,  tono  tonui,  mico  micui,  frico  fricui,  domo  domui. 
Nam  crepuerunt,  tonuerunt,  micuerunt,  fricuerunt,  domu- 
erunt,  non  epitritum  primum  sed  ionicum  imnorem  am- 
plectuntur.  Et  notandum  quod  Phocas  Grammaticus 
prseteritum  tempus  frico  fricui  exposuit;  Gregorius  vero 
in  tertio  dialogi  volumine  non  fricuit  sed  fricavit  retulit 
dicens ;  Faciem  defuncti  fricavit :  et  infra,  Cumque  diu- 
tius  fricaretur,  &c. 

D.  Possuntne  participia  hujuscemodi  defmitionibus 
epitrito  primo  subjugari  ? — M.  Quemadmodum  significa- 
tiones  participiorum  ab  inchoativis  speciebus  venientes  per 
genitivum  antespasti  legibus  patuisse  jam  retulimus,  ita 
huic  epitrito  per  dativum  suffragari  contestamur,  ut  nites- 
cens  nitescenti,  rubescens  rubescenti,  tepescens  tepes- 
centi;  sic  tumescenti,  fatiscenti,  tremescenti,  calescenti, 
acescenti.  Ita  quoque  futuri  temporis  participia  a  forma 
perfecta  primge  conjugationis  derivata,  quse  in  pyrrhichio 
digesta  sunt,  per  omnes  casus,  exceptis  nominativo,  accu- 
sativo,  vocativo  singularibus  et  genitivo  plurali,  epitrito 
primo  famulantur,  ut  litaturi  litaturo  litaturis  litaturos. 
Sic  amaturi,  crepaturi,  beaturi,  meaturi,  ligaturi,  fricaturi, 
plicaturi,  necaturi,  negaturi,  araturi. 

D.  Da  regulam  divisionis  et  qualitatem  prosodiae. — M. 
Epitriti  quidem  prsedictarum  legibus  divisionum  minime 
gubernantur;  et  quia  penultima  epitriti  primi  syllaba 
acuitur,  in  arsi  procul  dubio  colliguntur  tempora  terna,  et 
in  thesi  quaterna. 

JDe  Epitrito  secundo, 
D.  Partes  orationum,  quae  epitriti  secundi  structuris  rite 
obsecundent,  absque  comperendinatione  subdantur. — M. 
Vinitores,  proditores,  debitores,  creditores,  traditores,  con- 
ditores,  venditores,  portitores,  limitores,  funditores,  hoc  est 
qui  fundibulorum  exertationibus  duellum  committunt.  Ita 
sseculares,  corporales,  carcerales,  cardinales,  temporales, 
criminosi,  calculosi,  ponderosi,  ulcerosi,  cancerosi,  vul- 
tuosi.  Item  foeminina  dignitates,  qualitates,  quanti- 
tates,  vastitates,  vanitates,  almitates,  sanitates,  summitates, 
caecitates,  densitates.  Sic  et  caetera  quae  in  singulari  nu- 
mero  in  amphimacro  coartavimus,  in  plurali  huic  epitrito 
adnectentur.  Verba  quoque  primae  conjugationis  activavel 
neutralia,  quae  prima  persona  dactylum  gignunt,  eadem 
tempore  futuro  his  regulis  adsciscuntur  in  plurali  numero, 
ut  verbero  verberabunt,  pignero  pignerabunt,  foenero  fcene- 
rabunt,  exulo  exulabunt,  expio  expiabunt,  irrigo  irriga- 
bunt,  reprobo  reprobabunt,  fascino  fascinabunt;  ut: 
quis  teneros  mihi  fascinet  agros. 

Sic  et  casteris  conjugationibus.  Sed  tempore  praeterito 
perfecto,  si  secundae  conjugationis  fuerint,  ut  palleo  pallue- 
runt,  censeo  censuerunt,  caneo  canuerunt,  torpeo  torpue- 
runt,  horruerunt,  terruerunt,  floruerunt,  arcuerunt,  mar- 
cuerunt,  languerunt.  Quod  si  subjunctivo  modo  dixeris 
censuerint,  palluerint,  canuerint,  procul  dubio  non  epitrito 
sed  choriambo  copulantur.  A  tertia  autem  conjugatione 
tam  praeterito  perfecto  quam  imperfecto  exempla  suffra- 
gantur,  ut  eruebant  eruerunt,  diluebant  diluerunt,  obrue- 
bant  obruerunt,  diruebant  diruerunt,  adferebant  attulerunt, 
conferebant  contulerunt.  Participia  quoque  trium  tem- 
porum  ab  activis  duntaxat  et  communibus  venientia  non 
discrepant,  ut  dedicati  dedicandi,  strangulati  strangulandi 
strangulantes,  pastinati  pastinandi  pastinantes,  osculati 
osculandi  osculantes.  Ita  a  tertia  vel  quarta  absque  prae- 
terito,  ut  conterentes  conterendi,  inserentes  inserendi,  dilu- 
entes  diluendi.  Arsis  vero  et  thesis  epitriti  secundi  tem- 
pora  haud  secus  dirimere  noscuntur  quam  primi. 

De  Epitrito  tertio. 
D.  Exempla  nominum,  quae  epitrito  tertio  regulariter 
adminiculentur,  in  propatulo  promulgata  quaeso  nullatenus 
delitescant. — M.  Divinitas,  vicinitas,  aequalitas,  finalitas, 
felicitas,  maturitas,  aeternitas,  impunitas.  Eusebius  in 
Chronicis :  Ob  asyli  impunitatem  magna  Romulo  multitudo 
conjungitur  :  crudelitas,  audacitas,  immanitas,  humanitas, 
obscenitas,  obscuritas,  moralitas,  antiquitas,  velocitas, 
infirmitas,  deformitas,  foecunditas,  urbanitas,  afhnitas, 
pluralitas,  vivacitas,  fraternitas,  germanitas.  Sunt  praeterea 
nomina  in  plurali  numero  hujus  epitriti  formis  famulantia, 
ut  fuligines,  prurigines,  sartagines,  caligines,  ferrugines,  tes- 
tudines,  uligines.  Verum  haec  et  superiora  singulariter 
pentaptotam  sequuntur  regulam,  et  pluraliter  triptotam. 

D.  Haec  exempla  queunt  in  verborum  declinationibus 
reperiri  necne  ? — M.  Equidem  reor  a  tertia  conjugatione 
subjunctivo  et  optativo  modo  epitritum  tertium  derivari, 
ut  emungerent,  excuterent,  retruderent,  rarescerent,  viles- 
cerent,  lentescerent,  squalescerent,  ignoscerent,  deprome- 
rent,  depecterent,  connecterent. 

D.  Quare  prima  et  secunda  conjugatio  per  hanc  perso- 
narum  in  subjunctivo  modo  epitrito  tertio  minime  congru- 
unt  ? — M.  Quod  utrarumque  verba  conjugationum  in 
praedicto  modo  tempore  praeterito  imperfecto  loco  penultimo 
producuntur,  ut  macerarent,  lacerarent;  idem  maderent, 
vigerent,  squalerent.  Nam  utrasque  conjugationes  impe- 
rativus  producit,  quae  res  penultimas  praedictorum  syllabas 
verborum  correptas  fore  nequaquam  patitur. 

D.  Arsis  et  thesis  quibus  discriminibus  alternatim 
temporum  particula  sequestrant  ? — M.Modoarsis  temporum 
tropaeo  triumphat  dum  octies  semis  gubernat ;  thesis  vero 
versa  vice  sexies  semis  usurpat ;  et  quae  prius  in  praece- 
dentibus  epitritis  arsis  subjugando  victrix  extiterat,  nunc 
demum  in  succedentibus  idem  serviliter  mancipando  et 
enerviter  cedeudo  succumbit. 

D.  Operae  pretium  est  ut  manifestandarum  rerum  gratia 
replices  unde  hoc  constare  credatur. — M.  Nempe  hoc 

prosodise  causa  contingere  solet,  quia  hic  epitritus  de  quo 
in  praesentiarum  parumper  comminisci  nitimur,  in  antepe- 
nultima  acuto  proferatur  accentu,  sicut  praecessor  pe- 
nultima. 

De  Epitrito  quarto. 

D.  Regulas  ex  partibus  orationum  quae  epitriti  legibus 
congruant  quantocius  depromito. — M.  Constantinus,  Mar- 
cellinus,  Saturninus,  cancellatus,  fortunatus,  contignatus, 
aerumnosus,  libertinus,  conlibertus,  Augustinus,  Caelestinus, 
crystallinus,  smaragdinus.  Haec  denique  tam  propria  quam 
appellativa  in  singulari  numero  pentaptota  sunt :  appellativa 
vero  pluraliter  tetraptota :  item  neutra  utroque  numero 
triptota ;  ut  fundamentum,  sacramentum,  juramentum, 
spiramentum.    Virgilius  in  Octavo  : 

Spiramtnta  aniinse  lethali  vulnere  rupit; 
salsamentum,  atramentum,  purgamentum,  firmamentum, 
nutrimentum,fulcimentum,  ornamentum,  ostimentum,arma- 
mentum.  Locus  vero  receptaculi  quo  armamenta  recon- 
duntur  armamentarium  nuncupatur,  quod  ad  nauclerios 
proretasque  pertinet.  Nam  arma  unius  militis  armatura, 
aut  totius  expeditionis :  armentum  quod  armentarius,  seu 
bubulcus  procurat. 

D.  Uberrimis  argumentorum  indiciis  mihi  patenter 
enucleare  precor  quid  sit  quod  illustris  grammaticae  artis 
commentator,  praepositiones  inquit  aut  verba  corrumpunt 
aut  ipsae  corrumpuntur.  M.  Haec  sententia  triplices  con- 
tinere  regulas  dignoscitur,  quae  tamen  quadripertita  figu- 
rarum  ratione  colliguntur. 

D.  Hac  responsione,  ut  arbitror,  non  est  interrogationis 
nodus  patenter  solutus,  sed  veiuti  panucula  quaestionis 
involuta. — M.  Tripertita,  ut  diximus,  praepositionum  defi- 
nitio  hujuscemodi  difTerentia  colligitur,  aut  ipsae  praepositi- 
ones  corrumpuntur,  ut  accedo,  succedo,  oppono,  appono  ; 
aut  caeteras  orationum  partes  quibus  praepositae  fuerint 
corrumpunt,  et  ipsae  incorruptae  permanent,  ut  qusero, 
exquiro,  inquiro,  requiro,  et  frango,  confringo,  infringo, 
spargo,  dispergo,  sparsi,  dispersi :   aut  certe  altrinsecus 

corrurnpuntur,  id  est  tam  praepositio  quam  caeterae  orationis 
partes,  quae  praepositionibus  ritu  figurae  compositae  succes- 
serint,  ut  corripio,  coerceo,  corrigo,  sinciput,  occiput. 

D.  Da  praepositiones  quae  corrumpant  caeteras  partes, 
vel  quae  acceptis  reliquis  partibus  corrumpantur. — M.  Ex, 
ad,  ob,  in,  sub,  trans,  con,  circum,  ante.  Ex  praepositio 
interdum  x  literam  aut  in  f  commutat,  ut  efTringo,  effugio, 
effluo,  effundo,  effatur,  effabilis,  ferus  efferus,  fraenatus 
effraenatus,  facio  efficio,  factus  effectus  efficax:  aut  ex 
integra  manet  subnexa.  Corrumpuntur,  ut  aestimo  existimo, 
carpo  excerpo,  quaero  exquiro,  arceo  exerceo,  cado  excido, 
effodio  effodis  effossus:  Aut  omnino  eadem  litera  carebit, 
ut  evenio  evenit,  egero  egessi,  egredior  egressus,  emano 
emanavi,  elicio  elicui,  elimino  eliminavi,  elido  elisi, 
enarro  enarravi,  enucleo  enucleavi.  Ad  praepositio  saepe 
finalem  d  literam  in  eandem  convertit  literam,  a  qua 
sequens  orationis  inchoat  pars,  ut  cedo  accedo  accessi 
non  adcessi,  accommodo,  accolo,  accipio,  accepto,  accingo, 
accumulo ;  ut 

Accumulant  quorum  famam  laudesque  poett» : 
accubo  accubitus;  ut:  Cum  esset  rex  in  accubitu  suo, 
nardus  mea  dedit  odorem  suum.  Cantus,  accepta  prae- 
positione  ad,  utrinque  corrumpitur ;  ut  accentus,  qui 
Graece  prosodia  nuncupatur.  Sic  eadem  d  litera  in  t 
transmutatur,  ut  Lucius  Annaeus  Seneca  in  sexto  volumine 
tetrametro  brachycatalecto  sic  ait : 

gemiuumque  duplices 
Argos  attollit  domus. 

Et  infra  : 

Dubia  labat  cervice,  famuli  attollite. 
Attuli,  attero,  attrivi,  attritus.    Virgilius  in  Georgicis  : 

Seepe  etiam  in  duris  errando  cotibus  alas 

Attrivere. 

In  p  interdum  transit,  ut  appono  apposui,  appareo,  approbo, 
appello,  applico.  Nonnunquam  vero  in  1  mutatur,  laedo 
allido  allisi,  ligo  alligo  alligavi,  allicio  allecto  allegatio. 
Solvitur  et  in  r,  ut  arripio  arripui,  cui  simplex  est  rapio, 

sed  accepta  praepositione  ad  neutra  pars  corruptione  care- 
bit, '  arreptus  arrepticius,  arrigo  arrexi,  arrogo  arrogans 
arrogantia.  Transit  et  in  n,  ut  annuo,  quemadmodum  in 
proverbiis  inconstantis  et  lubrici  passivus  notatur  obtutus : 
annuit  oculis,  terit  pede.    Virgilius  in  decimo : 

Annuit  et  totum  nutu  tremefecit  Olympum. 
Mutatur  nihilominus  in  f  semivocalem,  afflatus,  effectus, 
affixus,  affabilis,  afflatus,  ut : 

Angelicis  tremefacta  minis  affatur  asella. 
Solvitur  in  g  mutam,  ut  aggrego,  aggredior,  aggressus, 
aggero  aggestus.  Unde  aggerem  aggestis  de  fossato 
sablonibus  et  collectis  in  cumulum  glareis  dici  etymologia 
declarat,  sicut  congeriem  a  congerendo.  Transit  aliquoties 
in  m,  ut  ammoneo  ammonitus,  amminiculor  amminiculabor 
amminiculum. 

Sub  praeposito  utriusque  casus  interdum  b  literam  ad- 
mittens,  in  eam  convertitur  qua  sequens  oritur  vocabulum 
seu  verbum :  aut  ex  corrupto  et  integro  partem  orationis 
componit,  ut  suffulcio  suffultus,  suffodio,  suppono  suppo- 
situria,  suggestio  suggero  suggessit.    Virgilius  in  decimo : 

Suggere  tela  mihi : 
suffero  suffert,  ut :  Beatus  vir  qui  suffert  tentationes.  Suf- 
fusio,  ut:  cui  oculorum  suffusio,  quam  Graeci  glaucoma 
dicunt.     Summoveo  summotus,  succubo  succubui,  suc- 
cessus  succedo  successi.    Virgilius  : 
Mezentius  ardens 
Succedit  pugnse. 

succurro,  succedo,  succingo,  succresco,  succrevi,  plico 
supplico,  puto  supputo,  peto  suppeto.  Aut  certe  ex 
duobus  corruptis,  ut  supprimo,  sustineo,  sufficio,  suscipio, 
quorum  primitiva  integra  sunt  sub  et  premo,  facio,  capio ; 
sed  in  compositione  figurarum  b,  e,  a  in  alios  literarum 
characteres  vertuntur.  Veruntamen  haec  verba  tempore 
perfecto  et  plus  quam  perfecto  ex  corruptis  et  integris 
componuntur,  ut  suppressi  suppresseram,  sustinui  susti- 
nueram,  suffeci  suffeceram,  suscepi  susceperam. 

Ob  praepositio  accusativi  casus  plerumque  b  mutat  in 

eam  conversa  literam  quae  sequentem  inchoat  orationis 
particulam,  ut  peto  appeto,  ut : 

Trojse  sub  moenibus  altis 
Contigit  oppetere : 

oppono  opposui,  occumbo  occubui,  cado  occido  quod  est 
patientis  et  agentis,  ut  ruo :  ommutesco  ommutui,  officio 
offeci  (id  est  nocui)  offero  obtuli.  Ad  statum  pristinum 
reversa,  offulcio  offulsi,  offusco  offuscavi,  offuit,  offendit, 
occurrit,  occalluit.  In  prsepositio  interdum  n  literam  in  m 
commutat,  ut  pius  pietas,  impius  impietas,  improbus  im- 
probitas,  imploro.  Cicero  in  libro  XV.  Omnes  imploro  et 
obtestor;  immunis,  immunitas,  immanis,  immanitas,  im- 
punitas.  Augustinus  Afer :  Nihil  est  infelicius  felicitate 
peccantium,  quo  pcenalis  nutritur  impunitas.  Imbuo  im- 
butus  immortalis.  Aut  ipsa  prsepositione  integra  cohae- 
rentia  corrumpuntur,  ut  salsus  impulsus,  sapiens  insipiens, 
aptus  ineptus,  castus  incestus.    Virgilius  : 

in  thalamos  ausum  incestare  novercse ; 
facio  inficio,  capio  incipio,  amicus  inimicus,  aequus  iniquus, 
qusero  inquiro,  partior  impertior,  armatus  inermis,  barbatus 
imberbis,  damnatus  indemnis.  Con  praepositio  aut  ipsain 
compositione  corrumpitur,  ut  commoveo,  commercium, 
meo  commeo,  meatus  commeatus,  corroboro,  corruo,  cor- 
rumpo,  colloquor  colloquium,  collega  collegium,  collectio, 
collectanea,  colludium:  aut  accedentes  orationum  partes 
corrumpit,  ipsa  manente  integra,  fateor  confiteor  confessus, 
gradior  congredior  congressus,  cantus  concentus,  scando 
conscendo,  statuo  constituo,  cano  concino,  jacio  conjicio; 
ut: 

Princeps  ardentem  conjecit  lampada  Turnus ; 
cado  concido ;   ut :  Quare  concidit  vultus  tuus  ?  taceo 
conticeo ;  ut : 

Conticuere  omnes  intentique  ora  tenebant ; 
unde  inchoativum  conticesco ;  genitrice  Samuelis  vatici- 
nante  :  Et  impii  in  tenebris  conticescent ;  teneo  contineo, 
tango  contingo,  calco  conculco,  facio  conficio,  capio  con- 
cipio,  quaero  conquiro,  quaestio  conquisitio.    Nam  queror 

deponens  corripitur.  Unde  querela  querimonia  derivatur  ; 
sicut  in  historia  ecclesiastica  cautum  est :  Omnes  queri- 
moniarum  libros  jussit  incendi.  Seu  utraque  corrumpuntur, 
videlicet  tam  praepositio  quam  subjecta  pars  ut  rapio 
corripio,  mando  commendo,  plector  complector.  Cicero 
libro  XIII :  Nullo  modo  possum  aut  memoria  consequi 
aut  oratione  complecti :  laedo  collido  collisio.  Unde 
poeta : 

Vix  tamen  effugi  totis  collisa  medullis. 
rego  corrigo,  lego  colligo.  Interdum  vero  eadem  con 
praeposito  n  literam  non  corrumpit,  sed  omnino  amittit; 
si  sequens  pars  a  vocali  inchoat,  ut  aeternus  coaeternus, 
coaevus  coaetaneus,  coepiscopus,  coacervo,  coarto  :  Et  an- 
gelus  Domini  coartans  eos ;  Lactantius  ad  Demetrianum, 
Et  levi,  inquit,  et  non  coarto  spiritu  quoties  volumus 
efficitur  vox;  occipio;  Terentius  in  Adelphis: 

Recte,  eedepol,  spero  modo  dolores  meatu  occipiunt ; 
caput  occiput  sinciput,  ex  duobus  corruptis,  id  est  semis 
caput. 

In  praepositio  corrumpit  verba,  ut  facio  inficio,  capio 
incipio,  gradior  congredior ;  partior  impertior.  Ut  Tullius 
Cicero  Lucanus  libro  decimo : 

Atque  opifex  rerum  certo  sub  jure  coercet ; 
cohibeo,  coaequo,  coalesco  vel  inolesco.    Virgilius  : 

udoque  docent  inolescere  libro. 
Ago  per  synalepham  cogo,  ut  nolo  malo,  quod  in  praeterito 
manifestius  liquet  coegi.    Re  praepositio  aut  subnexas 
orationum  partes  corrumpit,  et  ipsa   detrimentum  non 
patitur,  ut  salio  resilio.    Prosper  in  Epigrammatibus : 

Si  resilit,  misero  degit  in  exilio  ; 
capio  recipio  captio  receptio  captus  receptus,  sapio  resipio 
resipisco,  facio  reflcio,  factus  refectus,  cano  recino,  gradior 
regredior,  statuo  restituo,  statutus  restitutus,  quaero  requiro, 
teneo  retineo,  taceo  reticeo,  premoreprimo,  spargo  respargo. 
Aut  eadem  re  praepositio  si  ad  verba  a  vocalibus  incipientia 
accesserit,  d  literam  crebro  adsumit,  ut  emo  redimo,  emptio 
redemptio,  emptus  redemptus,  arguo  redarguo,  ago  redigo, 

actus  redactus,  undo  redundo  ;  ut :  Omnia  flumina  exeunt 
in  mare  et  mare  non  redundat.    Eo  redeo  reditus,  euntes 
redeuntes,  iturus  rediturus,  redintegro,  redhibeo  redhibito, 
oleo  redoleo,  olere  redolere  redolentes.    Virgilius  : 
et  olentia  Medi 
Ora  fovent  illo ; 

si  vero  a  digamma  verba  incipient,  id  est  u  loco  consonantis 
posita,  d  literam  praedicta  repudiat  praepositio,  ut  revertor 
revolvo  revinco. 

Trans  praepositio  interdum  n  et  s  perdit,  ut  traductus 
traducit ;  ut :  noluit  eam  traducere.  Augustinus  libro  XX 
civitatis  Dei :  Etiamsi  eos,  inquit,  per  haec  ad  sua  traducere 
non  potuerint,  et  caetera ;  trajectus  trajecit,  Virgilius  in 
decimo : 

Tum  Pallas  bijugis  fugientem  Rhsetea  praeter 
Trajicit ; 

Trano  tranas  tranat,  cujus  simplicia  sunt  trans  et  no  nas 
nat  monosyllaba.    Virgilius : 

sub  nubibus  atris 
Strymonise  dant  signa  grues  atque  sethera  tranant. 
Solinus  quoque  in  collectanea  rerum  de  cervis,  Si  maria, 
inquit,  tranent,  non  aspectu  petunt  litora  sed  olfactu. 
Circum  praepositio  aliquoties  amittit  cum,  ut  circuitus. 
Sic  ante  praepositio  e  in  i  commutat, ut anticipo,  psalmigrapho 
adstipulante,  ut:  Anticipaverunt  oculi  mei  vigilias.  Dis 
praepositio  interdum  s  literam  in  compositione  perdit,  ut 
diluto  dilusus,  dilanio,  diluo,  dilabor  dilapsus  ;  ut : 
foveam  dilapsus  in  atram  : 

dilancino  dilancinatus.  Idem  Solinus  de  leontophono 
bestia  ait :  Morsu  quidem  abstinent  sed  dilancinatas 
exanimant  pedum  nisibus.  Quod  si  s  litera  in  principio 
verbi  ponatur,  eadem  praepositio  non  perdit  s,  ut  disspolio, 
dissolvo,  dissero.  Interdum  s  in  f  mutatur,  ut  ficlo  diffido 
difEdentia,  fero  differo,  differentia,  fundo  diffundo.  Virgilius 
in  decimo : 

Undantique  animam  diffimdit  in  arma  cruore. 
Unde  Julius  Solinus  in  collectanea  rerum  memorabilium 

Y  2 

ait :  Idque  in  centum  viginti  millia  passuum  diffundi,  qui 
fidem  advenarum  ratiocinati  sunt,  aestimaverunt.  Facultas 
difBcultas,  ut  idem  Solinus,  multisque  difncultatibus  fati- 
gatus  Rhiphaeis  se  jugis  adnectit.  Facilis  difncilis  tam 
praepositione  corrupta  quam  nomine :  sequentibus  autem 
c  p  t  dis  praepositio  integra  manet,  ut  cerno  discerno 
discerniculum,  crepo  discrepo,  c,urro  discurro,  calcio  dis- 
calcio,  credo  discredo,  cingo  discingo  :  placeo  displiceo 
placuit  displicuit,  a  corrupta  in  i  mutata:  puto  disputo, 
perdo  disperdo,  pono  dispono,  tendo  distendo,  tribuo 
distribuo,  traho  distraho,  tingo  distingo,  pecto  dispecto 
(id  est  pectino)  pendo  dispendo. 

Sunt  aliae  praepositiones  quae  similiter  in  compositione 
figurarum  corrumpunt  adnexas  orationum  partes,  ut  per, 
prae,  pro,  de,  re,  ut  perficio,  praecipio,  proficio,  decipio, 
rapio  deripio.    Virgilius : 

Tergora  deriuiunt  costis : 
paro  separo,  cemo  secerno,  pono  repono,  cedo  secedo, 
cubo  secubo,  duco  reduco,  cado  decido,  ut :  Folium  ejus 
non  decidit;  et  alibi.   Aruit  fcenum  etflos  decidit.  Patior 
perpetior,  passus  perpessus,  et  caetera  similia. 

D.  Tripertitam  praepositionis  regulam  cum  quadrifaria 
figurarum  compositione  velut  quoddam  atrae  caliginis  chaos 
adhibitis  documentorum  laternis  luculente  illustrasti ; 
restat  ut  omissa  praepositione  et  compositione,  positionis 
tamen  elevationisque  tempora  epitrito  quarto  congruentia 
regulariter  edisseras. — M.  Epitriti  quidem  non  serviunt 
divisionibus,  cum  tamen  in  epitrito  quarto  arsis  anticipat 
tempora  quaterna  et  thesis  terna. 

D.  Lex  prosodiae  promulgetur. — M.  Epitritus  quartus  si 
penultima  positione  longa  fuerit,  acuto  pronunciatur  ac- 
centu,  ut  hostimentum,  id  est  aequamentum  vel  exagium 
trutinae.  Si  vero  penultima  naturarum  legibus  protelabitur, 
absque  scrupulosa  ambiguitate  circumnexo  proferatur 
accentu,  ut  contignatus,  fortunatus. 

De  Prosodia. 

Prosodia  est  signum  sermonis  iter  rectum  faciens  legenti. 

Sunt  autem  prosodiae  decem,  acutus,  gravis,  circumflexus, 
longa,  brevis,  daseia,  psile,  apostrophus,  hyphen,  hypodi- 
astole.  Dividuntur  autem  haec  in  quatuor,  in  tonos,  in 
tempora,  in  respirationes,  in  passiones.  Tonus  autem  aut 
pertrahitur,  aut  attrahitur,  aut  medietas  syllabae  bonam 
vocem  habens.  Toni  sunt  tres,  acutus,  gravis,  circum- 
liexus.  Acutus  tonus  est  nota  per  obliquum  ascendens  in 
dexteram  partem,  ut  pax,  pix,  nux.  Gravis  est  a  summo 
in  dexteram  partem  descendens,  ut  est  homo,  bonus,  par- 
vus.  Circumflexus  est  nota  de  acuta  et  gravi  facta,  ut  est 
moeta,  miisa,  coepi.  Tempus  est  significatio  extensionis 
sive  contractionis,  invisibilia  discernens.  Tempora  sunt 
duo,  longum  et  breve.  Longum  est  significatio  productae 
literae  vocalis  ;  ut  est : 

Arma  virumque  cano,  Trojee  qui  primus  ab  oris. 
Breve  est  significatio  correptae  vocalis,  ut  est : 

Ingens  acutus  carmina  nostra  canunt. 
Spiritus  est  productio  vocis  quae  aut  citata  aut  lenis  de 
ore  profertur.  Spiritus  sunt  duo  daseia  et  psile.  Daseia 
est  qualitas  syllabse  juxta  sonitum  spirantis,  ut  est  homo, 
habitans,  habens.  Psile  est  qualitas  syllabae  quse  juxta 
extremitatem  labiorum  profertur,  ut  orator  adiit  orare. 
Passio  est  vox  passibilis  conjuncta  et  unita  et  divisibilia 
discernens.  Passiones  sunt  tres,  apostrophos,  hyphen, 
hypodiastole.  Apostrophos  est  signum  extritse  vocalis 
unius  aut  duarum,  quos  non  habent  Latini  sed  Graeci. 
Hyphen  est  conjunctio  dictionis  ex  duabus  perfectis  im- 
perfectisve  compositae,  ut  est  lucifer,  unigenitus,  primo- 
genitus.  Hypodiastole  est  divisio  compositarum  literarum 
propter  ambiguitates,  ut  est : 

viridique  in  litore  conspieitur  sus; 
ut  non  erret  qui  legat,  ne  prorsus  ursum  legat.  Acutus 
loca  habet  tiia,  quomodo  dicunt  Graeci,  Latini  duo,  penul- 
timam,  antepenultimam.  Penultima  nomen  est  ante  unam 
syllabam  a  fine  habens  accentum,  ut  arma,  orna,  honus.  An- 
tepenultima  estnomen  ante  duas  syllabas  habens  a  fine  ac- 
centum,  ut  est  Basilius,  Gregorius,  Bobatius.  Circumflexus 

nomen  est  loca  habens  duo,  sicut  dicuut  Graeci,  Latini  autem 
unum.  Circumflexus  nomen  est  ante  unam  syllabam  a 
fine  habens  accentum,  caelum  caelorurn.  Tempora  ponun- 
tur  in  vocalibus  literis,  ubi  producuntur  vel  corripiuntur, 
ut  est : 

nihil,  amnis,  flamina,  munus. 
Spiritus  ponitur  initio  vacalium  literarum,  rarius  in  medio, 
ut  est  hujus,  traho,  inruho.  Apostrophus  ponitur  supra, 
sicut  diximus,  quo  non  utuntur  Latini  sed  Graeci.  Hyphen 
ponitur  infra  ad  dexteram  partem,  ut  est  suburbanus. 
Hypodiastole  ponitur  infra  contrarietate  hyphen,  ut  est 
C  on  s  tantin  opolis . 

Enucleatis  igitur  grammaticorum  regulis  et  metrorum 
pedibus,  qui  septies,  ut  jam  promulgavimus,  quaternario 
concluduntur  laterculo,  operae  pretium  arbitror  ut  multi- 
modas  altemantes,  synzygiae  replicationes,  quae  Rhetoricis 
mancipantur  disciplinis,  stimulo  festinationis  compulsi 
praeterire  studeamus ;  quarum  vocabula  haec  esse  nos- 
cuntur,  proxilius,  diprolius,  diopros,  trampus,  cribussus, 
namprossimalus,  phymarus,  atrorbus,  rivatus,  pranulus, 
linuatus,  machaus,  matrimus,  phynulus,  febrinus.  Hi  sunt 
proprie  rhetorum  pedes,  qui  quaternarum  mensuram  sylla- 
barum  transeuntes  a  metricis  rnagnopere  spreti  repudiantur: 
siquidem  proxilius  ex  tribus  longis  et  tribus  brevibus  con- 

stans  hujuscemodi  schematibus  componitur,  ut  

w  w  w.    Dipodius  vero  versa  vice  ex  tribus  brevibus  et 

tribus  longis  constat,  tali  figura  ^  ^  w  .  Dio- 

pros  autem  et  trampus  reciproca  duarum  syllabarum  alter- 

natione  variantur,  utpote  ^  w  ^        et  iterum 

w  ^  w  w  .    Sic   et   caeteri  synzygiarum  pedes 

hujusmodi  praeposteris  vicissitudinum  ordinibus  alternare 
noscuntur.  Constat  praeterea  nomen  synzygiae  serviens 
figurae  compositae,  quod  in  genitivo  plurali  novem  syllaba- 
rum  et  viginti  literarum  esse  deprehenditur,  ut  Constanti- 
nopolitanus,  si  dicatur  ponlifex  Constantinopolitanus,  et. 
genitivo  pontificum  Constantinopolitanorum, 

Appropinquante  jam  styli  termino,  O  reverentissime  filu 

subnexis  precibus  satagens  velut  flexis  genuum  poplitibus 
suppliciter  imploro,  ut  hoc  opusculum,  quo  manifestissime 
declaratur  quod  tua  sagaci  eruditione  non  livescam,  et 
strenua  instructione  non  tabescam,  contra  omnes  aemulo- 
rum  catapultas  et  venenata  garrulorum  jacula,  quae  de 
pharetra  obliqui  livoris  plerumque  intorquere  nituntur, 
inexpugnabilis  metrorum  pelta  et  Grammaticorum  parma 
protegere  digneris,  meique  laboris  industriam,  si  voti  com- 
potem  summus  Olympi  regnator  effecerit,  tanto  velim 
devotae  mentis  affectum  ostendens,  enixius  mireris  et 
uberius  venereris,  ut  hoc  sit  quaedam  fessae  menti  rata 
recompensationis  portio,  ac  oblata  remunerationis  vicissi- 
tudo,  quanto  constat  nemiuem  nostrae  stirpis  prosapia 
genitum,  et  Gernianicae  gentis  cunabulis  confotum,  in  hu- 
juscemodi  negotio  ante  nostram  mediocritatem  tantopere 
desudasse,  propriorumque  argumenta  ingeniorum  juxta 
metricae  artis  disciplinam,  literamm  textum  tradidisse : 
praesertim  inter  tot  tantosque  saeculariuin  rerum  tumultu- 
antes  strepitus  constitutum,  et  ecclesiastica  pastoralis  curae 
sollicitudine  depressum,  quibus  mens  meticulosa  ac  scru- 
pulosa  quasi  quodam  arctissimo  catenarum  repagulo  con- 
stringitur.  Non  enim  hoc  proferendo  horrendis  superci- 
liorum  jaculis  me  vulnerandum  arbitror,  neque  dirissimae 
elationis  turgidae  phalarica  confixum  perhorresco,  si  pau- 
lisper  de  gratuita  divini  muneris  gratia,  quae  singulis  qui- 
busque  non  meritomm  praecurrentium  praerogativa,  sed 
caelestis  beneficii  munificentia  confertur  fretus  Domino 
glorier.    Siquidem  illustris  ille  qui  dicebat: 

Primus  ego  in  patriam  mecum,  (modo  vita  supersit,) 

Aonio  rediens  deducam  vertice  Musas. 

Primus  Idumeeas  referam  tibi,  Mantua,  palmas : 

et  longiuscule  idem  poeta  infra  prosequitur : 

juvat  (inquit)  ire  jugis  qua  nulla  priorum 
Castaliam  ut  molli  devertitur  orbita  clivo ; 

hoc  (iuquam)  ille  versificans  significari  voluit,  nullum 
ante  se  Latinorum  Georgica  Romuli  descripsisse,  quamvis 
Hesiodus  et  Homerus  et  caeteri  Graeci  disertitudinis  fa- 


328 


EPISTOLA  AD  ACIRCIUM,  ETC. 


cundia  freti,  et  Argolicae  urbanitatis  privilegio  praediti 
quadrifariam  agriculturam  lingua  Pelasga  deprompserint. 

Denique  prius  quam  sermo  supremus  competenti  calculo 
terminetur,  paterna  sollicitudine  coactus,quae  solet  natorum 
commodis  consulere,  commoneo  ut  ea  quae  difficillima 
sudoris  et  laboris  industria,  ac  si  gravi  sarcina  oppressus 
dictando  descripseram,  sine  sudoris  et  laboris  contritione 
rimanda  et  recensenda  nullatenus  spernendo  contemnas, 
ac  solertis  ingenii  gratiam  prae  caeteris  contribulibus  et 
coaetaneis  tibi  divinitus  collatam  torpentis  otii  segnitie 
squalescere  patiaris.  Et  absurdum  nempe  arbitror  si  te 
pertaesum  sit  affabiliter  investigando  et  ventilando  per- 
currere,  quod  me  pertaesum  non  fuit  difficulter  commentando 
et  coacervando  digerere,  si  illud  (inquam)  te  pigeat  velut 
insolescentem  ac  delicatum  paulatim  masticare  ac  ruminare, 
quod  me  non  piguit,  utpote  pistoris  pinsentis  officio  func- 
tum  commolere  et  tollere.  Quamvis  ergo  mundanae  dispen- 
sationis  curis,  velut  scopulis  refluis  algarum  illisionibus  et 
undarum  circumlatrantium  vorticibus,  fatigatus  populorum 
frena  commissorum  moderando  gubernes,  nequaquam  ta- 
men  hujus  rei  gratia  praepeditus  melliflua  divinarum  studia 
scripturarum  negligenda,  et  sub  hujusmodi  occasionis  prae- 
textu  parvi  pendenda  ducas. 

Nam  inclytus  ille  Theodosius,  ut  prisca  veterum  opuscula 
produnt,  qui  totius  propemodum  mundi  gubernans  monar- 
chiam  maritabatur,  et  regalibus  florentis  imperii  sceptris 
undecies  labente  annorum  circulo  feliciter  fungebatur, 
quotidiani  sumptus  alimoniam  et  corporeae  sustentationis 
edulium,  in  quibus  mortalium  vivacitas  vescitur,  in  praecelso 
potestatis  culmine  antiquarii  scriptoris  mercimonia  in- 
demptus  est,  malens  scripturarum  emolumento  literarum 
carnalis  vitae  nutrimenta  per  laboris  exercitium  adipisci, 
quam  inertis  desidiae  torpore  tabescens  gratuitis  epularum 
deliciis  saginari.  Unde  etiam  cum  Prisciani  Grammatici 
XVIII  volumina,  qui  Romanae  lumen  facundiae  vocabatur, 
proprius  palmarum  digitulis  calce  tenus  digesta  describeret, 
inauditam  antecessoribus  et  inexpertam  praeteritis  saecu- 

lorum  imperatoribus  promulgabat  sententiam ;  posteris,  ut 
reor,  exemplum  industriae  derelinquens.  Ego,  inquit, 
Theodosius  totius  orbis  imperator  inter  curas  palatii  hoc 
volumen  propria  manu  descripsi,  &c.  Propterea  cselestis 
tubae  clangor  et  supernae  sulpicis  classica  concrepuerunt 
dicentis:  Non  recedat  liber  legis  de  ore  tuo,  et  meditaberis 
in  ea  die  ac  nocte.  Idcirco  in  omnibus  operibus  tuis 
memorare  novissima  tua,  et  in  aeterrmm  non  peccabis. 
Quae  est  enim  labentis  mundi  prosperitas,  aut  fallentis  vitae 
felicitas?  Nonne  simillima  collatione  ut  somnium  eva- 
nescit,  ut  fumus  fatescit,  ut  spuma  marcescit  ?  Divitiae, 
inquit  psalmigraphus,  si  adfuerint,  nolite  cor  apponere. 
Utinam  nobis  praesentium  rerum  possessio  non  sit  futuro- 
rum  remuneratio!  caducarum  copia,  secutarum  non  sit 
inopia !  Utinam  lenocinantis  mundi  oblectamenta,  aeternae 
beatitudinis  non  gignant  detrimenta!  Quin  potius  trans 
acto  fragilis  vitae  intervallo  succedant,  suffragante  Christo, 
perpetua  praemia  meritorum!  Quod  ipse  praestare  dignetur, 
qui  pro  nobis  in  patibulo  pependit,  cum  aetemo  Patre 
vivens  ac  regnans  cum  Spiritu  Sancto  per  infinita  semper 
saecula  saeculorum.    Amen ! 


EPISTOLA  AD  ADRIANUM. 

Reverendissimo  Patri  meceque  rudis  infantice  venerando 
prceceptori  Adriano  Aldhelmus  vernaculus  familice 
Chrisii  et  vestrce  pietatis  supplex  alumnus  Salutem,  tyc. 

ATEOR,  mi  carissime,  quem 
gratia  purae  dilectionis  am- 
plector,  postquam  a  sociali 
contubernio  vestro  ante  trien- 
nium  circiter  discedens  a  Cantia 
sequestrabar,  quod  nostra  par- 
vitas  hactenus  ad  consortium 
vestrum  ardenti  desiderio  fla- 
grabat ;  quod  et  jamdudum  co- 
gitarem,  quemadmodum  in  votis 
est,  adimplens  perficere,  si  rerum  ratio  ac  temporum  vicis- 
situdo  pateretur,  et  nisi  me  diversa  impedimentorum  obsta- 
cula  retardarent,  praesertimque  corporese  fragilitatis  valetu- 
dine  medullitus  tabentia  membra  coquente  non  sinerer ; 
qua  quondam,  dum  post  prima  elementa  iterum  apud  vos 
essem,  domum  redire  coactus  sum. 


CELLANI  EPISTOLA  ALDHELMO. 


Domino  lectricibus  ditato  studiis,  mellifluisque  ornato 
lucubratiunculis,  Aldhelmo  Archimandritce  Saxonum, 
mirijice  reperienti  in  oris,  quod  nonnulli  cum  laboribus 
et  sudoribus  in  alieno  aere  vix  lucrantur,  Cellanus  in 
Hibernensi  insula  natus,  in  extremo  Francorum  limitis 
latens  angulo  exul,  famosce  colonice  Christi  extremum 
et  vile  mancipium,  in  tota  et  tuta  Trinitate  salutem! 

UASl  pennigero  volatu  ad  110- 
strae  paupertatis  accessit  aures 
vestras  Latinitatis  panegyricus 
rumor,  quem  agilium  lectorum 
non  horrescunt  auditus  sine 
sanna  aut  amurcali  impostura, 
ff$)  notus  propter  Alburnum  dic- 
^  tricis  [almum  ductricisf]  Ro- 
manise  decorem.  Et  si  te  prse- 
sentem  non  meruimus  audire  ; 
tuos  tamen  bona  lance  constructos  legimus  fastos  diverso- 
rum  deliciis  norum  depictos.  Sed  si  peregrini  triste  reflcis 
corculum,  paucos  transmitte  sermunculos  illius  pulcherrimaj 
labise  tuae,  de  cujus  fonte  purissimo  dulces  multorum  possit 
reflcere  mentes,  ad  locum  ubi  dominus  Furseus  in  sancto 
et  integro  pausat  corpore. 


FRAGMENTUM  EPISTOL.E  AD  CELLANUM. 


IROR  quod  me  tantillum  ho- 
munculum  de  famoso  et  flori- 
gero  Francorum  rure  vestree 
franite  [  fors.  Francicse]  frater- 
nitatis  industria  interpellat 
Saxonicae  prolis  prosapia  ge- 
nitum  et  sub  Arctos  axe  te- 
nerisanfantise  cunabulis, 


EPISTOLA  ALDHELMI  AD  ETHELWALDUM. 

Dilectissimo  mihijilio  et  simul  discipulo  Ethelwaldo 
Aldhelmus  extremus  servorum  Dei,  salutem. 

UEMADMODUM  te  viva  voce 
aliquoties  de  aliquibus  ammo- 
nere  curavi ;  ita  et  nunc  ab- 
sentem  paternasecundumDeum 
auctoritate  fretus,  literis  ex- 
hortari  non  piget.  Hoc  enim 
ideo  agimus  ;  quod  caritas 
Christi,  sicut  ait  Apostolus, 
urget  nos.  Itaque,  fili  mi  ca- 
rissime,  licet  adolescens  aetate 
existis,  vanissimis  tamen  oblectamentis  hujus  mundi  ne- 
quaquam  te  nimium  subjicias,  sive  in  quotidianis  pota- 
tionibus  et  conviviis  usu  frequentiore  ac  prolixiore  in- 
honeste  superfiuis,  sive  in  equitandi  vagatione  culpabili, 
seu  in  quibuslibet  corporese  delectationis  voluptatibus  ex- 
ecrandis.  Memento  semper  quid  scriptum  est,  "Adolescentia 
et  voluptas  vana  sunt/'  Admonui  quoque,  vehementiori  pe- 
cuniae  et  omni  secularis  gloriae  Deo  semper  odibili  jac- 
tantiae  nequaquam  ultra  modum  inservias,  illius  sententiae 
reminiscens:  "Quid  prodest  homini,  si  totum  mundum  lu- 
cretur,  animse  vero  suae  detrimentum  patiatur  ?  Filius  enim 
honiinis  venturus  est  in  gloria  sua  et  sanctorum  Angelorum ; 
et  retribuet  unicuique  secundum  opera  sua."  Sed  multo 
magis,  mi  amantissime,  vel  lectionibus  divinis,  vel  orationi- 

bus  sacris  seinper  invigila.  Si  quid  vero  praeterea  secu- 
larium  literarum  nosse  laboras ;  ea  tantummodo  causa  id 
facias,  ut  quoniam  in  lege  divina  vel  omnis  vel  pene  omnis 
verborum  textus  artis  omnino  ratione  grammaticae  consistit; 
tanto  ejusdem  eloquii  divini  profundissimos  atque  sacra- 
tissimos  sensus  facilius  legendo  intelligas,  quanto  illius 
rationis  qua  contexitur  diversissimas  regulas  plenius  didi- 
ceris.  .  .  .  Hanc  autem  epistolam  jugiter  inter  cseteros 
quos  legis  libros  habere  non  omittas ;  ut  videlicet  ejus 
lectione  creberrima  de  his  quae  in  ea  scripta  sunt,  implendis 
mea  vice  possis  ammoneri.  Vale. 

UPER  furibunda  tempestatis 
perturbatio,  sicut  experimento 
didicistis,  fundamentaEcclesiae, 
sicut  quodam  immenso  terrae 
motu,  concussit;  cujus  strepi- 
tus  per  diversa  terrarum  spatia, 
velut  tonitruali  fragore,  longe 
lateque  percrepuit.  Et  iccirco 
vos  viscerales  contribulos,  fiexis 
genuum  poplitibus,  subnixa  exposco  prece,  nequaquam 
hujus  perturbationis  stropba  scandalizari ;  ne  quisquam 
vestrum  mentis  segnitie  fide  torpescat,  etiamsi  rerum 
necessitas  exigat  cum  Praesule  proprio  pontificatus  apice 
privato  tellure  paterna  propelli,  et  quilibet  oporteat  latorum 
regnorum  transmarina  aggredi  rura.  Quis  enim,  quaeso, 
tam  durus  atroxve  labor  existens,  ab  illo  vos  Antistite 
separans  arceat ;  qui  vos  ab  ipso  tyrocinio  rudimentorum 
et  a  prima^va  tenerae  aetatis  infantia  usque  adultae  puber- 
tatis  florem  nutriendo,  docendo,  castigando,  provexit 
pietate ;  et  quasi  nutrix  gerula  dilectos  extensis  ulnamm 
sinibus  refocillans,  sic  charitatis  gremio  fotos  clementer 
amplexus  est.  Perpendite  quaeso  creaturarum  ordinem, 
eisque  divinitus  insitam  naturam;  quatenus  ex  minimarum 
rerum  collatione  flexibilem  commiserationis  formam,  Christo 
juvante,  capiatis;  quomodo  examina  apum  calescente 
ccelitus  caumate,  ex  alveariis  nectare  flagrantibus  certatim 
emergant,  et  earum  auctore  linquente,  brumalia  mansionum 

receptacula,  densarum  caveruarum  cohortes,  rapido  volatu 
ad  aethera  glomerante,  exceptis  duntaxat  antiquarum 
sedium  servatricibus  ad  propagationem  sobolis  futurae : 
relictus,  inquam,  mirabilius  dictu,  Rex  earum,  spissis 
sodalium  agminibus  vallatus,  cum  hiberna  castra  gregatiui 
egreditur  et  cava  stipitum  robora  rimatur,  si  pulverulenta 
sablonis  aspergine  praepeditus,  seu  repentinis  imbribus 
cataracta  Olympi  guttatim  rorantibus  retardatus  fuerit,  et 
ad  gratam  cratem  sedemque  pristinam  revertatur ;  omnis 
protinus  exercitus  consueta  vestibula  perrumpens,  prisca 

cellarum  claustra  gratulabundus  ingreditur  

Si  ergo  taliter.  creatura  ratione  carens,  quam  vita  et 
natura  indita  absque  legibus  scriptis  gubernant,  reciprocis 
temporum  successionibus  ductoris  praecepto  paret;  re- 
spondete,  rogo,  utrum  non  horrendae  abominationis  in- 
famia  sint  exprobrandi,  qui  concessa  septiformis  Spiritus 
gratia  praediti,  devotae  subjectionis  fraena  ritu  phrenetico 
frangunt.  Cur  autem  diversarum  rerum  ratiocinationes 
conglobans,  ad  instiganda  vestri  pectoris  praecordia  stri- 
dente  calamo  percurram,  audite.  Ecce  seculares  divinae 
scientiae  extorres,  si  devotum  dominum  quem  in  prosperi- 
tate  dilexerunt,  cessante  felicitatis  opulentia,  et  ingruente 
calamitatis  adversitate,  deseruerint,  et  secura  dulcis  patriae 
otia  exulantis  domini  pressurae  praetulerint :  Nonne  exe- 
crabilis  cachinni  ridiculo  et  gannaturae  strepitu  ab  omnibus 
ducuntur  ?  Quid  ergo  de  vobis  dicetur ;  si  Pontificem  qui 
vos  nutrivit  et  extulit,  in  exilio  solum  dimiseritis  ?  &c. 


EPISTOLA  ALDHELMI  AD  WINBERTUM. 

Domino  in  Dominorum  Domino  dilectissimo,  Winberto 
Aldelmus  servus  servorum  Dei  in  angulari  duorum  tes- 
tamentorum  lapide  de  summis  montium  verticibus 
abscisso;  qui  statuam  quatemo  metallorum  generefa- 
brefactam,  quaterna  populorum  regna  signantem  crura 
tenus,  aurato  capite,  oppressit,  salutem. 


ERULUM  literarum  ad  vestrae 
pietatis  praesentiam  destinavi* 
mus ;  qui  vobis  viva  voce  de 
causa  nostrse  necessitatis  im- 
minenti  plenius  promulgabit.  Id 
est  de  terra,  quam  nobis  vene- 
randus  Patritius  Baldredus  pos- 
sidendam  accepto  pretio  obtulit; 
praecipue  pro  captura  piscium 


apto  et  competenti  loco.  Et  iccirco  dum  in  nostri  Regis 
potestate  data  et  collata  esse  videtur ;  obnixe  precamur,  ut 
eandem  agri  partem  per  tuse  caritatis  patrocinium  obtinere 
et  habere  firmiter  valeamus:  ne  eadem  possessione  per 
violentiam  privati,  quia  plerumque  justitiae  jura  vacillant, 
fraudemur,  &c. 

Dornino  venerabiliter  diligendo  et  delectahiliter  venerando 
Wilfrido  Aldhelmus  vernaculus  supplex  in  Christo  per- 
ennem  salutem. 

ERLATUM  est  mihi,  rumi- 
gerulis  referentibus,  de  vestrse 
caritatis  industria;  quod  trans- 
marinum  iter  gubernante  Do- 
mino  capere,  sagacitate  legendi 
succensa,  decreverit.  Et  id- 
circo  vita  comite  optatum  Hi- 
bemiae  portum  tenens,  sacro- 
sancta  potissimum  praesagmina, 
refutatis  Philosophorum  commentitiis,  legito.  Absurdum 
enim  arbitror,  spreta  rudis  ac  veteris  Instrumenti  inex- 
tricabili  norma,  per  lubrica  dumosi  ruris  diverticula,  immo 
per  dyscolos  Philosophorum  anfractus,  iter  carpere.  Seu 
certe  oporiatis  vitreorum  fontium  limpidis  laticibus,  pa- 
lustres  pontias  lutulentasque  limphas  siticulose  potare  ; 
in  queis  atra  bufonum  turma  catervatim  scatet,  atque 
garrulitas  ranarum  crepitans  coaxat.  Quidnam,  rogitans 
quaeso,  orthodoxae  fidei  Sacramento  commodi  affert  circa 
temeratum  spurcae  Proserpinae  incestum,  quod  abhorreo 
fari,  enucleate  legendo  scrutandoque  surdescere ;  aut  Her- 
mionem  petulantem  Menelai  et  Helenae  sobolem,  quse  ut 
prisca  produnt  opuscula,  despondebatur  pridem  jure  dotis 
Oresti,  demumque  sententia  mutata  Neoptolemo  nupsit ; 
lectionis  praeconio  venerari:  aut  Lupercorum  bacchantium 
antistites,  ritu  lsetantium  Priapo  parasitorum,  heroico  stilo 
historiae  caraxare  ;  quae  altato  quondam  sceptri  in  vertice 
chelidro  Hebraeae  cautionis  obtutibus  praesentato,  hoc  est, 

alma  mortis  morte  stipite  patibuli  affixa,  solo  tenus  diruta 
evanuere  ?  Porro  tuum  discipulatum  ceu  cernuus  arcuatis 
poplitibus  flexisque  suffraginibus,  feculenta  fama  com- 
pulsus,  posco ;  ut  nequaquam  prostibula  lupanarium,  nugas 
in  queis  pompulentae  prostitutse  delitescunt,  lenocinante 
luxu  ad  eas,  quae  obrizo  rutilante  periscelidis  armillaque 
lacertorum  tereti  utpote  faleris  faleratae  curules  comuntur ; 
sed  magis  edito  aulae  fastigio  spreto,  quo  Patricii  ac  Prse- 
tores  potiuntur,  gurgustii  humili  receptaculo  contenta  tua 
fraternitas  feliciter  fruatur ;  nec  non  contra  gelida  brumarum 
flabra  e  climate  olim  septentrionali  emergentia  neglecto,  ut 
docet  Christi  disciplina,  fucato  ostro,  potius  lacernse 
gracilis  amictu  ac  mastrucse  tegmine  incompto  utatur. 


Excerptum  ex  libro  Antiquitatum  Meldunensis  Ctfnobii, 
adverbum  transcripta.  [citat  W.  Dugdale  in  Monas. 
Ang.  e  Lelandi  Collectaneis  MS.  in  Biblioiheca  Bod- 
leiana,  vol.  iii.  p.  266.] 

EILDULPHUS  vitam  here- 
meticam  ducens,  sub  castello 
de  Bladow,  quod  Saxonice 
diciturlngelborne  Castell;  fuit 
autem  constructum  a  quodam 
Rege  Britanno,  nomine  Dum- 
wallo  Molvicius.  Civitas  quon- 
dam  ibi  fuerat,  quge  penitus 
destructa  fuit  ab  alienigenis 
Castellum  se  munitum  custo 
divit,  quod  per  multum  tempus  stetit  sine  habitatione  pro- 
pinqua.  Regia  enim  habitatio,  et  ejus  manerium  tam 
paganorum,  quam  Christianorum,  non  longe  fuit  a  Castello 
apud  Kairdurberg,  quod  Saxonice  dicitur  Brohambergh, 
nunc  vero  Brokenberg.  Praedictus  Heremita  petiit  a  cas- 
tellanis  tugurium  sibi  fieri  sub  castello  et  obtinuit;  non 
enim  ibi  erat  magna  hominum  frequentatio.  Hic  dum 
sibi  necessaria  deficerent,  scholares  sibi  in  disciplinatum 
adunavit,  ut  eorum  liberalitate  tenuitatem  victus  emenda- 
ret.  Brevi  enim  tempore  scholares  in  exiguum  conventum 
coaluere.  Horum  consortio  et  exemplo  S.  Aldhelmus  ad 
plenum  informatus,  artem  dialecticam  adjecit  erudire. 
Unde  hinc  fugiens  ad  pedes  Adriani  philosophi,  Abbatis 
S.  Augustini  Cantuariensis  per  aliquod  tempus  studuit, 
et  sufiicienter  edoctus  Meldunum  repetiit.  Qui  postea, 
cum  sociis  suis,  sub  Maildulfo  monacho  attonsus  est, 
vivente  Maildulfo  post  tonsionem  ejus  annos  quatuordecim. 
Castellum  prgenotatum  tunc  fuit  sub  domino  Eleutherii 
episcopi  Wintoniensis,  qui  dominabatur  in  tota  West- 
Saxonia.  Mortuo  Maildulfo,  praedictus  episcopus  dedit 
situm  Malmesburise  S.  Aldhelmo. 

z  2 


Charta  qua  Eleutherius  Monasterium  Maildulfi 
Aldhelmo  donat. 
[Vid.  Will.  Malm.  de  Reg.] 

GO  Leutherius,  gratia  divina 
Episcopus,  pontificatus  Saxo- 
niae  gubernacula  regens,  rogatus 
sum  ab  Abbatibus,  qui  sub 
jure  Parochiae  nostrae  caenobiali 
Monachorum  agmini  Pastorali 
sollicitudine  praeesse  noscuntur, 
uti  terram  illam,  cui  inditum 
est  vocabulum  Maildulfesburch, 
Aldelmo  Presbytero  ad  degendam  regulariter  vitam  con- 
ferre  largirique  dignarer.  In  quo  videlicet  loco  a  primo 
aevo  infantiae  atque  ab  ipso  tyrocinio  rudimentorum  libe- 
ralibus  literarum  studiis  eruditus,  et  in  gremio  sanctae 
matris  ecclesiae  nutritus,  vitam  duxit.  Et  ob  hoc  potis- 
simum  hanc  petitionem  fraterna  caritas  suggerere  videtur. 
Quapropter  praedictorum  Abbatum  precibus  annuens  ipsum 
locum  tam  sibi  quam  successoribus  suis  normam  sanctae 
regulae  solerti  devotione  sequentibus,  fraterna  petitione 
coactus,  ultroneus  concedo.  Actum  publice  juxta  flumen 
Bladon,  viii  Kal.  Septemb.  Anno  incarnationis  Domini 
675. 


Quomodo  Eleutherius  Wintoniensis  episcopus  Aldhelmo 
presbytero  et  Meldunensi  canobio  terram  de  Maeldu- 
mesberg  contulit  eterna  largitione.  [E  Chartulario 
Caenob.  Malmes.  in  Bibl.  Bodl.  Wood,  v.  fol.  10,  b.] 

OLET  plerumque  contingere  ut 
autumali  torrido  facessante  cau- 
mate  brumalia  saevientium  ven- 
torum  flabra  reciprocis  alterna- 
tim  cursibus  succedant,  quibus 
procellosa  pelagi  caerula  enor- 
mesque  Oceani  gurgites  hinc 
atque  illinc  quatiuntur,  qua- 
tenus  navigio  errante,  nullus 
absque  discriminibus  navigans 
furibundo  flamine  carbasa  rumpente  transfretet;  ita  nimirum 
prostrata  mundi  pompulenta  gloria,  jamque  appropinquante 
ejusdem  termino  fluctuantes  saeculi  turbines  incumbere, 
experimento  evidenti  videntur,  ut  revera  et  absque  ullo 
ancipiti  scrupulo,  illa  Domini  praesagmina  nostris  tandem 
temporibus  comprobentur  impleri,  quibus  ita  ccelestia 
oracula  effatus  est :  Videte  ficulneam  &c.  Porro  inter  has 
turbulentas  saeculi  tempestates  scripturarum  flectenda  sunt 
gubernacula,  totiusque  navigii  armatura  atque  instrumenta 
paranda,  quatenus  garrulo  Sirenarum  carmine  spreto,  ratis 
recto  cursu  ad  portum  patriae  prospere  perducatur.  Qua- 
propter  ego  Eleutherius,  gratia  Dei  episcopus  pontificatus 
Saxonici  gubernacula  regens,  rogatus  sum  ab  Abbatibus, 
qui  sub  jure  parochiae  nostrse  csenobiali  monachorum 
agmini  praeesse  noscuntur  pastorali  sollicitudine,  ut  terram 
illam,  cui  vocabulum  est  inditum  Maldumesburgae  Ald- 
helmo  presbytero  ad  degendam  regulariter  vitam  conferre 
largirique  dignarer;  in  quo  videlicet  loco  a  primo  aevo 
infantiae  atque  ab  ipso  tirocinio  rudimentorum  liberalibus 

literarum  studiis  eruditus  et  in  grernio  sanctae  matris 
ecclesiae  nutritus,  vitam  duxit:  et  ob  hoc  potissimum  hanc 
petitionem  fraterna  caritas  suggerere  videtur.  Quapropter 
praedictorum  Abbatum  precibus  annuens,  ipsum  locum  de 
quo  supra  mentionem  fecimus,  tam  sibi  quam  suis  succes- 
soribus,  normam  sanctae  regulae  solerti  devotione  sequenti- 
bus,  fraterna  petitione  coactus,  ultroneus  impendo,  qua- 
tinus  in  futuram  posteritatem,  remota  omni  disceptationum 
conflictu  ingruentium,  quiete  continua,  et  pace  perpetua 
Deo  famulari  sine  impedimento  valeant.  Sed,  ne  forte 
contentionis  occasio  deinceps  emergat,  hac  rationis  con- 
ditione  interposita  roborans  confirmo,  ut  nullus  succe- 
dentium  demum  episcoporum  seu  regum  hanc  nostrae 
donationis  chartulam,  tyrannica  fretus  potestate  violenter 
invadat,  asserens  pertinaciter  quod  de  jure  potestatis  epis- 
copatus  ablatum,  sequestratumque  fuisse  videretur ;  et 
idcirco  sciendum  est,  et  contra  aemulos  promulgandum, 
multo  magis  me  commodum,  augmentumque  pontiflcali 
ecclesiae  addidisse,  quam  per  vim  abstraxisse.  Postremo, 
ut  firmiter  praefatae  donationis  largitio  jugiter  mansura  sit, 
praedictos  Abbates  propriis  manibus  subscribere  jussimus. 
Quod  si  quis  haec  scripta  et  decreta  nostrae  definitionis 
irrita  facere  nitetur,  sciat  se  ante  tribunal  Christi  rationem 
redditurum.  Actum  publice  juxta  flumen  Bladum  vii 
Kalendas  Septembris,  anno  incarn.  Christi  680. 

t  Ego  Eleutherius,  ac  si  indignus  episcopus,  rogatus  a 
fratribus,  hanc  donationis  chartam  subscripsi. 

t  Ego  Cunebertus  Abbas,  subscripsi. 

t  Ego  Hedde  Abbas,  subscripsi. 

t  Ego  Wynebertus,  presbyter,  subscripsL 

t  Ego  Hiddi,  presbyter,  subscripsi. 

t  Ego  Hedda,  subscripsi, 


Quomodo  Ethelredus  Rex  contulit  Aldhelmo  Abhati  et 
Meldunensi  Ccenobio  Newentune  et  Cherletone  juxta 
Tettehuri.    Ibid.  fol.  xiii.  b. 

In  nomine  Domini  nostri  Jesu  Christi  Salvatoris. 

IHIL  intulimus,  ut  Apostoli- 
cum  testatur  oraculum,  in  hunc 
mundum,  nec  auferre  quicquid 
possumus.  Idcirco  terrenis  ac 
caducis  eterna  et  mansura  mer- 
canda  sunt.  Quapropter  ego 
Ethelredus  Rex  Merciorum,  ro- 
gatus  a  Patricio  meo  et  pro- 
pinquo  Coenfrido,  pro  remedio 
aniniae  meae,  ac  pro  oratione  fratrum  in  Meldunesburg  Deo 
servientium,  triginta  cassatos  ab  occidentali  parte  stratse 
publicae  ;  et  non  longe,  in  alio  loco,  quindecim,  prope 
Tettan  monasterium  Aldhelmo  Abbati  et  successoribus 
ejus  in  libertatem  terrenarum  servitutum  perpetualiter, 
libenter,  largitus  sum.  Et  hanc  donationem  meam,  sacrae 
crucis  signaculo,  propria  manu  confirmavi,  et  favorabilium 
virorum  claro  concessu  corroboravi,  ut  nulla,  post  obitum 
nostrum,  regalis  audacitas,  nec  ssecularis  dignitas  contra 
decretum  nostrum  confringere  tentaverit.  Si  quis  vero 
hanc  donationem  augere  et  amplificare  voluerit,  augeat 
Deus  partem  ejus  in  libro  vitae.  Quod  si  quis,  tyrannica 
potestate  fretus,  demere  vel  auferre  sategerit,  sciat  se  coram 
Christo  novemque  Angelorum  ordinibus,  rationem  red- 
diturum.  Scripta  est  autem  haec  chirographi  chartula, 
anno  ab  incarnat.  Christi  681,  indic.  9. 

Signum  manus  Ethelredi  Regis  Merciorum. 
Signum  manus  Coenfridi  Comitis. 
Ego  Theodorus  gratia  Dei  Archiepiscopus  confirmavi. 
t  Ego  Saxwulfus  Episcopus  subscripsi. 
t  Ego  Bosel  Episcopus  subscripsi. 


Quomodo  idern  rex  dedit  eidem  Ecclesice  quindecim 
cassatos  juxta  Tetteburi.    Ibid.  fol.  xiv.  b. 


N  nomine,  &c.  usque  ad  in 
Meldunesburg  Deo  servientium, 
quindecim  cassatos  prope  Tet- 
tan  monasterium,  Aldhelmo 
Abbati  libenter  largitus  sum. 
Si  quis  vero  hanc  donationem 
augere  et  amplificare  voluerit, 
augeat  Deus  partem  ejus  in 
libro  vitae.  Quod  si  quis  tyran- 
nica  potestate  fretus  demere  vel 
auferre  sategerit,  sciat  se  coram  Christo,  novemque  An- 
gelorum  ordinibus,  in  tremendo  examine  rationem  red- 
diturum.  Scripta  est  autem  haec  Chirographi  chartula 
anno  ab  incarn.  Dom.  680,  indict.  9. 

f  Ego  Theodorus  gratia  Dei  Archiepiscopus  confirmavi. 

f  Ego  Saxwulfus  Episcopus  similiter. 

t  Ego  Bosel  Episcopus  subscripsi. 

t  Signum  manus  Ethelredi  Regis  Merciorum. 

t  Signum  Cenfridi  Comitis. 


De  Kemela,  quam  Ceadwalla  Rex  dedit  eidem  ecclesice. 
Ibid.  fol.  xv. 


MNIA,  quae  videntur  tempo- 
ralia  sunt,  et  quae  non  videntur 
eterna  sunt.  Idcirco  visibilibus 
invisibilia,  et  caducis  coelestia 
praeferenda  sunt:  quamobrem 
ego  Ceadwalla,  regnante  Do- 
mino,  Rex,  aliquod  emolu- 
mentum  ecclesiae  impendere 
decrevi :    Id   est,  terram  ex 


utraque  parte  silvas  quae  appellatur  Kemele,  CXXXII 
cassatos.  Et  ita  fixa  et  immobilis  haec  donatio  perse- 
veretur,  ut  nullus  hoc  decretum  frangere  aut  irritum  facere 
praesumat.  Si  quis  vero,  superba  inflatus  tyrannide,  hanc 
donationem  violare  aut  praevaricare  tentaverit ;  noverit  se, 
in  tremendo  cunctorum  examine,  coram  judice  vivorum  et 
mortuorum,  rationem  redditurum.  Scripta  est  vero  haec 
chartula  indict.  I,  mense  Aug.  anno  ab  inc.  Dom.  682. 

t  Signum  manus  Cadwallari  Regis. 

f  Ego  Heddi  Episcopus  consensi. 

t  Signum  manus  Cisi. 

t  Ego  Wynbertus  subscripsi. 


Charta   Berthwaldi  de  Sumerford  qum  sita  est  juxta 
Jluvium  qui  dicitur  Tamesia,  quam  regali  munificentia 
contulit  Aldhelmo  Ahhati  Meldunensis  ecclesice  et  suc- 
cessorihus  suis  hcereditate  perpetua.     E  chartulario 
Ccenohii  Malms.  in  Bihl.  Bodl.  TVood,  v.  fol.  10.  b. 


regnante  Domino  rex,  pro  remedio  animse  meae  et  indul- 
gentiam  commissorum  criminum,  aliquam  terram  conferre 
largirique  Aldhelmo  Abbati  decrevi,  id  est,  illam  de  Orientali 
parte  fluminis  quod  appellatur  Temys,  juxta  vadum  cujus 
vocabulum  est  Summerforde,  xxxx  cassatos,  ea  scilicet 
definitione,  ut  omni  servitute  saecularium  potestatum  portio 
terrse  illius  perpetualiter  sit  libera,  ad  serviendum  necessi- 
tatibus  monachorum  Deo  servientium  in  monasterio  quod 
vocatur  Malmesburge.  Et  ut  firmius  ac  tenacius  haec 
donatio  mea  roboretur,  praecellentissimum  monarchum 
Ethelredum  ad  testimonium  adscivimus  regem,  cujus 
consensu  et  confirmatione  haec  munificentia  acta  est.  Si 
quis  contra  hanc  donationem  venire  tentaverit,  aut  tyran- 
nica  fretus  potestate  invaserit,  sciat  se  in  tremendo  cunc- 
torum  examine  coram  Christo  rationem  redditurum.  Actum 
publice  in  Synodo  juxta  vadum  Bregforde,  mense  Julio, 


A  quae  secundum  timorem  et 
)  amorem  Domini  religiosa  lar- 
§  gitionis  devotione  definiuntur, 
b^quamvis  solus  sermo  sufficeret 
)J  promulgare,  tamen  pro  incerta 
|  futurorum  temporum  conditione 
r'  scriptis  publicis  et  documento- 
|  rum  gestis  sunt  confirmanda. 
Quapropter  ego  Berthwaldus, 

xxx  die  mensis  ejusdem ;  indictione  xiii,  anno  ab  incar- 
natione  Domini  686. 

t  Theodorus  Archiepiscopus. 

t  Ethelredus  rex  Merciorum. 

t  Berthwaldus  sub-regulus. 

t  Kenfrithus  Patricius. 

t  Sexwulfus  Lichfleld.  episcopus.* 

t  Bosel  Wigorniae  episcopus. 


Charta  de  libertate,  quam  Ina  Rex  contulit  Aldhelmo 
PrcBsuU,  et  Ecclesiis  sab  ejusdem  regimine  constiiutis. 

N  nomine  Domini  Dei  nostri 
Salvatoris.  Ego  Ina,  regnante 
Domino  Rex,  cum  consilio 
et  decreto  praesulis  nostri  Ald- 
helmi,  simulque  cunctorum 
Dei  Sacerdotum  suggestione, 
et  monachorum  petitioue,  qui 
in  parochia  Saxonum  conver- 
santur,  hanc  libertatem  Eccle- 
siis  impendo,  et  hanc  privilegii 
dignitatem  monasteriis  confero :  ut  sine  impedimento 
saecularium  rerum,  et  absque  tributo  fiscalium  negotiorum, 
liberis  mentibus  Deo  soli  serviant,  et  monasticam  caenobii 
disciplinam,  Christo  suffragium  largiente,  regulariter  ex- 
erceant :  ac  pro  statu  et  prosperitate  regni  nostri,  et 
indulgentia  commissorum  criminum,  ante  conspectum 
divinse  majestatis,  preces  fundere  dignentur:  et  orationum 
ofncia  frequentantes,  in  Ecclesiis  pro  nostra  fragilitate 
interpellare  nitantur.  Si  quis  vero  contra  hujus  decreti 
syngrapham  venire  tentaverit,  sciat  se  coram  Christo 
novemque  Angelorum  ordinibus,  in  tremendo  examine 
rationem  redditurum.  Hoc  vero  decretum,  a  nobis  libenter 
concessum,  taliter  confirmari  et  servari  decernimus,  ut  tam 
nobis,  vita  comite,  propitia  divinitate,  regni  gubernacula 
regentibus,  inextricabili  lege  firmiter  roboretur.  Nam  pro 
ampliori  firmitatis  testamento,  Principes  et  Senatores, 
Judices  et  Patricios  subscribere  fecimus,  quorum  nomina 
infra  tenentur  adscripta. 

Actum  publice  et  confirmatum  in  loco,  qui  appellatur 
Eburleaugh ;   septima  Kalendarum  Juniarum  die ;  In- 

dictione  secunda,  anno  ab  Incarnatione  Christi  704, 
feliciter. 

t  Signum  manus  Inii  Regis,  qui  haec  omnia  propria 

manu  confirmavit. 
t  Ego  Aldhelmus,  Servus  Servorum  Dei,  hoc  propria 

decretum  manu  roboravi. 
t  Ego  Hagona  Abbas  consentiens  subscripsi. 
t  Ego  Heagha  Abbas  consentiens  subscripsi. 
t  Ego  Wedre  Abbas  consentiens  subscripsi. 
t  Ego  Wilgar  Abbas  consentiens  subscripsi. 
t  Ego  Froda  Abbas  consentiens  subscripsi. 
t  Signum  manus  Beoban. 
t  Signum  manus  Ceonberth. 
t  Signum  manus  Ethelfridi. 
t  Signum  manus  Deduce. 
t  Signum  manus  Bealdhum. 
t  Edbertus  Abbas  consentiens  subscripsi. 
t  Ego  Wintra  Abbas  consentiens  subscripsi. 
t  Ego  Beorwald  Abbas. 
t  Ego  Beawulf  Abbas  consentiens  subscripsi. 
t  Ego  Witta  Abbas  consentiens  subscripsi. 
t  Signum  manus  Camberth. 
t  Signum  manus  Coen. 
t  Signum  manus  Easwaldi. 
t  Signum  manus  Ticceau. 


Epistola  Beati  Aldhelmi  Praesulis  de  libertate  proprice 
electionis,  omnibus  congregationibus  concessa,  sub  ejus 
regimine  constitutis. 

[E registro MS.Malmes.  Abbat  excerpta. vid. Alf. Annal.Ecc.Ang.ii.451 .] 

IHIL  in  hoc  saeculo  prolixa 
felicitate  fruitur,  nihil  diuturna 
dominatione  potitur :  nihil,  quod 
non  ad  fatalem  vitae  terminum, 
veloci  cursu,  tendere  videatur. 
Et  ideo  sic  nobis  mundanarum 
rerum  patrimonia  sunt  per- 
fruenda,  ut  tamen  aeternae  pa- 
triae  emolumentis  nunquam 
fraudaremur.  Hinc  est  enim, 
quod  ego  Aldhelmus,  postquam  me  immeritum,  nullisque 
praedignis  moribus  \  comprobatum,  in  Pontificatus  officii 
sedem,  divina  gratia  subthronizasset,  proposui  arcano 
mentis  meae  affectu,  ut  monasteriis  meis,  Maildunesburg, 
Frome,  Bradanford,  quibus  jamdudum  in  Abbatis  gradum 
constitutus,  suffragante  Domino,  regulariter  praefui,  reli- 
giosum  Abbatem,  quem  sibi  spontanea  familiarum  mearum 
optio,  consona  voce  elegissent,  canonica  creatione,  atque 
regulari  sanctione  constituerent.  His  voluntariis  propo- 
sitionibus  meis,  pia  monachorum  meorum  restitit  pertina- 
citas :  et  cum  hoc  sedulo  saepius,  in  conventu  fratrum 
meorum,  fiducialiter  narrassem,  nullus  his  votis  meis 
placidissimum  praebebat  assensum,  dicentes  "  Quamdiu 
vitali  vegetaris  spiritu,  nobiscum  praesentis  vitae  studio 
deputaris,  tuae  semper  dominationis  jugo  humillime  colla 
subdere  non  dedignamur.  Sed  hoc  supplici  communique 
rogatu  deprecamur,  quod  sub  sacra  Scripturarum  testifi- 
catione,  et  favorabilium  virorum  claro  consensu  corrobores, 

ut  nullus  post  obitum  tuum  nec  regalis  audacitas  nec  ponti- 
flcalis  auctoritas,  vel  aliquis  Ecclesiasticae,  seu  saecularis 
dignitatis  vir,  sine  nostro  voluntatis  arbitrio,  in  nobis  sibi 
vindicet  principatum." 

Huic  debitse  monachorum  meorum,  maxime  famulorum 
Dei,  petitioni  libentissime  consensi:  et  in  monasterio,  quod 
juxta  fluvium,  quod  dicitur  Wenburnia,  cui  venerandi 
Regis  nostri  germana  Cuthberga  praesidet,  cum  optabili 
famosissimi  regis  Inii  consensu,  et  reverendissimi  fratris  et 
Coepiscopi  mei  Danielis,  praesentatae  promissionis  devoto 
nutu,  decentissimam  vernarum  Domini  postulationem, 
sacrse  Crucis  signaculo  confirmavi.  Itidem  idem  vene- 
randus  rex,  et  prsenominatus  Pontifex,  pari  devotionis 
manu  subscripserunt.  Nec  multo  post,  in  sacrosancto 
concilio,  quod  juxta  fluvium  qui  dicitur  Wodor,  congre- 
gatum  esse  dignoscitur,  idem  omnium  Saxonicae  gentis 
Archimandritarum,  cum  Regali  potentatus  assensu  et  Ponti- 
ficali  prioratus  nutu,  consensit  auctoritas.  Si  quis  vero 
contra  hsec  tam  illustrium  personarum  decreta,  moliri 
machinetur,  et  sacra  praesentis  schedulse  scita  praevaricari 
praesumpserit,  sciat  se,  aute  terribilem  divinae  majestatis 
thronum,  cum  praevaricatoribus  praeceptorum  Domini,  lu- 
gubri  damnationis  judicio  percellendum.  Scripta  est  hujus 
confirmationis  chartula,  ab  incarnatione  Domini  nostri 
Jesu  Christi  705.  Indictione  tertia 

t  Signum  manus  Danielis  Episcopi. 

t  Signum  Inii  Regis. 

t  Signum  manus  Patricii  Ethelredi. 


Excerptum  ex  Bedce  Hist.  Ecc.  v,  18. 


"  Anno  Dominicae  incarnationis  septingentesimo  quinto, 
Alfridus  Rex  Northanhumbrorum  defunctus  est,  anno  regni 
sui  vicesimo  necdum  impleto ;  cui  succedens  in  imperium 
filius  suus  Osredus,  puer  octo  circiter  annorum,  regnayit 
annis  undecim.  Hujus  regni  principio  antistes  Orien- 
talium  Saxonum  Hedda  caelestem  migravit  ad  vitam ; 
bonus  quippe  erat  ac  justus  et  episcopalem  vitam,  sive 
doctrinam,  magis  insito  sibi  virtutum  amore,  quam  lec- 
tionibus  institutus  exercebat.  Denique  reverendissimus 
antistes  Pechthelmus,  de  quo  in  sequentibus  suo  loco 
dicendum  est,  qui  cum  successore  suo  Aldhelmo  multo 
tempore  adhuc  diaconus  sive  monachus  fuit,  referre  est 
solitus,  quod  in  loco,  quo  defunctus  est,  ob  meritum 
sanctitatis  ejus  multa  sanitatum  sint  patrata  miracula, 
hominesque  provincise  illius  solitos  oblatum  inde  pulverem 
propter  languentes  in  aquam  mittere,  atque  hujus  gustum, 
sive  aspersionem,  multis  sanitatem  segrotis  et  hominibus 
et  pecoribus  conferre;  propter  quod  frequenti  ablatione 
pulveris  sacri  fossa  sit  ibidem  facta  non  minima. 

Quo  defuncto,  episcopatus  provincise  illius  in  duas 
parochias  divisus  est ;  una  data  Danieli,  quam  usque  hodie 
regit,  altera  Aldhelmo,  cui  annis  quatuor  strenuissime 
praefuit:  ambo  et  in  rebus  ecclesiasticis  et  in  scientia 
Scripturarum,  suificienter  instructi.  Denique,  Aldhelmus, 
cum  adhuc  esset  presbyter  et  Abbas  monasterii,  quod 
Maildufi  urbem  nominant,  scripsit,  jubente  synodo  suae 
gentis,  librum  egregium  adversus  errorem  Britonum,  quo 
vel  Pascha  non  suo  tempore  celebrant,  vel  alia  perplura 
ecclesiasticae  castitati  et  paci  contraria  gerunt,  multosque 
eorum,  qui  Occidentalibus  Saxonibus  subditi  erant  Bri- 
tones,  ad  Catholicam  Dominici  Paschae  celebrationem 
hujus  lectione  perduxit.  Scripsit  et  de  Virginitate  librum 
eximium  quem  in  exemplum  Sedulii,  geminato  opere,  et 
versibus  hexametris  et  prosa,  composuit.    Scripsit  et  alia 

nonnulla,  utpote  vir  undecunque  doctissimus :  nam  et 
sermone  nitidus  et  Scripturarum,  ut  dixi,  tam  liberalium 
quam  ecclesiasticarum,  erat  eruditione  mirandus.  Quo 
defuncto,  pontiflcatum  pro  eo  suscepit  Forthere,  qui  usque 
hodie  superest ;  vir  et  ipse  in  Scripturis  sanctis  multum 
eruditus." 


Eivcerptum  ex  Will.  Malms,  De  Regg. 

Fecit  duo  monasteria  unum  sibi,  alterum  sorori.  Sororis 
ccenobium  appellatur  Berekingum  in  latere  Londoniae 
ad  octo  milliaria  situm.  Ibi  illa  Ethelberga  vocata, 
habuit  cohgerentes  sibi  sanctitatis  et  pietatis  socias  Hilde- 
lidam  proximo  loco  successorem  ad  quam  extat  emissus 
beatissimi  Aldelmi  de  virginum  laude  codes. 


a  a 

Prologus. 

ANCTORUM  Patrum  pia  cer- 
tauiina  studiose  recolentes,  tri- 
plici  ratione  factum  esse  arbi- 
tramur,  quod  scriptores  eorum, 
subsequentium  utilitati  servien- 
tes,  ea  summopere  chartis  com- 
llS^  mendarunt.  Prima  quidem  et 
laudabilior  extitit  cgeteris,  ut 
Deus,  qui  poenas  fidelibus  quo- 
cunque  modo  pro  se  illatas  in 
eorum  corporibus  patitur,  quique  virtutem  tolerantibus 
preestat,  sua  in  majestate  laudetur.  Secunda  vero,  qua- 
tenus  Sancti,  qui  tot  sudores,  jejunia,  vigilias  opprobria, 
atque  algores  spontanee  a  semet  ipsis  sive  ab  inimicis  per- 
pessi  sunt,  a  posteris  verae  fidei  cultoribus  magnifice 
celebrentur.  Tertia  autem  subsequitur,  ut  nos  illorum 
instrenui  atque  imbecilles  successores,  tanta  eorum  legendo 
vel  audiendo  victoriosissima  gesta,  mentis  nostraB  oculos 
sublevando,  sequamur  horum  inoffensa  vestigia. 

Unde  nos  fragiles  idiotae,  qui  nequaquam  opera  monachi 
sed  tantum  indigne  portamusnomina,  sanctissimi  Aldhelmi 
Prsesulis  ortum  et  vitam,  miracula  atque  doctrinam,  utcun- 
que  describere,  fideliter  tamen  aggredimur.  Veruntamen 
non  ea  tantum  quse  per  eum  summo  Opifice  praestante, 
vidimus  magnalia;  sed  et  quse  curiose  indagando,  in  multis 
reperimus  barbarice  atque  Latine  paginis  assignata; 
quorum  aliquam  partem  Romana  privilegia  diversorumque 
regum  traditiones,  sub  multorum  Praesulum  Abbatumve 
testimonis  inscripta,  nostris  adhuc  testantur  temporibus: 

necnon  ea  quae  a  veridicis  et  regulariter  monastico  ordine 
degentibus  vel  ab  aliis  diverso  ordine  catholice  conversan- 
tibus,  ssepe  audivimus  facta  per  merita  servi  sui,  quae  ipsi 
aut  corporeis  oculis  viderunt,  aut  a  primoribus  suis,  jam  in 
caelesti  gaudio  ante  divinae  conspectum  clementiae  congau- 
dentibus,  frequenter  audierunt;  qui  se  volumen  ex  virtuti- 
bus  ejus  lucido  stylo  dicebant  legisse;  sed  Danorum 
tempore,  cum  adhuc  Christi  Ecclesiam  persequerentur, 
perdidisse:  qui  omnia  Deo  nostro,  illis  ignoto,  dedicata, 
aut  pedibus  conculcabant,  aut  ira  superante  rationem  igne 
concremabant,  seu  quocunque  modo  poterant  annullabant, 
Multa  etiam  suorum  factorum  in  scrinio,  non  multum  post 
obitum  ejus  facto,  in  quo  beata  ejus  ossa  servabantur, 
antiquiores  Patres  nostri  argenteis  laminis  ad  memoriam 
posterorum  a  primis  patribus  assignata  viderunt:  et  quia 
istud  erat  negligentia  et  vetustate  jam  pene  consumptum, 
Praesul  quidam  cum  aliis  Deo  famulantibus  in  aliud 
novitatis  causa  ad  successorum  memoriam,  in  quo  adhuc 
videntur,  eadem  transtulerunt. 

Fuerunt  quoque,  post  prima  instituta  sancti  viri,  sui 
loei  familiares  amatores,  sicut  Archipraesul  Dunstanus,  de 
cujus  sanctitate  non  dubitatur,  et  alii  quamplures  Praesules, 
quorum  sacra  ossa  in  eadem  requiescunt  basilica :  qui 
si  haec  priorum  relatu  vera  non  crederent,  illassa  usque  ad 
nostram  memoriam  absque  dubio  non  relinquerent.  De 
quibus  studiose  plura  dimisimus,  et  eorum  quae  videbantur 
digna  relatu,  pro  referentium  auctoritate,  partem  decerp- 
simus :  ea  namque  quae  nos  ipsi  in  praesentia  saepe  vidimus, 
veram  fidem  praeteritorum  faciunt.  Qua  in  re  neminem 
nos  accusare  debere  videmus:  quia  beatum  Gregorium  in 
Dialogorum  libris  itidem  fecisse  conspicimus:  atque 
(sicut  ipsemet  retulit)  Lucas  quoque  medicus,  cujus  laus 
per  omnes  Ecclesias  (ut  gentium  Doctor  ait)  est  in  Evan- 
gelio ;  et  Marcus,  Alexandrinus  Patriarcha  et  Petri  disci- 
pulus,  nequaquam  scripsere  visa;  sed  tantum  audita,  in 
Evangeliorum  voluminibus.  Non,  quod  absit,  ut  nos  in 
minimo  illis  quoque  aequiparemus,  vel  nostros  illorumque 

relatores  in  ariimo  conemur  reddere  similes ;  veruntamen, 
quod  majoribus  in  tam  maximo  opere  licuit,  in  minimo 
nobis  infimis  et  tamen  fidelibus  licuisse  fideliter  opinamur. 
Alios  quoque  multos  divinis  paginis  et  Scripturis  idem  hoc 
egisse  reperimus:  tres  vero  tantum,  quos  supra  posuimus, 
fidei  integritate  catholicos,  moribus  et  opere  sanctissimos, 
imitari  hac  in  re,  quamvis  longe  incedendo,  pro  posse 
nostro  cupimus. 

Cap.  I.  Familia  regia^  sttidia,  monachatus,  et  Abbatis 
munus. — Ad  sancti  igitur  Aldelmi  genealogiam  flectamus 
ingenium,  et  pro  posse  nobis  a  Deo  dato,  ex  qua  sit  ortus 
propagine,  explicemus.  Hic  igitur  regia  stirpe  descendit, 
a  clarissimis  natus  progenitoribus,  orthodoxaeque  religi- 
onis  verissimis  indesinenter  cultoribus  :  quibus  tanto  extitit 
in  fide  lucidior  et  opere  divini  cultus  pretiosior,  quantum 
rosa  ex  quibus  oritur  spinis,  et  flos  lilii  unde  turgescit 
cespite  proprio.  Hujus  siquidem  praiclarae  sobolis  Anglo- 
rum  rex  Ina  sapientissimus,  fulgens  vita  et  moribus, 
bellis  strenuissimus  et  clarus  virtutibus,  quantum  attinet 
ad  regiam  sublimitatem,  fuit  principium.  Istius  nomen 
Primatis  multum  eximium,  secundo  loco  fratrem  fuisse 
Kenten,  virum  probum,  sanctitate  lautum,  honestate  mag- 
nificum,  antiquissimis  Anglicanae  linguse  schedulis  saepius 
ex  interprete  legendo  audivimus.  Qui  Apostoli  prsecepta 
Pauli  adimplere  studens,  virtute  non  modica  Deum  prae 
omnibus  metuens,  in  uxoris  castae  vivebat  copula.  Is 
equidem  non  idcirco  uxoris  intrabat  cubiculum,  quo 
carnis,  ut  moris  est  quorundam,  exercere  cuperet  deside- 
rium ;  sed  ut,  quemadmodum  Samuelem  Anna,  talem 
generaret  filiam,  qui,  ut  Scriptura  docet,  tota  animi  virtute 
diligeret  Dominum.  Vota  denique  ejus  E)eus  ex  alto 
prospiciens,  sicut  de  beatissimi  Nicolai  reverendis  paren- 
tibus  legitur,  hunc  sibi  dedit  filium,  qualem  hujus  nostri 
opusculi  vobis  monstrabit  intentio:  quem  tempore  con- 
gruo  fidelium  assuetudine  Deo  in  ecclesia  per  Sacerdotum 
manus  devote  obtulit,  catechumenumque  fieri  postulavit : 
cui  non  absque  divino  nutu  Aldelmum  nomen  imposuit. 


VITA  ALDHELMI  FARICIO  AUCTOKE. 


357 


Ald  enim,  ut  aiunt  barbarice,  Latine  senex  interpretatur ; 
inde  Aldelmus  quasi  senex  almus.  Vere  enim,  etsi  juvenis 
corpore,  animo  senili  vivebat  et  laudabili  opere. 

Post  haec  annis  succedentibus  puer  ablactatur,  et  sacris 
literarum  studiis  a  genitore  Christianissimo  traditur.  Qua 
in  re  futurorum  praescius  Deus  illius  tantopere  aperuit  in- 
genium,  ut  doctoris  animus  in  seipso  saepe  miraretur  ni- 
mium,  quod  tam  faeile  caperet,  tam  acute  retineret  memo- 
riter,  quae  sibi  ostendebat  per  singulos  dies.  Mens  nam- 
que  ejus,  caelesti  rore  perfusa,  hujus  rei  fuerat  causa : 
quippe  gratia  Dei  erat  cum  illo,  illius  scilicet,  qui  per  pro- 
pheticum  dixit  eloquium,  [Ps.  80,  11.]  Aperi  os  tuum  et 
ego  adimplebo  illud  dogmate  meo.  Trium  quippe  proprie- 
tate  linguarum,  non  solum  vulgaritate  rerum,  verum  etiam 
literarum  dogmate,  sanctissimus  iste  peritus  extitit.  Miro 
denique  modo  gratiae  facundiae  omnia  idiomata  sciebat,  et 
quasi  Graecus  natione,  scriptis  et  verbis  pronunciabat. 
Mirum  namque  non  fuerat,  quia  et  sancti  Spiritus  gratia 
sibi  in  eo  habitaculum  fecerat,  et  illius  linguae  binos  doc- 
tores  apprime  peritos  praeclarissimus  Ina  Eex,  quem  supra 
posuimus,  ad  confirmandam  illius  literalem  scientiam,  ab 
Athenis  conduxerat.  Latinae  quoque  scientiae  valde  pota- 
tus  rivulis,  etiam  propiietate  partium  aliquis  eo  melius 
nequaquam  usus  est  post  Virgilium  :  ita  enim  in  Antiqua- 
riis  suae  linguae  legitur.  Prophetarum  exempla,  Davidis 
Psalmos,  Salomonis  tria  volumina,  Hebraicis  literis  bene 
novit,  et  legem  Mosaicam.  Musicae  autem  artis  omnia 
instrumenta,  quae  fidibus  vel  fistulis  aut  aliis  varietatibus 
melodiae  fieri  possunt,  et  memoria  tenuit  et  in  quotidiano 
usu  habuit.  Et  ut  paucis  multa  et  grandia  parvis  constrin- 
gamus,  ne  ea  quae  dicimus  taediosis  vilescant,  ut  vir  unde- 
cunque  eruditissimus,  plenus  fuit  scientia  omnium  rerum. 

Sed  quid  moramur  in  parvis  ?  Ad  altiora  stylum  verta- 
raus,  ut  quomodo  iste  sanctus  vir  a  pueritia  deguit  ostendere 
valeamus;  et  qualiter  in  monastico  habitu  inter  homines 
conversando,  et  Paulum  cum  Antonio  eremitarum  primos 
imitando  vixerit,  pro  nostri  parvitate  ingenii  ostendamus. 

Monachus  siquidem  in  Meldunensi  ecclesia  effectus,  quam 
Eleutherius  vir  perfectus  gubernabat  suo  studio  :  ita  inter 
ceteros  Dei  famulos  vir  iste  commorabatur ;  ut  quanquam 
hominum  uteretur  aspectibus,  semper  mente  interesset 
civibus  Angelorum.  Hic  autem  prsecepta  transcendens 
regularia,  tali  modulo  prsesentis  saeculi  fungebatur  vita, 
quod  omnia  decora  visu  et  auditu  dulcia  corde  castissimo 
vilipenderet,  veluti  perituras  foeni  quisquilias.  Imitabatur 
hic  religiosissimus  Testamenti  veteris  justissimos  Patres, 
in  sua  unumquemque  animi  sancta  virtute :  Abraham 
scilicet,  in  hospitalitatis  reverendo  studio,  atque  in  perse- 
verantia  obedientise,  quae  bonorum  operum  creditur  per- 
fectio  :  Jeremiam  quoque,  in  solitariis  degentem  scrobibus, 
atque  laudabili  remotione  a  conspectu  hominum :  Job 
quoque  vimm  summa  virtute  laudabilem,  in  patientiae  fer- 
vore  indesinenter  assequitur,  ne  in  eo  (quod  absit)  fieri 
posset  quod  alicubi  legitur  ;  Omnis  virtus  est  vidua,  quam 
fortis  non  firmat  patientia:  in  caritatis  fervore  David, 
belligeri  Goiiath  (ut  refert  Scriptura)  victorem  typicum, 
quem  sequitur  iste,  invidiae  superando  vitium  :  in  castitate 
utriusque  substantiae  Joannem,  carum  Christo  Apostolum, 
quem  cognoverat  quodammodo  hac  etiam  pietate  plus  aliis 
eidem  Domino  complacuisse.  Ceterum  in  verae  compas- 
sionis  proposito,  quem  vir  iste  sanctissimus  sequebatur, 
nisi  ipsum  rerum  omnium  factorem  ?  qui  pro  totius  generis 
humani  delicto,  amarse  mortis  gustavit  poculum  ad  tempus. 
Ista  sub  brevitate,  non  ad  fastidium  alicujus,  sed  ad  sedi- 
ficationem  ideo  ita  transcurrimus ;  quia  sancto  juvante 
spiritu  ad  alia  multa,  sed  tamen  ejusdem  viri  facta  narranda 
venire  disponimus. 

Vir  namque  omnino  Christo  deditus,  hoc  sibi  cum  caeteris 
spontaneum  inferebat  martyrium,  quatenus  immensum  tri- 
umphum  sibi  acquireret  ex  hoste  nequissimo ;  si  quando 
aestuantis  incentiva  sentiret  libidinis,  armatus  toto  corpore 
inexpugnabili  lorica  fidei,  et  caput  ornatus  galea  justitiae, 
spem  accendens  fervore  ccelestis  glorise,  talem  imponebat 
verecundiam   spiritui,  carnalis   nequitiae  administratori. 

Virginem  siquidem,  secimdum  periturae  carnis  spurcitiam 
admodum  pulchram,  in  suo  fecit  castissimo  stratu  tamdiu 
secum  quiescere,  donec  in  coelum  spiritu  intento  totum 
Psalterium  diceret  ex  ordine  :  nec  sic  ei  in  aliquo  poterat 
malignus  Spiritus  obsistere.  O  virum  longe  laudabilem, 
qui  aestuantis  barathri,  etsi  interesset,  nullatenus  sensit 
voraginem.  Hic  namque  illud  est  honorabile  lignum,  de 
quo  Salomonis  verba  testantur,  quia  secus  aquarum  fluenta 
plantatum  ad  Sancti  Spiritus  humorem  protulit  indefiei- 
entem  radicem  ;  concivem  scilicet  Angelorum  virginitatem, 
et  non  metuit  exterius  aestum  ab  inimico  sibi  illatum,  quia 
intrinsecus  divino  rore  fuerat  plenarie  irrigatum.  Hic  etiam 
est  vir  ille  magnificus,  de  quo  Scriptura  dicit,  Beatus  homo 
qui  semper  est  pavidus.  Ille  vero  prsecepta  secutus  divina, 
lumbos  suos  castitate  circumligavit  eximia,  tenens  ardentes 
lucernas  in  manibus,  intraturus  cum  sponso  ad  nuptias 
spirituales  atque  cselestes. 

Quem  Eleutherius  antistes  laudabilis  vita  et  moribus, 
cujus  facit  mentionem  Beda  venerabilis  Presbyter  in  An- 
glorum  Historia  Ecclesiastica,  dignum  considerans  sacer- 
dotali  officio,  et  per  se  rogando  et  alios  fide  Catholicos 
hortando,  ad  tantum  ordinem  promovit.  In  quo  vir  Dei 
aliquandiu  victitans  irreprehensibiliter  ministerio,  ab  eodem 
Prsesule  Pater  monachorum  meruit  constitui  in  prsedicto 
Meldunensi  ccenobio.  Quibus  non  sponte  praepositus, 
quidquid  assidue  docebat  pollenti  eloquio,  totum  quasi 
bonus  pastor  opere  competenti  ad  effectum  perducebat, 
sedulo  cupiens  referre  lucrum  de  talento  sibi  a  Deo 
commisso,  Eo  tempore  illius  provincise  populus,  per- 
versus  opere,  quamvis  subditus  fidei  nostrae,  ecclesiam 
non  frequentabat,  nec  Sacerdotum  satis  curabat  imperium : 
quem  vir  blandus  verbis  monens  suavibus,  et  divina  saepe 
(ut  locus  inerat)  eloquia  retexens;  saecularibus  ad  eccle- 
siam  modeste  convocatis,  prseceptis  eos  foecundabat  salu- 
taribus.  Qua  in  re  Doctorem  gentium  imitabatur,  qui 
rudibus  lac  primum  praebuit,  et  postea  fortes  cibo  solido 
pavit.  Una  namque  Sabbati  ad  eandem  urbem,  mercatorum 

ex  diversis  partibus  multitudo  congregabatur  maxima :  cui 
Pater  iste,  Apostolorum  imitator,  extra  urbem  veniebat 
obviam ;  ac  super  porjtem  stando  tamdiu  divina  submi- 
nistrabat  pabula,  quo  quidam  eorum,  per  servi  sui  opus 
divina  concedente  gratia,  pro  quibus  venerant  relinquentes 
ad  tempus  mercimonia,  ad  sanctorum  hunc  sponte  seque- 
bantur  sancta  ovilia;  sicque  in  ecclesia  persistendo,  sancta 
reverenter  auscultabant  officia :  post  haec,  peracto  pro  quo 
venerant  negotio,  repedabant  ad  propria,  animabus  suis 
divino  prius  officio  saginatis. 

Cap.  II.  Acta  Romce:  libri  ab  Aldelmo  scripti. — Hunc 
autem  in  tanta  persistentem  boni  operis  perseverantia,  Apo- 
stolicaesedissummusPontifex,magnae  sanctitatisvirSergius, 
asciverat ;  quia  etsi  longe  positum  ampla  terrarum  spatia, 
scopulosi  montes,  scabrosae  valles  separarent  et  aequora ; 
haec  tamen  quae  dicimus,  et  multa  quae  lapsa  a  memoria 
stylus  non  perarabit,  de  eo  persaepe  audierat.  Mox  vero 
ut  sanctus  tanti  patris  Romanaeque  curiae  monita  audivit, 
iter  arripuit,  quamvis  arduum,  ingenti  quidem  refertus 
laetitia,  quia  successit  ei  causa  Principum  Apostolorum 
videre  diu  desiderata  limina  ;  dolens  vero,  quod  vel  ad 
tempus  corporeo  termino  tanta  relinquebat  fratrum  con- 
sortia.  Ut  autem  vir  pretiosissimus  Romara  venit,  laeta- 
bundus  pro  peracta  obedientia,  sine  qua  impossibile  est 
alicujus  animam  unquam  posse  salvari,  Apostolici  viri 
honorifice  receptus  colloquio,  et  pro  velle  in  omnibus 
illius  propter  inhabitantem  gratiam  Dei  usus  contubernio, 
beneficio  nostris  temporibus  inaudito  decoratur  a  Deo, 
cui  se  devote  dederat ;  quo  magis  a  tanto  Pontifice  omni- 
que  populo  veneraretur.  Vir  quippe  laudabilis  secum, 
quocunque  ibat,  ut  adimpleret  sibi  commissa  officia, 
vestimenta  Sacerdotalia  deferebat !  Quibus  in  Lateranensi 
ut  sacramenta  offerret  Presbyterio  indutus,  subsequens 
miraculum  ostensum  est  omnibus.  Juste  et  pie  peracto 
Missae  officio,  eodemque  ministris  suis  porrigente  casulam, 
indubitanter  ibi  praesidente  divinae  majestatis  potentia,  ita 
firmiter  et  constanter  solis  radio  pependit,  ac  si  alieujus 

solidae  materiei  sustentaretur  adminiculo  :  hsec  autem  in 
Meldunensi  hactenus  habetur  ecclesia,  in  sanctitatis,  ut 
decet,  magna  reverentia,  O  vere  novum  magni  Eliae 
prodigium  !  Illum,  discipulo  cernente,  ad  ccelum  currus 
levavit  igneus;  huic,  multis  mirantibus,  in  Romana  urbe 
solis  servivit  radius  ;  ille  in  remota  coeli  parte  claro 
devectus  est  lumine  ;  istius  indumenta  Sacerdotis  in  simili 
pependere  elemento.  Sed  absit  ut  istum  sancto  aequipa- 
remus  Elise ;  ille  enim  propheta  magnificus  adhuc  vivit, 
quo  contra  filium  iniquitatis  dimicet,  quin  etiam  moriendo 
et  resurgendo  divinum  prsecedat  judicium  ;  hic  vero 
sanctus  Confessor,  de  percepto  prsemio  ante  Dei  tribunal 
extat  laetissimus,  ubi  sua  pietate  intercedat  pro  cunctis 
fidelibus  :  veruntamen,  quanquam  dispari  merito,  si  fas 
est  dicere  verum,  ambo  valde  placuere  Deo. 

Post  hsec  sancto  viro  apud  prsedictum  Papam  diu 
morante,  divino  ingerente  Spiritu,  rogatus  est  ab  eo,  ut 
quendam  baptizaret  puerum  ;  de  cujus  utique  genitore  in 
populo  absque  evidentise  causa  satis  dubium  :  quia,  ut 
moris  est  fere  omnium  gentium,  plebs  rumigerula,  hunc 
genuisse  Apostolicum  sestimabat.  Falso  enim  gens  inscia 
hoc  de  tanto  Antistite  opinabatur,  quia  per  vitae  meritum 
in  registris  suis  aliisque  Scripturse  locis  vir  Apostolicus 
declaratur.  Cujus  patris  voluntatibus  Sanctus  Aldhelmus 
obsecundans,  puero,  non  nisi  novem  dierum  spatium,  ut 
perhibetur,  gerente,  fidelium  more  in  ecclesia  catechizato, 
coram  adstantibus  turbis  prsecepit  edicere,  si  pater  ejus 
esset  is  qui  vulgo  dicebatur.  Illico  infans,  quanquam 
nimium  parvulus,  remotis  contra  naturam  linguae  ob- 
strusionibus,  fecit  quod  Abbas  ille  jusserat  sanctissimus. 
Locutione  enim  sibi  divinitus  data,  satisque  intelligibili, 
ostendit  omnibus  non  se  esse  genitum  illius  opere,  quem 
vanus  in  hoc  referebat  populus.  Mirum  quippe  nequa- 
quam  est,  quia  novitate  caret :  ille  namque  qui  asinae 
ruditatem  humano  eloquio  fecit  peritam,  idem  ipse  istius 
linguam  infantis  ad  religiosissimi  viri  jussus  reddidit 
eruditam.    O  virum  multa  laude  dignum,  nimia  refertum 

sanctitate !  qui  tali  usus  discretionis  studio,  et  patrem 
ab  ignoto  sibi  peccamine  liberavit,  et  seipsum,  cujus  meriti 
apud  Deum  existeret,  tantae  urbis  populo  declaravit. 

Vir  iste  literarum  scientia  apprime  et  inter  primos 
eruditus,  die  quadam  cum  in  regina  urbium  Apostolorum 
ecclesiam  ingrederetur,  ad  laudem  eorum  memoria  dignam, 
hos  edidit  versus. 

[Hic,  &c.  vide  p.  129.  hujus  edit.] 

Ut  autem  Monachorum  norma  Aldhelmus,  tanti  viri, 
summse  sedis  Rectoris,  benigne  functus  contubernio ;  et 
ut  alter  alterius,  uti  consuetudo  est  sanctorum  Patrum, 
bene  erat  instructus  colloquio,  repedare  ad  propria,  et  ad 
prius  statuit  redire  propositum.  Tunc  a  sancto  Papa,  ad 
suorum  posterorum  utilitatem,  uti  sine  inquietudine  debita 
Dei  servitia  celebrare  possent,  haec  quoe  infra  leguntur 
quaesivit  sancta  donaria;  non  auri  vel  argenti  aut  cujusque 
metalli  pondera,  quia  securus  de  crastino  nullius  nisi  Dei 
quaerebat  adminiculum.  Petiit  ergo  edictum,  summi  Patris 
auctoritate  sancitum,  quatenus  monasteria,  quae  Deo  annu- 
ente  solicita  mente  gubernabat,  Meldunense  scilicet,  ubi 
inthronizatus  fuerat  (quod  Meldun  sanctae  memoriae,  de 
cujus  stirpe  Sanctus  iste  descendit,  condiderat)  atque  huic 
subditum  aliud,  in  honore  S.  Joannis  conditum  super  flu- 
vium,  qui  dicitur  From,  ab  omni  saeculari  servitio  redderet 
absoluta,  Episcoporumque  cathedris,  ordine,  jussis,  et 
synodis.  Et,  si  quando  aliquo  ordine  Ecclesiastico,  vel 
etiam  indigerent  Presbytero,  a  quocunque  vellent  illum 
facerent  ordinari,  Catholico  tamen  existente  Episcopo ;  si 
autem  religiosum  Abbatem  obire  contingeret,  et  ad  alterius 
electionem  ventum  esset ;  illum  queni  religiosa  congregatio 
servorum  Dei  eligeret  omnium  commuui  consilio,  hunc  e 
vestigio  promovendum.  Jam  tunc  enim  ambitio  monacho- 
rum  inoleverat :  jam  non  ut  pastor  per  ostium,  sed  ut  fur 
aliunde  volebat  mercenarius  intrare ;  ideoque  divinae  rei 
provisor  ista  poscebat.  Quse  tamen  inhabitantium  vitiis 
et  ambitione  quorundam  omnia  mutata  videntur ;  nam  ad 
nihilum  pene  redacta  religione,  spretis  Apostolorum  ad- 

hortationibus,  quae  ipso  continentur  privilegio,  non  solum 
in  illo  loco,  veruraetiam  in  multis  locis  Angliae,  inhonestati 
et  turpibus  lucris  servientes,  sui  et  suarum  rerum  libertatem 
justo  Dei  judicio  amiserunt.  Sanctis  etenim  viris  et  omni 
honestate  praeditis,  ut  ipse  Apostolicus  in  contextu  suae 
orationis  ait,  talis  libertas  debetur  et  conceditur.  Nam  si 
propriae  voluntati  servientibus,  et  terrenis  commodis  inhi- 
antibus,  tanta  libertatis  facultas  tribueretur,  decor  vitae  et 
sanctitatis  habitus  non  modice  deturparetur. 

Quae  libertatis  sciipta  sanctus  iste  ad  prsetitulataMonas- 
teria  detulit,  atque  duobus  tunc  in  Anglia  regibus  ostendit, 
Inse  scilicet  suo  avunculo,  Regi  Saxonum,  et  Ethelredo, 
Regi  Merciorum  :  quae  etiam  iidem  strenuissimi  et  Dei 
zelo  repleti  reges  sua  auctoritate  sanciverunt,  quia  incor- 
ruptibili  auctoritate  Apostolica  firmata  cognoverunt :  et 
cujuscunque  modi  expeditionis  sive  belli  turbatio  inter 
confines  fieret,  loca  supradicti  Patris  sanctitate  et  scientia 
revereuda,  libera  ab  omni  statuerunt  fore  servitio ;  et 
posteris  suis  itidem  ea  custodienda  literis,  suis  manibus 
impressis,  reliquerunt.  Sed  occasio  non  tenendi  succrevit : 
quia  enim  cereis  nguris  tantorum  Patrum  statuta  non  inve- 
nerunt  assignata,  ideo  non  custodienda  (ut  perhibent) 
amiserunt.  Quasi  plus  valeret  ad  probationem,  periturae 
cerae  impressio,  quam  Apostolica  vel  Regum  jure  servanda 
iacta  institutio.  Nondum  enim  transmarina  quorundam 
Liburnis  vecta  fuerat  astutia,  neque  toto  orbe  quanquam 
transitura  tantum  adhuc  debacchaverat  avaritia ;  adhuc 
euim  in  mentibus  multorum  fidei  regnabat  integritas, 
nondum  Deo  dedita  in  tantum  sibi  affectabat  humana 
cupiditas. 

Post  haec,  revoluto  aliquanti  temporis  curriculo,  dum 
sanctus  vir  in  Meldunensi  ecciesia,  et  temporali  pace,  et 
Angelorum  solatio  frueretur ;  regnante  Anglorum  Rege 
Osredo,  anno  Dominicae  Incarnationis  septingentesimo 
sexto,  quidam  Britonum  nomine  tenus  Praesules  haereti- 
zabant  dePaschali  termino  et  de  aliis  pluribus  ecclesiasticae 
orthodoxitatis  institutionibus.    Quare  Saxonum  Orientalis 

plagae  sancta  Synodus,  venerabilem  Aldhelmum  Abbatem, 
et  adhuc  tantum  presbyterum,  (nondum  enim  sanctus  et 
vita  et  moribus  in  ordine  ponebatur  Pontificum)  pro 
sanctitatis  suae  reverentia  rogavit,  librum  componere  egre- 
gium,  quo  maligna,  quse  tunc  supra  modum  pullulabat, 
haeresis  Britonum  destrueretur.  Quem  Sanctus,  ut  erat 
sermonenitidus,  sapientia  refertus,  et  sanctitate  conspicuus, 
argumentis  plenus,  et  syllogismis  praeditus,  liberalibus 
insuper  scripturis  et  ecclesiasticis  sententiis  eruditissimus, 
et  ut  Beda  narrat  in  omnibus  prudentissimus,  Israelitarum 
repletus  institutionibus,  JEgyptiorumque,  de  hoc  multis  in- 
ventionibus  et  sanctorum  Patrum  authenticis  traditionibus, 
sed  et  carmine  Pachomio  Abbati  ab  angelis  tradito,  et 
aliorum  religiosorum  dogmate  satis  aperto,  supradictis 
haereticis  transmisit,  per  quosdam  domesticos  fidei  et  satis 
ad  hoc  fideles  ministros.  Ipse  vero  solus  in  afflictione 
positus  orabat  assidue  ut  Deus  ab  tantae  haereseos  implica- 
tione  mentis  illos  dignaretur  eripere :  sicque  ad  Dominicae 
verae  fidei  regulam,  et  ipsos  Praesules,  et  innumeram  populi 
revocavit  multitudinem.  Qua  in  re  omnipotentis  Dei 
magnam  possumus  considerare  pietatis  misericordiam, 
quae  sic  Sanctos  suos,  ubi,  et  quando  et  quomodo  vult, 
plene  justificat,  ut  per  eos,  etiam  absentes  corpore,  tanta 
operetur  virtutum  insignia.  Iste  enim  Sanctus  iter  illuc 
pedibus  haudquaquam  fecerat,  sed  egregio  enchiridione 
monitos,  sedulaque  oratione  sublevatos,  ad  veritatis  redux- 
erat  viam.  Imitabatur  iste  nimirum,  gratia  Dei  plenus,  et 
in  hoc  facto  Apostolum,  qui  Corinthios  et  Galatas,  Co- 
lossenses  etiam  a  Pseudo-Apostolis  praeventos  ad  verae  fidei 
statum  per  Epistolas  revocat,  Apostolus  siquidem  et  in  hoc 
negotio  Pater  Aldhelmus  extitit:  quia,  sicut  Petrus  cum 
caeteris,  sancto  Spiritu  monente,  Paulum  et  Barnabam  ad 
Dei  opus  segregavit;  ita  sancta  Synodus  ad  supradicta 
negotia  hunc  eligendo  admovit. 

Scripsit  ergo  ^Enigmata,  et  De  laude  virginum  geminato 
opere,  prosa  scilicet  et  carmine,  librum  eximium.  Con- 
texuit  vero  septiformem  libcllum,  novi  ac  veteris  Testamenti 

floribus,  et  de  Septena  supputatione,  ex  disciplinis  collectu 
Philosophorum,  pertinente  acl  septiforme  donum  Spiritus 
sancti.  Scripsit  et  de  admonitione  fraternae  caritatis 
volumen  unum.  Ex  insensibilium  rerum  natura,  qme 
secundum  metaphoram  sermocinari  figurantur,  composuit 
alterum.  De  pedum  regulis,  metaplasmo,  synalcepha, 
scansione,  et  eclipsi  versuum  :  De  metrica  alterna  interro- 
gationis  et  responsionis  vicissitudine,  duabus  literis  discreta. 
Scripsit  et  alianonnulla,  utpote  verundecunquedoctissimus  : 
nam  et  sermone  nitidus,  et  scripturarum  (ut  diximus)  tam 
liberalium  quam  ecclesiasticarum  erat  eruditione  mirandus. 
Haec  de  quodam  antiquissimo  codice,  in  ejusdem  ecclesiae 
armario  reperto,  in  hujus  opusculi  volumine  ponere  dignum 
duximus. 

Cap.  III.  Miracula  patrata,  Episcopatus,  obitus,  sepul- 
tura. — Yir  autem  sanctissimus,  dum  clari  operis  monas- 
terium  quoddam  Meldun  ad  honorem  Genitricis  Dei 
fabricaret ;  hoc  pro  eo  virgineus  natus,  ad  sui  laudem 
suaeque  genitricis  honorem  atque  istius  famam,  declaravit 
mirabile  factum.  Denique  cum  ad  templi  hujus  alta  fastigia 
diversi  machina  instrumenti  magnae  trabes  levarentur,  quae- 
dam  earum  a  bipennigeris  reperitur  minima,  quae  tamen 
ad  longitudineni  aliarum  studiose  ab  eis  fuerat  resecata. 
Sed  omnipotens  Deus  ideo  hanc,  ut  sibi  placuit,  decur- 
tavit,  quatenus  in  hoc  etiam  servi  sui  meritum  hominibus 
notificaret.  Tunc  opifices  pernimium  tristes,  quia  haec 
participari  secundo  loco  debebat  initium,  quid  facerent 
dubii,  ad  sancti  Patris  hujus  concurrunt  consilium.  Quos 
ille,  etsi  mente  anxius  redderetur,  de  misericordia  Dei 
confisus,  benigne  alloquitur:  Eia  fratres,  ad  cseterarum 
mensuram  si  lineata  fuerit  discite,  deque  beatse  Dei  Geni- 
tricis  auxilio  devote  confidite:  quia  quse  lacte  virgo  pavit 
hominem  Deum,  absque  difEcultate  hujus  laboris  nostrum 
potest  adimplere  desiderium.  Tunc  audacter  pergens  ad 
stipitem,  populum  hortabatur,  quo  summo  conamine  trabem 
in  superiora  traherent,  non  haesitantes  de  longitudine  illius. 
Mox  plebs  suffulta  tanti  Patris  auxilio,  corde  devoto  Domi- 

num  interpellans,  quam  pater  jussit  continuo  trabem  levat. 
Tum  divina  cooperante  misericordia,  pro  famulatu  servi 
sui,  supportant  eam  jam  longiorem  caeteris,  ad  quarum 
mensuram  prius  fuerat  incisa.  In  quo  opere  imitatus  est 
Beatum  Donatum  Reatinae  urbis  Episcopum,  qui  calicem 
vitreum,  Paganorum  impetu  confractum  sola  oratione  re- 
stauravit:  Patrem  quoque  nostrum  mirae  sanctitatis  virum 
Abbatem  Benedictum,  qui  longe  positus  magnae  molis 
saxum  pia  prece  amovit  a  loco;  ubi  quidam  Fratres  cceno- 
bium  fundare  satagebant.  Illo  denique  modo  rerum 
Creator,  sed  typo  dispari,  hanc  elongavit,  quo  Praesulis 
Israeliticae  plebis  virgam  virere  fecit  et  fcecundavit.  llla 
vero  partum  intactae  virginis  praefiguravit :  haec  certe  sanc- 
titatem  tanti  viri  in  immensum  crescere  adstanti  ecclesiae 
praenotavit:  illa  fructus  detulit  et  folia,  haec  patris  Aldelmi, 
quae  futura  essent  opera  demonstravit.  De  istac  autem  re 
nunc  ista  sufficiant,  quia  transire  animus  cupit  ad  ejusdem 
alia. 

Post  haec  vero  decurso  non  multi  temporis  spatio,  Pater 
Berthwaldus,  Cantuariorum  Pontifex,  vir  reverendus  vita 
et  moribus,  literarum  et  ecclesiasticorum  scientia  valde 
eruditus,  pro  sanctitatis  et  virtutum  hujus  viri  magnitudine, 
literarumque  liberalium  et  divinarum  studiis  et  scientia, 
hunc  secum  si  quiret  saepius  habere  cupiebat;  quem  directis 
legatis  ad  se  causa  consiliandi  de  rebus  Ecclesiasticis 
venire  rogavit.  Cui  Sanctus,  ut  erat  mitis,  libenter 
obediens,  venit  ad  eum,  moratusque  est  quamdiu  ipse 
voluit.  Expletis  ergo  rite  pro  quibus  ad  eum  venerat 
negotiis,  ad  castrum  disposuit  ire  Doroberniae :  quod  ideo 
Deus  fecit,  ut  longinquis  quoque  terrarum  partibus  hujus 
sancti  virtutum  merita  ostenderet.  Cum  secus  portum  se- 
dens  equo  pergeret,  quandam  navem  ad  ripam  maris  mer- 
catores  volebant  appellere:  sed  nequaquam  potuerunt, 
donec  iste  vir  admirabilis  praeciperet,  etsi  ternis  vicibus 
hoc  molirentur  magno  virium  conamine.  Prius  tamen 
illos  modeste  interrogavit,  si  quid  deferrent,  quod  foret 
utile  quotidiano  usui  ecclesiae:  quem  illi  more  superborum 

spernentes,  quia  vili  tegmine  tegebatur,  etiam  eum  conspi- 
cere  dedignabantur.  Ceterum  ille  Deus,  pro  cujus  amore 
seipsum  ita  vilem  habitu  reddiderat,  exaltavit  illum  (ut 
semper  facit  suos)  in  eorum  prsesentia,  Expletis  enim 
saepe  incassum  multis  conaminibus,  tristes  stabant  et 
timidi,  in  inane  lassatis  viribus.  Tunc  ex  iis  quidam 
nauclerus  suos  sic  socios  flendo  alloquitur:  Spero  equidem 
indubitanterque  credo,  illum  quem  in  litore  cernitis  virum 
esse  Christianissimum,  cui  nos  inflati  superbia,  nec  etiam 
verbum  fecimus:  sic  illius  humilitate  nostra  retunditur 
superbia,  illius  probitate  nostra  conteritur  pertinacia. 
Quid  vero  nunc  agamus  nescio,  nisi  ut  corde  puro  depre- 
cernur  ipsius  misericordiam,  quatenus  devotus  suis  precibus 
nobis  placatus  Deus  concedat  portus  et  litora.  Inito  mox 
consilio,  sanctum  virum  consternatis  mentibus  suppliciter 
rogant,  quod  ad  eos  venire  eisque  opem  ferre  suis  oratio- 
nibus  non  diflerat,  eorumque  inspicere  scapham,  ofBcioque 
suo,  si  quid  utile  fuerit,  accipere  non  recuset,  Tunc  Dei 
famulus,  non  illectus  promisso  ab  iis  munere,  sed  quia 
caritate  cogebatur  iis  praestare  auxilium,  sagenulam  ascen- 
dit,  et  eos  continuo  non  dedignatus  adivit:  statim  autem 
ut  Sanctus  ille  naviculam  suo  corpore  ponderavit,  turbatum 
prius  mare,  tranquillum  ad  navigandum  se  praebuit.  Sic 
Deuin  in  servo  laudando  nautica  multitudo  intravit  portum 
cum  laetitia. 

Mox  illi  ofTerunt  Sancto  volumen,  Veteri  ac  Novo  Tes- 
tamento  compactum:  Sanctus  vero  oblationem  non  respuit, 
et  suarum  rerum  majora  iis  munera  prasbuit,  quamquam 
nollent:  ne  (quod  absit)  aliquis  intelligeret,  actum  esse 
pretio,  quod  iis  summa  ejus  prasbuerat  devotio.  Quo  viso 
ejus  prostrati  pedibus,  rogabant,  ut  eos  Deo  suis  precibus 
commendaret.  O  virum  caritate  refertum,  pietate  plenum ! 
qui  Beati  Nicolai  vestigia  secutus,  et  nautas  periculo  libe- 
ravit  et  quid  Deus  operaretur  per  suos  adhuc  in  carne 
degentes  fideles,  alienigenis  declaravit.  Librum  vero, 
bonitatis  ope  acquisitum,  ad  Meldunense  caenobium  detu- 
lit;  quem  ibidem  Fratres  adhuc  positum,  ob  tanti  viri 

revereutiam,  digne  custodiunt.  In  hujus  principio  anathema 
scriptum,  ne  quis  eum  inde  auferret,  vidimus.  Itaque  vir 
iste  Deo  plenus  in  eodem  loco  vixit  Abbas  eximius,  donec 
per  Berthvvaldi  manus  impositionem,  canonice  ad  Episco- 
patus  officium  ductus  est,  quod  hoc  ordine  vel  causa 
gestum  est. 

Tempore  Osredi,  praeclari  Anglorum  Regis,  Hedda 
sanctissimus  Antistes,  cujus  vitam  laudabilem  Beda  vene- 
rabilis  Presbyter  in  Historia  narrat  Ecclesiastica,  defunc- 
tus  vita,  caelestem  migravit  ad  gloriam.  Cujus  parochia 
prse  circuitus  sui  magnitudine,  quia  ab  uno  gubemari  non 
poterat,  Ecclesiasticorum  Patrum  Regumque  consilio 
divisa  est  in  duas:  cujus  unam  partem  Daniel  gubernavit, 
vir  in  multis  strenuissimus ;  ad  regiinen  vero  alterius 
dioecesis,  Prirnates,  Cleri  et  copiosa  multitudo  populi,  quasi 
una  voce  concordes,  juxta  Canonum  antiqua  praecepta, 
sanctum  hunc  elegerunt  Aldhelmum:  cui  hoc  summopere 
suffragabalur,  quod  vocatus  renuebat,  attractus  quantum 
poterat  resistebat.  Pater  quippe  Deo  amabilis,  nec  ambi- 
tione  est  attractus,  nec  inobedientia  tandem  retractus:  sed 
in  utroque  servavit  modum,nulla  bonitate  remota.  Vere  in  eo 
fuerat,quodApostolusGentiumTimotheodixeratinEpistola 
[3.  *2.] :  Oportet  Episcopum  irreprehensibilem  esse.  In  quo 
uno  praecepto  ab  Apostolo  dato  omnia  subsequentia  conti- 
nentur,  quamvis  pro  intellectu  singula  non  nominentur.  Iste 
namque,  ut  de  bonis  Praelatis  ait  S.  Gregorius,  sicut  praeerat 
in  honoris  culmine,ita  praecedebat  sibi  subjectos  in  omnium 
bonitatum  amplitudine.  Quicquid  enim  ore  praedicabat, 
prius  opere  sine  elationis  tumore  praemonstrabat.  Qui  dum 
Episcopatum  per  annos  quatuor  strenuosissime  rexisset, 
Episcopii  officio ;  monasteriis,  quae  providente  divina 
clementia  ante  id  officii  gubernaverat,  Patres  praeponere 
voluit.  Ceterum  pia  congregationum  multitudo,  sub  pio 
Patre  victitans  feliciter,  respuit  eo  superstite  alium  praeter 
eum  habere  patronum.  Tunc  vir  Sanctus,  eorum  benig- 
nissimam  considerans  voluntatem,  ponendoque  alium 
timens  ordinis  collidere  stabilitatem ;  Abbas,  ut  prius  fuerat, 

iis  remaiisit :  atque  Ina  Rege  consentiente,  et  Co-episcopo 
ejus  Daniele  testificante,  ne  aliquis  Ecclesiasticae  dignitatis 
vel  Saecularis  sublimis  potentiae,  Abbatem,  praeter  quem 
pia  conventio  Fratrum  eligeret,  ponere  auderet,  privilegium 
sancivit  cum  anathemate ;  quod  postea  a  totius  Angliae 
Synodo,  eo  id  agente,  laudatum,  in  Meldunensis  ecclesiae 
armario  reposuit  ratum  :  quod  etiam  usque  hodie  habetur; 
sed,  ut  superius  dictum  est,  peccatis  praepedientibus  et 
Praelatorum  pigritia  ingvuente,  ad  tempus  nobis  irritum 
esse  noscitur.  Is  sane  impeditus  rebus  saecularibus,  in 
Episcopio,  ut  mos  est  omnium  (uti  de  B.  Martino  Turo- 
nensium  Praesule  legitur)  haud  postea  tantum  valuit  in 
virtutibus,  quantum  prius  valebat.  Veruntamen  merito 
ille  sanctissimus  vocatur,  quanquam  solitis  non  abundet 
virtutibus,  quisquis  devote  sibi  a  Domino  commissum 
implet  officium  in  omnibus :  quod  hic  fecit  Pater  justis- 
simus.  Sed  his  ita  relatis,  ad  ejus  gloriosum  obitum  refe- 
rendum  veniamus. 

In  Episcopio  siquidem  bis  bino  peracto  annorum  circulo, 
carnis  infirmitate  gravatus,  convocat  gregem  Monachorum, 
Catholicum  Clerum,  et  ferme  omnem  populum:  pacisque 
unitatem  et  caritatis  vinculum  praedicans,  sine  quibus 
nulla  Deo  placet  Ecclesia,  sicut  bonus  pastor  oves  suas 
Domino  commendavit.  Post  haec  rogat  familiares  sibi  et 
fide  domesticos,  quatenus  in  coenobio  Meldunensi,  quod 
prae  caeteris  dilexerat,  ejus  humaretur  corpusculum.  Sic 
facta  Deo  digna  oratione,  et  divinis  armatus  Sacramentis, 
gloriosus  migravit  a  sseculo :  quem  Michael  cum  eaetu 
suscepit  Angelico.  Quo  defuncto  in  Dunting  villa,  ad 
quam  pro  salute  eorum  quos  sub  Dei  tutela  gubernabat 
perrexerat,  ut  pius  pastor  parochiam  suam  circumiens: 
utraque  congregatio  fidelium  primum  inter  se  modeste 
tantnm  coepit  habere  litigium,  quo  tanti  Patroni  corpus  ad 
sepeliendum  portaretur.  Sed  pars  illa  ratione  praevaluit 
ad  quam  iden  se  portari  ad  tumulandum  praecepit.  In 
eadem  vero  villa,  in  eo  scilicet  loco  quo  vitae  finem  fecerat, 
lignea  capella  constructa  fuerat:  sed  post  ejus  obitum 

ibidern  de  Glastonia  quidam  religiosus  rnonachus,  lapide 
inciso,  quoddam  fecit  oratorium:  quod  cum  ad  illius 
honorem  dedicari  faceret ;  anus  qusedam,  quse  multo  tem- 
pore  proprio  lumine  orbata  fuerat,  luminis  recepit  visum, 
atque  ut  juvencula  coepit  videre.  Eo  autem  tempore 
Sanctus  Egwinus,  Vigorniensis  Ecclesise  Episcopus,  vir 
quidem  et  ipse  doctrina  et  opere  probatissimus,  Romam 
pergens  orationis  causa  cum  compedum  vinculo,  divino 
(ut  fas  est  credere)  monitus  alloquio,  Meldunum  Praesul 
venit,  ut  defuncto  Pontifici  debitum  redderet  obsequium. 
Quo  ut  dignum  fuerat  tumulato,  iter  inceptum  peregit 
Antistes  ille  sanctissimus :  Pomaeque  divina  virtute  soluta 
fuit  illa  catenarum  circumligatio,  sicut  in  ejus  Vitae  legitur 
volumine.  Tste  vero,  apud  Deum  omnium  invocantium  se 
advocatus,  coelesti  in  solio  sublimatus,  precibus  assiduis 
supradicti  loci  gregem  regit  sibi  devote  subditum;  pluri- 
maque  per  eum  ibidem  prsestantur  beneficia,  ad  illius 
laudem,  cui  est  honor  et  gloria  per  inflnita  ssecula  ssecu- 
lorum.  Amen. 

Cap.  IV.  Corpus  S.  Aldhelmi  elevatum,  et  a  S.  Dun- 
stano  in  tumulo  lapideo  collocatum.  Persecutio  Danica, 
Miracula  jacta. — His  igitur  sub  brevitate,  etsi  rusticiter, 
non  tamen  absque  rei  veritate,  de  vita  sanctissimi  patris 
Aldhelmi,  inclyti  Confessoris  et  Orthodoxi  Praesulis, 
secundum  nostri  ingenioli  parvitatem  rite  transcursis  ;  ad 
ea  quse  per  eum  post  illius  obitum  Dominus  in  eodem 
coenobio  dignatus  est  operari  miracula  veniamus.  Tumu- 
latus  siquidem  in  Ecclesia  S.  Michaelis  Archangeli,  illi 
ecclesiae  quam  pater  fabricaverat  contigua,  jacuit  usque  ad 
tempus  Edwii,  fratris  Edgari  Regis,  qui  ante  Edgarum 
infantise  suae  ignavia  per  devia  quseque  incedens,  nullius- 
que  probi  viri  consilio  fruens,  et  regnum  dissipando  divisit 
et  ecclesiarum  bona  intestinis  prsedonibus  distribuit. 
Iste  quoque  coenobitas  religiosos  utriusque  sexus  a 
Dominicis  ovilibus  segregavit,  et  lascivientes  gulseque 
illecebris  servientes,  philargyriaeque  inhianter  lucra  sec- 
tantes,  non  mores  canonicos  ut  decoret  diligentes,  sed 

sseculaiia  desideria  turpiter  impudenterque  cupientes, 
utriusque  generis  Clericos  in  ecclesia  collocavit.  Misertus 
tamen  Omnipotens  Deus  Meldunensi  coenobio,  qui  lucer- 
nam  suam  non  diu  latere  sub  modio,  sed  ut  luceret 
omnibus  erigere  voluit  super  candeiabrum ;  per  Clericos 
tunc  ibi  commorantes,  supradictis  tamen  dissimiles,  tantum 
thesaurum,  corpus  scilicet  illius,  tam  magnis  adornatum 
virtutibus,  levari  fecit  de  sarcophago,  et  in  locello  honori- 
fice  collocari  argenteo  :  ubi  et  quaedam  illius  opera,  de 
libro  scilicet,  et  trabe,  et  puero,  et  casula,  laminis  auratis 
adhuc  apparent  insculpta. 

Requievere  autem  illius  sanctissima  ossa  in  supradicto 
feretro  per  aliquanti  temporis  spatium,  quousque  S.  Dun- 
stanus,  divina  favente  clementia  Archiprsesulatus  Cantuario- 
rum  suscepit  infulam,  et  Danorum  super  Anglos  furere 
ccepit  ssevitia.  Qui  tanti  viri  audiens  opera  et  perinde 
ejus  crebra  cernens  miracula,  ccepit  illud,  posthabitis 
caeteris,  excepto  suo  in  quo  inthronizatus,  diligere  coe- 
nobium,  multaque  ecclesiastico  congrua  servitio  ibidem 
ponere  de  rebus  propriis,  quarum  plura  usque  ad  id  tem- 
poris  in  ccenobio  habentur :  in  quibus  etiam  anathemata 
illius,  nequis  ea  eliminare  ad  ecclesiae  damnum  auderet, 
metrice  inscripta  videntur.  In  organis  scilicet,  quae  ad 
tanti  Patris  honorem  Archiprsesul  dederat,  haec  sunt  aeneis 
literis  assignata  carmina : 

Organa  do  sancto  Prsesul  Dunstanus  Adelmo, 
Perdat  hic  seternum,  qui  vult  hinc  tollere,  regnum. 

In  hydriola,  quam,  ut  Ministris  altaris  lympham  funderet, 
fabricari  fecerat,  haec  vidimus  metrice  scripta : 

Hydriolam  hanc  fundi  Dunstan  mandaverat  Archi- 

Prsesul  ut  in  templo  sancto  serviret  Adelmo. 

In  campanula,  quae  aurata  in  refectorio  majori  mensae 
praeeminet,  obrizeis  figuris  hoc  impressum  vidimus : 
Elysiam  coeli  nunquam  contendat  ad  aulam, 
Qui  ferat  hanc  nolam  Aldelmi  de  sede  beati. 

Sed  et  alia  ibi  signa,  quae  a  B.  Dunstano  quadragenis 
libris  empta  fuere.    Plura  quoque  dedit  alia,  quae  a  nobis 

idcirco  relinquuntur  intacta,  ne  audientibus  generent 
fastidia. 

Tempore  vero  postmodum  hujus  reverendi  Antistitis ; 
gens  Danorum  perfida  verique  Dei  adhuc  inscia,  cum* 
multitudine  classium  insulam  invasit  Britannise.  Cujus 
feritate  longe  perlerrita  gens  Angliae,  sicut  moris  est 
timentium,  summae  Trinitati  assidue  devota  mente  referebat 
hymnodiam,  ut  salvaret,  quos  redemerat,  persistentes  in 
iide  Catholica,  de  nimia  crudelitate  barbarorum;  et 
Sanctorum  suis  in  locis  immota  servaret  beata  corpora, 
quorum  precibus  plebs  adjuta  fidelis,  ejusque  imperio 
subdita,  crudelium  hostium  calamitatis  sarcinam  posset 
evadere.  Tunc  supradictus  Pontifex,  iniquorum  hostium 
cognoscens  perversitatem,  et  in  carioris  metalli  specie 
eorum  spurcam  cogitans  aviditatem ;  timensque  ne  auri 
argentive  in  feretro  existentis  illecti  amore,  tanti  Patris  - 
reliquias  pollutis  manibus  contingerent,  et  tractatas  foede 
pejus  relinquerent ;  vel  (quod  absit)  si  ecclesiae  ornatus 
tollerent,  tantum  thesaurum  alicubi  projicerent ;  sanctis- 
simum  corpus  reverenter  traxit  de  feretro,  et  in  tumulo 
lapideo  sericis  linteaminibus  involutum  collocavit.  Hanc 
autem  translationem,  et,  ut  verius  dicam,  fidelem  abscon- 
sionem  sancti  corporis,  fecit  tertio  nonas  Maii,  ut  multa 
testantur  Martyrologia.  Veruntamen  Deus  custos  ndelium 
hoc  peccatrici  genti  intulit  improperium,  per  sui  servi 
beati  Aldhelmi  meritum.  Cum  per  totius  Angliae  regionem 
exercitus  nefandorum  hac  illacque  discurreret,  tandem  ad 
Meldunense  ccenobium  pervenit,  ubi  indigenara  populum, 
tanti  Pontificis  defensione  conndentem,  auri  copiam  detu- 
lisse  audiverat.  Qui,  ut  frendens  leo  per  desertum  dis- 
currit,  nullius  ferse  timens  occursum,  caecus  esuriei  ardore, 
tantum  quaerit  quid  devoret;  ecclesiam  irrupit,  ac  usque 
ad  sancta  sanctorum  vesanus  accessit.  Mox  ut  illorum 
quidanij  accepto  arcano,  lapillos  cupivit  pretiosos  trahere 
e  feretro,  amisso  lumine  divina  ultione  continuo  cecidit  in 
pavimentum.  Tunc  ementati  hostes  caeteri,  omnia  quae 
in  monasterio  erant,  quanquam  nolentes,  fecerunt  relinqui 

(exceptis  his  quae  plebs  provaga  jam  in  officinis  acceperat) 
atque  viam  inhianter  profugi  arripuere.  Sic  quippe  Deus 
locum  illum  liberavit  a  rabie  fraudatorum  prece  sui  famuli: 
magni  enim  apud  Deum  extat  iste  Sanctus  meriti,  qui  (ut 
diximus)  populum  sibi  carum  a  timore  tanti  eruit  periculi. 
Hunc  ergo  et  nos  casto  corde,  pronis  quoque  exoremus 
vocibus,  quatenus  nos  indignos  vita  et  moribus,  a  peccatis 
expurgatos,  apud  Deum  mente  exaltatos,  suis  reddat 
precibus,  quo  cum  eo  post  hanc  vitam  potiamur  caelica, 
Natum  videndo  sedere  Patris  ad  dextram,  cui  sit  virtus, 
honor  et  gloria  cum  Pneumate  sancto  per  immensa  sae- 
cula. 

Post  haec  Danorum  conventus,  Deo  odibilis,  immanitate 
scelerum,  et  Christianae  fidei  evacuatione,  post  varios 
eventus  bellorum  in  diversis  locis,  post  castellorum  de- 
structionem  ac  multarum  eversionem  urbium,  omni  undique 
ultra  modum  devastata  regione,  tolerante  Deo  ad  tempus 
regnum  habuit  in  sua  perversa  ditione.  Qua  re  attritis 
orthodoxitatis  cultoribus,  mendicitate  opum  corporumque 
multis  tribulationibus,  templa  non  frequentabantur  assuetis 
ingressibus  fidelium,  nec  monachorum  vel  sanctimoni- 
alium  fidelium  turma  nocturnis  sive  diurnis  utebatur 
synaxibus.  Unde  contigit  Sancti  corpus  diu  pansare  in 
tumulo,  ubi  a  S.  Dunstano  repositum  fuerat,  Pontifice  vir- 
tutum  congerie  clarissimo:  quod  omnipotens  Deus,  quan- 
quam  vili  lateret  sub  tegmine,  magnis  adornabat  virtutibus. 
Saepe  enim  et  diversis  temporibus  multos  utriusque  sexus, 
variis  possessos  languoribus,  liberavit:  quae,  ut  facultas 
fuerit,  et  exinde  memoria  succreverit,  in  suis  locis  ordina- 
tius  singula  describentur ;  illa  scilicet  quae  per  eum  Deus 
fecit  post  destructam  per  praedicatores  Danorum  saevitiam, 
et  post  devictam  per  bellatores  viros  illorum  invisam 
audaciam.  Ea  enim  antiquorum  memoria  nulla  tenuit, 
etsi  magna  forent  quae  peregit  Danorum  inibi  superstite 
perfidia :  quia  et  bonorum  virorum  eo  tempore  magna  fuit 
inopia;  et  malorum,  peccatis  exigentibus,  innumerabilis 
copia.  Quod  et  multis  contigit  Martyribus,  quinetiam  et 
quibusdam  discipulorum,  quos  ipse   summus  pastor  et 

Dominus  prsemisit  per  civitates  ante  praedicationis  mse 
adventum  ;  quia  tantse  persecutionis  sestus  ingruerat,  quod 
nulli  eorum  licuit  chartis  commendare  actuum  eorum 
sequentia.  Apud  Deum  tamen  eorum  non  minus  extat 
meritum,  aut  inter  homines  auctoritas;  quia  frequenter 
vident,  quse  per  eos  Deus  ostendere  dignatur  haud  minima 
facta,  pro  quibus  prius  non  scripta  fideli  corde  retinentur 
sine  ambiguitate  tradita.  Et  quia  accedendum  est  ad 
istius  Sancti  facta,  supradictorum  utique  nequaquam  mi- 
nima,  quanquam  a  Deo  post  multorum  sint  ostensa  anno- 
rum  curricula,  de  istae  re  nune  ista  in  praesenti  sufficiant. 

Tempore  multo  postquam  Danorum  atque  Norwegen- 
sium  crudelissimi  reges  devastavere  Britanniam,  nonnullas, 
ut  moris  est  barbarorum  hostium,  pulcriores  duxere  vir- 
gunculas.  Inter  quas  qusedam  valde  nobilis,  Helphildis 
nomine,  cum  captiva  duceretur,  cuidam  Primatum  pulcri- 
tudinis  causa  valde  complacuit:  qui  legale,  quod  prius 
habuerat  juxta  gentis  suse  morem,  destituens  conjugium, 
dum  hac  forte  uteretur  concubina,  morte  superveniente 
defunctus  est.  Haec  vero  orbata  illius  consilio,  remansit 
inter  alienigenas  media.  Ad  quam  Danorum  Archimandrita, 
cnpiens  quod  subsequitur  efficere,  qaia  carebat  liberis,  etsi 
uxore  superstite,  una  tantum  ingressus  nocte,  genuit  fllium. 
Quo  cognito,  Rex  pietate  motus,  quia  advena  erat,  et 
amore  geniturse  quam  in  ea  fecerat  illectus,  ut  eam  servaret, 
utque  necessaria  ei  tribueret,  uxoris  iram  caute  metuens, 
cuidam  Deum  timenti  commendavit  Episcopo :  Qui  a 
Domino  capere  retributionem  ambiens,  dominique  sui 
benevolentiam  habere  cupiens,  usque  quo  puer  ablactaretur 
eam  liberaliter  fe.cit  custodiri.  Ablactato  denique  infan- 
tuio  rex  ille  obiit :  haec  vero  nocte  rapiens  filium,  fugse 
petiit  latibulum,  Reginse  viventis  adhuc  incurrere  timens 
perieuluni. 

Peracto  hinc  septennio  auditum  est  a  multis,  eam  non 
procul  esse  in  remotis  partibus:  tunc  pro  ea  Dani  misere, 
quo  filium  reduceret  ut  paterno  frueretur  solio.  Quod  et 
factum  est,  veruntamen  idem  regulus,  anno  et  semis  in 
fulmine  regni  transaeto,  hac  luce  delunctus  est.  Tunc 

Helphildis,  desolatam  se  morte  nati  eonsiderans,  et  pra?- 
teritorum  aerumnam,  et  futurorum  multam  miseriam  corde 
saepe  volutans,  stabilivit  si  posset  repedare  ad  propria,  ubi 
per  Sanctorum  Deo  cara  merita,  jam  jamque  ad  nihilum 
terrena  reputans,  caelestem  posset  acquirere  gloriam. 
Venit  igitur  ad  nativitatis  solum,  Britanniam,  atque  trium 
villarum  beneficium  ex  censu  emit  quem  secum  attulit. 
Hac  ergo  in  pacis  quiete  longissime  deguit,  Deique  timo- 
rem  cum  Sanctorum  reverentia  in  arcano  cordis  indesi- 
nenter  habuit. 

Veruntamen  divino  tacta  verbere  (eo  scilicet  quo  ser- 
vos  suos,  ut  ad  meliora  proficiant,  quandoque  novit 
affligere;  uti  patientissimum  Job,  ut  eum  in  exemplum 
posteris  poneret,  ut  seipsum  quis  foret  quiret  agnoscere, 
misericordia  divina  quondam  carnaliter  afflixit)  membrorum 
enervationem,  quam  Graeco  vocabulo  paralysim  dicunt, 
per  triennium  passa  est.  Initium  vero  hujus  passionis 
taliter  sibi  evenisse  dicebat.  Voverat,  priusquam  remearet 
a  Dania,  se  nunquam  carnis  comesturam  alimoniam:  quod 
illibate  longe  servaverat.  Caeterum  Sacerdotum  quorun- 
dam  bonae  conversationis  supplicata  monitu,  cum  secum 
plures  essent  in  convivio,  ut  semel  tantum  gustaret,  eorum 
precibus  vix  invita  acquievit:  moxque  divina  eam  per- 
cussit  ultio  supradictae  stimulo  paralyseos.  Miro  equidem 
modo  omnipotens  Deus,  diversa  mentis  intentione  pec- 
cantes,  dissimilis  poenae  gravat  vinculo,  et  in  omnibus  suis 
factis  se  justum  judicem  et  pium  esse  Dominum  demon- 
strat.  Ananiam  namque  et  Sapphiram,  quia  cordis  livida 
intentione  cecidere,  irrevocabili  sententia  ferire  non  distulit: 
hanc  vero,  quia  invita  et  quadam  caritatis  specie  peccavit, 
ad  tempus  corrigere  voluit.  Quibus  exemplis  quisque 
cavere  debet,  ut  aut  non  voveat,  aut  post  votum  promissa 
persolvat,  et  qua  intentione  dimcultatis  quae  Deo  obtulit 
postea  non  frangat.  Hsee  igitur  Sanctimoniahum  amicta 
velamine,  circumquaque  in  rhedae  vehiculo  a  suis  satelli- 
tibus  ad  Sanctorum  patrocinia  se  deducere  faciebat,  uti  per 
eorum  sancta  suffragia  illius  reviviscerent  mortua  membra. 

Attamen  non  ut  eorum  Deus  Omnipotens  quos  semper 
glorificat  suorum  fidelium  sperneret  orationem,  sed  quo 
famam  servi  sui  Aldhelmi  ssepius  ostendendo  miracula 
faceret  sublimiorem:  illam  in  infirmitatis  periculo  tam  diu 
misericorditer  detinuit,  quousque  Meldunense  coenobium 
veniret  sicut  disposuerat.  Denique  cum  ibidem  in  Sancti 
istius  festivitatis  Vigilia,  devota  mente  Dei  expectans  per 
servi  sui  meritum  consolationem,  prostrata,  quia  stare  ne- 
quibat,  jaceret;  dumque  religiosa  monachorum  cohors, 
post  solennes  Matutinos,  consueto  more  ad  honorem 
sanctse  Marise  Genitricis  Redemptoris  nostri  hyninum 
decantaret :  divino  mox  tacta  medicamine,  sensit  membra 
prius  arida  reviviscere;  et  propere  sana  surrexit;  atque 
usque  ad  locum,  quo  sanctissimum  corpus  fuerat,  sine 
ductore  pervenit :  quae  ab  ipsa  die  quidquid  potuit  habere 
illius  Salutiferi  sui  ecclesise  contulit,  atque  inibi  carne  de- 
functa  in  pace  quievit. 

Cap.  V.  Energumenus,  contractus,  et  ccecus  sanati. 
Revelatio  corporis. — Accidit  autem  postea,  cum  ibidem 
sacras  in  nocte  Ascensionis  Domini  celebrarent  vigilias, 
longe  admirabile  factum.  Nam  ejusdem  parochise  quidam 
rusticus,  peccatis  illius  exigentibus,  fuerat  correptus  a 
dsemonio.  Quem  consanguinitate  propinqui,  qui  cernebant 
furore  agitari,  et  in  Deum  ejusque  fideles  blasphemias 
nonnullas  spumanti  ore  projicere,  atque  in  eos  eorumque 
vicinos,  saxa,  ignem,  arma,  denique  quaecunque  furor 
ministraret  insanus,  capere  ;  vinculis  quidem  ferreis  man- 
ciparunt,  ac  sic  sub  solerti  cura,  in  quantum  illorum 
inurbanitas  permittebat,  die  noctuque  aliquantisper  habu- 
erunt.  Tunc  inito  consilio,  per  quos  noverant  sapientiores, 
eundem  circumquaque  ad  ea  loca,  ubi  audierant  quorundam 
Sanctorum  corpora  requiescere,  ut  fuerat  vinculis  astrictus, 
festini  satagunt  perducere.  Veruntamen  Conditor  rerum, 
qui  quotidie  suo  more  exaltat  humiles  et  deponit  superbe 
tumentes,  hanc  gloriam  famulo  suo  reservavit,  humillimo 
Patri  Aldhelmo.  Cum  igitur  ad  ejus  monasterium  Melduni 
cum  vesano  venjssent,  monachos  fraterna  caritate  inibi 

victitantes  supplici  voee  alloquuntur,  ut  Dei  precarentur 
clementiam,  quatenus  super  hunc  energumenum,  per  servi 
sui  Aldhelmi  meritum,  ostenderet  assueta  miracula.  At 
monachi  hoc  eis  salubre  dedere  responsum  :  Hodie  Vigilia 
Ascensionis  Redemptoris  omnium  est,  qua  carnem,  de 
intemerata  Virgine  acceptam  et  mortispassione  glorificatam, 
portavit  ad  cselum,  ubi  Deus  et  homo,  unus  Christus,  in 
dextera  Dei  sedens  disjudicat,  atque  animarum  languores 
sanat  et  corporum.  Quapropter,  carissimi  fratres,  in 
ecclesia  pernoctate,  ac  intento  corde  sacras  excubias 
celebrate,  et  sine  ambiguitate  credite,  quod  ille  qui  eum 
in  tantum  sublimavit  ut  secum  in  cselo  gratulari  faceret, 
ipse  idein  per  eum  quod  quaeritis  demonstrabit.  Astantibus 
ergo  illisante  lconiam  nostri  Redemptorisnocturno  oflicio, 
divina  infrrmum  tetigit  misericordia,  pro  famuli  sui  merito. 
Nam  possessorem  suae  fabricae  cum  competenti  sibi  expulit 
contumelia ;  ita  sanum  reddens  infirmum,  ac  si  foedi  hos- 
pitis  nulla  eum  unquam  tetigisset  molestia.  Quo  viso, 
omnes  qui  aderant,  quique  auditis  lsetitiae  vocibus  ad- 
venerant,  sonantibus  signis,  devotione  cordis  et  sono  vocis, 
sempiterni  Regis  laudarunt  magnalia. 

Alio  quoque  tempore  vir  quidam  geger,  pedibus  atque 
coxis  adhaesis  cruribus,  tantillum  sibi  quod  erat  itineris 
vix  solo  reptando  manibus  peragebat :  qui  tandem  labore 
defectus  assiduo,  quomodo  Dei  elementiam  ut  sui  misere- 
retur,  cnjusve  Sancti  adminiculum  postularet,  curiosa  mente 
sedulo  secum  volvebat.  Tandem  per  totius  provincise 
latitudinem  fama  volante  cognovit,  quoniam  in  oratorio, 
quod  Christi  ecclesia  Anglice  vocatur,  omnipotens  Deus 
solitas  operaretur  virtutes,  scilicet  quod  diversorum  op- 
pressis  languorum  gravamine,  ut  pius  humani  generis 
restaurator,  innumeras  redderet  sanitates.  Illo  igitur 
utcunque,  quasi  sine  ullo  vestigio,  caepit  tendere  gressum : 
ut  sicut  credulitatis  fuerat  compos,  ita  sanitatis  quiret  esse 
particeps.  Consumpto  denique  aliquot  dierum  numero, 
etsi  parvo  itinere,  vix  equidem  tandem  ad  Meldunense, 
quia  in  ipso  ejus  itinere  situm  cst,  devenit  ccenobium. 

Mox  ut  veteranus  idem  monasterium  ingressus  est,  sensit 
inesse  sibi  aliquod  de  membrorum  torpore  quasi  lenitatis 
remedium.  Pernoctavit  igitur,  mane  die  altero  recessurus, 
quo  eum  compulerat  intentio  :  nisi  hic  Deus,  per  sancti 
Confessoris  sui  meritum,  suse  pietatis  dignaretur  praebere 
subsidium.  Erat  enim  dies  Sabbati  in  vesperis,  et  infra 
supradicti  Patris  Octavas  festivitatis.  Mane  autem  jam 
facto,  et  solis  fervore  roborato,  primaque  hora  diei  a 
congregatioue  Fratrum  ibidem  commorantium  decantata; 
cum  jam  prsepararetur  processio  in  chorum,  cum  caeteris 
procedere  volentibus,  sequi  ut  potuit,  venit  infirmus  :  ubi 
tamdiu  orando  jacuit,  donec  more  solito  per  claustrum 
officinasque  pergeret,  ac  unde  ierat  remearet  Fratrum 
congregatio.  Cantante  autem  monachorum  caterva,  et 
multitudine  laicali  adstante ;  divina  claudus  mox  attactus 
pietate,  stupore  magno  quasi  extra  se  factus,  de  loco  in  ^ 
quo  jacebat  exiliit  sanus,  ac  si  nuila  unquam  corporis  sui 
sensisset  detrimenta :  atque  ad  sanctissimi  corporis  tumbam  \ 
accurrit,  ut  quantulascunque  posset  Deo  in  servo  suo 
gratias  referret.  Quo  viso,  omnes  qui  intererant,  Dei 
Omnipotentis  qui  Sancti  sui  prece  talia  fecerat,  laudarunt 
magnalia.  Is  vero  qui  sanitatis  ita  habitse  utebatur  remedio, 
multis  temporibus  ad  ejusdem  Sancti  laudem  in  eo  deguit 
monasterio  :  et  adhuc  istic  supersunt  multi  degentes  in 
monastico  habitu,  qui  eum  prius  et  postea  bene  noverunt : 
quibus  relatoribus  nos  ista  scripsimus  de  eo,  ad  Redemptoris 
nostri  gloriam  atque  Sancti  ejus  laudabilem  memoriam. 

Inter  alia  nonnulla,  quse  pro  servi  sui  meritis  Omnipotens 
Deus  patefecit  reverenda  opera,  quoddam  admirabile  dictu, 
quod  sequitur,  ibi  ostensum  est  rairaculum.  Tempore  primi 
Willelmi  Anglorum  strenuissimi  Regis,  atque  Warrini  Ab- 
batis  eandem  Ecclesiam  regulari  moderamine  gubernantis, 
in  quadam  insula  quse  Wichland  Anglice  nuncupatur, 
quidam  piscator  morabatur,  qui  necessitatis  suse  inopia 
coactus,  quotidie  per  sequora  piscando  laborabat;  et  marinis 
periculis  ssepe  se  ingerendo,  manu  et  arte  victum  quserebat. 
Quadam  vero  die,  eo  per  mare  vagante,  confestim  ex  adversa 

parte  nebula  quadam  irruente,  lumina  oculorum,  peccatis 
suis  forsitan  sic  exigentibus,  tali  occasione  amisit.  Qui 
diu  errans  per  devia  eequorum,  huc  illucque  alternantibus 
undis,  tandem  sociorum  auxilio,  qui  in  aliis  naviculis  erant, 
adjutus,  ad  littora  usque  pervenit :  atque  ductoris  fretus 
adminiculo,  ad  consuetum  rediit  hospitiolum.  Deinde 
csecitatis  hujus  fama  volans  hac  illacque  per  provinciam, 
amicorum  frequentia,  quorum  auribus  insonuit,  curavit 
quam  citius  ad  eum  venire,  interrogans  qualiter  insperatae 
orbitatis  sibi  contigisset  adversitas.  Quibus,  flebili  voce 
exorsus,  omne,  quod  sibi  acciderat,  ordine  declaravit.  Post 
haec  ab  eis  quaerere  coepit,  quid  ageret,  apud  quem  Sanc- 
torum  sperarent  eum  misericordiam  inventurum.  Sibi 
autem  propinquorum  mcesta  congregatio  sic  respondisse 
fertur:  Melius  tibi,  frater,  consilium  hujusrei  dare  nescimus, 
nisi  ut  quam  citius  festines  ad  Christi  ecclesise  limina  in 
Occidentali  parte,  ubi  divina  miracula  saepius  fiunt :  sicut 
enim  populari  rumore  fertur,  ibi  diversarum  infirmitatum 
genera  evacuantur :  quo  in  loco  omnipotentis  Dei  cle- 
mentiam  piis  precibus  tam  diu  efflagites,  prseteritorum 
peccatorum  satisfactionem  instanter  promittas,  eleemosynis 
quibus  poteris  malefacta  tua  redimas,  donec  te  divinse 
potentise  larga  miseratio  pristinae  sanitati  incolumem 
reddat.  His  siquidem  adhortationibus  multoties  ab  amicis, 
quamvis  rusticis,  sapientibus  tamen,  bene  monitus,  ad  mo- 
nasterium,  ubi  diversi  debiles  convenerant,  perrexit:  qui 
tres  annos  illic  infirmitate  laborans  deguit.  Sed  pius  et 
misericors  Pater,  qui  in  momento  quodcunque  vult  efficit, 
in  tam  longo  tempore  desiderium  illius,  misericorditer  in 
eum  operans,  adimplere  noluit.  Praescius  itaque  quid 
futurum  sit,  cui  etiam  reservaret  gloriam  laudis  suae,  sic 
etiam  remorando  sanitatis  donum,  de  malo  faciebat  prius 
bonum.  Postremo  nocte  mia  in  cubili  suo  prostratus,  per 
visum  in  somnis  admonitus  est,  quod  ad  Meldunensem 
ecclesiam,  ubi  servi  sui  Aldhelmi  corpus  requiescebat? 
gressum  tenderet :  ibique  Deo  juvante  ac  Sancti  sui  prece 
hoc  exigentc,  amissum  tamdiu  lumen  recuperaret.  His 

dictis  a  Deo  praemonitus,  ad  Meldunensem  ecclesiam 
comite  prseeunte  est  adductus  in  crastino.  Illic  quidem 
septem  continuis  diebus,  vigiliis  et  orationibus  Dei  miseri- 
cordiam  cum  Sanctorum  suorum  suffragiis  deprecatur,  ut 
qui  venerat  peccatores  salvos  facere,  ad  prioris  luminis 
statum  eum  dignaretur  adducere.  Sustentabatur  interim 
Fratrum  eleemosynis,  qui  sic  desiderabat  gratiam  Domini. 
Septimo  autem  Dominico  die,  Redemptore  nostro  illi 
volente  misericordiam  prsestare,  atque  fidelis  sui  famam 
etiam  et  in  hoc  propalare  (ut  sit  vera  illa  sententia  [Joan. 
14, 13.]  Si  quid  petieritis  Patrem  in  nomine  meo,  fiet  vobis) 
istius  Sancti  precibus  atque  suffragiis,  aliorumque  Sanc- 
torum  ibidem  quiescentium,  visum  quem  amiserat  ita 
recepit.  Dum  in  Dominica  die  monachi  more  solito  per 
claustra  monasterii  ad  processionem  irent,  atque  ad  in- 
troitum  ecclesiae  canendo  rediissent ;  illo  in  medio  templi 
ante  Crucifixum  in  orationibus  jacente,  tanta  Spiritus 
sancti  gratia  super  eum  descendit,  ut  cernentibus  cunctis 
sanguis  ex  oculis  ejus  guttatim  deflueret,  et  cadentibus 
squamis  se  jam  videre  clamaret.  Statimque  consurgens, 
qui  ante  sine  ductore  ire  nequiverat,  ad  sepulcrum  Sancti 
solus  venire  festinat:  qui  diu  ibi  prae  gaudio  flendo  pro- 
stratus,  tandem  consurgens  illuc  unde  venerat  est  reversus. 
Hsec  videntes  omnes  qui  adeiant,  Deo  laudes  devote  refe- 
rebant,  cui  honor  et  gloria  in  saecula  sseculorum.  Amen. 

Superius  serie  lectionis  retulimus,  sacratissima  ossa 
Patris  nostri  Aldhelmi,  propter  Danorum  perfidiam,  a 
reverendo  Antistite  Dunstano  Cantuariorum,  infra  mar- 
moream  tumbam  honorifice,  Sericis  indumentis,  ligneis 
thecis,  fuisse  collocata ;  nunc  autem  quantum  temporis 
inter  utrorumque  obitus  Prsesulum  fuerit,  quantumve  post 
Dunstani  dormitionem  jacuere,  qualiterve  et  a  quibus  sint 
elevata,  referre  curamus.  Fuerat  vir  iste  a  Beato  Eleu- 
therio,  Saxonum  quarto  Episcopo,  Melduni,  in  ecclesia 
Apostolorum  Petri  et  Pauli,  Abbas  ordinatus,  anno  Domi- 
nicee  incarnationis  sexcentesimo  sexagesimo  et  circiter 
sexto ;  Episcopus  vero,  anno  ejusdem  veri  Salvatoris  in 

mundo  secundum  carnem  nativitatis  septingentesimo  et 
quinto,  a  Blithwaldo  successore  Theodori,  Cantuariorum 
Archipraesule,  viro  Ecclesiasticis  rebus  valente,  bonorumque 
morum  honestate  longe  praedito ;  defunctusque  est,  anno 
septingentesimo  nono  :  qui  secundum  hanc  supputationem 
coirjuncti,  fuerint  quadraginta  et  tres  :  ex  quibus  quatuor 
irreprehensibiliter  in  Episcopio  vixit,  sicut  supradictum 
est :  reliquis  in  Abbatis  tantum  ordine,  non  tamen  unius 
tantum  Abbatiae,  sed  multarum  Magister  extitit.  Prae- 
cessit  equidem  istius  in  Christo  Archiantistitis  Dunstani 
obitum  annis  ducentis  septuaginta  novem,  et  pausavere 
illius  reverendae  Reliquiae,  in  loco  ubi  a  Dunstano  fuerant 
positae,  post  ejusdem  Archipontificis  migrationem,  annis 
nonaginta  duobus,  unde  relevari  hoc  denique  modo 
vidimus. 

Praeerat  in  eodem  coenobio  Abbas  Warinus,  pluribus 
rebus  vir  eruditus  et  monasticae  religiositatis  doctrina 
praeditus  ;  qui  vita  et  moribus  pollentem  gregem  sibi  com- 
missum  regebat  monasticis  traditionibus.  Qui  aliquantis- 
per  de  corpore  dubitans  sanctissimo,  indicit  fideli  con- 
gregationi  triduanum  agere  jejunium,  Psalmos  devote  locis 
congruis  decantare,  omnibusque  modis  ante  divinae  con- 
spectum  clementise  humiliari,  quatenus  omnipotentis  Dei 
misericordia  tanti  Praesulis  Reliquias  reperirent.  Glo- 
cestrensium  etiam  religiosa  congregatio,  quia  huic  caritatis 
conjuncta  fuerat  vinculo,  jubente  illi  Patre  Serlone, 
religione  monastica  reverendo,  hoc  idem  fecit  jejunium,  in 
diebus  sanctum  diem  Pentecostes  prsecedentibus.  Tertia 
vero  die  supradictae  solennitatis,  facto  cum  reverentia 
matutinali  Officio,  ad  sancti  corporis  ambo  Abbates  timore 
pleni  venere  tumulum.  Cum  quibus  duo  fratres,  qui  eis 
ad  levandum  lapidem  praebuere  auxilium  :  quorum  alter 
Hubertus  nomine,  vir  et  ille  mirae  patientiae,  qui  (ut  nobis 
saepius  idem  retulit)  cujusdam  infirmitatis  gravabatur 
pondere,  statim  ut  sensit  sanctarum  Reliquiarum  fra- 
grantiam,  in  terra  cum  caeteris  fixis  genibus  Dei  Omni- 
potentis   laudavit   clementiam,   quae   sic    Sanctos  suos 

glorificavit,  ut  et  in  coelo  a  concivibus  Angelicis  spiritibus, 
et  inter  mortales  honorentur  corpora.  Qui  post  orationis 
instantiam  ut  surrexit,  bene  sanum  se  sensit,  sicut  nobis 
saepius  dixit :  et  nos  ipsi  cum  multis  testificamur,  qui  eum 
satis  infirmum  prius  noveramus.  Abbates  autem  reclu- 
serunt  sarcophagum,  et  ita  usque  ad  octavum  diem,  quo 
ejus  futura  erat  festivitas,  dimisere  intactum.  In  die 
autem  ejus  festivitatis,  adscito  ab  Abbate  loci  illius  dicecesis 
Osmundo  Orthodoxo  Episcopo,  viro  humilitate,  sapientia, 
et  sanctitate  honorando  atque  laudabili,  et  religioso  Abbate 
Glocestrensi  supradicto,  cum  multitudine  Cleri  et  magno 
populo,  Principum  turba  et  catervis  Militum,  facta  est 
ejus  secunda  revelatio,  ex  tumulo  quo  positus  est  ab 
Archipraesule  Dunstano,  et  in  feretro  aurato  honoranda 
per  Dei  servos  locatio  :  ubi  ea  die  et  deinceps,  beneficiis 
illius,  et  aliorum  ibi  requiescentium  Sanctorum  meritis, 
praestantur  sanitatum  dona  multis,  ad  laudem  et  gloriam 
Domini  nostri  Jesu  Christi,  qui  vivit  et  regnat  per  omnia 
saecula  saeculorum.  Amen. 


ALTA  VITA  ALDHELMT  E  CAPGRAVII 
LEGEXDIS  XOVIS  ANGLLE. 


EATUS  Aldhelmus  splendidis- 
simo  Anglorum  genere  oriun- 
dus,  atavis  etiarn  regibus  est 
editus.  Pater  siquidem  ejus 
nomiue  Kentenus  vir  Deo  de- 
votus,  Inee  regis  West-Saxo- 
num  fuit  germanus.  Hic  igi- 
tur  Kentenus  ex  uxore  sua 
fllium  genuit  nomine  Aldhel- 
mum.  Aldhelmus  enim  Anglice,  Latine  vetus  galea  inter- 
pretatur:  quia  galea  salutis  caput  protectus,  optimam  de 
hoste  in  cselum  revexit  victoriam.  Puerilibus  elapsus 
annis,  liberalibus  studiis  traditus  est :  ubi  adeo  in  brevi 
refloruit :  ut  doctoribus  quos  Graecos  et  Latinos  habebat 
prseferendus  estimaretur.  In  Meldunensi  demum  monas- 
terio  modo  Malmesbiria  vocato  :  primo  monachus  dehinc 
presbyter  et  Abbas  effectus:  cibi  potusque  abstinens, 
vigiliis  et  orationibus  vacabat.  Fama  enim  ejus  multis 
praeconiis  illustrata  j  am  mare  transierat :  Alpes  excesserat; 
et  Romam  penetraverat.  Qua  incitatus  Papa  Sergius 
scriptis  eum  ascivit  et  honorifice  suscepit.  Dum  enim 
quadam  die  in  Lateranensi  ecclesia  missam  celebrasset,  et 
casulam  exuisset,  porrexit  eam  retro  se,  ratus  alicui  mini- 
strorum  illam  tradere.  Sed  quia  servientium  derait  indus- 
tria:  divina  mox  adrait  providentia.  Confestim  namque 
radius  solaris  per  fenestram  irrumpens  casulam  excepit  et 
eam  diu  sustinuit.  Casula  enim  illa,  ad  miraculi  memo- 
riam,  Meldunensem  hactenus  decoravit  ecclesiam.  Per 
idem  tempus  contigit  Romae  ut  puer  ex  incesta  matre 
incestoque  patre  editus  famam  Apostolici  laederet;  quia 

enim,  ut  fieri  solet,  vulgaris  opinio  ex  pontifice  genitum 
crederet.  Anxius  Aldhelmus  niulta  amicitia  foederatum 
sibi  praesulem  tali  fcederari  infamia :  puerum  novem  dies  a 
nativitate  habentem,  exhiberi  praecepit:  imperatque  in 
virtute  et  in  nomine  Jesu  Christi  ut  fateatur,  si  Sergius 
incesti  conscius  habetur.  Respondit  infans  absolutissimo 
sermone  Antistitem  affinem  criminis  non  esse :  nihil  illum 
commune  cum  secundo  sexu  habere.  Aldhelmus  itaque 
et  ab  amico  pontifice  depulit  infamiam :  et  sibi  accumula- 
vit  gratiam.  Cum  autem  in  ccenobio  suo  ecclesiam  sanctae 
Mariae  construeret,  ima  trabium  necessaria  curtior  aiiis 
inventa  fuit.  Aldhelmus  igitur  fusa  ad  Deum  prece : 
trabem  mox  juxta  votum  elongatam  invenit.  Ea  tempes- 
tate  a  Berthwaldo  Archiepiscopo  ad  colloquium  adscitum, 
eo  juxta  littus  maris  transeunte  nautae  quidam  ipsum 
vestibus  sordidum  contemnere  et  deridere  non  verebantur. 
Et  ecce  contrario  flante  vento  mare  insurgit :  hiems  saevit, 
tempestas  invalescit.  Periclitantes  ergo  nauta^  et  mortis 
horam  expectantes,  reatum  suum  cum  lacrimis  confitentur: 
et  sancti  Aldhelmi  sufTragium  inclamitant.  At  ille  sca- 
pham  ad  inferendum  auxilium  conscendit  et  mox,  ut  sanc- 
tus  lembum  corpore  suo  pressit  :  ad  omnem  tranquillitatem 
se  paratum  mare  praebuit :  et  nautas  cum  nave  terrae  ap- 
pulit.  Hic  autem  vir  sanctus  multos  conscripsit  libros 
utpote  undecunque  doctissimus,  inter  quos  librum  de  Vir- 
ginum  laude  et  de  pugna  septem  principalium  vitiorum : 
de  disciplinis  philosophorum :  de  admonitione  fraternae 
caritatis  multosque  alios  composuit  libros.  Fecit  quoque 
ccenobium  juxta  fluvium  qui  vocatur  Frome,  ubi  adhuc  stat 
eeclesia  in  honore  Sancti  Johannis  Baptistae  constructa  : 
et  apud  Bradeford  tertium  construxit  monasterium.  Sed 
illa  monasteria  a  Danis  postea  fuerunt  deleta  et  destructa. 
Nusquam  enim  a  monasterio  nisi  necessitate  magna  coac- 
tus  progrediens,  pecuniarum  minime  avidus  extitit:  sed 
omnia  sibi  erogata  in  usus  utiles  et  pauperum  expendebat: 
ut  autem  carnem  suam  fragilem  domare  posset:  fonti  qui 
proximus  est  monasterio,  qui  fons  sancti  Aldhelmi  vocatur, 

se  huruero  tenus  immergebat.  lbi  nec  glacialem  rigorem 
curans :  noctibus  durabat  psalterium  totum  decantans. 
Fceminarum  consortia  non  fugiebat:  immo  vel  assidens 
vel  cubitans  aliquam  detinebat:  quousque  carnis  tepes- 
cente  lubrico,  quieto  et  immoto  discederet  animo.  Derideri 
se  videbat  diabolus,  cernens  adhaerenteru  foeminam,  virum- 
que,  alias  avocato  aninio,  insistentem  cantando  psalterium: 
et  valefaciebat  sanctus  mulieri,  salvo  pudore,  illaesa  casti- 
tate.  Sanctus  enim  Aldhelmus  vice  quadam  detulit  secum 
de  Roma  altare  ex  marmore  candido:  habens  in  grossitu- 
dine  sex  pedes,  in  longitudine  quatuor,  in  latitudine  tres 
palmos.  Hunc  lapidem  usque  ad  Alpes  secum  detulit 
camelus:  et  ibi  propter  praerupta  vise  concidit  et  ruina 
jumentum  contrivit:  et  marmor  in  duas  partes  fregit.  Quo 
viso,  Aldhelmus,  fusa  ad  Deum  prece  etdata  benedictione, 
salutis  vigorem  animali  reddit,  et  fractura  lapidis  quae  non 
recta  linea,  sed  quodam  amfractu  dissiliens  crepuerat, 
statim  se  in  solidum  compegit:  in  miraculi  tamen  memoria 
adhuc  cicatrix  scissurae  ostenditur:  sanata  quidem  mira- 
culo,  sed  curioso  tamen  perspicua  oculo.  Lapis  ille  modo 
dicitur  esse  in  quodam  canonicorum  prioratu  nomine 
Britonum  in  Somersetana  Provincia.  Processu  tandem 
temporis  West-Saxonica  plaga  in  duos  episcopatus  divisa 
extitit :  et  Daniel  Wintoniae  praeficitur :  et  Schirebumiae 
Aldhelmus  subrogatur,  post  Heddam  Episcopum  :  qui  utri- 
que  provinciae  praesidebat.  Aldhelmus  vero  in  senectute 
bona,  plenus  virtutibus  et  sanctitate  migravit  ad  Dominum 
octavo  Kalendas  Junii  et  in  monasterio  suo  Meldunensi,  id 
est  Malmesbury  cum  magno  honore  sepelitur.  Cujus 
obitum  sanctus  Egwinus  divinitus  praenoscens  in  quodam 
suo  scripto  sic  ait :  Post  duos  annos  Aldhelmus,  religiosus 
episcopus,  migravit  ad  Dominum :  quod  ego  per  revelatio- 
nem  agnoscens  convocatis  fratribus  excessum  venerandi 
patris  eis  aperui :  concitoque  gradu  ad  locum  ubi  sacrum 
corpus  jacebat  quinquaginta  fere  millibus  ultra  Meldu- 
nense  monasterium  positum  deveni  et  ad  sepulturam 
adduxi et  honorifice  sepelivi:  mandans  ut  in  quocunque 

loco  sacrum  corpus  in  asportatione  pausaverat:  sacrse 
crucis  signacula  erigerentur.  Manent  adhuc  omnes  cruces 
nec  ulla  eorum  vetustatis  sensit  injurias,  quarum  una  in 
claustro  monachorum  videri  usque  hodie  potest.  Quum 
enim  in  quadam  valle,  dum  viveret,  ad  praedicandum  per- 
geret  et  sermonem  ad  plebem  faceret:  forte  baculum 
fraxineum  quo  utebatur  terrse  fixit:  et  interim  per  Dei 
virtutem  miram  in  magnitudinem  excrevisse  succo  anima- 
tus:  cortice  indutus :  foliorum  etfrondiumdecorememisisse 
dicitur.  Obiit  autem  anno  Domini  septingentesimo  nono: 
ab  anno  quo  factus  est  Abbas  tricesimo  quarto,  et  episco- 
patus  sui  anno  quinto.  Post  ducentos  quadraginta  annos 
post  obitum  ejus,  scilicet  anno  Domini  nongentesimo 
quadragesimo  nono  elevatum  fuit  corpus  ejus  sacrum  de 
terra  et  in  scrinio  cum  magno  honore  collocatum.  Narrat 
enim  Beda,  libro  quinto,  capitulo  octavo  decimo  quod 
Aldhelmus  in  ecclesiasticis  rebus  et  scientia  scripturarum 
nobiliter  instructus,  scripsit,  jubente  Synodo  suae  gentis, 
librum  egregium  adversus  errorem  Britonum  quo  vel 
Pascha  non  suo  tempore  celebrabant :  vel  alia  perplura 
ecclesiasticae  castitati  et  paci  contraria  gerebant:  multos- 
que  eorum  ad  Catholicam  Dominicse  Paschae  celebrati- 
onem  hujus  libri  lectionem  perduxit.  Scripsit  et  de  Vir- 
ginitate  librum  eximium  quem,  in  exemplum  Sedulii,  ge- 
minato  opere  et  versibus  hexametris  et  prosa  composuit. 
Scripsit  et  alia  nonnulla,  utpote  vir  undecunque  doctissi- 
mus,  nam  et  sermone  nitidus  et  scripturarum  ut  dixi,  tam 
liberalium  quam  Ecclesiasticarum  erat  emditione  mirandus 
Haec  Beda. 


NOT.E  ET  VARLE  LECTIONES. 


Aldhelmi  Opera  adeo  corrupta,  mutila,  imperfecta  semper  visa 
sunt,  ut  in  dubium  venire  potuerit,  utrum  editorem  unquam 
habitura  forent,  aut  editorem  nacta  justi  voluminis  molem  efficere 
possent.  Hsec  volo  lectorem  minime  latere ;  nam  post  omuem 
curam  quam  huic  rei  impendi,  plures  locos  non  tantum  corruptos 
sed  etiam  deplorandos  inveniet.  Sed  nunc  notanda  sunt  quibus 
codices  inter  se  variant. 

Opus  prosaicum  de  Virginitate  contuli  primum  cum  MSto 
Colleg.  CaioGonv.  :  post  textmn  jam  irnpressum  iterum  contuli 
cum  MSto  Bodleiano  [97.]  Sed  monendus  est  lector,  ne  offen- 
datur  si  in  textu  plurima  sunt,  ad  Orthographiam,  literas  majus- 
culas,  &c.  spectantia,  quse  a  recepto  more  aliquantulum  recedunt. 
Nam  postquam  diu  frustra  exemplar  editionis  Whartonianse  emere 
conatus  sum,  amicus  quidam  suum  exemplar  mihi  commodavit, 
quod  ne  nimia  correctione  macularetur,  ea  tantum  mutavi,  quae  ad 
sensum  pertinebant,  relictis  multis,  quae  mos  hodiernus  non  omnino 
approbat. 

P.  1,  lin.  19.  Bcrengidse  =  2,  7.  desertitudinem — disert.  =  2,  24. 
demonstraret — demonstrat  =  3,  3  portisculo — porticulo  =  3,  37.  saliculos 
=  4,  26.  quadrifaria  =  5,  26.  ille  =  5,  31.  incolatum  .  .  .  proficiscantur  = 
5,  34.  quod  tam  =  7,  15.  vicena  atque  ter  =  7,  19,  Isti  sancta  =  8,  1. 
clara  =  8,  29.  rota  =  9,  7.  Nam — Num  =  9,  20.  conjugii — castitatis  =  1 1 , 
20.  certandum  est  =  ll,  21.  salpistae  =  1 2,  24.  trudatur  =  13,  19.  lethaliter 
— et  lethali  toxa  =  13,  20.  qui  est  =  13,  36.  pudicse  conversat.=  14,  17. 
retiaculum  ....  tenticulum  =  15,  2.  in — om.  =16,  11.  quse  elationis  =  16, 
12.  gratulatur  =  18,  7.  corruptibile  =  18,  28.  putantur  =  19,  5.  prsesto- 
lantes  =  20,  12.  forte  =  21,  19.  thymiama  patri  =  21,  30.  Septies  =  21,  36. 
vola — volo  =  22,  11.  septem — octo=24,  1.  dictu  =  24,  12.  illees8e  =  24, 
16.  asperrimse  =  25,  16.  atque  quadrupedis  rubet3e  =  26,  37.  matur£e  = 
28,  11.  Propterea  =  30,  13.  salinaribus  =  30,  14.  parturiretur  =  30,  33. 
succiderent  =  31,  6.  qui  =  31,  28.  cautum  =  32, 10.  fruriscantur  personse  = 
33,  11.  luxus  =  34,  35.  Christo  =  35,  6.  se  illum  =  35,  11.  qua  .  .  .  adscis- 
cebatur=35,  24  vocis=35,  36.  fatu=  35,  37. gubernare  =  36,  6.  et — om. 

=  37,  34.  arvina  vel  sevo — assungia  =  38,  1.  tam  =  38,  19.  se  devoverant 
— devotabant  =  40,  2.  et  sospitem=40,  5.  prostrata — prostituta  =  42,  24. 
vel  cremare=43,  4.  Ordo  scientiarum  in  aliis  alius  est  codicibus :  Ar. 
Geom.  Mus.  Astron.  Astrol.  Mech.  Medic.=43,  8.  despexit=44,  20. 
gymnasii=45,  32.  vagabundis=46,  9.  partis=46,  15.  ut  si=49,  17. 
illico  et  =  49,  29.  habebantur  =  50,  15.  depeculiata  =  51,  3.  apostatare  = 
52,  7.  nec  usquam  =  54,  1.  duraverunt  =  54,  5.  nasciturus  protoplasti  = 
54,  15.  Deinde  ut  supra  =  54,  21.  monarchum  =  56,  10.  auctorem  =  56, 
21.  restibus  =  57,  21.  omnes  contrariarum  virtutum  =  58,  9.  et  ad  =  58, 
15.  sacrosancti  =  58,  25.  projecta — om.=59,  7.  carerent — caruerint  = 
59,  9.  de  ssevo  =  59,  37.  Sed  etoperse  =  60, 11.  gemmis  pretiosis  =  60,  16. 
debacchatur  =  62,8.  profanaticae  =  62, 14.  eidem — om.=62,  21.  vexaturus 
— vexaturas  =  64,  34.  virginitatis  =  65,  17.  metu  =  65,  34.  mundi  ma- 
trimonia  =  66,  34.  autumans  =  67,  7.  cassaretur  =  68,6.  et — om.  =  68,  33. 
mancis  =  70,  5.  missae  statuncula3  =  70,  35.  matronalis  =  71,  13.  mulso 
=  71,  31.  validus  =  72,  10.  extiterit  .  .  .  consortii  copulam  =  72,  18. 
divulgatur  =  73,  6.  obtulit — om.  =73,  8.  concinunt  =  73,  23.  inaniter — 
om.  =  75,  19.  utilitati  nostree  =  75,  20.  et  illud  =  77,  15.  clavatse  galli- 
ctda?  =  75,  17.  ambiunt  =  75,  17.  cincinni  =  75,  18.  Mavortibus  =  75,  24. 
publicatam  =  75,  30.  item — idem  =  75,  30.  malagma  =  79,  36.  arguebat  = 
80,  32.  nequaquam  =  81,  7.  thoraciclas  =  81,  19.  [Codicis  Bodleiani 
folium  ultimum  deest.] 

Epistola  ad  Geruntium,  [p.  83.] 
Epistola  ad  Osgitham  Sororem,  [p.  90.] 

Hae  duse  epistolae  inter  Bonifacii  Mart.  epistt.  reperiuntur;  inde 
huc  translatae. 

Epistota  ad  Eahfridum,  fyc.  [p.  91.] 

Extat  in  Usserii  Epistolarum  Hibernicarum  Sylloga,  et  in 
Whartoni  Auctario  ad  Usserii  Hist.  Dogm.  p.  350,  4.  Lond.  1690. 
Nihil  in  Codice  MS.  Lond.  inveni  quod  hic  referre  operae  pretium 
esset. 

Epistola  ad  Heddam,  [p.  95.] 

Extat  inter  epist.  Bonif.  unde  huc  migravit;  textu  paulum 
meliorato  ex  collatione  ejusdem  Epistolae  aWill.  Malm.  servatae. 

Anonymi  cujusdam  Scoti  Epistola  ad  Aldhelmum,  [p.  97.] 
Videat  lector  an  anonymus  iste  Scotus  idem  sit  cum  Cellano 
cujus  extat  epistola  pag.  381. 

Ethelwaldi  Ep.  ad  Aldhelmum.  [p.  100.] 
Anonymi  Ep.  ad  Sororem  Anonymam.  [p.  103.] 

Extant  inter  Epistolas  Bonifacii;  quarum  prior  procul- 
dubio  locum  sibi  in  bac  editione  jure  vindicat.  Secunda,  quum 
nec  cum  Aldhelmo  nec  cum  Bonifacio  multum  commune  habeat, 
eo  in  hunc  librum  admissa  est,  quia  nomen  Aldhelmi  versibus  qui 
isti  epistolae  adnexi  sunt  prsefixum  invenitur.  Quid  velint  ea, 
quae  inter  epistolam  et  carmina  occurrunt,  equidem  non  scio. 
Vide  quae  narrautur  in  vita  Bedae  Venerabilis  Oper.  tom.  i.  ed. 
nost.  8.  Lond.  1843. 

De  basilica  edificata  a  Bugge.  [p.  115.] 
Poema  de  aris,  <5fc.  [p.  119.] 

Haec  duo  carmina  contuli  cum  cod.  MS.  Bibl.  Reg.  Paris. 
[8318.]  ubi  sine  distmctione  unum  poema  efficiunt,  priore 
post  primam  posterioris  sectionem  inserto.  Prius  extat  inter 
A.  Mai  Classicos  Auctores  8.  Rom.  Vol.  V.  posterius  inter  opera 
Rhabani  Mauri  et  Alcuini,  quibus  falso  adscripta  sunt. 

Pag.  117.  1.  5.  Quam  jug.  &c. — versus  deest  in  editis  =  123,  5.  effceto 
— iii  Epheso  =  125,  2.  perieruut —  fugerunt  =  126,  10.  Tropica — 
Mire. 

Versus  in  honorem  Apostolorum,  fyc. 
Servanlur  in  Faricii  libello  de  Vita  Aldhelmi. 

Fragmentum,  ut  videtur,  de  Die  Judicii. 

Est  in  cod.  Paris  [8318.]  textum  et  sensum  aliis  expediendum 
relinquo. 

De  laudibus  virginum,  opus  metricum. 
De  octo  principalibus  vitiis. 

Haec  duo  poemata,  quae  in  quibusdam  codicibus  unum  faciunt, 
primum  cum  codd.  Paris.  postea  cum  libro  MSto  Bodleiano  ad 
verbum  contuli.  In  Bibliotheca  Patrum  valde  corrupta  sunt :  nec 
nunc  quidem  omnino  mendis  carent. 

Pag.  145.  1.  2.  culmine — rimine=6.  Protendit — Portendit — 152.  18. 
claudebant  tempora  =  156.  12.  Vocibus  alternis  =  156.  32.  ordine — ac- 
cola  =  161.  13.  elidere — eludere  =  14.  glomerat — glomerant  =  15.  concin- 
nant — concinat  =  21.  arceri— arciri  =  163.  24.  maligna — maligni  =  164. 

33.  Delubri  statuis  =  167.  36.  cultum — fultum  =  169.  25.  ripis — cryptis  = 
172.  31.  Vulcanus  catax — Vulcanus  haut  catax  (i.  e.  aquosus  super- 
scripto)=35.  rerura — regum  =  176.  23.  reddens — reddunt  =  178.  25.  fun- 
guntur — fruantur  =  26.  funus — finem  =  27.  discerpet — discerpat  =  32. 
Belluis — Bestiis — 180. 14.  pagina — bargina  (i.  e.  peregrinus  superscripto) 
=  184.  4.  auditor — defensor  =  185.  25.  traxissent — trusirent— 189.  6.  e 
coelo — coeli  =  193.  23.  pagina — bargina  (i.  e.  peregrina  superscripto)  = 
195.  37.  nuptis  adsciscere — supremi  fallere  =  199.  16.  nexu — nectens. 

Explicit  libellus  Aldhelmi  Episcopi  de  laude  Sanctorum 
Patrum  atque  Virginum. 

Pag.  203.1.  13.  elimata — eliminata  =  204.  5.  sseva — sancta=8.  vul- 
nere — vibice  =  24.  lucratur — lurcatur  =  205.  1.  frondenti — frondentem  = 
15.  corde — sorde  =  17.  torrerent — torrent  quos  =  32.  baleena — Bellona  = 
206.  24.  vulgo. — fdlva  =  26.  nocentis — renatis=35.  lita — lata=36.  iti- 
dem — id  est  =  207.  22.  superis — ex  superis  =  208.  17.  cetram  .  .  .  con- 
tra — certam  .  .  .  terram  =  36.  fatiscat — resistat  =  209.  26,  tendant — 
tendat  =  210.  5.  miseris  .  .  .  ortum — miserum  .  .  .  sevum. 

Epistola  ad  Acircium,  de  Metris,  fyc. 
Hic  est  AJdheluii  tiactatus,  de  quo  tot  critici  rnulta  scripserunt. 
Exstabant  olim  iEnigmata  edita  a  Delrio,  postea  in  Bibliotheca 
Patrum  recusa.  Sed  iEnigmata  pars  tantum  est  totius  operis. 
Alteram  partem  edidit  Maius  in  Classic.  Auct.  Tomo  V.  Nunc 
tandem  hoc  opus  integrum  vulgatur.  In  corrigendis  iEnigmati- 
bus  usus  sum  septem  codicibus  Parisiensibus  quorum  unus,  decimi 
forsan  sseculi,  quod  satis  raro  occurrit,  opus  de  metris  cum  aenig- 
matibus  totum  continet.  Utinam  equidem  totum  hunc  codicem 
perlegere  potuissem ;  at  post  longam  apud  Parisios  commorationem, 
in  quam  me  satis  pecunise  erogasse  nemo  dubitet,  necessitate  ur- 
gentissima  domum  redivi,  nec  plus  quam  dimidium  istius  codicis 
percurrere  potui.    Sunt  vero  pauca  notanda  quae  sequuntur. 

Pag.  216.  1.  20.  me — om  =  217-  8.  miraculis — oraculis  =  29.  tribua- 
tur — tribuitur  =  220.  1.  quia — quare  =  220.  8.  Post  Prophetaraum  inserit 
M  sequentia,  quse  in  cod.  Par.  desunt : 

Septimo  nihilo  minus  ejus  voluminis  sigillo  resolulo,  post  fac- 
tum  supernorum  civium  coeleste  silentium,  mediumque  horae 

intervallum,  septem  angelos  cum  septenis  sulpicibus  et  sistrorum 
clangoribus  horribili  classico  per  totum  mundum  concrepantibus 
idem  se  crevisse  contestantur. 

Pag.  220.  1.  28.  mystice — in  facie  =  33.  satiarunt  .  .  .  rigarunt — sa- 
tiari  .  .  .  rigari  =  223.  2l.  CCCCLXXV  .  .  .  calculationem — om.  cod. 
Par.  =35.  qui  mysticis.  .  .  depingitur — om.  ed. Mai.  =225.  23.tricenis — 
tricentur.  Mai.  =  231.  4.  descriptionis — discretionis  M.  =  232.  35. 
scandentibus — scandentibus  velut  iter  carpentibus  M.  =  242.  D  enumeratis 
.  .  .  usque  ad  p.  243.  34.  verrens — om.M.  =  249.  25.  res  nulla  manet — non 
ulla  manent  =  33.  rubens — ruber  =  248.  24.  prisci — celebris  =  250.  15. 
fulget — constat  =  30.  quem — quod  =  251.  2.  vescor — vexor  =  12.  salpinctis 
— salpinctse  =  15.  Meque  strepente — Me  pr3esente  =  32.  per  ponti — Pro- 
ponti  =  252. 1 2.  resistere  rostro — rescindere  rostra  =  24.  Plano  superficiem 
— Plana  superficie  =  254.  18.  Vindico  &c. — versus  deest  in  editis; 
quocirca  inter  tetrasticha  locum  habet  =  23.  Ast  acus — Arcus  at  =  32. 
latices — laticum  =  256.  4.  jura  parenti — jussa  parentis  =  16.  ora — arva  = 
257.  13  faxo  crepitacula — nam  faxo  crepacula  =  258.  9.  sed — dum  =  13. 
De  fusis — Alio  ordine  apud  alios  codd.  leguntur  versus  qui  hoc  aenigma 
efficiunt,  quod  semel  monitum  de  aliis  quoque  eenig.  sufficiat— 21.  De 
cucuma — De  cocuma  duplici  =  22.  tantarum  fcedera  rerum — tantis  spec- 
tacula  causis=259.  2.  Me  ter,  gr.  formabat — De  ter.  gremiis  formabar  = 
16.  potiuntur — spatiantur  =  23.  24.  His  duo  versus,  immo  multi  alii ;  quos 
nunc  primum  evulgamus,  in  editis  desunt  =  26.  spelta — pelta  =  260.  36. 
De  aspide  vel  Basihsco — Totum  senigma  deest  in  editis  =  262.  3.  retru- 
dant — retundant  =  32.  Cum — 'Quin  =  263.  18.  Fomitibus — Fontibus  e  = 
264.  26.  Potis — Intus  =  267.  16.  ad  medium — admodum  =  25.  Et  salis 
u.  t.  ae.  fluctus — Et  salis  undantis  turgescunt  sequore  ponti  =  269.  29. 
pulpas — suras  =  270.  31.constat — fateor  =  271.  25.  mundo — mundi  =  26. 
generabar — generabor  =  272.  7.  quia — quse  =  8.  Durior  &c. — post  hunc 
versum  codex  A  inserit  septem  versus  qui  in  pagina  proxima  sunt  "  Senis 
ecce  plagis"  .  .  .  usque  ad  "  vibrat  atomo." 

Epistolce,  Chartce,  fyc.  [p.  330.] 

Hinc  usque  ad  pag.  353.  Epistolae  sunt  et  Chartae  necnon 
excerpta  quee  ad  vitam  et  gesta  Aldhelmi  pertinent;  omnia  e 
Gul.  Mahn.    Alfordio  et  Beda  desumpta. 

VlTA  AlDHElMI  FARICIO  AUCTORE. 

Hanc  legendam  inter  Acta  Sanctorum  editam,  contuli  de  novo 
cum  Manuscripto,  qui  in  Mus.  Brit.  servantur  [Faust.  B.  IV.] 
Opus  in  isto  codice  breviora  capitula  habet  quem  edit.  impr. 

Finem  operi  imponit  Vita  Aldhelmi  e  Capgravii  Leg.  Nov. 
Ang.  desumpta. 

Hsee  sunt  quse  de  Aldhelmo  et  scriptis  ejus  dicenda  habebam. 
Vale,  lector,  et  si  quid  habes  quod  has  literarum  Anglicarum  pri- 
mitias  aliquantulum  sibi  publici  favoris  aiTogare  vetet,  Candidus 
imperti,  si  non,  his  utere  mecum ! 

